
Prefatä 


de 
Michel Meyer 


Când Editura Universităţii din Bruxelles mi-a cerut să pregătesc noua 
ediţie a Tratatului, trebuie să mărturisesc că am ezitat mult timp înainte să 
accept. În definitiv, este vorba aici despre unul dintre marii clasici ai gândirii 
contemporane, despre una dintre acele lucrări rare care, asemenea celor ale lui 
Aristotel şi ale lui Cicero, ale lui Quintilian şi ale lui Vico, vor traversa secolele, 
fără a avea cu adevărat nevoie de vreo introducere. 

Ceea ce m-a decis finalmente să redactez aceste câteva rânduri, dincolo de 
fidelitatea pentru o gândire ce identifică de mult timp Şcoala de la Bruxelles cu 
un om care mi-a fost prieten şi mare inspirator, este tocmai grija de a 
repozitiona Tratatul în raport cu tradiția retorică precum şi în raport cu filosofia 
în general. Pentru că nicăieri, în Tratat, nu apare clar ceea ce dă specificitatea 
abordării definite prin Noua Retorică. Atenţi la realizarea propriei lor viziuni, 
autorii nu s-au preocupat, în ultimă instanţă, câtuşi de puțin de a se situa ei 
înşişi din punct de vedere istoric, aşa cum au făcut totuşi majoritatea 
gânditorilor de la Aristotel încoace. 

Mai întâi, câteva cuvinte despre această Şcoală de la Bruxelles. Nimeni nu 
poate spune astăzi dacă ea va supraviețui, dar un lucru este cert: cu Dupreel şi 
Perelman şi, în prezent, cu Problematologia, o filosofie distinctă, care dă 
originalitatea Bruxelles-ului, a apărut aici, a crescut şi s-a manifestat în mod 
unic şi continuu, pentru a înfrunta ceea ce se cuvine să numim esența gândirii. 

Retorica reapare întotdeauna în perioade de criză. Prăbuşirea mitului, la 
greci, coincide cu marea perjoadă sofistică. Imposibilitatea de a întemeia ştiinţa 
modernă, apodicticitatea ei matematică, de către scolastică şi teologie, 
moştenite de la Aristotel, conduce la retorica Renaşterii. Astăzi, sfirşitul marilor 
explicaţii monolitice, al ideologiilor şi, mai în profunzime, al raţionalității 
carteziene, bazată pe un subiect liber, absolut şi instaurator al realităţii şi chiar a 
tot ceeea ce este real, a anunţat eşecul unei anumite concepții despre logos. 
Acesta nu mal are un fundament indiscutabil, ceea ce a lăsat gândirea pradă 
unui scepticism modern cunoscut sub numele de nihilism şi unei reducţii 
liniştitoare, dar limitate, a raţiunii, pozitivismul. Între „totul este permis” şi 
„raționalitatea logică este raționalitatea însăşi”, a apărut Noua Retorică şi în 
general întreaga operă a lui Perelman. Cum putem atribui Raţiunii un câmp 
propriu, care să nu se reducă nici la logică, prea îngustă pentru a fi model unic, 


10 Prefaţă 


` 
şi care nici să nu sacrifice misticii Ființei, tăcerii wittgensteiniene, abandonului 
filosofiei în numele sfârşitului metafizicii - acceptat de către Perelman -, în 
beneficiul acţiunii politice, al literaturii şi al poeziei? Retorica este acest spațiu 
al raţiunii, în care renunțarea la fundament, aşa cum a fost el conceput de 
tradiţie, nu se va identifica neapărat cu lipsa raţiunii. O filozofie fără metafizică 
trebuie să fie posibilă, pentru că nu există alternativă în viitor. Fundamentul, 
„raţiunea carteziană“ în definitiv, ținea loc de criteriu a priori pentru 
departajarea tezelor opuse. Noua Retorică este, aşadar, „discursul metodei” 
unei rafionalitäfi care nu mai poate evita dezbaterile şi are sarcina deci de a le 
trata şi de a analiza argumentele care guvernează deciziile. Nu mai este vorba 
despre a privilegia univocitatea limbajului, unicitatea a priori a tezei valabile, ci 
de a accepta pluralismul, atât în ceea ce priveşte valorile morale, cât şi în ceea 
ce priveşte opiniile. Deschiderea către multiplu şi către neconstrângător devine 
deci cuvântul capital al raționalității. 

Gândirea contemporană nu a fost totuşi deloc atentă la ceea ce propunea 
Perelman. Abandonării cartezianismului i-a suocedat o filozofie centrată pe 
nostalgia fiinţei. Totuşi, dacă Descartes recuzase ontologia, era exact pentru că 
fiinţa, numită în multiple moduri, nu putea ţine loc nici de fundament, nici de 
criteriu de discursivitate raţională. Între ontologie, cu o suplete îndoielnică, dar 
infinită, şi raționalitatea apodictică, matematică sau silogistică, dar limitată, 
Perelman a luat cea de-a treia cale: argumentarea, care rationeazä fără a 
constrânge, dar care nu obligă nici la renunțarea la Raţiune în beneficiul 
iraționalului sau al indicibilului. 


Introducere 


I 


Publicarea unui tratat consacrat argumentării şi corelarea sa cu o 
veche tradiţie, cea a retoricii şi a dialecticii greceşti, constituie o ruptură 
cu o concepție despre rațiune şi despre raționament, provenind de la Descartes, 
care şi-a pus pecetea pe filosofia occidentală a ultimelor trei secole!. 

Într-adevăr, chiar dacă nu-i va veni nimănui în minte să nege 
faptul că puterea de a delibera şi de a argumenta nu este un semn 
distinctiv al ființei care rationeazä, studiul mijloacelor de verificare 
utilizate pentru a obține adeziunea a fost complet neglijat de vreo trei 
secole încoace de către logicieni şi teoreticienii cunoaşterii. Aceasta se 
datorează faptului că există ceva neconstrângător în argumentele care 
vin în sprijinul unei teze. Natura însăşi a deliberării şi a argu mentării se 
opune necesității şi evidenţei, căci nu deliberăm acolo unde soluția este 
necesară şi nu argumentăm împotriva evidenţei. Domeniul argumen- 
tării este cel al verosimilului, al plauzibilului, al probabilului, în măsura 
în care acesta din urmă scapă certitudinilor calculului. Or, concepția 
exprimată clar de Descartes în prima parte a Discursului asupra metodei 
era de a considera „drept aproape fals tot ceea ce,nu era decât 
verosimil”. El este cel care, făcând din evidență marca rațiunii, nu a 
vrut să accepte ca raționale decât demonstrațiile care, plecând de la idei 
clare şi distincte, propagau, cu ajutorul unor dovezi apodictice, 
evidența axiomelor pentru toate teoremele. Raționamentul more 
geometrico era modelul propus filosofilor dornici să construiască un 
sistem de gândire care să poată ajunge la demnitatea unei ştiinţe. O 


1 Cf. Ch. PERELMAN, Raison éternelle, raison historique, Actes du Mr Congrès 
des Sociétés de Philosophie de langue française, Paris, 1952, pp. 347-354. 

- A se vedea la sfârşitul volumului referințele bibliografice exacte referitoare la 
lucrările citate. 

Pentru comoditatea cititorului, textele în limbă străină sunt date în traducere. 
Acest lucru este rezultatul preocupărilor noastre, cu excepția cazurilor în care 
indicăm traducerea utilizată. 

ştiinţă rațională nu poate, într-adevăr, să se mulțumească cu opinii mai 
mult sau mai putin verosimile, ci elaborează un sistem de propoziții 
necesare care să se impună tuturor ființelor raționale şi în legătură cu 
care acordul este inevitabil. Rezultă de aici că dezacordul este semn de 
eroare. „De fiecare dată când doi oameni susțin în legătură cu acelaşi 
lucru un raționament contrar, este cert, spune Descartes, că unul din 
doi se înşeală. Mai mult, niciunul dintre ei nu deține adevărul; căci 
dacă ar avea o concepție clară şi fermă, ar putea să o expună adver- 
sarului său astfel încât ea ar sfârşi prin a forța convingerea celui din 
urmă” |. 

Pentru partizanii ştiinţelor experimeritale şi inductive, ceea ce 
contează este mai putin necesitatea propozitiilor, cât adevărul lor, 
conformitatea lor cu faptele. Empiristul consideră drept dovadă nu atât 
„forţa căreia spiritul îi cedează şi se găseşte constrâns să-i cedeze, cât 
cea căreia el ar trebui să-i cedeze, cea care, impunându-i-se, i-ar face 
convingerea conformă cu faptul”?. Dacă evidența pe care el o recu- 
noaşte nu este cea a intuiţiei raționale, ci chiar cea a intuitiei sensibile, 
dacă metoda pe care el o preconizează nu este cea a ştiinţelor deductive, 
ci a ştiinţelor experimentale, el nu este mai putin convins că singurele 
dovezi valabile sunt dovezile recunoscute de către ştiinţele naturale. 

Este rațional, în sensul lărgit al acestui cuvânt, ceea ce este 
conform metodelor ştiinţifice, iar lucrările de logică consacrate stu- 
diului mijloacelor de demonstrare, limitate esențialmente la studiul 
deductiei si, de obicei, completate cu indicaţii referitoare la rationa- 
mentul inductiv, reduse de altfel la mijloace nu de a construi, ci de a 
verifica ipotezele, se aventurează destul de rar în examinarea mijloa- 
celor de demonstrare utilizate în ştiinţele umane. Într-adevăr, logici- 
anul, inspirându-se din idealul cartezian, nu se simte la largul său decât 
în studiul dovezilor pe care Aristotel le califica drept analitice, toate 
celelalte mijloace neprezentând acelaşi caracter de necesitate. Jar 
această tendinţă s-a accentuat şi mai tare de un secol încoace când, sub 
influența unor logicieni-matematicieni, logica a fost limitată la logica 


1 DESCARTES, Œuvres, t. XI: Règles pour la direction de l'esprit, pp. 205-206. 
2 John Stuart MILL, Un sistem de logică deductivă şi inductivă, 111, chap. XXI, 8 1, 
vol. IL p. 94. 

formală, adică la studiul mijloacelor de demonstrare utilizate în 
ştiinţele matematice. Rezultă de aici că rationamentele străine dome- 
niului pur formal scapă logicii şi, prin aceasta, scapă şi rațiunii. Această 
rațiune, în legătură cu care Descartes spera că ar permite, măcar în 
principiu, rezolvarea tuturor problemelor care se pun oamenilor şi al 
cărei spirit divin deține deja soluția, a fost din ce în ce mai limitată în 
competența sa, astfel încât ceea ce scapă unei reduceri la formal îi 
prezintă acesteia dificultăți insurmontabile. 

Trebuie oare să tragem din această evoluție a logicii şi din progre- 
sele incontestabile pe care ea le-a realizat concluzia că rațiunea este 
total incompetentă în domeniile care scapă calculului şi că acolo unde 
nici experiența, nici deductia logică nu ne pot furniza soluţia unei 
probleme, nu ne mai rămâne decât să ne abandonăm forţelor iraționale, 
instinctelor noastre, sugestiei sau violenței? 

Opunând voinţa judecății, spiritul de finețe spiritului de geome- 
trie, inima rațiunii şi arta de a persuada celei de a convinge, Pascal 
căutase deja să prevină carentele metodei geometrice care rezultă din 
aceea că omul, decăzut, nu mai este doar o ființă rațională. 

Unor scopuri similare corespund opoziţia kantiană dintre credință 
şi ştiinţă şi antiteza bergsoniană dintre intuiţie şi rațiune. Dar fie că este 
vorba despre filosofi rationalisti sau despre cei care suntcalificați drept 
antirationalisti, toți continuă tradiția carteziană prin limitarea impusă 
ideii de rațiune. 

Ni se pare, dimpotrivă, că este acolo o limitare indusă şi perfect 
nejustificată a domeniului în care intervine facultatea noastră de a rationa şi 
de a demonstra. Într-adevăr, în timp ce Aristotel analizase deja demon- 
stratiile dialectice alături de cele analitice, pe cele care privesc veridicul 
alături de cele care sunt necesare, pe cele care servesc în deliberare şi în 
argumentare alături de cele care sunt utilizate în demonstrație, concep- 
Da postcarteziană despre rațiune ne obligă să facem să intervină 
elemente iraționale, de fiecare dată când obiectul cunoaşterii nu este 
evident. Fie că aceste elemente constau în obstacole care trebuie 
surmontate - precum imaginația, pasiunea sau sugestia -, fie în surse 
suprarationale de certitudine precum inima, grația divină, Einfühlung 
sau intuiție bergsoniană, această concepție introduce o dihotomie, o 

diferenţiere a facultăților umane complet artificială şi contrară demer- 
surilor reale ale gândirii noastre. 

Ideea de evidență, care caracterizează rațiunea, este cea care trebuie 
criticată, dacă vrem să facem loc unei teorii a argumentării, care să 
admită folosirea rațiunii pentru a ne dirija acțiunea şi pentru a o 
influenţa pe a celorlalți. Evidenţa este concepută drept forța căreia orice 
spirit normal nu poate decât să-i cedeze şi în acelaşi timp drept semn 
de adevăr a ceea ce se impune pentru că este evident. Evidenţa ar lega 
psihologicul de logic şi ar permite trecerea dintr-unul din aceste 
planuri în celălalt. Orice demonstrație ar fi reducere la evidenţă, iar 
ceea ce este evident nu ar avea nevoie de nici o demonstrație: este 
aplicare imediată, prin intermediul lui Pascal, a teoriei carteziene a 
evidenţei?. 

Leibniz se pronunța deja împotriva acestei limitări pe care lumea 
dorea să o impună logicii. El dorea, într-adevăr, „să se demonstreze sau 
să se dea mijlocul de a demonstra toate Axiomele care nu sunt deloc 
primitive; fără a distinge opinia pe care oamenii o au despre aceasta şi 
fără a exista preocuparea ca ei să consimtă sau nu la ea “3. 

Or, teoria logică a demonstrației s-a dezvoltat urmându-l pe 
Leibniz şi nw pe Pascal şi nu a admis că ceea ce era evident nu avea 
nevoie de nici o demonstrație; la fel, teoria argumentării nu poate fi 
dezvoltată dacă orice demonstrație este concepută ca reducere la 
evidenţă. Într-adevăr, obiectul acestei teorii este studierea tehnicilor 
discursive care permit provocarea sau creşterea adeziunii spiritelor la tezele 
în legătură cu care li se cere asentimentul. Ceea ce caracterizează 
adeziunea spiritelor este că intensitatea ei este variabilă: nimic nu ne 
obligă să limităm studiul nostru la un anumit grad de adeziune, 
caracterizat prin evidenţă, nimic nu ne permite să considerăm a priori 
gradele de adeziune la o teză proporționale cu probabilitatea sa şi să 
confundăm evidența cu adevărul. Este o bună metodă aceea de a nu 


1 Cf. Ch. PERELMAN, De la preuve en philosophie, în Rhétorique et philosophie, 
pp. 123 şi următoarele. 

2 PASCAL, Despre arta de a convinge, Reguli pentru demonstraţii, pp. 380. 

3 LEIBNIZ, ed. Gerhardt, De vol., Nouveaux essais sur l'entendement, p.67. (Ed. 
rom. ALL Educational, Buc., 2003, p. 26; n.t.) 

confunda, la început, aspectele rationamentului referitoare la adevăr cu 
cele care se referă la adeziune, ci de a le studia separat, chiar dacă ne 
vom ocupa ulterior de interferența sau de corespondenţa lor eventuale. 
Numai cu această condiţie este posibilă dezvoltarea unei teorii a 
argumentării care să aibă forţă filosofică. 


II 


Dacă în timpul acestor ultime trei secole au apărut lucrări 
ecleziastice preocupate de probleme puse de credinţă şi de predicare!, 
dacă secolul al XX-lea a putut fi calificat chiar drept secol al publicității 
şi al propagandei şi dacă numeroase lucrări au fost consacrate acestei 
materii?, logicienii şi filosofii moderni, în ceea ce-i priveşte, s-au 
dezinteresat cu totul de subiectul nostru. Este motivul pentru care 
tratatul nostru are în vedere mai ales preocupările Renaşterii şi, dincolo 
de aceasta, pe acelea ale autorilor greci şi latini care au studiat arta de a 
persuada şi de a convinge, tehnica deliberării si a discuţiei. Este şi 
motivul pentru care noi îl prezentăm ca fiind o nouă retorică. 

Analiza noastră se referă la demonstrațiile pe care Aristotel le 
numeşte dialectice, pe care el le examinează în Topica şi a căror utilizare 
o prezintă în Retorica sa. Această revenire la terminologia lui Aristotel 
ar fi justificat apropierea dintre teoria argumentării şi dialectică, 
concepută de Aristotel însuşi ca artă de a rationa, plecând de la opinii 
general acceptate (5Ăoyoc): Dar mai multe motive ne-au incitat la a 
prefera apropierea de retorică. 

Primul dintre ele este confuzia pe care ar risca să o'aducă această 
întoarcere la Aristotel. Căci dacă cuvântul dialectică a servit, timp de 
secole, la desemnarea logicii înseşi, de la Hegel încoace şi sub influența 
unor doctrine care se inspiră din el, acesta a dobândit un sens foarte 
îndepărtat de sensul său primitiv şi care este destul de larg acceptat în 


1 Cf. mai ales lui Richard D. D. WHATELY, Elements of Rhetoric, 1828; cardinalul 
NEWMAN, Grammar of Assent, 1870. 

2 Pentru bibliografie a se vedea H. D. LASSWELL, R. D. CASEY şi B. L. SMITH, 
Propaganda and Promotional Activities, 1935; B. L. SMITH, H. D. LASSWELL şi 
R. D. CASEY, Propaganda, Communication and Public Opinion, 1946. 

3 ARISTOTE, Topiques, liv.l, chap, 100 a. 

terminologia filosofică contemporană. Nu putem spune acelaşi lucru 
despre cuvântul retorică, al cărui uzaj filosofic este în aşa măsură căzut 
în desuetudine, încât nu-l găsim menţionat în vocabularul filosofiei al 
lui A. Lalande: sperăm că tentativa noastră va face să renască o tradiţie 
glorioasă şi seculară. 

Dar un alt motiv şi mai important în opinia noastră ne-a deter- 
minat alegerea: este însuşi spiritul în care Antichitatea s-a ocupat de 
dialectică şi de retorică. Raționamentul dialectic este considerat paralel 
cu raționamentul analitic, dar tratează despre veridic în loc să trateze 
despre propoziţii necesare. Ideea însăşi că dialectica se referă la opinii, 
adică la teze la care aderăm cu o intensitate variabilă, nu este pusă în 
valoare. S-ar spune că statutul opinabilului este impersonal şi că 
opiniile nu se referă la spiritele care aderă la ele. Dimpotrivă, această 
idee de adeziune şi de spirite cărora li se adresează un discurs este 
esențială în toate teoriile antice ale retoricii. Apropierea noastră de 
aceasta din urmă vizează sublinierea faptului că orice argumentare se 
desfăşoară în funcţie de un auditoriu; studierea opinabilului din Topică 
se va putea, în acest cadru, insera la locul său. 

Este de la sine înțeles, totuşi, că tratatul nostru de argumentare va 
depăşi prin anumite părţi si din plin limitele retoricii anticilor, negli- 
jând totodată anumite aspecte care atrăseseră atenția maeștrilor retoricii. 

Obiectul retoricii anticilor era, înainte de toate, arta de a vorbi în 
public într-o manieră persuasivä: ea se referea deci la utilizarea 
limbajului vorbit, a discursului, în fața unei mulțimi reunite în piața 
publică, cu scopul de a obține adeziunea acesteia la o teză care i se 
prezenta. Se constată, prin aceasta, că scopul artei oratorice, adeziunea 
spiritelor, este acelaşi ca cel al oricărei argumentări. Dar nu avem 
motive să limităm studiul nostru la prezentarea unei argumentări prin 
cuvânt şi să reducem la o mulțime adunată într-o piaţă tipul de 
auditoriu căruia i se adresează discursul. 

Respingerea primei limitări rezultă din faptul că preocupările 
noastre sunt mai mult cele ale unui logician dornic să înțeleagă 
mecanismul gândirii decât cele ale unui profesor de elocintä dornic să 
formeze practicieni; este suficient să cităm Retorica lui Aristotel pentru a 
arăta că modul nostru de a considera retorica se poate prevala de 
exemple ilustre. Studiul nostru, preocupându-se mai ales de structura 

argumentării, nu va insista deci pe maniera în care se efectuează 
comunicarea cu auditoriul. 

Dacă este adevărat că tehnica discursului public diferă de cea a 
argumentării scrise, preocuparea noastră fiind aceea de a analiza 
argumentarea, nu ne putem limita la examinarea tehnicii discursului 
vorbit. Mai mult, având în vedere importanța şi rolul modern al tipa- 
rului, analizele noastre se vor referi mai ales la textele tipărite. 

Dimpotrivă, vom neglija mnemotehnica şi studiul debitului sau al 
acţiunii oratorului; aceste probleme sunt de resortul conservatoarelor şi 
al şcolilor de artă dramatică; ne vom dispensa de examinarea lor. 

Accentul pus pe textele scrise va avea drept consecință, pentru că 
acestea se prezintă în formele cele mai variate, faptul că studiul nostru 
va fi conceput în generalitatea sa şi nu se va opri în mod special la 
discursuri considerate ca o unitate cu o structură şi cu o lungime mai 
mult sau mai putin admise în mod convenţional. Cum, pe de altă parte, 
discuţia cu un singur interlocutor sau chiar deliberarea intimă tin, în 
opinia noastră, de o teorie generală a argumentärii, se înțelege că ideea 
pe care o avem despre obiectul studiului nostru depăşeşte cu mult 
obiectul retoricii clasice. 

Ceea ce păstrăm din retorica tradițională, este ideea însăşi de 
nuditoriu, care este evocată imediat ce ne gândim la un discurs. Orice 
discurs se adresează unui auditoriu şi uităm adesea că acest lucru este 
valabil şi pentru tot ce este scris. În timp ce discursul este conceput în 
funcție chiar de auditoriu, absența materială a cititorilor îl poate face pe 
scriitor să creadă că este singur pe lume, cu toate că de fapt textul său 
este întotdeauna condiționat, conştient sau inconştient, de către cei 
cărora pretinde el că li se adresează. 

De aceea, din motive de comoditate tehnică şi pentru a nu pierde 
niciodată din vedere acest rol esențial al auditoriului, când vom utiliza 
termenii „discurs“, „orator” şi „auditoriu”, vom înţelege prin aceasta 
argumentarea, pe cel care o prezintă şi pe cei cărora li se adresează ea, 
fără a ne opri la faptul că este vorba de o prezentare orală sau în scris, 
fără a deosebi discursul pus în formă de expresia fragmentară a gândirii. 

Dacă, la antici, retorica se prezenta ca studiul unei tehnici utilizate 
de vulgul nerăbdător să ajungă rapid la concluzii, să-şi formeze o 

opinie, fără a-şi da în prealabil osteneala unei investigații serioase!, în 
ceea ce ne priveşte, nu dorim să limităm studiul argumentării la unul 
adaptat unui public de ignoranti. Chiar acest aspect al retoricii explică 
de ce a fost ea combătută cu ferocitate de Platon, în Gorgias?, şi care a 
favorizat declinul acesteia în opinia filosofică. 

Într-adevăr, oratorul este obligat, dacă vrea să acţioneze, la a se 
adapta auditoriului său şi se înțelege fără dificultate că discursul cel 
mai eficace asupra unui auditoriu incompetent nu este neapărat cel 
care duce la convingerea filosofului. Dar de ce să nu admitem că pot fi 
adresate argumentări oricărei specii de auditorii? Când Platon visează, 
în Phaidros, la acea retorică ce ar fi demnă de filosof, ceea ce preconi- 
zează el este‘o tehnică ce i-ar putea convinge pe zeii înşişi?. Schimbând 
auditoriul, argumentarea îşi schimbă aspectul, iar dacă scopul pe care 
ea îl vizează este de a acționa întotdeauna cu eficacitate asupra 
spiritelor, pentru a aprecia valoarea ei nu putem să nu ținem cont de 
calitatea spiritelor pe care reuşeşte să le convingă. 

Aceasta justifică importanța deosebită pe care o vom acorda 
analizei argumentărilor filosofice, considerate în mod tradițional drept 
cele mai „raţionale“ posibile, exact pentru faptul că sunt presupuse ca 
adresându-se unor cititori care pot cu greu cădea pradă sugestiei, 
presiunii sau interesului. Vom arăta de altfel că aceleaşi tehnici de 
argumentare se regăsesc la toate nivelurile, la cel al discuţiei în jurul 
unei mese familiale, ca şi la cel al dezbaterii într-un mediu foarte 
specializat. Dacă calitatea spiritelor care aderă la anumite argumente, în 
domenii înalt speculative, prezintă o garanţie pentru valoarea acestora, 
faptul că structura lor este comună cu cea a argumentelor utilizate în 
discuţiile cotidiene va explica de ce şi cum se ajunge la a le înțelege. 

Tratatul nostru nu se va ocupa decât de mijloace discursive folosite 
pentru a obține adeziunea spiritelor: doar tehnica ce utilizează limbajul 
pentru a persuada şi pentru a convinge va fi examinată ulterior. 

Această limitare nu implică deloc faptul că, în opinia noastră, 
acesta ar fi modul într-adevăr cel mai eficient de a acționa asupra 


1 Cf. ARISTOTEL, Rhetorique, liv.], chap. 2, 1357 a. 
2 PLATON, Gorgias, cf. mai ales 455, 457 a, 463, 471 d. 
3 PLATON, Phaidros, 273 e. 

spiritelor, dimpotrivă. Suntem ferm convinşi că convingerile cele mai 
solide sunt cele care nu numai că sunt admise fără demonstraţie, dar 
care, adesea nu sunt nici măcar explicitate. lar când este vorba de a se 
obține adeziunea, nimic nu este mai sigur decât experiența externă sau 
internă şi calculul conform unor reguli prealabil admise. Dar recur- 
gerea la argumentare nu poate fi evitată atunci când aceste demon- 
stratii sunt discutate de una din părți, atunci când nu se cade de acord 
asupra influenţei sau a interpretării lor, asupra valorii sau a raportului 
lor cu problemele controversate. 

Pe de altă parte, orice acțiune care vizează obținerea adeziunii 
cade în afara câmpului argumentării, în măsura în care nici o utilizare a 
limbajului nu vine să-l sprijine sau să-l interpreteze: cel care predică, 
spre exemplu, fără a spune nimic, cel care foloseşte mângâierea sau 
palma pot obține un rezultat apreciabil. Nu ne vom apleca asupra 
acestor procedee decât atunci când, datorită limbajului, sunt puse în 
evidenţă, când se recurge la promisiuni sau la ameninţări. Mai există şi 
cazuri - precum binecuvântarea şi imprecatia - în care limbajul este 
utilizat ca mijloc de acțiune magică directă, şi nu ca mijloc de comu- 
nicare. Nu le vom discuta decât dacă această acțiune este integrată într- 
o argumentare. 

Unul dintre factorii esentiali ai propagandei, aceea care s-a 
dezvoltat în special în secolul al XX-lea, dar a cărei utilizare este 
cunoscută încă din Antichitate, şi de care Biserica catolică a profitat cu 
o artă incomparabilä, este conditionarea auditoriului cu ajutorul unor 
tehnici numeroase şi variate care utilizează tot ceea ce poate avea 
influență asupra comportamentului. Aceste tehnici exercită un efect 
incontestabil în ceea ce priveşte pregătirea auditoriului, pentru a-l face 
mai accesibil argumentelor care i se vor prezenta. lată încă un punct de 
vedere pe care analiza noastră îl va neglija: nu ne vom ocupa decât de 
conditionarea auditoriului prin discurs, din care rezultă considerații 
despre ordinea în care trebuie să fie prezentate argumentele pentru a 
exercita cel mai puternic efect. 

În sfârşit, probele extra-tehnice, cum le numeşte Aristotel! - întele- 
gând prin aceasta pe cele care nu tin de tehnica retorică >, nu vor intra 


1 ARISTOTE, Rhctorique, I, chap. 2, 1355b. 

în studiul nostru decât atunci când apare un dezacord cu privire la 
concluziile ce pot fi trase. Pentru că noi ne interesăm mai puțin de 
desfăşurarea completă a unei dezbateri decât de schemele argumenta- 
tive puse în joc. Denumirea antică de „probe extra-tehnice” este 
potrivită pentru a ne aduce aminte că, în timp ce civilizația noastră, 
caracterizată prin extrema sa ingeniozitate în tehnicile destinate să 
acționeze asypra lucrurilor, a uitat complet teoria argumentării, a acti- 
unii asupra spiritelor prin intermediul discursului, aceasta era consi- 
derată de greci, sub numele de retorică, drept néxvn prin excelenţă. 


III 


Teoria argumentării, care vizează, prin discurs să obțină o acțiune 
eficientă asupra spiritelor, ar fi putut fi tratată ca o ramură a 
psihologiei. Într-adevăr, dacă argumentele nu sunt constrângătoare, 
dacă nu trebuie în mod necesar să convingă dar au o anumită forță, 
care poate de altfel să varieze după auditorii, nu trebuie oare aceasta 
apreciată după efectul pe care îl produce? Studierea argumentării ar 
deveni astfel unul din obiectele psihologiei experimentale, în care 
argumentări variate ar putea fi testate în fața unor auditorii variate, 
suficient de bine cunoscute pentru a se putea trage, pornind de la 
aceste experiențe, concluzii de o anumită generalitate. Unii psihologi 
americani nu au ratat ocazia de a se ocupa de astfel de studii, al căror 
interes nu este, de altfel, contestabil!. 

Dar modul nostru de a proceda va fi diferit. Noi căutăm, mai întâi, 
să caracterizăm diversele structuri argumentative, a căror analiză 
trebuie să preceadă orice test experimental la care ar putea fi supusă 
eficacitatea lor. Şi, pe de altă parte, noi nu ne gândim că metoda de 
laborator ar putea determina valoarea argumentărilor utilizate în 
ştiinţele umane, în drept şi în filozofie, căci metodologia însăşi a psiho- 
logului constituie deja un obiect de controversă si ține de studiul de 
faţă. 


1 A se consulta în special H. L. HOLLINGWORTH, The psychology of the audience, 
1935; Carl I. HOVLAND, Effects of the Mass Media of Communication, cap 28 
din Handbook of social psychology, editat de Gardner LINDZEY, 1954. 

Demersul nostru va diferi radical de demersul adoptat de filosofii 
care se străduiesc să reducă rationamentele în materie socială, politică 
sau filosofică, inspirându-se din modelele furnizate de ştiinţele deduc- 
tive sau experimentale şi care resping ca fiind fără valoare tot ceea ce 
nu se conformează schemelor prealabil impuse. Dimpotrivă: noi ne 
vom inspira din logicieni, dar o facem pentru a imita metodele care le-au 
reuşit atât de bine de aproape un secol. 

Să nu uităm, într-adevăr, că, în prima jumătate a secolului al XX-lea, 
logica nu avea vreun prestigiu nici în mediile ştiinţifice, nici in fața 
marelui public. Whately putea scrie, pe la 1828, că dacă retorica nu se 
mai bucura de stima publicului, logica se bucura şi mai putin de favo- 
rurile acestuiat. 

Logica a putut lua un avânt extraordinar în ultima sută de ani 
când, încetând să repete la infinit vechi formule, şi-a propus să 
analizeze mijloacele de probă utilizate efectiv de matematicieni. Logica 
formală modernă s-a constituit ca studiu al mijloacelor de demonstrație 
utilizate în ştiinţele matematice. Dar rezultă de aici că domeniul său 
este limitat, căci tot ceea ce este ignorat de matematicieni este străin 
logicii formale. Logicienii au obligația de a completa teoria demon- 
stratiei astfel obținute printr-o teorie a argumentării. Noi vom încerca 
să o construim analizând mijloacele de probă de care se servesc ştiinţele 
umane, dreptul şi filosofia; vom examina argumentările prezentate de 
publicişti în ziarele lor, de politicieni în discursurile lor, de avocați în 
pledoariile lor, de judecători în motivațiile lor, de filosofi în tratatele lor. 

Aria noastră de studiu, care este imensă, a rămas în părăsire timp 
de secole. Sperăm că primele noastre rezultate îi vor incita pe alți 
cercetători să le completeze şi să le perfecționeze. 


1 Richard D. D. WHATELY, Elements of Rhetoric, 1828, Prefaţă. 

Cadrele argumentării 


6 1. Demonstraţie şi argumentare 


Pentru a expune adecvat caracterele particulare ale argumentării 
şi problemele inerente studierii acesteia, nimic nu se compară cu opu- 
nerea ei concepției clasice a demonstraţiei şi mai exact logicii formale 
care se limitează la examinarea mijloacelor de probă demonstrative. 

În logica modernă, apărută dintr-o reflecţie asupra rationamen- 
tului matematic, sistemele formale nu mai sunt corelate cu o evidenţă 
rațională oarecare. Logicianul este liber să elaboreze după bunul plac 
limbajul artificial al sistemului pe care-l construieşte, să determine 
semnele şi combinaţiile de semne care vor putea fi utilizate. El singur 
decide care sunt axiomele, adică expresiile considerate fără probă 
valabile în sistemul său şi să spună care sunt regulile de transformare 
pe care le introduce şi care permit deducerea, pornind de la expresii 
valabile, a altor expresii la fel de valabile în sistem. Singura obligaţie, 
care se impune constructorului de sisteme axiomatice formalizate şi 
care face ca demonstrațiile să devină constrângătoare, este de a alege 
semne şi reguli astfel încât să se evite dubiul şi ambiguitatea. Trebuie 
ca, fără a ezita, şi chiar mecanic, să fie posibil să se stabilească dacă o 
suită de semne este admisă în sistem, dacă ea este de aceeaşi formă cu o 
altă suită de semne, dacă este considerată valabilă pentru că este 
axiomă sau expresie deductibilă, pornind de la axiome, într-o manieră 
conformă cu regulile de deducție. Orice considerație referitoare la 
originea axiomelor sau a regulilor de deducție, la rolul pe care sistemul 
axiomatic este de presupus că-l joacă în elaborarea pândirii, este străină 
logicii astfel concepute, în sensul că iese din cadrele formalismului în 
discuţie. Căutarea univocitätii indiscutabile i-a condus chiar pe logici- 
enii formalişti la construirea unor sisteme în care nu suntem preocupați 
de sensul expresiilor: ei sunt mulțumiți dacă semnele introduse şi 
transformările care le privesc sunt de necontestat. Ei lasă interpretarea 
elementelor sistemului axiomatic în seama celor care îl vor aplica şi 
care vor trebui să se preocupe de adecvarea lui la scopul urmărit. 

Când este vorba de demonstrarea unei propoziţii, este suficient să 
arătăm cu ajutorul căror procedee poate fi ea obținută ca ultimă 
expresie a unei suite deductive ale cărei prime elemente sunt furnizate 

de cel care a construit sistemul axiomatic în interiorul căruia se 
efectuează demonstraţia. De unde vin aceste elemente, sunt ele adevă- 
ruri impersonale, gânduri divine, rezultate ale experienţei sau postulate 
proprii autorului, iată întrebări pe care logicianul formalist le consideră 
străine disciplinei sale. Dar când este vorba de a argumenta, de a 
influenţa cu ajutorul discursului intensitatea adeziunii unui auditoriu 
la anumite teze, nu mai pot fi neglijate complet, considerându-le 
irelevante, condiţiile psihice şi sociale în absenţa cărora argumentarea 
ar fi fără obiect sau fără efect. Căci orice argumentare vizează adeziunea 
spiritelor şi, prin însuşi acest fapt, presupune existenţa unui contact 
intelectual. 

Ca să existe argumentare, trebuie ca, la un moment dat, să se 
realizeze o comuniune efectivă a spiritelor. Trebuie să fim de acord, 
mai întâi şi în principiu, asupra formării acestei comuniuni intelectuale 
şi, mai apoi, asupra faptului de a dezbate împreună o anumită 
problemă: or, aceasta nu vine în nici un caz de la sine. 

Chiar şi în planul deliberării intime există condiţii prealabile argu- 
mentärii: trebuie în special să ne concepem ca fiind divizați în doi 
interlocutori, cel puţin, care participă la deliberare. lar, această divizare, 
nimic nu ne autorizează să o considerăm ca necesară. Ea pare consti- 
tuită după modelul deliberării cu celălalt. Din acest moment, este de 
prevăzut că vom regăsi, transpuse la deliberarea cu sine însuşi, majori- 
tatea problemelor referitoare la condiţiile prealabile discuţiei cu celălalt. 
Multe dintre expresii confirmă acest lucru; să nu menţionăm decât 
formule de genul: „Nu-ţi asculta deloc spiritul cel rău”, „Nu mai repune 
aceasta în discuţie”, care se referă, una la condiţii prealabile ținând de 
persoane, cealaltă la condiţii prealabile ținând de obiectul argumentării. 


$ 2. Contactul spiritelor 


Formarea unei comuniuni efective a spiritelor cere o multitudine 
de condiţii. 

Minimumul indispensabil argumentării pare a fi existența unui 
limbaj comun, a unei tehnici care să permită comunicarea. 

Aceasta nu este deloc de ajuns. Nimeni nu arată acest lucru mai 
bine decât autorul cărții Alice în Țara Minunilor. Într-adevăr, fiinţele din 

această țară înțeleg într-o oarecare măsură limbajul lui Alice. Dar 
problema pentru ea este de a intra în contact, de a începe o discuţie, 
căci în lumea Minunilor nu este nici un motiv pentru care discuţiile să 
înceapă. Nu se ştie de ce unul s-ar adresa altuia. Uneori Alice ia initia- 
tiva şi utilizează pur şi simplu vocativul: „o, soarece!"1. Ea consideră ca 
fiind un succes faptul de a fi putut schimba câteva cuvinte indiferente 
cu ducesa?. Dimpotrivă, la abordarea subiectului cu omida, se ajunge 
imediat într-un punct mort: „Cred că ar fi mai bine să-mi spui 
dumneata cine eşti” - „De ce? întrebă domnul Omidă”?. În lumea 
noastră ierarhizată, ordonată, există în general reguli care stabilesc felul 
în care se poate angaja conversaţia, un acord prealabil rezultând din 
normele înseşi ale vieții sociale. Între Alice şi cei din Țara Minunilor, nu 
există nici ierarhie, nici întâietate, nici funcţii care să oblige ca unul să 
răspundă mai degrabă decât altul. Chiar şi în conversațiile începute, se 
trece brusc de la o idee la alta, ca în conversaţia cu papagalul Lori. 
Acesta se prevalează de vârsta sa: 


Acest lucru i se păru lui Alice de neacceptat şi vru să afle câți ani 
are. Cum el refuză cu hotărâre să-i spună vârsta exactă, discuția se încheie 
brusct. 


Singura dintre conditiile prealabile realizatä aici este dorinta lui 
Alice de a intra în conversaţie cu fiinţele din acest nou univers. 

Mulțimea celor cărora dorim să ne adresăm este în mare măsură 
variabilă. Este de neatins, pentru fiecare individ, țelul de a înțelege 
toate ființele umane. Dimpotrivă, universul căruia copilul vrea să se 
adreseze, tocmai în măsura în care lumea adulţilor îi este închisă, se 
lărgeşte prin adăugarea animalelor şi a tuturor obiectelor neînsufleți te 
pe care el le consideră drept interlocutorii săi naturali”. 


1 Lewis CARROLL, Alice's Adventures in Wonderland, p.41 (Ed. rom. Editura 
Coresi, Bucureşti, 2006, p. 21; n.t.) 

2 Ibid., p. 89. 

3 lbid., p. 47. 

4 Ibid., p. 25. 

$ E. CASSIRER, Le langage et la construction du monde des objets, J. de Psychologie, 
1933, XXX, p. 39. 

Există ființe cu care orice contact poate părea inutil sau putin 
dezirabil. Există ființe cărora nu ne sinchisim să le adresăm cuvântul; 
mai sunt, de asemenea, unele cu care nu vrem să discutăm, dar cărora 
ne limităm la a le da ordine. 

Trebuie, într-adevăr, pentru a argumenta, să dăm importanţă 
adeziunii interlocutorului nostru, aprobării sale, participării sale 
mentale. Este, prin urmare, o distincție apreciată uneori aceea de a fi o 
persoană cu care se discută. Raționalismul şi umanismul ultimelor 
secole fac să pară bizară ideea că este o calitate să fii cineva a cărui 
opinie interesează, dar în multe societăți nu-i este adresat cuvântul 
oricui, după cum oamenii nu se duelau cu oricine. Să remarcăm, de 
altfel, că a vrea să convingi pe cineva implică întotdeauna o oarecare 
modestie din partea celui care argumentează, ceea ce spune el nu 
constituie „literă de Evanghelie”, el nu dispune de acea autoritate care 
face ca ceea ce spune să fie de nediscutat şi să conducă imediat la 
convingere. El admite că trebuie să persuadeze, să se gândească la 
argumentele care pot acționa asupra interlocutorului său, să fie 
preocupat de el, să se intereseze de starea lui de spirit. 

Fiintele care doresc să conteze pentru celălalt, adulți sau copii, 
doresc să nu li se mai ordone, ci să li se explice, să ne preocupe reacțiile 
lor, să fie consideraţi membri ai unei societăți mai mult sau mai puțin 
egalitare. Cel care nu se sinchiseşte de un astfel de contact cu ceilalți va 
fi considerat arogant, putin simpatic, în opoziţie cu cei care, indiferent 
de importanţa funcţiilor lor, nu ezită să marcheze prin discursurile lor 
publice preţul pe care-l pun pe aprecierea acesteia. 

Dar, s-a spus de nenumărate ori, nu este întotdeauna lăudabil să 
vrei să persuadezi pe cineva: condiţiile în care contactul spiritelor se 
efectuează pot, într-adevăr, părea puțin onorabile. Se cunoaşte celebra 
anecdotă referitoare la Aristip căruia i se reproşa că s-a umilit în faţa 
tiranului Dionysos până la a se pune la picioarele acestuia pentru a fi 
ascultat. Aristip se apăra spunând că nu a fost din vina lui, ci a lui 
Dionysos care avea urechile în picioare. Ar putea deci să nu conteze 
unde se găsesc urechile!? 


1 BACON, Of the advancement of learning, p. 25. 

Pentru Aristotel, pericolul de a discuta cu anumite persoane este 
acela de a pierde tu însuţi calitatea argumentării tale: 


Nu trebuie să discutăm cu oricine şi nici să ne exercităm în 
dialectică cu primul venit. 

Căci sunt oameni care fac totdeauna să devieze raționamentul. În 
adevăr, împotriva unui interlocutor care recurge la toate mijloacele 
pentru a scăpa printre degete, este îndreptățită încercarea de a-i face prin 
orice mijloace să ajungă la o concluzie. Dar acest procedeu nu face cinste 
cuiva’. 


Nu este suficient să vorbeşti sau să scrii, mai trebuie să fii şi 
ascultat, să fii citit. Nu-i puțin lucru să fii ascultat de cineva, să ai o 
largă audiență, să fii admis să iei cuvântul in anumite circumstanțe, în 
anumite adunări, în anumite medii. Să nu uităm că a asculta pe cineva 
înseamnă a te arăta dispus să admiti eventual punctul lui de vedere. 
Când Churchill interzice diplomaților englezi chiar să şi asculte 
propunerile de pace pe care emisarii germani li le-ar fi putut transmite 
sau când un partid politic anunţă că este dispus să asculte propunerile 
pe care i le-ar putea prezenta un formator de cabinet, aceste două 
atitudini sunt semnificative, pentru că ele împiedică stabilirea sau 
recunosc existența unor condiții prealabile unei eventuale argumentări. 

A face parte din acelaşi mediu, a ne frecventa, a întreține relaţii 
sociale, toate acestea facilitează realizarea condiţiilor prealabile contac- 
tului spiritelor. Discuţiile frivole şi fără un interes evident nu sunt 
întotdeauna lipsite de importanţă pentru că ele contribuie la buna 
funcţionare a unui mecanism social indispensabil. 


6 3. Oratorul şi auditoriul său 


Autorii de comunicări sau de memorii ştiinţifice consideră adesea 
că este suficient ca ei să raporteze anumite experiențe, să menționeze 
anumite fapte, să enunte un anumit număr de adevăruri pentru a 
suscita inevitabil interesul eventualilor ascultători sau cititori. Această 
atitudine rezultă din iluzia, foarte răspândită în anumite medii 


1 ARISTOTE, Topique, VIII, chap. 14, 164 b. (Ed. rom.: Buc., 1998, p. 536;.1.) 

rationaliste si scientiste, că faptele vorbesc de la sine şi imprimă o 
amprentă de neşters asupra oricărui spirit uman, căruia îi forțează 
adeziunea, oricare i-ar fi dispoziţiile. K. F. Bruner, secretar de redacție 
al unei reviste psihologice, îi compară pe aceşti autori, puțin preocupați 
de auditoriul lor, cu un musafir nepoliticos: 


Se prăbuşesc pe un scaun, fixându-şi posomorâţi încălțările, şi anunţă 
brusc, pentru ei înşişi sau pentru alții, nu se ştie niciodată: „Cutare şi 
cutare au demonstrat... că femela şoarecelui alb răspunde negativ la socul 
electric...” Foarte bine, domnule, le spun, si ce dacă? Spuneţi-mi mai întâi 
de ce trebuie să-mi pese de acest lucru şi atunci voi asculta!. 


Este adevărat că aceşti autori, în ciuda faptului că iau cuvântul 
într-o societate savantă, sau publică un articol într-o revistă speciali- 
zată, pot neglija mijloacele de a intra în contact cu publicul lor, pentru 
că o instituție ştiinţifică, societate sau revistă, furnizează această legă- 
tură indispensabilă între orator şi auditoriul său. Rolul autorului nu 
este decât acela de a menține, între el şi public, acest contact pe care 
instituția ştiinţifică l-a permis. 

Dar nu toată lumea se află într-o situație atât de privilegiată. 
Pentru ca o argumentare să se desfăşoare, trebuie, într-adevăr, ca cei 
cărora le este destinată să-i acorde o atenție oarecare. Majoritatea 
formelor de publicitate şi de propagandă se preocupă, înainte de toate, 
de captarea interesului unui public indiferent, condiție indispensabilă 
pentru realizarea oricărei argumentări. Nu trebuie să subestimäm 
importanța acestei probleme prealabile doar pentru că, într-un mare 
număr de domenii - fie că-i vorba de educație, de politică, de ştiinţă, 
sau de administrarea justiției -, orice societate posedă instituții care 
facilitează şi organizează acest contact al spiritelor. În mod normal, îţi 
trebuie o anumită calitate pentru a lua cuvântul şi pentru a fi ascultat. 
În civilizația noastră, în care tipăriturile, devenite marfă, profită de 
organizarea economică pentru a se impune atenției, această condiție nu 
apare cu claritate decât în cazurile în care contactul dintre orator şi 
auditoriul său nu se poate stabili grație tehnicilor de distribuire. O 
percepem deci mai bine atunci când argumentarea este dezvoltată de 


1 K. F. BRUNER, Of psychological writing, Journal of abnormal and social 
Psychology, 1942, vol. 37, p. 62. 

către un orator care se adresează verbal unui auditoriu anume decât 
atunci când este conținută într-o carte pusă în vânzare în librărie. 
Această calitate a oratorului, fără de care el nu va fi ascultat şi chiar, 
foarte adesea, nu va fi autorizat să ia cuvântul, poate varia în funcţie de 
circumstanțe. Uneori va fi suficient să te prezinti ca o ființă umană, 
îmbrăcată decent, uneori va trebui să fii adult, uneori, membru 
oarecare al vreunui grup constituit, alteori, purtător de cuvânt al acelui 
grup. Există funcţii care, singure, autorizează luarea de cuvânt în 
anumite cazuri, sau în fața anumitor auditorii, domenii în care aceste 
probleme de abilitare sunt minuțios reglementate. 

Acest contact între orator şi auditoriul său nu priveşte numai 
condiţiile prealabile argumentării: el este esențial şi pentru întreaga 
derulare a acesteia. Într-adevăr, cum argumentarea vizează obținerea 
adeziunii celor cărora li se adresează, ea este, în întregime, relativă la 
auditoriul pe care încearcă să-l influenţeze. 


Cum putem defini un astfel de auditoriu? Este oare persoana pe 
care oratorul o interpelează în mod special? Nu întotdeauna: deputatul 
care, în Parlamentul englez, trebuie să se adreseze preşedintelui, poate 
încerca să convingă, nu numai pe cei care îl ascultă, dar şi opinia 
publică din țara sa. Este oare mulțimea de persoane pe care oratorul o 
vede în fața sa atunci când ia cuvântul? Nu neapărat. El poate neglija 
fără probleme o parte a acesteia: un şef de guvern, într-un discurs la 
Parlament, poate renunța dinainte la a-i convinge pe membrii opoziţiei 
şi să se mulțumească cu adeziunea majorităţii sale. Pe de altă parte, cel 
care acordă un interviu unui jurnalist consideră că auditoriul său este 
constituit mai degrabă din cititorii ziarului decât din persoana care se 
află în faţa sa. Secretul deliberărilor, modificând ideea pe care oratorul 
şi-o face despre auditoriul său, poate transforma termenii discursului 
acestuia. Se vede imediat, din aceste câteva exemple, cât de dificil este 
de determinat cu ajutorul unor criterii pur materiale auditoriul celui 
care vorbeşte; această dificultate este şi mai mare atunci când este 
vorba despre auditoriul scriitorului, căci, în majoritatea cazurilor, 
cititorii nu pot fi reperati cu certitudine. 

Acesta este motivul pentru care ni se pare preferabil să definim 
auditoriul, în domeniul retoricii, ca fiind mulţimea celor asupra cărora 

oratorul vrea să-şi exercite influența prin argumentarea sa. Fiecare 
orator se gândeşte, într-o manieră mai mult sau mai putin conştientă, la 
cei pe care încearcă să-i persuadeze şi care constituie auditoriul căruia i 
se adresează discursurile sale. 


$ 4. Auditoriul în calitate de construcție a oratorului 


Auditoriul prezumat este întotdeauna, pentru cel care argumen- 
tează, o construcţie mai mult sau mai putin sistematizată. Putem 
încerca să-i determinăm originile psihologice! sau sociologice2; ceea ce 
contează, pentru cel care îşi propune să persuadeze efectiv indivizi 
concreli, este ideea ca construcţia auditoriului să nu fie deloc inadec- 
vată experienței. 

Situaţia nu este aceeaşi pentru cel care se dedă la încercări fără un 
scop real. Retorica, devenită exercițiu şcolar, se adresează unor 
auditorii convenţionale şi poate, fără nici un inconvenient, să se 
limiteze la viziuni stereotipice ale acestora, ceea ce a contribuit, tot atât 
pe cât facticitatea temelor, la a o face să degenereze?. 

Argumentarea efectivă are datoria de a concepe auditoriul 
prezumat cât mai apropiat posibil de realitate. O imagine neadecvată a 
auditoriului, fie că rezultă din ignoranță, fie dintr-un concurs nepre- 
văzut de împrejurări, poate avea consecințele cele mai supărătoare. O 
argumentare pe care o considerăm drept persuasivă riscă să aibă un 
efect revulsiv asupra unui auditoriu pentru care motivele pentru sunt, 
de fapt, motive contra. Ceea ce se va spune în favoarea unei măsuri, sub 
pretext că este susceptibilă de a diminua tensiunea socială, îi va ridica 
împotriva ei pe toţi cei care doresc producerea unor tulburări. 

Cunoaşterea celor pe care ne propunem să-i câştigăm este prin 
urmare o condiţie prealabilă a oricărei argumentări eficiente. 


1 Cf. Harry Stack SULLIVAN, The Interpersonal Theory of Psychiatry, New York, 
1943. 

2 M. MILLIOUD, La propagation des idées, Revue Phil., 1910, vol. 69, pp. 580-600; 
vol. 70, pp. 168-191. 

3H.1. MARROU, Histoire de l'éducation dans l'Antiquité, p. 278. 


Auditoriul în calitate de construcție a oratorului 33 


Preocuparea pentru auditoriu transformă anumite capitole ale 
vechilor tratate de retorică în veritabile studii de psihologie. În Retorica 
sa, vorbind despre auditorii clasificate după vârstă şi avere, Aristotel a 
inserat numeroase descrieri fine şi mereu valabile de psihologie 
diferențială!. Cicero demonstrează că trebuie să se vorbească diferit 
acelui tip de oameni „ignorant şi grosolan, care preferă onoarei mereu, 
utilitatea” şi celuilalt tip, „uman şi cultivat, care pune în faţa tuturor 
lucrurilor onoarea”?. Quintilian, după Cicero, acordă importanță 
diferențelor de caracter, importante pentru orator?. 

Studiul auditoriilor ar putea, de asemenea, să constituie un capitol 
de sociologie, căci, mai mult decât de propriul caracter, opiniile unui 
om depind de mediul său social, de anturajul lui, de oamenii pe care îi 
frecventează şi în mijlocul cărora trăieşte: , Vreti, spunea M. Millioud, 
ca omul incult să-şi schimbe opiniile? Transplantati-l"4. Fiecare mediu 
ar putea fi caracterizat prin opiniile dominante, prin convingerile de 
necontestat, prin premisele pe care le admite fără să ezite: aceste 
concepții fac parte din cultura sa şi orice orator care vrea să persuadeze 
un anumit auditoriu nu poate decât să se adapteze la ele. De aceea 
cultura proprie fiecărui auditoriu transpare din discursurile care îi sunt 
destinate, astfel încât în mare măsură din chiar aceste discursuri ne 
considerăm autorizați să extragem vreo informație cu privire la 
civilizațiile dispărute. 


Consideratiile sociologice utile oratorului se pot referi la un 
subiect foarte precis: anume, funcţiile sociale îndeplinite de auditori. 
Într-adevăr, aceştia adoptă adesea atitudini care sunt legate de rolul 
încredințat lor în anumite instituţii sociale. Acest fapt a fost subliniat de 
către creatorul psihologiei formei: 


1 ARISTOTE, Rletorique, II, chap. 12 până la 17, 1388 b până la 1391 b. A se 
vedea studiul lui S. DE COSTER, L'idéalisme des jeunes, în Morale et 
enseignement, 1951-52, nr. 2 şi 3. 

2 CICERON, Partitiones oratoriae, § 90. (Ed. rom.: Editura Saeculum Vizual, 
Bucureşti, 2007, 8 90, p. 75; n.t.) 

3 QUINTILIAN, De institutione Oratoria, vol. l, cartea III, cap VIII, 88 38 şi 
următoarele, p. 300 şi următoarele. 

4 M. MILLIOUD, op. cit., vol. 70, p. 173. 

Se pot observa, scrie el!, schimbări minunate în indivizi, ca atunci 
când o persoană, partizană înfocată, devine membră a unui juriu, sau 
arbitru, sau judecător şi când acţiunile sale arată în acel moment trecerea 
delicată de la atitudinea partizană la un efort onest de a trata problema în 
discuţie într-o manieră justă şi obiectivă. 


Acelaşi lucru se întâmplă cu mentalitatea unui om politic a cărui 
viziune se schimbă atunci când, după ani petrecuţi în opoziţie, devine 
membru responsabil al guvernului. 

Auditoriul, în noile sale funcţii, a dobândit o personalitate nouă, 
pe care oratorul nu o poate ignora. lar ceea ce contează pentru fiecare 
auditoriu particular nu este mai puţin valabil pentru auditorii, în 
ansamblul lor, în aşa măsură încât teoreticienii retoricii au crezut că pot 
distinge genuri oratorice după rolul pe care îl îndeplineşte auditoriul 
căruia ne adresăm. Genurile oratorice, aşa cum le defineau anticii, 
genul deliberativ, judiciar, epidictic, corespundeau, respectiv, potrivit 
lor, unor auditorii pe cale să delibereze, să judece sau, pur şi simplu, să 
se bucure ca spectator de evoluţia oratorică, fără a trebui să se pronunţe 
în legătură cu fondul problemei?. 

Este vorba, aici, de o distincţie pur practică ale cărei defecte şi 
insuficiențe sunt manifeste, mai ales în concepția pe care ea o prezintă 
despre genul epidictic; va trebui, de altfel, să revenim asupra acestui 
lucru?. Dar dacă această clasificare a discursurilor nu poate fi acceptată 
ca atare de către cel care studiază tehnica argumentării, ea are totuşi 
meritul de a sublinia importanţa pe care trebuie să o acorde oratorul 
funcţiilor auditoriului său. 


Se întâmplă adesea ca oratorul să aibă de persuadat un auditoriu 
compozit, care reuneşte persoane diferenţiate prin caracterul lor, prin 
relaţiile sau prin funcţiile lor. El va trebui să utilizeze argumente 
multiple pentru a câştiga diversele elemente ale auditoriului său. Un 


1 M. WERTHEIMER, Productive Thinking, pp. 135-136. 

2 ARISTOTE, Rhetorique, cartea I, cap. 3, 1358 b, 2.7; CICERO, Orator, § 37; 
Partitiones oratoriae, $ 10; QUINTILIAN, Arta oratorică, vol. I, cartea III, 
cap. IV. 

3 Cf. 8 11: Genul epidictic. 

mare orator se caracterizează prin arta de a ține cont, în argumentarea 
sa, de acest auditoriu compozit. Eşantioane ale acestei arte ar putea fi 
găsite analizând discursurile ținute în fața Parlamentelor, în care 
elementele auditoriului compozit se pot discerne cu uşurinţă. 

Nu este necesar să te găseşti în fața mai multor facţiuni organizate 
pentru a te gândi la caracterul compozit al auditoriului tău. Într-adevăr, 
putem considera pe fiecare din aceşti auditori ca făcând parte, din 
diferite puncte de vedere, dar simultan, din grupuri multiple. Chiar şi 
atunci când oratorul se află în faţa unui număr limitat de auditori, ba 
chiar a unui singur auditor, este posibil ca el să ezite în a recunoaşte 
argumentele care vor părea cele mai convingătoare auditoriului său; el 
îl inserează atunci întrucâtva fictiv într-o serie de auditorii diferite. În 
cartea sa Tristram Shandy - la care ne vom mai referi de multe ori, 
pentru că argumentarea constituie una din temele ei principale -, 
Sterne descrie o discuție între părinţii eroului. Tatăl meu, spune acesta, 
care dorea să o convingă pe mama să angajeze un mamoş, 


îşi puse argumentele în toate luminile cu putință; dezbătu cu dânsa 
chestiunea ca un creştin - ca un păgân - ca un soț - ca un tată - ca un patriot 
- ca un bărbat. Mama dădea răspuns la toate doar ca o femeie; ceea ce îi 
venea cam greu, căci neputând intra în pielea atâtor indivizi şi duce bătălia 
astfel ascunsă, lupta era nedreaptă: şapte contra unu!. 


Or, atenție, nu doar oratorul este cel care-şi schimbă astfel chipul: 
mai mult încă, auditoriul căruia i se adresează - biata sa soție în cazul 
de faţă - este cel pe care îl transformă astfel după fantezia sa pentru a-i 
surprinde aspectele cele mai vulnerabile. Dar inițiativa acestei disocieri 
a auditoriului revenind oratorului, tot lui i se aplică termenii de „ca 
creştin”, „ca păgân”, „ca soț”, „ca tată”... 


În faţa unei adunări, oratorul poate încerca să situeze auditoriul în 
cadrele sale sociale. El se va întreba dacă auditoriul său este inclus în 
totalitate într-un singur grup social sau dacă trebuie să-şi repartizeze 
auditoriile în grupuri multiple, ba chiar opuse. În acest caz, mai multe 
puncte de plecare sunt întotdeauna posibile: se poate, într-adevăr, 


1 STERNE, Vie et opinions de Tristram Shandy, liv.l, chap. XVIII, p. 45. (Ed. rom. 
Polirom, laşi, 2004, p. 60; u.t.) 

diviza în mod ideal auditoriul în funcţie de grupuri sociale - spre 
exemplu politice, profesionale, religioase - cărora indivizii le aparțin, 
sau în funcție de valori la care anumiţi auditori aderă. Aceste diviziuni 
ideale nu sunt deloc independente una de alta; totuşi, ele pot duce la 
constituirea de auditorii parțiale foarte diferite. 

Subdivizarea unei adunări în subgrupuri va depinde, de altfel, de 
poziția personală a oratorului: dacă acesta are, în legătură cu o 
problemă, vederi extremiste, nimic nu-l va opri de la a-i considera pe 
toți interlocutorii săi ca formând un singur auditoriu. Din contră, dacă 
este un individ cu opinie moderată, va fi determinat să-i considere ca 
formând cel putin două auditorii distincte!. 


Cunoaşterea auditoriului nu se concepe independent de cea a 
mijloacelor susceptibile de a acționa asupra lui. Într-adevăr, problema 
naturii auditoriului este legată de cea a conditionärii sale. Termenul 
implică, la prima vedere, faptul că este vorba despre factori extrinseci 
auditoriului. Şi orice studiere a acestei conditionäri presupune că ea 
este considerată ca aplicându-se unei entități care, la rândul ei, ar fi 
auditoriul luat ca atare. Dar, dacă privim mai de aproape, a cunoaşte 
auditoriul înseamnă, de asemenea, a şti, pe de o parte, cum poate fi 
asigurată conditionarea lui, iar pe de altă parte, care este, în fiecare 
moment al discursului, conditionarea realizată. 

Pentru a acționa mai bine asupra unui auditoriu, îl putem 
conditiona prin mijloace diverse: muzică, lumini, jocuri de mase 
umane, peisaj, regie teatrală. Aceste mijloace au fost cunoscute 
dintotdeauna şi au fost folosite atât de primitivi, cât şi de greci, de 
romani, de oamenii din Evul Mediu; progresele tehnice au permis, în 
zilele noastre, puternica lor dezvoltare; atât de bine, încât aceste 
mijloace au fost considerate esentialul acțiunii asupra spiritelor. 

Alături de această condiţionare, al cărei studiu nu-l putem aborda, 
există o condiționare prin discursul însuşi; în aşa fel încât auditoriul nu 
mai este, la sfârşitul discursului, exact acelaşi ca la început. Această 


1 Cf. remarcile lui L. FESTINGER despre cea mai mică tendinţă către comu- 
nicare la deţinătorii de opinii mediane, Psychol. Review, vol. 57, n° 5, sept. 
1950, p. 275. 

ultimă condiționare nu poate fi realizată decât prin adaptarea continuă 
a oratorului la auditoriu. 


§ 5. Adaptarea oratorului la auditoriu 


„Principalul obiect al elocintei, scrie Vico, este legat de auditorii 
noştri şi urmărind opiniile lor trebuie să ne reglăm discursurile”!. 
Important în argumentare nu este să ştii ce consideră oratorul însuşi 
adevărat sau probant, ci care este părerea celor cărora li se adresează 
ea. Este aceeaşi situație în privința unui discurs, ca să reluăm o 
comparație a lui Gracian, „ca în cea a unui festin la care bucatele nu se 
pregătesc după gustul bucătarilor, ci după cel al convivilor“2. 

Un mare orator, cel care are ascendent asupra altora, pare animat 
de spiritul însuşi al auditoriului său. Nu este cazul omului pasionat 
care nu se preocupă decât de ceea ce resimte el însuşi. Dacă acesta din 
urmă poate exercita vreo acțiune asupra persoanelor receptive la 
sugestii, discursul lui va părea cel mai adesea absurd auditorilor săi. 
Discursul pasionatului, afirmă M. Pradines, dacă poate emotiona, nu 
redă un sunet „adevărat“, mereu figura adevărată „face să crape masca 
logică”, pentru că, spune el, „pasiunea este incomensurabilă pentru 
argumente“2. Ceea ce pare să explice acest punct de vedere, este că 
omul pasionat, atunci când argumentează, o face fără a ține suficient 
cont de auditoriul căruia i se adresează: purtat de entuziasmul său, îşi 
imaginează că auditoriul este sensibil la aceleaşi argumente care l-au 
convins pe el însuşi. Ceea ce provoacă pasiunea este deci, prin această 
uitare a auditoriului, mai putin o absenţă a ratiunilor, cât o proastă 
alegere a lor. 

Întrucât capii democrației ateniene adoptau tehnica oratorului 
abil, un filosof ca Platon le reproşa că „flatează” mulțimea pe care ar fi 
trebuit să o conducă. Dar nici un orator, nici chiar oratorul religios, nu 
poate neglija acest efort de adaptare la auditoriu. Le revine auditorilor, 


1 VICO, ed. Ferrari, vol. II, De nostri temporis studiorum ratione, p. 10. 

2 GRACIAN, L'homme de cour, trad. Amelot de la Houssaie, p.85. (Ed. rom. 
Humanitas, Bucureşti, 1994, pag.102; n.t.) 

3 M. PRADINES, Traité de psychologie générale, vol. Il, pp. 324-325. 

spune Bossuet!, să-i construiască pe predicatori. În lupta sa împotriva 
demagogilor, Demostene cere poporului atenian să devină mai bun 
pentru a îmbunătăţi stilul oratorilor: 


Niciodată oratorii voştri, spune el, nu vă fac buni sau răi; voi faceţi 
din ei ce vreţi. Voi, într-adevăr, nu vă propuneţi să vă conformati voinţei 
lor, în timp ce ei se adaptează dorințelor pe care vi le atribuie. Să aveţi 
deci dorinţe sănătoase şi totul va merge bine. Căci, din două, una: sau 
nimeni nu va spune nimic rău, sau cel care va spune nu va profita de 
aceasta, din lipsă de auditori dispuşi să se lase persuadați?. 


Într-adevăr, auditoriului îi revine rolul major în determinarea 
calității argumentării şi a comportamentului oratorilor?. 

Dacă oratorii au putut fi comparati, în relațiile lor cu auditorii, nu 
numai cu nişte bucătari, ba chiar cu nişte paraziți care „pentru a avea 
loc la mesele bune tin aproape întotdeauna un discurs contrar senti- 
mentelor lor”4, să nu uităm totuşi că, aproape întotdeauna, oratorul este 
liber, atunci când nu ar putea face acest lucru eficient decât într-un fel 
care îi repugnă, să renunțe la a persuada un anumit auditoriu: nu 
trebuie să credem că este întotdeauna onorabil, nici să reuşeşti, nici 
chiar măcar să-ți propui să reuşeşti în acest mod. Problema de a 
concilia scrupulele omului onest cu supunerea auditoriului este una 
dintre acelea care l-au preocupat cel mai mult pe Quintilian5. Pentru 
acesta din urmă, retorica scientia bene dicendit implică faptul că oratorul 
desăvârşit persuadează bine, dar şi că spune binele. Or, dacă admitem 
că există auditorii alcătuite din oameni depravati pe care nu vrem să 
renuntäm să-i convingem şi dacă ne plasăm în punctul de vedere al 
calității morale a oratorului, suntem incitați, pentru a rezolva 
dificultatea, să stabilim disocieri şi distincţii care nu merg de la sine. 


1 BOSSUET, Sermons, vol. II: Sur la parole de Dieu, p. 153. 

2 DEMOSTENE, Discursuri şi pledoarii politice, t. 1: Despre organizarea financiară, § 36. 
3 Cf. § 2: Contactul spiritelor. 

+ SAINT-EVREMOND, t. IX, p. 19, După PETRONIUS, Satyricon, III, p. 3. 

5 QUINTILIAN, Arta oratorică, vol. I, cartea ITI, cap. VIII; vol. III, cartea XII, cap. I. 
6 Ibid., vol. l, cartea II, cap. XV, § 34. 

Obligaţia pentru orator de a se adapta la auditoriul său şi limi- 
tarea acestuia din urmă la mulțimea incompetentă, incapabilă să inte- 
leagă un raționament coerent şi a cărui atenție poate fi abătută de cea 
mai mică distracție, au dus nu numai la discreditarea retoricii, dar au 
introdus în teoria discursului reguli generale a căror validitate pare 
totuşi limitată la nişte cazuri speciale. Nu vedem, spre exemplu, de ce, 
în principiu, utilizarea unei argumentări tehnice ar produce o îndepăr- 
tare de retorică şi de dialectică!. 

Nu există decât o singură regulă în această problemă, care este 
adaptarea discursului la auditoriu, oricare ar fi el: fondul şi forma unor 
argumente, apropriate unor circumstanţe, pot părea ridicole în altele2. 

Realitatea aceloraşi evenimente descrise într-o lucrare ce se 
pretinde ştiinţifică sau într-un roman istoric nu trebuie probată în 
acelaşi fel, iar acela care ar fi găsit ciudate dovezile furnizate de către J. 
Romains cu privire la suspendarea voluntară a bătăilor inimii, în cazul 
în care acestea ar fi apărut într-o revistă medicală, poate vedea în ele o 
ipoteză interesantă, dacă o găseşte într-un roman?. 

Mărimea auditoriului condiționează într-o anumită măsură proce- 
deele argumentative şi aceasta independent de consideratiile referitoare 
la acordurile pe care ne bazăm şi care diferă în funcţie de auditoriu. 
Studiind stilul în funcţie de circumstanțele în care se produce actul 
vorbirii, J. Marouzeau semnalează: 


Tipul de deferenţă şi de respect uman pe care îl impune numărul; 
pe măsură ce scade intimitatea, tendinţa de a avea scrupule creşte, scru- 
pule în a fi bine apreciat, în a culege aplauze sau cel puţin asentimentul 
din priviri şi din atitudini...+ 
Multe alte reflecţii referitoare la particularități ale auditoriilor care 

influențează comportamentul şi argumentarea oratorului ar putea fi 
dezvoltate cu pertinentä. Studiul nostru va fi productiv, apreciem noi, 
dacă se bazează pe considerarea auditoriilor sub aspectul lor concret, 


1 ARISTOTEL, Retorica, |, cap. 2, 1357 a şi 1358 a. 

2 Richard D. D. WHATELY, Elements of Rhetoric, Part III, cap. 1, 8, p. 174. 

3 A. REYS, El Deslinde, p. 40. (Jules ROMAINS, Les hommes de bonne volonté, vol. XII: 
Les créateurs, cap. I la VII); cf. Y. BELAVAL, Les philosophes et leur langage, p. 138. 

1]. MAROUZEAU, Précis de stylistique française, p. 208. 

particular, multiform. Cu toate acestea, am vrea mai ales să ne 
extindem, în cele patru paragrafe care urmează, asupra caracterelor 
câtorva auditorii a căror importanţă este incontestabilă pentru toți, dar 
mai ales pentru filosof. 


$ 6. A persuada şi a convinge 


Paginile anterioare arată îndeajuns că varietatea auditoriilor este 
cvasi-infinită şi că, din dorința de a se adapta tuturor particularitätilor 
lor, oratorul se găseşte confruntat cu nenumărate probleme. Acesta este 
probabil unul dintre motivele pentru care ceea ce suscită mai presus de 
orice interesul, este o tehnică argumentativă care s-ar impune tuturor 
auditoriilor fără deosebire sau, cel putin, tuturor auditoriilor compuse 
din oameni competenţi sau rationali. Căutarea unei obiectivitäti, oricare 
ar fi natura ei, corespunde acestui ideal, acestei dorințe de a transcende 
particularitätile istorice sau locale în aşa fel încât tezele susținute să 
poată fi admise de toți. Din acest motiv, după cum spune Husserl, în 
emotionantul discurs în care apără efortul de raționalitate occidental: 
„Noi suntem, în munca noastră filosofică, funcționari ai umanitätir"\. În 
acelaşi spirit, acuză J. Benda pe intelectuali că trădează atunci când 
abandonează preocuparea pentru etern şi pentru universal, pentru a 
susține valori temporale şi locale?. De fapt, asistăm aici la reluarea 
dezbaterii seculare între partizanii adevărului şi cei ai opiniei, între 
filosofi, căutători de absolut şi retori, angajați în acțiune. Cu ocazia 
acestei dezbateri se pare că a fost făcută distincția între a persuada şi a 
convinge, pe care am vrea să o reluăm, ținând seama de o teorie a 
argumentării şi de rolul jucat de anumite auditorii?. 

Pentru cel care este preocupat de rezultat, a persuada înseamnă 
mai mult decât a convinge, convingerea nefiind decât primul stadiu 


1 E. HUSSERL, Criza ştiinţelor europene, p. 142. 

2 J. BENDA, La trahison des clercs, 1928. 

3 Cf. Ch. PERELMAN şi L. OLBRECHTS-TYTECA, Rhétorique et philosophie, pp. 3 
si urm. (Logique et rhétorique). 

care conduce la actiure!. Pentru Rousseau, nu înseamnă nimic să 
convingi un copil „dacă nu ştii să-l persuadezi”?. 

Dimpotrivă, pentru cel care este preocupat de caracterul rațional 
al adeziunii, a convinge înseamnă mai mult decât a persuada. De altfel, 
acest caracter rațional al convingerii va ține când de mijloacele utilizate, 
când de facultăţile cărora ne adresăm. Pentru Pascal?, automatul este 
cel persuadat şi înțelege prin aceasta corpul, imaginatia, sentimentul, 
pe scurt tot ceea ce nu înseamnă rațiune. Foarte adesea persuasiunea va 
fi considerată o transpunere nejustificată a demonstrației: după 
Dumas, în persuadare „te multumesti cu dovezi afective şi personale”, 
persuadarea fiind adesea „sofistică”. Dar el nu precizează prin ce s-ar 
deosebi din punct de vedere tehnic această dovadă afectivă de o 
dovadă obiectivă. 

Criteriile conform cărora credem că pot fi separate convingerea şi 
persuasiunea sunt întotdeauna bazate pe o decizie care tinde să izoleze 
dintr-un ansamblu, ansamblu de procedee, ansamblu de facultăți, 
anumite elemente pe care le considerăm raționale. Este de subliniat că 
această izolare se referă uneori la rationamentele înseşi; spre exemplu, 
se va arăta că cutare silogism, care aduce cu sine convingerea, nu va 
antrena şi persuasiunea: dar a vorbi astfel despre acest silogism, 
înseamnă să-l izolăm de un întreg context, înseamnă să presupunem că 
premisele sale există în minte independent de rest, înseamnă să le 
transformăm în adevăruri de nezdruncinat, de neatins. Ni se va spune, 
spre exemplu, că cutare persoană, convinsă de pericolul de a mesteca 
prea repede, nu va înceta totuşi să o fach": înseamnă că se izolează 
raționamentul pe care se bazează această convingere de un întreg 
ansamblu. Uităm, spre exemplu, că această convingere se poate lovi de 
o altă convingere, aceea care afirmă că se câştigă timp mâncând mai 
repede. Vedem deci că concepția despre ceea ce constituie convingerea, 


1 Richard D. D. WHATELY, Elements of Rhetoric, Partea II: Of Persuasion, cap. 
l, § 1, p. 115. Cf. Charles L. STEVENSON, Ethics and Language, pp. 139-140. 

2 ROUSSEAU, Emile, liv. 111, p. 203. 

3 PASCAL, Bibl. de la PI éiade, Pensées, 470, (195), p.961 (252 ed. Brunschvicg). 
(Ed. rom.: Cugetiări, Editura Aion, Oradea, 1998, p. 263; 11.1.) 

+G. DUMAS, Traité de psycholugie, t. II, p. 740. 

5 W. Dill SCOTT, Influencing men in business, p. 32. 

care poate părea bazată pe o diferenţiere a mijloacelor de probă sau a 
facultăților puse în joc, este de asemenea bazată pe izolarea anumitor 
date în interiorul unui ansamblu cu mult mai complex. 

Dacă se respinge, aşa cum facem noi, adoptarea acestor două noti- 
uni în interiorul unei gândiri vii, trebuie totuşi să recunoaştem că 
limbajul nostru utilizează două noţiuni, a convinge şi a persuada, între 
care se consideră în general că există o nuanţă sesizabilă. 

Noi ne propunem să numim persuasivă o argumentare care nu 
pretinde că are valoare decât pentru un auditoriu anume şi convin- 
gătoare pe aceea care este de presupus că obține adeziunea oricărei 
ființe raționale. Nuanta este destul de delicată şi depinde în mod 
esențial de ideea că oratorul apare din încarnarea rațiunii. Fiecare om 
crede într-un ansamblu de fapte, de adevăruri, pe care fiecare om 
„normal“ trebuie, în opinia sa, să le admită, pentru că sunt valabile 
pentru orice ființă rațională. Dar oare într-adevăr aşa stau lucrurile? 
Această pretenţie la o validitate absolută pentru orice auditoriu compus 
din ființe raționale nu este oare excesivă? Chiar şi autorul cel mai 
conştiincios nu poate, în legătură cu acest punct, decât să se supună 
probei faptelor, judecății cititorilor săi!. El va fi făcut, în orice caz, ceea 
ce depinde de el pentru a convinge, dacă consideră că se adresează 
valabil unui astfel de auditoriu. 

Noi preferăm criteriul nostru celui, destul de apropiat în 
consecinţele sale oricât de diferit în principiul său, care a fost propus de 
Kant în Critica rațiunii pure. Convingerea şi persuasiunea sunt, pentru 
Kant, două feluri de credinţă: 


Dacă ea este valabilă pentru oricine, în măsura în care posedă 
rațiune, principiul ei este în mod obiectiv suficient şi atunci considerarea 
a ceva ca adevărat se numeşte convingere. Dacă nu-şi are fundamentul 
decât în natura particulară a subiectului, ea se numeşte persuasiune. 
Persuasiunea este o simplă aparenţă, căci principiul judecății, care se află 
numai în subiect, este considerat ca obiectiv. De aceea, o astfel de judecată 
nu are decât valabilitate particulară şi considerarea a ceva ca adevărat nu 
poate fi comunicată. (...) Persuasiunea, prin urmare, nu poate fi distinsă 
subiectiv de convingere, dacă subiectul nu priveşte considerarea a ceva ca 
adevărat decât ca fenomen al propriei lui simfiri; dar încercarea pe care o 


1 Cf. KANT, Critique de la raison pure, p.9. (Ed. rom; p. 27; n.t.) 

facem asupra intelectului altora cu principiile simtirii noastre, care sunt 
valabile pentru noi, anume dacă ele au asupra raţiunii străine acelaşi efect 
ca şi asupra raţiunii noastre, este un mijloc, fie chiar numai subiectiv, nu 
de a produce, desigur, convingere, dar de a descoperi totuşi simpla 
valabilitate personală a judecății, adică ceva în ea, care este simplă 
persuasiune. (...) Pot păstra persuasiunea pentru mine, dacă mă simt bine 
cu ea, dar nu pot şi nu trebuie s-o impun în afara mea’. 


Concepţia kantianä, deşi prin consecințe destul de apropiată de a 
noastră, este diferită pentru că face din opoziția subiectiv-obiectiv 
criteriul distinctiei între persuasiune şi convingere. Dacă convingerea 
este bazată pe adevărul obiectului său, fiind astfel valabilă pentru orice 
ființă rațională, doar ea poate fi dovedită, persuasiunea având o 
influență exclusiv individuală. Se vede, prin aceasta, cum Kant nu 
admite decât dovada pur logică, argumentarea neconstrângătoare fiind, 
pentru el, exclusă din filosofie. Concepţia sa nu poate fi apărată decât în 
măsura în care se admite că ceea ce nu este necesar, nu este 
comunicabil, ceea ce ar exclude orice argumentare cu privire la audi- 
torii particulare: or, aceasta este aria preferată a retoricii. Începând cu 
momentul în care se admite că există alte mijloace de probă decât 
dovada necesară, argumentarea în privința unor auditorii particulare 
are o forță care depăşeşte credința pur subiectivă. 

Distincția pe care o propunem între persuasiune şi convingere dă 
seamă indirect de legătura care se stabileşte adesea, deşi confuz, pe de 
o parte între persuasiune şi acţiune, pe de altă parte între convingere şi 
inteligenţă. Într-adevăr, caracterul intemporal al unor auditorii explică 
faptul că argumentele care le sunt destinate nu constituie deloc un apel 
la acţiune imediată. 

Această distincție, bazată pe caracterele auditoriului căruia ne 
adresăm, nu pare, la prima vedere, că explică distincţia dintre convin- 
gere şi persuasiune aşa cum este ea resimţită de auditorul însuşi. Dar 
este uşor de văzut că acelaşi criteriu se poate totuşi aplica, dacă ținem 
cont de faptul că acest auditor imaginează transferul către alte auditorii 


1 KANT, Critique de la raison pure, pp.634-635. (Ed. rom.: Univ. Enciclopedic 
Gold, Bucureşti, 2009, pp. 582-583; n.t.) 

al unor argumente care i se prezintă şi se preocupă de primirea care 
le-ar fi destinată. 

Punctul nostru de vedere permite să se înțeleagă că nuanța dintre 
termenii a convinge şi a persuada trebuie să fie întotdeauna imprecisă şi 
că, în practică, ea trebuie să rămână astfel. Căci în timp ce frontierele 
dintre inteligenţă şi voinţă, dintre rațiune şi irațional pot constitui o 
limită precisă, distincţia dintre diverse auditorii este mult mai incertă şi 
aceasta cu atât mai mult cu cât reprezentarea pe care oratorul şi-o face 
despre auditorii este rezultatul unui efort mereu susceptibil de a fi 
reluat. 

Distincția noastră între a persuada şi a convinge întâlneşte deci 
prin multe trăsături, distincții vechi!, chiar dacă ea nu adoptă criteriile 
lor; ea explică astfel utilizarea pe care unii o fac, din modestie, a 
termenului persuasiune, în opoziția sa cu convingere. Astfel Claparède, 
în prefața la una din cărțile sale, ne spune că, dacă s-a decis să-şi 
dezgroape manuscrisul, a făcut-o „la cererea doamnei Antipoff care m- 
a persuadat (şi nu convins) că ar exista interes în publicarea acestor 
cercetări”2. Autorul, aici, nu se gândeşte deloc să stabilească o distincţie 
teoretică între cei doi termeni, dar se serveşte de diferența dintre ei 
pentru a exprima totodată mica valoare obiectivă asigurată şi forța 
argumentelor oferite de colaboratoarea sa: nuanța de care se serveşte 
Claparede poate corespunde concepției kantiene; ea răspunde, se pare, 
cu mult mai bine încă, faptului că este vorba de raționamente probante 
pentru el, dar care, consideră el, nu sunt deloc aşa pentru toată lumea. 

Prin urmare, natura auditoriului căruia îi pot fi supuse cu succes 
argumente este cea care determină, într-o largă măsură, şi aspectul pe 
care îl vor lua argumentările şi caracterul, forţa care li se va atribui 
acestora. Cum ne vom reprezenta oare auditoriile cărora le este atribuit 
rolul normativ care permite deciderea caracterului convingător al unei 
argumentări? Noi găsim trei feluri de auditorii, considerate privilegiate 
în această privință, atât în practica curentă, cât şi în gândirea filosofică. 
Primul, constituit din întreaga umanitate, sau cel putin de către toți 


1 Cf. în special FENELON, Dialogues sur l'éloquence, éd. Lebel, t. XXI, p. 43. 
2 Ed. CLAPAREDE, La genèse de l'hypothèse, Prefaţă. 

oamenii adulți şi normali şi pe care îl vom numi auditoriul universal; al 
doilea format, în cadrul dialogului, doar de interlocutorul căruia ne 
adresăm; al treilea, în sfârşit, constituit de subiectul însuşi, atunci când 
deliberează sau îşi reprezintă argumentele actelor sale. Să spunem 
imediat că, numai atunci când omul în luptă cu el însuşi şi 
interlocutorul dialogului sunt consideraţi încarnarea auditoriului 
universal, dobândesc privilegiul filosofic încredinţat rațiunii, în virtutea 
căruia argumentarea care li se adresează a fost adesea asimilată cu un 
discurs logic. Într-adevăr, dacă auditoriul universal al fiecărui orator 
poate fi considerat, din punct de vedere exterior, un auditoriu 
particular, nu este mai puţin adevărat că, în orice moment şi pentru 
fiecare există un auditoriu care le transcende pe toate celelalte şi că este 
dificil de conturat ca auditoriu particular. Dimpotrivă, individul care 
deliberează sau interlocutorul dialogului pot fi percepuți ca auditoriu 
particular, căruia îi cunoaştem reacţiile, cărora putem cel putin să le 
studiem caracteristicile. De unde importanța primordială a auditoriului 
universal ca normă a argumentării obiective, partenerul dialogului şi 
individul care delibereazä cu el însuşi nefiind decât încarnări 
întotdeauna precare. 


6 7. Auditoriul universal 


Orice argumentare ce vizează doar un auditoriu particular 
prezintă un inconvenient, acela că oratorul, chiar în măsura în care se 
adaptează viziunilor auditorilor săi, riscă să se sprijine pe teze care sunt 
străine sau diametral opuse la ceea ce admit alte persoane decât cele 
cărora li se adresează pentru moment. Acest pericol este aparent când 
este vorba de un auditoriu compozit, pe care oratorul trebuie să-l 
disocieze pentru nevoile argumentării sale. Într-adevăr, acest auditoriu, 
asemenea unei adunări parlamentare, va trebui să se regrupeze într-un 
tot pentru a lua o decizie şi nimic nu este mai uşor, pentru adversar, ca 
a întoarce împotriva predecesorului său imprudent toate argumentele 
de care a făcut uz cu privire la diverse părți ale auditoriului, fie 
opunându-i unii altora pentru a le arăta incompatibilitatea, fie prezen- 
tând aceste argumente celor cărora nu le erau destinate. De aici relativa 
lipsă de forţă a argumentelor admise doar de auditorii particulare, ca şi 

valoarea acordată opiniilor ce se bucură de o aprobare unanimă şi mai 
ales din partea unor persoane sau grupuri care se înțeleg în legătură cu 
atât de puţine lucruri. 

Este de la sine înțeles că valoarea acestei unanimitäti depinde de 
numărul şi de calitatea celor care o manifestă, limita fiind atinsă, în 
acest domeniu, de acordul auditoriului universal. Este evident vorba, în 
acest caz, nu numai despre un fapt demonstrat experimental, ci şi 
despre o universalitate şi despre o unanimitate pe care şi-o reprezintă 
oratorul, despre acordul unui auditoriu care ar trebui să fie universal, 
cei care nu participă la aceasta putând, din motive legitime, să nu fie 
luaţi în consideraţie. 

Filosofii pretind întotdeauna că se adresează unui astfel de audi- 
toriu, nu pentru că ei speră să obțină consimțământul efectiv al tuturor 
oamenilor - ei ştiu foarte bine că, singură, o mică minoritate va avea 
vreodată ocazia să le cunoască scrierile -, ci pentru că ei cred că toți cei 
care le vor înțelege rationamentele nu vor putea decât să adere la 
concluziile lor. Acordul unui auditoriu universal nu este deci o problemă de 
fapt, ci de drept. Pentru că afirmăm ceea ce este conform cu un fapt 
obiectiv, ceea ce constituie o asertiune adevărată şi chiar necesară, ne 
bazăm pe adeziunea celor care se supun datelor experienței sau lumi- 
nilor rațiunii. 

O argumentare care se adresează unui auditoriu universal trebuie 
să convingă cititorul de caracterul constrângător al argumentelor furni- 
zate, de evidenţa lor, de validitatea lor atemporală şi absolută, indepen- 
dentă de contingentele locale sau istorice. „Adevărul, ne spune Kant, se 
bazează pe acordul cu obiectul şi, în consecinţă, în raport cu acest 
obiect trebuie să fie de acord judecäfile oricărui intelect.” Orice convin- 
gere obiectivă poate fi comunicată căci ea este „adevărat valabilă pentru 
raţiunea oricărui om”. Doar o astfel de asertiune poate fi afirmată, adică 
exprimată „ca o judecată necesar valabilă pentru oricine”!. 

De fapt, o astfel de judecată se presupune că se impune tuturor, 
pentru că oratorul însuşi este convins că ea nu poate fi pusă la îndoială. 


4 


1 KANT, Critique de la raison pure, p.635. (Ed. rom.: Univers Enciclopedic Gold, 
Bucureşti, 2009, pp. 582-583; n.t.) 

Dumas a descris, într-un limbaj foarte expresiv, această certitudine 
carteziană: 


Certitudinea este credința deplină, care exclude în totalitate indoiala; 
ea este afirmația necesară şi universală; inseamnă că omul convins nu-şi 
închipuie posibilitatea de a prefera afirmaţia contrară şi că îşi reprezintă 
propria afirmaţie ca trebuind să se impună tuturor în aceleaşi circum- 
stante. Într-un cuvânt, ea este starea in care noi suntem conştienţi că 
gândim adevărul, care este chiar această constrângere universală, această 
obligație mentală; subiectivitatea dispare, omul gândeşte ca inteligenţă, ca 
om, şi nu ca individ. Starea de certitudine a fost adesea descrisă cu 
ajutorul metaforelor precum lumină şi claritate; dar iluminarea certitu- 
dinii raționale aduce cu sine explicarea acestei stări. Ea este repaus şi 
detentă, chiar dacă certitudinea este dureroasă, pentru că pune capăt 
tensiunii şi neliniştii căutării şi indeciziei. Fa este însoțită de un sentiment 
de forţă şi în acelaşi timp de extenuare; se simte că prejudecata, pasiunea, 
capriciul individual au dispărut... În credința raţională, adevărul devine 
al nostru, iar noi devenim adevăr!. 


Remarcăm faptul că, acolo unde se inserează evidența raţională, 
adeziunea spiritului pare suspendată de un adevăr constrângător, iar 
procedeele de argumentare nu joacă nici un rol. Individul, cu libertatea 
sa de deliberare şi de alegere, dispare în faţa rațiunii care îl constrân ge 
şi care îi răpeşte orice posibilitate de îndoială. La urma urmei, retorica 
eficace pentru un auditoriu universal ar fi cea care nu operează decât 
cu dovada logică. 

Raționalismul, cu pretenţiile sale de a elimina cu totul retorica din 
filozofie, enuntase un program foarte ambițios care urma să conducă la 
un acord al spiritelor graţie evidenţei raționale care se impune tuturor. 
Dar abia enunțate exigenţele metodei carteziene, că Descartes avansa 
deja, în numele lor, asertiuni extrem de contestabile. Într-adevăr, cum 
putem face distincţia între evidenţele adevărate şi cele false? Ne 
imaginăm oare că ceea ce convinge un auditoriu universal, al cărui 
reprezentant ideal ne considerăm noi înşine, are într-adevăr această 
validitate obiectivă? Pareto a remarcat excelent în nişte pagini impre- 
sionante? că consimțământul universal invocat nu este adesea decât 


1 G. DUMAS, Traité de psychologie, t. II, pp. 197-198, 200. 
2 V. PARETO, Traité de sociologie générale, t. 1, cap. IV, §§ 589 şi 599. 

generalizarea ilegitimă a unei intuitii particulare. Acesta este motivul 
pentru care este întotdeauna riscant să identificăm logica cu argu- 
mentarea destinată auditoriului universal, aşa cum l-am conceput noi 
înşine. Conceptiile pe care oamenii şi le-au format de-a lungul istoriei, 
despre „faptele obiective” sau despre „adevărurile evidente”, au variat 
suficient de mult pentru a ne arăta neîncrezători în această privință. În 
loc să credem în existența unui auditoriu universal, analog, spiritului 
divin care nu poate consimti decât la „adevăr“, am putea, pe bună 
dreptate, să caracterizăm fiecare orator prin imaginea pe care şi-o 
formează el însuşi despre auditoriul universal pe care încearcă să-l 
atragă la concepțiile sale. 

Auditoriul universal este constituit de oricine pornind de la ceea 
ce ştie acesta despre semenii săi, astfel încât să transceadă cele câteva 
opoziții de care este conştient. Astfel fiecare cultură, fiecare individ are 
propria sa concepție despre auditoriul universal, iar studierea acestor 
variații ar fi foarte instructivă, pentru că ea ne-ar face să cunoaştem 
ceea ce au considerat oamenii, în cursul istoriei, ca fiind real, adevărat şi 
obiectiv valabil. 

Dacă argumentarea adresată auditoriului universal, care ar trebui 
să convingă, nu convinge totuşi pe toată lumea, rămâne întotdeauna 
posibilitatea de a-l descalifica pe recalcitrant, considerându-l stupid sau 
anormal. Acest fel de a proceda, frecvent la gânditorii din Evul Mediu, 
se regăseşte şi la modern) O astfel de excludere din comunitatea 
umană nu poate obține adeziunea decât dacă numărul şi valoarea 
intelectuală a proscrişilor nu ameninţă ca o astfel de procedură să 
devină ridicolă. Dacă acest pericol există, trebuie să recurgem la o altă 
argumentare şi la a opune auditoriului universal un auditoriu de elită, 
dotat cu mijloace de cunoaştere excepționale şi infailibile; cei ce se 
mândresc cu o revelație supranaturală sau cu o cunoaştere mistică, cei 
care apelează la cei înţelepţi, la credincioşi, la cei binecuvântați îşi 
manifestă preferința pentru un auditoriu de elită; acest auditoriu de 
elită se poate chiar confunda cu Fiinţa perfectă. 


' În special la H. LEFEBVRE, À la lumière du matérialisme dialectique, 1, Logique 
formelle, logique dialectique, p. 29. 

Auditoriui de elită nu este întotdeauna, nici pe departe, considerat 
asimilabil cu auditoriul universal. Într-adevăr, se întâmplă adesea ca 
auditoriul de elită să dorească să rămână distinct de oamenii obişnuiţi: 
elita în acest caz, este caracterizată prin situarea ei ierarhică. Dar 
adesea, de asemenea, auditoriul de elită este considerat drept modelul 
căruia trebuie să i se conformeze oamenii pentru a fi demni de acest 
nume: auditoriul de elită creează norma pentru toată lumea. În acest 
caz elita este avangarda pe care o vor urma toți şi căreia i se vor 
conforma. Doar opinia ei contează, pentru că, la urma urmei, ea va fi 
cea determinantă. 

Auditoriul de elită nu încarnează auditoriul universal decât 
pentru cei care îi recunosc acest rol de avangardă şi de model. Pentru 
ceilalți, dimpotrivă, el nu va constitui decât un auditoriu particular. 
Statutul unui auditoriu variază în funcţie de concepțiile susținute. 

Unele auditorii specializate sunt cu uşurinţă asimilate auditoriului 
universal, precum auditoriul savantului care se adresează egalilor săi. 
Savantul se adresează unor oameni deosebit de competenți şi care 
admit datele unui sistem bine definit, constituit de ştiinţa în care s-au 
specializat. Totuşi, acest auditoriu atât de limitat este considerat în 
general de către savant nu un auditoriu particular, ci efectiv auditoriul 
universal: el presupune că toți oamenii, cu aceeaşi pregătire, aceeaşi 
competenţă şi aceeaşi informaţie, ar adopta aceleaşi concluzii. 

Situaţia este aceeaşi atunci când este vorba despre morală. Ne 
aşteptăm ca judecätile noastre să fie confirmate de reacțiile celorlalți. 
„Ceilalţi“ la care facem astfel apel nu sunt totuşi nişte .altii” oarecare. 
Facem apel numai la cei care au „chibzuit” cum se cuvine asupra 
conduitei pe care noi o aprobăm sau o dezaprobăm. Cum spunea şi 
Findlay: 


. 

Trecem peste capetele nechibzuite ale „anturajului prezent” la 
„compania aleasă a persoanelor chibzuite”, oriunde ar fi ea situată în 
spațiu sau în timp!. 


1]. N. FINDLAY, Morality by Convention, Mind, vol. LIII, p. 160. Cf. Arthur N. 
PRIOR, Logic and the basis of ethics, p. 84. 

Un astfel de apel este criticat de J.-P. Sartre în remarcabilele sale 
conferinţe despre auditoriul scriitorului: 


Am spus că scriitorul se adresează în principiu tuturor oamenilor. 
Dar, imediat după aceea, am remarcat că el este citit doar de câțiva. Din 
ecartul dintre publicul ideal şi publicul real s-a născut ideea de univer- 
salitate abstractă. Care va să zică autorul postulează perpetua repetare 
într-un viitor nedefinit a celor câtorva cititori, de care dispune în prezent. 
(...) recurgerea la infinitatea timpului încearcă să compenseze eşecul în 
spaţiu (intoarcerea la infinit a acelui „honnête homme” al scriitorului 
secolului al XVII-lea, extindere la infinit a clubului scriitorilor şi a 
publicului de specialişti pentru cel din secolul al XIX-lea). (...) Prin 
universalitatea concretă trebuie să înțelegem, dimpotrivă, totalitatea oa- 
menilor care trăiesc într-o societate datäl. 


Sartre reproşează scriitorilor că neglijează universalitatea concretă 
căreia ar putea şi ar trebui să se adreseze, pentru a se mulțumi cu 
iluzoria universalitate abstractă. Dar oare nu auditoriul universal al lui 
Sartre este cel care va trebui să aprecieze legitimitatea acestei critici, cel 
care va trebui să decidă dacă, da sau nu, a existat sau nu la scriitor 
iluzia voluntară sau involuntară, dacă scriitorul nu a respectat până aici 
ceea ce îşi asumase „ca misiune”? lar acest auditoriu universal al lui 
Sartre este cel căruia i se adresează el pentru a-şi expune propriile 
concepții despre universalitatea abstractă şi concretă. 

Credem deci că auditoriile nu sunt deloc independente; că ele sunt 
auditorii concrete particulare care pot pune în valoare o concepție a 
auditoriului universal care le este proprie; dar, dimpotrivă, auditoriul 
universal nedefinit este cel invocat pentru a aprecia concepția audito- 
riului universal propriu unui astfel de auditoriu concret, pentru a 
examina totodată felul în care a fost el compus, care sunt indivizii care, 
urmând criteriul adoptat, fac parte din el şi care este legitimitatea 
acestui criteriu. Se poate spune că auditoriile se judecă unele pe altele. 


! Jean-Paul SARTRE, Situations, Il, pp. 192-193. 

$ 8. Argumentarea în fața unui singur auditor 


Răsunetul în plan filosofic al argumentării prezentate unui singur 
auditor şi superioritatea sa asupra celei adresate unui auditoriu vast au 
fost admise de către toți cei care, în Antichitate, proclamau primatul 
dialecticii în raport cu retorica. Aceasta din urmă se limita la tehnica 
discursului continuu lung. Dar un astfel de discurs, cu întreaga acţiune 
oratorică pe care o comportă, ar fi ridicol şi ineficient în faţa unui 
singur auditori. Este normal să ținem cont de reacţiile sale, de dene- 
gările şi de ezitările sale, iar, atunci când le constatăm, nu se pune 
problemă să ne eschivăm: trebuie să demonstrăm punctul contestat, să 
ne informăm în legătură cu cauzele rezistenței interlocutorului, să-i 
înțelegem obiecțiile: discursul degenerează invariabil în dialog. De 
aceea, după Quintilian, dialectica, în calitate de tehnică a dialogului, era 
comparată de Zenon, din cauza caracterului mai strâns al argumentării, 
cu un pumn închis, în timp ce retorica îi părea acestuia asemănătoare 
unei palme deschise2. Într-adevăr, nu ne îndoim că posibilitatea care i 
se oferă de a pune întrebări, de a prezenta obiecţii, îi dă auditoriului 
impresia că tezele la care aderă el, în ultimă instanță, sunt mai solid 
susținute decât concluziile oratorului care dezvoltă un discurs con- 
tinuu. Dialecticianul, care este preocupat la fiecare pas de rationa- 
mentul său, de acordul cu interlocutorul său, ar fi mai sigur, după 
Platon, că urmează calea adevărului. Această opinie este clar exprimată 
în acest mic discurs pe care Socrate îl adresează lui Callicles: 


Încât este limpede pentru cele ce urmează: dacă tu te declari de 
acord cu mine într-o privinţă, lucrul va fi suficient verificat de mine şi de 
tine ca să nu mai fie nevoie să recurgem şi la alt mijloc de verificare. Tu n- 
ai să confirni ceva din neştiinţă sau din exces de sfială, şi fireşte nici n-ai 


1 QUINTILIAN, Arta oratorică, vol. I, cartea l, cap. Il, 8 29; cf. şi Dale 
CARNEGIE, Arta de a vorbi îi public, p. 154 şi distincţia lui K. RIEZLER între 
„one-way communication” şi „two-way communication” în Political 
decisions in modern Society, Ethics, janv. 1954, 2, II, pp. 45-46. 

2 QUINTILIAN, Arta oratorică, vol. I, cartea II, cap. XX, § 7. 

face-o ca să mă amăgeşti - imi eşti doar prieten, cum spui tu însuți. 
Aşadar, în fapt, consensul meu şi al tău vor avea ca rezultat adevärull. 


Acest fel de a transforma adeziunea unuia singur în semn de 
adevăr ar fi ridicol, şi aceasta este de altfel şi părerea lui Pareto?, dacă 
interlocutorul lui Socrate ar exprima un punct de vedere strict personal. 
Ar fi probabil exagerat să spunem, împreună cu Goblot, că „Platon 
consideră cert faptul că nici un interlocutor nu ar putea răspunde altfel 
decât cel pe care el îl face să vorbească”?, dar este sigur, în orice caz, că 
fiecare interlocutor al lui Socrate este mesagerul, presupus cel mai bun, 
al deţinătorilor unui punct de vedere determinat şi la care obiecțiile 
trebuie să fie înlăturate în prealabil pentru a facilita adeziunea 
publicului la tezele dezvoltate. 

Ceea ce conferă dialogului, ca gen filosofic, precum şi dialecticii, 
aşa cum a conceput-o Platon, o forță remarcabilă, este nu atât adezi- 
unea efectivă a unui interlocutor anume - căci acesta nu constituie 
decât un auditoriu particular într-o infinitate de alte auditorii -, cât 
adeziunea unui personaj care, oricare ar fi el, nu poate decât să se 
încline în fața evidenţei adevărului, pentru că convingerea sa rezultă 
dintr-o confruntare strânsă a gândirii sale cu cea a oratorului. Raportul 
dintre dialog şi adevăr este de aşa natură, că E. Duprâel înclină să 
creadă că Gorgias nu trebuia să practice In mod natural dialogul: 
predilectia pentru procedeul dialogului ar fi fost, crede el, caracteristic 
unui adversar al retoricii, partizan al primatului adevărului unic, şi 
anume, Hippias din Elisi. 

Dialogul scris presupune, mai mult decât dialogul efectiv, că acest 
auditoriu unic încarnează auditoriul universal. lar această concepție 
pare justificată mai ales atunci când admitem, asemenea lui Platon, că 


1 PLATON, Gorgias, 487 d-e. (Ed. rom.: Ed. Ştiinţifică şi Enciclopedică, Buc., 
1975, p. 45; n.t.) 

2 V. PARETO, Traité de sociologie générale, t. I, § 612, p. 329. 

3 E. GOBLOT, La logique des jugements de valeur, p. 17. 

1 Eugène DUPREEL, Les Sophistes, pp. 76, 77, 260, 263. 

există în om principii interne constrângătoare care îl ghidează în 
desfăşurarea gândirii salet. 

Argumentarea unui astfel de dialog nu are semnificaţie filosofică 
decât dacă pretinde că are valoare în ochii tuturor. Se înțelege cu usu- 
rintä că dialectica, la fel cu argumentarea ce vizează auditoriul univer- 
sal, a fost identificată cu logica. Această concepţie aparţine stoicilor şi 
Evului Mediu. Noi nu vedem în ea decât o iluzie, sau un procedeu, a 
căror importanţă a fost totuşi incontestabilă în dezvoltarea filosofiei 
absolutiste, care încearcă prin toate mijloacele să treacă de la adeziune 
la adevăr. Adeziunea interlocutorului în dialog, îşi trage semnificația 
filosofică din faptul că acesta este considerat o încarnare a auditoriului 
universal. Admitem că auditorul dispune de aceleaşi resurse de 
raționament ca şi ceilalți membri ai auditoriului universal, elementele 
de apreciere referitoare la singura competenţă tehnică fiind furnizate de 
orator sau prezumate a fi din plin la dispoziția auditorului prin poziția 
sa socială. 

Nu ar trebui, totuşi, ca adeziunea interlocutorului să fie obținută 
exclusiv grație superiorității dialectice a oratorului. Cel care cedează nu 
trebuie să fi fost învins într-o înfruntare eristică, ci se consideră că s-a 
înclinat în fața evidenţei adevărului. Înseamnă că dialogul, aşa cum 
este el privit aici, nu trebuie să constituie o dezbatere, în care convingeri 
fondate şi opuse sunt apărate de către partizanii lor respectivi, ci o 
discuție, în care interlocutorii caută cu onestitate şi fără parti pris cea 
mai bună soluţie a unei probleme controversate. Opunând punctului 
de vedere eristic punctul de vedere euristic, unii autori contemporani 
prezintă discuţia ca fiind instrumentul ideal pentru a ajunge la 
concluzii obiectiv valabile?. Se presupune că, în cadrul discuţiei, interlo- 
cutorii nu se preocupă decât de a prezenta şi de a verifica toate argu- 
mentele pro şi contra, cu privire la diversele teze în opoziție. Discutia, 


1 Cf. Ch. PERELMAN, La méthode dialectique et'le rôle de l'interlocuteur dans 
le dialogue, Revue de metaplisique et de morale, 1955, pp. 26 la 31. 

2 Cf. Karl DURR, Die Entwicklung der Dialektik von Platon bis Hegel, 
Dialectica, vol. L n°1, 1947; Richard MC KEON, Dialectic and political thought 
and action, Ethics, oct. 1954. 

3 Cf. A. C. BAIRD, Argumentation, Discussion and Debate, p. 307. 

dusă până la capăt, ar trebui să conducă la o concluzie inevitabilă şi 
unanim admisă, dacă argumentele, presupuse a avea aceeaşi greutate 
pentru toți, sunt dispuse ca pe talerele unei balante. În dezbatere, 
dimpotrivă, fiecare interlocutor nu ar avansa decât argumente favo- 
rabile tezei sale şi nu s-ar preocupa de argumentele care îi sunt 
defavorabile decât pentru a le respinge sau pentru a le limita conse- 
cintele. Omul cu parti pris-uri este deci subiectiv şi pentru că s-a decla- 
rat astfel şi pentru că nu mai poate pune în valoare decât acea parte a 
argumentelor pertinente care îi este favorabilă, celelalte rămânând, ca 
să spunem aşa, înghețate şi neapărând în dezbatere decât dacă adver- 
sarul le avansează. Cum acesta din urmă este de presupus că adoptă 
aceeaşi atitudine, este normal ca discuția să fie prezentată ca o căutare 
sinceră a adevărului, în timp ce, în cadrul dezbaterii, fiecare este 
preocupat mai ales de triumful propriei sale teze. 

Dacă, în mod ideal, distincţia este utilă, ea nu permite totuşi să-i 
considerăm pe participanţii la o discuţie dezinteresată drept mesageri 
ai auditoriului universal decât dacă intermediază o generalizare foarte 
curajoasă şi doar în virtutea unei viziuni destul de schematice a 
realității s-ar putea asimila determinarea greutății argumentelor unei 
cântăriri de lingouri. Pe de altă parte, cel care apără un punct de vedere 
anume este, adesea, convins că e vorba despre cea mai bună, în mod 
obiectiv, teză şi că triumful său este cel al cauzei bune. 

De altfel, practic, această distincţie între discuţie şi dezbatere pare 
în nenumărate întâlniri greu de precizat. Într-adevăr, în majoritatea 
cazurilor, ea se bazează pe intenția pe care o acordăm, pe drept sau pe 
nedrept, participanţilor la dialog, intenție care, şi ea, poate varia pe 
parcursul acestuia. Doar în cazuri privilegiate în care atitudinea parti- 
cipantilor este reglată de către instituții, le putem cunoaşte dinainte 
intenţiile: în procedura judiciară, ştim că avocatul fiecărei părți tinde 
mai puțin să se lămurească decât să dezvolte argumente în favoarea 
unei teze. Fixând punctele de dezbătut, dreptul favorizează această 
atitudine unilaterală, aceste luări de poziţie, pe care cel ce pledează 
trebuie doar să le susțină în mod constant împotriva adversarului său. 
În numeroase alte cazuri, instituţiile intervin de o manieră mai discretă, 
deşi eficientă: când un recipiendar apără o teză împotriva membrilor 
unui juriu care o critică, când un membru al Parlamentului apără 

programul partidului său. În sfârşit, această atitudine poate rezulta din 
angajamente luate de către orator: dacă acesta a promis cuiva că-i 
susține candidatura în faţa unei comisii competente, dialogul pe care îl 
va avea cu membrii acestei comisii competente va fi, de fapt, mai mult 
o pledoarie decât o căutare a adevărului - în acest caz determinarea 
celui mai bun candidat. 

Se observă că, exceptând situația în care ştim din ce motiv - 
institutional sau altul - atitudinea participanţilor este cea a apărării si, 
pe cale de consecinţă, implică dorinţa de a pune adversarul în încur- 
cătură, distincţia netă între un dialog care tinde către adevăr şi un 
dialog care ar fi o succesiune de pledoarii este greu de menţinut. Ea nu 
s-ar putea susține decât mijlocind o distincție, prealabilă şi certă, între 
adevăr şi eroare, distincţie pe care, exceptând reaua-credintä dovedită, 
existenţa însăşi a discuţiei o face greu de stabilit. | 

Dialogul euristic, în care interlocutorul este o încarnare a audito- 
riului universal, dialogul eristic, care ar avea scopul de a-l domina pe 
adversar, nu sunt, atât unul, cât şi celălalt, decât cazuri excepționale; în 
dialogul obişnuit, participanţii tind pur şi simplu să-şi persuadeze 
auditoriul în vederea determinării unei acţiuni imediate sau viitoare: pe 
acest plan practic se desfăşoară majoritatea dialogurilor noastre zilnice. 
Este de altfel curios de subliniat că această activitate cotidiană de discu- 
tie persuasivă este cea care a atras cel mai putin atenţia teoreticienilor: 
majoritatea autorilor de tratate de retorică o considerau străină de 
disciplina lor. Filosofii care se ocupau de dialog o priveau în general 
sub aspectul său privilegiat în care interlocutorul încarnează auditoriul 
universal; sau chiar sub aspectul mai psihologic, dar şi mai şcolăresc, al 
dialogului eristic, dominat de preocuparea a ceea ce Schopenhauer! 
numeşte „Rechthaberei”. A. Reyes a notat pe drept? că discursul privat 
constituie un teren contiguu celui al retoricii antice; de fapt, în cursul 
discuţiilor zilnice are argumentarea cele mai multe ocazii să se exerseze. 


Să adăugăm că, chiar şi atunci când auditorul unic, fie auditorul 
activ al dialogului, fie un auditor tăcut căruia i se adresează oratorul, 


! SCHOPENHAUER, ed. Piper, vol. 6: Eris. dialektik, p.394. (Ed. rom.: p. 24; n.t.) 
2 A. REYES, El Deslinde, p. 203. 

este considerat drept încarnarea unui auditoriu, nu este întotdeauna un 
auditoriu universal. El poate fi de asemenea - şi chiar foarte adesea - 
încarnarea unui auditoriu particular. 

Acest lucru este evident adevărat atunci când auditorul unic 
reprezintă un grup al cărui delegat este, purtătorul de cuvânt, în 
numele căruia va putea lua decizii. Dar mai avem şi cazul în care 
auditorul este considerat un eşantion al unui întreg gen de auditori. 
Profesorul va putea alege, pentru a i se adresa, pe studentul care îi pare 
a fi cel mai puţin dotat, sau pe studentul cel mai inteligent, sau pe 
studentul cel mai putin bine plasat pentru a-l auzi. 

Alegerea auditorului unic care va încarna auditoriul este deter- 
minată de scopurile pe care şi le fixează oratorul, dar şi de ideea pe care 
şi-o face despre modul în care trebuie să fie caracterizat un grup. 
Alegerea individului care încarnează un auditoriu particular influen- 
teazä adesea procedeele argumentării. Dacă Bentham! aprobă tradiția 
respectată la Camera Comunelor de a se adresa preşedintelui, este 
pentru a face dezbaterile cât mai politicoase posibil. Auditorul unic este 
în acest caz ales nu pentru calitățile, ci pentru funcţiile sale; este 
alegerea care îl angajează cel mai putin pe orator şi care dezvăluie cel 
mai putin opinia pe care acesta o are despre auditoriu. 

Nu la fel stau lucrurile în cazul celorlalte alegeri: individul ales 
pentru a încarna auditoriul particular căruia ne adresăm divulgă, pe de 
o parte, ideea pe care ne-o facem despre acest auditoriu, iar pe de altă 
parte, scopurile pe care sperăm să le atingem. Când se adresează lui 
Hélène, Ronsard vede în ea încarnarea tuturor tinerelor pentru care se 
foloseşte sfatul „Cueillez dès aujourdhuy les roses de la vie/ Culege 
de-astăzi trandafirii vieţii”2. Dar, adresat lui Hélène, acest sfat pierde 
orice pretenţie didactică pentru a nu mai fi decât reflectarea unei 
emoții, a unei simpatii, ba chiar a unei speranţe. Regăsim această 
tehnică de-a lungul întregii istorii literare şi politice. Cu totul rar este 
discursul publicat al cărui destinatar individualizat nu ar trebui să fie 
considerat ca încarnarea unui auditoriu particular anume. 


1 BENTHAM, t. I: Tactique des assemblées politiques deliberantes, p. 391. 
2 RONSARD, Bibl. de la Pléiade, vol. 1, liv. II, XLIII, p. 260. 

§ 9. Deliberarea cu sine însuşi 


Subiectul care deliberează este considerat adesea ca o încarnare a 
auditoriului universal. 

Într-adevăr, se pare că omul dotat cu rațiune, care încearcă să-şi 
facă o convingere, nu poate decât să nu se sinchisească de toate proce- 
deele care vizează câştigarea celuilalt: el nu poate fi, se crede, decât sin- 
cer cu el însuşi şi este, mai mult decât oricine, capabil să demonstreze 
valoarea propriilor sale argumente. „Acordul cu voi înşivă şi vocea per- 
manentă a rațiunii, a voastră, nu a altora” !, este pentru Pascal cel mai 
bun criteriu de adevăr; este acelaşi de care se serveşte Descartes în 
Meditatiile sale?, pentru a trece de la rationamentele care l-au convins pe 
el însuşi la afirmaţia că „a ajuns la o cunoaştere sigură şi evidentă a 
adevărului”. În opoziţie cu dialectica, care ar fi tehnica controversei cu 
alteritatea şi cu retorica, tehnica discursului adresat unei mulțimi, 
logica se identifică, pentru Schopenhauer ? ca şi pentru J. S. Milli, cu 
regulile aplicate pentru a conduce propria gândire. Adică, în acest din 
urmă caz, spiritul nu ar fi preocupat de a pleda, de a căuta numai 
argumente ce favorizează un punct de vedere anume, ci de a-i reuni pe 
toți cei care prezintă o oarecare valoare în ochii săi, fără a trebui să 
treacă pe vreunul sub tăcere şi, după ce va fi cântărit ceea ce estepro şi 
ceea ce este contra, să decidă, cu mâna pe inimă, pentru soluția care i se 
pare cea mai bună. Aşa cum nu se acordă o importanță egală 
argumentelor desfăşurate în şedinţă publică şi celor care sunt 
prezentate în comitet secret, tot astfel secretul deliberării intime pare a 
fi garantul sinceritätii şi al valorii acesteia. Astfel Chaignet, în ultima 
lucrare în limba franceză care a considerat retorica drept o tehnică a 
persuasiunii, o opune pe aceasta convingerii în termenii următori: 


1 PASCAL, Bibl. de la Pléiade, Pensées, p. 891 (260. ed. Brunschvicg). (Ed. rom.: 
Aion, Oradea, 1998, pp. 265-266; 11.1.) 

2 Cf. Prefaţa autorului către cititor. 

3 SCHOPENHAUER, éd. Brockhaus, vol. 3: Die Welt als Wille und Vorstellung, 2. 
Band, cap. IX, p. 112. 

1]. S. MILL, Un sistem de logică, vol. 1, Introducere, p. 5. 

Atunci când suntem convinşi, nu suntem învinşi decât de noi înşine, 
de prapriile noastre idei. Când suntem persuadati, suntem întotdeauna 
învinşi de alteritate!. 


Individualismul autorilor care acordä o preeminentä netä mo- 
dului de a ne conduce propriile gânduri si îl consideră ca fiind singurul 
demn de interesul filosofului - discursul adresat celuilalt nefiind decât 
aparenţă şi înşelătorie - s-a manifestat pentru multi într-o notă de 
discreditare nu numai a retoricii, ci, în general, a oricărei teorii a 
argumentării. Ni se pare, dimpotrivă, că avem tot interesul să consi- 
derăm deliberarea intimă drept o specie particulară de argumentare. 
Neuitând caracterele proprii deliberării intime, considerăm totuşi că 
avem mult de câştigat dacă nu neglijäm această opinie a lui Isocrate: 


Argumentele prin care îi convingem pe ceilalți vorbind sunt aceleaşi 
cu cele pe care le utilizăm atunci când reflectăm; noi îi numim oratori pe 
cei care sunt capabili să vorbească în faţa mulțimii şi îi considerăm avizaţi 
pe cei care pot vorbi despre afaceri cu ei înşişi în maniera cea mai 
judicioasä?. 


Foarte adesea, de altfel, o discutie cu celälalt nu este decât un 
mijloc pe care îl utilizăm pentru a ne lămuri mai bine. Acordul cu sine 
însuşi nu este decât un caz particular al acordului cu ceilalți. De aceea, 
din punctul nostru de vedere, analiza argumentării adresate celuilalt 
este cea care.ne va face să înțelegem cel mai bine deliberarea cu noi 
înşine şi nu invers. 

Într-adevăr, nu se poate oare distinge, în deliberarea intimă, o 
reflecţie care ar corespunde unei discuții şi o alta care nu ar fi decât o 
căutare de argumente în favoarea unei poziţii adoptate dinainte? 
Putem avea încredere deplină în sinceritatea subiectului care delibe- 
rează pentru a ne spune dacă este în căutarea celei mai bune linii de 
conduită, sau dacă elaborează o pledoarie intimă? Psihologia profun- 
zimilor ne-a învăţat să nu avem încredere nici în ceea ce pare indu- 
bitabil pentru propria noastră conştiinţă. Dar distinctiile pe care ea le 
stabileşte între rațiuni şi rationalizäri nu pot fi înțelese dacă deliberarea 


1 A. Ed. CHAIGNET, La rhétorique et son histoire, p. 93. 
2 ISOCRATE, Discursuri: Nicocles, § 8. 

nu este tratată ca un caz particular de argumentare. Psihologul va 
spune că motivele invocate de subiect, pentru a-şi explica conduita, 
constituie rationalizäri, dacă ele diferă de mobilele reale care l-au 
determinat să acționeze şi pe care subiectul le ignoră. Cât despre noi, 
vom lua termenul de rationalizare într-un sens mai larg fără să ne 
legăm de faptul că subiectul ignoră, sau nu, adevăratele motive ale 
conduitei sale. Dacă pare ridicol, la prima vedere, ca o ființă ponderată 
care, după ce a acţionat din motive foarte „rezonabile“, se străduieşte 
să dea, în forul său intim, motive cu totul diferite actelor sale, mai putin 
verosimile, dar care o plasează într-o lumină mai frumoasă!, o astfel de 
rationalizare se explică perfect atunci când este privită ca o pledoarie 
anticipată în folosul celorlalți, care poate fi de altfel special adaptată 
cutărui sau cutărui auditor prezumat. Această conştientizare nu 
înseamnă nicidecum, aşa cum crede Schopenhauer?, că „intelectul“ 
nostru nu face decât să camufleze adevăratele motive ale actelor 
noastre care ar fi, şi ele, iraționale. Este posibil ca unele acte să fi fost 
gândite perfect şi ca ele să fi avut alte motive decât cele pe care 
încercăm, ulterior, să le facem admise de conştiinţa noastră. Cei care nu 
văd, sau nu admit importanţa argumentării nu-şi pot explica abstracti- 
zarea care nu ar fi pentru ei decât umbra unei umbre. 

Se pare că o comparație cu situația de mai jos, descrisă de ]. S. 
Mill, ne va permite să-i apreciem mai bine efectul: 


Toată lumea, ne spune el, cunoaşte sfatul dat de lordul Mansfield 
unui om cu un foarte bun simţ practic care, fiind numit guvernator al 
unei colonii, fără experiența proceselor judiciare şi fără cunoştinţe de 
drept, avea de prezidat o curte de justiţie. Sfatul era ca decizia să fie dată 
cu fermitate căci ar putea fi justă, dar să nu se aventureze niciodată să-şi 
expună argumentele, pentru că ele ar fi aproape fără excepție rele?. 


De fapt, dacă sfatul lordului Mansfield a fost bun, a fost pentru că, 
după ce preşedintele ar D judecat echitabil, doar asistenții lui i-ar fi 
putut ,rationaliza” verdictul, precedându-l de considerente ignorate de 


1 R. CRAWSHAY-WILLIAMS, The comforts of unreason, pp. 74 şi urm. 

2 SCHOPENHAUER, éd. Brockhaus, vol. VI: Parerga şi Paralipomena, Il, chap. 
VIII; „Zur Ethik”, 6 118, p.249 (Ed. rom.: Alfa, laşi, 2011, p. 234; n.t.) 

3J. S. MILL, Un sistem de logică, vol. I, cartea Il, cap. III, § 3, p. 213. 

guvernator, dar mai conforme cu legislaţia în vigoare decât argu- 
mentele care ar fi motivat decizia acestuia. Se întâmplă, de altfel, foarte 
des, şi nu este neapărat regretabil, ca chiar şi un magistrat care cunoaşte 
dreptul să-şi formuleze judecata în doi timpi, concluziile fiind mai întâi 
inspirate de ceea ce i se pare lui a fi cel mai potrivit simțului său de 
echitate, motivaţia tehnică nevenind decât în plus pe lângă aceasta. 
Trebuie să conchidem în acest caz că decizia a fost luată fără nici o 
deliberare prealabilă? Nicidecum, căci ceea ce este pro şi ceea ce este 
contra ar fi putut fi cântărite cu cea mai mare grijă, dar în afara unor 
considerații de tehnică juridică. Aceasta nu intervine decât pentru a 
justifica decizia în faţa unui alt auditoriu’ şi nicidecum, după cum 
explică Mill, pentru a formula într-un mod expert principiile generale 
despre care guvernatorul avea o impresie destul de vagă. Scientismul 
lui Mill, care îl face să conceapă totul în funcţie de un singur auditoriu, 
auditoriul universal, nu îi permite să furnizeze o explicație adecvată a 
fenomenului. 

Argumentările noi, ulterioare deciziei, pot consta în înserarea 
concluziei într-un cadru tehnic, ca în cazul pe care tocmai l-am citat; ele 
pot fi nontehnice, ca în această povestire a lui Antoine de La Salle!, în 
care un nobil şi soția sa stau la taifas în timpul nopţii. Nobilul trebuie să 
aleagă între a-şi sacrifica oraşul şi a-şi sacrifica fiul. Decizia nu este de 
discutat, dar cu toate acestea Antoine de La Salle dă o importanță 
deosebită cuvintelor soției, pe care le redă în cele mai mici detalii. 
Aceste cuvinte transformă felul în care este privită decizia: femeia îi dă 
soțului orgoliul de sine, echilibrul, încrederea, consolarea şi ea este 
aceea care pune ordine în ideile acestuia, ea integrează decizia într-un 
cadru, întărind-o astfel. Ea acţionează precum teologul care furnizează 
dovezile raţionale ale unei dogme în care toți credincioşii credeau deja 
dinainte. 

Viaţa politică oferă, de asemenea, situații în care justificarea unei 
decizii este aşteptată cu nerăbdare, pentru că de această justificare va 
depinde adeziunea opiniei publice. Cu ocazia înlăturării regelui negru 
Seretse, presa anunța că guvernul britanic, fără a-şi modifica în vreun 


1 Analizat de E. AUERBACH, Mimesis, pp. 234-235. (Le réconfort de Madame 
du Fresne, publicat de J. NEVE, Antoine de La Salle, pp. 109-140.) 


Deliberarea cu sine însuşi 61 


fel decizia, ar face o concesie opiniei publice dând acestei decizii o 
justificare mai bună şi mai detaliată, adică una care să poată fi admisă 
de către auditoriul căruia i se adresa ea. 

Această preferință pentru anumite argumente poate rezulta din 
aceea că auditorul doreşte să aibă la dispoziția sa argumente care ar fi 
valabile pentru un alt auditoriu, ba chiar pentru auditoriul universal, 
care ar putea fi deci transferabile într-o situație modificată. 

Reiese din tot ceea ce tocmai am spus în legătură cu auditoriile că, 
din punctul nostru de vedere, valoarea retorică a unui enunț nu ar 
putea fi anihilată de faptul că ar fi vorba despre o argumentare 
considerată ca fiind construită ulterior, când decizia intimă era luată, 
sau de faptul că este vorba de o argumentare bazată pe nişte premise la 
care oratorul însuşi nu aderă. În aceste două cazuri distincte, deşi legate 
printr-un anumit artificiu, reproşul de nesinceritate, de ipocrizie, va 
putea fi făcut de către un observator, sau de către un adversar. Dar nu 
va fi aici decât un mijloc de descalificare al cărui efect nu se păstrează 
decât dacă cineva se plasează într-o perspectivă cu totul diferită de a 
noastră; cel mai adesea, de altfel, această perspectivă este bazată pe o 
concepție bine definită despre real sau despre persoană. 

Teza noastră este că, pe de o parte, o credință odată stabilită poate 
oricând să fie intensificată, iar pe de altă parte că argumentarea este în 
funcţie de auditoriul căruia ne adresăm. În consecinţă, este firesc ca cel 
care a dobândit o anumită convingere să se străduiască să o întărească 
față de el însuşi şi mai ales față de atacurile care ar putea veni din 
exterior; este normal ca el să aibă în vedere toate argumentele suscep- 
tibile să o întărească. Aceste noi arguinente pot intensifica convingerea, 
o pot proteja împotriva unor atacuri la care nu ne gândisem de la 
început, îi pot preciza efectul. 

Pe de altă parte, doar atunci când oratorul se adresează unui 
auditoriu căruia este de presupus că-i aparține - şi este evident cazul 
auditoriului universal -, orice discordantä între argumentele care l-au 
convins pe el însuşi şi cele pe care le proferează i-ar putea fi reproşată. 
Dar, chiar şi în acest caz privilegiat, nu este exclus ca convingerea 
intimă a oratorului să se bazeze pe elemente care îi sunt proprii - 
precum o intuiție incomunicabilă - şi ca el să fie obligat să recurgă la o 
argumentare pentru a împărtăşi credința pe care acestea i-au creat-o. 

În concluzie, dacă studiul argumentării ne permite să înțelegem 
motivele care au incitat atâția autori să acorde deliberării intime un 
statut privilegiat, chiar el ne furnizează mijloacele de a distinge 
diversele tipuri de deliberare şi de a înțelege, totodată, ceea ce este 
întemeiat în opoziția dintre rațiuni şi rationalizäri, pe de o parte, şi 
interesul real care se acordă, din punct de vedere argumentativ, acestor 
rationalizäri mult prea dispretuite. | 


6 10. Efectele argumentării 


Scopul oricărei argumentări, am spus, este de a provoca sau de a 
spori adeziunea spiritelor la tezele prezentate asentimentului lor: o 
argumentare eficace este cea care reuşeşte să crească această intensitate 
de adeziune „astfel încât să declanșeze la auditori acțiunea prevăzută 
(acțiune pozitivă sau reținere), sau, cel putin, să le creeze o înclinație 
către acţiune, care se va manifesta la momentul oportun. 

Elocventa practică, care comporta genurile judiciar şi deliberativ, 
era câmpul de predilecție unde se înfruntau părțile dintr-un proces şi 
oamenii politici care apărau, argumentând, teze opuse şi uneori chiar 
contradictorii. În aceste întreceri oratorice adversarii încercau să câştige 
adeziunea auditoriului lor în legătură cu subiecte controversate, în care 
pro şi contra găseau adesea apărători tot atât de abili şi, aparent, tot atât 
de onorabili. 

Detractorii retoricii - pentru care nu exista decât un adevăr, în 
orice problemă - deplângeau o astfel de stare de lucruri: după ei, 
protagoniştii îşi conduceau argumentările divergente cu ajutorul 
rationamentelor a căror valoare probantă nu putea fi decât iluzorie. 
Retorica demnă de un filosof, ne spune Platon în Phaidros, cea care ar 
câştiga prin raţiunile sale pe zeii înşişi, ar trebui, dimpotrivă, să se 
plaseze sub semnul adevărului. lar, douăzeci de secole mai târziu, 
Leibniz, care îşi dă seama de faptul că cunoaşterea umană este limitată 
şi adesea incapabilă să furnizeze dovezi suficiente pentru adevărul 
oricărei aserțiuni, dorea cel putin ca gradul de asentiment acordat 

oricărei teze să fie proporțional cu ceea ce indică calculul probabili- 
tätilor sau al presupozitiilor!. 

Atacurile din partea filosofilor al cäror obiect a fost teoria 
persuasiunii rationale, dezvoltatä în lucrärile de retoricä, päreau de 
altfel cu atât mai întemeiate, cu cât obiectul argumentării se limita, 
pentru teoreticieni, la chestiuni pe care am putea să le reducem la 
probleme de conjectură şi de calificare. Problemele de conjectură 
privesc faptele, fapte trecute din dezbaterile judiciare, fapte viitoare din 
dezbaterile politice: „X a săvârşit faptele care i se reproşează?”, „Cutare 
act va antrena sau nu cutare consecintä?”, iată tipul de întrebări pe care 
le calificăm drept conjecturale. În problemele de calificare, ne întrebăm 
dacă cutare fapt poate fi calificat în cutare sau cutare fel. În ambele 
cazuri, părea scandalos că putea fi apărat cu onestitate mai mult de un 
punct de vedere. Revenea filosofului, care studia într-un mod dezin- 
teresat problemele de ordin general, să ofere şi să justifice acest punct 
de vedere. Concluziile practice care ar trebui trase din studierea 
faptelor s-ar impune de la sine oricărui spirit cu judecată. 

Într-o astfel de perspectivă, argumentarea, aşa cum o înțelegem 
noi, nu mai are justificare. Faptele, adevărurile sau măcar aparența 
adevărurilor, supuse calculului probabilităților, triumfă de la sine. Cel 
care le prezintă nu joacă nici un rol esențial, demonstrațiile sale sunt 
atemporale şi nu este cazul să distingem auditoriile cărora ne adresăm, 
pentru că toate sunt presupuse a se înclina în fața a ceea ce este obiectiv 
valabil. 

Şi, fără nici o îndoială, în domeniul ştiinţelor pur formale, precum 
logica simbolică sau matematica, ca şi în domeniul pur experimental, 
această ficțiune, care izolează subiectul care cunoaşte de fapt, de adevăr 
sau de probabilitate, prezintă avantaje indiscutabile. De aceea, pentru 
că această tehnică „obiectivă“ reuşeşte în ştiinţă, avem convingerea că 
utilizarea sa este, de asemenea, legitimă şi în alte domenii. Dar acolo 
unde nu există un acord, chiar şi la persoane competente în materie, ce 
este, dacă nu un procedeu de exorcizare, această afirmaţie că tezele 


! LEIBNIZ, éd. Gerhardt, vol. V: Nouveaux essais sur l'entendement, pp. 445-448. 
(Ed. rom.: ALL Educational, Buc., 2003, p. 397-398; n.t.) 

preconizate sunt manifestarea unei realități sau a unui adevăr în fața 
cărora un spirit neprevenit nu poate decât să se încline? 

Se pare, dimpotrivă, că riscăm mai putin să simplificăm şi să 
deformăm situaţia în care se efectuează procesul argumentativ dacă 
considerăm caz particular, deşi foarte important, pe acela în care 
dovada adevărului sau probabilitatea unei teze pot fi administrate în 
interiorul unui domeniu circumscris din punct de vedere formal, 
ştiinţific sau tehnic, de către toți interlocutorii, de comun acord. Doar 
atunci posibilitatea de a aduce probe pro şi contra este semnul unei 
contradicții care trebuie eliminată. În celelalte cazuri, posibilitatea de a 
argumenta astfel încât să ajungem la concluzii opuse implică tocmai 
faptul că nu ne găsim în această situație particulară pe care uzajul 
ştiinţelor ne-a făcut-o familiară. Avem aceeaşi situație când argumen- 
tarea tinde să provoace o acţiune care rezultă dintr-o alegere deliberată 
între mai multe posibile, fără să existe un acord prealabil asupra unui 
criteriu ce permite ierarhizarea soluţiilor. 

Filosofii, care se indignau că există posibilitatea de a nu ne 
comporta conform concluziei ce părea singura rațională, au fost obligați 
să-şi completeze viziunea despre om dotându-l cu pasiuni şi interese 
capabile să se opună preceptelor rațiunii. Ca să reluăm distincția 
pascaliană, acţiunii asupra intelectului i se vor adăuga mijloacele de a 
acționa asupra voinţei. În această perspectivă, în timp ce sarcina 
filosofului, în măsura în care el se adresează unui auditoriu particular, 
va fi de a potoli pasiuni care sunt proprii acestuia din urmă, astfel încât 
să faciliteze aprecierea „obiectivă” a problemelor în discuţie, cel care 
vizează o acțiune precisă, care să se declanșeze la momentul oportun, 
va trebui, dimpotrivă să stârnească pasiunile, să emotioneze pe 
auditori, astfel încât să determine o adeziune suficient de intensă, 
capabilă să învingă totodată inevitabila inerție şi forţele care acţionează 
într-un sens diferit de cel dorit de orator. 

Ne putem întreba dacă existența la acel Aristotel din ambele 
tratate consacrate argumentării, Topica şi Retorica, unul referindu-se la 
discuția teoretică a tezelor, celălalt ținând cont de particularitätile 
auditoriilor, nu a favorizat această distincţie tradițională între acțiunea 
asupra intelectului şi cea asupra voinței. În ceea ce ne priveşte, credem 
că această distincţie, care o prezintă pe prima total impersonală şi 

atemporală, iar pe cea de-a doua cu totul iraţională, este fondată pe o 
eroare şi conduce la un impas. Eroarea constă în a concepe omul ca 
fiind constituit din facultăți complet separate. Impasul constă în a priva 
acțiunea fondată pe alegere de orice justificare rațională şi de a face să 
fie absurd, prin aceasta, exercițiul libertăţii umane. Singură argumen- 
tarea, în cadrul căreia deliberarea constituie un caz particular, permite 
înțelegerea deciziilor noastre. Acesta este motivul pentru care vom 
privi argumentarea mai ales în efectele sale practice: îndreptată spre 
viitor, ea îşi propune să provoace o acțiune sau să ne pregătească 
pentru ea, acționând prin mijloace discursive asupra spiritului audito- 
rilor. Acest mod de a o privi va permite înțelegerea mai multor particu- 
laritäti ale sale şi mai ales înțelegerea interesului pe care îl prezintă 
pentru ea genul oratoric pe care anticii l-au numit epidictic. 


$ 11. Genul epidictic 


Aristotel şi toți teoreticienii care se inspiră din el fac loc, în trata- 
tele lor de Retorică, alături de genurile oratorice deliberativ şi judiciar, 
genului epidictic. 

Acesta din urmă s-a afirmat, incontestabil, cu vigoare. Majoritatea 
capodoperelor elocintei şcolare, elogiile şi panegiricele unui Gorgias 
sau Isocrate, discursuri ceremonioase, celebre în toată Grecia, consti- 
tuiau discursuri din genul epidictic. Contrar dezbaterilor politice şi 
judiciare, adevărate bătălii în care doi adversari încercau, pe subiecte 
controversate, să câştige adeziunea unui auditoriu care decidea 
rezultatul unui proces sau al unei acțiuni de întreprins, discursurile 
epidictice nu erau nimic din toate acestea. Un orator solitar care, adesea, 
nici măcar nu apărea în fața publicului, ci se mulțumea să facă să 
circule disertatia sa scrisă, prezenta un discurs la care, nimeni nu se 
opunea, pe subiecte care nu păreau discutabile şi cărora nu li se vedea 
nici o consecinţă practică. Fie că este vorba de un elogiu funebru sau de 
cel al unui oraş în faţa locuitorilor lui, de un subiect lipsit de actualitate, 
precum exaltarea unei virtuți sau a unei divinități, auditorii nu jucau 
acolo, după teoreticieni, decât rol de spectatori. După ce îl ascultau pe 
orator, nu le rămânea decât să aplaude şi să plece. Aceste discursuri 
formau de altfel o atracție de calitate la serbările care îi reuneau 

periodic pe locuitorii unui oraş sau pe cei din mai multe cetăți, iar 
efectul lor cel mai vizibil era acela de a face ilustru numele autorului. 
Un astfel de discurs ceremonios era apreciat asemenea operei unui 
artist, a unui virtuoz, dar se vedea în această apreciere flatantă un final, 
şi nu consecința faptului că oratorul atinsese vreun scop. Discursul era 
tratat asemeni spectacolelor de teatru sau întrecerilor de atletism, al 
căror scop părea a fi punerea în valoare a participanților. Caracterul său 
particular făcuse ca studierea lui să fie lăsată în seama gramaticienilor 
de către retorii romani care îşi exersau elevii în celelalte două genuri, 
considerate ca ținând de elocventa practicäl. El prezenta, pentru 
teoreticieni, o formă degradată de elocventä care nu căuta decât să 
placă, să scoată în evidență, împodobindu-i cu fapte incontestabile sau, 
cel putin necontestate2. Nu înseamnă că anticii nu vor fi văzut şi altă 
finalitate a discursului epidictic. Pentru Aristotel, oratorul îşi propune 
să atingă în funcţie de genul de discurs scopuri diferite, în cel 
deliberativ, recomandând utilul adică ceea ce este cel mai bun, în 
judiciar pledând pentru ceea este drept, iar, în epidictic, care se ocupă 
de elogiu şi de blam, neavând a se ocupa decât de ceea ce este frumos 
sau urât. Este vorba deci de recunoaşterea valorilor. Dar noțiunea de 
judecată de valoare, ca şi cea de intensitate a adeziunii lipsind, 
teoreticienii discursului, urmându-l pe Aristotel, amestecă mereu ideea 
de frumos, obiect al discursului, echivalentă de altfel cu cea de bine, cu 
ideea valorii estetice a discursului însuşi?. 

Prin aceasta, genul epidictic părea a Une mai mult de literatură 
decât de argumentare. În acest fel a contribuit diferențierea genurilor la 
dezagregarea ulterioară a retoricii, căci primele două genuri au fost 
anexate de filozofie şi de dialectică, al treilea fiind înglobat în proza 
literară. Şi Whately în secolul al XIX-lea îi va reproşa lui Aristotel că i-a 
atribuit prea multă importanță“. 


1 QUINTILIAN, Arta oratorică, vol. I, cartea II, cap. I, 88 1, 2, 8, 9. Cf. A. Ed. 
CHAIGNET, La rhétorique et son histoire, p. 235. 

2 Cf. Aubrey GWYNN, Roman education from Cicero to Quintilian, pp. 98-99. 

3 Cf. ARISTOTEL, Retorica, cartea I, cap. 3, 1358 b, 2.7 şi 1358 b, 20-29. V. mai sus 
auditoriul ca spectator în $ 4: Auditoriul în calitate de construcţie a oratorului. 

# Richard D D. WHATELY, Elements of Rhetoric, Part. ITI, cap. L, 8 6, p. 190. 


Genul epidictic 67 


Or, noi credem că discursurile epidictice constituie o parte cen- 
trală a artei de a persuada şi incapacitatea de a înțelege, manifestată în 
privinţa lor, rezultă dintr-o falsă concepţie despre efectele ar gumentării. 

Eficacitatea unui expozeu, care tinde să obțină din partea audito- 
rilor o adeziune satisfăcătoare la tezele care li se prezintă, nu poate fi 
apreciată decât după scopul pe care şi-l propune oratorul. Intensitatea 
adeziunii care trebuie obținută nu se limitează la producerea unor 
rezultate pur intelectuale, la faptul de a declara că o teză pare mai 
probabilă decât alta, ci va fi adesea amplificată până când acţiunea, pe 
care ar trebui să o declanşeze, s-ar produce. Demostene, considerat 
unul dintre modelele oratoriei clasice, şi-a consacrat majoritatea efortu- 
rilor nu numai scopului de a obține din partea atenienilor ca aceştia să 
ia decizii conforme cu dorinţele sale, ci şi de a-i presa, prin toate 
mijloacele, ca aceste decizii, odată luate, să fie executate. Voia, într-a- 
devăr, ca lupta atenienilor cu Filip „să nu fie dusă numai cu decrete şi 
scrisori, ci şi prin fapte”!. El trebuia să amintească în mod constant 
concetätenilor săi: 


(...) un decret nu reprezintă nici o valoare prin el însuşi fără o 
neclintită voință din partea voastră de a indeplini cu zel ceea ce s-a 
hotărât prin el, căci dacă decretele ar avea puterea să vă silească să vă 
faceţi datoria sau să îndeplinească ele însele faptele în vederea cărora au 
fost întocmite, nici voi, după ce ati votat atât de multe decrete, n-aţi fi 
ajuns la aşa de neînsemnate rezultate, sau mai bine zis la nimic2. 


Decizia luată se află, ca să spunem aşa, la jumătatea drumului 
dintre dispoziția pentru acţiune şi acţiunea însăşi, dintre speculatia 
pură şi acțiunea eficientă. 

Intensitatea adeziunii, tintind către acțiunea eficientă, nu poate fi 
măsurată prin gradul de probabilitate acordat tezei admise, ci mai 
degrabă prin obstacolele pe care acțiunea le depăşeşte, prin sacrificiile 
şi alegerile pe care le antrenează şi a căror justificare este permisă de 
adeziune. Existenţa unui interval de timp, mai mare sau mai mic, între 


1 DEMOSTENE, Haraugues et plaidoyers politiques, t.I: Première philippique, 8 30. 
(Ed. rom.: Edit. pentru Literatură, Buc., 1969, § 30; n.t.) 
2 Idem, Troisième Olynthienne, 8 14. (Ed. rom.: Olintica n treia, 8 14; n.t.) 

momentul adeziunii şi cel al acţiunii pe care ea ar trebui să o suscitel, 
explică îndeajuns intervenţia în dezbaterea, considerată anterior 
închisă, a unor valori uitate sau minimalizate, a unor elemente noi care 
au apărut probabil după luarea deciziei. Această interferenţă, care are 
cu atât mai multe şanse să se producă cu cât situația a evoluat între 
timp, antrenează o dublă consecinţă: pe de o parte, măsura eficacitätii 
unui discurs este aleatorie, pe de alta, adeziunea pe care el o provoacă 
poate fi interisificată mereu cu folos. Din această perspectivă este dis- 
cursul epidictic semnificativ şi important pentru argumentare, fiindcă 
el intensifică o tendinţă spre acțiune, crescând adeziunea la valorile pe 
care le exaltă. Pentru că reputația oratorului nu este scopul exclusiv al 
discursurilor epidictice, ea fiind cel mult o consecinţă a lor, poate fi 
pronunţat un elogiu funebru fără lipsă de decentä, în fața unui 
mormânt proaspăt deschis, iar un discurs de înmormântare poate viza 
altceva decât gloria unui predicator. 

Am încercat să arătăm că oratia funebră a grecilor s-a transformat 
odată cu creştinismul în mijloc de îndreptare?. De fapt, este vorba 
despre acelaşi discurs, dar care se sprijină pe noi valori. Acestea sunt 
incompatibile cu căutarea gloriei terestre. Astfel, teama de a vedea 
discursul sacru considerat drept un spectacol este de aşa natură, încât 
Bossuet, în Predica despre cuvântul lui Dumnezeu, dezvoltă o lungă 
analogie între amvon şi altar pentru a ajunge la această concluzie: 


! Dacă timpul scurs diminuează în general efectul discursului, situația nu stă 
mereu astfel. Psihologii americani au avut surpriza de a decela, în anumite 
cazuri, un efect întârziat, „sleeper effect”. Cf. C. I. HOVLAND, A. A. 
LUMSDAINE şi F. D. SHEFFIELD, Experiments on Mass Communication, pp. 
71, 182, 188-200. Pentru interpretarea fenomenului: cf. C. I. HOVLAND şi W. 
WEISS, The influence of source credibility on communication effectiveness, 
Publ. Op. Quaterly, 1952, 15, pp. 635-650; H. C. KELMAN şi C. I. HOVLAND, 
„Reinstatement” of the Communicator in delayed measurement of opinion 
change, J. of abn. and soc. Psych., 48, 3, pp. 327-335; W. Weiss, A „sleeper 
effect” in opinion change, J. ofabu. and soc. Psych., 48, 2, pp. 173-180. 

2 Verdun L. SAULNIER, L'oraison funèbre au XVI siècle, Bibliothèque d'Humanisme 
et Renaissance, t. X, 1948, pp. 126-127. 

(...) trebuie să fiți acum convinşi că predicatorii Evangheliei nu urcă în 
amvoane pentru a rosti acolo discursuri inutile care să fie ascultate ca 
divertismenti. 


Şi nu avem deloc aici numai precautii de orator, precauţii care, ele 
însele, ar putea să nu fie decât o disimulare, o previziune a unui pericol 
imaginar. Este cert că discursul - în special discursul epidictic - este 
adesea considerat un spectacol. La Bruyère l-a ridiculizat din plin: 


(...) sunt miscati şi induioşaţi în aşa măsură, încât conchid în inima lor, cu 
privire la predica lui Theodore, că este încă şi mai frumoasă decât ultima 
pe care a rostit-o2. 


Contrar demonstraţiei unei teoreme de geometrie, care stabileşte 
odată pentru totdeauna o legătură logică între adevăruri speculative, 
argumentarea din discursul epidictic îşi propune să crească intensitatea 
adeziunii la anumite valori, despre care nu ne îndoim probabil atunci 
când le studiem izolat, dar care ar putea totuşi să nu prevaleze înaintea 
altor valori care ar ajunge să intre în conflict cu ele. Oratorul încearcă să 
creeze o comuniune în jurul unor valori recunoscute de auditoriu, 
servindu-se de mulțimea de mijloace de care dispune retorica pentru a 
amplifica şi a valoriza. 

În epidictic sunt oportune toate procedeele artei literare, căci este 
vorba de a face să conlucreze tot ceea ce poate favoriza această 
comuniune a auditoriului. Este singurul gen care te face imediat să te 
gândeşti la literatură, singurul pe care l-am putea compara cu libretul 
unei Cantate), cel care riscă cel mai uşor să se transforme în declamatie, 
să devină retorică, în sensul peiorativ şi obişnuit al cuvântului. 

Concepţia însăşi despre acest gen oratoric, care aminteşte mai 
mult de o procesiune decât de o luptă, ca să vorbim ca Tardes, îl va face 
practicat de preferință de cei care, într-o societate, apără valorile 
tradiţionale, valorile admise, cele care sunt obiectul educaţiei şi nu 


1 BOSSUET, Sermons, vol. II: Sur la parole de Dieu, pp. 148-150. 

2 LA BRUYÈRE, Bibl. de la Pléiade, Les caractères, De la chaire, 11, pag. 460. (Ed. 
rom. Editura pentru Literatură, Bucureşti, 1968, p. 277; n.t.) 

3 A. BOULANGER, Ælius Aristide, p. 94. 

1G. TARDE, La logique sociale, p. 439. 

valorile revoluționare, valorile noi care suscită polemici si controverse. 
Există o latură optimistă, o latură binefăcătoare în epidicticul care nu a 
scăpat unor observatori subtili. Netemându-se de contradicție, ora- 
torul transformă aici cu uşurinţă în valori universale, dacă nu în 
adevăruri eterne, ceea ce, grație unanimitätii sociale, a dobândit consis- 
tentä. Discursurile epidictice vor apela cel mai uşor la o ordine univer- 
sală, la o natură sau la o divinitate care ar fi garanţi ai valorilor 
necontestate şi pe care le considerăm incontestabile. În epidictic, ora- 
torul devine educator. 


$ 12. Educaţie şi propagandă 


Analiza genului epidictic, a obiectului său şi a rolului pe care îl 
joacă aici oratorul, va permite elucidarea unei probleme controversate 
şi care preocupă atâţia teoreticieni la ora actuală, distincţia dintre 
educaţie şi propagandă. J. Driencourt, în cartea sa recentă şi bine 
documentată?, analizează şi respinge numeroase tentative de a deosebi 
educaţia de propagandă şi nu ajunge la nici o concluzie satisfăcătoare, 
pentru că nu-şi situează studiul în cadrul unei teorii generale a 
argumentării. Harold D. Lasswell, specialistul american în aceste 
probleme, crede că educatorul diferă de propagandist în mod esenţial 
pentru că discursul său se referă la subiecte care nu sunt, pentru 
auditoriul său, obiecte de controversă. Preotul catolic care îi învață 
preceptele religiei sale pe copiii catolici din propria parohie 
îndeplineşte un rol de educator, în timp ce el este propagandist dacă se 
adresează, în acelaşi scop, membrilor adulți ai unui alt grup religios. 
Dar, în opinia noastră, este mai mult de atât. În timp ce propagandistul 
trebuie să câştige de partea sa, în prealabil, audiența publicului, 
educatorul a fost însărcinat de o comunitate să se facă purtătorul de 


1 TIMON (Cormenin), Livre des orateurs, pp. 152 la 172. 

2]. DRIENCOURT, La propagande. Nouvelle force politique, 1950. 

3 Harold D. LASSWELL, The study and practice of propaganda, în H. D. LASSWELL, 
Ralf D. CASEY şi Bruce Lannes SMITH, Propaganda and Promotional Activities, 
an annotated bibliography, 1935, p. 3. 

cuvânt al valorilor recunoscute de aceasta şi, ca atare, el se bucură de 
un prestigiu datorat funcțiilor sale. 

Or, un moment de reflecţie este suficient pentru a constata că, din 
acest punct de vedere, oratorul discursului epidictic este foarte apropiat 
de educator. Cum ceea ce va spune el nu suscită vreo controversă, cum 
un interes practic imediat nu este în nici un caz angajat, cum nu este 
vorba de a apăra sau de a ataca, ci de a promova valori care sunt 
obiectul unei comuniuni sociale, oratorul, dacă este dinainte asigurat de 
bunăvoința auditoriului său, trebuie totuşi să aibă un prestigiu recu- 
noscut. În epidictic, mai mult decât în orice alt gen oratoric, trebuie, 
pentru a nu fi ridicol, să fii îndreptățit să iei cuvântul şi să nu fii 
nepriceput în utilizarea acestuia. Nu se mai apără, într-adevăr, propria 
cauză, nici propriul punct de vedere, ci acelea ale întregului auditoriu: 
eşti, ca să ne exprimăm astfel, educatorul acestuia şi, dacă este necesar 
să te bucuri de un prestigiu prealabil, este pentru a putea servi, cu 
ajutorul propriei autorităţi, valorile pe care le sustii. 

Trebuie, de altfel, ca valorile cărora li se face elogiu să fie consi- 
derate demne de a ne ghida acțiunea, pentru că altfel, după cum spune 
cu haz Isocrate, 


(...) la ce bun să alcătuieşti discursuri al căror mare folos ar fi acela că nu 
potconvinge pe nici un auditor 1? 


Discursurile epidictice au drept scop creşterea intensității adezi- 
unii la valorile comune ale auditoriului şi ale oratorului; rolul lor este 
important, căci fără aceste valori comune pe ce s-ar putea sprijini 
discursurile deliberative şi judiciare? În timp ce aceste două genuri se 
servesc de tendinţe existente deja în auditoriu, şi anume că valorile sunt 
aici mijloace care permit determinarea unei acțiuni, în epidictic comu- 
niunea în jurul valorilor este un scop care se urmăreşte, independent de 
circumstanțele clare în care această comuniune va fi pusă la încercare. 

S. Weil, analizând mijloacele de care se vor fi putut servi francezii 
din Londra, în timpul războiului, pentru a-i mobiliza pe francezii din 
interior, enumeră printre acestea: 


1 SOCRATE, Discursuri: Busiris, 8 47. (Ed. rom.: Editura pentru Literatură, Buc., 
1969, p. 232; u.t.). 

exprimarea, fie oficială, fie aprobată de o autoritate oficială, a unei părți a 
gândurilor care, înainte să fie exprimate, se aflau realmente în inima 
mulțimilor, sau in inima anumitor elemente active ale naţiunii... Dacă 
vrem să formulăm acest gând în afara noastră, de către altcineva şi de 
către cineva ale cărui cuvinte sunt luate în seamă, el primeşte de acolo o 
forţă însutită şi poate produce uneori o transformare interioară!. 


Ceea ce pune ea astfel foarte bine în evidenţă este chiar rolul 
discursurilor epidictice: apeluri la valori comune, necontestate deşi 
neformulate, chiar şi de către cineva care are calitatea să o facă; întărire, 
prin aceasta, a adeziunii la aceste valori în vederea unor acţiuni ulteri- 
oare posibile. Ceea ce se numea propaganda de la Londra devine, în 
această perspectivă, mult mai apropiată de educație decât de propagandă. 

Faptul că epidicticul este destinat să promoveze valori în legătură 
cu care suntem de acord explică de ce avem impresia unui abuz atunci 
când, cu ocazia unui astfel de discurs, cineva ia poziţie într-o problemă 
controversată, îşi deviază argumentarea către valori contestate, 
introduce disonante într-o circumstantä creată pentru a favoriza 
comuniunea, cu prilejul unei ceremonii funebre, spre exemplu. Acelaşi 
abuz apare atunci când un educator devine propagandist. 

În educaţie, oricare ar fi subiectul, se presupune că discursul 
oratorului, dacă nu exprimă întotdeauna adevăruri, adică teze admise 
de toată lumea, apără cel puţin valori care nu sunt, în mediul care l-a 
delegat, subiect de controversă. Se presupune că se bucură de o 
încredere atât de mare încât, contrar oricui altcuiva, el nu trebuie să se 
adapteze la auditorii săi şi să plece de la teze pe care aceştia le admit, ci 
poate acționa cu ajutorul unor argumente pe care Aristotel le numeşte 
didactice? şi pe care auditorii le adoptă pentru că „magistrul a spus-o”. 
În timp ce, într-o tentativă de vulgarizare, oratorul devine precum 
propagandistul domeniului şi trebuie să o insereze pe aceasta în 
cadrele unei cunoaşteri comune, atunci când este vorba de o iniţiere 
într-o disciplină particulară, magistrul va începe prin a enunfa prin- 
cipiile proprii acestei discipline. De asemenea, când este însărcinat să 


1 S, WEIL, L'enracinement, p. 164. 
2 ARISTOTEL, Respingeri sofistice, cap. 2, 165 b. 
3 Cf. 826: Acorduri ale unor auditorii particulare. 

insufle valorile unei societăți anume unor copii foarte mici, educatorul 
trebuie să procedeze afirmând, fără a se angaja într-o controversă în 
care s-ar apăra în mod natural ceea ce este pro şi ceea ce este contra. 
Aceasta ar fi, de altfel, contrar spiritului însuşi al primei educati, căci 
orice discuție presupune adeziunea prealabilă la anumite teze, fără de 
care nici o argumentare nu este posibilă!. 

Discursul educativ, ca şi epidicticul, vizează nu punerea în valoare 
a oratorului, ci crearea la auditori a unei anumite predispozitii. Contrar 
genurilor deliberativ şi judiciar, care îşi propun să obțină o decizie de a 
acţiona, epidicticul, ca şi discursul educativ creează o simplă predispo- 
zitie la acțiune, prin care pot fi apropiate de gândirea filosofică. Dacă 
această distincţie între genurile oratorice nu este întotdeauna uşor de 
aplicat, ea prezintă totuşi, din punctul nostru de vedere, avantajul de a 
oferi studierii argumentării un cadru unitar: nici o argumentare nu 
poate fi concepută, în această perspectivă, decât în funcţie de acțiunea 
pe care o pregăteşte sau pe care o determină. Este un motiv supli- 
mentar pentru noi de a apropia teoria argumentării de retorică mai 
degrabă decât de dialectica anticilor, aceasta din urmă liinitându-se 
doar la speculație, prima punând în prim-plan acțiunea exercitată de 
discurs asupra întregii personalități a auditorilor. 

Discursul epidictic - şi orice educaţie - vizează mai putin o 
schimbare în ceea ce priveşte credințele, cât o creştere a adeziunii la 
ceea ce este deja admis, în timp ce propaganda beneficiază de toată 
partea spectaculară a schimbărilor perceptibile pe care încearcă să le 
realizeze şi pe care le realizează uneori. Totuşi, în măsura în care 
educația sporeşte rezistența împotriva unei propagande adverse, este 
util să considerăm educația şi propaganda ca pe nişte forte care actio- 
nează în sens contrar. De altfel, vom vedea că orice argumentare poate 
fi privită ca un substitut al forței materiale care, prin constrângere, şi-ar 
propune să obțină efecte de aceeaşi natură. 


1 Cf. Ch. PERELMAN, Education et rhétorique, Revue belge de psychologie et de 
pédagogie, decembrie 1952. 

$ 13. Argumentare şi violență 


Argumentarea este o acțiune care tinde întotdeauna să modifice o 
stare de lucruri preexistentă. Acest lucru este adevărat, chiar şi în cazul 
discursului epidictic: prin aceasta este el argumentativ. Dar, în timp ce 
acela care ia iniţiativa unei dezbateri este comparabil cu un agresor, cel 
care, prin discursul său, doreşte să întărească valorile întemeiate, va 
semăna cu un paznic protector al digurilor ce suportă neîncetat asaltul 
oceanului. 

Orice societate care ține la propriile sale valori nu poate deci decât 
să favorizeze ocaziile care permit discursurilor epidictice să se repro- 
ducă într-un ritm regulat: ceremonii care comemorează fapte de interes 
pentru ţară, slujbe religioase, elogii ale celor dispăruţi şi alte manifes- 
tări care servesc comuniunea spiritelor. În măsura în care conducătorii 
grupului încearcă să-şi sporească autoritatea asupra gândirii membrilor 
grupului, ei vor spori numărul reuniunilor cu caracter educativ, iar unii 
vor merge chiar, în ultimă instanță, până la a folosi amenințarea sau 
constrângerea pentru a-i determina pe recalcitranti să se supună discur- 
surilor care îi vor impregna cu valorile comunitare. Din contră, consi- 
derând orice atac împotriva valorilor oficial recunoscute drept act 
revoluţionar, chiar aceşti conducători, prin stabilirea unei cenzuri, a 
unei interdicții, prin controlul mijloacelor de comunicare a ideilor, se 
vor strădui să le facă adversarilor dificilă, dacă nu imposibilă, reali- 
zarea unor condiţii prealabile argumentării. Aceştia din urmă vor fi 
constrânşi, dacă vor să continue lupta, să uzeze de forță. 

Se poate, într-adevăr, încerca obţinerea unui aceluiaşi rezultat fie 
prin recurgerea la violenţă, fie prin discursul care vizează adeziunea 
spiritelor. în funcţie de această alternativă se poate concepe în modul 
cel mai clar opoziţia dintre libertatea spirituală şi constrângere. 
Utilizarea argumentării implică faptul că s-a renunţat la a se recurge 
exclusiv la forţă, că se pune pret pe adeziunea interlocutorului, obti- 
nută cu ajutorul unei persuasiuni raționale, că nu este tratat ca un 
obiect, ci că se apelează la libertatea sa de judecată. Recurgerea la 
argumentare presupune instituirea unei comunităţi a spiritelor care, pe 

durata existenței sale, exclude folosirea violentei!. A consimti la dis- 
cutie, înseamnă a accepta să te plasezi în punctul de vedere al interlo- 
cutorului, înseamnă să nu te ataşezi decât de ceea ce admite el şi să nu 
te prevalezi de propriile tale credințe decât în măsura în care cel pe care 
încerci să-l persuadezi este dispus să fie de acord cu ele. „Orice justi- 
ficare, spune E. Dupréel, este deja, prin esență, un act moderator, un 
pas spre o mai mare comuniune a constiintelor."? 

Unii vor pretinde că uneori, ba chiar mereu, recurgerea la argu- 
mentare nu este decât o şmecherie. Nu ar fi decât o aparență de 
dezbatere argumentativă, fie că oratorul impune auditoriului obligația 
de a-l asculta, fie că acesta din urmă se mulţumeşte să facă din ea un 
simulacru: şi într-unul, şi în celălalt caz, argumentarea nu ar fi decât o 
capcană, acordul obținut nu ar fi decât o formă deghizată de coercitie 
sau un semn de bunăvoință. O astfel de opinie despre natura dezbaterii 
argumentative nu poate fi exclusă a priori: chiar punerea în joc a 
aparatului argumentativ se explică rău, dacă, cel putin în anumite 
cazuri, nu există persuasiune veritabilă. De fapt, orice comunitate, fie 
națională, fie internaţională, prevede instituții juridice, politice sau 
diplomatice, care permit reglarea unor conflicte în afara obligaţiei de se 
a recurge la violență. Dar este o iluzie să credem despre condiţiile 
acestei comuniuni de conştiinţe că ar fi înscrise în natura lucrurilor. 
Neputându-se referi la aceasta, apărătorii filosofiei critice, precum 
Guido Calogero, văd în voinţa de a-l înțelege pe celălalt, în principiul 
dialogului, fundamentul absolut al unei etici liberale”. Calogero con- 
cepe datoria dialogului ca 


(...) libertate de a ne exprima credinţa şi de a încerca să-i convertim la ea 
pe ceilalţi, datorie de a-i lăsa pe ceilalți să facă acelaşi lucru cu noi şi de a-i 


1 Cf. E. WEIL, Logique de la philosophie, p. 24. 

2 Fragmente pentru teoria cunoaşterii a lui E. DUPREEL, Dialectica, 5, p. 76. 
Despre retorică în calitate de triumf al persuasiunii asupra forței brutale, cf. 
G. TOFFANIN, Storia dell’ umanesimo, pp. 173-175. 

3 G. CALOGERO, Why do we ask why, Actes du Xle Congres international de 
Philosophie, XIV, p. 260. 

asculta cu aceeaşi bunăvoință de a le înțelege adevărurile şi de a ni le 
însuşi pecare o cerem din partea lor în raport cu adevărurile noastre’. 


Această „datorie a dialogului”, pe care Calogero o prezintă ca pe 
un compromis între absolutismul lui Platon şi scepticismul lui 
Protagoras, nu constituie nicidecum un adevăr necesar, nici chiar o 
aserfiune care merge de la sine. Este vorba aici de un ideal pe care îl 
urmăresc foarte puţine persoane, cele care acordă o mai mare impor- 
tanță gândirii decât acţiunii şi chiar, printre acestea, acest principiu nu 
ar conta decât pentru filosofii nonabsolutişti. 

De fapt, foarte puţini oameni ar admite că toate întrebările pot fi 
puse în discuție. Aristotel consideră că: 


Nu suntem obligaţi să cercetăm fiecare teză şi fiecare problemă, ci 
numai pe acele care au nevoie de pedeapsă sau de simpla percepere a 
lucrurilor. Acei, bunăoară, care pun la îndoială că trebuie să cinstim pe 
zei şi trebuie să iubim pe părinţi merită pedeapsă, iar acei care se îndoiesc 
că zăpada este albă nu au decât să-şi arunce privirile asupra ei2. 


El merge chiar mai departe şi îi sfătuieşte pe cititorii lui să nu 
susțină nici o propoziție care să fie improbabilă, sau contrară con- 
ştiinţei: precum „totul se mişcă” sau „nimic nu se mişcă“, „plăcerea este 
binele“ sau „este mai bine a face nedreptăţi decât a suferi nedreptăţi”?. 
Fără îndoială, acestea nu sunt decât sfaturi adresate dialecticianului. 
Dar ele reflectă atitudinea bunului-simţ. Acesta admite existența unor 
adevăruri nediscutate şi indiscutabile, admite ca anumite reguli să fie 
„în afara discuţiei” şi că anumite sugestii „nu merită să fie discutate”. 
Un fapt stabilit, un adevăr evident, o regulă absolută conţin afirmarea 
caracterului lor indiscutabil, care exclude posibilitatea de a apăra ceea 
ce este pro şi contra. Acordul unanim asupra unor propoziţii poate face 
foarte dificilă punerea lor la îndoială. Este cunoscută povestea orientală 
în care, spre deosebire de toți, doar un copil, naiv şi inocent, a îndrăznit 


1 G. CALOGERO, Vérité et liberté, Actes du Xe Congres international de Philosophie, 
p. 97. În italiană, în anexa la Logo e Dialogo, p. 195. 

2 ARISTOTEL, Topica, cartea I, cap. 11, 105 a. (Ed. rom.: In: Organon, Editura IRI, 
Bucureşti, 1998, vol. Il, pp. 317-318; n.t.). 

3 ARISTOTEL, ibid., cartea VIII, cap. 9, 160 b. 

să afirme că regele era gol, rupând astfel unanimitatea născută din 
teama de a spune adevăruli. 

A avea o părere care se îndepărtează de cea a tuturor celorlalți 
înseamnă a rupe o comuniune socială bazată, se crede - şi adesea pe 
bună dreptate — pe date de ordin obiectiv. Secolul al XVIII-lea, francez 
şi german, ne furnizează exemplul unei tentative, desigur utopice, dar 
în mod cert emotionante, de a întemeia o catolicitate a spiritelor pe baza 
unui rationalism dogmatic, care permite asigurarea unor fundamente 
sociale stabile unei umanitäti impregnate de principii raționale. Această 
încercare de a rezolva, grație rațiunii, toate problemele pe care le pune 
acțiunea, dacă a contribuit la generalizarea instrucției, a eşuat din 
nefericire pentru că, imediat, oamenii şi-au dat seama că unanimitatea 
era precară, iluzorie sau chiar de negândit. 

Toate societățile tin să asigure această unanimitate?, pentru că ele 
îi cunosc valoarea şi forța. De aceea, opoziţia la o normă admisă poate 
duce omul la închisoare sau într-un ospiciu. 

Uneori, simpla punere sub semnul întrebării a unor decizii va fi 
sever pedepsită. Demostene face aluzie, în Olintica întâia, la decretul 
atenian care interzice, sub pedeapsa cu moartea, introducerea unui 
proiect de lege care să modifice alocarea fondului de rezervă al cetății?. 

Chiar atunci când discuţia este admisă în principiu, sunt momente 
în care prelungirea ei nu mai este tolerată din cauza necesităților 
acțiunii. Reglementarea unei dezbateri se poate referi nu numai la 
chestiuni prealabile, precum competența oratorilor şi a auditorilor, 
delimitarea obiectului, ci şi la durata discursurilor, ordinea lor, la 
maniera de a trage concluzii şi la condiţiile în care poate fi reluată 
discuţia. Acest ultim punct este foarte important. Într-adevăr, viața 
socială cere să se recunoască autoritatea lucrului judecat. Dar discuţia 
poate fi reluată. lar această reluare este chiar adesea organizată, în aşa 


1 Cf. § 71: Tehnicile de ruptură şi de frânare opuse interacțiunii act-persoană. 

2 Despre tendința către unanimitate, cf. L. FESTINGER, Informal social 
communication, Psychol. Rev., 57, 1950, pp. 271-282, şi experienţe ale lui L. 
FESTINGER şi J. THIBAUD, Interpersonal communication in small groups, J. 
of abnormal and social Psychol., 46, 1951, pp. 92-99, de K. W. BACK, Influence 
through social communication, J. of abnonnal and social Psychol., 46, 1951, pp. 9-23. 

1 DEMOSTENE, Discursuri: Olintica întàia, § 19. Cf. nota lui M. CROISET, p. 93. 

fel încât să nu trebuiască să se aştepte o decizie anume a cărei inițiativă 
i-ar reveni cuiva: sistemul bicameral furnizează un exemplu în acest sens. 

Institutionalizarea nu este întotdeauna completă: pot exista toate 
nuanțele. Dar, cel mai adesea, nu mai este nevoie decât ca, de fiecare 
dată, să intervină o decizie: reluarea este adesea prevăzută, ne aşteptăm 
să o vedem producându-se, organizarea sa răspunde unor necesități 
sociale profunde. Chiar dacă, pentru ca reluarea să aibă loc, este nevoie 
de o inițiativă, aceasta este adesea reglată; suntem invitaţi să o luăm 
chiar de instituţiile înseși: ordinul judiciar cu curțile sale de apel şi de 
casatie este una dintre cele mai caracteristice instituții în această privinţă. 

Să notăm: cazurile de interzicere a reluării nu sunt limitate la 
sistemul juridic. Ne putem referi la principiul lucrului judecat şi în 
afara tribunalelor: cu mult înainte ca imposibilitatea sa să fie demon- 
strată, studierea cuadraturii cercului era considerată de Academia de 
Ştiinţe din Paris ca fiind definitiv în afara discuţiei. 

Să adăugăm de altfel că, în viața socială, rar se întâmplă ca 
reluarea unei discuţii să fie, fără nici o îndoială, permisă sau interzisă. 
Există o întreagă zonă intermediară între interzicerea absolută a reluärii 
şi permisiunea de reluare necondiționată: această zonă este determinată 
în mare parte de tradiţii, de obiceiuri extrem de complexe. Avem aici 
unul din aspectele neneglijabile ale vieții unei comunități. 

Interdictia de a relua anumite discuţii poate fi o manifestare de 
intolerantä întocmai ca interdicția de a pune în discuţie anumite pro- 
bleme. Totodată, rămâne o diferență majoră: aceea că un verdict defini- 
tiv, oricare ar fi el, atât timp cât este perceput ca verdict, nu va fi complet 
detaşat de tot ceea ce îl precede. Ceea ce duce cu sine viața socială a 
comunităţii, din acel moment, este o decizie, dar şi argumentările care 
au precedat-o. 

Aceasta se leagă, de altfel, de o problemă teoretică destul de 
gravă: scopul argumentării fiind de a obține un asentiment, s-ar putea 
spune că argumentarea vizează suprimarea condiţiilor prealabile unei 
argumentări viitoare. Dar dovada retorică nefiind niciodată constrângă- 
toare, tăcerea impusă nu trebuie să fie considerată definitivă, dacă, pe 
de altă parte, condiţiile care permit o argumentare sunt realizate. 

Instituţiile care reglează discuţiile sunt importante pentru că gân- 
direa argumentativă şi acțiunea pe care ea o pregăteşte sau o determină 

sunt intim legate. Tocmai din cauza raporturilor pe care le are cu 
acțiunea - pentru că argumentarea nu se derulează în gol, ci într-o 
situație determinată din punct de vedere social şi psihologic -, ea îi 
angajează practic pe cei care participă la acţiune. Problemelor pe care le 
pune o astfel de angajare le va fi consacrat ultimul paragraf al acestei 
prime părți. 


§ 14. Argumentare şi implicare 


Imposibilitatea de a considera argumentarea drept un exercițiu 
intelectual complet detaşat de orice preocupare de ordin practic obligă 
la transpunerea unor noțiuni care privesc cunoaşterea, care au fost 
elaborate într-o cu totul altă perspectivă filosofică, precum opoziția 
dintre obiectiv şi subiectiv. Obiectivitatea, atunci când se referă la argu- 
mentare, trebuie regândită, reinterpretată, ca să poată avea un sens într-o 
concepție care refuză să separe o afirmaţie de persoana celui care o face. 

Adesea, cu ocazia unei dezbateri care opune pe unii altora dintre 
partizanii considerați interesaţi, susținători ai unor teze opuse, auzim 
oameni cerând să se apeleze la terți care să tranşeze dezbaterea recur- 
gând la criterii obiective. Dar este oare suficient să fii complet străin de 
interesele existente pentru a dispune de un criteriu obiectiv care să se 
impună tuturor? Dacă aşa ar sta lucrurile, nu ar fi oare mai simplu să se 
reunească într-un volum toate aceste reguli obiectiv valabile care să 
permită rezolvarea conflictelor tot atât de simplu ca problemele de 
aritmetică? De fapt, astfel de lucrări există, acestea sunt diversele tratate 
de morală, de drept, reglementările recunoscute în domeniile cele mai 
diverse. Dar, după cum se ştie, aceste tratate şi aceste reglementări nu 
au o validitate universală şi o univocitate perfectă. Dacă, în ciuda 
acestor reglementări, pot apărea divergențe, cu bună credinţă, este ori 
pentru că cel putin una dintre părți nu recunoaşte validitatea unei 
anumite reglementări, ori pentru că reglementările admise dau naştere 
la interpretări diverse. Dificultățile sunt şi mai mari încă atunci când 
nici o reglementare nu gestionează problema, atunci când este vorba de 
a alege pe cel mai bun candidat pentru un post de răspundere şi când 
nu se cade de acord asupra criteriilor ce permit clasificarea candidaților 
disponibili, atunci când este vorba să se ia cea mai bună decizie de 

ordin politic şi când aceasta se sustrage oricărei reguli preexistente. 
Este oare suficient să spunem că ne plasăm în punctul de vedere al lui 
Sirius, că suntem total dezinteresati, pentru a putea oferi o părere 
obiectiv valabilă? Reacţia pe care o astfel de intruziune nu ar avea cum 
să nu o provoace din partea persoanelor participante va fi uimirea, 
dacă nu indignarea, pentru faptul că cineva străin de dezbatere 
îndrăzneşte să se amestece în ceea ce nu îl priveşte. Într-adevăr, cum 
aceste dezbateri trebuie să conducă la o decizie, pentru că ele trebuie să 
determine o acțiune, a fi un spectator dezinteresat nu conferă totuşi 
dreptul de a participa la discuţie şi de a influența sensul rezultatului 
său. Contrar a ceea ce se petrece în ştiinţă, unde este suficient, pentru a 
rezolva o problemă, să se cunoască tehnicile care permit reuşita, 
trebuie, pentru a interveni într-o controversă al cărei rezultat va afecta 
un grup anume, să faci parte din acest grup sau să fii solidar cu el. 
Acolo unde o opinie exercită o influenţă asupra acțiunii, obiectivitatea 
nu mai este de ajuns, numai dacă prin aceasta se înțelege punctul de 
vedere al unui grup mai larg care îi înglobează în acelaşi timp pe 
adversari şi pe cel „neutru“. Acesta din urmă este apt să judece nu ca 
neutru, căruia oricine îi poate reproşa de altfel neutralitatea în numele 
unor principii comune de justiție sau de drept, ci pentru că este 
impartial: a fi imparțial nu înseamnă să fii obiectiv, înseamnă să faci 
parte dintr-un acelaşi grup cu cei care sunt judecați, fără a fi luat în 
prealabil partea vreunuia dintre ei. În multe dezbateri, problema de a 
şti cine are calitatea de a interveni, ba chiar de a judeca, este grea şi 
delicată, pentru că unii au o părere preconcepută, iar alții nu sunt 
membrii grupului. Atunci când s-a pus problema judecării ofițerilor 
francezi care preferaseră loialitatea militară continuării războiului 
împotriva Germaniei în 1940, francezii nu erau îndreptăţiţi să judece, 
pentru că ei luaseră poziţie, iar străinii şi în special neutrii, pentru că nu 
făceau parte din grupul respectiv. 

Imparţialitatea, dacă este concepută ca aceea a unui spectator, 
poate părea absenţa oricărei atracţii, o cercetare fără participare la 
dezbateri, o atitudine care transcende conflictele. Dimpotrivă, dacă ea 
trebuie să caracterizeze un agent, este mai degrabă un echilibru de 

forte, o atenție maximă la interesele în cauză, dar repartizată în mod 
egal între punctele de vederei. 

Astfel, impartialitatea se găseşte în domeniile în care gândirea si 
acțiunea sunt intim amestecate, între obiectivitatea care nu îi oferă ter- 
țului nici o calitate de a interveni şi spiritul partizan care îl descalifică. 


De prea multe ori nu a fost bine cunoscut faptul că, sub imperiul 
unui obiectivism abstract, gândirea care determină acțiunea are un 
statut diferit de enunturile integrate într-un sistem ştiinţific. Dar, pe de 
altă parte, este esenţial să se prevadă o posibilitate de a ne separa 
convingerile de interese şi de pasiuni. 

Este aproape un loc comun insistența pe felul în care speranțele şi 
dorințele noastre ne determină convingerile. 


Tot ce există om pe pământ, ne spune Pascal, este împins a crede nu 
prin dovadă, ci prin consimfämänt2. 


Şi încearcă să explice acest fenomen insistând pe faptul că 


(...) lucrurile sunt adevărate sau false după chipul cum sunt privite. 
Voința care se complace mai degrabă în cele false decât în celelalte, 
îndepărtează imintea de la cercetarea acelor calităţi pe care nu-i place să le 
vadă. Spiritul, mergând mână în mână cu voinţa, se opreşte la acel chip al 
lucrului care-i place ei; astfel, el judecă prin ceea ce vede?. 


William James justifica opiniile care ne favorizează dorințele, 
pentru că, întărindu-le pe cele din urmă, fac mai probabile şansele 
acestora de succes‘. Alţi scriitori, mai rationalisti, rețin efectele acestui 
factor de dezirabilitate, pe care îl consideră responsabil de caracterul 
irațional al opiniilor noastre5. Dar nu este vorba, în cele două cazuri, 
decât de ipoteze de ordin general, a căror verificare este dificilă, când 


! Cf. Edwin N. GARLAN, Legal realisin and justice, p. 78. 

2 PASCAL, Bibl. de la Pléiade, Despre arta de a convinge, p. 376. (Ed. rom.: 
Editura Ştiinţifică, Bucureşti, 1967, p. 165; n.t.) 

3 PASCAL, Pensées, 472 (141), pag. 962 (99 ed. Brusnchvicg. (Ed. rom.: Editura 
Aion, Oradea, 1998, pp. 196-197; n.t.) 

4 W. JAMES, Essays in Pragmatism, p. 31. 

5R. CRAWSHAY-WILLIA MS, The comforts of unreasom, pp. 8 şi urm. 

lipsesc criteriile unei opinii „fondate obiectiv”. De aceea, un studiu ca 
cel al lui Lund!, care arată o corelare de 0,88 între dezirabilitatea unor 
teze şi gradul de convingere pe care îl inspiră, în timp ce corelarea ar fi 
slabă între convingere şi cunoaştere, sau între convingere şi elemente 
de dovadă, a fost criticat de către sociologul american Bird în termeni 
deloc lipsiţi de ironie: 


Mă tem, spune el, că analiza coeficienţilor de corelare nu lasă mare 
loc imaginaţiei, în aşa fel încât dorința să fi determinat credința că dorința 
determină credinta?. 


De fiecare dată când este necesar să se respingă acuzaţia că dorin- 
tele noastre sunt acelea care ne-au determinat credinţele, este indispen- 
sabil să furnizăm dovezi, nu ale obiectivitätii, ceea ce este irealizabil, ci 
ale impartialitätii noastre, indicând circumstanțele în care, într-o 
situație similară, am acționat contrar a ceea ce putea părea interesul 
nostru şi precizând, eventual, regula sau criteriile pe care le urmărim, 
care ar fi valabile pentru un grup mai larg ce i-ar îngloba pe toți interlo- 
cutorii şi care, în ultimă instanţă, s-ar identifica cu auditoriul universal. 

Nu trebuie totuşi niciodată să uităm că, chiar în acest caz, propria 
concepție despre auditoriul universal este cea prezentată şi că tezele 
despre care se pretinde că trebuie să fie valabile pentru toată lumea ar 
putea găsi detractori, care nu sunt neapărat smintiti sau de rea-credin- 
fä. A nu admite acest lucru ar însemna să ne expuneri reproşului de 
fanatism. Atunci când este vorba de adevăruri, a căror întemeiere 
apelează la criterii recunoscute ca indiscutabile, cum nu ne aflăm într-o 
situaţie în care recurgerea la argumentare este posibilă, nu poate fi 
vorba de fanatism. Fanaticul este cel care, aderând la o teză contestată, 
şi a cărei dovadă indiscutabilă nu poate fi furnizată, refuză totuşi să ia 
în considerare posibilitatea de a o supune unei discuţii libere şi, în 
consecinţă, refuză condiţiile prealabile care ar permite, pe această pro- 
blemă, exerciţiul argumentării. 

Asimilând adeziunea la o teză cu recunoaşterea adevărului 
absolut al acesteia, se ajunge uneori nu la fanatism, ci la scepticism. Cel 


1 LUND, The Psychology of belief, J. of abn. and social Psychology, XX, apr. şi iul. 
1925. 
2 Ch. BIRD, Social Psychology, p. 211. 

care pretinde unei argumentări să furnizeze dovezi constrângătoare, 
dovezi demonstrative, şi care nu se mulţumeşte cu mai putin pentru a 
adera la o teză, ignoră, ca şi fanaticul, caracterul propriu demersului 
argumentativ. Acesta, tocmai pentru că tinde să justifice alegeri, nu 
poate furniza justificări ce ar încerca să arate că nu este de ales, şi că o 
singură soluție li se oferă celor care analizează problema. 

Dovada retorică nefiind niciodată absolut necesară, spiritul care îşi 
dă adeziunea la concluziile unei argumentări o face printr-un act care îl 
angajează şi de care este responsabil. Fanaticul acceptă acest angaja- 
ment, dar în felul unuia care se înclină în fața unui adevăr absolut şi 
irefutabil; scepticul refuză acest angajament sub pretextul că nu i se 
pare că poate fi definitiv. El refuză să adere pentru că îşi face în legă- 
tură cu adeziunea o idee care seamănă cu cea a fanaticului: şi unul, şi 
celălalt ignoră faptul că argumentarea vizează o alegere între lucruri 
posibile; propunând şi justificând ierarhia acestora, ea urmăreşte să 
facă rațională o decizie. Fanatismul şi scepticismul neagă acest rol al 
argumentării în deciziile noastre. Aceştia încearcă amândoi să lase, în 
lipsa unui motiv constrângător, frâu liber violenţei, respingând anga- 
jarea persoanei. 


Partea a doua 


Punctul de plecare al 
argumentării 


CAPITOLUL I 


Acordul 


$ 15. Premisele argumentării 


Analiza pe care o facem noi argumentării va privi mai întâi ceea ce 
este admis ca punct de plecare al rationamentelor şi apoi felul in care 
acestea se desfăşoară, grație unui ansamblu de procedee de legătură şi 
de disociere. Această împărțire, indispensabilă pentru expozeu, nu 
trebuie să fie rău înțeleasă. Într-adevăr, derularea, ca şi punctul inițial 
al argumentării presupun acordul auditoriului. Acest acord se referă 
când la conținutul premiselor explicite, când la legăturile particulare 
utilizate, când la maniera de a ne servi de aceste legături: de la un capăt 
la celălalt, analiza argumentării priveşte ceea ce este presupus ca admis 
de către auditori. Pe de altă parte, alegerea însăşi a premiselor şi 
formularea lor, cu adaptările pe care le comportă, nu sunt decât rar 
lipsite de valoare argumentativă: este vorba de o pregătire pentru 
raționament care, mai mult decât o aranjare a elementelor, constituie 
deja un prim pas în utilizarea lor persuasivă. 

Utilizând premisele care vor servi drept bază pentru construcția 
sa, oratorul contează pe adeziunea auditorilor săi la propoziţiile de 
plecare, dar aceştia pot să i-o refuze, fie pentru că ei nu aderă la ceea ce 
oratorul le prezintă ca dobândit, fie pentru că ei percep caracterul 
unilateral al alegerii premiselor, fie că pentru că sunt loviți de 
caracterul tendentios al prezentării lor. Datorită faptului că critica unui 
aceluiaşi enunț se poate realiza pe trei planuri diferite, analiza pe care o 
facem noi premiselor va conține trei capitole, consacrate succesiv 
acordului care priveşte premisele, alegerii acestora şi prezentării lor. 


Vom discuta pentru început despre substanţa acordurilor care pot 
servi drept premise. Analiza noastră nu va ține, evident, să stabilească 
inventarul a tot ce este susceptibil de a constitui obiect al credinței sau 
al adeziunii: ne vom întreba care sunt tipurile de obiecte de acord care 

joacă un rol diferit în procesul argumentativ. Credem că va fi util, din 
acest punct de vedere, să grupăm aceste obiecte în două categorii, una 
referitoare la real, care ar conține faptele, adevărurile şi prezumtiile, 
cealaltă referitoare la preferabil, care ar conţine valorile, ierarhiile şi 
locurile preferabilului. 

Concepția pe care ne-o facem despre real poate, în limite largi, să 
varieze după concepțiile filosofice pe care le susţinem. Totuşi, tot ceea 
ce, în argumentare, este presupus a se referi la real, se caracterizează 
printr-o pretenţie de validitate pentru auditoriul universal. Dimpotrivă, 
ceea ce se referă la preferabil, ceea ce determină alegerile noastre şi care 
nu este conform cu o realitate preexistentă, va fi legat la un punct de 
vedere determinat pe care nu-l putem identifica decât cu cel al unui 
auditoriu particular, oricât de vast ar fi el. 

S-ar putea contesta cu uşurinţă întemeierea unui clasament în 
tipuri de obiecte de acord, acela pe care îl vom propune, dar credem că 
este preu să nu recurgem la el dacă vrem să facem o analiză tehnică şi 
care să se refere la argumentări aşa cum se prezintă ele. Fiecare 
auditoriu va admite doar un număr determinat de obiecte care tin de 
fiecare din aceste tipuri. Dar obiecte din fiecare tip se găsesc în 
argumentările cele mai diverse. Ele se găsesc de altfel şi ca tipuri de 
obiecte de dezacord, adică drept puncte care pt fi subiectul unui litigiu. 
În afară de problema acordurilor, două ordine de considerații vom 
reține în acest prim capitol: este vorba despre condiţiile în care se 
găsesc premisele, fie pe baza unor acorduri speciale care guvernează 
anumite auditorii, fie în funcţie de starea discuţiei. Primul ordin de 
considerații este mai degrabă static, în sensul că studiază caracterul 
acordurilor unor anumite auditorii constituite; celălalt este mai 
dinamic, în sensul că se asociază acordurilor în măsura în care sunt 
legate de progresul discuţiei. Dar ceea ce ne va interesa în acest 
dinamism, dat fiind faptul că studiem premisele, va fi să arătăm efortul 
oratorului de a căuta manifestările explicite sau implicite ale unei 
adeziuni pe care să poată conta. 

a) TIPURILE DE OBIECT DE ACORD 


$ 16. Faptele şi adevărurile 


Printre obiectele de acord care aparțin realului, vom distinge, pe 
de o parte, faptele şi adevărurile, pe de altă parte, prezumtiile. Nu ar fi 
nici posibil şi nici potrivit cu intenţia noastră să dăm faptului o definiție 
care să permită, în toate momentele şi în toate locurile, considerarea 
cutărei sau cutărei date concrete drept un fapt. Trebuie, dimpotrivă, să 
insistăm pe aceea că, în argumentare, noțiunea de „fapt“ este 
caracterizată numai de ideea pe care o avem despre un anumit fel de 
acorduri cu privire la anumite date, cele care se referă la o realitate 
obiectivă şi care ar desemna, în ultimă analiză, pentru a-l cita pe 
Poincaréi, „ceea ce este comun mai multor ființe gânditoare şi ar putea 
fi comun tuturor”. Aceste ultime cuvinte sugerează imediat ceea ce am 
numit acordul auditoriului universal. Maniera de a concepe acest 
auditoriu, încarnările acestui auditoriu, pe care le recunoaştem, vor fi 
deci determinante pentru a decide în legătură cu ceea ce, într-un caz 
sau în altul, va fi considerat drept fapt şi care se caracterizează printr-o 
adeziune a auditoriului universal, o asemenea adeziune, încât ar fi 
inutil să o întărim. Faptele se sustrag, cel putin provizoriu, 
argumentării, adică intensitatea adeziunii nu trebuie să fie amplificată, 
nici generalizată şi această adeziune nu are deloc nevoie de justificare. 
Adeziunea nu va fi, de fapt, pentru individ, decât o reacție subiectivă la 
ceva ce se impune tuturor. 

Nu ne aflăm în prezența unui fapt, din punct de vedere argu- 
mentativ, decât dacă putem postula despre el un acord universal, 
necontroversat. Dar, în consecință, nici un enunț nu este sigur că se 
bucură definitiv de acest statut, pentru că acordul este întotdeauna 
susceptibil de a fi reconsiderat şi unul dintre participanţii la dezbatere 
poate refuza calitatea de fapt celor afirmate de adversar. Vor exista deci 
două moduri normale pentru un eveniment de a pierde statutul de 


1 H. POINCARE, La valeur de la science, Introduction, p. 65. 
2 Cf. Ch. PERELMAN şi L. OLBRECHTS-TYTECA, Rhétorique et philosophie, p. 2 
(Logique et rhetorique), p. 51 (Acte et personne dans l'argumentation). 

fapt: când apar îndoieli în sânul auditoriului căruia îi era prezentat şi 
când acest auditoriu este extins, adăugându-i-se alți membri, cărora li 
se recunoaşte calitatea de a judeca acest lucru şi care nu admit că este 
vorba despre un fapt. Acest al doilea proces intră în joc începând cu 
momentul în care se poate arăta în mod eficient că auditoriul care 
admitea faptul nu este decât un auditoriu particular, concepţiilor căruia 
se opun cele ale membrilor unui auditoriu lărgit. 

Nu ne bazăm pe nici un criteriu care să ne permită, în toate 
circumstanţele şi independent de atitudinea auditorilor, să afirmăm că 
ceva este un fapt. Totuşi, putem recunoaşte că există anumite condiții 
care favorizează acest acord, care permit cu uşurinţă ca faptul să fie 
apărat împotriva neîncrederii sau a relei voințe a vreunui adversar; 
astfel stau lucrurile, în special atunci când dispunem de un acord în 
privinţa condiţiilor de verificare; totuşi, de îndată ce trebuie să facem 
efectiv ca acest acord să intervină, ne aflăm în plină argumentare. 
Faptul ca premisă este un fapt necontroversat. 

Simpla reconsiderare este de ajuns deci pentru a face ca un enunț 
să-şi piardă statutul privilegiat. Dar, cel mai adesea, pentru a combate 
prestigiul a ceea ce a fost admis ca fapt, interlocutorul nu se va multu- 
mi cu o simplă negare pe care am putea-o găsi pur şi simplu ridicolă. El 
se va strădui să-şi justifice atitudinea fie arătând incompatibilitatea 
enuntului cu alte fapte şi condamnându-l pe primul în numele coe- 
renţei realului, fie arătând că aşa-zisul fapt nu constituie decât conclu- 
zia unei argumentări care, aşa cum este, nu este constrângătoare. 

De îndată ce nu mai este utilizat ca punct de plecare posibil, ci 
drept concluzie a unei argumentări, faptul îşi pierde statutul: el îl va 
putea recăpăta, dar cu condiţia să fie detaşat de contextul argumen- 
tativ, adică dacă, din nou, ne aflăm în faţa unui acord care nu depinde 
de condiţii argumentative care să permită întemeierea dovezii sale. Să 
notăm că pierderea statutului de fapt, prin inserare într-un context 
argumentativ căruia nu-i mai este bază, ci una dintre concluzii, apare 
adesea în filozofie, unde construcţia unui sistem argumentativ conduce 
foarte adesea la a lega faptele, cele admise mai înainte ca atare în modul 
cel mai banal, cu o argumentare ce pretinde că le întemeiază. 

Faptele care sunt admise pot fi fie fapte de observaţie - şi aceasta 
va fi, probabil, fracțiunea cea mai importantă a premiselor -, fie fapte 

resupuse, convenite, fapte posibile sau probabile. Există aici o masă 
considerabilă de elemente care se impune sau pe care ne străduim să o 
impunem auditorului. Şi unele, şi celelalte pot fi recuzate şi îşi pot 
pierde statutul de fapt. Dar atâta timp cât se bucură de el, ele vor trebui 
să se conformeze structurilor realului admise de către auditoriu şi vor 
trebui să se apere împotriva altor fapte care ar veni în concurenţă cu ele 
într-un acelaşi context argumentativ. 

Noi aplicăm la ceea ce numim adevăruri tot ceea ce tocmai am spus 
despre fapte. Se vorbeşte în general despre fapte pentru a desemna 
obiecte de acord precis, limitate; dimpotrivă, vor fi desemnate de 
preferință sub numele de adevăruri sisteme mai complexe, referitoare la 
legături între fapte, fie că este vorba despre teorii ştiinţifice, fie că este 
vorba despre concepții filosofice sau religioase care transcend experiența. 

Chiar dacă, aşa cum subliniază Piaget, datele psihologice cunos- 
cute actualmente nu ne permit nici măcar să ne imaginăm că putem 
atinge fapte izolate!, distincţia între fapte şi adevăruri ni se pare 
oportună şi legitimă pentru obiectul nostru, pentru că ea corespunde 
uzajului obişnuit al argumentării care se bazează când pe fapte, când 
pe sisteme de importanță mai generală. Dar nu ne-ar plăcea să tranşăm, 
odată pentru totdeauna, problema filosofică a raporturilor dintre fapte 
şi adevăruri: aceste raporturi caracterizează concepții despre auditorii 
diferite. Pentru unii, faptul se opune adevărului teoretic precum contin- 
gentul necesarului, pentru alții, precum realul schematicului; putem de 
asemenea concepe raportul lor în aşa fel încât enunţul unui fapt să fie 
un adevăr şi orice adevăr să enunte un fapt. 

Atunci când din maniera de a concepe raporturile lor reciproce 
rezultă un primat al faptelor sau al adevărurilor, faptele şi adevărurile 
nu pot fi utilizate cu exact aceeaşi valoare ca punct de plecare al 
argumentării. Doar unul din cele două este presupus a beneficia pe 
deplin de acordul auditoriului universal. Dar să nu uităm că acest 
primat nu este în general invocat decât atunci când cele două tipuri de 
obiecte sunt confruntate. Dimpotrivă, în practica de fiecare zi, fapte şi 
sisteme pot fi luate fără distincție în considerație ca punct de plecare al 
argumentării. 


! J. PIAGET, Traité de logique, p. 30. 

Cel mai adesea, se utilizează fapte şi adevăruri (teorii ştiinţifice, 
adevăruri religioase, spre exemplu) ca obiecte de acord distincte, dar 
între care există legături ce permit transferul acordului: certitudinea 
faptului A, combinat cu credința în sistemul S, antrenează certitudinea 
faptului B, adică a admite faptul A, plus teoria S, înseamnă a admite B. 

În loc să fie admis ca o legătură certă, raportul între A şi B poate să 
nu fie decât probabil: se va admite că apariţia faptului A antrenează, cu 
o anumită probabilitate, apariţia lui B. Când gradul de probabilitate al 
lui B poate fi calculat în funcţie de fapte şi de o teorie în legătură cu 
care acordul este necontestat, probabilitatea prevăzută nu este obiectul 
unui acord de o altă natură decât acordul care priveşte faptul cert. 
Acesta este motivul pentru care asimilăm unor acorduri despre fapte pe 
cele care privesc probabilitatea evenimentelor de un anumit tip, în 
măsura în care este vorba despre probabilitäti calculabile. 

Kneebone! subliniază foarte just în această privință că verosimi- 
litatea (,likelihood”) se aplică unor propoziţii, concluziilor inductive în 
special şi, prin aceasta, nu este o cantitate măsurabilă, în timp ce 
probabilitatea este un raport numeric între două propoziţii care se 
aplică unor date empirice specifice, bine definite, simple. Domeniul 
probabilității este deci legat de cel al faptelor şi al adevărurilor şi se 
caracterizează pentru fiecare auditoriu în funcţie de acestea. 


$ 17. Prezumtiile 


În afară de fapte şi de adevăruri, toate auditoriile admit prezumtii. 
Acestea beneficiază şi de acordul universal, totuşi adeziunea la 
prezumtii nu este maximă, ne aşteptăm ca această adeziune să fie 
întărită, la un moment dat, de alte elemente. Cei care admit prezumția 
contează chiar, de obicei, pe această întărire. 

O argumentare prealabilă poate tinde să stabilească ideea că există 
anumite prezumtii, tot aşa cum o argumentare poate tinde să arate că 
ne aflăm în prezenţa unui fapt. Dar cum prezumtiile, prin natura lor, 
sunt predispuse la a fi întărite, se pare că, în legătură cu acest punct, o 


1! G. T. KNEEBONE, Induction and Probability, Proceedings of the Aristotelian 
Society, New Series, vol. L, p. 36. 

nuanţă importantă trebuie să fie subliniată: în timp ce justificarea unui 
fapt riscă întotdeauna să-i diminueze statutul, nu acelaşi lucru se 
întâmplă în ceea ce priveşte prezumtiile; pentru a-şi păstra statutul, nu 
este deci deloc nevoie ca ele să fie detaşate de o eventuală argumentare 
prealabilă. Totodată, cel mai adesea, prezumtiile sunt admise de la bun 
început, ca punct de plecare al argumentărilor. Vom vedea chiar că 
unele pot fi impuse unor auditorii legate prin convenții. 

Utilizarea prezumtiilor duce la enunturi a căror verosimilitate nu 
decurge deloc dintr-un calcul aplicat unor date de fapt şi nu ar putea 
decurge dintr-un astfel de calcul, chiar perfecţionat. Desigur, frontierele 
dintre probabilitatea calculabilă - cel putin în principiu - şi verosimi- 
litate pot varia în funcţie de concepțiile filosofice. Dar, pentru a aduce 
enunturile ce rezultă din prezumtii la enunturi de probabilitate calcu- 
labilă, ar trebui să le modificăm, în orice caz, formularea şi forţa 
argumentativă. Să cităm câteva prezumtii de uzaj curent: prezumția 
conform căreia calitatea unui act o manifestă pe cea a persoanei care l-a 
făcut; prezumția de credulitate naturală, care face ca prima noastră 
mişcare să fie aceea de a considera drept adevărat ceea ce ni se spune şi 
care este admisă atâta timp şi în măsura în care nu avem motiv să ne 
îndoim; prezumția de interes după care tragem concluzia că orice enunț 
adus la cunoştinţa noastră este presupus a ne interesa; prezumția care 
priveşte caracterul rațional al oricărei acţiuni umane. 

Prezumtiile sunt legate în fiecare caz particular de ceea ce este 
normal şi de ceea ce este verosimil. O prezumție mai generală decât 
toate cele pe care le-am menționat este aceea că există pentru fiecare 
categorie de fapte şi, mai ales, pentru fiecare categorie de comporta- 
mente un aspect considerat normal ce poate servi drept bază pentru 
raționamente. Existența chiar a acestei legături între prezumti şi 
normal constituie o prezumție penerală admisă de către toate 
auditoriile. Se prezumă, până la proba contrarie, că normalul este ceea 
ce se va produce, sau s-a produs, sau mai degrabă că normalul este o 
bază pe care putem conta în rationamentele noastre!. Această bază 
corespunde oare unei reprezentări ce poate fi definită în termeni de 
distribuţie statistică a frecvenţelor? Nu, fără îndoială. Şi acesta este unul 


! Cf. F. GONSETH, La notion du normal, Dialectica, 3, pp. 243-252. 

din motivele care ne obligă să vorbim despre prezumtii şi nu despre 
probabilitate calculată. Cel mult se poate spune că, grosso modo, ideea 
pe care ne-o facem despre normal, în rationamentele noastre - în afara 
cazurilor în care calculul frecvențelor este efectiv practicat şi în care 
ideea curentă despre normal este eliminată pentru a face loc celei de 
caracteristică a unei distribuții -, oscilează între diferite aspecte. Servin- 
du-ne de limbajul statistic pentru a descrie aceste aspecte, vom spune 
că noţiunea de normal acoperă cel mai adesea, în acelaşi timp şi de o 
manieră divers accentuată, după caz, ideile de medie, de mod ca şi de 
parte mai mult sau mai putin întinsă a unei distribuții. 

Astfel normalul, atunci când este vorba despre capacitatea care i 
se cere unui şofer, este tot ceea ce depăşeşte un minim; atunci când este 
vorba despre viteza unei maşini care a răsturnat un pieton, este tot ceea 
ce este inferior unui maxim. În alte cazuri, atenţia se referă la toată 
partea centrală a curbei de distribuţie, iar normalul se opune exceptio- 
nalului: dacă ne imaginăm o distribuţie binomială, normalul se referă 
cel mai adesea la modul înconjurat de o anumită marjă în ambele sensuri. 

Ca o caracteristică a unei populații (în sensul larg al acestui 
termen şi oricare ar fi elementele sale, animate sau inanimate, obiecte 
sau comportamente), este modul care domină cu certitudine în toate 
prezumtiile bazate mai degrabă pe obişnuit decât pe medie; este modul 
pe care îl regăsim ca punct de comparaţie în aprecierile de mare şi de 
mic; el este cel pe care îl găsim la baza tuturor rationamentelor asupra 
comportamentului, la baza prezumţiilor care pot justifica acel 
Einfülilung şi pe care oratorii îl utilizează atât de mult atunci când roagă 
stăruitor auditoriul să se pună în locul protejatilor săi. 

Dacă prezumția bazată pe normal nu poate decât rareori să fie 
redusă la o evaluare de frecvențe şi la utilizarea unor caracteristici 
determinate de distribuţie statistică, nu este mai puțin util să clarificăm 
noțiunea uzuală de normal arătând că el depinde întotdeauna de 
grupul de referință, adică de categoria totală în funcţie de care se 
stabileşte. Trebuie să notăm că acest grup - care este adesea un grup 
social - nu este aproape niciodată desemnat în mod explicit. Probabil că 
interlocutorii se gândesc rareori la aceasta; este totuşi clar că toate 
prezumţiile bazate pe normal implică un acord cu privire la acest grup 
de referinţă. 

Acest grup este, în majoritatea cazurilor, cât se poate de instabil. 
Într-adevăr, dacă anumiţi indivizi se îndepărtează în comportamentul 
lor de ceea ce este considerat normal, conduita lor poate.modifica acest 
normal (statistic, vom spune că el poate modifica media); dar, dacă 
individul se îndepărtează de normal dincolo de anumite limite, el va fi 
exclus din grup şi, ca urmare, grupul de referință va fi cel modificat. 
Individul va fi considerat nebun şi exclus din comunitate, sau prea 
prost crescut pentru a face parte dintre cei pe care îi frecventează lumea 
bună. Să cităm un procedeu care ni se pare bazat pe o astfel de excludere: 


- Dumneavoastră, domnule, spuse Bloch întorcând-se către domnul 
d'Argencourt, căruia îi fusese prezentat odată cu celelalte persoane, 
sunteți cu siguranţă partizan al lui Dreyfus, căci în străinătate toată lumea 
este de partea lui. 

- Este o afacere care nu-i priveşte decât pe francezi, nu-i aşa? 
răspunse domnul d'Argencourt cu acea insolentä specială care constă în 
a-i atribui interlocutorului o părere pe care ştii bine că nu o împărtăşeşte, 
de vreme ce tocmai a emis una opusă!. 


Înseamnă să-l excluzi pe interlocutor dintre oamenii cumsecade la 
care această opinie este normală şi la care ai deci dreptul să-i prezumi 
existența. Nu numai grupul de referinţă este instabil, ci şi felul de a-l 
considera poate varia: ne gândim uneori la grupul real sau fictiv care 
acționează într-un anumit fel, uneori conform opiniei comune, care îi 
priveşte pe cei care acționează în cutare fel, sau conform opiniei celor 
considerați purtătorii de cuvânt ai acestei opinii comune, sau conform 
acelui ceva considerat de obicei ca fiind opinia acestor purtători de 
cuvânt. Aceste concepții diverse ale grupului de referință vor juca 
adesea, în argumentare, una împotriva celeilalte. 

În orice argumentare judiciară intervin variațiile grupului de 
referință. Vechea opoziție dintre argumentarea prin motivele crimei şi 
prin conduita acuzatului corespunde la două grupuri de referință 
diferite: primul mai larg, al doilea mai specific, adică, în al doilea caz, se 
extrag, prezumtiile din ceea ce este normal pentru nişte oameni care 
s-au comportat, toată viața lor, precum acuzatul. 


1 M. PROUST, În căutarea timpului pierdut, vol. 3: Guermantes, Il, p.85. (Ed. rom. 
Univers, Buc., 1989, p. 219; n.t.) 

Într-o manieră generală, orice complement de informaţie poate 
provoca o schimbare a grupului de referință şi prin aceasta ne poate 
modifica concepția despre ceea ce este remarcabil, monstruos. Rolul 
oratorului va fi adesea acela de a favoriza această modificare, oferind 
informaţii noi. Când avocatul acuzatului se bazează pe circumstanțe 
atenuante, el sugerează schimbarea grupului de referință: comporta- 
mentul prezumat, acela care va servi drept criteriu pentru a-l judeca pe 
acuzat, va fi de acum înainte comportamentul normal al acestui nou 
grup de referință. Pe de altă parte, dacă cercul relațiilor noastre se 
lărgeşte, anumite dotări naturale care ni se par remarcabile îşi vor 
pierde acest caracter, pentru că vom avea ocazia să le întâlnim adesea. 
Invers, faptul că un deces are loc în rândul locuitorilor unui oraş mare, 
nimic mai normal; dacă acelaşi eveniment afectează micul cerc al 
relațiilor noastre, îl găsim extraordinar. Opoziția dintre cele două 
grupuri de referință este cea care permite, în acelaşi timp, unora să se 
mire că un muritor moare şi altora să se mire de această mirare. 

Dacă prezumtiile legate de normal sunt un obiect de acord, 
trebuie, în afară de aceasta, să existe un acord subiacent cu privire la 
grupul de referinţă al acestui normal. Majoritatea argumentelor care 
tind să arate că este extraordinar, contrar oricărei prezumtii, faptul că 
omul şi-a putut găsi un glob pe măsura sa, presupun, fără a o spune cel 
mai adesea, că grupul de referință, cel al globurilor locuibile, este 
extrem de redus. Dimpotrivă, un astronom ca Hoyle, care consideră că 
lumile locuibile sunt extrem de numeroase, va spune cu umor că, dacă 
globul nostru nu ar fi locuibil, am fi în altă parte!. 

Adesea chiar noțiunile utilizate în argumentare presupun unul 
sau mai multe grupuri de referință care determină normalul, fără ca 
acest lucru să fie explicit; este cazul, spre exemplu, al noțiunii juridice 
de neglijență: discuțiile referitoare la această noţiune vor face singure să 
apară existenţa acestor grupuri. 

Acordul bazat pe prezumția normalului este presupus valabil 
pentru auditoriul universal întocmai ca acordul asupra faptelor 
verificate şi asupra adevărurilor. De asemenea, acest acord este adesea 
greu de deosebit de acordul asupra faptelor. Faptele prezumate sunt, la 


1 F. HOYLE, The nature of the universe, p. 90. 

un moment dat, tratate ca fiind echivalente cu fapte observate şi pot 
servi, ca şi acestea, drept premisă pentru argumentări. Aceasta, desi- 
gur, până la punerea în discuţie a prezumtiei. S-a operat deci un salt, 
prin care normalul ajunge să coincidă cu ceva unic, care nu s-a 
întâmplat decât o dată şi care nu se va mai întâmpla niciodată. Să 
notăm că, precizând din ce în ce mai mult condiţiile pe care trebuie să 
le satisfacă membrii grupului de referință, s-ar putea ajunge, efectiv, la 
a-l reduce pe acesta din urmă la un singur individ. Totuşi, chiar şi 
atunci, prezumția referitoare la conduita acestui individ şi conduita 
reală a grupului de referință nu se confundă, iar saltul ciudat despre 
care este vorba, care permite rationarea asupra faptelor prezumate în 
acelaşi fel ca asupra faptelor observate, s-ar mai păstra încă. 


§ 18. Valorile , 


Alături de fapte, de adevăruri şi de prezumții, caracterizate prin 
acordul auditoriului universal, trebuie să facem loc, în inventarul 
nostru, unor obiecte de acord în legătură cu care nu se speră decât 
adeziunea unor grupuri particulare: acestea sunt valorile, ierarhiile şi 
locurile preferabilului. 

A fi de acord în legătură cu o valoare înseamnă să admitem că un 
obiect, o ființă sau un ideal trebuie să exercite asupra acțiunii şi asupra 
dispoziţiilor la acţiune o influență anume, de care se poate ține cont 
într-o argumentare, fără a se considera totuşi că acest punct de vedere 
se impune tuturor. Existenţa valorilor, ca obiecte de acord ce permit o 
comuniune asupra unor moduri particulare de a acționa, este legată de 
ideea de multiplicitate a grupurilor. Pentru antici, enunturile care 
privesc ceea ce noi numim valori, în măsura în care ele nu erau tratate 
ca adevăruri indiscutabile, erau înglobate, cu tot felul de afirmații 
verosimile în grupul nediferentiat al opiniilor. Aceasta este şi maniera în 
care le priveşte Descartes în maximele moralei sale provizorii: 


Astfel, acţiunile noastre nesuferind adesea nici o amânare, este un 
adevăr foarte sigur că, atunci când nu ne stă în putinţă să alegem opiniile 
cele mai adevărate, trebuie să urmăm pe cele mai probabile; ...şi să le 
socotim, după aceea, nu ca îndoielnice în aplicarea lor, ci ca foarte 

adevărate şi foarte sigure, numai fiindcă rațiunea însăşi care ne-a 
determinat să le alegem este dreaptă şi sigurä!. 


Descartes marchează în această maximă caracterul precar şi 
totodată indispensabil al valorilor. El vorbeşte despre opinii probabile, 
dar de fapt este vorba de o opțiune care se raportează la ceea ce am 
numi noi astăzi valori. Într-adevăr, ceea ce el califică drept rațiune 
foarte adevărată şi foarte sigură este, aşteptând o certitudine filosofică, 
valoarea aparent incontestabilă care se acordă unei conduite umane 
eficiente. 

Valorile intervin, la un moment dat, în toate argumentările. În 
rationamentele de ordin ştiinţific, ele sunt în general împinse către ori- 
ginea formării conceptelor şi regulilor care constituie sistemul în cauză 
şi către sfârşitul rationamentului, în măsura în care acesta vizează 
valoarea adevărului. Desfăşurarea rationamentului este, pe cât posibil, 
exceptată de la aceasta; această purificare îşi atinge maximumul în 
ştiinţele formale. Dar în domeniile juridic, politic, filosofic, valorile 
intervin ca bază de argumentare de-a lungul dezvoltărilor. Se apelează 
la ele pentru a angaja auditorul să facă anumite alegeri mai degrabă 
decât altele, şi mai ales pentru a justifica aceste alegeri, astfel încât să 
devină acceptabile şi aprobate de alteritate. 

Într-o discuţie, nu ne putem sustrage valorii negând-o pur şi 
simplu: tot aşa cum, dacă contestăm că ceva este un fapt, trebuie să 
dăm motivele acestei alegatii („Nu percep acest lucru”, ceea ce echiva- 
lează cu a spune „Eu percep altceva”), după cum, atunci când este 
vorba despre o valoare, ea poate fi descalificată, subordonată altora sau 
interpretată, dar nu pot fi, în bloc, respinse'toate valorile: ne-am afla, 
din acel moment, în domeniul forței şi nu în cel al discuţiei. Gangsterul 
care dă întâietate securității personale o poate face fără explicație, dacă 
se limitează la domeniul acţiunii. Dar imediat ce doreşte să justifice 
această întâietate în fața altcuiva sau în fața lui însuşi, el trebuie să 
recunoască celelalte valori care îi sunt invocate pentru a le putea 
combate. În acest sens, valorile sunt comparabile cu faptele: imediat ce 
unul dintre interlocutori le invocă, trebuie să argumentăm pentru a 


1 DESCARTES, Discurs asupra metodei, partea a III-a, p.75. (Ed. rom: Mondero, 
Bucureşti, 1999, Partea a III-a, p. 30; n.t.) 

scăpa de ele, cu riscul de a refuza discuţia; şi, în general, argumentul va 
implica faptul că sunt admise alte valori. 


Concepţia noastră, care consideră valorile drept obiecte de acord 
ce nu cer adeziunea auditoriului universal, se loveşte de diverse obiec- 
tiuni. 

Nu sunt neglijate oare, în beneficiul acestei distinctii, alte diferente 
mai importante? Nu ne putem oare mulțumi să spunem că faptele şi 
adevărurile exprimă realul, în timp ce valorile privesc o atitudine față 
de real? Dar dacă atitudinea față de real ar fi universală, nu am mai 
distinge-o de adevăruri. Doar aspectul său non universal ne permite 
să-i acordăm un statut particular. Este într-adevăr greu de crezut că 
anumite criterii pur formale pot intra discuție. Căci un acelaşi enunţ, 
după locul pe care îl ocupă în discurs, după ceea ce anunţă, respinge, 
corectează, va putea fi înțeles în legătură cu ceea ce se consideră în mod 
obişnuit fapt sau cu ceea ce se consideră valoare. Pe de altă parte, sta- 
tutul enunturilor evoluează: inserate într-un sistem de credințe despre 
care se pretinde că are valoare în ochii tuturor, anumite valori pot fi 
tratate ca fapte sau ca adevăruri. Pe parcursul argumentării, şi uneori 
printr-un proces destul de lent, se va recunoaşte probabil că este vorba 
despre obiecte de acord care nu pot pretinde adeziunea auditoriului 
universal. 

Dar, dacă în aceasta constă, în opinia noastră, caracteristica valo- 
rilor, ce se poate spune despre ceea ce se consideră de la bun început ca 
fiind valori universale sau absolute, precum Adevărul, Binele, Frumosul, 
Absolutul? 

Näzuinta spre acordul universal, în ceea ce le priveşte, pare că 
rezultă doar din generalitatea lor; nu se poate considera că ele contează 
pentru un auditoriu universal decât cu condiția să nu li se specifice 
conţinutul. Din momentul în care încercăm să le precizăm, nu mai 
întâlnim decât adeziunea auditoriilor particulare. 

Valorile universale merită, după E. Dupréel, să fie numite „valori 
de persuasiune” pentru că ele sunt 


H 
mijloace de persuasiune care, din punctul de vedere al sociologului, nu sunt 
decât aşa ceva, strict, un fel de instrumente spirituale total separabile de 
materia pe care ne permit să o modeläm, anterioare momentului in care 

ne servim de ele şi rămânând intacte după ce au servit, disponibile, ca şi 
înainte, pentru alte ocazii!. 


Este o concepție care pune în mod admirabil în evidenţă rolul 
argumentativ al acestor valori. Instrumentele, cum le numeşte Dupréel, 
sunt utilizabile în faţa tuturor auditoriilor: valorile particulare pot fi 
întotdeauna legate de valorile universale şi pot servi la determinarea 
acestora. Auditoriul real va putea să se considere cu atât mai apropiat 
de un auditoriu universal, cu cât valoarea particulară va părea că se 
estompează în fața valorii universale pe care o determină. Prin urmare, 
aceste valori se prezintă ca universale şi aspiră la un statut asemănător 
celui al faptelor în măsura în care sunt vagi. În măsura în care sunt 
clare, ele se prezintă doar ca fiind conforme cu aspirațiile unor anumite 
grupuri particulare. Rolul lor este deci de a justifica alegeri în legătură 
cu care nu există acord unanim, înserându-le într-un fel de cadru vid, 
dar peste care domneşte un acord mai larg. Deşi realizat cu privire la o 
formă vidă, acesta nu are o semnificație mai putin importantă: el 
dovedeşte că suntem hotărâți să depăşim acordurile particulare, măcar 
ca intenţie, şi că recunoaştem importanța pe care trebuie să o atribuim 
acordului universal a cărui realizare este permisă de aceste valori. 


$ 19. Valori abstracte şi valori concrete 


Argumentarea asupra valorilor necesită o distincţie, pe care o 
considerăm fundamentală şi care a fost prea mult neglijată, între valori 
abstracte, precum dreptatea sau veracitatea, şi valori concrete, precum 
Franţa sau Biserica. Valoarea concretă este cea care se leagă de o ființă 
vie, de un grup determinat, un obiect particular, atunci când sunt consi- 
derate în unicitatea lor. Valorizarea concretului şi valoarea acordată 
unicului sunt strâns legate: a dezvălui caracterul unic a ceva înseamnă 
a-l valoriza prin chiar acest fapt. Scriitorii romantici, revelându-ne 
caracterul unic al anumitor fiinţe, al anumitor grupuri, al anumitor 
momente istorice, au provocat, chiar în gândirea filosofică, o reacţie 
împotriva raționalismului abstract, reacţie care se evidenţiază prin locul 
excepțional acordat persoanei umane, valoare concretă prin excelenţă. 


1 E. DUPREEL, Sociologie générale, pp. 181-182. 

În timp ce morala occidentală, în măsura în care se inspiră din 
concepțiile greco-romane, pune pret mai ales pe observarea regulilor 
valabile pentru toți şi în orice circumstanțe, există comportamente şi 
virtuți care nu pot fi concepute decât în raport cu valori concrete. 
Noţiunile de angajament, de fidelitate, de loialitate, de solidaritate, de 
disciplină sunt de acest tip. În acelaşi fel cele cinci obligaţii universale 
ale lui Confucius!, între guvernanti şi guvernati, între tată şi fiu, între 
soț şi soție, între frate mai mare şi frate mai mic, între prieteni, sunt 
expresia importanței acordate unor relaţii personale între indivizi care 
constituie unii pentru alții valori concrete. 

De fapt, oricare ar fi valorile dominante într-un mediu de cultură, 
viața spirituală nu poate evita să se sprijine atât pe valori abstracte, cât 
şi pe valori concrete. Se pare că au existat mereu persoane care acordă 
mai multă importanţă unora decât altora; ele constituie probabil familii 
caracteriale. În orice caz, acestea ar avea drept trăsătură distinctivă nu 
pe aceea de a neglija complet valori de un anumit tip, ci de a le 
subordona celor de celălalt tip. Se va opune lui Erasmus, care prefera o 
pace nedreaptă unui război drept, cel care prefera prieteniei lui Platon 
valoarea abstractă a adevărului. 

Argumentarea se bazează, după împrejurări, când pe valorile 
abstracte, când pe valorile concrete; uneori, este dificil de perceput 
rolul pe care îl joacă atât unele, cât şi celelalte. Când spunem că oamenii 
sunt egali pentru că sunt copiii unui aceluiaşi Dumnezeu, se pare că ne 
sprijinim pe o valoare concretă pentru a găsi o valoare abstractă, cea a 
egalității; dar am putea spune de asemenea că nu este vorba, în acest 
caz, decât despre valoarea abstractă care se exprimă apelând, prin 
analogie, la o relație concretă; în ciuda folosirii lui pentru că, punctul de 
plecare s-ar găsi în valoarea abstractă. 

Nicăieri nu se observă mai bine acest du-te-vino de la valoarea 
concretă la valorile abstracte şi invers decât în rationamentele referi- 
toare la Dumnezeu, considerat, în acelaşi timp, valoare abstractă abso- 


1 KOU HONG MING şi Francis BORREY, Le catéchisme de Confucius, p. 69, după 
Tchoung-young, cap. XX, § 7 (G. PAUTHIER, Confucius et Mencius, p. 83); cf. si 
Hsiâo-King (clasic al devotamentului filial). Sacred books of the East, vol. Il, trad. 
de ]. LEGGE, în special p. 482. 

lută şi Fiinţă perfectă. Dumnezeu este oare perfect pentru că este 
întruparea tuturor valorilor abstracte? O calitate este oare perfecțiune 
pentru că anumite concepții despre Dumnezeu ne permit să i-o 
acordăm? Este greu de determinat în acest fel o prioritate oarecare. 
Pozitionärile contradictorii ale unui Leibniz, pe această temă, sunt 
foarte instructive. El ştie că Dumnezeu este perfect, dar ar vrea ca 
această perfecțiune să se poată justifica şi ca tot ceea ce decide 
Dumnezeu să nu fie bun numai pentru acest motiv, că l-a făcut 
Dumnezeul. Universalitatea principiului raţiunii suficiente cere să 
existe o rațiune suficientă, o conformitate cu o regulă, care să justifice 
alegerea divină. Dar, din contră, credința în perfecțiunea divină 
precede orice dovadă pe care Leibniz ar putea-o furniza şi constituie 
punctul de plecare al teologiei sale. La un mare număr de gânditori, 
Dumnezeu este modelul care trebuie urmat, în orice privinţă. De aceea 
a putut furniza Kenneth Burke o listă foarte lungă a tuturor valorilor 
abstracte care şi-au găsit temeiul în Ființa perfectă?. 

Ideologiile care nu voiau să recunoască în Dumnezeu temeiul 
tuturor valorilor au fost obligate să recurgă la nişte noțiuni, de un alt 
ordin, precum cea de stat sau de umanitate: aceste noțiuni, de 
asemenea, pot fi concepute, fie ca valori concrete de tipul persoanei, fie 
ca rezultat al unor raționamente bazate pe valori abstracte. 

O aceeaşi realitate, un grup social, spre exemplu, va fi tratat când 
ca valoare concretă şi unică, când ca o mulțime de indivizi care vor fi 
opuşi unuia singur sau unora, cu ajutorul unor argumentări prin 
număr, pentzu care orice idee de valoare concretă este complet străină. 
Ceea ce este valoare concretă, în anumite cazuri, nu este întotdeauna: 
pentru ca o valoare să fie concretă, trebuie privită sub aspectul său de 
realitate unică; a declara că cutare valoare este, odată pentru totdeauna, 
o valoare concretă, constituie o poziționare arbitrară. 

Anumite valori concrete sunt utilizate cel mai adesea pentru a 
întemeia valorile abstracte şi invers. Pentru a şti ce conduită este 
virtuoasă, ne întoarcem frecvent către un model pe care ne străduim să-l 


1 LEIBNIZ, éd. Gerhardt, vol. IV, Disertafie metafizică, II, p. 427. (Ed. rom: 
Humanitas & Central European University Press, Bucureşti, 1996, p. 10; n.t.) 
2 Kenneth BURKE, A Rhetoric of motives, pp. 299-300. 

imităm. Relaţia de prietenie şi actele la care ea conduce îi vor furniza lui 
Aristotel un criteriu de evaluare: 


Tot aşa, lucrurile din care se pot împărtăşi prietenii sunt preferabile 
lucrurilor pe care vrem să le facem pentru prieteni mai degrabă decât 
pentru primul om ce ne iese în cale. Aşa de exemplu, este preferabil să 
lucrăm drept şi să facem binele faţă de simpla aparenţă de a lucra drept şi 
a face binele. Căci preferăm să facem bine prietenilor, nu să părem că le 
facem binele, dar când este vorba de primii ce ne ies în cale se întâmplă 
invers! 


Fénelon, dimpotrivă, este indignat de faptul că anumite virtuți 
sunt proslăvite mai mult decât altele pentru că au fost practicate de un 
om pe care vrem să-l lăudăm în timp ce „nu trebuie lăudat un erou 
decât pentru a face ca poporul să-i afle virtuțile, pentru a-l incita pe 
acesta să le imite”?. 


Nevoia de a ne sprijini pe valori abstracte este probabil legată în 
mod esențial de schimbare. Ele ar exprima un spirit revoluționar. Am 
văzut importanța pe care o acordau chinezii valorilor concrete. Aceasta 
ar ține de imobilismul Chinei. 

Valorile abstracte pot servi cu uşurinţă criticii pentru că ele nu se 
referă la persoane ci par, a furniza criterii celui care vrea să modifice 
ordinea stabilită. Pe de altă parte, atâta timp cât o schimbare nu este 
dorită, nu există nici un motiv să se formuleze incompatibilitäti. Or, 
valorile concrete se pot armoniza întotdeauna; de vreme ce concretul 
există, înseamnă că el este posibil, înseamnă că el realizează o anumită 
armonie. Din contră, valorile abstracte, împinse până la extrem, sunt 
inconciliabile: este imposibil să pui de acord în abstract virtuți precum 
dreptatea şi mila. Probabil că nevoia de schimbare, în Occident, a 
incitat la argumentarea asupra valorilor abstracte, pentru că se pretează 
mai bine la formularea de incompatibilitäti. De altfel, confuzia dintre 
aceste noţiuni abstracte ar permite, atunci când aceste incompatibilitäti 
au fost formulate, formarea unor noi concepții despre aceste valori. O 


1 ARISTOTEL, Topica, cartea IL cap. 2, 118 a. (Ed. rom. Editura IRI, Bu- 
cureşti,1998, vol. 2, pag. 369; n.t.) 
2 FENELON, ed. Lebel, t. XXI: Dialogues sur l'éloquence, pp. 24-25. 

viață intensă a valorilor ar deveni astfel posibilă, o refacere continuă, o 
remodelare constantă. 

Ar fi mai uşor să ne sprijinim pe valorile concrete atunci când este 
vorba despre a conserva decât despre a reînnoi. lar motivul pentru care 
conservatorii se consideră realişti este, probabil, acela că ei pun în 
prim-plan astfel de valori. Noţiunile de fidelitate, de loialitate şi de 
solidaritate, legate de valori concrete, caracterizează de altfel adesea 
argumentarea conservatoare. 


6 20. lerarhiile 


Argumentarea se sprijină nu numai pe valori, abstracte şi concrete, 
dar şi pe ierarhii, precum superioritatea oamenilor asupra animalelor, a 
zeilor asupra oamenilor. Fără îndoială, aceste ierarhii ar fi justificabile 
cu ajutorul unor valori, dar la modul cel mai general nu se va pune 
problema să li se caute o bază decât atunci când va fi vorba de a le 
apăra; adesea, de altfel, ele vor rămâne implicite, ca ierarhia între 
persoane şi lucruri din acest pasaj în care Scheler, arătând că valorile 
pot fi ierarhizate după susținerea de care se bucură, a tras concluzia că, 
prin însăşi natura lor, valorile referitoare la persoane sunt superioare 
valorilor referitoare la lucruri!. 

lerarhiile admise se prezintă practic sub două aspecte caracteris- 
tice: alături de ierarhiile concrete, ca aceea care exprimă superioritatea 
oamenilor asupra animalelor, există ierarhii abstracte, ca aceea care 
exprimă superioritatea a ceea ce este drept asupra a ceea ce este util. 
Evident, ierarhiile concrete se pot referi, ca în exemplul de mai sus, la 
clase de obigcte; dar fiecare dintre ele este privit în unicitatea lui 
concretă. 

Se poate concepe ca, într-o ierarhie cu mai multi termeni, A să fie 
superior lui B şi ca B să fie superior lui C, fără ca fundamentele care ar 
putea fi invocate în favoarea fiecăreia dintre aceste superioritäti să fie 
aceleaşi, ba chiar fără a se furniza vreun motiv pentru aceste superio- 
ritäti. Dar, dacă se recurge la principii abstracte, acestea introduc în 
general în raporturile dintre lucruri o ordine care transformă simpla 


1 Max SCHELER, Der Formalismus in der Ethik und die materiale Wertethik, pp. 98-99. 

superioritate, preferabilul, în ierarhie sistematică, în ierarhie în sens 
strict. În aceste cazuri, un acelaşi principiu abstract, de aplicare repeta- 
bilă, poate stabili ansamblul ierarhiei: spre exemplu, anterioritatea, 
faptul de a genera, de a conţine pot constitui criteriu de ierarhizare. 

O astfel de ierarhie se distinge net de simplul preferabil prin aceea 
că ea asigură o ordonare a tot ceea ce se supune principiului care o 
guvernează. Aşa se face că, după Plotin, toate elementele realului 
formează o ierarhie sistematizată, ceea ce este cauză sau principiu care 
trebuie să ocupe un rang superior celui care este efect sau consecinţă!. 
În anumite cazuri, un al doilea principiu poate stabili o ierarhie între 
termeni cărora primul principiu nu le permite ierarhizarea: putem 
completa o ierarhizare a genurilor animale, după un oarecare principiu, 
cu o ierarhizare a speciilor fiecărui gen după un alt principiu. Am 
putea găsi la Sfântul Toma aplicaţii curioase ale acestei dualitäti de 
principii, în special la ierarhizarea ingerilor2. 

Unul dintre principiile de ierarhizare cele mai uzuale este canti- 
tatea mai mare sau mai putin mare a ceva. În acest fel, vom avea, 
alături de ierarhii de valori bazate pe preferința acordatä uneia dintre 
aceste valori, ierarhii propriu-zise bazate pe cantitatea unei aceleiaşi 
valori: eşalonul superior este caracterizat printr-o mai mare cantitate 
din cutare caracter. 

Acestor ierarhii cantitative li s-ar opune ierarhiile eterogene. 
lerarhizarea valorilor abstracte neordonate din punct de vedere canti- 
tativ nu implică ca aceste valori să fie independente. Ba dimpotrivă. 
Vom vedea că valorile sunt în general considerate ca fiind legate între 
ele; chiar această legătură este adesea baza subordonării lor: spre 
exemplu, atunci când valoarea care este scop este considerată supe- 
rioară celei care este mijloc, valoarea care este cauză superioară celei 
care este efect. Totuşi, în multe cazuri, ierarhizarea admisă ar fi 
susceptibilă de a se baza pe recurgerea la nişte scheme de legătură, dar 
acestea nu sunt explicite şi nu avem siguranţa că sunt prezente în 
mintea auditorilor; spre exemplu, unii ar considera adevărul ca 


1! PLOTIN, Enneade, V, 5, 8 12. 
2 Cf. GILSON, Tomismul, pp. 240-242. (Ed. rom.: Humanitas, Bucureşti, 2002, 
pp. 256-259; n.t.) 

superior binelui, fără a se gândi să expliciteze fundamentele posibile 
ale acestei superioritäti, fără a căuta să stabilească care ar fi legătura de 
subordonare a unuia faţă de celălalt, nici chiar de ce natură ar putea fi ea. 

lerarhiile de valori sunt, fără îndoială, mai importante din punctul 
de vedere al structurii unei argumentări decât valorile înseşi. Într-adevăr, 
majoritatea acestora sunt comune unui mare număr de auditorii. Ceea 
ce caracterizează fiecare auditoriu sunt mai puţin valorile pe care le 
admite acesta, cât maniera în care le ierarhizează. 

Valorile, chiar dacă sunt admise de numeroase auditorii particu- 
lare, sunt admise cu mai multă sau mai puțină forţă. Intensitatea de 
adeziune la o valoare în raport cu intensitatea cu care se aderă la o alta 
determină între aceste valori o ierarhie de care trebuie să se țină seama. 
Când această intensitate nu este cunoscută cu suficientă precizie, 
oratorul o poate utiliza întrucâtva liber pe fiecare dintre valori, fără a 
trebui să justifice în mod obligatoriu preferința pe care o dă uneia 
dintre ele, întrucâ nu este vorba despre răsturnarea unei ierarhii admise. 
Dar acest caz este relativ rar. Aproape întotdeauna, valorile nu numai 
că se bucură de o adeziune de intensitate diferită, ci, în plus, sunt 
admise nişte principii care permit ierarhizarea lor. Este unul din 
punctele în legătură cu care mulți filosofi care se ocupă de valori au 
neglijat să atragă atenţia. Pentru că au studiat valorile, într-o oarecare 
măsură, în ele însele, independent de utilizarea lor argumentativă prac- 
tică, ei au insistat, pe bună dreptate, pe convergenta valorilor, neglijând 
prea adesea ierarhizarea lor, soluție a conflictelor care le opun. 

Să notăm totuşi că aceste ierarhii nu împiedică independenţa rela- 
tivă a valorilor. Aceasta ar fi compromisă dacă principiile care permit 
această ierarhizare ar fi fixate odată pentru totdeauna: s-ar ajunge în 
acest caz la un monism al valorilor, Dar nu aşa se prezintă în practică 
ierarhiile: fundamentele lor sunt tot atât de multiple ca înseşi valorile 
pe care le coordonează. 

Să luăm, pentru a ilustra teza noastră, diferite maniere de a privi 
raporturile existente între certitudinea unei cunoaşteri şi importanța 
sau interesul pe care ea îl poate prezenta. Isocrate şi Sfântul Toma dau 
întâietate mai degrabă importanţei decât certitudinii. Pentru Isocrate: 

Este preferabil să avem în legătură cu subiecte utile o apinie 
rezonabilă, decât cunoştinţe exacte referitoare la nişte mut tan). 


Regăsim un fel de ecou amplificat şi dramatizat al acestui pasaj, 
dar în cu totul altă perspectivă, în gândirea Sfântului Toma: 


Spiritelor obsedate de setea de divinitate, în zadar li se vor oferi 
cunoştinţele cele mai certe cu privire la legile numerelor sau la structura 
universului. Îndreptându-şi atenția către un obiect care se sustrage 
cunoaşterii lor, acestea se străduiesc să ridice un colţ al välului, foarte 
fericite să perceapă, uneori chiar în întunericul cel mai des, câteva raze ale 
luminii eterne care îi va lumina într-o zi. Acelora li se par mai dezirabile 
cele mai slabe cunoştinţe cu privire la realitățile cele mai înalte, celor mai 
complete certitudini cu privire la cele mai mărunte obiecte?. 


Într-un sens invers, L Benda aminteşte un pasaj dintr-o scrisoare 
inedită a lui Lachelier către Ravaisson: „Subiectul pe care-l voi lua 
drept teză nu este cel pe care vi l-am anunţat; este un subiect mai 
îngust, adică mai serios”?. 

Faptul că ne simțim obligaţi să ierarhizăm valori, oricare ar fi 
rezultatul acestei ierarhizări, provine din aceea că urmărirea simultană 
a acestor valori creează incompatibilitäti, obligă la alegeri. Este chiar 
una dintre problemele fundamentale pe care trebuie să le rezolve 
aproape toţi oamenii de ştiinţă. Să luăm exemplul celor care se ocupă 
cu „Content analysis”, care are ca scop pe acela de a descrie obiectiv, 
sistematic şi cantitativ conţinutul manifest al oricărui fel de comunicare. 


O problemă de analiză a conţinuturilor care revine mereu, scrie 
Lasswell, este de a găsi cel mai bun echilibru între siguranţă şi valoare 
semnificativă. Noi putem fi cu totul siguri de frecvenţa cu care apare orice 
cuvânt ales, dar acest lucru poate fi de importanță minimă?. 


1 ISOCRATE, Discursuri: Elogiul Elenei, § 5. 

ZE Gilson, Tomisinul, p. 40 (cf. Sum. Theol., 1, 1, 5, adı; ibid., LL 66, 5, ada; Sup. lib 
de causis, lect. 1). (Ed. rom. pp. 41-42; n.t.) 

3J. Benda, Du style d'idées, p. 82, notă. 

1 Cf. Bernard BERELSON, Content Analysis, Handbook of social psychology, 
edited by Gardner LINDZEY. 

5 H. D. LASSWELL, N. LEITES and Associates, Language of politics, p. 66, notă. 

În aceste diverse cazuri, problemele sunt diferite, ca şi contextele 
în care se prezintă ele, iar justificarea ierarhizării, atunci când este dată, 
poate varia, dar procesul argumentativ prezintă analogii frapante: el 
presupune existența unor valori admise, dar incompatibile într-o 
anumită situație; ierarhizarea, fie că rezultă dintr-o argumentare, fie că 
este pusă de la început, o va desemna pe cea pe care decidem să o 
sacrificäm!. 


6 21. Locurile 


Când este vorba despre a întemeia valori sau ierarhii, sau despre a 
creşte intensitatea adeziunii pe care o suscită ele, le putem lega de alte 
valori sau de alte ierarhii, pentru a le consolida, dar putem de aseme- 
nea recurge la premise de ordin general, pe care le vom denumi locuri, 
tono, de unde derivă Topica, sau tratatele consacrate rationamentului 
dialectic. 

Pentru antici, şi acest lucru pare a fi legat de grija de a sprijini 
efortul de a inventa al oratorului, locurile desemnează rubrici sub care 
pot fi clasificate argumentele: era vorba despre gruparea lor, cu scopul 
de a găsi mai uşor, la nevoie, materialul necesar; de unde definiţia 
locurilor ca depozite de argumentei. Aristotel distingea locurile comune, 
care pot servi fără distincţie în orice ştiinţă şi neţinând de nici una; şi 
locurile specifice, care sunt proprii fie unei ştiinţe particulare, fie unui 
gen oratoric bine definit“. 

Locurile comune se caracterizează deci, în mod primitiv, prin 
generalitatea lor foarte mare, care le făcea utilizabile în toate circum- 
stantele. Degenerescenta retoricii şi lipsa interesului pentru studiul 
locurilor din partea celor mai mulţi logicieni au condus la această 
consecinţă neprevăzută pe care expuneri oratorice împotriva luxului, a 


1 Cf. § 46: Contradicţie şi incompatibilitate. 

2 Cf. ARISTOTEL, Topica, VIII, cap. 14, 163 b. 

3 CICERO, Topica, Il, $ 7; Partitiones oratoriae, § 5; Quintilian, Arta oratorică, vol. II, 
cartea V, cap. X, 6 20. 

1 ARISTOTEL, Retorica, |, cap. 2, 1358 a; cf. Th. VIEHWEG, Topik und Jurispridenz; 
Johannes STROUX, Römische Rechhoissenschaft und Rhetorik. 

dezmätului, a lenei etc., pe care exercițiile şcolare ne-au făcut să le 
repetăm până la greață, să fie calificate drept locuri comune, în ciuda 
caracterului lor cu totul particular. Quintilian deja încercase să 
reacționeze împotriva acestui abuzi, dar nu a reuşit. Din ce în ce mai 
mult, prin locuri comune sunt înțelese cele pe care Vico, spre exemplu, 
le numeşte locurile oratorice, pentru a le opune celor despre care 
tratează Topica?. Locurile comune din zilele noastre se caracterizează 
printr-o banalitate care nu exclude deloc specificitatea. Aceste locuri 
comune nu sunt, pe drept cuvânt, decât o aplicație pe subiecte parti- 
culare a locurilor comune, în sens aristotelician. Dar pentru că această 
aplicaţie este făcută pe un subiect tratat adesea, se derulează într-o 
anumită ordine, cu conexiuni prevăzute între locuri, nu ne mai gândim 
decât la banalitatea ei, necunoscând valoarea sa argumentativă. Am 
ajuns în punctul în care avem tendința de a uita că locurile formează un 
arsenal indispensabil, în care, orice ar fi, va trebui să caute cel care vrea 
să-l persuadeze pe celălalt. 

Aristotel studiază, în Topica sa, orice specie de locuri ce pot servi 
de premisă unor silogisme dialectice sau retorice şi le clasifică, conform 
perspectivelor stabilite de filosofia sa, în locuri ale accidentului, ale 
genului, ale propriului, ale definiției şi ale identității. Demersul nostru 
va fi diferit. Pe de o parte, nu dorim să legăm punctul nostru de vedere 
de o metafizică particulară şi, pe de altă parte, cum nu deosebim 
tipurile de obiecte de acord care privesc realul de cele care privesc 
preferabilul, nu vom numi locuri decât premise de ordin general 
permițând întemeierea valorilor şi a ierarhiilor şi pe care Aristotel le 
studiază printre locurile accidentului?. Aceste locuri constituie premi- 
sele cele mai generale, adesea subintelese, de altfel, care intervin pentru 
a justifica majoritatea alegerilor noastre. 

O enumerare a locurilor care ar fi acorduri prime în domeniul 
preferabilului, din care s-ar putea deduce toate celelalte şi a căror 
justificare ar permite-o deci, este o acțiune a cărei posibilitate este 
supusă discuţiei. În orice caz, o astfel de acţiune ar ține de metafizică 


1 QUINTILIAN, loc. cit. 
2 VICO, lustituzioi oratorie, p. 20. 
3 Cf. ARISTOTEL, Topica, III, 2, 116 a-119 a şi Retorica, |, cap. 6, 7, 1362 a-1365 b. 

sau de axiologie, care nu tin de scopul nostru. Scopul nostru se 
limitează la examinarea şi la analiza argumentărilor concrete. Acestea 
se opresc la niveluri variabile. Când un acord este constatat, putem 
prezuma că el este întemeiat pe locuri mai general admise de interlo- 
cutori; totodată, pentru a le indica, ar trebui să recurgem la ipoteze care 
nu sunt câtuşi de puţin certe. Astfel ne-am considera autorizaţi pro- 
babil să ducem afirmaţia că ceea ce este mai durabil şi mai stabil este 
preferabil unui lucru care este mai putin durabil şi stabil, într-un loc 
care pare mai general, cel al superiorității întregului asupra părţii: dar 
este important să notăm că acest din urmă loc nu este exprimat în locul 
despre durabil, că este vorba despre o interpretare la care interlocutorii 
ar putea să nu consimtă. Totuşi, un loc oarecare fiind utilizat, se poate 
oricând cere interlocutorului să justifice acest lucru. 

Dacă locurile cele mai generale ne atrag cu cea mai mare uşurinţă 
atenţia, există totuşi un interes indiscutabil pentru analiza locurilor mai 
particulare care au întâietate în diverse societăți şi care permit să fie 
caracterizate. Pe de altă parte, chiar atunci când este vorba despre 
locuri foarte generale, este de remarcat faptul că fiecărui loc i s-ar putea 
opune un loc advers: superiorității durabilului, care este un loc clasic, i 
s-ar putea opune cea a precarului, a ceva ce nu durează decât o clipă şi 
care este un loc romantic. De unde posibilitatea de a caracteriza socie- 
tätile, nu numai prin valori particulare care au preferința lor, dar şi prin 
intensitatea adeziunii pe care o acordă ele cutărui sau cutărui membru 
al unui cuplu de locuri antitetice. 

Nu considerăm util, pentru înţelegerea generală a argumentării, să 
furnizăm o listă exhaustivă a locurilor utilizate. Această sarcină ni se 
pare de altfel dificil de realizat. Ceea ce ne interesează, este aspectul 
prin care toate auditoriile, oricare ar fi ele, sunt determinate să țină cont 
de locuri, pe care le vom grupa sub câteva rubrici foarte generale: 
locuri ale cantităţii, ale calităţii, ale ordinii, ale existentului, ale esenței, 
ale persoanei. Clasificarea pe care o prezentăm se justifică, în ochii 
noştri, prin importanţa, în practica argumentativă, a consideratiilor 
referitoare la aceste categorii. Suntem obligaţi să vorbim despre acestea 
putin mai pe larg, astfel încât noțiunea de loc să fie, pentru toți cititorii 
noştri, altceva decât un cadru gol. 

6 22. Locuri ale cantității 


intelegem prin locuri ale cantității locurile comune care afirmă că 
valorează mai mult decât altceva din motive cantitative. Cel mai adesea 
de altfel, locul cantității constituie un subînteles major, fără de care însă 
concluzia nu ar fi fondată. Aristotel semnalează câteva dintre aceste 
locuri: „mai multe lucruri bune sunt preferabile lucrurilor bune mai 
puține”, bunul care serveşte unui mai mare număr de scopuri este 
preferabil celui care nu este util în acelaşi grad?, ceea ce este mai 
durabil şi mai stabil este preferabil unui lucru care este într-o mai mică 
măsură?. Să notăm, în legătură cu aceasta, că superioritatea despre care 
este vorba se aplică atât valorilor pozitive, cât şi celor negative, în 
sensul că un rău durabil este un rău mai mare decât un rău pasager. 
Pentru Isocrate, meritul este proporțional cu cantitatea de persoane 
cărora li se face un serviciu: atleţii sunt inferiori educatorilor, pentru că 
ei beneficiază singuri de forţa lor, în timp ce oamenii care gândesc bine 
sunt profitabili pentru toți. Este acelaşi argument pe care îl utilizează 
Timon pentru a valoriza pamfletul: 


Oratorul vorbeşte deputaților, publicistul oamenilor de stat, ziarul 
abonaților săi, Pamfletul tuturor... Acolo unde cartea nu pătrunde, ziarul 
ajunge. Unde ziarul nu ajunge, Pamfletul circulăc. 


„Întregul valorează mai mult decât partea” pare să transpună, în 
termeni de preferință, axioma „întregul este mai mare decât partea” şi 
însuşi Bergson, atunci când îşi propune să stabilească superioritatea 
devenirii, a evoluției, asupra fixitätii şi a staticului, nu ezită să utilizeze 
locul cantității: 


Spuneam că într-o mişcare se află mai mult decât în poziţiile 
succesive ocupate de un mobil, într-o devenire mai mult decât în formele 


1 ARISTOTEL, Topica, cartea III, cap. 2, 117 a. (Ed. rom.: Editura IRI, Bucureşti, 
1998, vol. II, p. 367; n.t.) 

2 Ibid., cartea III, cap 3, 118 b. 

3 Ibid., cartea III, cap. 1, 116 a. 

+ SOCRATE, Discursuri, t. II: Către Nicocles, § 8. 

5 Ibid., Panegiricul Atenei, § 2. 

* TIMON, Curtea oratorilor, pp. 90-91. 

străbătute rând pe rând, într-o evoluţie a formei mai mult decât în formele 
realizate una după alta. Filosofia va putea deci ca din termenii din primul 
fel să-i extragă pe cei de al doilea, dar nu din cei de al doilea pe cei de 
primul. (...) În fondul filosofiei antice se află cu necesitate acest postulat: 
în mobil se află mai mult decât în mobil şi pe calea diminuării sau a 
atenuării se trece de la fixitate la devenire. 


Locul cantităţii, superioritate a ceea ce este admis de numărul cel 
mai mare, este cel care întemeiază anumite concepţii ale democraţiei, ca 
şi concepțiile raţiunii care o asimilează pe aceasta „simțului comun”. 
Chiar şi atunci când unii filosofi greci, precum Platon, opun adevărul 
opiniei celor mulți, ei valorizează adevărul tot cu ajutorul unui loc al 
cantității, făcând din el un element de acord al tuturor zeilor şi care ar 
trebui să-l suscite pe cel al tuturor oamenilor3; locul cantitativ al dura- 
bilului permite, de asemenea, valorizarea adevărului, ca şi ceea ce este 
etern în raport cu opiniile instabile şi pasagere. 

Un alt loc al lui Aristotel afirmă că: 


Este preferabil, de asemenea, ceea ce foloseşte în orice timp; aşa, de 
exemplu, dreptatea şi stăpânirea de sine sunt preferabile curajului. Căci 
primele ne folosesc totdeauna, celălalt numai uneori?. 


Rousseau preferă rationamentele de acest gen. Pe astfel de consi- 
derente de universalitate este întemeiată superioritatea educaţiei pe 
care o preconizează el: 


Într-o societate rânduită, în care toate lucrurile sunt fixate, fiecare 
trebuie crescut pentru locul său. Dacă cineva e pregătit pentru un loc şi 
nu-l ocupă, nu mai e bun de nimic. (...) Faţă de natură, oamenii sunt toți 
deopotrivă, toţi au o chemare comună: a fi oameni. Cine este crescut bine 
în vederea acestei chemări va şti să îndeplinească şi alte chemări care sunt 


1 BERGSON, Evoluția creatoare, pp. 341-342 (italicele sunt ale lui Bergson). (Ed. rom.: 
Institutul European, laşi, 1998, p. 287; n.t.) 

2 PLATON, Phaidros, 273 d-e. 

3 ARISTOTEL, Topica, III, cap. 2, 117 a, 35. (Ed. rom.: Editura IRI, Buc., 1998, vol. 
2, p. 367; n.t.) 

în legătură cu aceasta (...). Trebuie doar să privim lucrurile dintr-un 
punct de vedere general, expus tuturor întâmplărilor omenestil. 


Validitatea generală a unui bun va fi definită de asemenea ca fiind 
ceva al cărui uzaj nu va fi făcut inutil de nici un alt bun; prin acest 
aspect se poate justifica încă o dată preferința acordată mai curând 
dreptății decât curajului. 

Este preferabil, spune Aristotel (...) acel lucru care, odată ce-l posedă 
toți, ne face să ne lipsim de alt lucru, faţă de un lucru care odată ce-l 
posedă toți, ne face să simţim lipsa altuia (...). Dacă toți sunt drepți, ne 
putem lipsi de curaj. Dar dacă toți sunt curajoşi, avem nevoie de dreptale?. 


Putem considera drept locuri de cantitate preferința acordată 
probabilului asupra improbabilului, facilului asupra dificilului, a ceea 
ce riscă mai putin să ne scape. Majoritatea locurilor care tind să arate 
eficacitatea unui mijloc vor fi locuri de cantitate. Astfel, în Topica sa, 
Cicero grupează sub rubrica eficacității (vis) locurile următoare: 


(...) cauza eficientă este mai importantă decât cea ineficientă, cele ce 
sunt independente decât cele dependente de altele, cele care sunt în 
puterea noastră decât cele care sunt în puterea altora, cele stabile faţă de 
cele incerte, cele care nu pot fi luate față de cele care pot fi luate?. 


Ceea ce apare cel mai adesea, obişnuitul, normalul, este obiectul 
unuia dintre locurile cel mai frecvent utilizate, în aşa măsură încât 
trecerea de la ceea ce se face la ceea ce trebuie făcut, de la normal la 
normă pare, pentru multi, să fie de la sine înțeles. Doar locul cantității 
autorizează această asimilare, această trecere de la normal, care expri- 
mă o frecvenţă, un aspect cantitativ al lucrurilor, la norma care afirmă 
că această frecvenţă este favorabilă şi că trebuie să ne conformăm ei. 
Atunci când toată lumea poate fi de acord asupra caracterului normal 
al unui eveniment, cu condiţia să fie de acord asupra criteriului norma- 


t! ROUSSEAU, Emil, pp.11-12. (Ed. rom: Moldova, laşi, 1998, pp. 34-35. 
Traducere de Gheorghe Adamescu; n.t.) 

2 ARISTOTEL, Topica, III, cap. 2, 117 a-b. (Ed. rom: In: Organon, Editura IRI, 
Bucureşti, 1998, vol. I; n.t.) 

3 CICERO, Topica, XVIII, § 70. (Ed. rom.: Editura Universității „Al. I. Cuza”, 
laşi, 2010, XVIII, § 70, p. 91; n.t.) 

lului care va fi utilizat, prezentarea normalului ca normă cere, în plus, 
utilizarea locului cantității. 

Asimilarea normalului la normativ îl conduce pe Quetelet să-l 
considere pe omul său obişnuit imaginar drept modelul însuşi al fru- 
mosului!, iar Pascal obține de aici panseuri paradoxale, precum acesta: 
„Oamenii sunt atât de imperios nebuni, că ar însemna să fii nebun, 
printr-o altă întorsătură a nebuniei, să nu fii nebun”?2. 

Trecerea de la normal la normativ, care se regăseşte la toți cei care 
întemeiază etica pe experienţă, a fost considerată, pe drept cuvânt, o 
eroare a logicii?. Dar trebuie să recunoaştem aici unul dintre funda- 
mentele valabile ale argumentării, în sensul că acest pasaj este admis 
implicit, oricare ar fi domeniul avut în vedere. Îi regăsim urma în 
expresia germană Pflicht, apropiat de man pflegt; o regăsim în toate 
expresiile care acoperă, în acelaşi timp, apartenenţa la un grup şi o 
manieră de a fi a indivizilor care aparțin acestui grup: „american“, 
„socialist”, fac aluzie totodată, şi în funcţie de circumstanțe, la o normă 
de conduită sau la o conduită normală. 

Trecerea de la normal la normă este un fenomen curent şi care 
pare să fie de la sine înţeles. Disocierea celor două şi opoziţia lor prin 
afirmarea primatului normei asupra normalului necesită o argumentare 
care să o justifice: această argumentare va tinde către devalorizarea nor- 
malului, cel mai adesea prin uzajul altor locuri decât cele ale cantității. 

Exceptionalul este pus la îndoială, în lipsa demonstrării valorii 
sale. Descartes merge până la a face din această îndoială o regulă a 
moralei sale provizorii: 


Dintre multele păreri admise eu nu le alegeam decât pe cele mai 
moderate, atât pentru că sunt mai uşor de pus în aplicare, fiind mai bune 
- orice exces fiind socotit dăunător (...1. 


! A. QUETELET, Physique sociale, T. II, p. 386. 

2 PASCAL, Bibl. de la Pléiade, Pensées, 184 (484) p. 871 (414 éd. Brusnchvigc). 
(Ed. rom: Editura Aion, Oradea, 1998, (414), p. 312; n.t.) 

3 M. OSSOWSKA, Podstawy nauki o moralności (Les fondements d'une science de la 
morale), 83. 

4 DESCARTES, Discurs asupra metodei, partea a Ill-a, pp. 73-74. (Ed. rom: 
Editura Mondero, Bucureşti, 1999, Partea a III-a, p. 30; n.t.) 

Orice situație excepțională este considerată precară: „Stânca 
Tarpeiană se află lângă Capitoliu”. De aceea caracterul anormal al unei 
situaţii, chiar favorabilă, poate deveni un argument împotriva acesteia. 


$ 23. Locuri ale calității 


Locurile calității apar, în argumentare, şi sunt cel mai uşor de 
sesizat atunci când este contestată forța numărului. Aşa vor sta 
lucrurile în cazul reformatorilor, a celor care se revoltă împotriva 
opiniei comune, precum Calvin, care îl pune în gardă pe Francisc I în 
privinţa celor care protestează împotriva doctrinei sale, „că este deja 
condamnată printr-o aprobare comună a tuturor stărilor”!. El respinge 
cutuma, căci „viața oamenilor nu a fost niciodată atât de bine orân- 
duită, ca cele mai bune lucruri să placă celei mai mari pärti”2. El opune 
numărului calitatea adevărului garantată de Dumnezeu: 


Singur leremia a fost trimis de Domnul (...), ca să anunțe că „Legea 
va fi luată de la preot, sfatul va fi luat de la cel înțelept, iar cuvântul va fi 
luat de la profet“?. 


Chiar şi şefii se pot deci înşela. Nu este vorba, în punctul extrem 
în care se plasează Calvin, de o ştiinţă superioară atribuită elitei. Şi nici 
de o cunoaştere a adevărului care să corespundă la ceea ce ar admite, ca 
la Platon, un auditoriu universal alcătuit din zei şi din oameni. Este 
vorba despre lupta celui care deţine adevărul, garantat de Dumnezeu, 
împotriva mulțimii care rătăceşte. Adevărul nu poate pieri, oricare ar fi 
numărul adversarilor săi: ne aflăm în prezența unei valori de ordin 
superior, incomparabil. Acesta este aspectul pe care protagoniştii 
locului calității nu au cum să nu pună accentul: în ultimă instanţă, locul 
calității duce la valorizarea unicului, care, ca şi normalul, este unul 
dintre pivotii argumentării. 


1 CALVIN, Învățătura religiei creştine, Adresă introductivă către “regele Francisc |, 
p.5. ( Ed. rom.: Oradea, 2003, p. 108.) 

2 Ibid., p. 122. 

3 Ibid., p. 125. 

Unicul este legat de o valoare concretă: ceea ce considerăm valoare 
concretă ne apare ca unic, dar ceea ce ne apare ca fiind unic ne devine 
prețios: 

Asemănarea sa cu mine, ne spune Jouhandeau, ceea ce ne pune 
laolaltă, ceea ce nu ne deosebeşte, nu mă interesează; semnul particular 
care-l separă pe X, „singularitatea” lui este ceea ce mă interesează, este 
ceea ce-mi impune. 


A considera fiinţele interşanjabile, a nu vedea ceea ce este specific 
personalităţii lor, înseamnă a le devaloriza. Este de ajuns uneori o 
inversare de termeni pentru a se manifesta caracterul lipsit de persona- 
litate pe care îl prezintă acestea: „Thanks, Rosencrantz and gentle 
Guildenstern” spuse Regele. „Thanks, Guilderstern and gentle Rosen- 
crantz” reluă Regina) 

Aceste exemple încearcă să arate că unicitatea unei fiinţe sau a 
unui obiect oarecare ţine de felul în care concepem noi relaţiile noastre 
cu el: pentru cineva, cutare animal nu este decât un eşantion dintr-o 
specie; pentru altul, este vorba despre o ființă unică cu care întreţine 
raporturi deosebite. Filosofi precum Martin Buber, precum Gabriel Marcel 
se ridică împotriva a ceea ce este fungibil, mecanic, universalizabil: 


Mai bună e violenţa faţă de o ființă cu care realmente ai trăit impreună, 
va spune Buber, decât grija fantomatică faţă de nişte numere fără chip}? 


Pentru G. Marcel, valoarea unei întâniri cu o ființă apare din 
faptul că ea e „unică în felul ei Ceea ce este unic nu are pret, iar 
valoarea sa creşte prin însuşi faptul că este de nepretuit. De aceea, 
Quintilian îl sfătuieşte pe orator să nu accepte să fie plătit pentru 


! M. JOUHANDEAU, Essai sur moi-même, p. 153. 

2 SHAKESPEARE, Hamlet, actul II, scena II. 

3 M. BUBER, Eu şi Tu, p. 46. (Ed. rom.: Humanitas, Bucureşti, 1992, p. 51. 
Traducere de Ştefan Aug. Doinaş; n.t.) 

+ G. MARCEL, Le monde cassé, suivi de Position et approches concrètes du nrystère 
ontologique, pp. 270-271. 

colaborarea sa, pentru motivul că „cele mài multe lucruri pot părea fără 
valoare, tocmai pentru că li se fixează o valoare”!. 

Valoarea a ceea ce este unic poate fi exprimată prin opoziţia sa la 
ceea ce este comun, banal, vulgar. Acestea ar fi forma depreciativă a 
multiplului opus unicului. Unicul este original, el se distinge, iar prin 
aceasta este remarcabil şi place chiar şi celor mulți. Valorizarea a ceea 
ce este unic, sau cel putin a ceea ce pare astfel, este ceea ce constituie 
fondul maximelor lui Gracian şi al sfaturilor pe care le dă el 
curteanului. Trebuie să eviti să te repeti, trebuie să pari inepuizabil, 
misterios, să nu poți fi clasat cu uşurinţă? calitatea unică devine un 
miloc în vederea obținerii sufragiului celor mai mulți. Chiar şi cei mai 
mulți apreciază ceea ce este deosebit, ceea ce este rar şi greu de realizat. 


Ceea ce este mai dificil, va spune Aristotel, este preferabil față de 
ceea ce este mai uşor, căci noi ținem să avem ceea ce nu se dobândeşte cu 
înlesnire?. 


Observăm că Aristotel nu se mulţumeşte să enunte locul. El schi- 
teazä o explicaţie. Leagă locul de persoană, de efort. Ceea ce este rar 
priveşte îndeosebi obiectul, ceea ce este dificil subiectul, în calitate de 
agent. A prezenta ceva drept dificil sau rar este un mijloc sigur de a-l 
valorizare. 

Precaritatea poate fi considerată drept valoarea calitativă opusă 
valorii cantitative a duratei; ea este corelativă cu unicul, cu originalul. 
Se ştie că tot ceea ce este amenințat capătă o valoare excepțional: Carpe 
diem. Poezia lui Ronsard mizează abil pe această temă care ne 
emotioneazä imediat. Precaritatea nu este întotdeauna amenințare cu 
moartea, ea se poate referi la o situaţie: cea a iubitilor unul în ochii 
celuilalt, comparată cu cea a soților, este opoziția valorii precarului față 
de cea a stabilului. 


1 QUINTILIAN, vol. IV, cartea XII, cap. VII, $ 8. (Ed. rom.: Minerva, Bucureşti, 
1974, vol. III, cartea XII, cap. VII, § 8, p. 368 n.t.) 

2 B. GRACIAN, L'homme de cour, p. 2, 8, 102, 113 etc. (Ed. rom.: Humanitas, 
Bucureşti, 1994, pp. 238, 244, 338, 3433 etc n.t.) 

3 ARISTOTEL, Topica, III, cap. 2, 117 b. (Ed. rom: In: Organon, Editura IRI, Buc., 
1998, vol Il, p. 369. Traducere de Mircea Florian; n.t.) 

Acest loc este legat de un loc foarte important citat de Aristotel, şi 
care ar fi cel al oportunității: 


Orice lucru este preferabil în momentul în care are o însemnătate 
mai mare; de exemplu, lipsa de supărări este preferabilă la bătrâneţe 
decât la tinereţe, fiindcă ea are mai mare însemnätate la bătrânețe !. 


Dacă inversăm exemplul lui Aristotel, dacă insistăm pe lucrurile 
importante pentru copil sau pentru adolescent, vom vedea că, făcând 
ca valoarea să depindă de circumstanțele tranzitorii, insistăm pe 
precaritatea acestei valori şi totodată, câtă vreme ea este valabilă, îi 
creştem preţul. 

Locul ireparabilului se prezintă ca o limită care vine să accentueze 
locul precarului: forța argumentativă, legată de evocarea sa, poate fi de 
un efect distrugător. Exemplu, celebra peroratie a Sfântului Vincent de 
Paul, adresându-se femeilor pioase şi arătându-le acestora pe orfanii pe 
care el îi proteja: 


Ati fost mamele lor întru graţie, de când mamele lor întru natură i-au 
abandonat pentru totdeauna (...); gânditi-vä acum dacă vreţi să-i abando- 
nati pentru totdeauna (...); viaţa lor şi moartea lor sunt în mâinile voastre 
(...). Ei vor trăi, dacă voi veți continua să aveţi o grijă caritabilă de ei; dar, 
vă declar în fața lui Dumnezeu, toți vor fi morți mâine, dacă îi veți 
părăsi. 


Dacă această peroratie a avut atâta succes (apelul duce la fondarea 
aşezământului L'H6pital des Enfants-Trouvés), ea datorează acest 
lucru locului ireparabilului. 

Valoarea ireparabilului, dacă vrem să-i căutăm bazele, poate să fie 
legată de cantitate: durata infinită a timpului care se va scurge după ce 
ireparabilul va fi fost produs sau constatat, certitudine a faptului că 
efectele, dorite sau nu, se vor prelungi la infinit. Dar ea poate fi legată şi 
de calitate: unicitatea este conferită evenimentului considerat irepara- 
bil. Fie că este bun sau rău în consecinţele sale, el este sursă de spaimă 
pentru om; pentru ca o acţiune să fie ireparabilă, este necesar ca ea să 


1 ARISTOTEL, Topica, cart. III, cap. 2, 117a, 25.30. (Ed. rom. Editura IRI, 
Bucureşti, 1998, III, cap. 2, 117 a, 25-39, p. 367; n.t.) 
2 După BARON, De la Rhétorique, p. 212. 

nu poată fi repetată: ea dobândeşte o valoare prin chiar aceea că este 
considerată sub acest aspect. 

Ireparabilul se aplică ba subiectului, ba obiectului; ceva poate fi 
ireparabil în sine sau în raport cu un anume subiect: se va putea planta 
în faţa uşii mele un nou stejar, dar nu voi mai fie eu acela care voi sta la 
umbra lui. 

Se vede că ireparabilul în argumentare este chiar un loc al prefera- 
bilului, în sensul că, atunci când se referă la obiect, aceasta nu se poate 
întâmpla decât în măsura în care el este purtătorul unei valori; nu se va 
menționa ireparabilul, iremediabilul, atunci când este vorba despre o 
ireparabilitate care nu antrenează nici o consecință în conduită. Se va 
vorbi probabil într-un discurs ştiinţific despre cea de-a doua lege a 
termodinamicii, dar aceasta nu va fi considerată drept argument al 
ireparabilului decât dacă i se atribuie o valoare unei anumite stări a 
universului. 

O decizie ale cărei consecințe ar fi iremediabile este valorizată prin 
faptul însuşi. În acţiune, ne legăm în general de ceea ce este urgent: 
valorile de intensitate, legate de unic, de precar, de iremediabil sunt aici 
în prim-plan. În acest fel se serveşte Pascal de locurile cantității pentru 
a ne arăta că trebuie să preferăm viața veşnică vieții pe pământ, dar 
atunci când ne presează să luăm o decizie, el ne afirmă că suntem 
îmbarcați şi că trebuie să alegem, că ezitarea nu poate dura, că este 
urgent şi că există spaima de naufragiu. 

În afară de uzajele locului unicului ca original şi ca rar, a cărui 
existență este precară iar pierderea iremediabilă, prin aceea că îl 
opunem fungibilului şi comunului, pe care nu riscăm să-l pierdem şi 
care este uşor de înlocuit, există, într-o cu totul altă ordine de idei, un 
uzaj al locului unicului în calitate de opus diversului. Unicul este, în 
acest caz, ceea ce poate servi drept normă: aceasta ia o valoare calitativă 
în raport cu multiplicitatea cantitativă a diversului. Unicitatea adevă- 
rului se va opune diversității opiniilor. Superioritatea disciplinelor 
umaniste clasice în raport cu disciplinele umaniste moderne, va spune 
un autor!, ține de aceea că anticii prezintă modele fixe, recunoscute, 
eterne şi universale. Autorii moderni, chiar dacă sunt tot atât de buni ca 


1 BARON, De la Rhétorique, nr. 5, p. 451. 

cei antici, oferă inconvenientul de a nu putea servi drept normă, drept 
model indiscutabil: multitudinea valorilor reprezentate de moderni este 
cea care dă inferioritatea lor pedagogică. Chiar acest loc îi serveşte lui 
Pascal pentru a justifica valoarea cutumei: 


De ce se conformează omul legilor vechi şi vechilor hotărâri? Sunt 
ele mai sănătoase? Nu, dar nu există altele şi pe deasupra ne scutesc de 
diversitate. 


Ceea ce este unic beneficiază de un prestigiu cert: după modelul 
lui Pascal, putem explica prin aceasta un fenomen de adeziune, 
întemeindu-l pe această valoare pozitivă pe care o luăm drept bază a 
unei argumentări fără să trebuiască să o fondăm şi pe ea. Inferioritatea 
multiplului, fie că este vorba despre fungibil sau despre divers, pare 
admisă la modul foarte general, oricare ar fi justificările, foarte variate 
de altfel, pe care am fi în măsură să i le găsim. 


6 24. Alte locuri 


Ne-am putea gândi să reducem toate locurile la cele ale cantităţii 
sau ale calităţii, sau chiar să reducem toate locurile la cele de un singur 
fel - vom avea ocazia să tratăm despre aceste tentative - dar ni se pare 
mai util, dat fiind rolul pe care l-au jucat ele şi pe care continuă să-l 
joace ca punct de plecare al argumentărilor, să dezvoltăm discuţia cu 
privire la locurile ordinii, al existentului, al esenței şi al persoanei. 

Locurile ordinii afirmă superioritatea a ceea ce este anterior asu- 
pra a ceea ce este posterior, când apropo de cauză, de principii, când 
apropo de sfârşit sau de scop. 

Superioritatea principiilor, a legilor, asupra faptelor, asupra con- 
cretului, care par a fi aplicația celor dintâi, este admisă în gândirea 
nonempiristă. Ceea ce este cauză este rațiunea de a fi a efectelor şi prin 
aceasta le este superior: 


1 PASCAL, Bibl. de la Pléiade, Pensées, 240 (429), p.889 (301 éd. Brunschvicg). 
(Ed. rom. Ed. Aion, Oradea, 1998, p. 281; n.t.) 

Dar chiar dacă ar fi doar realitățile produse, va spune Plotin, ele nu 
ar putea fi ultime. Or, acolo sus, prime sunt cele producătoare, şi de aceea 
sunt şi primel. 


Multe dintre marile certuri filosofice sunt axate pe problema de a 
şti ce este anterior şi ce este posterior, pentru a trage de aici concluzii 
referitoare la predominanta unui aspect al realului asupra altuia. 
Teoriile finaliste, pentru a valoriza scopul, îl transformă în adevărata 
cauză şi origine a unui proces. Gândirea existențială, care insistă asupra 
importanţei acțiunii îndreptate către viitor, leagă proiectul de structura 
omului şi prin aceasta „încearcă mereu să se întoarcă la originar, la 
sursă”?. 

Locurile existentului afirmă superioritatea a ceea ce există, a ceea 
ce este actual, a ceea ce este real, asupra posibilului, asupra even- 
tualului, sau a imposibilului. Molloy al lui Samuel Beckett exprimă 
astfel superioritatea a ceea ce există asupra a ceea ce mai trebuie încă să 
fie realizat, asupra proiectului: 


Căci aflându-mă în pădure, loc nici mai bun, nici mai rău decât 
altele, şi fiind liber să rămân, nu eram oare îndreptățit să văd în asta un 
avantaj, nu prin faptulcă pădurea era ce era, ci pentru că eu eram acolo? 
Căci eram. Şi fiind nu mai aveam nevoie să mă duc acolo (...)?. 


Utilizarea locurilor existentului presupune un acord asupra for- 
mei realului căruia îi sunt ele aplicate: într-un mare număr de contro- 
verse filosofice, odată admis faptul că acordul asupra acestor locuri este 
dobândit, ne străduim să tragem din aceasta un profit neaşteptat, 
datorită unei schimbări de nivel în aplicarea lor sau datorită unei noi 
concepții asupra existentului. 


Intelegem prin loc al esenței nu atitudinea metafizică care ar 
afirma superioritatea esenței asupra fiecăreia dintre încarnările sale - şi 
care este întemeiată pe un loc al ordinii -, ci faptul de a acorda o 


1 PLOTIN, Enneade, V, 3, 8 10. (Ed. rom.: ediţie bilingvă., Editura IRI, Bucureşti, 
V,3, 5 10; n.t.) 

2]. WAHL, Despre filosofiile existenţei, Glanes 15-16, p. 16. 

3 S. BECKETT, Molloy, p. 132. (Ed. rom.: Univers, Bucureşti, 1990, p. 109. 
Traducere de Gabriela şi Constantin Abăluţă; n.t.) 

valoare superioară indivizilor în calitatea de reprezentanți bine 
caracterizați de această esenţă. Este vorba de o comparaţie între indivizi 
concreţi: aşa se face că atribuim de la bun început o valoare unui iepure 
care prezintă toate calitățile unui iepure; acesta va fi pentru noi un 
„iepure frumos”. Ceea ce încarnează cel mai bine un tip, o esență, o 
funcție este valorizat prin chiar acest fapt. Sunt cunoscute aceste versuri 
ale lui Marot dedicate lui Francisc I: 


Rege înconjurat mai mult decât Marte de onoare 
Rege cel mai Rege, care a fost vreodată incoronat!. 


Proust se serveşte de acelaşi loc pentru a o pune în valoare pe 
ducesa de Guermantes: 


(...) ducesa de Guermantes, care, de fapt, fiind o Guermantes, 
devenea într-o oarecare măsură altceva, ceva mai plăcut (...)2 


O etică sau o estetică ar putea fi fondate pe superioritatea a ceea ce 
încarnează cel mai bine esența şi pe obligația că trebuie să se ajungă la 
ea, pe frumusețea a ceea ce ajunge la esenţă. Pentru că omul este făcut 
să gândească, pentru Pascal înseamnă că a gândi bine este cel dintâi 
principiu al moralei. Pentru că, după Marangoni, deformările sunt 
inerente esenței artei, nu putem găsi operă fără deformări printre cele 
considerate reuşite?. 

În viaţa de erou, după Saint-Exupéry, şeful îşi găseşte o justificare 
pentru cele mai mari durități ale sale, pentru sacrificiile pe care le 
impune oamenilor săi, nu în randamentul pe care îl obține, nici în 
dominația pe care o exercită, ci în aceea că subordonații lui conştienti- 
zează astfel posibilitățile lor extreme, că îndeplinesc ceea ce sunt 
capabili să facă. Morala supraomului îşi extrage din locul esenței tot 
farmecul şi tot prestigiul său. 


1 Citate de LA HOUSSAIE în epistola către Ludovic al XIV-lea, la începutul 
traducerii sale la B. GRACIAN, Cărțile omului desăvârşit, a 4, notă. 

2 PROUST, În căutarea timpului pierdut, v. UI: Guermantes, p. 74. (Ed. rom: 
Univers, Buc., 1989, v. III: Guennantes, p. 208; n.t.) 

3 M. MARANGONI, Apprendre à voir. 

+ SAINT-EXUPERY, Zborul de noapte, p. 131. 

Să examinăm, pentru a încheia acest rapid tur de orizont, câteva 
locuri care derivă din valoarea persoanei, legate de demnitatea, de 
meritul şi de autonomia ei. 


Lucrul pe care ni-l procurăm singuri este preferabil lucrului pe care 
ni-l procură alții; de exemplu, prietenii sunt preferabili bogätieil. 


Acest loc îi permite lui Pascal să critice divertismentul: 


Nu înseamnă că eşti fericit dacă te poți bucura de petreceri? 
- Nu, căci distracţia vine din altă parte şi din afară ...2. 


Acest loc conferă de asemenea valoare acelui lucru care este făcut 
cu grijă, care cere un efort. 

Locurile pe care le-am menţionat, şi care sunt printre cele mai 
utilizate în general, ar putea fi completate cu multe altele, dar a căror 
semnificație este mai limitată. De altfel, specificând locurile, am trece 
prin grade nesesizabile la acordurile pe care le vom numi mai degrabă 
acorduri asupra valorilor sau asupra ierarhiilor. 


$ 25. Utilizarea şi reductia locurilor: Spirit clasic şi spirit 
romantic 


Ar fi interesant de stabilit, în diferite epoci şi în diferite medii, care 
sunt locurile admise la modul cel mai general sau cel putin care par 
admise de către auditoriu, aşa cum şi-l imaginează oratorul. Această 
sarcină ar fi de altfel delicată, pentru că locurile pe care le considerăm 
indiscutabile sunt utilizate fără a fi exprimate. Insistăm, dimpotrivă, 
asupra celor pe care dorim să le respingem sau să le nuantäm în apli- 
carea lor. 

Un acelaşi scop poate fi realizat servindu-ne de locuri foarte 
diferite. Pentru a accentua oroarea unei erezii sau a unei revoluţii, ne 
vom servi când de locuri ale cantității, arătând că această erezie 
cumulează toate ereziile trecutului, că această revoluție adună laolaltă 


1 ARISTOTEL, Topica, IL cap. 2, 118 b. (Ed. rom: In: Organon, Editura IRI, 
Bucureşti, 1998, vol. II; n.t.) 

2 PASCAL, Bibl. de la Pléiade, Pensées, 240 (429), p.889 (301 éd. Brunschvicg). 
(Ed. rom.: Editura Aion, Oradea, 1998, p. 222; n.t.) 

tulburări după tulburări, mai mult decât oricare alta, când de locuri ale 
calităţii, arătând că ea preconizează o deviere absolut nouă sau un 
sistem care nu a existat niciodată înainte!. 

Trebuie să remarcăm totuşi că uzajul anumitor locuri sau al 
anumitor argumentări nu caracterizează neapărat un mediu cultural 
anume, ci poate rezulta, şi acesta este de altfel cazul cel mai frecvent, 
din situația argumentativă particulară în care ne aflăm. Argumentări pe 
care Ruth Benedict, în interesanta sa lucrare despre Japonia, le consi- 
dera caracteristice pentru mentalitatea japoneză se explică, pentru noi, 
prin faptul că Japonia era agresorul: or, cel care doreşte să schimbe ceea 
ce este, va avea tendinţa de a introduce, ca justificare, un element nor- 
mativ, precum substituirea anarhiei cu ordinea, stabilirea unei ierarhii?. 

Situaţia argumentativă, esenţială pentru determinarea locurilor la 
care vom fi recurs, este ea însăşi un complex ce conţine, totodată, 
scopul vizat şi argumentele de care riscăm să ne lovim. Aceste două 
elemente sunt de altfel intim legate; într-adevăr, scopul vizat chiar dacă 
este vorba despre declanşarea unei acțiuni bine definite, este în acelaşi 
timp transformarea unor convingeri, riposta unor argumente, transfor- 
mare şi ripostă care sunt indispensabile declanşării acestei acțiuni. Aşa 
se întâmplă că alegerea între diferite locuri, locuri ale cantităţii, sau ale 
calităţii, spre exemplu, poate rezulta dintr-una sau din alta dintre 
componentele situației argumentative: când se va vedea clar că atitudi- 
nea adversarului este cea care influențează alegerea, când se va vedea, 
dimpotrivă, legătura dintre această alegere şi acțiunea de declanşat. 
Ştim despre Calvin că utilizează adesea locurile calității. Este, am spune 
noi, un caracter frecvent al argumentării celor care vor să schimbe 
ordinea stabilită. În ce măsură este şi din cauză că adversarii lui Calvin 
recurseseră la locurile cantităţii? 


! A se vedea exemple la RIVADENEIRA, Vida del bienaventurado Padre Ignacio de 
Loyola, p. 194 şi la PITT, Orations on the French war, p. 42 (30 mai 1894). 
2R. BENEDICT, The Chrysanthemum and the Sword, pp. 20 şi urm. 

Oponenții noştr se străduiesc din răsputeri să adune pasaje biblice; 
şi fac lucrul acesta cu atâta sârguinţă încât, deşi nu pot să biruiască, în 
privința numărului cel putin să ne trântească la pământi. 


Am putea găsi un exemplu mult mai general de astfel de opoziție 
în efortul făcut de romantici pentru a răsturna anumite poziții ale clasi- 
cismului: acolo unde observau că acesta se putea apăra cu ajutorul 
locurilor cantității, romantismul a recurs în modul cel mai firesc la 
locurile calității. Dacă clasicii vizau auditoriul universal, ceea ce prin- 
tr-o anumită prismă este un apel la cantitate, era normal ca romanticii, 
a căror ambiţie se limitează cel mai adesea la a persuada un auditoriu 
particular, să fi recurs la nişte locuri ale calității: unicul, irationalul, 
elita, geniul. 

De fapt, când este vorba despre locuri, mai puţin chiar decât 
atunci când este vorba despre valori, cel care argumentează încearcă să 
elimine complet, în beneficiul altora, anumite elemente; el încearcă mai 
degrabă să le subordoneze, să le reducă la cele pe care le consideră 
fundamentale. 

Când locurile ordinii sunt reduse la cele ale cantității, anteriorul 
este considerat mai durabil, mai stabil, mai general; dacă sunt reduse la 
locurile calității, vom considera principiul ca avându-şi originea într-o 
realitate superioară, ca model, ca determinând posibilitățile extreme ale 
unei dezvoltări. Dacă cel antic este valorizat ca fiind cel ce a subzistat 
mai mult timp şi cel ce încarnează o tradiţie, cel nou va fi valorizat 
drept original şi rar. 

Locurile existentului pot fi legate de locurile cantității, legate de 
durabil, de stabil, de obişnuit, de normal. Dar ele pot fi de aseinenea 
legate de locurile calității de unic sau de precar: existentul îşi extra ge 
valoarea din faptul că se impune în calitate de trăit, de ireductibil la 
orice alt obiect, în calitate de actual. Am putea, de asemenea, susține că 
existentul, în calitate de concret, întemeiază locurile calității, dă valoare 
unicului şi că existentul, ca real, întemeiază locurile cantității şi dă sens 
durabilului şi la ceea ce se impune în mod universal. 


1 CALVIN, Învățătura religiei creştine, cart. II, cap. V, § 6. (Ed. Cartea Creştină, 
Oradea, 2003, cartea II, cap. V, 8 6, vol. I, p. 435; n.t.) 

Locul esenței poate fi legat de normal care este singurul ce per- 
mite, după gânditorii empirişti, constituirea unor tipuri, unor structuri, 
a căror realizare perfectă este apreciată la unii dintre reprezentanţii lor. 
Dar pentru rationalisti, pentru Kant, spre exemplu, idealul, arhetipul 
abstract este singurul fundament valabil al oricărei normalitätil: că 
acest arhetip este valorizat drept sursă şi origine, sau ca realitate a unei 
specii superioare, ca universal sau ca rațional, este o altă problemă. 
Superioritatea a ceea ce încarnează cel mai bine esenţa ar putea de altfel 
să se bazeze când pe aspectul clasic şi universal valabil, când pe 
aspectul excepţional al acestei reuşite, considerată rară şi dificilă. 

Locurile persoanei pot fi întemeiate pe cele ale esenței, ale auto- 
nomiei, ale stabilităţii, dar şi pe unicitatea şi originalitatea a ceea ce se 
leagă de personalitatea umană. 

Uneori aceste legături şi justificări de locuri nu sunt decât ocazio- 
nale, dar se întâmplă ca o asemenea tentativă să rezulte dintr-o pozitio- 
nare metafizică şi să caracterizeze o viziune asupra lumii. Aşa se face că 
primatul care se acordă locurilor cantităţii şi că încercarea de a con- 
centra în acest punct de vedere toate celelalte locuri caracterizează 
spiritul clasic; spiritul romantic argumentează, dimpotrivă, reducând 
locurile la cel al calităţii. 

Ceea ce este universal şi veşnic, ceea ce este raţional şi general 
valabil, ceea ce este stabil, durabil, esenţial, ceea ce interesează pe cei 
mai multi, va fi considerat drept superior şi fundament al valorii la clasici. 

Unicul, originalul şi noul, ceea ce este deosebit şi marcant în 
istorie, precarul şi iremediabilul sunt locuri romantice. 

Virtutilor clasice de autenticitate şi de justiție, romanticul le va 
opune pe cele de dragoste, de milostenie şi de fidelitate; dacă clasicii se 
dedică valorilor abstracte, sau măcar universale, romanticii recomandă 
valorile concrete şi particulare; superiorității gândirii şi a contemplării 
propuse de clasici, romanticii îi vor opune pe cea a acţiunii eficace. 

Clasicii se vor strădui chiar să justifice prețuirea pe care o acordă 
locurilor calităţii, prezentându-le ca pe un aspect al cantităţii. Superio- 
ritatea unei personalităţi originale va fi justificată de caracterul inepu- 
izabil al geniului său, de influenţa pe care o exercită asupra mulțimii, 


1! KANT, Critica raţiunii pure, pp. 305 şi urm. (Ed. rom.: 267 şi urm.; n.t.) 

de grandoarea schimbărilor pe care le ocazionează. Concretul va fi 
redus la infinitul elementelor sale constitutive, iremediabilul la durata 
timpului în care nu va putea fi înlocuit. 

Pentru romantici, aspectele cantitative:de care se va fine cont ar 
putea fi reduse la o ierarhie pur calitativă: ar fi vorba în acest caz de un 
adevăr mai important, care ar forma o realitate de un nivel superior. 
Atunci când romanticul opune voinţei individuale pe cea a majorității, 
aceasta din urmă poate fi concepută ca manifestare a unei voințe 
superioare, cea a grupului, pe care-l vom descrie ca pe o ființă unică, cu 
istoria sa, cu originalitatea şi geniul lui proprii. 

Astfel sistematizarea locurilor, conceperea lor în funcţie de locuri 
considerate fundamentale, le dă acestora aspecte variabile, iar acelaşi 
loc, aceeaşi ierarhie pot, datorită unei alte justificări, să conducă la o 
viziune diferită asupra realului. 


b) ACORDURILE PROPRII UNOR ANUMITE 
ARGUMENTĂRI 


$ 26. Acorduri ale unor auditorii particulare 


Ceea ce numim în mod obişnuit simf comun constă într-o serie de 
convingeri admise în sânul unei societăți anume şi pe care membrii săi 
le presupun a fi împărtăşite de orice ființă rațională. Dar alături de 
aceste convingeri, există acorduri proprii celor care tin de o disciplină 
anume, fie ea este de natură ştiinţifică sau tehnică, juridică sau teolo- 
gică. Aceste acorduri constituie corpul unei ştiinţe sau al unei tehnici, 
ele pot fi rezultatul unor convenții sau al adeziunii la anumite texte şi 
caracterizează anumite auditorii. 

Aceste auditorii se disting în general prin uzajul unui limbaj 
tehnic ce le este propriu. În ştiinţele formalizate se diferențiază acest 
limbaj în cea mai mare măsură de cel pe care, de altfel, membrii unui 
astfel de auditoriu îl utilizează în relațiile lor cotidiene şi pe care îl 
înțeleg ca membri ai unui auditoriu mai general; dar chiar şi discipline 
precum dreptul, care împrumută multi dintre termenii tehnici din 
limbajul curent, au putut părea ermetice neinitiatilor. Căci aceşti 

termeni, pe care dorim să-i facem cât mai univoci posibil în contextul 
disciplinei, sfârşesc prin a rezuma un ansamblu de cunoştinţe, de reguli 
şi de convenții, a căror necunoaştere face ca înțelegerea lor, ca termeni 
deveniți tehnici, să scape total profanilor. 

Pentru a intra într-un grup specializat, este necesară o inițiere. În 
timp ce oratorul trebuie în mod normal să se adapteze auditoriului său, 
nu la fel stau lucrurile cu profesorul însărcinat să-i învețe pe elevii săi 
ceea ce este admis în grupul particular căruia aceştia doresc să i se 
asocieze sau, cel puţin, la care doresc să-i asocieze persoanele respon- 
sabile de educația lor. Persuasiunea este, în acest caz, prealabilă 
iniţierii. Ea trebuie să obțină supunerea la exigenţele grupului specia- 
lizat al cărui purtător de cuvânt este profesorul. Iniţierea într-o 
disciplină particulară constă în a împărtăşi reguli şi tehnici, noțiuni 
specifice, despre tot ceea ce este admis, ca şi despre maniera de a-ți 
critica rezultatele în funcție de exigenţele disciplinei înseși. Prin aceste 
particularităţi, iniţierea se distinge de vulgarizare, care se adresează 
publicului, în general, pentru a-i împărtăşi anumite rezultate intere- 
sante, într-un limbaj nontehnic, dar fără a-l pune în situația nici de a se 
servi de metodele care au permis stabilirea acestor rezultate nici, a 
fortiori, de a face critica acestora din urmă. Aceste rezultate sunt, într-o 
oarecare măsură, prezentate ca fiind independente de ştiinţa care le-a 
elaborat: ele au dobândit statutul de adevăruri, de fapte. Diferenţa între 
Ştiinţa care se constituie, cea a savanților, şi ştiinţa admisă, care devine 
cea a auditoriului universal, este caracteristică pentru diferența dintre 
iniţiere şi vulgarizarel. 

La întrebarea dacă o argumentare este continuată în folosul unui 
auditoriu legat prin acorduri particulare sau în folosul unui auditoriu 
nespecializat, nu este uşor de răspuns. Unele controverse, privind frau- 
dele din arheologie, spre exemplu, vor apela, totodată, şi la specialişti, 
şi la opinia publică; acelaşi lucru se întâmplă adesea cu ocazia 


1 Cf. Ch. PERELMAN, La vulgarisation scientifique, problème philosophique, 
Revue des Alumni, martie 1953, XXI, 4. 

2 Cf. VAYSON DE PRADENNE, Les fraudes en archéologie préhistorique, în special 
p. 637. 

proceselor penale în care dezbaterea se situează, în acelaşi timp, pe 
plan juridic şi pe plan moral. 

De altfel, există domenii despre care, după concepția formată 
despre ele, se va spune fie că sunt specializate, fie că scapă oricărei con- 
ventii sau oricărui acord particular: este, în mod evident, cazul 
filosofiei. 

În timp ce o filozofie de şcoală, care se desfăşoară în cadrele siste- 
mului elaborat de către profesor, poate fi considerată specializată şi 
apropiată de o teologie, se poate oare admite că un efort filosofic 
independent presupune inițierea prealabilă a unei tehnici savante, care 
ar fi cea a filosofilor profesionişti? Este opinia exprimată, într-o lucrare 
postumă, foarte sugestivă, de către un tânăr autor german, E. Rogge, 
care opune unei „filosofii populare”, precum cea a lui Nietzsche, spre 
exemplu, filosofiile contemporane care, toate, presupun o cunoaştere 
aprofundată a istoriei filosofiei, în raport cu care ele sunt determinate, 
într-un fel sau altul, să se gândească pe ele însele’. 

Dar filosoful care ia poziţie față de această istorie a filosofiei, care 
îi atribuie o semnificație anume şi care din acel moment trebuie să 
admită că propria lui concepție răspunde acestei semnificații renunță el 
oare la a se adresa auditoriului universal? Nu se poate spune oare că 
auditoriul universal, cel pe care filosoful şi-l reprezintă, este un audi- 
toriu care admite anumite fapte, în special cunoaşterea ştiinţifică, pe 
cea a istoriei ştiinţifice a filosofiei mai ales, dar care rămâne totuşi 
suveran în a insera aceste fapte în noi argumentări, ba chiar să le 
răstoarne? În acest caz, orice filosof continuă să se adreseze auditoriului 
universal ca şi filosoful popular şi nu pare că putem menționa în 
filozofie un ansamblu de cunoştinţe, de reguli şi de tehnici comparabil 
cu corpul unei discipline ştiinţifice şi comun tuturor celor care o practică. 

Exemplul filosofiei arată că problema de a şti care sunt auditoriile 
specializate este o problemă de fapt care trebuie să fie tranşată în 
fiecare caz. Dar există auditorii precum cele de jurişti sau de teologi, 
pentru care această problemă este reglată datorită unor consideraţii de 
ordin formal: contrar dreptului natural şi teologiei raționale, dreptul şi 


1 E. ROGGE, Axiomatik alles möglichen Philosophierens, pp. 100 şi urm. 

teologia pozitive, legate prin texte bine determinate, constituie domenii 
de argumentare specifice. 

Oricare ar fi originea, oricare ar fi fundamentul textelor de drept 
pozitiv sau de teologie pozitivă - problemă care nu ne priveşte acum -, 
ceea ce este esenţial este că ele constituie punctul de plecare al unor noi 
raționamente. Argumentarea juridică sau teologică trebuie să se 
dezvolte în interiorul unui sistem definit, ceea ce va pune în prim-plan 
anumite probleme, mai ales pe cele referitoare la interpretarea textelor. 

Anumite noțiuni, precum cea de evidenţă sau de fapt, iau un sens 
particular în discipline legate prin texte. 

Atunci când, argumentând în fața unui auditoriu care nu este 
legat prin texte, spunem despre o propoziţie că este evidentă, înseamnă 
că nu resimtim dorința sau nu dispunem de un mijloc de a respinge 
această propoziție. Dimpotrivă, când spunem despre o regulă din 
domeniul dreptului că pare evidentă, este pentru că considerăm că nici 
o contestare nu ar putea apărea în legătură cu aplicabilitatea sa la un 
caz particular. Căci non-evidenta atribuită unor reguli, aşa-zisa 
necesitate de a le justifica, rezultă din aceea că se transpune imediat 
posibilitatea unor contestări într-o căutare de fundamente; pentru că 
orice dificultate de aplicare, chiar dacă valorile pe care legea le pro- 
tejează nu sunt discutate, riscă să pună în joc o întreagă argumentare în 
care vor interveni, după toate probabilitățile, fundamentele posibile ale 
regulii. La fel, a spune despre un text sacru că este evident, înseamnă, 
întrucât nu se pune problema respingerii lui, a pretinde că nu există 
decât un singur fel de a-l interpreta. 

Acordurile auditoriilor specializate pot comporta definiţii particu- 
lare ale unor anumite tipuri de obiecte de acord, spre exemplu despre 
ceea ce este un fapt. Ele se referă, de asemenea, la maniera în care 
aceste auditorii pot fi invocate sau criticate. 

Pentru teolog sau jurist, este considerat fapt nu ceea ce poate 
pretinde acordul auditoriului universal, ci ceea ce textele pretind sau 
permit să fie tratat ca atare. Un teolog nu poate pune la îndoială fapte 
sau adevăruri atestate de dogme fără a se exclude din auditoriul parti- 
cular care le consideră dovedite. În drept există ficțiuni care obligă la 
tratarea unui lucru, chiar dacă el nu există, ca şi cum ar exista sau 
obligă la a nu recunoaşte drept existent ceva ce există. Ceea ce este 

admis ca fapt de normalitate poate exista. Astfel judecătorul „nu este 
deloc autorizat să declare un fapt drept cert doar pentru că el va fi 
dobândit, personal, în afara procesului, cunoaşterea pozitivă a acelui 
fapt”!. 

Intervenția judecătorului riscă să modifice pretenţiile părţilor, or 
părțile sunt acelea care determină procesul, în cadrele legii. Vedem deci 
că, pentru anumite auditorii, faptul este legat de dovada pe care vrem 
sau putem să o administrăm. 

În ştiinţele naturale contemporane, faptul este subordonat, din ce 
în ce mai mult, posibilităţii unei măsurări, în sensul larg al termenului. 
Ele opun rezistență oricărei observații care nu se poate înscrie într-un 
sistem de măsuri. Mai mult, un savant care verifică concluziile pe care 
un alt savant le-a propus, ca urmare a unui experiment anume, va ține 
cont de toate faptele prezentate şi care sunt relevante pentru înteme- 
ierea acestei teorii, dar nu se consideră autorizat, în această contro- 
versă, să se bazeze pe alte fapte care, în limitele propuse, nu sunt 
relevante; spre deosebire, totuşi, de ceea ce se întâmplă în drept, nu 
există în ştiinţă reguli de procedură care să dea la cererea părților o 
invariabilitate relativă: savantul, judecător, este aici, în acelaşi timp, 
parte şi va introduce în curând noi pretenții. Prin urmare, doar prin 
analogie cu ceea ce se petrece în drept putem percepe anumite faze ale 
dezbaterii, faze în care anumite fapte sunt provizoriu considerate irele- 
vante. 

Chiar şi în viața cotidiană, anumite fapte sunt considerate neave- 
nite şi aceasta pentru că ar fi de prost gust să le menționăm. Oratorul 
care atacă un adversar nu poate avansa anumite informații referitoare 
la comportamentul acestuia din urmă fără a se devaloriza el însuşi: o 
multitudine de reguli morale, de reguli de etichetă sau de deontologie 
împiedică introducerea anumitor fapte într-o dezbatere. Auditoriul 
juridic nu constituie, în această privință, un caz privilegiat decât pentru 
că restricțiile sunt în acest caz codificate şi obligatorii pentru toate 
părțile: este ceea ce distinge esențialmente dovada judiciară de dovada 
istorică?. 


1 AUBRY şi RAU, Cours de droit civil français, t. XII, pp. 73-74. 
2 Ibid., t. XII, p. 63, nota 2 bis a lui BARTIN. 

O distincţie tot atât de importantă priveşte prezumtiile: legătura 
dintre anumite fapte cu altele poate fi considerată prin lege „ca fiind 
atât de puternică, încât probabilitatea că acesta este însoțit de acela 
echivalează cu certitudinea judiciară a aceluia”!. 

Prezumtiile legale sunt adesea de aceeaşi natură cu cele care ar fi 
admise în viața extra-juridică; legea, mai ales, reglează adesea ceea ce 
consideră ea normal. În acelaşi timp originea acestor prezumtii juridice 
contează putin: este plauzibil că prezumția de nevinovăție a acuzatului, 
în materie penală, provine din aceea că ne temem de consecințele 
sociale şi morale ale unei alte convenții şi nu de faptul că dreptul ar fi 
adoptat o prezumție de bun simț legată de normal. 

Ceea ce caracterizează în general prezumțiile legale este dificul- 
tatea de a le răsturna: ele sunt adesea irefutabile sau nu pot fi recuzate 
decât urmând reguli foarte precise. Uneori ele nu privesc decât greu- 
tatea probei. Aceasta este aproape întotdeauna, şi în faţa oricărui 
auditoriu, în funcţie de prezumtiile admise. Dar alegerea lor nu este 
impusă aşa cum se întâmplă în anumite cauze juridice. 

Aceste remarci privind acordurile specifice, proprii anumitor 
auditorii, indică din plin câte dintre argumentele valabile pentru anu- 
mite persoane nu sunt deloc valabile pentru altele, cărora acestea le pot 
părea extrem de ciudate. 


Un profan, spune Jouhandeau, care asistă la o discuţie între teologi 
nu poate evita să considere că descoperă o lume în care oamenii se 
consacră divagării de convenientä cu aceeaşi logică imperturbabilä a 
persoanelor internate într-un ospiciu2. 


Rezultă de aici că poate fi în interesul oratorului să aleagă un 
auditoriu anume. Când auditoriul nu este impus de circumstanțe, o 
argumentare poate fi prezentată mai întâi unor persoane, apoi altora şi 
să beneficieze fie de adeziunea primelor, fie, caz mai curios, de respin- 
gerea acestora: alegerea auditoriilor şi a interlocutorilor, ca şi ordinea în 
care se prezintă argumentările, exercită o mare influenţă în viața politică. 

Vecinătatea auditoriilor, specializate şi nespecializate, reactio- 
nează asupra argumentării. Un artificiu semnalat de Schopenhauer, ca 


1 Ibid., p. 100, nota 1 bis a lui BARTIN. 
2 M. JOUHANDEAU, De la grandeur, p. 98. 

utilizabil cu prilejul unei discuţii între savanți în prezența unui public 
incompetent, constă în a lansa o obiectie nepertinentă, dar pe care 
adversarul nu ar putea-o respinge fără îndelungi dezvoltări tehnice. 
Acest procedeu îl plasează pe adversar într-o situație dificilă pentru că 
îl obligă să se servească de raționamente pe care auditorii sunt inca- 
pabili să le urmărească. Adversarul va putea totuşi, denuntând mane- 
vra, să-l discrediteze pe cel care recurge la ea, iar această descalificare, 
ce nu necesită premise tehnice, va putea fi operantă pentru toți membrii 
auditoriului, atât laici, cât şi savanţi. La fel, într-un proces, tendința de a 
judeca în drept se combină cu tendința de a judeca în echitate. Dacă cea 
din urmă are mai puțină importanță pentru un judecător tehnicist, 
totuşi acesta nu ar putea fi total nereceptiv la argumentele care i se 
prezintă în calitate de membru al unui grup social particular, dar 
nespecializat, sau în calitate de membru al auditoriului universal: acest 
apel la simţul său moral îl poate incita la a inventa argumente valabile 
în cadrul său convenţional, sau la a le aprecia în mod diferit pe cele de 
care dispune. Pe de altă parte, preocuparea pentru opinia actuală sau 
viitoare a auditoriilor specializate acționează asupra discursurilor 
adresate unor auditorii nespecializate: anumite acte din viața curentă, 
precum cumpărăturile, vânzările, se îndeplinesc şi se discută ținându- 
se cont de influenţa lor prezentă, dar ținându-se cont şi de ceea ce pot 
deveni ele la un moment dat dacă sunt evocate într-un context juridic. 
La fel, omul obişnuit care observă anumite fenomene naturale poate 
face acest lucru ținând cont de ceea ce va interesa, consideră el, un 
auditoriu de savanţi. Astfel, argumentările între nespecialişti sunt 
formulate în maniera fie de a scăpa de părerea unui specialist, fie de a 
ajunge la discretia deciziei acestuia: în orice caz, intervenția posibilă a 
specialistului va avea influență asupra unui mare număr de contro- 
verse între laici. 


§ 27. Acorduri proprii fiecărei discuții 
Premisele argumentării constau în propoziţii admise de către 


auditori. Când aceştia nu sunt legaţi prin reguli precise care să-i oblige 


1 SCHOPENHAUER, Eristische Dialektik, 418 (Ed. rom.: p. 80; ut) 

la a recunoaşte anumite propoziţii, întreaga construcţie a celui care 
argumentează nu se bazează decât pe un fapt de ordin psihologic, 
adeziunea auditorilor. Aceasta nu este, de altfel, cel mai adesea, decât 
prezumată de orator. Când concluziile oratorului displac interlo- 
cutorilor săi, aceştia pot, dacă consideră util, opune acestei prezumtii 
de acord asupra premiselor o contestare care va avea ca efect minarea 
la bază a oricărei argumentări. Refuzul premiselor nu are totuşi 
întotdeauna loc fără inconvenient pentru auditori - vom vorbi despre 
aceasta mai detaliat atunci când, analizând tehnicile argumentative, 
vom vorbi despre ridicol. 

Se întâmplă ca oratorul să aibă drept garanţie adeziunea expresă a 
interlocutorilor la tezele sale de plecare. Această adeziune nu este o 
garanție absolută de stabilitate dar o creşte, pentru că altfel nu am avea 
acel minimum de încredere necesar vieții în societate. Când Alice, care 
conversa cu ființele din Țara Minunilor, doreşte să reia una din 
afirmaţiile sale, se aude obiectând: „Când aţi spus odată ceva, rămâne 
bătut în cuie, şi trebuie să acceptaţi consecinţele acestui fapt”2. Replică 
bizară dacă ne plasăm în planul adevărului, în care schimbarea este 
întotdeauna permisă, pentru că poate fi invocată o eroare. Dar o remar- 
că profundă dacă ne plasăm în domeniul acțiunii în care discursurile 
constituie un fel de angajament care nu ar putea fi încălcat, fără un 
motiv satisfăcător, sub amenințarea distrugerii oricărei posibilități de 
viaţă în comun. 

De aceea manifestările de adeziune explicită sau implicită sunt 
căutate de orator: o serie de tehnici sunt utilizate pentru a sublinia 
adeziunea sau pentru a o surprinde. Aceste tehnici sunt elaborate mai 
ales de anumite auditorii, în special de auditoriile juridice. Dar ele nu 
sunt nicidecum rezervate lor. 

Într-o manieră generală, tot fastul de care este înconjurată publica- 
rea unor texte, rostirea unor discursuri tinde să facă repudierea aces- 
tora mai dificilă şi să sporească încrederea socială. Jurământul, îndeo- 
sebi, adaugă adeziunii exprimate o sancțiune religioasă sau cvasi 
religioasă. El poate avea în vedere adevărul faptelor, adeziunea la 


1 Cf. 8 49: Ridicolul şi rolul lui în argumentare. 
2 L. CARROLL, Through the looking-glass, p. 293. 

norme, se poate extinde la un ansamblu de dogme: cel recăzut în erezie 
era pasibil de cele mai mari pedepse, pentru că încălca un jurământ. 

Tehnica lucrului judecat tinde să stabilizeze anumite judecăți, să 
interzică repunerea în discuție a unor decizii. În ştiinţă, când distingem 
anumite propoziţii pe care le calificăm drept axiome, le acordăm în 
mod explicit o situație privilegiată în sânul sistemului: revizuirea unei 
axiome nu se va mai putea produce decât prin intermediul unei repu- 
dieri tot atât de explicite; ea nu se va putea face printr-o argumentare ce 
s-ar derula în interiorul sistemului din care face parte această axiomă. 

Cel mai adesea, totuşi, oratorul nu se poate bizui, în privința 
prezumtiilor sale, decât pe inerția psihică şi socială care, în conştiinţe şi 
în societăți, corespunde inertiei din fizică. Putem prezuma, până la 
proba contrarie, că atitudinea adoptată anterior - opinie exprimată, 
conduită preferată - se va continua în viitor, fie din dorința de coerență, 
fie datorită puterii obisnuintei. Ciudätenia condiţiei umane, în opinia 
lui Paulhan, constă în aceea că e 


uşor să găsim motive pentru acte singulare, dificil pentru acte comune. 
Un om care consumă carne de vită nu ştie de ce consumă carne de vită; 
dar dacă renunță pentru totdeauna la carnea de vită pentru salsifi sau 
pentru broaşte, nu o face fără a inventa o mie de motive, unele mai 
inteligente decât altele!. 


De fapt, inerția ne permite să contăm pe normal, pe obişnuit, pe 
real, pe actual şi să-l valorizäm, fie că este vorba despre o situație 
concretă, de o opinie admisă sau de o stare de dezvoltare continuă şi 
regulată. Schimbarea, din contră, trebuie să fie justificată; o decizie, 
odată luată, nu poate fi răsturnată decât pentru motive satisfăcătoare. 
Un mare număr de argumentări insistă pe aceea că într-un astfel de caz 
nimic nu justifică o schimbare. Partizan al continuării războiului cu 
Franța, Pitt se opune, în aceşti termeni, oricărei idei de negociere: 


Circumstanţele şi situația ţării s-au schimbat oare substanţial de la 
ultima moţiune pe acest subiect sau de când, pentru prima dată, 
onorabilul meu prieten s-a întâmplat să fie avocatul negocierii? Starea de 


1]. PAULHAN, Les fleurs de Tarbes, p. 212. 

lucruri a variat oare de atunci în aşa fel incât negocierea ar fi la ora 
actuală mai de dorit decât era ea în orice moment anterior!? 


Justificării schimbării i se va substitui adesea o încercare de a 
demonstra că nu a avut loc o schimbare reală. Această încercare este 
uneori impusă de faptul că schimbarea este interzisă: judecătorul care 
nu poate schimba legea va susține că interpretarea lui nu o modifică pe 
aceasta, că ea corespunde mai bine intenţiei legiuitorului; reforma 
Bisericii va fi prezentată ca o întoarcere la religia primitivă şi la 
Scriptură. Justificarea schimbării şi argumentarea care tind să arate că 
nu a existat schimbare nu se adresează, în principiu, aceluiaşi audi- 
toriu. Dar şi una, şi cealaltă tind către un acelaşi scop, care este acela de 
a răspunde exigențelor inerţiei din viața socială. 

Justificarea schimbării se va face fie prin indicarea unei modificări 
obiective, la care subiectul a trebuit să se adapteze, fie prin indicarea 
unei schimbări în subiect, considerată drept progres: astfel schimbarea 
care, pentru că zdruncină încrederea socială, este mereu putin devalo- 
rizantă, va putea fi totuşi considerată drept dovadă de sinceritate. O 
schimbare care a reuşit autorului ei este susceptibilă de a deveni 
exemplu pentru cei ce ar ezita să se angajeze pe aceeaşi cale: aşa se face 
că W. Lippman prezintă drept model republicanilor din Statele Unite 
evoluţia senatorului Vandenberg care, în mod traditional izolationist, a 
devenit, după cel de-al doilea război, un partizan convins şi prestigios 
al unei politici de colaborare internationalä2. 

Inertia poate fi opusă, în principiu, tuturor proiectelor noi şi a 
fortiori unor proiecte care, cunoscute de mult timp, nu au fost acceptate 
până la un moment dat. Ceea ce Bentham numeşte sofismul fricii de 
inovaţie sau sofismul veto-ului universal, care constă în a te opune 
oricărei măsuri noi, pur şi simplu pentru că este nouă, nu este deloc un 
sofism, ci efectul inertiei care joacă în favoarea stării de lucruri exis- 
tente. Aceasta nu trebuie modificată decât dacă există motive în 
favoarea reformei. 

Bentham înţelege în realitate foarte bine acest lucru, căci celui care 
zice că, dacă măsura ar fi fost bună, ea ar fi fost luată deja de mult timp, 


1 W. PITT, Orations on the French war, p. 93 (27 mai 1795). 
2 New York Herald Tribune (ediţia pariziană), din 12 martie 1948. 

îi ripostează că interese particulare se puteau opune acesteia sau că ea 
putea necesita un progres al cunoştinţelor, preluând astfel de fapt 
sarcina dovezii! Să notăm în această privință că dacă, in drept, 
solicitantul are în general sarcina dovezii, este pentru că dreptul se 
conformează inertiei; el este astfel conceput încât să ratifice, până la noi 
informaţii, faptele aşa cum sunt?. 


Dacă tehnica lucrului judecat se prelungeşte, ca să spunem astfel, 
cu tehnica precedentului, acest lucru se datorează inertiei. Repetarea 
precedentului nu diferă de continuarea unei stări existente decât pentru 
că faptele sunt considerate ceva discontinuu. Sub această optică uşor 
diferită, noi vedem întotdeauna inerția în acțiune: aşa cum trebuie 
făcută dovada necesității de a schimba o stare de lucruri, ar trebui 
făcută şi dovada oportunității schimbării conduitei în fața unei situații 
care se repetă. 

În ţările traditionaliste precedentul devine astfel parte integrantă a 
sistemului juridic, un model de care ne putem prevala cu condiţia să 
arătăm că noul caz seamănă suficient cu cel vechi. De aici, teama de a 
crea un precedent ce intervine în multe decizii: „Veţi decide, nu în 
legătură cu Isocrate, ci referitor la un mod de viață, anume dacă trebuie 
să filosofăm“3. Într-adevăr, faptul de a ne referi la anumite acte, fie că 
este vorba despre aprecieri, fie despre decizii, este considerat ca o 
consimtire implicită la utilizarea lor ca precedente, ca un fel de 
angajament de a se comporta la fel în situații analoge. 

De asemenea, atunci când cineva respectă o regulă şi mai ales 
atunci când spune că o respectă, el arată că ea este bună de urmat. 
Această poziţionare este asimilabilă unei mărturii, la care s-ar putea face 
referire atunci când este cazul. Aşa se face că, atacându-l pe Eschin, 
Demostene invocă mărturia adversarului său în legătură cu felul în care 
trebuie condus un proces: 


1 BENTHAM, Opere, t. 1: Tratat despre sofismele politice, pp. 449-450. 

2 Cf. R. DEMOGUE, Les notions fondamentales du droit privé, p. 543. 

3 Citat de ARISTOTEL (după ISOCRATE, despre Schimbare 173), pentru a ilustra 
locul antecedentului şi al consecventului, Rhétorique, liv. Il, chap. 23, 1399 b. 
(Ed. rom.:Editura IRI, Bucureşti, 2004, cartea II, cap. 23, 1399 b; n.t.) 

(...) el a ținut discursuri care ar fi de-ajuns pentru a-l pierde. Căci ceea ce 
numeai tu justiție atunci când îi făceai proces lui Timarc, trebuie să aibă 
aceeaşi valoare pentru ceilalţi când eşti tu în dezavantaj!. 


Este un lucru eficace să reiei, pentru a folosi împotriva lui, tot ceea 
ce se poate considera drept mărturie a adversarului, din cauza adezi- 
unii care se manifestă aici. O astfel de reluare imediată a cuvintelor 
interlocutorului constituie esenfialul a ceea ce se numeşte în mod obiş- 
nuit spirit de replică. 

În drept, când doar interesul părţilor este în joc, mărturia uneia 
dintre părți ca şi acordul ambelor furnizează un element stabil pe care 
se poate sprijini judecătorul; când este vorba despre subiecte de care 
ordinea publică este interesată, mărturia nu are aceeaşi forță probantă, 
pentru că judecătorul este cel care determină în acest caz ce poate fi 
considerat incontestabil şi nu părțile. 

În loc să ne bazäm pe judecätile interlocutorului, vom utiliza uneori 
simple indicii ale mărturiei sale, ne vom prevala îndeosebi de tăcerea 
lui. 

Tăcerea poate fi interpretată, fie ca semn al faptului că nici o 
obiectie sau refutare nu a fost găsită, fie ca semn că problema este de 
necontestat. Prima interpretare afirmă un acord de fapt al interlocuto- 
rului; cea de-a doua priveşte dreptul. „Ceea ce adversarul nu neagă”, 
constituie pentru Quintilian un element pe care se poate sprijini judecă- 
torul?. 

Pericolul acordului obținut prin tăcere este cel care explică faptul 
că, în multe circumstanțe, alegem să răspundem ceva, chiar dacă 
momentan obiectia pe care o avem este slabă. 

Asocierea stabilită între tăcere şi mărturie poate totuşi juca în 
detrimentul anumitor afirmații: tăcerea absolută în fața unor măsuri 
luate de puterile publice pare suspectă, pentru că este greu de interpre- 
tat ca aprobare unanimă; pentru interpretarea ei, se preferă recurgerea 
la ipoteza intimidării. 

Semnele care privesc mărturia sunt multiple: aceasta va putea fi 
depistată într-o abţinere, dar şi mai bine într-o schimbare bruscă a cărei 


1 DEMOSTENE, Discursuri: Asupra ambasadei necredincioase, § 241. 
2 QUINTILIAN, vol. Il, cartea V, cap. X, § 13 (Ed. rom: p. 37; n.t.) 

urmă se crede a fi fost reperată. Astfel, respingerea de către legiuitor a 
unui articol de lege, care îi este supusă, va fi tratată ulterior ca o 
mărturie, adică drept afirmaţia implicită a faptului că s-a gândit la acest 
lucru şi că nu îl dorea. 


Uzajul dialectic al întrebărilor şi al răspunsurilor tinde în esență să 
asigure acorduri explicite de care ne vom putea apoi prevala; este una 
dintre caracteristicile tehnicii socratice. Una din aplicaţiile acestei 
metode constă în căutarea unui acord explicit asupra punctului de 
judecat, acela de care adversarul va face să depindă sfârşitul dezbaterii, 
sau asupra dovezilor pe care le va admite acesta şi pe care le va consi- 
dera concludente. Am citat undeva! cazul acelui şef de firmă american 
care, de-a lungul unei zile, solicită obiectiunile reprezentanţilor munci- 
torilor şi cere să fie notate cu grijă pe tablă: el reuşeşte astfel să obțină 
acordul lor explicit asupra punctelor la care trebuie să răspundă; 
adăugarea altora noi, ulterior, ar fi interpretată ca semn de rea-vointä. 
Când stabilim obiectul controversei, o facem şi mai strânsă: interlocu- 
torul nu ar putea găsi o portitä de scăpare, pentru a refuza acordul, din 
momentul în care condiţiile admise au fost îndeplinite, decât cu riscul 
de a se reveni asupra hotărârii. De altfel, pentru că, cel mai adesea, 
tertii sunt cei care judecă sfârşitul dezbaterii, există puţine şanse ca o 
astfel de retractare să aibă alte consecințe decât desconsiderarea 
autorului ei. 

Quintilian dă avocaţilor următorul sfat: 


De aceea va putea fi avantajos să disimulăm unele dintre armele 
noastre. Căci adversarul le cere cu insistenţă şi adesea face ca de ele să 
depindă întreaga închidere a cauzei, crezând că nu le avem; cerând 
probele noastre, el le dă autoritate?. 


Acordul preliminar discuţiei se poate referi, nu la obiectul discu- 
Hei sau la dovezi, ci la modul în care este condusă discuţia. Acest acord 
poate fi cvasi ritual, precum în discuţiile judiciare, parlamentare sau 
academice; dar el poate rezulta, măcar partial, din discuția particulară 


1 Reloricä si filosofie, p. 20. După Dale CARNEGIE, p. 344. 
2 Ibid., cartea VI, cap. IV, 8 17. 

în curs şi dintr-o iniţiativă luată de una dintre părți. Astfel îi prezintă 
Demostene lui Eschin modalitățile apărării sale: 


Apărarea corectă şi sinceră înseamnă să probezi, fie că faptele 
incriminate nu au avut loc, fie că, dacă au avut loc, ele sunt utile statului!. 


Temându-se ca acuzatul să nu deturneze atenţia adunării asupra 
unor puncte secundare, Demostene îi prescrie, ca să spunem aşa, 
tehnica apărării sale, căreia, prin chiar acest fapt, acesta se angajează să-i 
recunoască valoarea. Astfel interlocutorul care, într-o controversă, reia 
punct cu punct alegatiile predecesorului său, acceptându-i ordinea 
discursului, îşi dovedeşte loialitatea în cadrul dezbaterii. 

Asigurarea unor acorduri sau respingeri este deci unul dintre obiec- 
tivele care determină ordinea în argumentare. Într-adevăr, construcția 
unui discurs nu este doar dezvoltarea premiselor date la plecare; ea 
este şi stabilire de premise, explicitare şi consolidare de acorduri. 

Aşa se face că fiecare discuție prezintă etape, jalonate de acor- 
durile pe care trebuie să le stabilim, care rezultă uneori din atitudinea 
părţilor şi care, uneori, sunt institutionalizate graţie unor obiceiuri 
deprinse sau unor reguli explicite de procedură. 


$ 28. Argumentarea „ad hominem” şi petiția de principiu 


Posibilităţile de argumentare depind de ceea ce este dispus fiecare 
să admită, de valorile pe care le recunoaşte, de faptele în legătură cu 
care îşi arată acordul: prin aceasta, orice argumentare este o argumen- 
tare ad hominem sau ex concessis. Dacă totuşi argumentării ad hominem îi 
opunem frecvent argumentarea ad rem), prima referindu-se la opinie, 
iar a doua privind adevărul sau lucrul însuşi, este pentru că uităm că 
adevărul despre care este vorba trebuie să fie admis. În termenii teoriei 
noastre, argumentarea ad rem corespunde unei argumentări pe care o 
pretindem valabilă pentru întreaga umanitate rațională, adică ad 


1 DEMOSTENE, Discursuri: Asupra ambasadei necredi ncioase, § 203. 
2 Cf. § 103: Ordine şi persuasiune. 
3 Cf. SCHOPENHAUER, Parerga şi Paralipomena, Vol. II, p. 29. 

humanitatem. Aceasta ar fi un caz particular, dar remarcabil, al argu- 
mentării ad hominem. 

Argumentarea care vizează auditoriul universal, argumentarea ad 
humanitatem, va evita, pe cât posibil, uzajul argumentelor care nu ar fi 
valabile decât pentru grupuri particulare. Aceasta va fi, în special, preo- 
cuparea argumentării filosofice. , 

Am putea distinge tipuri de argumente ad hominem tot atât de 
variate precum auditoriile cărora li se adresează; propunem să le califi- 
căm drept argumente ad hominem, în sens restrâns, atunci când oratorul 
ştie că ele nu ar avea greutate pentru auditoriul universal, aşa cum şi-l 
imaginează. 

lată, în acest sens, un exemplu foarte simplu. Vom fi unsprezece la 
prânz. Bona exclamă: „Vai, asta aduce ghinion!” Grăbită, stăpâna casei 
răspunde: „Nu, Maria, te înşeli: numărul treisprezece poartă ghinion”. 
Argumentul este fără replică şi pune punct imediat dialogului. Acest 
răspuns poate fi considerat ca un tip de argumentare ad hominem. El nu 
suspectează nici un interes personal al servantei, ci se bazează pe ceea 
ce aceasta admite. Arătându-şi mai rapid eficiența decât ar face-o o 
disertaţie asupra ridicolului superstitiilor, ea permite argumentarea în 
cadrul prejudecätii în loc să o combată. 

Argumentele ad hominem sunt adesea calificate ca pseudo-argu- 
mente: pentru că sunt argumente care persuadează în mod manifest 
anumite persoane, deşi nu ar trebui, pentru simplul motiv că, crede cel 
care le denigrează astfel, ele nu ar avea nici un efect asupra lui însuşi. 
De fapt, cel care le tratează cu un astfel de dispreț crede, pe de o parte, 
că singura argumentare adevărată este cea care se adresează audito- 
riului universal, iar pe de altă parte, el se erijează în reprezentant 
autentic al acestui auditoriu. Unii vor vedea în eficacitatea argumen- 
telor ad hominem stricto sensu un semn de slăbiciune umană pentru că, 
în ochii lor, orice argumentare trebuie să fie valabilă pentru auditoriul 
universal. Schopenhauer va califica drept artificiu (Kunstgriff) uzajul 
argumentului ad hominem care constă în a pune interlocutorul în 
contradicție cu propriile sale afirmaţii, cu preceptele unei grupări pe 

care o aprobă sau cu propriile sale acte!. Dar nu există nimic nejustificat 
în acest mod de a proceda. Am putea chiar califica o astfel de argu- 
mentare drept rațională, admițând totodată că premisele discutate nu 
sunt admise de toți. Chiar aceste premise determină cadrul în care se 
mişcă argumentarea: de aceea, de altfel, legăm noi studierea acestei 
probleme de acordurile proprii unor argumentări. 

Nu trebuie confundat argumentul ad hominem cu argumentul ad 
personam, adică cu un atac împotriva persoanei adversarului şi care 
vizează, în mod esenţial, să-l descalifice pe acesta din urmă. Confuzia 
se poate crea pentru că cele două specii de argumentare interacționează 
adesea. Cel a cărui teză a fost respinsă datorită unei argumentări ad 
hominem îşi vede prestigiul stirbit, dar să nu uităm că avem aici o 
consecinţă a oricărei refutări, oricare ar fi tehnica utilizată: „O greşeală 
de fapt, după cum a remarcat deja La Bruyère, îl face ridicol pe un om 
intelept”?. 

Pe de altä parte, utilizänd tehnica märturiei pe care tocmai am 
analizat-o, putem trece, plecând de la acte săvârşite de cineva, la reguli 
de conduită ce par aprobate implicit şi care vor servi drept sprijin unei 
argumentări ad hominem. Argumentările ad personam şi ad hominem sunt 
în acest caz intim asociate, ca în acest dialog pe care îl găsim la Stevenson: 


A) Eşti mult prea dur cu angajații tăi. 
B) Dar nu tu eşti cel ce poate spune aşa ceva, cu siguranţă. Uzina ta ar 
rezista unei anchete mult mai greu decât a mea). 


În funcție de argumentare în general, si de argumentarea ad 
hominen în particular, putem înțelege în ce constă petiția de principiu. 

Aceasta este adesea considerată o greşeală în tehnica demonstra- 
tiei, iar Aristotel o tratează nu numai în Topica, ci şi în Analiticat: ea ar 
consta în a postula ceea ce vrem să demonstrăm. 


1 SCHOPENHAUER, Eristische Dialektik, p.415 (Kunstgriff 16). (Ed. rom. 
Editura Art, Bucureşti, 2007, p. 67 (Stratagema a XVI-a); n.t.). 

2 LA BRUYÈRE, Caracterele, Despre judecăţi, 47, p. 379. (Ed. rom.: Editura pentru 
Literatură, Bucureşti, 1968, 47, vol. II, p. 145; n.t.) 

3 Ch. L. STEVENSON, Ethics and language, p. 127. 

+ ARISTOTEL, Analitica prima, cartea II, cap. 16, 64 b 26-65 a 38. 

Să constatăm de îndată că, în planul logicii formale, acuzația de 
petiție de principiu este lipsită de sens. Am putea, într-adevăr, pretinde 
că orice deducție corectă din punct de vedere formal constă într-o peti- 
tie de principiu, iar principiul identității, care afirmă că qrice propoziție 
se implică pe ea însăşi, ar fi chiar petiția de principiu pusă în formă. 

De fapt, petiția de principiu, care nu priveşte adevărul, ci adezi- 
unea interlocutorilor la premisele pe care le presupunem, nu este o 
greşeală de logică, ci de retorică; ea este înțeleasă, nu în interiorul unei 
teorii a demonstraţiei, ci în raport cu tehnica argumentativă. Petitia de 
principiu constă într-un uzaj al argumentului ad hominem atunci când el 
nu este utilizabil, pentru că ea presupune că interlocutorul a aderat deja 
la o teză pe care ne străduim să-l facă s-o admită. Mai mult încă, este 
nevoie ca cele două propoziţii, principiul şi concluzia, care nu sunt 
niciodată exact aceleaşi, să fie suficient de apropiate una de alta pentru 
ca acuzaţia de petiție de principiu să fie justificată. De aceea o discuţie 
survine aproape mereu pe tema întemeierii acuzatiei. 

Auditorul nu va putea pretinde că există într-adevăr o petiție de 
principiu decât dacă premisa pe care o contestă nu are, în acest caz, nici 
un alt fundament decât concluzia însăşi pe care am dorit s-o tragem şi 
pentru care această premisă ar constitui o verigă indispensabilă în 
raționament. Este extrem de rar ca această dependență să fie suficient 
de sigură pentru ca acuzaţia să fie admisă fără replică. Într-adevăr, o 
astfel de acuzaţie implică faptul că, într-o argumentare, se poate discerne 
cu precizie nu numai dacă, da sau nu, enunţul unei premise se deose- 
beste de enunţul concluziei, dar şi ce parte revine unui anumit tip de 
argumente, şi numai lui, în raportul „concluzie-premisă-concluzie”. 
Tocmai din cauza complexităţii acestui raport se poate desfăşura, în prac- 
tică, discuția pentru a se şti dacă este vorba despre o petiție de principiu. 

Importanţa felului în care sunt considerate relaţiile dintre premise 
şi concluzie se vede clar în acest exemplu în care este vorba despre 
raporturile dintre actele şi natura unei persoane. Dacă vrem să se 
admită că X este o natură curajoasă, şi dacă, în acest scop, prezentăm 
unul dintre actele sale ca fiind o manifestare a acestei naturi curajoase, 
interlocutorul va putea pretinde că este vorba despre o petiție de 
principiu; dimpotrivă, această acuzație va fi mai greu de susținut dacă 
se consideră acelaşi act drept exemplu care trebuie să permită o gene- 

ralizare. Aşa se face că, pentru a arăta că nu este vorba despre o petiție 
de principiu, oratorul va sublinia că premisa atacată are un alt temei 
decât concluzia şi că raportul său argumentativ cu concluzia este de un 
alt tip decât cel care fusese presupus. Cel care îşi acuză interlocutorul 
că ar comite o petiție de principiu va avea deci tot interesul să pună în 
formă raționamentul. 

lată o petiție de principiu semnalată de Navarre după Blass, într-un 
pasaj al discursului lui Antiphon despre moartea lui Herodes (73); 


Să ştiţi că merit mult mai mult mila voastră decât o pedeapsă. 
Pedeapsa se cuvine, într-adevăr, celor vinovaţi, mila celor care sunt obiectul 
unei acuzaţii nedrepte. 


Ordinea majorei şi a concluziei este inversată. Minora subînțeleasă 
„Sunt obiectul unei acuzaţii nedrepte” nu poate fi admisă de către 
auditori pentru că, dacă ea ar fi acordată, procesul ar fi judecat. Este 
motivul pentru care Antiphon, în loc să prezinte dreptul pe care pretinde 
că îl are la milă drept concluzie a unui silogism, îşi prezintă afirmația 
înaintea majorei, pentru a-i da un fel de validitate independentă. Să 
remarcăm în acest sens că autorii antici preferă, în discursurile lor, să 
prezinte cauzele ca fiind judecate în favoarea lor şi se străduiesc, prin 
artificii de formă, să-i deruteze pe cei care ar dori să le impute o petiție 
de principiu. Şi reuşesc adesea acest lucru. De aceea nici Blass, nici 
Navarre nu consideră drept petiție de principiu o argumentare care se 
găseşte în exordiul aceluiaşi discurs al lui Antiphon (de la 1 la 8] şi care 
prezintă o structură analogă celei pe care tocmai am analizat-o. 

Bentham a calificat drept „petiție de principiu ascunsă într-un 
singur cuvânt” utilizarea unor aprecieri valorizante sau devalorizante 
în descrierea anumitor fenomene2. Este procedeul pe care îl denunță 
Schopenhauer când remarcă faptul că ceea ce ar fi considerat „fenomen 
de cult”, de către un observator neutru, va fi numit de partizan „expre- 
sie a milei”, iar adversarul îl va califica drept ,superstitie”3. Dar nu 
credem că se poate vorbi în astfel de cazuri despre petiție de principiu, 


1 O. NAVARRE, Essai sur la rhétorique grecque avant Aristote, p. 41, n. 1. Cf. F. 
Blass, Die attische Beredsamkeit, 1, p. 122. 

2 BENTHAM, Opere, t. I: Tratat de sofisme politice, p. 481. 

3 SCHOPENHAUER, Dialectica eristică, p. 62 (Stratagema a XII-a). 

exceptând situația în care calificările sunt considerate admise de 
interlocutorul care tocmai le contestă; altminteri, s-ar ajunge la a se 
considera petiție de principiu orice afirmaţie de valoare. 

Pentru a conchide, petiția de principiu este o greşeală de argu- 
mentare. Ea priveşte argumentarea ad hominem şi o presupune, căci 
domeniul său nu este cel al adevărului, ci cel al adeziunii. Dacă recu- 
noaştem că este ilegitimă comiterea petitilor de principiu, adică înte- 
meierea argumentării noastre pe premise pe care auditoriul le respinge, 
aceasta implică faptul că ne putem servi de cele pe care el le admite. 
Când este vorba despre adevăr şi nu despre adeziune, argumentul ad 
hominem trebuie exclus, dar în acest caz petiția de principiu este impo- 
sibilă. Cele două sunt corelative: nu putem ţine cont de acuzaţia de 
„petiție de principiu” şi să cântărim legitimitatea criticii pe care o 
implică ea decât în cadrul unei teorii a argumentării. 


CAPITOLUL Il 


Alegerea datelor şi adaptarea lor 
în vederea argumentării 


$ 29. Selectarea datelor şi prezența 


Acordurile de care. dispune oratorul, pe care se poate sprijini 
pentru a argumenta, constituie un dat, dar care este atât de vast şi 
susceptibil de a fi utilizat în moduri atât de diferite, încât maniera de a 
ne prevala de el prezintă o importanţă capitală. Înainte de a examina 
uzajul argumentativ al acestui dat, este deci indispensabil să atragem 
atenţia asupra rolului selectării prealabile a elementelor care vor servi 
drept punct de plecare argumentării şi de adaptare a lor la scopurile 
acesteia din urmă. 

Să precizăm, totuşi, că a putea alege dintre date nu implică faptul 
că am putea să nu ținem seama de elementele care vor fi neutilizate. 
Pentru fiecare auditoriu există un ansamblu de lucruri admise care, 
toate, riscă să-i influenţeze reacţiilor. Acest ansamblu este relativ uşor 
de identificat atunci când este vorba despre un auditoriu specializat: 
acesta va fi corpus-ul cunoaşterii recunoscut de către susținătorii unei 
discipline ştiinţifice!; acesta va fi întregul, sistem juridic în care se 
inserează o decizie judiciară?. Cu excepția cazului în care este vorba 
despre un domeniu formalizat, complet izolabil, acest ansamblu este 
fluid, mereu deschis. Contururile lui sunt mai cu seamă vagi când este 
vorba despre un auditoriu nespecializat, cu toate că elaborarea 
filosofică poate contribui, în anumite epoci, la o precizare oarecare a lui. 


1 Cf. G. T. KNEEBONE, Introduction and Probability, Proceedings of the Aristotelian 
Society, vol. L, 1949-1950, p. 35. Pentru matematică, cf. R. L. Wilder, The 
origin and grouth of mathematical concepts, Bull. Amer. Math. Society, sept. 
53, pp. 424-425. 

2 Cf. C. COSIO, Phenomenology of the decision în Latin-American legal 
philosophy, p. 399. Citat de V. GOLDSCHMIDT, Sistemul stoician, p. 97, n. 7. 

În orice caz, el constituie pentru fiecare auditoriu un sistem de referință 
care serveşte la verificarea argumentărilor. 

Acestea fiind zise, rolul selectării este atât de evident încât, atunci 
când cineva menționează fapte, trebuie întotdeauna să ne întrebăm ce 
pot ele confirma sau infirma. Presa, guvernamentală sau de opoziţie, 
ne-a obişnuit cu această selecție a faptelor, în vederea fie a unei 
argumentäri explicite, fie a unei argumentări în legătură cu care există 
sperata de a-l vedea pe cititor că o face el însuşi. În retoricile traditio- 
nale, la capitolul despre naraţiune, nu lipsesc sfaturile referitoare la 
maniera de a alege faptele cauzei!. Dar această alegere domină şi în 
dezbaterile ştiinţifice: alegerea faptelor considerate relevante, alegerea 
ipotezelor, alegerea teoriilor pe care vom considera că trebuie să le 
confruntăm cu faptele, alegerea elementelor înseşi care constituie fapte. 
Metoda fiecărei ştiinţe implică o astfel de alegere care, relativ stabilă în 
ştiinţele naturale, este mult mai variabilă în ştiinţele umane. 

Faptul de a alege anumite elemente şi de a le prezenta auditoriului 
implică deja importanța şi pertinenta lor în dezbatere. Într-adevăr, o 
astfel de alegere acordă acestor elemente o prezenţă care este un factor 
esențial al argumentării, mult prea neglijat, de altfel, în concepțiile 
rationaliste despre raționament. 

O frumoasă povestire chinezească ne va ilustra ideea: 


Un rege vede trecând un bou care trebuie să fie sacrificat. Îi este 
milă de el şi ordonă să fie inlocuit cu o oaie. Mărturiseşte că s-a întâmplat 
astfel pentru că pe bou îl vedea, iar pe oaie nu2. 


Prezenţa acționează de o manieră directă asupra sensibilităţii 
noastre. Este un dat psihologic care, după cum arată Piaget, îşi exercită 
o acţiune chiar de la nivelul percepției: în cazul confruntării a două 
elemente, spre exemplu un etalon fix şi mărimi variabile cu care este 
comparat acesta, acel ceva asupra căruia este centrată privirea, acel 
ceva care este văzut mai bine sau mai des este, din această cauză, 


! Retorica pentru Herennius, cartea I, § 12. CICERO, De Inwventione, cartea I, § 30. 
QUINTILIAN, Arta oratorică, vol. I, cartea IV, cap. II, cf. în special § 57. 

2 MENG TSEU, Prima carte, § 7 (PAUTHIER, Confucius şi Mencius, pp. 230 şi 
urm.). Rezumată de PARETO, Traité de sociologie, I, p. 600 (5 1135) despre 
analiza sa asupra milei ca reziduu. 

supraevaluati. Astfel, ceea ce este prezent pentru conştiinţă dobândeşte 
o importanţă de care practica şi teoria argumentării trebuie să țină cont. 
Într-adevăr, nu este suficient ca un lucru să existe pentru a avea 
sentimentul prezenţei sale. Acest lucru este adevărat chiar în contro- 
verse savante, martor fiind rolul pe care l-a jucat, în cearta gassendistă, 
o carte în care Jean de Launoy arăta variațiile din atitudinea Bisericii 
față de Aristotel: 


Desigur, ne spune în legătură cu aceasta abatele Lenoble, nimeni nu 
ignoră faptul că Biserica este anterioară aristotelismului secolului al XIII-lea. 
Acest lucru toți protagoniștii îl ştiu, numai că nimeni nu se gândeşte la eP. 


De aceea, una dintre preocupările oratorului va fi de a face pre- 
zent, doar prin magia verbului său, ceea ce este efectiv absent şi este 
considerat de el important pentru argumentarea sa, sau de a valoriza, 
făcându-le şi mai prezente, unele dintre elementele oferite efectiv con- 
ştiinţei. 

La Bacon, rolul retoricii, în calitate de tehnică ce permite „să se 
aplice rațiunea imaginaţiei pentru a pune în mişcare mai bine vointa”3, 
este legat în mod esențial de efectele prezenței: 


Sentimentul ține cont doar de ceea ce este prezent; raţiunea ia în 
consideraţie viitorul şi înşiruirea epocilor. ŞI, din această cauză, prezentul 
punând stăpânire mai mult pe imaginaţie, rațiunea este în general învinsă; 
dar de îndată ce forţa elocventei şi persuasiunea au făcut să apară ca pre- 
zente lucrurile îndepărtate şi viitoare, rațiunea învinge revolta imaginaţiei“. 


Bacon exprimă, în limbajul filosofic al timpului său, o idee apro- 
piată de a noastră: prezența, fenomen psihologic la început, devine un 
element esenţial în argumentare. 

Anumiți maeştri ai retoricii, partizani ai efectelor facile, preconi- 
zează recurgerea, pentru a emofiona auditoriul, la obiecte concrete, 
precum tunica însângerată a lui Cezar pe care o agita Antoniu în faţa 


1 PIAGET, Introduction à l'épistémologie génétique, vol. 1, pp. 174-175. 

2 R. LENOBLE, Histoire et physique, Rev. d'Histoire des Sciences et de leurs 
applications, 1953, p. 125. 

3 BACON, Of the advancement of learning, cartea a 2-a, p. 156. 

+ Ibid., p. 157. 


Alegerea datelor şi adaptarea lor 149 


romanilor, precum copiii acuzatului aduşi în faţa judecătorilor pentru a 
le stârni mila. Obiectul real trebuie să antreneze o adeziune pe care 
doar descrierea lui pare incapabilă să o producă; el este un adjuvant 
preţios, dar cu condiția ca argumentarea să pună în valoare aspectele 
lui utile. Într-adevăr, realul poate prezenta caractere defavorabile care 
vor fi greu de ascuns spectatorului; de altfel, obiectul concret ar putea 
distrage atenția auditorului într-o direcţie care se îndepărtează de ceea 
ce îl interesează pe orator. Nu trebuie deci să confundăm prezența, şi 
eforturile în vederea creşterii sentimentului de prezenţă, cu fidelitatea 
redării realului. 

Pe de altă parte, nu trebuie nici să vrem să reducem prezenţa, cum 
am fi tentaţi să facem rationalizänd mult prea mult gândirea, la 
certitudine şi să tratăm evenimentele mai îndepărtate de prezent ca mai 
putin importante, pentru că sunt mai putin probabile. Aceasta este 
singura soluție care, conform lui Lewis, ar permite ca proximitatea şi 
îndepărtarea, propuse de Bentham ca o dimensiune a plăcerilor, să 
devină compatibile cu calculul utilitari. Oricât de anormală ar fi în 
sistemul său, această dimensiune suplimentară pe care Bentham o 
introduce aici este, pentru noi, cei care o interpretăm în funcţie de 
prezență, perfect justificată, pentru că este conformă cu tendinţe psihice 
incontestabile. 

Whately reia, într-un apendice al Retoricii? sale, o lungă notă a lui 
Campbell referitoare la condiţiile de timp, de loc, de conexiune şi de 
interes personal prin care un eveniment ne afectează: aceste condiţii 
sunt de asemenea cele care determină prezenţa. Prezenţa nu este deci 
legată exclusiv de proximitatea în timp, cu toate că aceasta constituie 
un element esențial. Să remarcăm, de altfel, că efortul de a face prezent 
în conştiinţă se poate referi nu numai la un obiect real, ci şi la o judecată 
sau la o întreagă dezvoltare argumentativă. Acest efort vizează, în 
limita posibilului, să ocupe, prin această prezenţă, întregul câmp al 
conştiinţei şi să-l izoleze, ca să ne exprimăm astfel, de ansamblul 
mental al auditorului. lar lucrul acesta este capital. Dacă s-a putut 
constata că un silogism bine condus, şi acceptat de către auditor, nu-l 


1 C. |. LEWIS, An analysis of Knowledge and Valuation, p. 493. 
2 Richard D. D. WHATELY, Elements af Rhetoric, Appendix C, pp. 366 şi urm. 

determină neapărat pe acesta să acționeze conform concluziilor, înseamnă 
că premisele, izolate în timpul demonstraţiei, s-au putut lovi de 
obstacole, odată intrate în circuitul mental al celui pe care ele trebuiau 
să-l persuadeze!. 

Importanţa prezenţei în argumentare nu se evidențiază doar în 
mod pozitiv: suprimarea deliberată a prezenţei constituie un fenomen 
tot atât de remarcabil şi care ar merita un studiu detaliat. Să dăm doar o 
indicație care ni se pare esenţială, asupra caracterului ireal a tot ceea ce 
nu face parte din acțiunea noastră, care nu se leagă de convingerile 
noastre. Stephen Spender notează, pe bună dreptate, în acest sens: 


(...) aproape toate ființele umane au o percepție foarte intermitentă a 
realităţii. Doar un mic număr de lucruri care ilustrează propriile lor 
interese sunt reale pentru ei: celelalte lucruri care, de fapt, sunt tot atât de 
reale, le apar ca abstractiuni (...). Prietenii voştri, pentru că vă sunt aliaţi, 
sunt adevărate fiinţe umane (...). Adversarii voştri nu sunt decât nişte 
teze plictisitoare, puţin rezonabile, inutile, ale căror vieți nu sunt decât 
false judecăți pe care aţi dori să le eliminaţi cu un glonţ de plumb (.... 


Şi, aplicând această concepție reacțiilor pe care le resimțea în 
vremea războiului civil din Spania, în faţa atrocităților franchiştilor ca 
şi a celor ale apărătorilor Republicii, el adaugă: 


În primul caz, vedeam cadavre, în al doilea, doar cuvinte. 


În aceeaşi carte, şi în legătură cu execuții cerute de o cauză bună, 
Koestler remârcă, la un moment dat: 


Acum aceşti doi indivizi deveneau pentru mine mai reali decât 
cauza în numele căreia aveau să fie sacrificaţi?. 


Individul ales să fie sacrificat sistemului este ireal nu numai în 
drept, pentru că şi-a pierdut statutul ontologic, ci şi în fapt, pentru că 
este privat de prezenţă. Şocul se produce fie din cauza îndoielii 
teoretice, fie atunci când, în situaţia concretă, prezența omului care va fi 
sacrificat nu mai poate fi refulată din conştiinţă. 


1 Cf. 86: A persuada şi a convinge. 
2 În lucrarea colectivă editată de R. CROSSMAN, The God that failed, pp. 253-254. 
3 Ibid., p. 80. 

Noţiunea de prezență, de care ne servim aici şi pe care o 
considerăm de o importanță capitală pentru tehnica argumentării, nu 
este o noțiune elaborată filosofic. O filozofie care ar face din prezenţă o 
piatră de temelie a constituirii sale, aşa cum este cea a lui Buber sau a 
lui Sartre, ar lega-o de o ontologie sau de o antropologie. Nu aceasta 
este intenția noastră. Noi ținem la aspectul tehnic al acestei noțiuni care 
duce la concluzia inevitabilă că orice argumentare este selectivă. Ea 
alege elementele şi maniera de a le face prezente. Prin aceasta ea se 
expune inevitabil reproşului de a fi parțială şi, deci, părtinitoare şi 
tendentioasä. Si este un reproş de care trebuie să se țină cont când este 
vorba despre o argumentare pe care o dorim convingătoare, adică 
valabilă pentru auditoriul universal. O argumentare tendentioasä, 
adoptată cu scop deliberat, în vederea unei soluții care este favorizată 
din interes sau sub motiv de funcţie, ar trebui să fie completată prin 
argumentare adversă, cu scopul de a permite un echilibru în aprecierea 
elementelor cunoscute. Judecătorul nu va decide decât după ce va fi 
audiat ambele părți. Dar a trece de la această exigentä la afirmaţia că 
trebuie să se prezinte totalitatea elementelor de informaţie, acordând 
fiecăruia locul care îi revine, înseamnă să presupunem că există un 
criteriu care ne permite să determinăm care sunt aceste elemente 
relevante şi să presupunem că totalitatea astfel definită ar putea fi 
epuizată. Considerăm că aceasta este o iluzie şi că trecerea de la 
subiectiv la obiectiv nu se poate face decât prin extinderi succesive, 
neputând considera pe nici unul ca fiind ultimul. Cel care efectuează o 
nouă extindere va pune obligatoriu accentul pe aceea că expozeurile 
precedente procedaseră la o alegere a datelor şi că va reuşi fără îndoială 
să arate cu destulă uşurinţă acest lucru. Să adăugăm că în ştiinţele 
umane, ca şi în ştiinţele naturii, această alegere nu este de altfel numai 
o selecţie, ci şi constructie:si interpretare!. 

Orice argumentare presupune deci o alegere care constă nu doar 
în selectarea elementelor de care ne servim, ci şi în tehnica prezentării 


1 Cf. R. ARON, Introducere în filosofia istoriei: eseu despre limitele 
obiectivitätii istorice, p. 115. (Ed. rom.: Humanitas, Bucureşti, 1997; n.t.) 

lor. Problemele de formă se amestecă cu problemele de fond pentru a 
realiza prezenţa. Pentru nevoile expozeului, le vom trata succesivi. 


$ 30. Interpretarea datelor 


Utilizarea datelor în vederea argumentării nu se poate face fără o 
elaborare conceptuală care le dă un sens şi le face relevante pentru 
coerenţa discursului. Acestea sunt aspectele acestei elaborări - ale 
acestei puneri în formă - care furnizează una din prismele prin care 
putem discerne cel mai bine ce distinge o argumentare de o demon- 
stratie. 

Orice demonstratie impune univocitatea elementelor pe care se 
întemeiază. Acestea sunt considerate a fi înțelese de către toți în acelaşi 
fel, datorită unor mijloace de cunoaştere pe care le presupunem inter- 
subiective, iar, dacă nu este cazul, este redus în mod artificial obiectul 
rationamentului doar la elementele din care orice ambiguitate pare a fi 
îndepărtată. Fie că datul este prezentat imediat drept clar şi semnifi- 
cativ, într-o concepție rationalistä a deductiei, fie că nu suntem intere- 
satt decât de formele semnelor care sunt considerate a fi percepute de 
toți în acelaşi fel, fără ca mânuirea acestora din urmă să se preteze la 
echivoc; aceasta este concepția formaliştilor moderni. În toate aceste 
cazuri, interpretarea nu pune nici o problemă sau, cel putin, problemele 
pe care le pune sunt eliminate din teorie. Nu la fel stau lucrurile atunci 
când este vorba despre argumentare. 

Studiul argumentării ne obligă într-adevăr să ținem seama nu 
numai de selecția datelor, ci şi de felul în care sunt interpretate, de 
semnificaţia care este aleasă pentru a li se atribui. Numai în măsura în 
care ea constituie o alegere, conştientă sau inconştientă, între mai multe 
moduri de semnificare, poate fi distinsă interpretarea din datele care 
sunt interpretate, şi opusă acestora. Aceasta nu vrea evident să spună 
că aderăm la o metafizică ce ar separa datele imediate şi ireductibile de 
construcțiile teoretice elaborate pornind de la ele. Dacă ar trebui să 
adoptăm o poziție metafizică, am fi mai degrabă înclinați să admitem 


1 Cf. $ 37: Problemele tehnice de prezentare a datelor; $ 42: Figurile alegerii, ale 
prezenţei şi ale comuniunii. 

existența unei legături indisolubile între teorie şi experienţă, aşa cum o 
exprimă principiul dualității al lui F. Gonsethi. Dar, pentru moment, 
pretenţiile noastre sunt mai limitate. Vrem doar să insistăm pe faptul 
că, în practica argumentativă, datele constituie elemente în legătură cu 
care pare a exista un acord considerat, măcar provizoriu sau conven- 
tional, drept echivoc şi în afara oricărei discuţii. Acestor date li se va 
opune, într-o manieră conştientă, interpretarea lor, când aceasta va 
apărea ca o alegere între semnificaţii care nu par a face corp, ca să ne 
exprimăm astfel, cu ceea ce interpretează ele. Tocmai când interpretări 
incompatibile ne fac să ezităm asupra felului de a concepe datul, pro- 
blema interpretării se pune obligatoriu; ea trece în planul al doilea 
imediat ce, una dintre interpretări părând cea mai adecvată, este sin- 
gura prezentă în conştiinţă. 

Problema care ne preocupă va apărea în toată amploarea sa numai 
celui care îşi va da seama de faptul că interpretarea nu constă doar în 
alegerea, pe un plan bine definit, între interpretări ce par incompatibile 
- când ne întrebăm, spre exemplu, dacă trenul în care ne aflăm sau 
trenul vecin este cel care tocmai s-a pus în mişcare -, ci şi în alegerea 
planului în care se manifestă efortul de interpretare. Un acelaşi proces 
poate fi descris, într-adevăr, ca faptul de a strânge un bulon, de a 
asambla un vehicul, de a-ţi câştiga traiul, de a favoriza tendinţa expor- 
turilor2. Pe de altă parte, un act poate fi considerat în sine, delimitat pe 
cât posibil, privit sub aspectul său cel mai întâmplător, şi izolat de situație. 

Dar el poate fi interpretat şi ca simbol, ca mijloc, ca precedent, ca 
jalon într-o direcţie. Fie că prezintă fenomenul la cutare sau cutare nivel 
de abstractizare, fie că îl leagă de o situaţie de ansamblu - şi să notăm 
că, în legătură cu aceasta, interpretarea poate fi nu o simplă selecţie, ci 
şi creaţie, inventare de semnificaţie -, aceste diverse interpretări nu 
sunt întotdeauna incompatibile, dar evidenţierea uneia dintre ele, locul 
pe care îl ocupă în prim-planul conştiinţei le aruncă adesea pe celelalte 
în umbră. Ceea ce este esenţial într-un mare număr de argumentări 


1 Cf. lucrările Celei de-a Treia Întâlniri de la Zürich asupra principiului duali- 
tätii, Dialectica, de la 22 la 25. 
2 Cf. E. GELLNER, Maxims, Mind, lul. 1951, p. 393. 

rezultă din acest joc de interpretări nenumărate şi din lupta pentru 
impunerea unora, pentru a le îndepărta pe altele. 

Infinita complexitate a interpretărilor, mobilitatea şi interacțiunea 
lor explică suficient de bine imposibilitatea de a reduce toate enunturile 
la propoziții a căror probabilitate numerică să poată fi determinată. 
Chiar dacă o argumentare a cunoştinţelor noastre permite precizarea 
acestor probabilitäti, aceasta se întâmplă numai dacă rămânem în 
cadrele unei interpretări anume. Din punct de vedere convențional 
nimic nu se opune acestui lucru, dar nici nimic nu va putea interzice ca 
o nouă interpretare să fie evidențiată sau sugerată implicit: posibilitățile 
de interpretare par inepuizabile. 

Uneori efortul celor care argumentează nu vizează atât să impună 
o interpretare anume, cât să arate ambiguitatea situației şi diversele 
maniere de a o înțelege. Faptul de a prefera o anumită interpretare, sau 
chiar acela de a crede în existența unei singure interpretări valabile pot 
fi revelatoare pentru un sistem particular de convingeri sau chiar pentru 
o concepție despre lume. Se poate, într-adevăr, postula unicitatea în 
interpretare nu numai într-un caz anume, ci şi ca regulă generală. Pentru 
Pascal, ceea ce ne împiedică să recunoaştem adevărurile este voința 
noastră pervertită!: în această concepție nu se admite o justificare ratio- 
nală posibilă pentru o multitudine de interpretări. Anticii calificaseră 
drept culoare interpretările favorabile unei idei: acest termen are la ei un 
sens peiorativ, care ține de aceea că se admite că există un adevăr al 
faptelor, cunoscut de avocat şi al cărui color ar fi o denaturare?. 

La antici, fie că sunt filosofi, jurişti sau teologi, interpretarea pri- 
veşte în mod normal texte: mai ales psihologii moderni sunt cei care au 
insistat asupra ubicuitätii interpretării, care nu este absentă nici la 
nivelul perceptiei. Pentru a risipi într-o oarecare măsură confuziile pe 
care aceste uzaje multiple ale noțiunii de interpretare le-ar provoca cu 
siguranță, sugerăm o distincţie - ce pare esenţială, într-o teorie a 


1 PASCAL, Despre spiritul geometric, sect. II, p.378. ( Ed. rom.: In: Opere ştiinţifice, 
Editura ştiinţifică, Bucureşti, 1967, pp. 156-157; n.t.) 

2 QUINTILIAN, Arta oratorică, vol. 1, IV, cap. II, 8 8. (Ed. rom.: p. 375; n.t.) 

3 Cf. CLAPAREDE, La genèse de l'hypothèse; MERLEAU-PONTY, Phénoménologie 
de la perception. 


Alegerea datelor şi adaptarea lor 155 


argumentării - între interpretarea semnelor şi cea a indicilor. Întelegem 
prin semne orice fenomene susceptibile de a evoca un alt fenomen, în 
măsura în care ele sunt utilizate într-un act de comunicare, în vederea 
acestei evocări. Fie că sunt lingvistice sau nu, ceea ce este important, 
pentru noi, este intenția de comunicare prin care sunt ele caracterizate. 
Indicele, dimpotrivă, permite evocarea unui alt fenomen, într-o manieră, 
ca să spunem aşa, obiectivă, independent de orice intentionalitate. 
Acelaşi act, acela de a închide o fereastră, poate fi, după caz, semn 
convenit sau indice al faptului că cuiva îi este frig. Ordinul ,lesiti!” 
poate fi interpretat simultan nu numai ca o invitație la a ieşi adresată 
cuiva, dar şi ca indice al mâniei celui care îl rosteste. Distincția noastră, 
care poate fi apropiată de cea a lui Jaspers, între expresie şi simptomi, 
diferă totuşi de ea prin aceea că este strict tehnică. Într-adevăr, 
interpretarea ca semn sau ca indice pune probleme distincte, deşi aceste 
două tipuri de interpretare sunt uneori contopite în mod inextricabil. 


$ 31. Interpretarea discursului şi problemele acesteia 


Consideratiile noastre au evidențiat ambiguitatea datului argu- 
mentativ pe care trebuie să-l interpretăm, ca şi multitudinea aspectelor, 
în interacțiune constantă, prin care se pretează el la interpretare. 
Studiile actuale asupra limbajului ca mijloc de comunicare sunt domi- 
nate de problemele pe care le pune interpretarea. Niciodată nu ne-am 
mirat atât de mult ca în epoca contemporană de faptul că cineva putea 
comunica altcuiva ceva ce să aibă, pentru auditor, o semnificaţie previ- 
zibilă. Incomprehensiunea, eroarea de interpretare nu au mai fost 
considerate drept accident evitabil, ci drept condiţia însăşi a limbajului. 
Nu au mai fost diferenţiate doar litera şi spiritul pentru a le opune, 
pentru a susține dreptul de a interpreta altfel decât permite litera: s-a 
văzut în litera însăşi un miraj care se dizolva cumva, între interpretări 
posibile. De atunci asistăm la un efort de a găsi reguli care să permită 
limitarea posibilităților prea largi de interpretare admisibile din punct 
de vedere teoretic. 


! K. Jaspers, Psihopatologie generală, cap. II. 

Nimeni nu a lucrat cu mai multă pasiune decât |. A. Richards la 
aceasta. Pentru el, retorica nu este, ca pentru noi, legată esențialmente 
de argumentare; ea este, ca şi pentru Jean Paulhan, studiul expresiei, 
dar, mai ales, al interpretării lingvistice: retorica ar trebui să fie, după 
el, studiul interpretării greşite şi al modurilor de a o remedia!. 

După ce a eliberat gândirea de aşa-zisul sens unic al cuvintelor, 
Richards propune o tehnică de interpretare. Ea constă în a căuta un 
sens apropiat de cel pe care oratorul l-ar atribui propriilor sale cuvinte 
dacă şi-ar putea analiza el însuşi discursul?. Auditorul găseşte acest 
sens căutând „ceea ce îi dă satisfacție”?, criteriu aplicabil pentru că 
autorul şi auditorul au în comun în acelaşi timp experienţe şi moduri 
de a reacționa. Buna interpretare a unei expresii ar fi deci aceea pe care 
autorul ar putea-o aproba, într-un context dat. 

Tot contextul, ne spune Richards, este cel care îi atribuie unui 
cuvânt functia, şi numai prin intermediul contextului putem descoperi 
ce funcție îndeplineşte“ cuvântul. Dar acest context - care nu ar putea fi 
decât pur verbal - ce elemente ale situației înglobează oare? Când 
copilul strigă lupul! pentru a zecea oară şi nu mai atrage atenția în 
ciuda pericolului real care, de această dată, îl ameninţă, este pentru că 
interpretarea strigătelor sale a fost determinată de ansamblul situației, 
din care fac parte şi apelurile anterioare. Copilul nu doreşte această 
extensie a contextului. În alte cazuri, dimpotrivă, autorul însuşi se stră- 
duieşte ca anumite elemente să fie înglobate în context. Un autor de 
teatru va da drept cadru dialogului său cabina unui portar, un altul, 
întreaga lume naturală şi supranaturală’. 

Orice autor trebuie să poată conta pe bunăvoința interpretuluis; 
acesta va fi cu atât mai dispus la efort, cu cât textul este mai prestigios. 
Dar nu riscăm oare, prin chiar acest fapt, să se impună autorului o 
interpretare care să fie în funcţie de convingerile proprii ale cititorului? 


11. A. RICHARDS, The Philosophy of Rhetoric, p. 3. 

21. A. RICHARDS, Principles of literary criticism, p. 226. 

3 Idem, Interpretation in teaching, p. 68. 

4 Ibid., pp. VIII, 48, 62. RICHARDS and GIBSON, Learning basic English, p. 88. 

5 Cf. Kenneth BURKE, A Grammar of motives, p. 77. 

61. A. RICHARDS, A Symposium on emotive meaning, The philosophical Review, 
1948, p. 145. 

Când credinciosul interpretează un pasaj din Biblie, el presupune că 
textul este nu numai coerent, ci şi veridic. Aşa cum spune Pascal: „Când 
cuvântul lui Dumnezeu, care este adevărat, este fals în litera lui, el este 
adevărat în spirit (...)”1. Dar cel care este hotărât să nu elimine nimic 
din Scriptură nu o va putea interpreta decât în funcție de adevărurile la 
care el aderă în prealabil. Deşi aceasta se întâmplă într-o măsură mai 
mică, imediat ce autorul se bucură de un credit oarecare, bunä-vointa în 
interpretarea textului său nu este independentă de ceea ce admite 
interpretul, întrucât acesta trebuie să încorporeze în propriile sale 
convingeri ceea ce aduce autorul. Or, tezele admise pot varia după 
interpreți. Din acel moment, orice regulă aşa-zis internă de interpretare, 
precum coerenţa, este dublată în mod ineluctabil de criterii venite de la 
interpret. A elimina interpretările incoerente este, a priori, recoman- 
dabil, dar această preocupare nu ne furnizează o regulă de conduită 
satisfăcătoare care să ne conducă în fiecare caz către interpretarea care 
ar fi în mod obiectiv cea mai bună. 

Dacă interpretarea unui text trebuie să traducă ansamblul inten- 
țiilor unui autor, trebuie să se țină cont de faptul că acest text comportă 
adesea o argumentare implicită, care este esențială pentru el. Spre 
exemplu, atunci când Isocrate îl determină pe fiul lui Alcibiade să spună: 


Toţi ştiu, într-adevăr, că aceiaşi oameni au cauzat distru gerea demo- 
cratiei şi înlăturarea tatălui meu2, 


este vorba despre fapte verificabile, dar aceste cuvinte semnifică: 
înlăturarea tatălui meu a constituit un act politic tot atât de condam- 
nabil ca şi distrugerea democraţiei. Tot sensul frazei stă în argumen- 
tarea implicită care trebuie să conducă la această ultimă concluzie. În 
vreme ce enunţul nu pare a privi decât fapte, ceea ce sugerează el este o 
apreciere. Or, distincţia dintre ceea ce este zis şi ceea ce nu este decât 
construcţie supraadăugată şi predispusă la controversă depinde de 
acordul sau de dezacordul cu privire la interpretare: aşa cum alegerea 
unei interpretări a faptelor, efectuată de oratorul unei interpretări de 


1 PASCAL, Pensées, 555, p. 1003 (ed. Brunschvicg) (Ed. rom: Cugetări, Editura 
Aion, Oradea, 1998, p. 446; n.t.) 
2 SOCRATE, Discursuri: Despre atelaj, § 4. 

fapte, nu se distinge de acestea decât atunci când o altă interpretare 
apare ca posibilă, tot astfel interpretarea textului vine să se suprapună 
acestuia din urmă ca un element distinct, atunci când există motive să o 
vedem ca distinctă. 

În afară de cazurile, pe care nu le putem exclude a priori, în care 
ambiguitatea unui text este voită şi în care orice efort de a-l face univoc 
rezultă dintr-o neînțelegere, se întâmplă rar ca, într-un limbaj neforma- 
lizat, textul să apară în ochii tuturor ca absolut clar. Cel mai adesea 
impresia de claritate, legată de univocitate, rezultă din ignoranță sau 
dintr-o lipsă de imaginație. Aşa cum foarte bine a notat Locke atunci 
când a scris: 


Nu-i singular cazul Când se întâmplă ca un om care, la prima 
lectură, erezuse că înțelesese un pasaj din Scriptură sau o clauză a 
Codului, le-a pierdut întru totul sensul după ce a consultat comentatori 
ale căror elucidări i-au sporit îndoielile sau le-au făcut să apară şi au 
aruncat textul în confuzie!. 


Claritatea unui text este condiționată de posibilitățile de interpre- 
tare pe care le prezintă. Dar pentru ca atenţia să fie atrasă de existența 
unor interpretări neechivalente, este necesar ca consecințele ce decurg 
din una dintre ele să difere, într-o oarecare măsură, de cele care decurg 
din alta; or, este posibil ca doar într-un context particular divergenta să 
ajungă să fie percepută. Claritatea unui text, sau a unei noțiuni, nu 
poate fi deci niciodată perfect asigurată, decât doar convențional, 
limitând în mod voit contextul în care poate fi interpretat. Necesitatea 
de a interpreta se prezintă deci ca regulă, eliminarea oricărei 
interpretări constituie o situație excepțională şi artificială. 


6 32. Alegerea calificărilor 


Aranjarea datelor în vederea argumentării constă nu numai în 
interpretarea lor, în semnificaţia care li se dă, dar şi în prezentarea anu- 
mitor aspecte ale acestor date, datorită acordurilor subiacente limba- 
jului de care ne servim. 


t LOCKE, An Essay conceming human understanding, cartea III, cap. IX, § 9, p. 389. 

Alegerea se manifestă în maniera cea mai aparentă prin uzajul 
itetului. Acesta rezultă din selecția vizibilă a unei calităţi care este 
scoasă în față şi care trebuie să completeze cunoaşterea noastră despre 
obiect. Acest epitet este utilizat fără justificare, pentru că se consideră 
că el enunţă fapte incontestabile; doar alegerea faptelor va apărea ca 
tendentioasä. Este permis să numim revoluția franceză „această 
revoluție sângeroasă”, dar nu este unicul fel de a o califica şi am putea 
alege tot atât de bine şi alte epitete. Rolul argumentativ al epitetelor 
este cel mai clar perceput atunci când două calificări simetrice şi de 
valoare opusă par în mod egal posibile: a-l califica pe Oreste drept 
„ucigaşul de mamă” sau „răzbunătorul de tată“, a spune despre o 
catârcă „fiică de măgar” sau „fiică de cai cu picioarele iuți ca furtuna”! 
înseamnă să alegem net un punct de vedere căruia i se percepe 
caracterul tendentios pentru că se vede imediat cum ar putea fi 
corectat. Dar nu toate epitetele se prezintă ca o alegere între două 
puncte de vedere care cer, ca să spunem aşa, să fie completate unul prin 
celălalt: cel mai adesea aspectele unei realități se situează în planuri 
diferite, iar o viziune mai completă a realului nu poate consta decât 
într-o multiplicare progresivă de aspecte asupra cărora se atrage atenția. 
Dacă, atunci când este ales un epitet, aspectul tendentios al 
prezentării este uşor de decelat, nu la fel stau lucrurile când este vorba 
despre simpla inserare a unei fiinţe într-o clasă şi despre desemnarea ei 
prin chiar această calificare2. Când cineva este desemnat prin cuvintele 
„ucigaşul”, alegerea nu apare deloc tot atât de clar ca în expresia, 
„Oreste, ucigaşul”, pentru că alegerea pare să se confunde cu uzajul 
însuşi al notiunilor?. Dar, de fapt, clasificările existente care sunt utilizate 


1 ARISTOTEL, Retorica, III, cap. 2, 8 14, 1405 b. (Ed. rom.: Editura IRI, Bucureşti, 
2004, p. 303; n.t.) 

2 Cf. Ch. PERELMAN şi L. OLBRECHTS-TYTECA, Les notions et l'argumentation, 
vol. Semantica, Archivio di Filosofia, 1955. 

3 Aceste considerații referitoare la epitet şi la inserarea unei fiinţe într-o clasă 
sunt valabile, mutatis mutandis, pentru adverbe şi pentru verbe, care, atât 
unele, cât şi altele, permit alegerea unor aspecte ale datelor pentru a le pune 
în evidenţă. Alegerea exprimată prin adverb va fi mai vizibilă decât cea 
exprimată prin verb. În loc de „a avansa cu greu”, vom folosi, adesea cu mult 
mai multă eficacitate, verbele „a se cățăra”, „a se fofila” (cf. Richard 

în calificare sunt numeroase şi nu putem califica fără să alegem, în 
acelaşi timp, clasificarea căreia îi vom acorda preeminentä. Această 
alegere este rareori lipsită de intenție argumentativă. Într-adevăr, 
clasele sunt caracterizate nu numai prin caractere comune membrilor 
lor, ba chiar, şi uneori mai ales, prin atitudinea adoptată în privința lor, 
prin maniera de a-i judeca şi de a-i trata. Diversele legislații reglemen- 
tează acest raport: a declara despre cineva că a comis un furt înseamnă 
a determina şi pedepsele de care este pasibil. A spune despre cineva că 
suferă de cutare maladie înseamnă deja a prevedea, măcar parţial, 
tratamentul care i se va administra. 

Astfel, orice gândire conceptuală se inserează în cadre gata 
formate! de care trebuie să ne servim şi care trebuie dispuse în cel mai 
bun mod pentru nevoile de acțiune asupra celuilalt. 

Nu numai argumentarea concretă implică existența unor clasi- 
ficări, dar uneori chiar ne sprijinim pe acestea din urmă pentru a desca- 
lifica ceea ce nu se înscrie în ele şi care pare, din acest motiv, defectuos. 
Marxiştii clasifică toate filosofiile în materialiste sau idealiste; în 
consecință, metafizicienii care nu intră într-o categorie sau alta vor fi 
acuzaţi de lipsă de curaj?. 

Aceste clasificări pot fi combătute, modificate şi adaptate, dar, cel 
mai adesea, ne vom mulţumi să le opunem alte clasificări, considerate 
mai importante, mai interesante sau mai fecunde. În loc să separăm 
indivizii în săraci şi bogați, este suficient să punem în prim-planul 
opoziţiei negri şi albi, pentru ca albul sărac să se simtă valorizat. „În 
acelaşi fel, ne spune S. de Beauvoir, cel mai mediocru dintre bărbați se 
consideră în faţa femeilor un semi-zeu”3: o clasificare dominantă, căreia 


WEAVER, The Ethics of Rhetoric, p. 135). Totuşi eficacitatea este mai degrabă 
cea a metaforei adormite (cf. $ 88: Expresiile cu sens metaforic sau metafore 
adormite). 

1 Cf. Benjamin Lee WHORF, The Relation of Habitual Thought and Behavior to 
Language dans Language, Meaning and Maturity, editat de S. I. HAYAKAWA, 
p. 225. 

2 H. LEFEBVRE, A la lumière du matérialisme dialectique, I: Logique formelle, logique 
dialectique, p. 25. 

3 S. de BEAUVOIR, Al doilea sex, vol. I, p.25. (Ed. rom.: Editura Univers & CEU, 
Bucureşti, 1998, vol. I, p. 25; n.t.) 

i se acordă atenție, lasă în umbră celelalte clasificări şi consecințele pe 
care le-ar presupune ele. 
Aşa se face că, ne mai spune S. de Beauvoir, 


o credinţă sinceră o ajută mult pe fetiţă să evite orice complex de inferio- 
ritate: ea nu este nici mascul, nici femelă, ci o creatură a lui Dumnezeul. 


Sfântul Toma se va servi de un procedeu analog, pentru a sugera 
superioritatea cunoaşterii referitoare la mântuire asupra cunoaşterii 
fenomenelor sensibile: „el îl invită pe om, ne spune Gilson, să-şi 
îndrepte privirile, de preferință, spre alt domeniu, care nu mai este pur 
şi simplu omenesc, ci domeniul fiilor lui Dumnezeu”2. 

Nu numai substantivul comun şi adjectivul, ci şi numele propriu 
poate fi utilizat pentru a opera această schimbare de punct de vedere. 
Când, spre exemplu, după dezastrul armatelor engleze în Olanda, Pitt 
cere Parlamentului să spună „dacă nu era un imens avantaj pentru 
Europa în general, faptul că Olanda nu a fost alipită Franţei fără luptă”?, el 
modifică aprecierea evenimentelor, raportând dezastrul, nu la grupul 
restrâns care este Olanda, nici la Anglia, ale cărei interese nu ar îndrăzni să 
le atace, ci la o noțiune care le înglobează pe amândouă şi care îi 
furnizează o anumită consolare victimei, prezentându-i soarta solidară 
cu a unui continent a cărui înfrângere este departe de a fi consumată. 

Calificările prezintă uneori un caracter atât de neaşteptat, încât s-ar 
vedea în ele, mai degrabă decât o alegere, o figură. Important este să 
vedem ce face din ele o figură argumentativäi. Forma clasificatoare este 
cea care produce un efect impresionant. lată un exemplu extras din 
Bossuet: 


În aceste stări deplorabile [de mizerie publică] ne putem gândi să ne 
impodobim corpul; şi nu tremuräm oare imbrăcându-ne cu subzistenţa, 
cu viaţa, cu agoniseala săracilor"? 


! Ibid., vol. II, p. 449. 

2 GILSON, Le tomisnie, p. 523. (Ed. rom.: Humanitas, Buc., 2002, p. 538; n.t.) 
3 W. PITT, Orations on the Freucirwar, p. 90. 

+ Cf. 8 41: Figuri de retorică şi argumentare. 

5 BOSSUET, Sermons, vol.I: Sur l'intégrité de la pénitence, p. 616. » 

Podoabele sunt calificate, simplu, ca subzistență a săracului: forma 
clasificatoare consideră drept câştig acel ceva către care tinde predica 
lui Bossuet. 


Calificarea, inserarea într-o clasă, poate fi exprimată nu prin 
folosirea unei noţiuni deja elaborate, ci prin aceea a unei conjunctii de 
coordonare, precum „şi”, „sau“, „nici“. Vom lua două exemple, dintr- 
un acelaşi volum de Gide, în care el începe prin a se revolta împotriva 
unui procedeu, pe care nu ezită să-l utilizeze câteva pagini mai departe: 


Şi nici măcar nu îţi voi mai vorbi despre ea [despre cartea lui 
Stimer], dragă Angela, dacă, printr-un procedeu demn de legile scelerate, 
unii nu ar dori să lege acum soarta lui Nietzsche de cea a lui Stier, să-l 
judece pe unul laolaltă cu celălalt pentru a-i îngloba mai bine pe amândoi 
într-o admiraţie sau o reprobare mai uşoară. (...) indignează-te pur şi 
simplu când auzi spunându-se: „Stirner şi Nietzsche” aşa cum însuşi 
Nietzsche se indigna auzind spunându-se: Goethe şi Schiller”!. 


Gide aplică imediat el însuşi tehnica ruşinoasă: 


Este posibil să ne placă sau să nu înțelegem deloc Biblia, să ne placă 
sau să nu înțelegem deloc O mie şi una de nopți, dar, vă rog, eu aş împărți 
mulţimea gânditorilor în două clase, din cauza a două forme inconcili- 
abile de spirit: cei care în faţa acestor două cărţi se emotioneazä; cei care 
în faţa acestor două cărți rămân şi vor rămâne închişi?. 


Aici nu există conjunctia „Şi” exprimată, dar este ca şi cum ar fi; 
cele două cărți sunt inserate într-o aceeaşi clasă față de care reacția va fi 
identică. Şi aici există omogenizare şi, prin aceasta, egalizare a valorilor. 
Nici într-un caz, nici în celălalt, nu există argumentare în favoarea 
acestei egalizări. Dar există prezentarea celor doi termeni ca şi cum 
inserarea lor într-o aceeaşi clasă ar fi de la sine înțeleasă, şi formarea 
unei clase ad hoc prin unirea celor doi termeni pe un plan de egalitate. 
Acest procedeu de calificare prin coordonare se poate aplica oricărui 
obiect. Este de ajuns, pentru a reuşi acest lucru, să tratăm aceste obiecte 
în acelaşi fel. Autorii umoristici, creatorii de utopii, ajung adesea să 


1 GIDE, Pretextes, p. 135. 
2 GIDE, Ibid., p. 175. 

producă un efect comic tratând în acelaşi fel comportamente impuse de 
convenţii sociale şi altele care nu sunt deloc astfel. 

Un astfel de tratament nu se termină în mod obligatoriu cu 
formarea de clase tehnic elaborate. Cel mai adesea nici o noțiune nu va 
permite desemnarea lor: este suficient ca indivizii astfel juxtapuşi şi 
care formează o clasă să reacționeze unii asupra altora în mintea 
auditorului şi astfel această tehnică capătă o valoare argumentativă. Nu 
este totuşi indiferent ca inserarea într-o clasă să se facă sau nu prin 
folosirea unei calificări. Noţiunea de care ne servim joacă adesea un rol 
esențial, chiar dacă nu ar fi decât din cauza nuantei de elogiu sau de 
blam care i se asociază. Am văzut deja că uzajul tendentios al unor 
calificări precum „tiran“ sau „pirat” a fost condamnat de către Bentham 
sub numele de „petiție de principiu într-un singur cuvânt”!. Acestrol al 
noțiunilor ne determină să studiem alegerea sub aspectul său cel mai 
profund probabil, adică cel mai insidios şi de asemenea cel mai 
ineluctabil. 


$ 33. Despre uzajul noțiunilor 


Calificarea datelor, inserarea lor în clase constituie cele două 
aspecte ale unei aceleiaşi activităţi, privită când în comprehensiune, 
când în extensie, activitate care este aplicarea noțiunilor la obiectul 
discursului. Aceste noțiuni, atâta timp cât folosirea lor nu suscită difi- 
cultäti, se prezintă si ca date pe care considerăm că ne putem baza si pe 
care ne bazăm într-adevăr în mod eficient. Dar natura acestui acord, 
conştiinţa precaritätii sale, a limitelor lui, ca şi a posibilităților argu- 
mentative pe care le conține pot fi interpretate divers. 

Trecerea univocă de la cuvânt la ideea pe care acesta o reprezintă 
este, în ochii teoreticienilor antici, un fenomen care decurge din buna 
folosire a limbii. Mai mult, se presupune că această idee poate fi deter- 
minată cu precizie prin recurgerea la alte idei, ele însele exprimate prin 
termeni univoci, sau că ea poate face obiectul unei intuitii rationale?. 


1 Cf. 8 28: Argumentarea ad hiominen şi petiția de principiu. 
2 Cf. PASCAL, Despre spiritul geometric., pp.363-364. (Ed. rom.: Ed. Ştiinţifică, 
Buc., 1967, pp. 363-364; n.t.) 

Limbajul artificial al matematicienilor furnizează, de secole, multor 
minți luminate, un ideal de claritate şi de univocitate pe care limbile 
naturale, mai puțin elaborate, ar trebui să se străduiască să-l imite. 
Orice ambiguitate, orice obscuritate, orice confuzie sunt, în această per- 
spectivă, considerate imperfectiuni, eliminabile nu numai în principiu, 
dar şi în fapt. Univocitatea şi precizia termenilor ar face din limbajul 
ştiinţific cel mai bun instrument pentru funcțiile de demonstrare şi 
verificare, şi tocmai aceste caractere s-ar dori impuse oricărui limbaj. 

Dar sunt oare toate funcţiile limbajului în acelaşi fel legate de aceste 
calități şi se poate spune chiar că limbajul ştiinţific este într-adevăr ferit 
de orice ambiguitate? O discuţie care s-a derulat, ca urmare a unui 
articol de M. Blacki, într-o revistă consacrată filosofiei stiintelor?, îi 
permite lui A. Benjamin să ajungă la concluzia că ideile vagi fac parte 
integrantă din ştiinţă şi că orice teorie a semnificației care le neagă nu 
este o teorie a stiintei?. 

Cum putem explica acest reviriment? El rezultă, se pare, din aceea 
că s-a recunoscut că o noțiune nu poate fi considerată drept univocä 
decât dacă sfera lui de aplicare este în totalitate determinată, ceea ce nu 
este posibil decât într-un sistem formal din care s-a putut elimina orice 
neprevăzut: noțiunea de „nebun” la jocul de şah îndeplineşte această 
condiţie. Dar nu este acelaşi lucru atunci când este vorba despre noti- 
uni elaborate în interiorul unui sistem ştiinţific sau juridic şi care 
trebuie să se aplice unor evenimente viitoare a căror natură nu poate fi 
întotdeauna complet precizată. Tocmai pentru a ține cont de această 
situație, F. Waismann ne cere, într-un articol remarcabil, să abandonăm 
ideea că noțiunile ştiinţific utilizabile pot fi reduse la nişte serise-data, 
căci folosirea lor presupune o textură adaptabilă la exigenţele unei 
experienţe viitoare: 

Spre exemplu, scrie el, definim aurul prin opoziție cu alte metale, 
precum aliajele. Este suficient pentru nevoile noastre actuale şi nu căutăm 
mai departe. Avem tendința de a neglija faptul că există mereu alte direcţii 
în care conceptul nu a fost definit. Şi, dacă am face-o, am putea cu 


IM BLACK, Vagueness, în Philosophy of Science, 4, 1937. 
2 V. articole de HEMPEL, COPILOWISH, în Philosophy of Science, 6, 1939. 
3 Ibid., p. 430. 

uşurinţă să ne imaginăm condiții care ar putea necesita noi limitări. Pe 
scurt, nu poate fi definit un concept precum aurul cu o precizie absolută, 
adică în aşa fel încât orice coltisor şi orice fisură să fie astupate ca så nu se 
strecoare indoiala!. 


În măsura în care experiențele viitoare şi modul de a le examina 
nu sunt pe de-a-ntregul previzibile, este indispensabil ca termenii cei 
mai bine precizati să fie conceputi ca înconjurați de o zonă de 
indeterminare suficientă pentru ca ei să poată fi aplicaţi la real. O 
noțiune perfect clară este aceea ale cărei cazuri de aplicare sunt toate 
cunoscute şi care nu admite deci un nou uzaj, care ar fi nepreväzut2: 
doar o cunoaştere divină sau limitată în mod convenţional este 
adecvată unei astfel de exigente. 

Pentru aceste motive, nu este posibil, după cum sugerează Bobbio, 
ca rigoarea dreptului să se apropie de cea a matematicii”, nici, aşa cum o 
propune Kelsen, să nu vedem în drept decât un ordin închis“. Într-adevăr, 
judecătorul nu poate, aşa cum poate logicianul formalist, să limiteze, 
odată pentru totdeauna, câmpul de aplicare al sistemului său. El riscă 
să se facă vinovat de denegare de justiție dacă refuză să judece „sub 
pretextul tăcerii, al neclaritätii sau al insuficientei legii” (art. 4 din 
Codul lui Napoleon). El trebuie, de fiecare dată, să poată judeca dacă 
dispoziţia legală invocată este sau nu aplicabilă situaţiei, chiar dacă 
aceasta din urmă nu a fost prevăzută de către legiuitor: aceasta îl obligă 
să ia o decizie motivată în privința modului în care va stabili o 
categorie juridică sau alta. 

Când uzajul noţiunilor nu este formalizat, aplicarea lor pune deci 
probleme referitoare la organizarea şi precizarea conceptelor. Aceste 
probleme sunt cu atât mai ineluctabile, cu cât noțiunile de care ne 
servim sunt mai vagi şi mai confuze. Este cazul, mai ales, al noțiunilor 


1 F. WAISMANN, Verifiability, în A. FLEW, Essays on Logic and Language, p. 120. 

2 Cf. Ch. PERELMAN, Problemes de logique juridique, în „Essais de logique 
juridique”, Journal des Tribunaux, 22 avril 1956, p. 272. 

3 Cf. N. BOBBIO, Scienza del diritto e analisi del linguaggio, în Suggi di critica 
delle scieuze, p. 55. 

4 H. KELSEN, Reine Rechtslehre, 1934. 

5 Cf. Ch. PERELMAN, Le râle de la decision dans la theorie de la connaissance, 
Actes du Ile Congrès international de Philosophie des Sciences, 1, p. 150. 

care, în mod explicit sau implicit, se referă la nişte mulțimi nedetermi- 
nate, precum, turnurile negative, ca „ceea ce nu este viu”, „cei care nu 
plătesc impozite”. Este mai ales cazul noțiunilor confuze, precum 
noțiunea de justiție!, care nu pot fi precizate şi aplicate decât dacă 
alegem şi punem în evidenţă unele dintre aspectele lor, incompatibile 
cu altele, sau chiar noţiuni ca cea de merit al cărei uzaj nu se concepe 
decât în funcţie de însăşi confuzia conținută de ele: înseamnă a evalua 
referindu-ne, în acelaşi timp, la subiectul care acționează şi la rezultatul 
obținut?. 

Astfel, utilizarea noțiunilor unei limbi vii nu se mai prezintă, 
foarte adesea, ca o simplă alegere de date aplicabile la alte date, ci ca o 
construcţie de teorii şi o interpretare a realului grație noțiunilor a căror 
elaborare o permit. Mai este ceva. Limbajul nu este numai mijloc de 
comunicare: el este şi instrument de acțiune asupra spiritelor, mijloc de 
persuasiune. Or, nu s-a pus încă suficient în evidenţă influența 
necesităților argumentării asupra maleabilitätii noțiunilor’. În ceea ce 
priveşte mai ales noțiunile fundamentale ale moralei şi ale filosofiei, 
doar argumentarea şi controversa permit să se explice de ce le nuantäm, de 
ce introducem distincţii care arată ambiguitatea a ceea ce fusese consi- 
derat mai înainte clar. Şi tocmai pentru că noțiunile utilizate în argu- 
mentare nu sunt univoce şi pentru că sensul lor nu este stabilit ne 
varietur, nu sunt constrângătoare concluziile unei argumentări. 

Valorile admise de către auditoriu, prestigiul oratorului, însuşi 
limbajul de care se serveşte el, toate aceste elemente sunt într-o 
constantă interacțiune când este vorba de a câştiga adeziunea spiritelor. 
Logica formală a eliminat toate aceste probleme din tehnica sa demon- 
strativă graţie unui ansamblu de convenții întemeiate perfect într-un 
domeniu al cunoaşterii pur teoretic. Dar ar fi să ne mintim siguri şi să 


1 Cf. Ch. PERELMAN, De la Justice. 

2 Cf. E. DUPRÉEL, Sur le rapport de la logique et de la sociologie, ou théorie 
des idées confuses, Rev. de métaphysique et de morale, iul. 1911; Le rapport social, 
pp. 227 si urm.; La logique et les sociologues, Rev. de l'Institut de Sociol. Solvay, 
1924, n. 1, 2; La pensée confuse, Annales de l'École des Hautes Études de Gand, t. 
III, 1939, reluat în Essais pluralistes. 

3 Cf. Ch. PERELMAN şi L. OLBRECHTS-TYTECA, Les notions et l'argumentation, 
Archivio di Filosofia, 1955. 

ignorăm anumite aspecte fundamentale ale gândirii umane, dacă am 
ignora influența pe care nevoile de decizie şi de acțiune o exercită 
asupra limbajului şi a gândirii. 


6 34. Clarificarea şi obscurizarea noțiunilor 


Necesitatea unui limbaj univoc, ce domină gândirea ştiinţifică, a 
făcut din claritatea noţiunilor un ideal pe care considerăm că trebuie să 
ne străduim mereu să-l realizăm, uitând că chiar această claritate poate 
obstructiona alte funcții ale limbajului’. De altfel, urmărind acest ideal, 
ne-am ocupat, tehnic, de realizarea acestei clarificări a noțiunilor, şi, 
teoretic, de descrierea ei, fără să ne ocupăm de ocaziile şi de uzajele 
care provoacă obscurizarea lor, aşa cum, într-o grădină bine îngrijită, 
nu suntem preocupați de felul în care cresc buruienile: ne mulțumim să 
le smulgem. Credem, dimpotrivă, că uzajul noţiunilor şi reglementarea 
acestuia în funcţie de nevoi trebuie să ne facă să înţelegem, totodată, 
cum se clarifică, se obscurizează noțiunile şi cum uneori clarificarea 
unora poate antrena obscurizarea altora. 

Tocmai am văzut că o noțiune nu poate fi perfect clară decât în 
interiorul unui sistem formal. De vreme ce anumite experiențe sunt 
legate de un sistem formal care ar trebui să permită descrierea şi 
prevederea lor, se introduce deja o anumită indeterminare din faptul că 
nu se spune, a priori, cum va fi realizată această integrare a experienţei. 
Odată realizată integrarea, sistemul respectiv va comporta, în afara 
regulilor formale, reguli semantice care privesc interpretarea semnelor, 
aplicarea lor unui aspect anume al realului, considerat drept model al 
sistemului analizat. Rezultă de aici că, în afara unui formalism pur, 
noțiunile nu pot rămâne clare şi univoce decât în raport cu un domeniu 
de aplicare cunoscut şi determinat. O aceeaşi noțiune, ca cea de număr, 
al cărei uzaj este perfect univoc într-un sistem formal, va înceta să aibă 
această limpezime când ne servim de ea în ontologie. Invers, o noțiune 
eminamente confuză, ca cea de libertate, poate vedea clarificate unele 
dintre uzajele sale într-un sistem juridic în care statutul oamenilor liberi 
este definit prin opoziţie cu cel al sclavilor. Dar să notăm imediat că 


1 Cf. B. PARAIN, Recherches sur la nature et les fonctions du langage, p. 96. 

acordul asupra unor uzaje clare ale unei noțiuni confuze, dacă aduce 
servicii de necontestat într-un domeniu anume, va fi inutilizabil în 
majoritatea cazurilor în care era folosită mai înainte noțiunea confuză. 
Aceasta rezultă clar dintr-o analiză ca aceea întreprinsă de Dupréel 
despre noțiunea de merit!. 

Salvador de Madariaga ne aminteşte, în legătură cu aceasta, ceea 
ce fusese spus adesea de către englezi: 


Sensul complexităţii vieţii, care face gândirea engleză concretă, o 
face şi vagă. 


şi, mai departe, 


Caracterul complex şi vital al gândirii engleze cere deci drept normă 
ceva mai complicat şi în acelaşi timp mai elastic decât rațiunea. Această 
normă este intelepciunea?. 


Trebuie notat totuşi că acest uzaj vag al noțiunilor se completează 
cu specificarea unor situații în mod tradițional reglementate în care 
utilizarea chiar a acestor noțiuni este precizată la maximum. 

Dar o noțiune confuză nu poate fi epuizată prin enumerarea 
cazurilor sale de aplicare. Înseamnă să spunem şi că ea nu poate fi eli- 
minată din preocupările noastre prin critica succesivă a unei serii a 
aspectelor sale: nu este deloc de ajuns să arătăm că toate formele de 
justiție, de libertate, de înțelepciune pe care le avem în vedere sunt o 
păcăleală pentru a devaloriza definitiv aceste noțiuni. 

Când sistemul lor de referință nu este indicat şi nu poate fi înlo- 
cuit într-o manieră univocă sau, chiar, când sunt integrate în sisteme 
ideologice foarte diferite unele de altele, noțiunile confuze permit 
cristalizarea unui efort global de bunăvoință; dar aplicarea lor particu- 
lară la scopurile unei acţiuni concertate va necesita, de fiecare dată, 
reglări apropriate. Aşa se face că adoptarea declarației universale a 
drepturilor omului de către partizanii unor ideologii foarte diferite a 
permis, după cum spune J. Maritain, să se ajungă la nişte norme 
practice care „justificate în mod diferit pentru fiecare, sunt şi pentru 


' E. DUPREEL, Essais pluralistes, pp. 328-329 (La pensée confuse). 
2 Salvador DE MADARIAGA, Englishmen, Frenclimen, Spaniards, pp. 70, 77-78. 

unii, ca şi pentru alții principii de acţiune analogic comune”!. Doar 
uzajul unor noțiuni confuze, înțelese şi interpretate de fiecare conform 
propriilor sale valori, a permis acest acord, al cărui merit principal este 
favorizarea unui dialog ulterior. În ziua în care nişte terţi, judecători 
sau arbitri, vor fi desemnaţi pentru a tranşa conflicte, pe baza cartei 
adoptate, interpretarea variabilă a fiecăruia dintre semnatari va conta 
mai putin decât faptul însuşi de a fi acceptat textul a cărui interpretare 
nu este univocă, ceea ce va creşte în aceeaşi măsură puterea de apre- 
ciere a judecătorilor. 

Cum sensul noțiunilor depinde de sistemele în care sunt ele 
utilizate, pentru a schimba sensul unei noțiuni, este de ajuns ca ea să fie 
inserată într-un nou context şi mai ales să fie integrată în raționamente 
noi. Este ceea ce remarcă cu finețe Kenneth Burke în legătură cu 
dovezile carteziene ale existenței lui Dumnezeu: 


Unul dintre editorii lui Descartes, John Veitch, a spus că, atunci 
când Descartes punea sub semnul îndoielii o dogmă veche, mai degrabă 
decât s-o atace frontal, el viza să-i „sape temeliile”. Si se debarasa de 
principii tradiționale „nu atât prin atac direct, cât substituindu-le noi 
dovezi şi premise”. Veitch îl citează şi pe un apărător al lui Descartes care 
spune cu ironie că duşmanii lui îl numeau ateu „după toate probabilitățile 
pentru că dăduse noi dovezi ale existenței lui Dumnezeu!” Dar aceste noi 
dovezi erau, într-adevăr, noi determinări ale lui Dumnezeu. Și prin 
aceasta, ele schimbau în mod subtil natura lui „Dumnezeu“ ca termen de 
motivaţie...2. 


De fiecare dată când prezentăm ca element al unui sistem bine 
structurat o noțiune care este în mod tradițional confuză, cititorul poate 
avea impresia că am exprimat ceea ce el a gândit dintotdeauna, dacă nu 
ar avea el însuşi un context suficient de precis care ar asigura acestei 
noțiuni unele dintre determinările sale. Dar dacă acest context ar exista, 
cititorul va crede mai degrabă că-i vorba de trădare, cum este cazul 
scolasticilor indignati de îndrăznelile unui Descartes. 

Noţiunile confuze îl pun pe cel care se serveşte de ele în fața unor 
dificultăţi care, pentru a fi rezolvate, cer o aranjare a conceptelor, o 


1 În jurul noii declaraţii universale a drepturilor omului, Introducere, p. 12. 
2 Kenneth Burke, A Granunar of motives, p. 55. 

decizie privitoare la maniera de a le înțelege într-un caz dat. Această 
decizie, odată admisă, va avea ca efect clarificarea noțiunii în unele 
dintre uzajele acesteia în care ea va putea juca rolul de noțiune tehnică. 
O noțiune pare suficient de clară atâta timp cât nu se văd situații în care 
ea s-ar preta unor interpretări divergente. Când o astfel de situație 
apare, noțiunea se obscurizează, dar, după o decizie care reglează 
aplicarea sa univocă, ea va părea mai clară decât era mai înainte, cu 
condiția ca această decizie să fie unanim admisă, dacă nu de toţi, măcar de 
toți membrii unui grup specializat, ştiinţific sau juridic. 

Noţiunile au cu atât mai mult şansa de a fi obscurizate, cu cât 
propozițiile în care sunt inserate par greu de respins, fie pentru că ele 
confirmă anumite categorii universale, fie pentru că sunt obligatoriu 
valabile, ca texte sacre sau prescriptii legale. Întregul efort, într-adevăr, 
nu se poate referi decât la interpretarea acestor propoziţii. 

Să ne amintim în legătură cu aceasta o idee a lui La Bruyere: 


Muritorii care vorbesc în testamentele lor pot să se aştepte să fie 
ascultați ca nişte proroci: dar fiecare îşi trage spuza pe turta sa şi îi 
interpretează în felul lui, vreau să spun după dorinţele şi interesele lui!. 


Mobilele care împing la interpretări variate pot fi mai nobile decât 
cele pe care le citează La Bruyere: poate fi vorba, în cazul teologului, de 
o grijă pentru coerenţă, în cazul judecătorului, de o grijă pentru echi- 
tate; ceea ce ne interesează, este să semnalăm circumstanțele în care 
interpretările variate riscă să se producă şi să contribuie la obscurizarea 
noțiunilor. 

Noţiunile se obscurizează, de asemenea, ca urmare a tulburărilor 
pe care situații noi le pot introduce în raporturile admise între diferitele 
lor aspecte. Dacă anumiţi indivizi se conduc într-un anume fel, o 
legătură între natura şi comportamentul lor se va face în mod normal: 
acesta din urmă va fi considerat expresia esenței lor. Acelaşi adjectiv va 
veni să exprime, într-un mod indiscernabil şi ambiguu, o determinare 
în spațiu sau în timp, apartenența la un partid şi un fel de a se 
manifesta: european, medieval, liberal, calificând o cultură, o artă, o 


1 LA BRUYÈRE, Caracterele, Despre câteva uzante, 56, p.442. (Ed. rom: Editura 
pentru Literatură, Bucureşti, 1968, 56, vol. II, p. 246; n.t.) 

politică, prin determinările şi prin natura manifestărilor lor. Dacă 
acestea din urmă ajung să nu mai coincidă, tacă cultura europeană se 
răspândeşte pe alte continente, dacă bisericile gotice sunt construite în 
secolul al XX-lea, dacă membri ai altor partide aderă la o politică 
liberală, sau dacă, invers, locuitori ai Europei se lasă influențați de 
cultura Indiei, dacă se găsesc, în Evul Mediu, manifestări ale artei 
clasice şi dacă membri ai partidului libera! preconizează măsuri 
socialiste, noțiunile se obscurizează şi ne întrebăm dacă nu este cazul, 
din nou, să căutăm un criteriu care să permită aplicarea lor univocă. 

De altfel, uzajul noțiunilor fiind legat de consecinţele lor practice, 
modificarea acestor consecințe antrenează, prin urmare, reacţii în ceea 
ce priveşte uzajul lor. În Belgia, un mare număr de măsuri legale au 
fost decretate după 1939 cu clauza că ele vor înceta într-o zi care urma 
să fie fixată, prin decret regal, pentru „trecerea armatei pe picior de 
pace”. În 1947, la doi ani după sfârşitul ostilităților, chiar dacă armata 
belgiană fusese demobilizatä de mult timp, acest decret regal nu fusese 
încă promulgat. După cum explica M. Lilar, ministru al Justiţiei în acea 
vreme, 


Dacă trecerea armatei pe picior de pace nu este încă realizată la ora 
actuală, aceasta Une exclusiv de dificultăţi de ordin juridic. Într-adevăr, 
această trecere a armatei pe picior de pace este un act cu o forţă juridică 
importantă, care necesită revizuirea, text după text, a întregii legislații de 
război şi mai ales a tuturor decretelor-lege emise de puterile 
extraordinare din 20 martie 1945 şi lovite de caducitate prin faptul trecerii 
armatei pe picior de pacei. 


Limita de validitate a puterilor speciale, în virtutea cărora fuseseră 
luate măsuri, fusese fixată într-o manieră mai categorică cu referire la 
un fapt anume, trecerea armatei pe picior de pace, aşa cum nu ar fi fost 
posibil prin simpla menţiune a „întoarcerii la condiţii normale de 
viață”. Dar acest uzaj al noțiunii de „trecere a armatei pe picior de 
pace” nu ar exista fără a se acționa asupra ei: suficient de clară mai 
înainte, ea se obscuriza prin solidaritatea stabilită între ea şi totalitatea 
consecinţelor sale juridice. 


1 Anuales parlementaires de Belgique, Camera Reprezentanţilor, şedinţa din 5 
februarie 1947, p. 6. 

Orice uzaj analogic sau metaforic al unei noțiuni o obscurizează. 
Într-adevăr, pentru a exista uzaj analogic, trebuie ca noțiunea să fie 
aplicată unui alt domeniu decât câmpul său normal de aplicare şi acest 
uzaj nu poate fi deci reglementat şi precizati. Uzajele viitoare vor 
păstra, vrem nu vrem, din acest uzaj analogic, o urmă care, nefiind 
neapărat aceeaşi la toţi utilizatorii, nu poate face altceva decât ca 
noțiunea să fie şi mai imprecisă. 

Totalitatea acestor circumstanțe, la care trebuie adăugate cele, 
foarte numeroase, în care noțiunea este modificată de nevoile argumen- 
tării înseşi şi despre care vom trata în paragraful următor, contribuie la 
ceea ce se numeşte viața limbajului şi a gândirii, aceasta conducând la o 
evoluţie a sensului cuvintelor. 

Această evoluţie poate fi, la rândul ei, utilizată pentru obținerea 
unor efecte poetice capabile, şi ele, să acționeze asupra uzajului ling- 
vistic. Charles Chassé a arătat că Mallarmé s-a servit de multe cuvinte 
cu sensul lor vechi şi perimat, mergând până la a scrie „La clé de 
Mallarmé est chez Littré/Cheia lui Mallarmé se găseşte în Littré”?; ar fi 
suficient, în opinia lui, să ne referim la acest sens pentru a înțelege 
anumite poeme considerate obscure. Dar să insistăm, împreună cu G. 
Jamati şi cu R. Caillois3, asupra faptului că nu ne putem mulțumi, 
pentru a înţelege astfel de texte, cu sensul vechi. Într-adevăr, nu ne 
aşteptăm din partea cititorului să facă abstracție de sensul actual al 
cuvintelor; acesta interferează cu cel vechi pentru a crea un ansamblu 
conceptual evocator care nu corespunde niciunui moment al evoluţiei 
semantice şi care este mai vag decât sensurile deja cunoscute. 

Să notăm în încheiere că evoluția noțiunilor, ca urmare a uzajului 
lor, va avea un efect cu atât mai deplorabil pentru înţelegerea lor 
univocă cu cât, pentru majoritatea spiritelor, toată această evoluţie nu 
prezintă decât aspecte fragmentare, reglări, aproximări ale unui ace- 
luiasi concept, care interacționează unele cu altele. Oratorul va trebui, 


1 Cf. § 82: Ce este analogia. 

2 Ch. CHASSE, La clé de Mallarmé est chez Littré, Quo vadis, mar.-mai 1950; Les 
clés de Mallanné, 1954. 

3 G. JAMATT, Le langage poétique, în Formes de l’art, formes de l'esprit, pp. 271-272. 
R. CAILLOIS, Poétique de St-Jolm Perse, pp. 22 şi urm. 

de fiecare dată, să scoată în evidenţă, să facă prezente unele dintre 
aceste aspecte în detri.nentul altora. El va face acest lucru cel mai 
adesea servindu-se de piasticitatea lor şi adaptând noţiunile la nevoile 
argumentării. Analizei acestor tehnici de adaptare îi vom consacra 
paragraful viitor. 


§ 35. Uzajele argumentative şi plasticitatea noțiunilor 


Felul în care sunt prezentate noțiunile fundamentale într-o discu- 
ție depinde adesea de faptul că ele sunt legate de tezele pe care le 
apărăm sau de cele ale adversarului. În general, când o noţiune caracte- 
rizează propria sa poziţie, oratorul o prezintă ca fiind nu confuză, ci 
suplă, bogată, conţinând adică mari posibilităţi de valorizare şi, mai 
ales, putând să reziste asalturilor unor noi experienţe. Dimpotrivă, 
noțiunile legate de tezele adversarului vor fi fixe, prezentate ca 
imuabile. Procedând astfel, oratorul face ca inerția să joace în beneficiul 
lui. Supletea noțiunii, care este postulată din primul moment şi care 
este revendicată ca fiindu-i inerentă, ne permite să minimalizăm, subli- 
niindu-le totodată, schimbările pe care noua experienţă le-ar impune, 
pe care obiecțiile le-ar reclama: adaptabilitatea de principiu la nişte 
circumstanţe noi ne va permite să susţinem că se menţine vie aceeaşi 
noțiune. lată câteva exemple. 

H. Lefebvre apără un materialism suplu şi bogat, chiar dacă el 
fixează conceptul de idealism: 


Pentru materialismul modern, idealismul se defineşte şi se critică 
prin unilateralitatea sa. 

Dar materialiştii nu trebuie să permită să se simplifice adevărurile 
cele mai importante ale materialismului, să le lase să cadă din nou la 
nivelul materialismului vulgar, prin omiterea rezultatelor prețioase obti- 
nute de către idealişti in istoria cunoaşterii şi mai ales în logicä!. 


Materialismul poate şi trebuie să înglobeze tot ceea ce este valabil, 
el beneficiază de o plasticitate care este contestată în mod explicit idea- 


1 H. LEFEBVRE, À la lumière du matérialisme dialectique, l: Logique formelle, logique 
dialectique, pp. 38-39. 

lismului, care se defineşte, după cum spune autorul, prin „unilaterali- 
tatea” sa. 

Aceeaşi rigiditate este impusă noțiunii de „metafizică”, conside- 
rată ca exprimând o stare depăşită a cunoaşterii; autorul se întreabă 
chiar cum a fost posibilă metafizica!: atitudinea sa presupune că metafi- 
zica este incapabilă de adaptare şi de înnoire, că ea este delimitată, 
odată pentru totdeauna şi că funcţiile sale sunt definitiv fixate. Am 
putea opune acestui punct de vedere reflectiile asupra metafizicii 
dezvoltate de unul dintre noi care a prezentat extinderile succesive ale 
metafizicii şi a căutat să arate permanenta acesteia: metafizica în cali- 
tate de ontologie, apoi ca epistemologie, apoi ca elucidare a motivelor 
opțiunii axiologice, metafizică viitoare în sfârşit, cu frontiere imprevi- 
zibile2. Fără să vrea el a dat astfel un exemplu de flexibilizare a unei 
noțiuni. 

Se pare că tehnica se dezvoltă adesea în dublu plan. Pe de o parte, 
noi facem de fapt noțiunile mai suple, ceea ce permite utilizarea lor în 
circumstanţe care se îndepărtează mult de uzajul lor primitiv; pe de 
altă parte, calificăm drept suple noțiunile în discuţie. 

Caracterul fix al conceptelor adversarului facilitează refutarea lor 
şi permite ca ele să fie considerate perimate, inadaptabile şi, prin 
aceasta, depăşite. Conceptiile pe care le apărăm vor fi cele ale unei gân- 
diri vii, suple, adaptabile şi, prin aceasta, mereu actuale. Aceste proce- 
dee diverse, oricât de spontane ar fi, sunt totuşi interpretate adesea, de 
către adversar, ca semn de incomprehensiune sau de rea-credintä, 
împotriva căreia nu pierde ocazia să protesteze. 


A face ca noțiunile să fie mai suple sau mai rigide este o tehnică 
adoptată când aprecierea care le priveşte trebuie să rezulte, măcar în 
parte, din argumentare. Dimpotrivă, când valoarea desemnată de 
noțiune este clar stabilită şi prealabilă argumentării, ne vom servi de o 
altă tehnică, referitoare mai degrabă la extensiunea noțiunilor. Ea 
constă, pur şi simplu, în a lărgi sau a restrânge câmpul unei noțiuni în 


1 Ibid., p. 20. 
2 Ch. PERELMAN, Philosophies premières et philosophie régressive, în Rhétorique 
et philosophie, pp. 85 şi urm. 

aşa fel încât ea să înglobeze sau nu anumite fiinţe, anumite lucruri, 
anumite idei, anumite situaţii. Spre exemplu, vom extinde câmpul 
termenului peiorativ „fascist” pentru a îngloba în el anumiţi adversari; 
pe când, pentru a-i exclude, vom restrânge extensiunea termenului 
„democratic“ care este valorizant. Invers, vom limita sensul cuvântului 
„fascist”, pentru a-i exclude din el pe prietenii pe care îi susţinem, şi 
vom extinde sensul cuvântului „democratic“, pentru a-i include în el. 
Această tehnică nu este utilizată doar în politică. O întâlnim chiar în 
controverse ştiinţifice. Aşa se face că Edouard Claparede constată că, 
atunci când asociationismul a fost abandonat de psihologi, ei se criticau 
unii pe alții tratându-se de asociationisti si lărgind progresiv această 
noțiune pentru a putea îngloba în ea pe adversar. Şi Claparede îşi 
termină amuzanta analiză cu concluzia: „Eşti mereu asociationistul 
cuiva”!. 

Rezultă din aceste câteva observaţii că uzajul noțiunilor în funcție 
de dorinţa de a valoriza sau de a devaloriza ceea ce califică ele nu poate 
să nu aibă o influență profundă asupra semnificației lor. Aceasta nu 
este deloc, aşa cum ar încerca anumite analize să ne facă să credem, o 
juxtapunere a două elemente, unul descriptiv, altul emotiv. Ceea ce 
numim „sensul emotiv” al noţiunilor? este o componentă pe care 
teoreticianul preocupat să descrie complexitatea efectelor limbajului 
este obligat să o introducă, atunci când vrea să corecteze, mai târziu, 
ideea că semnificația noțiunilor este esențialmente descriptivă, adică 
atunci când acestea au fost analizate în manieră statică. Dar dacă 
această semnificaţie este analizată în manieră dinamică, în funcţie de 
uzajele argumentative ale noțiunii, vedem că câmpul de aplicare al 
noțiunii variază în funcţie de aceste uzaje şi că plasticitatea noțiunilor 
este legată de acestea. „Semnificaţia emotivă” face parte integrantă din 
semnificația noțiunii; nu este deloc o asociere suplimentară, întâmplătoare, 
străină caracterului simbolic al limbajului. Uzajul argumentativ al 
noțiunilor influențează deci asupra confuziei care le caracterizează. 


1 CLAPAREDE, La genèse de l'hypothèse, p. 45. 

2 OGDEN şi RICHARDS, The meaning of meaning, Ch. L. STEVENSON, Ethics and 
Language; cf. şi A Symposium on emotive meaning, Phil. Rev., 1948, pp. 111-157. 

3 Cf. Ch. PERELMAN şi L. OLBRECHTS-TYTECA, Les notions et l'argumentation. 

Tocmai măsura în care ele servesc drept instrument de persuasiune 
face ca acordul asupra utilizării lor să fie mai dificil. Valorile universale, 
pe care le considerăm instrumente de persuasiune prin excelenţă, sunt 
desemnate, nimeni nu se va mira de acest lucru, de noţiunile cele mai 
confuze ale gândirii noastre. 

Aceste remarci sunt suficiente, pentru moment, ca să evidentiem 
faptul că prezentarea datelor nu constă într-o simplă alegere între 
elemente prealabile, ci într-o aranjare care explică, măcar parțial, dina- 
mismul limbajului şi al gândirii. 

Alegerea premiselor oferea acel ceva particular studiului nostru, şi 
anume că era uşor şi util să o recunoaştem sub avataruri foarte diverse: 
selecția datelor care are drept corolar acordarea prezenţei lor, rolul 
interpretării, alegerea anumitor aspecte ale datelor realizată prin uzajul 
epitetului, prin inserarea fenomenelor într-o clasă sau alta cunoscută în 
prealabil de auditori şi, în sfârşit, alegerea care se operează prin uzajul 
şi transformarea noţiunilor înseşi. Am crezut că este bine să ordonăm 
analiza noastră în aşa fel încât aceasta să apară ca o aprofundare 
continuă. Nu trebuie să ascundem faptul că, tratând despre selecţia 
datelor, despre interpretare, despre uzajul epitetului, despre inserarea 
într-o clasă, despre recurgerea la plasticitatea noțiunilor, am reluat 
adesea, sub aspecte noi, analiza unui aceluiaşi proces fundamental. Ni 
se pare totuşi că nu poate fi neglijată analiza niciunuia dintre aspectele 
pe care le-am avut în vedere, dacă nu consimtim la o sistematizare 
filosofică, sau chiar pur şi simplu tehnică, cel puţin prematură. Ordinea 
adoptată în studiul nostru ne-a determinat să considerăm în ultimă 
instanță uzajul şi transformarea noțiunilor, adică aspectul sub care 
problema alegerii ne obligă să regândim, într-o perspectivă retorică, 
majoritatea problemelor semantice. 

Aceasta înseamnă să spunem că forma sub care sunt enunțate 
datele este în mod necesar cea pusă în discuţie în tot ceea ce precede. Şi 
ne-am putea întreba dacă, din punctul de vedere al rationamentului, 
alte probleme care ar privi în mod special forma sunt de luat în 
considerare. De aceasta ne vom ocupa în cursul celui de-al treilea 
capitol, referitor la prezentarea datelor şi la forma discursului. Prin ce 
se va distinge, mai ales de cele precedente, acest al treilea capitol? 
Numai prin aceea că, în loc să plece de la puncte de vedere care în mod 

tradițional privesc raționamentul, credinţa, adeziunea, pe scurt ceea ce 
face obiectul, sau scopui, persuasiunii, noi vom pleca de la puncte de 
vedere care în mod trauițional privesc forma, expresia gândirii şi ne 
vom strădui să vedem rolul posibil pe care diversele particularități de 
expresie îl pot avea în prezentarea datelor. Aceasta înseamnă să 
spunem că termenul „formă” va fi utilizat într-un sens cu mult mai 
apropiat de cel al scriitorului decât de cel al logicianului. 


CAPITOLUL III 


Prezentarea datelor şi forma discursului 


6 36. Materia şi forma discursului 


Am avut deja ocazia să semnalăm, în capitolul precedent, rolul 
deosebit care trebuie atribuit, în argumentare, prezenței, punerii în evi- 
dentä a anumitor elemente asupra cărora oratorul doreşte să concen- 
treze atenția pentru a le permite să ocupe prim-planul conştiinţei. 
Înainte chiar de a argumenta pornind de la anumite premise, este esen- 
Hal ca conţinutul acestora să se detaşeze pe fondul nediferentiat al 
elementelor de acord disponibile: această alegere a premiselor se 
confundă cu prezentarea lor. O prezentare eficace, care impresionează 
conştiinţa auditorilor, este esenţială nu numai în orice argumentare 
care tinde către acțiunea imediată, dar şi în cea care vizează să orien- 
teze spiritul într-un anumit fel, să facă să prevaleze anumite scheme 
interpretative, să insereze elementele de acord într-un cadru care să le 
facă semnificative şi să le confere locul ce le revine într-un ansamblu. 

Această tehnică a prezentării a luat chiar o asemenea dezvoltare, 
încât întreaga disciplină a retoricii a fost redusă la studierea ei, retorica 
fiind concepută ca artă de a vorbi bine şi de a scrie bine, ca o artă a 
exprimării gândirii, ca o artă de formă pură. Tocmai împotriva acestei 
concepții, care se află la originea degenerescentei retoricii, a sterilității 
sale, a verbalismului ei şi a dispretului pe care ea l-a inspirat final- 
mente, trebuie să ne revoltăm. Noi refuzăm să separăm, în discurs, 
forma de fond, să studiem structurile şi figurile de stil independent de 
scopul pe care trebuie să-l îndeplinească ele în argumentare. Vom 
merge chiar mai departe. Ştim că anumite feluri de a ne exprima pot 
produce un efect estetic, legat de armonie, de ritm, de alte calități pur 
formale, şi că ele pot avea o influență argumentativă prin admiraţia, 
bucuria, destinderea, excitarea, captările şi pierderile de interes pe care 
le provoacă, fără ca aceste elemente diverse să poată fi analizate ca 
funcție directă a argumentării. Vom exclude totuşi studiul acestor 

mecanisme, în ciuda importanței lor incontestabile în acțiunea oratorică 
din această analiză pe care o facem noi argumentării. 

Ceea ce ne va reține atenția în analiza formei discursului, în 
măsura în care considerăm că se poate distinge de subiectul său, sunt 
mijloacele datorită cărora o anumită prezentare a datelor situează 
acordul la un anumit nivel, îl imprimă cu o anumită intensitate în 
conştiinţe, reliefează unele dintre aspectele sale. Doar gândindu-ne la 
anumite variaţii de formă, la prezentări diverse ale unui anumit 
conținut, care nu este, de altfel, întru totul acelaşi când a fost altfel 
prezentat, va fi posibil să depistăm alegerea unei forme anume. Aşa 
cum existența a mai mult de o interpretare posibilă ne permite să nu 
confundăm textul cu sensurile care i se atribuie, tot astfel, gândindu-ne 
la diversele mijloace de care s-ar fi putut servi oratorul pentru a-i face 
cunoscută auditoriului tema discursului său, vom ajunge noi, pentru 
nevoile expozeului, să distingem problemele pe care le pune 
prezentarea datelor de cele referitoare la alegerea lor. 


$ 37. Probleme tehnice de prezentare a datelor 


Orice discurs este limitat în timp şi practic lucrurile stau la fel cu 
orice text care se adresează unor terți. Fie că această limitare este 
impusă în mod convenţional sau depinde de oportunitatea, de atenţia 
auditorilor, de interesul lor, de locul disponibil într-un ziar sau într-o 
revistă, de cheltuielile pe care le presupune tipărirea unui text, forma 
discursului nu poate să nu țină cont de ea. Problema generală a mărimii 
discursului se răsfrânge imediat asupra locului care i se va acorda 
expunerii elementelor de plecare, asupra alegerii acestora şi a felului în 
care vor fi prezentate auditorilor. Cel care rosteşte un discurs, vizând 
persuasiunea - contrar exigențelor unei demonstrații formale în care, în 
principiu, nimicnu ar trebui să fie subinteles — are datoria să-şi dozeze 
timpul şi atenţia auditorilor săi: este normal să acorde fiecărei părți a 
expozeului său un loc proporțional cu importanța pe care ar dori să o 
vadă atribuită acestuia în conştiinţa celor care îl ascultă. 

Când o anumită premisă este cunoscută de toată lumea, şi când ea 
nu este în discuție, faptul de a o enunta ar putea părea ridicol: 

(...) dacă vreuna dintre aceste premise este cunoscută, nici nu mai trebuie 
enunțată; căci auditoriul însuşi o înlocuieşte, ca de exemplu, dacă vrem să 
facem cunoscut faptul că Dorieus a învins într-un concurs cu cunună, este 
de ajuns să spunem că el a fost învingător la Jocurile Olimpice, şi nici nu 
este necesar să adăugăm faptul că a fost încununat la aceste jocuri 
olimpice; căci toți cunosc acest lucru !. 


Această remarcă, indiscutabil justă, atrage după sine două obser- 
vatii. Nu este întotdeauna atât de uşor de arătat premisa subînțeleasă, 
iar această premisă nu este mereu la fel de sigură ca în exemplul citat. 
Unii oratori nu se dau în lături de la a utiliza această latitudine pentru a 
trece sub tăcere premise foarte discutabile şi asupra cărora preferă să 
nu atragă atenția auditoriului lor. Pe de altă parte, anumite elemente 
indubitabile merită totuşi să ne lungim mult timp asupra semnificației 
şi importanţei lor, în loc să le lăsăm să se subînteleagä sau pur şi simplu 
să le menționăm. Prelungind atenţia care li se acordă, creştem prezența 
lor în conştiinţa auditorilor. Anumite sfaturi sigure ale unor retori 
antici sunt destinate să ne amintească această tehnică de a accentua un 
punct, prin timpul care i se consacră: 


Obişnuiam, de asemenea, scrie Quintilian, să extrag punctele asupra 
cărora eram de acord cu adversarul meu, bineînţeles dacă îmi erau 
favorabile, şi nu numai să-i smulg mărturisirea, dar chiar o măream cu 
ajutorul partitiunii2. 


Sfatul lui Aristotel, adecvat atunci când este vorba despre un fapt 
care serveşte doar de verigă într-o argumentare, trebuie să fie înlocuit 
cu cel al lui Quintilian când este vorba despre fapte indubitabile, dar 
care trebuie puse în valoare făcându-le familiare. Dacă stilul rapid este 
favorabil rationamentului, stilul lent este creator de emoție: „căci 
dragostea se naşte din obişnuinţă... De unde rezultă că oratorii concişi 
şi scurți pătrund mai putin în inimă şi emotioneazä mai puțin”. 


1 ARISTOTEL, Retorica, I, cap. 2, 1357 a, w-n, p. 97. (Ed. rom.: Editura IRI, 
Bucureşti, 2004, I, cap. 2, 1357 a, 18-21, p. 97; n.t.) 

2 QUINTILIAN, Arta oratorică, vol. III, cartea VII, cap. I, 8 29. (Ed. rom: 
Minerva, Bucureşti, 1974, p. 213; n.t.) 

3 VICO, Delle instituzioni oratorie, p. 87. 

Repetitia constituie tehnica cea mai simplă pentru a crea această 
prezenţă; accentuarea anumitor pasaje, prin timbrul vocii sau prin 
tăcerea de care le facem precedate, vizează acelaşi efect. Acumularea 
povestirilor, chiar contradictorii, despre un subiect dat, poate suscita 
ideea importanţei acestuia. O avalanșă de cărți referitoare la o aceeaşi 
țară acționează nu numai prin conţinutul lor, ci şi prin efectul exclusiv 
al unei prezențe crescute. Literatura romantică, dramă şi nuvelă, a pus 
din nou la loc de cinste Evul Mediu şi, redându-i prezența, a servit, 
după cum spune pe bună dreptate Reyes, drept imbold gândirii istorice!. 

Insistenta poate fi realizată, de altfel, prin mijloace mai indirecte: 
ne putem întreba dacă unul dintre efectele binefăcătoare ale unor texte 
obscure nu este acela de a spori atenţia; „prezenţa de spirit” ar face 
prezent ceea ce vrem să comunicăm?. Uneori autorul speculează pe 
marginea faptului că auditorul, în fața unui semn care îi înşeală 
aşteptarea, îi va acorda acestuia o importanță sporită. Aragon însuşi 
analizează acest mecanism în legătură cu două versuri din cantica 
pentru Elsa: 


Ce ne sont plus les jours du vivre séparés/ Au trecut zilele vieții separate 


(...) 
Et jamais tu ne fus si lointaine à mon gr€.../ Şi niciodată n-ai fost atât de 
departe de gustul meu... 


Mi se va admite că pluralul lui séparés, care implică două persoane, 
completează expresia. Dacă aş fi ales în cazul acesta o rimă la plural, acel 
s final din séparés ar trece drept inutil sau drept eroare, iar scopul lui ar 
scăpa?. 


Acumularea de povestiri contradictorii pe o temă dată nu actio- 
nează, fără îndoială, numai prin efectul de masă la care făceam aluzie 
mai sus, dar şi prin problema pe care oevocă această multiplicare. 

Tehnica acumulării, a insistentei, este frecvent legată de o altă 
tehnică, cea a evocării detaliilor, astfel încât adesea cele două nu pot fi 
deosebite între ele. Se va trata un subiect făcând să se succeadă descri- 
erii sintetice, globale, analiza sau enumerarea detaliilor. În discursul 


1 A. REYES, El Deslinde, p. 101. 
2 Cf. J. COCTEAU, La difficulté d'être, p. 77. 
3 ARAGON, Les yeux d Elsa, p. 23. 

său funebru dedicat lui Turenne, Fléchier descrie reacțiile provocate de 
moartea maresalului: 


Câte suspine, câte vaiete, câte proslăviri au răsunat atunci în oraşe şi 
în sate! Unul, văzând că-i sporesc recoltele, binecuvântează memoria 
celui... Altul... urează odihnă veşnică celui care... Într-un loc se dedică 
Sacrificiul divin al lui lisus Hristos sufletului celui care... În altul i se 
organizează o ceremonie funebră... Astfel întreg Regatul deplânge moartea 
apărătorului său; (...)!. 


În alte cazuri vor fi explicitate etapele succesive ale unui fenomen, 
felul în care a fost el înțeles. Etapele evocate pot fi cele ale acţiunii de 
îndeplinit. Agenţii de publicitate ştiu că, indicând în detaliu operațiile 
care trebuie executate pentru a face o comandă, o fac prezentă consti- 
intei şi facilitează luarea deciziei. Impresia de realitate este creată, de 
asemenea, prin acumularea condițiilor care preced un act sau prin 
indicarea tuturor consecințelor sale. lată două exemple ale acestor pro- 
cedee luate din Proust: 


[Mătuşa Octave se prefăcea că s-a hotărât să se plimbe a doua zi] O 
punea pe Francoise, căreia la început nu-i venea să creadă, nu numai să-i 
pregătească dinainte lucrurile de îmbrăcăminte, să i le aerisească, pe cele 
care stăteau de prea multă vreme în dulap, dar chiar să comande trăsura, 
să rezolve cu o aproximaţie de un sfert de oră aproape toate micile treburi 
zilnice?. 

S DEE E 

Tot astfel, pentru ca Albertine să nu poată crede că exagera şi 
pentru a o face să înainteze cât mai mult cu putinţă în ideea că ne vom 
despărţi, deducând eu însumi ceea ce era de dedus din ceea ce spusesem, 
începusem să anticipez timpul care urma să înceapă a doua zi şi care va 
dăinui pentru totdeauna, timpul cât vom fi despărțiți, făcându-i 
Albertinei recomandările pe care i le-aş fi adresat doar dacă ar fi însemnat 
să ne împăcăm peste câteva clipe?. 


1 FLECHIER, Oraison funebre de Henri de La Tour d' Auvergne, vicomte de Turenne, 
Paris, 1676, pp. 100-101. 

2 PROUST, A la recherche du temps perdu, vol. 12: La prisonnière, lI, p.190. (Ed. 
rom. Editura Univers, Bucureşti, 1998, p. 310; n.t.) 

3 Ibid., p. 311. 

Există un paralelism frapant între aceste procedee care dau 
prezenţa şi metodologia ipotezei. A formula o ipoteză nu înseamnă să 
formulezi o afirmaţie izolată, căci explicitarea acesteia nu este posibilă 
decât prin enumerarea condiţiilor care îi sunt impuse şi a consecințelor 
care se deduc din ea. Acesta este motivul pentru care, alături de ipote- 
zele ştiinţifice care servesc invenţiei, întâlnim ipoteze argumentative. 
Într-unul din discursurile sale, Demostene evocă ipoteza în care Eschin 
ar fi acuzatorul, Filip judecătorul, iar el însuşi, acuzatul!. El îşi 
imaginează, în această situație fictivă, comportamentul, reacţiile fiecă- 
ruia, pentru a deduce din ele care trebuie să fie comportamentul şi 
reacțiile în situația reală. Uneori, dimpotrivă, ipoteza este descrisă în 
toate detaliile sale, pentru a o face puternic indezirabilă sau şocantă. 
Aceste două posibilități ne indică cele două uzaje argumentative 
obişnuite ale tuturor formelor utopiei. După cum pretinde pe bună 
dreptate R. Ruyer, utopia caută adevărul mai putin decât o sporire a 
conştiinţei, ea confruntă realul cu o prezență imaginară, pe care o 
impune pentru a obține din ea reacții mai durabile?. De aceea, utopia 
propriu-zisă tinde să se dezvolte în cele mai mici detalii ale sale: nu 
ezităm să menţinem auditoriul în acest mediu nou ore întregi. Reuşita 
nu este posibilă decât dacă structura logică a mediului imaginar este 
aceeaşi ca aceea a mediului obişnuit al cititorului, şi dacă evenimentele 
produc de obicei în el aceleaşi consecințe. Miturile colective, povestirile 
legendare care fac parte dintr-un fond comun de cultură, au acest 
avantaj asupra ipotezelor şi utopiilor că ele beneficiază cu mult mai 
uşor de prezenţă. Pentru a combate credinţa în superioritatea mâinii 
drepte asupra mânii stângi, Platon ne spune: „Dacă am avea o sută de 
mâini, precum Geryon şi Briareu, ar trebui, cu aceste o sută de mâini, să 
putem arunca o sută de suliţi“3. El trece astfel de la vechea structură în 
care exista o diferenţă calitativă între cele două mâini la o structură în 
care mâinile sunt exact la fel. Pentru că se poate referi la mitologie, 


1 DEMOSTENE, Discursuri : Asupra ambasadei necredincioase, § 214. 

2 R. RUYER, L'Utopie et les utopies, cap. II. 

3 PLATON, Lois, VII, 794 d şi urm., cf. P.-M. SCHUHL, Fantasticul, gândirea şi 
acțiunea, p.186. 

ipoteza lui Platon se impune mai uşor atenției; ea pare mai puțin 
arbitrară, mai puţin abstractă. 

Pentru a crea emotia!, specificarea este indispensabilă. Noţiunile 
generale, schemele abstracte nu acționează deloc asupra imaginaţiei. 
Whately semnalează într-o notă că un auditoriu, care rămăsese 
insensibil în faţa unor propoziţii generale despre carnajul care a marcat 
bătălia de la Fontenoy, a fost emoţionat până la lacrimi de un mic 
detaliu referitor la moartea a doi tineri?. Pentru a da impresia de 
prezenţă este util de precizat locul şi momentul unei acțiuni; Whately 
sfătuieşte chiar să se utilizeze, de fiecare dată când este posibil, 
termenul concret în locul termenului abstract. Cu cât termenii sunt mai 
speciali, cu atât imaginea pe care o evocă ei este mai vie şi cu cât sunt ei 
mai generali, cu atât aceasta este mai slabă. Aşa se face că în discursul 
lui Antonius, din Julius Cezar de Shakespeare, conjurati nu sunt 
desemnați drept cei care l-au „ucis” pe Cezar, ci drept cei ale căror 
„pu mnale l-au străpuns” pe Cezar?. Termenul concret creşte prezenţa. 

Sfatul pare bun, ca regulă generală, dar, dacă vrem să precizăm 
opoziția dintre termeni abstracti şi termeni concreti, vom constata 
existența mai multor feluri de abstractizări care acționează cu siguranță 
în mod variabil asupra sentimentului prezenţei. Ne străduim adesea să 
definim aceste feluri de abstractizări, fie prin aceea că ele abundă de 
concret, fie prin caracterul lor constructiv: ,om” ar fi de primul tip, 
„adevăr” de al doilea. Dar vedem imediat că linia de clivaj între 
concret şi abstract depinde în toate cazurile de punctul de plecare pe 
care îl stabilim, care va fi furnizat de concepția noastră despre real. 

Abandonând opoziţia dintre concret şi abstract, putem încerca să 
ierarhizăm anumite niveluri de abstractizare. Comentând scara lui 
Korzybski care urcă spre nivelurile de abstractizare cele mai ridicate, 


1 Emoţia şi prezenţa sunt intim legate dacă presupunem, aşa cum face D. O. 
HEBB în The organization of behavior, că emoția încetineşte procesul de 
gândire, făcând astfel obiectul „interesant“. Cf. HERR şi THOMPSON, 
Handbook of social psychology, editat de LINDZEY, vol. I, p. 553. 

2 WHATELY, Elements of Rhetoric, p. 130, notă. 

3 Ibid., pp. 194 la 197. 

4 Cf. mai ales SCHOPENHAUER, ed. Brockhaus, vol. 2: Die Welt als Wille und 
Vorstellung, Band I, 8 9, p. 49. 

Hayakawa semnalează că, la nivelurile cele mai de jos, faptele însele 
acţionează direct asupra afectivității noastre!; dar acest lucru nu este 
întotdeauna adevărat, dacă ne gândim că, pentru Korzybski, vaca pe 
care o zărim ar fi mai abstractă decât atomii, electronii, din care este ea 
constituită şi pe care îi sesizează stiinta?. 

Pentru a ne da seama de complexitatea problemei, este suficient să 
reflectăm la acțiunea pe care o produc asupra imaginaţiei noastre ace- 
leasi fapte, al căror aspect cantitativ ne este prezentat, când în cifre 
absolute, când în cifre relative. În modul cel mai general, cifrele 
absolute vorbesc mai intens imaginației; obiectele, deşi considerate sub 
aspectul lor pur cantitativ, sunt într-adevăr individualitäti indepen- 
dente prezente în cel mai înalt grad. Dar inversul se poate produce, în 
special când cifra relativă, care în mod sigur nu este mai concretă decât 
cifra absolută, se referă la un eveniment care ne emotioneazä: spre 
exemplu, probabilitatea de a muri în decursul anului de o boală sau 
alta. Acelaşi raport numeric poate părea mai mult sau mai puțin 
concret după interesul pe care i-l acordăm. Gradul de abstractizare nu 
ar determina atât de mult prezenţa încât să nu fie determinat, aparent, 
de ea. Şi în loc să rezolve problema care ne interesează, cu ajutorul unor 
considerații ontologice, nu ar fi oare mai corect să facem să depindă 
ideea noastră despre concret de impresia de prezenţă pe care o provoa- 
că în noi anumite niveluri de prezentare a fenomenelor? 

Maniera intuitivă de a ne exprima, uzajul termenului care fra- 
pează nu este întotdeauna fără inconvenient. Schopenhauer a constatat 
că unii scriitori evită, în măsura posibilului, exprimarea cea mai clară, şi 
preferă uzajul noțiunilor mai abstracte care le permit să scape mai uşor 
de obiecţii”. Remarca este justă şi plină de învätäminte. Dacă termenul 
concret şi precis permite stabilirea unui acord, în acelaşi timp graţie 
prezenței pe care o creează şi univocitätii pe care o favorizează, nu 
trebuie să uităm niciodată că, în anumite cazuri, doar uzajul unui termen 
abstract ne permite să nu depăşim posibilitățile unui acord. În ultimă 


1 HAYAKAWA, Language in Thought and Action, p. 127. 

2 Ibid., p. 169. 

3 SCHOPENHAUER, ed. Brockhaus, vol. 6, Parerga und Paralipomena, II, § 283, 
p. 552. (Ed. rom: Alfa, laşi, 2011, p. 528.) 

instanță, termenul cel mai concret, cel mai prezent, poate corespunde 
inexprimabilului, poate să nu fie decât demonstrativul efemer al unei 
prezențe extrem de instabile. Dorința de a exprima concretul în 
unicitatea sa, împinsă prea departe, poate fi nu baza unei bune 
înțelegeri, ci renunțarea la orice înțelegere. Prezentarea datelor trebuie 
să se adapteze, în fiecare caz, la condiţiile unei argumentări eficace. 


6 38. Forme verbale şi argumentare 


Prezentarea datelor nu este independentă de problemele de limbaj. 
Alegerea termenilor, pentru a ne exprima gândirea, este rareori fără 
influență argumentativă. Doar ca urmare a eliminării deliberate sau 
inconştiente a intenției argumentative se poate admite existența sinoni- 
melor, a termenilor care ar fi susceptibili de a fi utilizați, fără deosebire, 
unul în locul celuilalt; numai în acest caz alegerea unuia dintre aceşti 
termeni este pură chestiune de formă şi depinde de rațiuni de varietate, 
de eufonie, de ritm oratoric. Această intenție negativă pare că vine de la 
sine de fiecare dată când intenția argumentativă nu poate fi cunoscută, 
precum în dicționarele în care termenii par interşanjabili, pentru că 
sunt menționați în tot felul de scopuri utile. Dar când este vorba despre 
utilizarea lor de către urr orator într-un discurs particular, echivalenta 
sinonimelor nu poate fi asigurată decât având în vedere situația de 
ansamblu în care se inserează discursul, şi mai ales anumite convenții 
sociale care ar putea să-l impună. Uneori, alegerea unui termen va fi 
destinată la a servi drept indice, indice de distincţie, de familiaritate sau 
de simplitate. Uneori, va servi mai direct la argumentare, situând mai 
bine obiectul discursului într-o categorie decât ar face-o uzajul sinoni- 
melor: unei astfel de intenţii i-ar putea corespunde alegerea cuvântului 
„hexaedru” în loc de „cub”. 

Intenția argumentativă este reperată în general prin indicele pe 
care îl prezintă uzajul unei termen care se îndepărtează de limbajul 
obişnuit. Este de la sine înțeles că alegerea termenului obişnuit poate 
avea şi valoare de argument; pe de altă parte, s-ar cuveni să precizăm 
unde şi când uzajul unui termen anume poate fi considerat obişnuit; 
grosso modo, vom putea considera drept obişnuit termenul care trece 
neobservat. Nu există alegere neutră - dar există o alegere care pare 

neutră şi plecând de la ea pot fi studiate modificările argumentative. 
Termenul neutru depinde, evident, de mediu. Spre exemplu, sub 
ocupația germană, în Belgia, în anumite medii era fără îndoială normal 
ca germanul să fie desemnat cu termenul de „boche“. De atunci 
folosirea termenului „german“ putea indica fie o slăbire generală a 
atitudinii ostile față de duşman, fie o stimă specială pentru un german 
anume care merita această considerație. De asemenea, folosirea 
perifrazei „persoană care are înclinația de a induce în eroare” pentru a-l 
desemna pe „mincinos“ poate avea drept scop pe acela de a dezbrăca, 
pe cât posibil, acest termen de elementul devalorizant pentru a-l 
asimila unui termen descriptiv şi pentru a da judecății în care intervine 
el alura unei judecăţi de fapt!, de unde semnificaţia argumentativă a 
acestei perifraze, pe care nu o posedă termenul „mincinos“. Aceste 
două exemple arată că termenul pe care îl numim neutru, adică acela 
care trece neobservat, este departe de a fi întotdeauna cel pe care-l 
numim în general descriptiv sau factual. Nimic în această privință nu 
este mai arbitrar decât distinctiile care se fac în şcoală între discurs 
factual, neutru, descriptiv şi discurs sentimental, emotiv: aceste 
distincţii nu prezintă interes decât în măsura în care atrag atenţia 
studentului asupra introducerii manifeste de judecăți de valoare în 
argumentare, dar ele sunt nefaste în măsura în care fac să se 
subînțeleagă că există moduri de a ne exprima care ar fi descriptive în 
sine, discursuri în care intervin doar faptele şi obiectivitatea lor 
indiscutabilă. 3 

Pentru a discerne uzajul argumentativ al unui termen, este deci 
important să cunoaştem cuvintele sau expresiile de care s-ar fi putut 
servi oratorul şi cărora el le-a preferat cuvântul utilizat: ansamblul de 
locuţiuni disponibile ar putea fi numit, pentru a urma terminologia 
semanticienilor olandezi, o familie de cuvinte, care nu sunt cuvinte legate 


1 Ne vom servi în mai multe rânduri de noțiunile de judecată de valoare şi de 
judecată de fapt în sensul admis în general astăzi. Tratatul nostru încearcă, de 
altfel, să arate că nu există distincţie netă şi fundamentală între aceste două 
feluri de judecată. 

printr-un sistem de derivare, ci expresii înrudite prin sensul lori. 
Bineînțeles, constituirea unei astfel de familii de cuvinte nu este lipsită 
de o doză de arbitrar, pentru că această familie nu este determinată de 
nici un alt criteriu în afara ideii prealabile pe care o avem despre 
conceptul a cărui elucidare o va permite ea. Evoluţia conceptului ar 
depinde de variațiile din utilizarea fiecăruia dintre cvasi-sinonimele? 
care fac parte din această familie: aceşti termeni ar forma un sistem în 
interactiune?. Nimic nu s-ar opune, de altfel, ca termenii din mai multe 
limbi diferite să fie considerați ca făcând parte dintr-o aceeaşi familie de 
cuvinte, cu condiţia ca contactele între aceste cercuri lingvistice diferite 
să fie suficiente. Probabil că chiar în acest domeniu putin studiat 
intervenţia noțiunii de familie de cuvinte ar putea face cele mai mari 
servicii. Vom vedea fără îndoială că introducerea unui termen străin, cu 
nuanțele sale particulare de semnificație, poate avea ca efect modifi- 
carea conceptului deja existent şi de asemenea că poate da fiecăruia 
dintre cvasi-sinonime un nou arierplan. Astăzi sensul cuvântului „onoare“ 
este cu siguranță influențat în acelaşi timp de termenul francez ,honneur” 
şi de termenul spaniol „honor”, cel putin în conştiinţa oamenilor de 
litere, pentru care ele aparțin unei aceleiaşi familii de cuvinte. 

Termenii unei aceleiaşi familii formează un ansamblu în raport cu 
care se specifică un termen: ei sunt într-o oarecare măsură fondul pe 
care se detaşează termenul utilizat. Dimpotrivă, termenii înrudiţi prin 
derivare se influențează direct unul pe altul. Anticii vorbeau în mod 


1 Cf. G. MANNOURY, Handboek der analytische signifika, 1, pp. 43, 126; B. 
STOKVIS, Psychologie der suggestie en autosuggestie, p. 19. 

2 Termenul de cvasi-sinonim trebuie luat aici în sensul cel mai larg pentru că el 
poate îngloba cuvinte cu formă gramaticală foarte diversă, precum „necesar” 
şi „din cauza”. 

3 Noţiunile de Sprachfeld (câmp lingvistic), de Bedeutungsfeld (câmp de semnifi- 
cație), introduse de lingvistica structurală, ar putea, de asemenea, servi şi 
studiului alegerii argumentative. Cf. J. TRIER, Der deutsche Wortschatz im 
Sinnbezirk des Verstandes, pp.1-26; Sprachliche Felder, Zeitsch. für deutsche 
Bildung, ian. 1932, pp. 417 la 427; Das Sprachliche Feld, Neue Jahrbücher für 
Wissenschaft und Jugenbildung, 1934, 5, pp. 428-480. Despre aceste câmpuri 
semantice, cf. S. ULLMANN, Précis de sémantique française, pp. 303-309. 

normal despre argument prin înrudire!, care constă în a aplica un 
acelaşi predicat termenilor derivați unul din altul, precum ,justement” 
şi „juste“. Acest gen de argument este motiv pentru multe obiecții în 
sensul că neglijează mai ales divergenta evoluţiilor semantice. Dar nu 
este mai putin adevărat că, înaintea oricărei argumentäri, este adesea 
important să prezentăm un enunț în termeni susceptibili de a evoca alți 
termeni prin derivare, adevărată sau imaginară. £ 

Şi mai eficace va fi apropierea termenilor într-un acelaşi context. 
Când descalifici o teorie, tratând-o de simplistă, a spune imediat după 
aceea despre o altă teorie că nu este deloc mai putin simplă? înseamnă 
să-i dai o nuanţă peiorativă, de vreme ce, în mod obişnuit, simplitatea 
unei teorii ştiinţifice constituie o calitate incontestabilă. Găsim la 
Jouhandeau un frumos exemplu de interacțiune de termeni, realizată 
datorită unor efecte pur formale. Unui general german care îi luase, în 
1940, conacul şi care tocmai îi elogia Franţa, o aristocrată nonagenară îi 
răspunde: 


Într-adevăr, domnule, țara mea este o mare țară, dar care a cunoscut 
de atât de mult timp regimuri de aşa o micime încât, ca să folosesc 
limbajul doamnei Deffand, după trombonişti şi tromboniti, trebuia să ne 
aşteptăm (şi nimeni nu este mai puțin surprins decât mine de acest lucru) 
să-i vedem şi pe trompeţii voştri?. 


Acolo unde raportul între forme uzuale nu este suficient, vom 
putea recurge la metagrame şi la alte mutații pentru a efectua apropi- 
erile dorite. 


Analiza rolului argumentativ al unor variații de expresie nu se 
poate face decât datorită divergenţelor în raport cu expresia care trece 
neobservată. Luată ad litteram, această metodă ar lăsa să se creadă că a 
ne servi de expresii care trec neobservate nu este un procedeu de 
argumentare. Evident nu este aşa. Dar orice studiu care se referă nu la 


1 Cf. ARISTOTEL, Retorica, Il, cap. 23, 1397 a; cf. şi argumentele „înrudite“, 
CICERO, Topica, 8 12; QUINTILIAN, Arta oratorică, vol. II, cartea V, cap. X, § 
85 (ed. rom.: p. 59; ut), 

2 B. NOGARO, La valeur logique des théories économiques, p. 155. 

3 M. JOUHANDEAU, Uu monde, p.17. 

divergențe, ci la ceea ce trece neobservat va avea un caracter global. El 
nu va putea să se refere la efectul unei astfel de modalităţi de expresie 
particulară: cel mult vom putea analiza de ce există interes pentru 
exprimarea în manieră neutră, şi nu cum se ajunge la ea. Pentru că, de 
îndată ce maniera poate fi înțeleasă, se înțelege şi că ea prezintă 
caractere speciale care pot fi definite altfel decât prin neutralitate. 

Atunci când ne întrebăm de ce se exprimă un orator în manieră 
neutră, subînțelegem că el ar putea să nu o facă şi că, făcând-o, are un 
scop. Tocmai problema procedeului este cea care se pune sub unul din 
numeroasele sale aspecte. O vom întâlni la fiecare pas: absenţa tehnicii 
poate fi o metodă, nu există ceva natural care să nu poată fi voit. 

Să ne mulțumim aici cu câteva remarci despre efectele sobrietätii 
din punctul de vedere al argumentării. Yves Gandon, într-un studiu 
despre stilul lui Gide, semnalează: 


Unii merg până la a spune că un stil eclatant nu i-ar fi servit în egală 
măsură. Acest vocabular fără asperitäti, acest enunţ care nu tinde decât 
spre esențial şi stinge, s-ar putea crede, ideea autorului sub fraze fără 
relief, sub locuţiuni golite de orice sens agresiv, ar forma instrumentul 
ideal pentru scriitorul în căutare de ambiante febrile sau detestabile!. 


Gandon respinge acest raționament „prea vizibil instituit doar 
pentru comoditatea domnului Gide şi pe care exemplul domnului 
Mauriac... este suficient pentru a-l distruge”. Dar Yves Gandon se 
înşeală atunci când compară climatul febril al lui Mauriac cu cel al lui 
Gide. Mauriac este de tradiție creştină, în timp ce Gide încearcă să 
promoveze norme noi: el este febril prin ceea ce aprobă şi nu prin ceea 
ce descrie. Or, se pare că, în interiorul unei ortodoxii, toate procedeele 
sunt utilizabile: dimpotrivă, atunci când se încearcă promovarea 
judecăților de valoare neobişnuite, şocante, acestea ar fi mai uşor de 
admis când stilul nu şochează. Nu este deci imposibil ca stilul neutru al 
lui Gide să-i fi putut într-adevăr servi în efortul său de persuasiune. 
Dacă am menţionat aceste remarci ale lui Gandon, este pentru că ele 
atrag imediat atenţia asupra unuia dintre avantajele stilului neutru: 
acela de a sugera o transpunere de la asentimentul general acordat 
limbajului la“ asentimentul pentru normele exprimate. Nu trebuie să 


1 Yves GANDON, Le démon du style, p.16. 

uităm, într-adevăr, că printre elementele de acord, limbajul este unul 
dintre cele mai importante. Quintilian subliniase deja, urmându-l pe 
Cicero, că pentru orator „defectul, am putea zice cel mai mare, constă 
în a te feri de felul obişnuit de exprimare şi de ideile general 
acceptate”!. Apropierea dintre limbajul obişnuit şi ideile admise nu este 
întâmplătoare: limbajul obişnuit este, în el însuşi, manifestarea unui 
acord, a unei comuniuni, la fel ca şi ideile admise. El poate servi la a 
favoriza acordul asupra ideilor. 

Recurgerea la stilul neutru poate fi de asemenea considerată un 
caz particular de renunțare care tinde să întărească încrederea consim- 
titä în premise2. Stilul neutru sporeşte credibilitatea în contrast cu ceea 
ce ar fi putut fi un stil argumentativ mai susținut; el acţionează prin 
cunoaşterea pe care o avem, de altfel, despre forța argumentativă a 
unor variații de stil. 

Întâlnim aici un fenomen pe care nu l-am putea sublinia 
îndeajuns: şi anume că cunoaşterea generalizată - măcar intuitivă - a 
tehnicilor argumentative, a condiţiilor lor de aplicare, a efectelor lor 
este la baza multor mecanisme argumentative: auditorul nu este 
considerat un ignorant ci, dimpotrivă, un avizat. 

Să luăm, pentru a ilustra acest raport între artă şi argumentare, 
schița şi versiunea definitivă a unor pasaje de Bossuet. Alegem inten- 
Donat un pasaj citat într-un tratat de retorică3. Autorul tratatului insistă 
pe progresul stilului: 


Prima versiune: „Când asistăm la funeralii, sau când auzim vorbin- 
du-se despre vreo moarte nepreväzutä, discutăm...” A doua versiune: 
„Nu auzi la funeralii decât vorbe de uimire, despre cât de muritor este 
acest mort...”4 


Progres în ceea ce priveşte numărul, armonia, forța, densitatea. Si, 
prin aceasta, plăcerea pentru artă este sporită. Dar mai ales, Bossuet a 
găsit, pentru a o încorpora în discursul său, o argumentare a lui Epictet: 


IQUINTILIAN, Arta oratorică, vol. III, cartea VIII, prefaţă, § 25. (Ed. rom.: 
Minerva, Bucureşti, 1974, p. 297; n.t.) 

2 Cf. § 96: Retorica în calitate de procedeu. 

3 SAINT-AUBIN, Guide pour la classe de rliétorique, p. 136. 

1 BOSSUET, Sermous, vol. Il: Sermon sur la mort, p. 449. 

de ce să ne mirăm că o vază fragilă se sparge, că un muritor moare. Prin 
folosirea clasificării, situând mortul printre muritori, se introduce în 
mod explicit în cea de-a doua versiune o argumentare care nu era decât 
implicită în schiţă. Să adăugăm o exagerare, o întărire a observației: nu 
numai că se discută despre o moarte neprevăzută dar „nu se aud decât 
vorbe de uimire”; absurditatea va apărea cu atât mai gravă, cu cât 
manifestarea ei este mai frecventă. Putem spune deci că, părând că 
alege o formă nouă pentru gândirea sa, Bossuet a transformat de fapt 
forța premiselor argumentării sale: mai mult, el a încorporat deja 
argumentarea în însăşi exprimarea acestor premise. Să nu uităm că 
artificial şi pentru comoditatea analizei separăm premisele de argu- 
mentare: în realitate, există deja argumentare în însăşi poziția premi- 
selor. Aceasta apare mai ales dacă se juxtapun anumite variaţii de 
formă în exprimarea celor din urmă: fără aceste variaţii, argumentarea 
ar trece neobservată. Dar faptul însuşi că o putem pune în evidență 
prin studiul variațiilor dovedeşte că, chiar acolo unde exprimarea pare 
neutră şi trece neobservată, există deja adesea o selecție a termenilor şi 
o schiță de argumentare. 


6 39. Modalitätile în exprimarea gândirii 


Maniera în care ne formulăm gândirea face cunoscute unele dintre 
modalitățile sale, care modifică realitatea, certitudinea sau importanţa 
datelor discursului. 

Suntem întrucâtva de acord astăzi în a recunoaşte că modalitățile 
semnificației sunt date, de preferință, prin anumite forme gramaticale, 
dar că acestea pot servi şi la exprimarea altor modalităţi. Această 
independenţă relativă este subliniată atât de noile şcoli de semioticăi, 
cât şi de susținătorii vechilor discipline filologice. Constiinta acestei 
supleti face loc căutării unor categorii de sens, „categorii afective”, care 
nu corespund categoriilor gramaticale şi care se pot exprima prin 
diferite mijloace gramaticale. Să notăm, .totodată, că, paralel cu acest 


1 Cf. MORRIS, Signs, Language and Behavior, pp. 62 şi urm., pp. 82, 93, 103, nota A, 
p. 257. 
2 Cf. BRUNOT, La pensée et le langage. 

efort de a găsi modalitățile gândirii sub formele gramaticale variabile, 
asistăm la eforturi inverse, adică cele care tind să lege de alegerea 
cutărei sau cutărei categorii de exprimare verbală o conduită bine 
definită. Martor este Fr. Rostand, care încearcă o exegeză psihanalitică a 
formelor gramaticale şi a dobândirii lor de către copil!. 

În ceea ce ne priveşte, ni se pare important să atragem atenția 
asupra rolului argumentativ.-jucat de anumite forme de exprimare, care 
tin de modalităţi, în sensul larg al acestui termen. Remarcile noastre nu 
vor fi axate în mod exclusiv nici pe forma gramaticală, nici pe categorii 
psihologice sau logice. 


Aceeaşi idee poate fi formulată într-o manieră afirmativă sau 
negativă. A atribui o calitate unui obiect, înseamnă deja a o alege printre 
multe altele, pentru că este considerată importantă sau caracteristică. 
Orice descriere se bazează pe un fundal de pe care dorim să detaşăm 
obiectul, într-o manieră care nu devine semnificativă decât în funcţie de 
scopul urmărit. Dar această referire la situație, şi la maniera în care o 
orientăm, poate să nu fie decelabilă de către cel care nu recunoaşte 
legătura dintre gândire şi acţiune. În cazul formulării negative, referirea 
la altceva este cu totul explicită: negarea este o reacţie la o afirmație 
reală sau virtuală a celuilalt?. Pentru Bergson, gândirea care se lipeşte 
pe realitate nu s-ar putea exprima decât într-o manieră afirmativă: 


Restituiţi conştiinţei caracterul său exclusiv ştiinţific sau filosofic, 
presupuneli, cu alte cuvinte, că realitatea vine să se încadreze singură 
într-un spirit care nu se preocupă decât de lucruri şi se interesează de 
persoane: se va afirma că cutare sau cutare lucru este, nu se va afirma 
niciodată că un lucru nu este. (...) ceea ce există se poate consemna, dar 
inexistenţa inexistentului nu?. 


Gândirea negativă, în opinia lui, nu intervine decât dacă suntem 
interesați de persoane, adică dacă se argumentează. 


1 Fr. ROST AND, Grammaire et affectivité. 

2 Cf. GUILLAUME, Manuel de psychologie, p. 261. 

3 BERGSON, L’ évolution créatrice, pp. 315-316. (Ed. roin.: Institutul European, 
laşi, 1998, pp. 266-268; n.t.) 

Doar în anumite cazuri, bine definite, când numai două posibi- 
lităţi sunt prezente în conştiinţă, respingerea prin negare a uneia dintre 
ele înseamnă a o alege pe cealaltă, care este astfel prezentată adesea ca 
răul cel mai mic. Uneori negația nu corespunde nici unei afirmații 
precise, ci revelează un ordin de preocupări. Să ne întrebăm, după 
Empson şi Britton, ce înseamnă fraza lui Othello: „Totuşi, nu îi voi 
vărsa sângele”!. Auditorul, într-un astfel de caz, trebuie să ghicească 
dacă este vorba despre respingere ca gen sau ca specie, adică dacă acest 
act respins trebuie să fie interpretat în funcție de un gen de acte în 
cadrul căruia el ar fi o specie, un fel de a ucide printre altele sau un fel 
de răzbunare printre altele, care pot fi avute în vedere sau dacă acest 
enunț reprezintă un gen, şi ce gen, adică dacă nici un asasinat nu va fi 
înfăptuit, dacă nici o răzbunare nu va fi dusă la îndeplinire. După cum 
este adoptată o interpretare sau alta, negația ar putea fi anunţul unei 
răzbunări sau al unei iertări. Dar interesul formei negative provine din 
aceea că, oricare ar fi interpretarea, moartea este evocată în mod 
irezistibil. 

Aceeaşi ambiguitate se găseşte atunci când negația se aplică nu 
unei asertiuni, ci unei noțiuni, prin apozitia unui prefix. Aşa se face că 
în „inuman” negația poate privi genul şi poate desemna ceea ce este 
complet străin omului, sau poate desemna specia de oameni sau de 
conduite umane care nu realizează idealul uman. Formularea negativă 
lasă în nedeterminare conceptul în interiorul căruia se operează 
decupajul. 

Când dispunem de un anumit număr de date, posibilități vaste ni 
se oferă în privinţa legăturilor pe care le vom stabili între ele. Problema 
coordonării sau a subordonării elementelor ține adesea de ierarhia 
valorilor admise; totuşi, în cadrul acestor ierarhii de valori, putem 
formula legături între elementele discursului care vor modifica în mod 
considerabil premisele: noi operăm între aceste legături posibile o 


1 „Yet UI not shed her blood”. SHAKESPEARE, Othello, actul V, sc. II; cf. W. 
EMPSON, Seven types of ambiguity, pp. 185-186; K. BRITTON, Communication, 
p. 12. 

alegere tot atât de importantă ca aceea pe care o operăm prin clasificare 
sau calificare. 

Gramaticienii cunosc în limba franceză conjunctii de coordonare, 
precum „et /şi”, „mais /dar”, „ou /sau”, „car /căci”, „donc /deci”, „ni 
/nici”, şi conjunctii de subordonare, precum „bien que /chiar dacă”, 
malgré que /cu toate că”, puisque /intrucât”. Dar, dacă examinăm 
natura legăturilor astfel semnificate, trebuie să recunoaştem că subordo- 
narea propozitiilor unele altora se impune, oricare ar fi conjunctia utilizată. 

Într-adevăr, conjunctiile de coordonare precum „şi”, „sau”, „nici”, 
„deci”, pot fi privite ca exprimând o relație logică. Dar nu se întâmplă 
decât în condiţii bine definite ca această relație logică să lase 
propoziţiile legate astfel pe picior de egalitate. Într-o manieră generală 
constatăm că, în practica discursului, se inserează, aproape întotdea- 
una, sub forma unei coordonări, o intenție de subordonare. 

Să luăm cazul foarte simplu al unei succesiuni de evenimente: „L-am 
întâlnit pe prietenul tău ieri; nu mi-a vorbit despre tine”. Prima propo- 
zitie este un fapt, pe care interlocutorul meu nu îl contestă; a doua la 
fel. Ele sunt coordonate şi s-ar putea uni prin conjunctia „şi”. Dar 
interpretarea normală în anumite situații va fi: „prietenul tău nu mi-a 
vorbit despre tine, chiar dacă a avut ocazia”. Inserarea acestei prime 
propoziţii, în acest loc, şi precedând-o pe a doua, căreia îi este efectiv 
subordonată, modifică deci considerabil impresia pe care ar produce-o 
afirmarea acestor două fapte numai coordonate. Judecätile de fapt se 
colorează, prin aceasta, cu o interpretare implicită, care le dă întreaga 
lor semnificaţie. 

Subordonarea nu este exprimată numai prin conjunctii; alte forme 
gramaticale pot juca acelaşi rol. Fr. Rostand stabileşte înrudirea între 
expresii precum: „frumoasă, căci modestă”, „frumoasă, pentru că 
modestă”, „frumoasă prin modestie”, „înfrumusețată prin modestie”, 
„de o frumusețe creată prin modestie”!. Dependenţa dintre frumusețe 
şi modestie este exprimată, deşi într-un fel uşor diferit, de fiecare dintre 
aceste formule. 


1 Fr. ROSTAND, Grammaire et affectivité, p. 66. 

Calificarea însăşi se pretează adesea la jocuri de subordonare. 
După subordonarea pe care o stabilim, vom vorbi de „pioasă durere” 
sau de „pietate dureroasă”. 

Diferitele tehnici de prezentare permit să se îndrepte atenţia, între 
elemente diferite, asupra celor care au greutate: formulele „pentru 
iubirea de”, „ţinând cont de”, „din cauza” subliniază căror termeni li se 
dă întâietatea: „Totul este prilej de bucurie pentru cei aleşi, chiar şi 
obscuritätile Scripturii, căci ei le onorează datorită luminilor divine...”!. 
Aceeaşi întâietate este exprimată în altă parte prin propoziția relativă: 
„limpezimile care valorifică obscuritätile”2. Minimalizarea unor ele- 
mente este adesea semnificată prin prepozitia „altfel” sau prin expresia 
„Cu excepția“. lată cum se reflectă în mod curios binevoitoarea 
indulgență a lui lulian Apostatul faţă de evrei: 


Ei sunt de acord cu oamenii de treabă, cu excepţia credinței lor într- 
un singur Dumnezeu. Acest lucru este special pentru ei şi ne este străin 
nouă. Tot restul ne este comun (...)2. 


În sfârşit, expresii precum „chiar dacă”, „în ciuda”, „fără îndoială” 
marchează faptul că se fac anumite concesii, dar arată mai ales, în 
special după locul lor în frază, care este gradul de importanţă care se 
acordă acelui ceva ce se admite. 

Cu ajutorul acestor tehnici, oratorul este capabil să ghideze audi- 
torul într-o manieră extrem de eficientă către ceea ce doreşte să-l facă să 
admită; de aceea, Auerbach a subliniat pe bună dreptate caracterul 
strategict al construcției care stabileşte relații precise între elementele 
discursului şi care a fost calificată ca „hipotactică”. Acesteia din urmă i 
se opune construcția paratactică, aceea care renunță la orice legătură 
precisă între“ părţi. Exemplul tipic pe care-l prezintă Auerbach este 
fraza latină din Vulgata: Dixitque Deus: fiat lux, et facta est lux. 
Auditorul este liber să-şi imagineze între evenimente o relație care, prin 


1 PASCAL, Cugetări, 580 (137), p.1016 (575 ed. Brunschvicg). (Ed. rom.: Editura 
Aion, Oradea, 1998, p. 392; n.t.) 

2 Ibidem, p. 400 (598 ed. Brunschvicg). 

3 C. GAL. 306 B. Citat de J. BIDEZ, La vie de l'empereur Julien, p. 305. 

4 AUERBACH, Mimesis, p. 92. 

5 Ibid., p. 74. 

chiar imprecizia ei, capătă un caracter misterios, magic: prin aceasta, de 
altfel, ea poate produce uneori un efect deosebit de dramatic. Credem 
că trebuie să legăm, cel puţin în unele dintre uzajele sale, enumerarea 
de construcția paratactică. Aceasta atrage, pe bună dreptate atenția lui 
E. Noulet în sonetul vocalelor al lui Rimbaud. Expresie extremă a 
mişcării!? Probabil. Dar şi manieră de a exprima misterul triumfător al 
unor raporturi despre care poetul ştie că există fără să ştie exact cine 
este deținătorul. 

Construcţia hipotactică este construcția argumentativă prin exce- 
lentä: ea ar fi după Auerbach - prin opoziție cu construcția paratactică 
proprie culturii ebraice - caracteristică scrierilor greco-romane. Hipotaxa 
creează cadre, constituie o poziționare. Ea comandă cititorului, îl obligă 
să vadă anumite relații, limitează interpretările pe care acesta le-ar 
putea lua în considerare, se inspiră din raționamentul juridic bine 
construit. Parataxa lasă mai multă libertate, nu pare că vrea să impună 
nici un punct de vedere; de aceea, fără îndoială pentru că este paratac- 
tică, fraza compusă, armonioasă, a scriitorilor englezi din secolul al 
XVIII-lea dă, după cum spune R. M. Weaver, o impresie filosofică?, să 
spunem mai degrabă descriptivă, contemplativă, impartialä. 


Modalitätile, în sensul tehnic al lingvistului, sunt, aşa cum este 
admis în general, în număr de patru: asertivă, injonctivă, interogativă şi 
optativă. 

Modalitatea asertivă se potriveşte cu orice argumentare: nu este 
cazul să vorbim despre ea. 

Modalitatea injonctivă se exprimă, în limbile noastre, prin imperativ. 

Contrar aparentelor, ea nu are forță persuasivă: toată puterea ei 
vine de la autoritatea persoanei care ordonă asupra celei care execută: 
este un raport de forte care nu implică nici o adeziune. Când forța reală 
este absentă, sau când nu se are în vedere utilizarea ei, imperativul ia 
accentul unei rugäminti. 

Din cauza acestui raport personal implicat de forma imperativă, 
aceasta este foarte eficientă pentru a argumenta sentimentul de 


! E. Noulet, Le premier visage de Rimbaud, p. 183. 
2 Richard M. Weaver, The Ethics of Rhetoric, p. 125. 

prezenţă. Reporterul unei competiţii sportive, la radio, le ordonă uneori 
jucătorilor să facă una sau alta. Aceste imperative nu sunt auzite de 
jucători, ele nu îi privesc pe auditori, dar, comunicându-le indirect 
judecăți referitoare la jucători - spre exemplu, admiraţie pentru curajul 
lor, dezaprobare pentru ezitare -, ei dau scenei un înalt grad de 
prezență datorat faptului că cel care vorbeşte pare că participă la 
acţiunea pe care o descrie. 

Interogativul este un mod a cărui importanţă retorică este conside- 
rabilă. Întrebarea presupune un obiect, la care se referă ea, şi sugerează 
că există un acord asupra existenţei acestui obiect. A răspunde la o 
întrebare înseamnă a confirma acest acord implicit: dialogurile socratice 
ne învață multe despre utilitatea şi pericolele acestei tehnici dialectice. 

Rolul interogatiei în procedura judiciară este unul din punctele 
asupra cărora anticii, mai ales Quintilian, au enunțat numeroase consi- 
deratii practice care sunt întotdeauna de actualitate. Uzajul interogatiei 
vizează uneori o confesiune asupra unui fapt real necunoscut de cel 
care chestionează, dar a cărui existență este prezumată ca şi cea a 
condițiilor sale. ,Ce-ati făcut în ziua aceea în acel loc?” implică deja că 
interpelatul se găsea la un anumit moment în locul indicat; dacă 
răspunde, el îşi exprimă acordul în legătură cu acest lucru. Dar foarte 
adesea interogatia, fiind reală, nu tinde atât să îl lămurească pe cel care 
interoghează, cât să-l oblige pe adversar la incompatibilitäti. Întrebările 
nu sunt adesea decât o formă abilă pentru a amorsa raționamente, în 
special uzând de alternativă, sau de divizare, cu complicitatea, ca să ne 
exprimăm astfel, a interlocutorului care se angajează prin răspunsurile 
sale să adopte acest mod de argumentare. 

Presupozitiile implicite în anumite întrebări fac ca forma interoga- 
tivă să poată fi considerată un procedeu destul de ipocrit de a exprima 
anumite credințe. Spunând „ce i-a determinat oare pe germani să 
iniţieze atâtea războaie în ultima vreme?”, sugerăm adesea că răspun- 
surile care vor veni în mod spontan în minte vor trebui să fie respinse. 
Întrebarea se referă mai puţin la căutarea unui motiv decât la căutarea 
rațiunii pentru care nu-l vom găsi pe acesta; ea este mai ales afirmarea 
faptului că nu există un motiv suficient de explicativ. De aceea, 

Crawshay-Williams crede că vede în astfel de întrebări semnalul de 
averizare al unei turnuri de spirit iraționale!. 
Interogaţia ar fi, după Wittgenstein, într-o frază ca: 


Nu-i aşa că este splendid timpul astăzi? 
o simplă judecată?. Mai mult, după Sartre, în aceste versuri de Rimbaud: 


O, anotimpuri, o, castele, 
Ce suflet n-are şi părţi rele ?3 


interogatia va fi devenit „lucru”, „substanță“. De fapt, forma interoga- 
tivă nu are cum să nu introducă un apel la comuniune cu un auditoriu, 
fie şi subiectul însuşi!. 

Să adăugăm, în sfârşit, că o întrebare poate servi la a respinge o 
alta, ca în acest vis în care A. Gide, stânjenit că are de răspuns la intre- 
barea „Ce credeți despre Rusia?”, adoptă ca răspuns formula eficace 
„Cum puteţi să întrebaţi aşa ceva?”, însemnând astfel că acordul cu 
interlocutorul este dincolo de orice îndoială”. 

Modalitatea optativă este probabil cea care se pretează cel mai 
bine la exprimarea normelor. Acţiunea dorinței, spre exemplu „de-ar 
putea reuşi”, este de acelaşi ordin ca aceea din discursul epidictic; 
dorinţa exprimă o aprobare şi, indirect, o normă; prin aceasta, ea se 
apropie de imperativul care exprimă o rugăminte, o implprare. 

Folosirea timpurilor permite, şi ea, să se acționeze asupra audito- 
riului. Fiecare grup de limbi oferă, în această privință, posibilități care 
ar merita un studiu minuţios. 

În ceea ce priveşte limba franceză, putem spune că timpul trecut 
este irefutabilul, faptul; imperfectul este timpul a ceea ce este 
tranzitoriu; prezentul exprimă universalul, legea, normalul. Prezentul 
este timpul maximei, al sentinței, adică a ceea ce este considerat drept 


H 


1 CRAWSHAY-WILLIAMS, The comforts of unrenson, p. 176. 

2 WITTGENSTEIN, Philosophische Untersuchuugeu, p. 10. 

3 RIMBAUD, Bibl. de la Pléiade, Poésies, LXXXIII, p. 139. (Ed. rom. lutegrala 
poetică, Poezii, Editura Eminescu, Bucureşti, 1999, p. 143; n.t.) 

1 J.-P. SARTRE, Situations, IL, pp. 68-69. 

5 A. GIDE, Journal, 1939-1942, p. 132. (Ed. rom.: Editura Cartier, Chişinău, 2008, 
vol. IV, 1939-1942, p. 271; n.t.) 

mereu actual, niciodată perimat - prezentul este cel care pare astfel să 
aibă rolul cel mai echivoc; el este cel care exprimă cel mai bine 
normalul în trecerea lui către normă. Într-o frază ca „femeii îi place să 
vorbească”, se insistă asupra normalului până la a face din el un 
caracter general: nu se poate deosebi, la prima vedere, un astfel de 
enunț de afirmaţia „omul este supus morții”. Dacă am înlocui prezentul 
prin „s-a constatat că femeii îi place să vorbească”, confuzia cu sensul 
distributiv ar fi mult mai puţin puternică. Am scăpa de lege pentru a 
rămâne în domeniul observației. 

Prezentul are această altă proprietate de a da cel mai uşor ceea ce 
am numit „sentimentul prezenţei”. Retoricienii i-au recunoscut adesea 
acest rol!. Şi acesta este probabil motivul folosirii sale de către roman- 
cierii contemporani. Nelly Cormeau citează trecerea bruscă la prezent 
la Mauriac: 


După o dezbatere interioară, ea îşi părăsi culcuşul, îşi strecură în 
papuci picioarele umflate şi, îmbrăcată cu o rochie de casă maro, cu o 
lumânare în mână, ieşi din cameră. Coboară scara, merge de-a lungul 
unui coridor, traversează vestibulul säräcäcios?. 


Vom găsi în studiul lui Yves Gandon despre stil consideraţii 
interesante pe tema folosirii timpurilor la scriitori. Perfectul simplu a 
făcut loc imperfectului la Flaubert şi la naturalisti. Prezentul narativ 
este descoperit sau, cel putin, pus la loc de cinste de către contempo- 
rani: Jules Romain, de exemplu, îl iubeşte. După cum remarcă Y. 
Gandon, „iluzia vieții este obținută cu eforturi minime”?. 

Desigur, nu este cert ca în toate limbile forma prezentului să fie 
cea care exprimă cel mai bine acest sentiment. Ştim că în limbile slave 
forma gramaticală a prezentului verbelor de acțiune perfectă exprimă 
în realitate un viitor şi nu se utilizează decât în această acceptie. Influ- 
enta formei verbale asupra felului de a exprima trecerea de la normal la 
normativ, asupra sentimentului de prezenţă, nu poate fi studiată, decât 
pentru un sistem lingvistic dat şi la un moment dat. Este suficient să 
menţionăm resursele pe care le oferă folosirea acestor forme atunci 


1 Cf. LONGINUS, Tratat despre sublim, cap. XXI, p. 112. 
2 N. CORMEAU, L'art de Frangois Mauriac, cap. XXI, p. 112. 
3 Y. GANDON, Le démon du style, p. XV, p. 86. 

când ele sunt utilizate, cu o intenție argumentativă, în cadrul conven- 
țiilor existente. 


Vom termina acest paragraf prin câteva consideraţii asupra uza- 
jului argumentativ al pronumelor, al articolelor şi al demonstrativului. 

Să notăm că pronumele nedefinit este utilizat adesea pentru a 
introduce o normă. „Se face aceasta” echivalează aproximativ cu „trebuie 
să facem aceasta”; uneori, acest nedefinit poate desemna doar ceea ce 
priveşte anumite ființe în situații anume: „Nu se distinge clar forma 
acestui copac”. Cum trecerea de la normal la normativ este un loc, 
această turnură poate avea un interes net argumentativ. 

Înlocuirea lui „eu” printr-un nedefinit este, conform cavalerului 
de Méré, când agreabilă, când nepotrivită: 


„.„.văd că o doamnă va spune mai degrabă „Nu sunteţi urât”, „sunteţi 
iubit”, în loc să spună „eu nu vă urăsc”, „eu vă iubesc”; şi adaugă „şi 
pentru că această exprimare vine din modestie, ea nu poate conţine decât 
multă politețe”. Dar dacă este o falsă politeţe, cum se pretinde, nu putem fi 
de acord cu ea, este foarte dezagreabilă: şi cunosc persoane care nu o pot 
suferil. 


În ambele cazuri se transformă subiectivul în normal; i se dimi- 
nueazä într-o oarecare măsură responsabilitatea în cadrul judecății; 
totuşi nedefinitul este înțeles drept eu" şi nu ca o simplă exprimare a 
normalului. Dacă primul uzaj este agreabil, iar al doilea nu, este mai 
putin vorba despre modestie şi de falsă politețe, cât despre efecte 
divergente produse prin generalizarea unei aprecieri flatante sau a 
unui dezacord personal căruia i se dă o importanţă sporită. 

Folosirea persoanei a treia, chiar definită, în locul persoanei întâi, 
poate avea ca efect, ca şi în cazul uzajului nedefinitului, diminuarea 
responsabilitätii subiectului, crearea unei distante între cel care vor- 
beşte şi ceea ce spune. 

Să cităm, în legătură cu aceasta, frumoasele remarci ale lui 
Jouhandeau: 


1 Chevalier DE MERE, Œuvres, Il, p. 34 (Des agréments). 

În momentul in care o imbăta mândria, admiraţia pe care o resimțea 
pentru ea însăşi, biata bătrână înceta să spună „eu“; din deferentä 
probabil vorbea despre ea la persoana a treia, luându-se drept „Madame 
Robillard”, importanta. Fie că o făcea din modestie pentru a se delimita 
de gloria sa, fie pentru a fi mai veridică, făcându-se dintr-odată obiectivă!. 


Chiar dacă substituirea nu este decât o întoarcere la o conduită 
infantilă - se ştie că numele propriu precede la majoritatea copiilor 
pronumele personal de persoana întâi? -, unul din efectele majore 
asupra auditoriului pare a fi obiectivarea enuntului. 

O utilizare argumentativă particulară a pronumelui sau a adjecti- 
vului nedefinit este datorată ambiguitätii sale. Asertiunile „anumite 
persoane ştiu prea multe”, „nu-i de glumit aici” pot să-l conțină sau nu 
pe orator sau pe interlocutor. Formulele sunt în mod intenționat 
ambigue: un enunț prea precis, nepermițând nici o îndoială cu privire 
la interpretarea sa, este uneori evitat cu grijă, din motivele cele mai 
variate. 

Să notăm, dimpotrivă, că substituirea pronumelui nehotărât cu 
expresii care desemnează una sau mai multe persoane determinate, 
poate avea un efect de prezenţă însemnat. De aceea „născocitorul de ştiri” 
invocă martori necunoscuţi: „E un lucru pe care îl ştie toată lumea; 
vestea s-a răspândit pretutindeni şi toți povestesc la fel”3. 

Utilizarea articolului hotărât, de singular pentru plural, a demon- 
strativului, va avea adesea efecte argumentative remarcabile. 

În chimie, se fac experimente pe corpuri particulare şi se trag din 
ele afirmații care privesc „clorul”, „fosforul“; articolul hotărât permite 
tratarea eşantioanelor ca reprezentând o specie. La fel, utilizarea singu- 
larului pentru plural, „evreul“, „rusul“, are o semnificație incontesta- 
bilă. Credem că recunoaştem aici, în acelaşi timp, o acţiune de pre- 
zenţă, prin transformarea grupului în persoană, şi unificarea punctului 


1 JOUHANDEAU, Un monde, p. 80. 

2 E. PICHON, Le développement psychique de l'enfant, p. 96. 

3 LA BRUYÈRE, p. 51. (Ed. rom: Caracterele, Teofrast, Născocitorul de ştiri, vol I, p. 
38. Trad. Aurel Tita.) 

4 Cf. V. KLEMPERER, L. T. I, Notizbuch eines Philologen, p. 186. 

de vedere, imposibilitatea de a distinge între cei buni şi cei răi pe care o 
antrenează această transformare. 

Folosirea neobişnuită a demonstrativului permite crearea unui 
efect de prezenţă foarte viu; François Mauriac o preferă. 

Să cităm un exemplu, dintre altele o mie: 


Ochii săi fixară patul mare cu coloane răsucite in care, cu opt ani 
mai devreme, fratele lui mai mare, Michel Frontenac, îndurase această 
interminabilă agonie. 


Acest artificiu de expoziţie este calificat de Y. Gandon drept 
„inacceptabil în ochii logicii pure”, recunoscând totodată că este 
„excelent din punctul de vedere al tehnicii romaneşti”. Demonstrativul 
se sprijină aici pe ceva care nu este cunoscut decât de unul dintre 
personaje, el însuşi descris din afară, şi ne aflăm la prima pagină a 
romanului. Dar efectul de prezenţă este incontestabil. 


Toate aceste forme de prezentare exercită o influenţă asupra a ceea 
ce logicienii consideră drept modalități: certitudine, posibilitate, 
necesitate, ale unei afirmaţii. Bineînțeles că adverbele sunt în mod 
normal apte pentru acest uzaj, dar vedem din cele câteva note de mai 
înainte că a le crede singure capabile să exprime aceste modalități ar 
însemna să dăm prea puțină importanţă realității argumentative. 

Ceea ce se vizează în argumentare este mai puțin precizarea 
anumitor modalităţi, cât mijloacele de a obține adeziunea auditoriului 
grație variațiilor din exprimarea gândirii. S 


$ 40. Forma discursului şi comuniunea cu auditoriul 


Forma sub care sunt prezentate datele nu este destinată doar să 
producă efecte argumentative referitoare la obiectul discursului; ea 
poate oferi, de asemenea, un ansamblu de caractere referitoare la comu- 
niunea cu auditoriul. , 

Orice sistem lingvistic implică reguli formale de structură care îi 
leagă pe utilizatori de acest sistem, dar utilizarea acestuia se adaptează 


1 Le mystère Frontenac, p. 11, cf. Y. GANDON, Le démon du style, p. 65. 

la diverse stiluri, la formule particulare, caracteristice unui mediu, 
locului pe care îl ocupă ei acolo, unei anumite atmosfere culturale. 

Cunoaştem rolul pe care îl joacă vocabularele în diferențierea 
mediilor. Se ştie că există în anumite societăți limbi rezervate nobililor 
sau zeilor!; uzajul unor termeni arhaici, al unor dialecte, are o semnificație 
cel mai adesea particularizantă, când în sensul unei opoziții de clase, 
când în cel al unei opoziții de altă natură. Semnificaţia acestor diver- 
gente ține de aceea că limba rezervată sau dialectul coexistă cu limbajul 
unui grup mai larg, din care utilizatorii lor fac de asemenea parte. 
Limbajele rezervate joacă deci un rol de segregare cu totul diferit de cel 
pe care îl joacă limbile popoarelor străine unul faţă de altul. Este posibil 
ca acest limbaj rezervat să fie limbajul uzual al unui grup exterior mai 
întins: este cazul societăților care au o limbă de cultură care aparține 
unui alt grup, precum latina pentru galo-romani şi, în secolul al XIX- 
lea, franceza pentru locuitorii Flandrei. Ştim, de asemenea, rolul pe care 
îl poate juca o exprimare neglijentă: mutilarea unui nume propriu sau 
deformarea unui text dovedesc în general un oarecare dispreț pentru 
obiectul despre care se vorbeşte. Aceste neglijente pot crea o coniventä 
cu auditoriul, pot sublinia o ierarhie. Să luăm un exemplu foarte banal: 
un medic însărcinat să citească un raport financiar pare că ezită în 
lectura lui între „mii“ sau „milioane“ de franci: este marca unui dispreț 
pentru aceste probleme materiale, în comuniune cu membrii audito- 
riului care împărtăşesc şi ei acest dispreţ. Limbajul unui vocabular în 
mod intenționat sărac sau necizelat poate servi în aceleaşi scopuri. 

Mai este ceva. Începem să recunoaştem că fiecărei structuri sociale 
i-ar corespunde moduri particulare de a exprima comuniunea socială. 
Laswell, în lucrările sale despre propagandă, a insistat asupra acestei 
probleme. Până în prezent, se pare că s-au distins două mari stiluri în 
transmiterea gândirii: cel al societăților democratice şi cel al societăților 
ierarhice. Studiile sunt încă în fază incipientă. Este interesant de arătat 
în acelaşi timp, aşa cum a făcut-o Lasswell, caracterul cvasi-ritual al 
stilului unor anumite societăți ierarhice. S-a putut sublinia că stilul 
proclamatiilor regelui Angliei ca împărat al Indiei era mult mai ritualic 
decât stilul proclamatiilor aceluiaşi suveran ca rege al Angliei. Au fost 


1 Cf. W. PORZIG, Das Wunder der Sprache, pp. 187-188. 

deja admise ipoteze importante: se pare că anumite structuri lingvistice 
convin mai bine unei societăți bazate pe egalitate, pe iniţiativă 
individuală; altele ar conveni mai mult societăților bazate pe o 
structură ierarhică. 

În interesantul său studiu despre limba germană a nazistilor!, 
Heinz Paechter se străduieşte să repereze astfel de structuri. Gramatica 
societăţilor egalitare ar pune accentul pe predicate, pe evaluările prin 
subiect. Limbajul societăților ierarhice ar fi evocator, gramatica şi 
sintaxa lui ar fi magice: 


Simbolurile verbale nu vor fi mai reprezentative pentru lucruri, dar 
vor încerca să devină lucruri prin ele însele, cu un loc bine definit în 
ierarhia valorilor şi cu o participare la ritual în propriul lor plan?. 


Limbajul, care într-o societate egalitară este al tuturor şi evoluează 
cvasi-liber, devine fix într-o societate ierarhică. Expresiile, formulele 
devin aici rituale, ele sunt ascultate într-un spirit de comuniune şi de 
supunere totală. 

Dar este suficient ca formulele să nu mai fie obligatorii, ca ele să 
nu mai fie ascultate în acelaşi spirit de comuniune, pentru ca ele să ia 
alura unui clişeu. Imitarea stilului biblic, caracteristic unor predici, 
precum tentativele mai mult sau mai putin reuşite de a reproduce un 
frumos vers al lui Racine - bucăţile cunoscute ale literaturii clasice au 
ceva din formula rituală -, par clişee, exact din cauza pretentiei lor de 
originalitate. 

Dacă clişeele sunt prigonite, începând cu romantismul, în cultura 
franceză pasionată de originalitate - şi Jean Paulhan a pus bine în 
evidenţă această domnie a terorismului în literatură -, este pentru că 
formula-clişeu nu are valoare decât ca mijloc facil, prea facil uneori, de 
comuniune cu auditorii. Această formulă rezultă dintr-un acord asupra 
unei maniere de a exprima un fapt, o valoare, o legătură de fenomene, 
sau un raport între persoane. Există clişee ale poeziei, clişee ale politicii. 
Aceste forme servesc bunului mers al interpretării: ştim că introducerea 
cuvântului „cursier” marchează o intenție poetică şi că „nobila voastră 


' Heinz PAECHTER, Nazi-Deutsch, citat după LASSWELL, Language of politics, 
P. 385, notă. 
2 H. PAECHTER, Nazi-Deulsche, p. 6. 

patrie” este o formulă consacrată în uzajul oratorilor de banchete. 
Termenii „drept“, „libertate“, „democraţie“ permit comuniunea ca pe 
desfăşurarea unui drapel. 

Pentru ca aceste formule, aceste cuvinte, să fie percepute ca nişte 
clisee, este nevoie de o distanţă, trebuie ca auditorul să nu se mai 
identifice, din toate punctele de vedere, cu cei care le utilizează şi le 
acceptă. Acest recul este favorizat, se pare, de două ordine de consi- 
deratii care se pot, de altfel, întări reciproc. Într-adevăr, clişeul este, în 
acelaşi timp, fond şi formă. Este un obiect de acord care se exprimă în 
mod regulat într-o anumită manieră, o formulă stereotipă care se 
repetă. Este suficient deci pentru ca o expresie să fie percepută drept 
clişeu pentru a ne da seama de faptul că ar fi existat posibilitatea de a 
spune tot atât de bine, ba chiar şi mai bine, acelaşi lucru în alt fel. 
Auditorul care face această constatare a operat o disociere între fond şi 
formă şi s-a distanțat la nivelul limbajului. Dar este, de asemenea, 
suficient să se renunțe la valorile pe care le exprimă clişeul. În acest caz 
auditorul se va distanța la nivelul gândirii. În ambele cazuri, auditorul 
percepe o inadecvare; ea îl face să simtă că este vorba acolo despre ceva 
gata făcut, despre ceva neadaptat perfect la situaţie. 

Dacă formula-clişeu, admisă, favorizează bunul mers al discuţiei, 
prin comuniunea a cărei stabilire o permite, refuzată, ea poate servi la 
descalificarea unor raționamente, la discreditarea unor oratori. 

Chiar atunci când este vorba de a exprima mai mult sau mai puțin 
explicit o normă se dovedeşte de neneglijat importanţa unei formulări 
consacrate. Maximele nu condensează numai înțelepciunea națiunilor - 
ele sunt şi unul din mijloacele cele mai eficiente pentru a promova 
această înțelepciune şi pentru a o face să evolueze: uzajul maximelor ne 
face să înţelegem intuitiv rolul valorilor admise şi procedeele de 
transferare a lor. Fără îndoială, o maximă poate fi întotdeauna respinsă, 
acordul pe care ea îl invocă nu este niciodată obligatoriu, dar forţa sa 
este atât de mare, ea beneficiază de o asemenea prezumție de acord, 
încât este nevoie de motive serioase pentru a o respinge. 

Maxima, yvapn, aşa cum a descris-o Aristotel!, este întru totul 
ceea ce am califica noi astăzi drept judecată de valoare. Ea conferă 


1 ARISTOTEL, Retorica, cartea II, cap. 21, 1394 a şi urm. 

discursului, spune el, un caracter etic!. Semnificaţia ei ține de elaborarea 
sa socială. O enuntäm, pentru a sugera aplicabilitatea ei la o situație 
particulară. Cu cât forma ei este în mod tradițional mai recunoscută, cu 
atât enunţul, cu consecinţele pe care le antrenează, va fi mai uşor de admis. 

Proverbele, spun dicționarele noastre, sunt scurte maxime, deve- 
nite populare. Schopenhauer le apropie de locuri: acestea sunt, spune 
el, locuri cu tendinţă practică?. Am vrea să atragem atenția asupra unui 
caracter al acestui fel de maximă care ni se pare esenţial: proverbul 
exprimă un eveniment particular şi sugerează o normă; de aici, fără 
indoială, difuzarea sa facilă, aspectul lui popular, care îl opune aspec- 
tului livresc, savant, al unor maxime. Să adăugăm că, aşa cum sublini- 
ază Estève?, geniul imperativ al proverbelor ține cu siguranță, măcar în 
parte, de ritmul lor. 

Pentru că este perceput ca ilustrând o normă, proverbul va putea 
servi drept punct de plecare pentru raționamente, cu condiția, bineîn- 
teles, ca această normă să fie admisă de către auditoriu. Dar nu trebuie 
să tragem de aici concluzia că proverbele nu servesc decât dacă enunţul 
lor a devenit practic inutil. Şirul de proverbe pe care le debitează 
Sancho Panza sunt tot atâtea chemări la ordine pentru cine ar uita unele 
dintre valorile pe care ar fi bine să nu le neglijäm de tot. 

Cu toate că indică un acord tradiţional, proverbele iau şi ele naş- 
tere: dar îşi împrumută imediat statutul de proverbe de la proverbele 
existente, fie prin imitație pur formală, fie pentru că proverbul cel nou 
nu este decât o ilustrare nouă a aceleiaşi norme pe care o ilustra deja un 
proverb anterior. Jean Paulhan ne-a făcut, de altfel, cunoscute aceste 
concursuri poetice ale malgaşilor în care disputa se dă în proverbe şi în 
ceea ce se numeşte „imagini de proverbe"{. Este vorba despre fraze 
stilizate care exprimă o normă, dar în care doar cel inițiat poate distinge 
proverbul de ceea ce nu este decât imagine a proverbului. 


1 Ibid., 1395 b, 11. i 

2 SCHOPENHAUER, Dialectica eristică, p. 401, notă. (Ed. rom.: Editura Art, 
București, 2007, p. 32, notă; n.t.) 

3 CL-L. ESTÈVE, Études philosophiques sur l'expression littéraire, p. 217. 

+ Jean PAULHAN, Les liain-tenys, p. 37. 

Sloganurile, lozincile, constituie maxime elaborate pentru nevoile 
unei acțiuni particulare!. Ele trebuie să se impună prin ritmul lor, prin 
forma lor concisă şi uşor de reţinut, dar sunt adaptate la circumstanțe, 
trebuie să fie reînnoite mereu şi nu participă încă la acordul larg 
tradițional de care se bucură proverbul. Dacă pot stârni atenţia, ele 
servesc mult mai putin la determinarea unei credințe: rolul lor este 
esențialmente acela de a impune, prin forma lor, anumite idei atenției 
noastre. D 


6 41. Figuri de retorică şi argumentare 


Încă din Antichitate, şi după toate probabilitățile încă de când 
omul a început să mediteze asupra limbajului, s-a recunoscut existența 
unor moduri de exprimare ieşite din comun, al căror studiu a fost în 
general inclus în tratatele de retorică; de unde numele lor de figuri de 
retorică. Ca urmare a tendinței retoricii de a se limita la probleme de stil 
şi de exprimare, figurile au fost considerate din ce în ce mai mult drept 
simple ornamente, care contribuie la a face stilul artificial şi înflorit. 
Când un orator, precum Latron, îşi declara opinia că figurile nu fuse- 
seră inventate ca ornament, această părere era considerată demnă de 
apreciere?; opinia comună, printre teoreticienii discursului persuasiv, 
este cea a lui Quintilian, pentru care figurile sunt, fără îndoială, un 
important factor de varietate şi de bunä-cuviintä, dar aceasta în ciuda 
faptului că „pare că interesează prea putin pentru dovedire ca 
argumentele să fie prezentate prin cutare sau cutare figură“?. Este într- 
adevăr aşa? Să luăm definiţia hipotipozei (demonstratio) aşa cum o găsim 
în Retorica pentru Herennius, drept figură „care evocă imaginea în 
termeni atât de expresivi încât face impresia că vezi mai curând decât 
că auzi.”4 Prin urmare, un fel de a descrie evenimentele este ceea ce le 


1 Cf. L. BELLAK, The nature of slogans, Journal of abnormal and social Psychology, 
vol. 37, 1942, pp. 496 la 510. 

2SENECA, Controverse si suasorii, t. I, cartea I, Prefaţă, § 24. 

3 QUINTILIAN, Arta oratorică, vol. III, cartea IX, cap. I, 88 19 la 21. (Ed. rom: 
Minerva, Bucureşti, 1974, p. 11; n.t.) 

4 Retorica pentru Herennius, cartea IV, 8 68; cf. QUINTILIAN, Arta oratorică, vol. 
III, cartea IX, cap. II, § 40, p. 33. 


Prezentarea datelor şi forma discursului 209 


face prezente conştiinţei noastre: putem oare nega rolul său excepțional 
de factor de persuasiune? Dacă neglijăm acest rol argumentativ al 
figurilor, studierea lor va părea imediat o pierdere inutilă de vreme, 
căutare de cuvinte ciudate pentru turnuri căutate, lipsite de naturalete. 
Quintilian! privea deja cu dezgust mulțimea denumirilor şi a 
clasificărilor propuse, încâlceala lor şi chiar divergentele cu privire la a 
şti ce este o figură. Jean Paulhan constată că, dacă ne limităm la ceea ce 
se poate obține de la autori, „figurile au, drept caracteristică unică, 
reflectiile şi ancheta pe care o desfăşoară în legătură cu ele aşa-numiţii 
Rhétoriqueurs”2. Acest paradox îl obligă pe Paulhan să regândească 
problema raportului dintre gândire şi exprimarea ei. 

Cât despre noi, care ne interesăm mai putin de legitimarea 
modului literar de exprimare decât de tehnicile discursului persuasiv, 
pare important nu atât să studiem problema figurilor în ansamblul ei, 
cât să arătăm prin ce şi cum se explică prin necesitățile de argumentare 
folosirea unor anumite figuri. Să notăm, în legătură cu aceasta, că deja 
Cournot recunoscuse că figurile nu acționau numai asupra sensibili- 
tätii. Căci este uşor, scria el, să remarcăm că „limbajul filosofilor nu este 
mai putin figurat decât cel al oratorilor şi al poeților?. 

Două caracteristici par indispensabile pentru ca o figură să existe: 
o structură care se poate discerne, independentă de conținut, adică o 
formă (fie, conform distinctiei logicienilor moderni, sintactică, seman- 
tică sau pragmatică) şi o folosire care se îndepărtează de felul normal 
de exprimare şi, prin aceasta, atrage atenția. Cel putin una din aceste 
exigente se regăseşte în majoritatea definiţiilor figurilor propuse de-a 
lungul secolelor; cealaltă pătrunde acolo pe vreo cale oarecare. Astfel, 
Omer Talon defineşte figura drept 


„O expresie prin care aspectul discursului este diferit de dreapta şi simpla 
obişnuinţă”. 


Dar el introduce, prin intermediul etimologiei, ideea de formă: 


1! QUINTILIAN, Arla vratoricä, vol. TI, cartea IX, cap. l, § 10; cartea IX, cap. III, $ 
99. 

2 |. PAULHAN, Les figures ou la rhétorique décryptée, Cahiers du Sud, n° 295 
(1949), p. 387. 

3 COURNOT, Essai sur les fondements de nos connaissances, Il, p. 12. 

Numele de figură pare luat de la masca şi de la îmbrăcămintea 
actorilor, care rosteau diversele genuri de discurs cu forme exterioare 
diferite (variis corporis figuris). 


Cel care studiază discursurile din punct de vedere structural se 
află în prezenţa unor forme care, dintr-odată, vor apărea ca figuri (spre 
exemplu, repetiţia) dar şi ca forme care par normale (interogatia, spre 
exemplu) şi care totuşi, în anumite cazuri, pot fi considerate figuri. 
Faptul că pot fi considerate sau nu figuri pune imediat problema în 
lumina sa cea mai delicată. Într-adevăr, în principiu nu există nici o 
structură care să nu fie susceptibilă de a deveni figură prin uzajul său, 
dar nu este suficient ca o utilizare a limbii să fie neobişnuită pentru ca 
noi să fim autorizaţi să vedem acolo o figură. 

Pentru a fi obiect de studiu, o structură trebuie să fie izolabilă, ca 
să poată fi recunoscută ca atare; pe de altă parte, trebuie să se ştie prin 
ce anume un uzaj trebuie să fie considerat neobişnuit. Fraza excla- 
mativă, fraza cu reluarea expresiei ezitării sunt structuri; ele nu ar fi 
figuri decât în afara utilizării lor normale, adică în afara surprizei şi a 
ezitării veritabile. 

Nu putem vorbi oare de stabilirea unei legături directe între 
folosirea figurilor şi folosirea unor trucuri? După Volkmann, chiar 
aceasta este ideea pe care şi-o făceau anticii despre utilizarea figurilor?. 
Cert este, în orice caz, că nu este vorba despre figură decât atunci când 
se poate opera o disociere între utilizarea normală a unei structuri şi 
utilizarea ei în discurs, când auditorul face o distincție între formă şi 
fond, care i se pare că se impune. Dar când această distincţie, percepută 
la prima vedere, este anulată datorită efectului însuşi al discurului, abia 
atunci primesc figurile întreaga lor semnificaţie argumentativă. 

Este posibil ca utilizarea unei structuri date, în condiţii anormale, 
să aibă pur şi simplu scopul de a da mişcare gândirii, de a simula 
pasiuni, de a crea o situaţie dramatică ce nu există. Dacă, spre exemplu, 
oratorul introduce în perioada sa obiecţii pentru a răspunde el însuşi la 
ele, vom fi în prezenţa unei figuri, prolepsa, care nu ar fi decât un truc. 
Aceste obiecţii put fi evident, dar poate fi important de arătat că 


1 AUDOMARI TALEI, Rhetoricae libri duo, p. 16. 
2 R. VOLKMANN, Hermagoras oder Elemente der Rhetorik, p. 275. 


Prezentarea datelor şi forma discursului 211 


intreväzusem noi înşine obiecţii posibile, că tinusem cont de ele. În 
realitate, există o serie de trepte între obiectia reală şi obiectia truc. O 
aceeaşi structură poate trece de la o treaptă la alta, datorită efectului 
însuşi produs de discurs. Forme care, la prima vedere, vor părea 
utilizate în mod neobişnuit, vor putea părea normale dacă această 
folosire se justifică prin ansamblul discursului. Vom considera o figură 
ca fiind argumentativă dacă, antrenând o schimbare de perspectivă, 
folosirea ei pare normală in raport cu noua situație sugerată. Dacă, 
dimpotrivă, discursul nu antrenează adeziunea auditorului la această 
formă argumentativă, figura va fi percepută ca ornament, ca figură de 
stil. Ea va putea stârni admirația, dar în plan estetic, sau ca mărturie a 
originalității oratorului. 

Se vede, în consecinţă, că nu am putea decide, dinainte, dacă o 
structură anume trebuie considerată sau nu figură, nici dacă va juca 
rolul de figură argumentativă sau de figură de stil; cel mult putem 
decela un număr de structuri apte să devină figură. 

Unele figuri, ca aluzia, nu se recunosc niciodată decât în contextul 
lor, căci structura lor nu este nici gramaticală, nici semantică, dar ține 
de un raport cu ceva care nu este obiectul imediat al discursului. Dacă 
acest mod de exprimare este perceput ca neobişnuit, vom avea o figură: 
mişcarea discursului, adeziunea auditorului la forma de argumentare 
pe care o preferă sunt cele care vor determina genul de figură cu care 
avem de-a face. Să notăm, încă de pe acum, că aluzia va avea aproape 
mereu valoare argumentativă, pentru că ea este esențialmente element 
de acord şi de comuniune. 

Vom percepe şi mult mai bine importanța mişcării discursului, 
dacă avem în vedere unele metafore. A. Smith, într-un pasaj celebru, 
arată prin ce mecanism individul, urmărindu-şi profitul personal, ser- 
veşte şi interesul general: 


„„.el are în vedere doar propriul său câştig şi, în aceasta, ca şi în multe alte 
cazuri, este condus de o mână invizibilă către a promova un scop care nu 
făcea parte din intențiile sale!. 


1 A. SMITH, The wealth of nations, p. 423. 

Expresia celebră „mână invizibilă”, utilizată de Smith, nu este 
percepută în general de auditor ca expresie normală a gândirii, în 
sensul că puţini auditori vor admite că A. Smith are într-adevăr în 
vedere o mână în carne şi oase; dar auditorul simte că această mână 
invizibilă trebuie să convingă de faptul că armonia între interesul 
individual şi interesul colectiv nu se datorează hazardului, că ar fi 
permis să dăm seama de acest lucru cu ajutorul unei intervenţii 
supranaturale, că prestiinta refuzată omului poate aparține unei ființe 
supreme. Pe scurt, nu vom analiza aici mecanismul acestei figuri, dar 
am vrea să arătăm că, din cauză că se poate adera la valoarea argu- 
mentativă pe care o conţine, această expresie va fi pe bună dreptate 
considerată figură şi nu figură de stil. Să remarcăm în legătură cu 
aceasta că, pentru a fi percepută ca argumentativă, o figură nu trebuie 
neapărat să antreneze adeziunea la concluziile discursului: este sufi- 
cient ca argumentul să fie perceput în deplina lui valoare; nu contează 
dacă alte considerente se opun acceptării tezei în discuţie. 

Rezultă din cele de mai sus că o figură, al cărei efect argumentativ 
nu este reuşit, va cădea la rangul figurilor de stil. Astfel, pentru a-i nega 
unei teorii filosofice o altă valoare decât cea literară, vom pretinde că 
nu vedem în ea decât o figură de retorică. 


Acest trecut bergsonian, scrie Sartre, care aderă la prezent şi chiar îl 
penetrează, nu este decât o figură de retorică. Şi e tocmai ceea ce arată 
dificultățile pe care Bergson le-a întâlnit în teoria sa a memorieil. 


Dacă autorii care s-au ocupat de figuri au avut tendința de a nu 
percepe decât latura lor stilistică, aceasta ține deci, credem noi, de 
faptul că, începând cu momentul în care o figură este detaşată de 
context, pusă într-un ierbar, ea este aproape obligatoriu percepută sub 
aspectul său cel mai putin argumentativ; pentru a surprinde aspectul ei 
argumentativ, trebuie imaginată trecerea de la obişnuit la neobişnuit şi 
întoarcerea la un obişnuit de un alt ordin, acela produs de argument 
chiar în momentul în care el se sfârşeşte. In plus, şi probabil acesta este 
punctul cel mai important, trebuie să ne dăm seama de faptul că 


1 J.-P. SARTRE, Ființa şi neantul, p. 179. (Ed. rom.: Paralela 45, Piteşti, 2004, p. 
206; n.t.) 

expresia normală se referă nu numai la un mediu, la un auditoriu, dar 
şi la un moment anume al discursului. Să admitem, dimpotrivă, că 
există o manieră de a ne exprima care este cea bună, cea autentică, cea 
adevărată, cea normală, nu putem concepe figura decât ca ceva static: o 
expresie este sau nu este figură; nu ne putem imagina ca ea să fie sau să 
nu fie figură conform reacției auditorului. Doar o concepție mai suplă, 
care consideră normalul în întreaga lui mobilitate, poate să dea integral 
figurilor argumentative locul pe care îl ocupă realmente în fenomenul 
de persuasiune. 

Regăsim astfel, prin relativizarea normalului, o remarcă a lui 
Pseudo-Longinus: 


Nu există Figură mai extraodinară decât cea care este întru totul 
ascunsă şi abia atunci nu se mai recunoaşte deloc că este o Figură. Or, nu 
există sprijin, nici remediu mai minunat pentru a o împiedica să pară, 
decât Sublimul şi Pateticul; pentru că Arta astfel inchisă în miezul a ceva 
mare şi sclipitor are tot ceea ce-i lipsea şi nu mai este suspectată de nici o 
înşelăciunel. 


Hainele de sărbătoare par potrivite într-un anumit context şi nu se 
fac remarcate acolo. 


$ 42. Figurile alegerii, ale prezenţei şi ale comuniunii 


Atunci când ne vom ocupa de o figură şi vom analiza ceea ce 
aduce ea argumentării, ne vom servi la modul cel mai normal, pentru a 
o desemna, de numele sub care este ea cunoscută în mod tradiţional; 
aceasta va permite o înțelegere mai uşoară cu cititorul şi va trimite la o 
structură care a atras deja atenţia în trecut. Chiar şi exemplele vor fi 
luate în mod normal dintre cele tradiționale. Dimpotrivă, clasificările 
figurilor, utilizate în general, nu ne pot ajuta cu nimic. Din contră, 
considerăm că una dintre distinctiile majore, cea dintre figurile de gân- 
dire şi figurile de cuvinte, necunoscută lui Aristotel, dar care pare 
obligatorie începând cu secolul al doilea înaintea erei noastre, a contri- 
buit la a face neclară întreaga concepție despre figurile de retorică. 


1 LONGINUS, Tratatul despre sublim, cap. XV, p. 97. 

În ceea ce ne priveşte, vom constata că o aceeaşi figură, uşor de 
recunoscut după structura sa, nu produce întotdeauna obligatoriu 
acelaşi efect argumentativ. Or, acesta din urmă ne interesează înainte 
de orice. În loc să procedäm la o analiză exhaustivă a tuturor figurilor 
tradiționale, ne vom întreba, în legătură cu un procedeu sau altul sau 
cu o schemă argumentativă, dacă anumite figuri sunt de natură să 
îndeplinească funcţia pe care am recunoscut-o acestui procedeu, dacă 
ele pot fi considerate drept una dintre manifestările lui. Pe această cale, 
figurile vor fi într-o oarecare măsură dezmembrate. Nu numai că se vor 
repartiza între diferitele capitole ale studiului nostru, dar vom vedea 
exemple de o aceeaşi figură găsindu-şi loc în capitole diferite. 
Dezmembrarea însăşi este cea care, credem noi, va putea să scoată cel 
mai bine în relief semnificația argumentativă a figurilor. 

Pentru a ilustra modul nostru de a proceda, vom trece rapid în 
revistă câteva figuri ale alegerii, ale prezenței, ale comuniunii. Aceşti 
termeni nu desemnează genuri cărora anumite figuri tradiționale le-ar 
fi specii. Ei semnifică doar că efectul sau unul dintre efectele anumitor 
figuri este, în prezentarea datelor, de a impune sau de a sugera o 
alegere, de a spori prezenţa sau de a realiza comuniunea cu auditoriul. 


Unul dintre modurile esenţiale ale alegerii, interpretarea, poate 
face loc, se pare, unei figuri argumentative. Noi am fi înclinați să 
considerăm ca atare procedeul remarcat de Seneca în controversa 
referitoare la fiul care, în ciuda interdictiei tatălui său, a hrănit un 
unchi. Unul dintre apărătorii fiului susține că acesta a crezut că 
ordinele tatălui nu corespundeau adevăratei sale dorințe. Dar Cestius, 
mai îndrăzneţ, îl pune pe fiu să-i spună tatălui: 


Ai vrut acest lucru şi-l mai vrei şi astăzi]. 


Interpretarea, foarte îndrăzneață, este dată drept fapt şi va fi 
percepută ca figură argumentativă sau ca figură de stil după efectul 
produs asupra auditoriului. 


1 SENECA, Controverse, cartea I, I, § 15. 

Definiția oratorică este o figură a alegerii, pentru că utilizează struc- 
tura definiţiei, nu pentru a furniza sensul unui cuvânt, ci pentru a 
evidenția anumite aspecte ale unei realități care ar risca să rămână în 
arierplanul conştiinţei. Fléchier, dorind să pună în valoare capacitățile 
unui general, îşi formulează definiția armatei, ne spune Baron, 


în aşa fel incât fiecare propoziţie să fie una din premisele unui silogism 
care să aibă drept concluzie: deci este greu de condus o armată. 


lată textul: 


Ce este o armată? Este un corp animat de o infinitate de pasiuni 
diferite pe care un om abil il face să se mişte pentru apărarea patriei; este 
o trupă de oameni înarmați care urmează orbește ordinele unui şef căruia 
nu-i cunosc intenţiile; este o mulţime de suflete, majoritatea infame şi 
mercenare, care, fără a se gândi la propria lor reputaţie, lucrează pentru 
reputația regilor şi a cuceritorilor; este un amestec confuz de libertini 


Lu 


Cazul definiţiei oratorice ne arată clar cum caracterul anormal al 
unei structuri poate fi privit dintr-un dublu punct de vedere. Pe de o 
parte, definiția oratorică, deşi prezintă structura unei definiţii, nu joacă 
rolul obişnuit al acesteia; pe de altă parte, efectul produs în mod 
obişnuit de epitet, sau calificarea, adică alegerea, este produs, de 
această dată, datorită definiţiei oratorice. Dacă s-ar pune accentul pe 
primul punct de vedere, am fi obligaţi să tratăm definiția oratorică ca 
definiție. Tocmai pentru că ne referim la cel de-al doilea punct de 
vedere, la aspectul funcțional, la acţiunea asupra auditoriului, o tratăm 
drept figură de alegere. 


Perifraza poate juca acelaşi rol ca şi definiția oratorică: fraza „cele 
trei zeițe ale Infernului care, conform legendei, tes trama zilelor 
noastre” folosită pentru a desemna Parcele, va fi percepută ca o 
perifrază dacă această expresie nu serveşte la furnizarea unei definiții a 
termenului „Parce” ci la înlocuirea lui, ceea ce presupune că este 
cunoscută existența numelui căruia i se substituie această expresie. 
Rolul argumentativ al enuntului este foarte clar în aceste versuri din 


1 BARON, De la Rhétorique, p. 61. 

Athalie, din care primul poate fi perceput totuşi ca o perifrază pentru a-l 
desemna pe Dumnezeu: 


Acel ce marea-n spume cu-n semn a potolit, 
Va-nfrânge ticăloşii şi tot ce au urzit!. 


Multe perifraze pot fi analizate în termeni de figuri, precum sinecdoca, 
metonimia, a căror funcţie nu este esențialmente aceea a alegerii? cu 
toate că pot servi la aceasta: „muritorii” pentru „oameni” este un mod 
de a atrage atenţia asupra unei caracteristici particulare a oamenilor. Să 
menţionăm îndeosebi aici, ca figură a alegerii, antonomaza pe care 
Littre o defineşte drept „un fel de sinecdocă ce constă în a lua un 
substantiv comun drept un substantiv propriu sau un substantiv pro- 
priu drept un substantiv comun”. Sub prima sa formă ea vizează 
uneori evitarea pronunțării unui substantiv propriu; dar uneori şi califi- 
carea cuiva într-o manieră utilă pentru argumentare: „nepoții Africanului” 
pentru „fraţii Gracchi” poate viza acest scop. 


Prolepsa sau anticiparea (praesumptio) poate fi figură de alegere 
când tinde să insinueze că ar fi oportun să se substituie o calificare 
alteia care ar fi putut ridica obiecţii: 


Deşi aceasta nu a constituit o pedeapsă, ci un mijloc de a împiedica 
crima3. 


Ezitarea pe care o marchează reluarea (reprehensio) nu are, fără 
îndoială, alt scop decât acela de a sublinia legitimitatea unei alegeri: 


Cetăţeni, cetăţeni, aş spune, dacă îmi este îngăduit să-i numesc astfel. 
De asemenea, corectarea, care înlocuieşte un cuvânt cu un altul: 


Dacă acuzatul i-ar fi rugat pe oaspeţii săi sau, mai degrabă, dacă le-ar 
fi făcut măcar un semn...! 


1 RACINE, Atalia, act I, sc. I, p. 896. (Ed. rom. ESPLA, Bucureşti, 1959, 321. 
Traducere de Veronica Porumbacu; n.t.) 

2 Cf. 875: Legătura simbolică. 

3 QUINTILIAN, vol. III, cartea IX, cap. II, 8 18. (Ed. rom.: Arta oratorică, Editura 
Minerva, Bucureşti, 1974, pp. 25-26; n.t.) 

4 Ibidem. 

Figurile prezenţei au ca efect pe acela de a face prezent conştiinţei 
obiectul discursului. 

Prima dintre aceste figuri este onomatopeea. Că onomatopeea spon- 
tană a fost sau nu la originea unor termeni ai limbajului, nu este deloc 
relevant. Onomatopeea este percepută ca figură atunci când există, 
pentru a evoca un zgomot real, fie crearea unui cuvânt, fie utilizarea 
neobişnuită a unor cuvinte existente, nu contează de altfel dacă sunetul 
reproduce mai mult sau mai puțin exact zgomotul a ceea ce dorim să 
facem prezent: intenţia de imitare pare a fi singura care contează. Este 
amuzant de constatat, în legătură cu aceasta, că Dumarsais dă ca exemplu 
de onomatopee „bilbit ampfora” pe care o traduce prin ,sticluta face 
gluglu”?. 


Printre figurile care au ca efect pe acela de a spori sentimentul de 
prezenţă, cele mai simple se leagă de repetiție, care este importantă în 
argumentare, în timp ce, într-o demonstrație şi în raționamentul 
ştiinţific ea nu aduce nimic. Repetitia poate acționa direct; ea poate, de 
asemenea, accentua fărâmițarea unui eveniment complex în episoade 
detaliate, apte, după cum ştim, să favorizeze prezența. Astfel, avem în 
acest exemplu de anaforă repetiţia primelor cuvinte în două fraze 
succesive: 


De trei ori m-am aruncat cu braţele de gâtul său 
De trei ori a fugit imaginea iluzorie?. 


Dar majoritatea figurilor pe care retoricienii le clasifică sub 
numele de figuri de repetiție“ par a avea un efect argumentativ mult 
mai complex decât acela de a exprima prezența. Înseamnă că sub forma 
repetitiei ele tind mai ales să sugereze distincţii: aşa se întâmplă cu 
expresii de tipul: 


„Ah! Corydon, Corydon!” 


! Retorica pentru Herenius, cartea IV, 8 36. 

2 DUMARSAIS, Des Tropes, p. 161. 

3 Citat de VICO, Delle instituzioni oratorie, p.142. 
4 lbid., pp. 142 şi urm. 

care sunt percepute drept figuri dat fiind chiar acest uzaj anormal al 
repetitiei!. 


Mai apropiate totusi de figurile prezentei sunt conduplicatio în 
Retorica pentru Herennius si adjectio la Quintilian: 


Războaie, C. Gracchus, războaie domestice şi intestine, iată ce stârnesti 
tu (...)2, 
Am ucis, da, am ucis (...). 


Şi aici rezultatul produs de repetiție nu este numai acela de a 
dubla efectul prezenței; prin repetiţie, cel de-al doilea enunț al terme- 
nului pare încărcat de valoare; primul, prin reacţie, pare că se rapor- 
tează exclusiv la un fapt în timp ce, în mod normal şi singur, ar fi părut 
a conține fapt şi valoare. Efectul de prezenţă este deci subordonat altor 
intenții. De aceea, nu putem subscrie la explicația lui Chaignet, cu toate 
că are meritul de a căuta un sens folosirii repetitiei: 


Este clar că, dacă avem multe de spus despre o persoană sau despre 
un lucru, suntem obligaţi să le desemnăm de mai multe ori cu numele lor; 
şi reciproca, dacă le numim de mai multe ori, se pare că am spus despre 
ele multe lucrurit. 


Efectul prezenţei se obține, mai mult decât printr-o repetiție lite- 
rală, printr-un alt procedeu care este amplificarea: înțelegem, prin aceasta, 
desfăşurarea oratorică a unui subiect, independent de exagerarea cu 
care este asociată în general. 

Când şi de ce este percepută amplificarea ca o figură? Mai ales, se 
pare, când ea utilizează forme care, în mod normal, vizează un alt scop 
decât prezenţa: este cazul, în special, în amplificarea prin enumerarea 
părților care aminteşte o argumentare cvasi logică”. lată un exemplu de 
congeries dat de Vico: 


1 Cf. § 51: Analiticitate, analiză şi tautologie. 

2 Retorica pentru Herennius, cartea IV, 8 28. 

3 QUINTILIAN, Arta oratorică, vol. III, cartea IX, cap. III, $ 28. (Ed. rom.: 
Minerva, Bucureşti, 1974, p. 65; n.t.) 

3 CHAIGNET, La rhétorique et son histoire, pp. 515-516. 

5 Cf. 8 56: Divizarea întregului în părțile sale. 

Ochii tăi sunt făcuţi pentru neruşinare, chipul pentru obrăznicie, 
limba pentru minciuni, mâinile pentru hoţii, pântecele pentru lăcomie... 
picioarele pentru fugă: deci, eşti tot numai ul, 


La fel, sinonimia sau metabola, care se descrie ca repetiţie a unei 
aceleiaşi idei cu ajutorul unor cuvinte diferite, utilizează, pentru a 
exprima prezenţa, o formă care sugerează corectarea progresivă. În: 


Du-te, aleargă, zboară şi räzbunä-ne2, 


se uzează de termeni care par din ce în ce mai potriviti; sinonimia ar fi 
ca o corectare prescurtată, sau chiar ca o prolepsă prescurtată: ea ar 
exprima prezenţa cu ajutorul unei forme destinate esențialmente alegerii. 

Foarte apropiat de această figură este procedeul (interpretatio) care 
constă în a explicita un membru al frazei printr-un altul, dar aceasta 
mai puțin în scopul clarificării, cât pentru a creşte prezenţa: 


Tu republica ai răvăşit-o de sus până jos, statul l-ai distrus complet?. 


În pseudo-discursul direct se sporeşte sentimentul de prezență atri- 
buind în mod fictiv cuvinte unei persoane sau mai multora ce 
conversează între ele; tradiția distinge în legătură cu aceasta predicarea 
dialogismuluit. Să remarcăm faptul că scopurile pseudo-discursului 
direct pot fi multiple; dar ele tin întotdeauna de ipoteză. Or, am văzut 
deja rolul acesteia în exprimarea prezenţei”. Pseudo-discursul direct va 
face cunoscute intențiile atribuite cuiva, sau ceea ce se crede a fi opinia 
celuilalt în legătură cu aceste intenții. El va putea fi prezentat ca semi- 
pronunţat, semi-gândit. Sub acest ultim mod foarte ambiguu, Browning 
s-a servit de el din plin în celebrul său poem The Ring and the Book. 

Să semnalăm, în sfârşit, figurile referitoare la timpul gramatical. 
Trecerea bruscă de la trecut, timpul povestirii, la prezent, timpul 
descrierii, care face adesea ca aceasta să apară ca o figură, hipotipozaé 
despre care am vorbit deja; tipul de hipotipoză citat în general este 


1 VICO, Delle instituzioni oratorie, p. 81. 

2 CORNEIILE, Le Cid, act I, sc. VI. 

3 Retorica pentru Herennius, cartea IV, § 38. 

+ Cf. VICO, Delle instituzioni oratorie, p. 151. 

5 Cf. $37: Probleme tehnice de prezentare a datelor. 

6 Cf. LONGINUS, Tratat despre sublim, cap. XXI, p. 112. 

povestirea despre moartea lui Hipolit, în care toate verbele sunt la 
prezenti. 

Substituirea sintactică a unui timp cu altul, contrar legăturilor nor- 
male, adică enalaga timpurilor, va putea avea un efect de prezenţă foarte 
accentuat: „Dacă vorbeşti, ai murit” sugerează că consecința se va pro- 
duce instantaneu, în momentul în care se transgresează injonctiunea. 


Figurile de comuniune sunt acelea în care, cu ajutorul procedeelor 
literare, ne străduim să creăm sau să confirmăm comuniunea cu audito- 
riul. Adesea, această comuniune este obținută datorită unor referiri la o 
cultură, la o tradiţie, la un trecut comune. 

Aluzia, pe care multi autori o tratează drept figură, joacă, desigur, 
acest rol. Avem aluzie atunci când interpretarea unui text ar fi 
incompletă dacă s-ar neglija referirea voluntară a autorului la ceva ce el 
evocă fără a numi; acest ceva poate consta într-un eveniment din trecut, 
într-un uzaj sau un fapt de cultură, a cărui cunoaştere este proprie 
membrilor unui grup cu care oratorul caută să stabilească această 
comuniune. De astfel de fapte de cultură se leagă în general o afecti- 
vitate particulară: înduioşarea în fața suvenirurilor, mândria de a 
aparține comunității; aluzia creşte prestigiul oratorului care posedă şi 
ştie să utilizeze asemenea bogății. Aşa face Mirabeau în pasajul citat de 
Baron: 


Nu aveam nevoie de această lecție pentru a şti că nu este decât un 
pas de la Capitoliu până la Stânca Tarpeiană?. 


Citarea nu este decât o figură de comuniune când ea nu serveşte 
pentru ceea ce este rolul său normal, adică acela de a întări ceea ce se 
spune prin greutatea unei autoritäti. 

Maximele şi proverbele pot fi şi ele considerate citări: când 
utilizarea lor nu pare că rezultă din nevoile argumentării, conținutul lor 
trecând în plan secundar, ele vor fi percepute ca figură; ele devin 
semnul înrădăcinării într-o cultură la Sancho Panza sau la Tèvié le 


1 RACINE, Fedra, act V, sc. VI, pp. 817-818. (Ed. rom.: ESPLA, Bucureşti, 1959, 
312; n.t.) 

2 BARON, De la rhétorique, p. 335. 

3 Cf. § 70: Argumentul autorității. 


Prezentarea datelor şi forma discursului 221 


Laitier!. Asemenea clişeului, citarea poate fi percepută ca un formalism. 
Dar personajul despre care La Bruyère ne spune: 


Nu ca să dea mai multă autoritate spuselor sale, nici ca să se 
mândrească, poate, cu ce ştie, ci pentru că ține să citeze? 


este încă, fără îndoială, în acest moment, în căutarea comuniunii cu 
auditoriul. , 

Comuniunea creşte, de asemenea, cu ajutorul tuturor figurilor 
prin care oratorul se străduieşte să determine auditoriul să participe 
activ la expozeul său, luându-se de el, cerându-i concursul, asimilându- 
secu el. 

Apostrofarea, întrebarea retorică, ce nu tinde nici să se informeze, 
nici să-şi asigure un acord, sunt adesea figuri de comuniune; în comuni- 
carea oratorică i se cere adversarului însuşi, judecătorului, să reflecteze la 
situația în care se găsesc interlocutorii, este invitat să participe la 
deliberarea ce pare a se derula în fața lui, sau oratorul chiar caută să se 
confunde cu auditoriul său: 


Or, v-o cer, exclamă Massillon, şi v-o cer lovit de teroare, nefăcând 
distincţie în acest moment între soarta mea şi a dumneavoastră (...)+. 


Acelaşi efect este, de asemenea, obținut prin enalaga persoanei, înlo- 
cuirea lui „eu“ sau a lui „el“ prin „tu”, care face ca „auditorul să creadă 
că se vede pe el însuşi în mijlocul pericolului“5 şi care este figură de 
prezenţă şi de comuniune. Şi, de asemenea, prin enalaga numărului de 
persoane, înlocuirea lui „eu“, al lui ,tu”, prin „noi“. Pe acesta îl utili- 
zează mama când îi spune copilului: „Mergem să ne culcăm”. 

Găsim un excelent exemplu în legătură cu aceasta în Massillon, la 
care preocuparea asimilării cu auditoriul este constantă: 


1 SCHOLEM ALEI'HEM, Povestea lui Tèvié. 

2 LA BRUYÈRE, Caracterele, Despre judecăți, 64, p. 385. (Ed. rom.: Editura pentru 
Literatură, Bucureşti, 1968, vol. Il, p. 154; n.t.) 

3 VICO, Delle instituzioni oratorie, p. 147. 

4 Citat de SAINT-AUBIN, Guide pour la classe de rhétorique, p. 91. MASSILLON, 
Carême, Sermon XIX: Sur le petit nombre des élus, t. I, col. 722. 

5 LONGINUS, Tratat despre sublim, cap. XXII, pp. 112-113. 

Şi iată, dragul meu auditor, ce să învăţaţi şi cu ce să vă confundați în 
acelaşi timp. Vă plângeţi de prea multe nenorociri... Or, ce ne consolează 
mai bine în necazurile noastre? Dumnezeu mă vede, îmi numără 
suspinele, îmi cântăreşte durerile, îmi priveşte lacrimile curgându-mi 


LA 


„Voi”, „noi”, „eu“, tot atâtea etape prin care oratorul se asimilează 
auditorilor săi, ultima confundându-se de altfel cu pseudo-discursul 
direct care, şi el, poate fi deci figură de comuniune. 


Aceste câteva indicaţii asupra rolului unor figuri în prezentarea 
datelor sunt suficiente, credem noi, pentru a arăta cum putem lega 
efectele lor de factori destul de generali de persuasiune. Analiza pe care 
o facem noi figurilor este deci subordonată unei analize prealabile a 
argumentării. S-ar putea obiecta că, pe această cale, nu vom ajunge 
niciodată la ceea ce unii ar putea considera esențial în studierea 
figurilor. 

Credem totuşi că există un interes în a le trata astfel. Vom relua 
deci, în continuare, exact acest punct de vedere de fiecare dată când 
vom avea ocazia. 


$ 43. Statutul elementelor de argumentare şi prezentarea lor 


Unul dintre efectele importante ale prezentării datelor constă în 
modificarea statutului elementelor discursului. 

Diferitele tipuri de obiecte de acord se bucură, o ştim, de privilegii 
diferite. Unele dintre ele sunt presupuse a beneficia de acordul audito- 
riului universal: acestea sunt faptele, adevărurile, prezumtiile. Altele 
nu beneficiază decât de acordul unor auditorii particulare: acestea sunt 
valorile, ierarhiile, locurile. Precaritatea acestor obiecte de acord diferite 
nu este legată de aceleaşi condiţii. De unde marele interes care se acor- 
dă fixării statutului elementelor utilizate, transpunerii unor elemente 
într-o altă categorie, posibilității de a pune accentul pe un tip de obiecte 
de acord mai degrabă decât pe un altul. 


1 MASSILLON, Sermon IV. Pour le second dimanche de l’ Avent. Sur les Afflictions, 
t. L col. 241. 

În mod normal, oratorul şi auditoriul său sunt presupuşi a recu- 
noaşte acelaşi statut elementelor discursului, măcar până ce o diver- 
gentä explicită obligă la modificarea acestei ipoteze. Dar se întâmplă 
adesea ca, în interesul argumentării sale, oratorul să facă un efort pentru 
a situa dezbaterea în planul care i se pare cel mai favorabil, modificând 
la nevoie statutul unor date. În legătură cu aceasta, prezentarea joacă 
un rol esențial. 

Cel mai adesea efortul oratorului tinde să atribuie elementelor pe 
care se sprijină statutul cel mai înalt posibil, statutul care se bucură de 
acordul cel mai larg. Aşa se face că statutul de valoare va fi atribuit 
sentimentelor personale, statutul de fapt va fi atribuit valorilor. 

Sentimentele şi impresiile personale sunt adesea exprimate ca 
judecăţi de valoare larg impärtäsite. De acest tip ar fi afirmația turis- 
tului care, întorcându-se din călătorie, ne spune: „Ce plăcut este să 
cälätoresti în Franţa!” sau exclamatia îndrăgostitului: „Ce frumoasă e 
luna în această seară!” Astfel de expresii, ca remarca lui Britton!, sunt 
mai eficiente în conversație, în fața unui auditoriu de intimi, decât în 
scrieri destinate unui cititor oarecare. Este vorba mai putin despre o 
judecată de valoare, pe care am fi dispuşi să o apărăm, decât despre o 
impresie pe care o cerem împărtăşită de un auditoriu binevoitor. 

Judecäti de valoare şi chiar sentimente pur subiective pot, prin 
artificii de prezentare, să fie transformate în judecată de fapt. Formula 
„aceste mere nu-mi spun nimic” pentru „nu-mi plac aceste mere” 
permite operarea unei deplasări de responsabilitate. Reproşăm obiec- 
tului că nu spune nimic, considerăm că, dacă reactionäm defavorabil, 
aceasta rezultă dintr-un comportament al obiectului. Bineînţeles, 
asertiunea se referă la un fapt neverificabil, iar auditoriul i-ar putea 
refuza acordul. Dar nimeni nu se gândeşte la aşa ceva până în 
momentul în care ar dori să apere, ca adversar, calitatea acestor mere. 

Înlocuind calificarea „mincinos” prin „persoană care are predispo- 
zitia de a induce cu bunä-stiintä în eroare”?, vom avea impresia de a fi 
transformat judecata de valoare în care apare această calificare în 
judecată de fapt; din cauză că enunţul, sub noua sa formă, pare mai 


1 K. BRITTON, Communication, p. 48. 
2Cf. 8 38: Forme verbale şi argumentare. 

precis, insistăm pe condițiile sale de verificare. Faptul că termenul 
„mincinos” nu este utilizat subliniază, de altfel, intenţia de a evita o 
apreciere defavorabilă. Utilizarea unor termeni care servesc în mod 
obişnuit la descrierea faptelor, pentru a incita la judecăți de valoare, 
fără a le enunta explicit, este oportună în fața unor auditorii care pun la 
îndoială tot ceea ce nu pare a fi verificabil. Cel care, în loc să spună „am 
acționat bine”, declară „am acţionat în cutare fel”, pare a se limita la o 
afirmaţie de fapt, de netăgăduit şi obiectivă. El obţine totodată, pe căi 
ocolite, în ochii celui care este tentat să aprobe acest fel de a acţiona, 
acelaşi rezultat ca prin afirmarea valorii. lar avantajul transpunerii este 
indubitabil pentru că valoarea, nefiind deloc enunțată, nu este expusă 
la a fi pusă în mod inutil în discuţie. De asemenea, în loc să se ridice în 
slăvi meritele unei persoane, este suficient să se semnaleze anumite 
fapte, renunțând la enuntarea valorizării care derivă din ele, lăsând 
această grijă auditorului. 

Judecätile de valoare pot fi, de asemenea, transformate în expri- 
mare de fapte, atribuindu-le cuiva: această schimbare de statut este 
sugerată în general pentru a da greutate enuntului. Dar poate avea, de 
asemenea, ca efect limitarea influenţei acestuia: o normă, susținută de 
autoritatea unui personaj celebru, riscă să se transforme astfel într-un 
simplu fapt de cultură. 

O altă tehnică constă în a prezenta drept fapt de experienţă ceea ce 
nu este decât concluzia unei argumentări. În lucrarea pe care o consacră 
fraudelor în arheologie preistorică, Vayson de Pradenne se leagă de 
argumentarea părților şi semnalează faptul că Chierici, apărând auten- 
ticitatea silexurilor din Breonio, afirmă: „Simplul control al acestor 
silexuri exclude orice suspiciune de muncă recentă”!. Vayson de Pradenne 
vede aici o formă de argument de autoritate. În realitate, interesul 
enunţului rezidă tocmai în aceea că nu este prezentat drept argument 
de autoritate, ci ca o mărturie cu privire la un fapt verificabil. 

Cel care califică drept unică soluție pe aceea pe care o consideră 
drept cea mai bună, operează o transpunere analogă din judecată de 
valoare în judecată de fapt. 


1 VAYSON DE PRADENNE, Les fraudes en archéologie préhistorique, p. 244. 

Uneori, dezacordul asupra valorilor este prezentat ca un dezacord 
asupra faptelor, pentru că este mai uşor de rectificat o eroare materială 
decât o judecată de valoare care este dezaprobată. Această tehnică 
argumentativă ar fi de tipul recurgerii la formula trecerii de la un papă 
rău informat la un papă bine informat: se presupune că dezacordul se 
bazează pe o informaţie insuficientă şi că va fi de ajuns să fie comple- 
tată pentru a-l face pe cel rău informat să-şi schimbe părerea. Tot astfel, 
în prezenţa unei legi contestate, i se va mări acesteia valoarea proclamând 
că, dacă ea a fost încălcată, acest lucru nu poate fi decât din ignoranță. 
Se subintelege că, dacă ar fi cunoscută, oamenii nu ar ezita să o urmeze. 

Un exemplu comic de astfel de manieră de a argumenta, tocmai 
pentru că este vorba despre o păcăleală, este semnalat de Quintilian. 
„Un cavaler roman simulează apărarea, răspunzând lui August, care-i 
imputa că şi-a mâncat moştenirea: ‘Am crezut că este a mea!”1, 
răspunde cavalerul, ca şi cum reproşul nu avea altă bază decât o eroare 
de fapt. 

Unele figuri, şi mai ales metalepsa, pot facilita transpunerea unor 
valori în fapte. „Uită binefacerile” pentru „nu este recunoscător”; 
„amintiţi-vă de înțelegerea noastră” pentru „respectați înțelegerea 
noastră” sunt moduri de a atribui o conduită unui fenomen de 
memorie, care permite interlocutorului să-şi modifice atitudinea, având 
în acelaşi timp aerul de a-şi fi ameliorat numai cunoaşterea acestor 
fapte. De asemenea „nu vă cunosc”? pentru „vă dispretuiesc” transfor- 
mă judecata de valoare în judecată de existenţă. 

În alte cazuri o ipoteză transformă în situație de fapt o judecată de 
valoare. Liderul catolic belgian Schollaert strigă: 


Domnilor, aş dori să pot conduce o femeie creştină pe un munte 
destul de înalt pentru ca ea să poată, de acolo, să imbräliseze dintr-o 
privire toate femeile şi toate popoarele pământului. Acolo... i-aş spune: 
„Priviţi, doamnă, şi după ce veți fi privit, răspundeţi-mi... Cine v-a făcut 


1 QUINTILIAN, Arta oratorică, vol. Il, cartea VI, cap. III, 8 74. (Ed. rom. 
Minerva, Bucureşti, 1974,p. 178; ul 
2 Exemple citate de DUMARSAIS, Des Tropes, p. 70. 

pură, frumoasă, maiestuoasă şi superioară tuturor bietelor surori care se 
agită la picioarele dumneavoastră? ”! 


Situaţia de fapt imaginată antrenează o posibilitate de viziune 
dominantă care sugerează superioritatea de valoare. 

În sfârşit, unele turnuri gramaticale, precum fraza nominală, pot fi 
utilizate pentru a sugera statutul de fapt. R. Caillois, când notează 
frecvenţa acestora la St-John Perse, vede acolo tonul omului zgârcit cu 
cuvintele, în afirmaţii necontestate din cauza evidenţei lor sau a autori- 
tății sale2. Fraza nominală este mai degrabă efort pentru a stabili ce se 
spune în afara timpului şi, prin aceasta, în afara subiectivitätii, a 
partialitätii. 


Se întâmplă, totuşi, ca în prezentarea premiselor să dorim să 
diminuăm statutul unor obiecte de acord. 

Pentru a minimaliza gravitatea unei opoziții la un fapt, a unei 
denaturări a adevărului, negarea unui fapt va fi transformată în jude- 
cată de apreciere. Un frumos exemplu pentru această transformare 
poate fi găsit la Browning, unde episcopul Blougram, în apologia sa, 
încearcă să diminueze influența necredintei sale: 


Tot ceea ce am câştigat astfel prin necredinţă 

Este o viaţă de îndoială împletită cu credinţă, 

În locul unei vieţi de credință împletită cu îndoială: 
Numeam albă tabla de şah, — acum o numim neagră?. 


Uneori, unele norme sunt reduse până la a nu mai fi decât nişte 
capricii, decât exprimarea unui sentiment personal: se tinde să se arate, 
prin formulare, că nu se încearcă impunerea lor celuilalt. In romanul lui 


1 Discurs despre educaţia femeilor la toate nivelurile, 22-23 martie 1871, după E. 
DESCAMPS, Etudes d'art oratoire et de législation, p 40. 

2R. CAILLOIS, Poétique de St- -John Perse, pp. 33-34. 

3 BROWNING, Poems, Bishop Blougram's Apology, p. 140. 

All we have gained then by our unbelief 

Is a life of doubt diversified by faith, 

For one of faith diversified by doubt: 

We called the chess-board white, - we call it black. 

Jacques Rivière, Aimée, îndrăgostitul este şocat de anumite comporta- 
mente ale lui Aimee. | le reproşează, apoi regretă: 


Cine mă autoriza pe mine să fac din gusturile mele, din judecăți le 
mele, regula pe care trebuia ea s-o urmeze? De ce valorile mele trebuiau 
să fie preferate valorilor sale?! 


Tratând normele sale drept „gusturile mele”, îndrăgostitul o scuză 
pe Aimée, se abtine de la a o condamna în numele regulilor pe care ea 
nu le-a adoptat. 

Cazul cel mai interesant de transpunere este cel în care argumen- 
tarea este redusă intenţionat la judecăţi de valoare, în care se foloseşte 
schema inversă celei din cazul recurgerii, în locul unui papă mai rău 
informat, la un papă mai bine informat, şi aceasta pentru a arăta că 
divergentele de valoare sunt singurele care contează, că pe ele este 
centrată dezbaterea. Astfel N. Bobbio, tratând despre arta în regimul 
totalitar?, refuză să verifice dacă artistul este mai liber în America sau 
U.R.S.S., dacă este satisfăcătoare sau nu calitatea estetică a producţiilor 
ruseşti, pentru că acestea sunt, în opinia lui, chestiuni de fapt, 
irelevante pentru controversă, iar Bobbio califică drept fapt tot ceea ce 
nu priveşte valoarea aflată în joc - aceea de libertate. 

Este destul de rar ca voința de a reduce dezbaterea la o chestiune 
despre valori să fie atât de clară: aceasta implică, într-adevăr, o tehnică 
şi o reflecţie asupra valorilor care corespund unor preocupări actuale. 
Dar se întâmplă adesea ca, în mod intenţionat, elementele puse în prim- 
plan să nu fie decât valori. Un exemplu celebru în legătură cu aceasta 
este discursul lui Brutus către mulțime din Iuliu Cezar de Shakespeare, 
de unde este eliminat tot ceea ce este străin valorii de libertate: 


Cine este aici atât de josnic, încât să fi dorit sclavia? Dacă este 
cineva, s-o spuie, căci l-am jignit. Este cineva aici atât de grosolan, încât să 
nu dorească a trăi ca un roman? 


1]. RIVIERE, Aimee, p. 131. 

2 N. BOBBIO, Libertà dell’ arte e politica culturale, Nuovi argomenti, 1953, n” 2. 
3 SHAKESPEARE, Iuliu Cezar, act IN, sc. II. Traducere de Tu dor Vianu. 

Had you rather Caesar were living, and die all slaves, than that 

Caesar were dead, to live all free men? 

Discursul lui Brutus a fost adesea considerat drept cel al unui 
logician rece, în opoziție cu cel al lui Antoniu. Şi, totuşi, ceea ce îl carac- 
terizează este nu eliminarea valorilor, ci, dimpotrivă, voinţa accentuată 
de a transpune dezbaterea doar asupra unei alegeri anume. 


Aceste câteva remarci asupra statutului obiectelor de acord şi 
asupra modificărilor pe care modul de a ne servi de date i le poate 
aduce unesc ceea ce am spus mai înainte în legătură cu soliditatea şi cu 
precaritatea, în acelaşi timp, cu punctele de sprijin ale argumentării. 
Descrierea pe care o facem noi obiectelor de acord lasă să se prevadă că 
numai într-un context complet pot fi acestea recunoscute. Tocmai am 
văzut că forma sub care sunt ele exprimate, felul în care este situată o 
dezbatere pot acţiona asupra unui statut. Am utilizat intenţionat 
termenul de transpunere, el însuşi ambiguu, pentru a arăta că putem 
vedea aici fie o simplă deplasare de acord, fie o modificare profundă. În 
funcţie de caz şi de punctele de vedere, o interpretare sau alta va putea 
părea preferabilă. Trebuia mai ales, se pare, să subliniem influența 
acestor fenomene infinit de complexe de transpunere asupra desfăşu- 
rării argumentării şi a eficacitätii ei posibile. 


Partea a treia 


Tehnicile argumentative 


$ 44. Generalități 


Discursul persuasiv produce efecte prin inserarea sa, ca un tot, 
într-o situație, ea însăşi cel mai adesea destul de complexă. Diferitele 
elemente ale discursului fiind în interacțiune, amploarea argumentării, 
ordinea argumentelor pun probleme pe care le vom trata la sfârşitul 
studiului nostru. Dar, înainte de a analiza subiectul nostru sub acest 
aspect sintetic, avem nevoie să analizăm structura argumentelor izolate. 

Această manieră de a proceda, indispensabilă într-o primă aproxi- 
mare, ne va obliga să separăm articulärile care sunt, în realitate, parte 
integrantă dintr-un acelaşi discurs şi constituie o singură argumentare 
de ansamblu. Or, sensul şi bătaia unui argument izolat nu pot fi decât 
rareori înţelese fără ambiguitate; analiza unei verigi a argumentării, în 
afara contextului şi independent de situația în care se inserează ea, 
prezintă pericole incontestabile. Acestea nu se datorează numai caracte- 
rului echivoc al limbajului, ci şi faptului că resorturile unei argumentări 
nu sunt aproape niciodată explicitate complet. 

Pentru a degaja o schemă argumentativă, suntem obligați să inter- 
pretăm cuvintele oratorului, să completăm verigile lipsă, ceea ce nu are 
loc niciodată fără risc. Într-adevăr, a afirma că gândirea reală a orato- 
rului şi a auditorilor săi este conformă cu schema pe care tocmai am 
relevat-o nu înseamnă decât o ipoteză mai mult sau mai putin veridică. 
Cel mai adesea, de altfel, percepem simultan, mai mult de o manieră de 
a concepe structura unui argument. 

Acestei obiectiuni i se adaugă o alta, de fiecare dată când analizele 
noastre privesc argumente luate nu din discursuri rostite efectiv, ci din 
texte literare. Ce garanție avem, într-adevăr, că discursurile imaginate 
nu sunt tot atât de îndepărtate de real ca şi ființele mitologice? Şi, de 
fapt, caracterul artificial al unor discursuri solemne şi al unor exerciţii 
de şcoală pe care ni le-au lăsat retorii nu este îndoielnic. 

Aceste două obiecţii ar fi cu siguranţă greu de îndepărtat, pe de o 
parte, dacă ar fi vorba despre analiza unui discurs particular, analiză 
care s-ar dori conformă cu o realitate istorică, iar pe de altă parte, dacă 
s-ar pretinde să se propună ca modele de discurs persuasiv pe cele care 
s-au dovedit efectiv eficace în trecut. Dar scopul nostru este diferit. 

Ceea ce dorim să analizăm în capitolele care urmează sunt scheme de 
argumente pentru care cazurile particulare examinate nu servesc decât 
ca exemple, pe care le-am fi putut înlocui cu mii de alte exemple. Le-am 
împrumutat din texte pe care considerăm că le cunoaştem suficient 
pentru a reduce riscul de a nu fi înțelese. Suntem totuşi convinşi că 
aceste enunturi argumentative ar putea fi altfel analizate, după alte 
planuri de clivaj. Pentru că nimic nu ne împiedică să considerăm un 
acelaşi enunț ca fiind susceptibil de a traduce mai multe scheme care ar 
acţiona simultan asupra spiritului unor persoane diferite şi chiar 
asupra unui singur auditor. Este posibil, de altfel, ca aceste scheme să 
acționeze fără a fi clar percepute şi ca doar o muncă de explicitare, rar 
efectuată, să permită oratorului şi mai ales auditorilor săi să devină 
conştienţi de schemele intelectuale pe care le utilizează sau a căror 
acțiune o suferă. În această privinţă, textele literare - roman, teatru, 
discurs - au adesea avantajul de a prezenta argumentele într-o manieră 
simplificată, stilizată sau exagerată. Situate în afara unui context real în 
care toate elementele acțiunii oratorice se confundă, ele apar cu mai 
multă claritate. Putem fi, de altfel, siguri că, dacă le recunoaştem ca 
argumente, este pentru 'că ele corespund întru totul unor structuri 
familiare. 

Vom recurge, pentru a clarifica analiza noastră, la nişte exemple 
comice. Nu credem că un studiu despre comicul în arta oratorică ține în 
mod direct de scopul nostru - cu toate că comicul este un element 
foarte important în a câştiga auditoriul de partea sa sau, la un nivel mai 
general, pentru a afirma o comuniune între orator şi auditoriu, pentru a 
efectua devalorizări, în special pentru a ridiculiza adversarul, pentru a 
opera diversiunile oportune. Dar interesul nostru nu se va referi atât la 
comicul în retorică, cât la comicul retoricii. Înţelegem prin aceasta 
utilizarea comică a unor tipuri de argumentare. Dacă, aşa cum credem, 
există un comic al retoricii, elementele comice ne pot ajuta să găsim 
anumite procedee de argumentare care, sub forma lor uzuală şi banală, 
s-ar lăsa mai greu distinse. Orice procedeu poate uşor deveni sursă de 
comic; procedeele retorice nu scapă de aceasta cu certitudine. Efectul 
comic, în unele cazuri, nu ar proveni oare chiar din aceea că ne gândim 
la procedee obişnuite de raționament, caricaturizate în cazul acesta, şi 

din faptul că observăm utilizarea, fără motiv, sau abuzivă, sau stân- 
gace, a unei astfel de scheme argumentative? 


Încă de la început, trebuie, de asemenea, să insistăm asupra faptului 
că discursul este un act care, ca orice act, poate, văzut dinspre auditor, 
să facă obiectul unei reflecții. 

În timp ce oratorul argumentează, auditorul, la rândul său, va fi 
înclinat să argumenteze în mod spontan în legătură cu acest discurs, cu 
scopul de a lua atitudine în privința lui, de a determina creditul pe care 
trebuie să i-l acorde. Auditorul care percepe argumentele nu numai că 
le poate percepe în felul său, dar este în afară de asta autorul unor noi 
argumente spontane, cel mai adesea neexprimate, care nu vor interveni 
mai puțin în modificarea rezultatului final al argumentării. 

Se poate întâmpla, de altfel, ca această reflecţie să fie orientată de 
orator, ca acesta să furnizeze el însuşi auditorilor anumite argumente 
referitoare la caracterele propriului său enunț, sau chiar ca el să furni- 
zeze anumite elemente de informare ce vor favoriza cutare sau cutare 
argumentare spontană a auditorului. Aceste argumente care iau discur- 
sul drept obiect, aceste elemente de informare apte să le suscite pot 
proveni şi de la terţi: de la adversarul oratorului, în special în dezba- 
terea judiciară, sau poate şi de la un simplu spectator. 

In principiu, toate schemele argumentative pe care le întâlnim pot 
fi deci aplicate discursului însuşi. Vom fi determinaţi să arătăm acest 
lucru în anumite cazuri într-o manieră destul de aprofundată, în special 
în ceea ce priveşte argumentele bazate pe raportarea persoanei orato- 
rului la discursul său şi în ceea ce priveşte considerarea discursului 
drept procedeu oratoric. Dar acestea nu sunt decât cazuri excepţionale 
printre cele în care argumentarea care are discursul drept obiect se 
suprapune cu argumentarea propriu-zisă a oratorului. Am putea 
desigur, pentru fiecare tip de argumente, să încercăm un astfel de 
studiu. Este indispensabil ca, oricum ar fi, această reflecţie asupra 
discursului să nu fie niciodată pierdută din vedere. 

Planurile pe care se situează această reflecţie vor fi, de altfel, foarte 
diferite. Ea va putea analiza discursul ca act, ca indice, ca mijloc; ea se 
va putea referi numai la conținutul acestuia, sau ar putea să nu 
neglijeze nici unul dintre factorii care îl constituie. Ea va putea mai ales 

să se refere la limbajul utilizat: în timp ce oratorul descrie ce a „văzut”, 
auditorul se va gândi probabil la semnificația psihologică sau fizio- 
logică a viziunii; el va putea, de asemenea, ca şi Ryle, să noteze că 
verbul „a vedea” nu este un verb care indică un proces sau o stare, ci 
un rezultat’. În mod normal, aceste reflecţii asupra limbajului nu vor 
avea consecințe asupra efectului discursului, pentru că el va viza un 
plan în care ele sunt irelevante; dar nu este mereu aşa. Să notăm, de 
altfel, că aceste consideraţii pot fi fructul unor idei personale sau al 
unor idei sugerate de un teoretician. Dar teoreticianul nu pretinde, cel 
mai adesea, decât că evidențiază ceea ce este conştiinţa verbală a 
majorității oamenilor?. 

Ţinând cont de această suprapunere de argumente vom reuşi să 
explicăm cel mai bine efectul practic, efectiv, al argumentării. Orice 
analiză care ar negjlija-o ar fi, credem noi, sortită eşecului. Contrar a 
ceea ce se întâmplă într-o demonstraţie în care procedeele demonstra- 
tive joacă în interiorul unui sistem izolat, argumentarea se caracteri- 
zează, într-adevăr, printr-o interacţiune constantă între toate elementele 
sale. Fără îndoială, însăşi demonstraţia logică poate fi obiect de atenţie 
din partea auditorului: acesta îi va admira eleganța, îi va deplânge 
încetineala, va constata adecvarea sa la scopul urmărit. Dar această 
argumentare care ia demonstraţia drept obiect nu va fi deloc ea însăşi 
demonstraţie. Ea nu se va suprapune demonstraţiei pentru a-i modifica 
validitatea. Se va desfăşura pe un plan argumentativ în care vom găsi 
chiar argumentele retorice pe care le analizăm. 


Schemele pe care vom încerca să le desprindem - şi pe care le 
putem, de asemenea, considera locuri ale argumentării, pentru că doar 
acordul asupra valorii lor le poate justifica aplicarea la cazuri parti- 
culare - se caracterizează prin procedee de legătură şi de disociere. 

Prin procedee de legătură înțelegem scheme care apropie elemente 
distincte şi care permit stabilirea între acestea din urmă a unei solida- 
ritäti care tinde fie să le structureze, fie să le valorizeze pozitiv sau 
negativ unul prin celălalt. Prin procedee de disociere înțelegem tehnici 


1 G. RYLE, Dilemmas, p. 102. ' 
2 Cf. Reflectiile lui Wittgenstein, în Philosophische Untersuchungen. 

de ruptură având drept scop să separe, să desolidarizeze elemente 
considerate ca formând un tot sau cel puţin un ansamblu solidar în 
interiorul unui aceluiaşi sistem de gândire: disocierea vă avea ca efect 
modificarea unui astfel de sistem, schimbând unele dintre noțiunile 
care constituie pentru el piese de rezistență. Tocmai prin aceasta sunt 
caracteristice aceste procedee de disociere oricărei gândiri filosofice 
originale. 

Din punct de vedere psihologic şi logic orice legătură implică o 
disociere şi invers: aceeaşi formă care uneşte elemente diferite într-un 
tot bine structurat le disociază de fondul neutru din care le desprinde. 
Cele două tehnici sunt complementare şi mereu în funcţie în acelaşi 
timp; dar argumentarea datorită căreia datul este modificat poate pune 
accentul pe legătura sau pe disocierea pe care aceasta este pe cale s-o 
favorizeze, fără a explicita aspectul complementar ce va rezulta din 
transformarea analizată. Uneori, cele două aspecte sunt simultan pre- 
zente în conştiinţa oratorului care se va întreba asupra căruia ar fi mai 
bine să atragă atenția. 

Pe de altă parte, ceea ce este dat inaintea argumentării poate părea 
mai solid stabilit decât ceea ce rezultă numai din ea: trebuie să se lege 
elemente separate sau trebuie ca ele să fie deja prezentate ca formând 
un tot? Un text caracteristic al lui Bossuet va face să fie înțeleasă mai 
bine gândirea noastră, ca şi problemele pe care aceste chestiuni le pun 
oratorului: 


Cu intenţia de a face întreaga discuţie din această săptămână despre 
trista aventură a acestui nenorocit, imi propusesem, mai întâi, să prezint 
ceva ca două tablouri, dintre care unul ar reprezenta viața lui grea, iar 
celălalt, sfârşitul lui nefericit; dar am considerat că păcătoşii, mereu 
înclinați către ceea ce amână convertirea lor, dacă aş face această 
împărţire, s-ar convinge prea uşor că ar putea să despartă şi lucrurile care, 
din nefericire, nu sunt decât prea legate între ele (...)!. 


Respingând ideea care îi venise în minte, de a le face solidare cu 
ajutorul unei legături, Bossuet va prezenta viața şi moartea păcătosului 
ca formând o unitate indisolubilă: 


1 BOSSUET, Sermons, vol. II: Sur l'impénitence finale, pp. 221-222. 

Moartea, va spune el, nu are o existență distinctă care så o separe de 
viaţă; dar ea nu este altceva decât o viaţă care se sfârşeşte. 


Dacă este, aşadar, întotdeauna permis ca un acelaşi argument să 
fie tratat drept componentă, dintr-un anumit punct de vedere, drept 
legătură, iar dintr-un alt punct de vedere, drept disociere, este totuşi 
util să examinăm schemele argumentative ale uneia sau ale celeilalte 
specii. 

Vom analiza succesiv, ca scheme de legătură, argumentele cvasi 
logice, care pot fi cel mai bine înțelese dacă le apropiem de gândirea 
formală; argumentele bazate pe structura realului, care sunt prezentate 
ca fiind conforme cu însăşi natura lucrurilor. Să notăm că distincția 
între aceste două grupuri de raționamente ar putea fi apropiată de 
distincţia husserliană dintre abstractizarea formalizatoare şi abstracti- 
zarea generalizatoare, de distincţia lui Piaget dintre schemele care apar 
pornind de la operații şi schemele care apar pornind de la lucruri, 
apropiată de dubla tematizare perceptivă a lui Gurwitsch!. Dar toate 
aceste distincţii au un aspect genetic care rămâne străin preocupărilor 
noastre. 

Vom examina în continuare argumentele care vizează întemeierea 
structurii realului: argumentele bazate pe cazul particular, argumentele 
de analogie care încearcă să restructureze anumite elemente ale gân- 
dirii conform unor scheme admise în alte domenii ale realului. 

Şi, în sfârşit, vom consacra un capitol întreg tehnicilor de 
disociere, care se caracterizează mai ales prin schimbările pe care le 
introduc în noțiuni, pentru că ele tind mai puţin să utilizeze limbajul 
admis cât să procedeze la o nouă modelare. 

Nu trebuie să credem că aceste grupe de scheme argumentative 
constituie entități izolate. Suntem adesea îndreptăţiți, am spus-o, să 
interpretăm un raţionament urmând o schemă sau alta. Dar, şi mai 
mult, putem considera că anumite argumente aparțin atât uneia, cât şi 
celeilalte grupe de scheme. Un enunț precum „dacă lumea este condusă 
de o providentä, statul are nevoie de un guvern”, pe care Quintilian îl 


1 Cf. A. GURWITSCH, Actes du Xle Congrès international de Philosophie, vol. Il, 
pp. 43-47. 

tratează drept „argument de vecinătate sau de comparatie”!, poate fi 
considerat cvasi logic (ceea ce este valabil pentru întreg este valabil 
pentru parte) sau drept analogie, ba chiar ca fiind bazat pe legături de 
coexistenţă. 

Am putea chiar, cu o oarecare aparenţă de dreptate, să aducem 
toate grupele de scheme la una dintre ele care ar fi considerată drept 
fundamentală, drept subiacentă tuturor celorlalte. Dar aceasta ar 
însemna să deformăm primele rezultate ale analizei noastre în favoarea 
unei idei preconcepute. De aceea vom privi succesiv diversele grupe de 
argumente sub formele lor cele mai marcate. 


1 QUINTILIAN, Arta oratoriciă, vol. II, V, cap. X, 8 89. (Ed. rom.: p. 60; n.t.) 

Argumentele cvasi logice 


$ 45. Caracteristici ale argumentării cvasi logice 


Argumentele pe care le vom analiza în acest capitol tind către o 
anumită forță de convingere, în măsura în care ele se prezintă ca fiind 
comparabile cu raționamente formale, logice sau matematice. Totuşi, 
cel care le supune analizei percepe imediat diferențele dintre aceste 
argumentări şi demonstrațiile formale, căci numai un efort de reducere 
sau de precizare, de natură nonformală, permite să se dea acestor argu- 
mente o aparență demonstrativă; este motivul pentru care le calificăm 
drept cvasi logice. 

În orice argument cvasi logic este oportun să punem în evidenţă, 
mai întâi, schema formală după al cărei model este construit argumentul 
şi, apoi, operaţiunile de reductie care permit inserarea datelor în această 
schemă şi care vizează să le facă compatibile, asemănătoare, omogene. 

Tehnica noastră de analiză poate părea a da întâietate raționa men- 
tului formal asupra argumentării care nu ar fi decât o formă apropiată 
şi imperfectă a acestuia. Totuşi nu la aceasta ne gândim. Dimpotrivă, 
credem că raționamentul formal rezultă dintr-un proces de simplificare 
ce nu este posibil decât în condiţii particulare, în interiorul unor sisteme 
izolate şi circumscrise. Dar, dată fiind existența admisă a unor demon- 
strații formale, cu validitate recunoscută, argumentele cvasi logice îşi 
iau forţa persuasivă din apropierea lor de aceste moduri de rafiona- 
ment necontestate. 

Ceea ce caracterizează argumentarea cvasi logică este, deci, carac- 
terul său non formal şi efortul de gândire pe care-l necesită reducerea 
lui la formal. Eventuala controversă va fi în legătură cu acest ultim 
aspect. Când va fi vorba de a justifica vreo reductie ce nu va fi părut 
convingătoare doar prin prezentarea unor elemente ale discursului, se 
va recurge cel mai adesea la alte forme de argumentare decât argu- 
mentele cvasi logice. 

Argumentarea cvasi logică se va prezenta într-un mod mai mult 
sau mai putin explicit. Uneori oratorul va desemna rationamentele for- 
male la care se referă, prevalându-se de prestigiul gândirii logice, 
alteori acestea nu vor constitui decât o tramă subiacentă. Nu există de 
altfel o corelare necesară între gradul de explicitare a schemelor for- 
male la care se face referire şi importanța reductiilor necesare pentru a 
le supune argumentarea. 

Cel care critică un argument va avea tendința de a pretinde că 
ceea ce are în fața lui ține de logică; acuzația de a comite o greşeală de 
logică este, ea însăşi, adesea, o argumentare cvasi logică. Ne prevalăm, 
prin această acuzație, de prestigiul rationamentului riguros. Această 
acuzație va putea fi precisă (acuzaţia de contradicţie, spre exemplu) şi 
se va putea situa la nivelul însuşi al argumentării. Ea va putea fi de 
asemenea generală (acuzația de a ține un discurs pasional în locul unui 
discurs logic). În acest caz auditorul pune în opoziție discursul auzit cu 
imaginea unui discurs care i se pare superior şi care ar fi compus din 
scheme logice cărora le-ar fi subordonat ceea ce este dat. 

Reductiile necesare pentru a supune argumentarea schemelor for- 
male privesc când termenii discursului, care sunt tratați ca nişte entități 
omogene, când structurile asimilate cu nişte relații logice sau mate- 
matice, aceste două aspecte ale reductiei fiind, de altfel, legate. 

Vom analiza, printre argumentele cvasi logice, în primul rând pe 
cele care apelează la structuri logice - contradicție, identitate totală sau 
parțială, tranzitivitate; în al doilea rând pe cele care fac apel la relații 
matematice - raportul părții cu întregul, al celui mai mic cu cel mai mare, 
raportul de frecvenţă. Multe alte relații ar putea fi, desigur, examinate. 

Să repetăm, în legătură cu acestea, că un acelaşi argument poate fi 
înțeles şi analizat în mod diferit de diferiți auditori şi că structurile 
logice ar putea fi considerate drept matematice şi invers. În afară de 
aceasta, aproape orice argumentare cvasi logică utilizează şi alte tipuri 
de argumente care pot părea, unora, preponderente. Exemplele pe care 
le vom da sunt analizate ca argumentare cvasi logică pentru că acest 
aspect este aici uşor de decelat. 

Suntem surprinşi, în această privință, de faptul că argumentarea 
cvasi logică, bazată în mod explicit pe structuri matematice, a fost cu 
mult mai apreciată altădată, mai ales de către antici, decât este ea astăzi. 

Aşa cum dezvoltarea logicii formalizate a permis separarea demon- 
stratiei de argumentare, tot astfel dezvoltarea ştiinţelor a contribuit fără 
îndoială la a li se rezerva utilizarea calculului şi a măsurării, arătând 
mai bine condiţiile necesare pentru aplicarea lor. Să adăugăm că, în 
perioadele în care predomină locurile cantității, folosirea relaţiilor 
matematice este fără îndoială favorizată şi că gândirea antică clasifica- 
toare este geometrică în totalitate. Oricare ar fi situaţia, argumentele 
cvasi logice erau altădată dezvoltate cu un fel de bucurie, de virtuozi- 
tate, care le scot în evidență modalitățile. 


6 46. Contradictie şi incompatibilitate 


Asertarea, în sânul unui aceluiaşi sistem, a unei propoziții şi a 
negatiei sale, făcând evidentă o contradicţie pe care o conţine, face 
sistemul incoerent şi, prin aceasta, inutilizabil. A pune în lumină inco- 
erenta unui ansamblu de propoziţii înseamnă a-l expune unei condam- 
nări fără apel, a-l obliga pe cel care nu vrea să fie calificat drept absurd 
să renunţe măcar la unele elemente ale sistemului. 

Când enunturile sunt perfect univoce, ca în sisteme formale, în 
care semnele singure sunt suficiente, prin combinarea lor, să facă 
indiscutabilă contradictia, nu putem decât să ne înclinăm în faţa evi- 
dente, Nu este însă cazul atunci când e vorba despre enunturi din 
limbajul natural, ai cărui termeni pot fi interpretati în diferite feluri. În 
mod normal, când cineva susține simultan o propoziţie şi negația sa, 
credem că nu doreşte să spună ceva absurd şi ne întrebăm cum trebuie 
interpretat ce spune pentru a evita incoerenta. Într-adevăr, se întâmplă 
rar ca limbajul utilizat în argumentare să poată fi considerat drept total 
univoc precum cel dintr-un sistem formalizat. Contradictia logică, per- 
ceptibilă într-o manieră pur formală, face corp comun cu sistemul şi 
este independentă de voința noastră şi de evenimentele posibile, pentru 
că este inevitabilă în cadrul convențiilor admise. Nu la fel stau lucrurile 
în argumentare, în care premisele nu sunt decât rareori explicitate pe 
de-a-ntregul, iar când sunt, ele sunt rar definite într-un mod total univoc; 
câmpul şi condiţiile de aplicare variază aici odată cu circumstanțele, 
din care, de altfel, fac parte şi deciziile participanților la dezbatere. 

Toate aceste motive fac ca, în afara cazurilor cu totul excepționale 
- când i se întâmplă oratorului să împrumute câteva verigi ale rationa- 
mentului său dintr-un sistem formal -, nu se permite sprijinirea pe o 
contradicție, în sistemul adversarului. De obicei, argumentarea se va 
strădui să arate că tezele care sunt combătute duc la o incompatibilitate, 
care se aseamănă în aceasta cu o contradicție, că ea constă în două 
asertiuni între care trebuie să alegem, dacă nu chiar să renuntäm şi la 
una şi la cealaltă. Tezele incompatibile nu sunt astfel din motive pur 
formale precum asertiunile contradictorii. Deşi ne străduim adesea să o 
prezentăm drept conformă cu rațiunea sau cu logica, adică drept 
necesară, incompatibilitatea depinde fie de natura lucrurilor, fie de o 
decizie umană. De aceea, unul dintre mijloacele de apărare care va fi 
opus argumentării cvasi logice bazate pe contradicții va fi acela de a 
arăta că este vorba nu de contradicție, ci de incompatibilitate, adică de 
faptul că se va scoate în evidenţă reductia, singura care a permis asi- 
milarea la un sistem formal a sistemului atacat, care este de fapt 
departe de a prezenta aceeaşi rigiditate. 

Cazul în care incompatibilitatea depinde de o decizie personală 
pare cel mai îndepărtat de cel al contradictiei formale, pentru că, în loc 
să se impună, această incompatibilitate este dată şi pentru că se poate 
spera că o nouă decizie o va elimina eventual. Şeful guvernului care 
pune problema încrederii, în legătură cu o chestiune particulară, 
creează o incompatibilitate între menţinerea sa în funcţie şi respingerea 
soluţiei pe care o preconizează. Un ultimatum creează o incompatibili- 
tate între refuzul de a ceda şi menținerea păcii între două state. 
Conducătorii unui grup pot decide, sau pot constata la un moment dat, 
că există incompatibilitate între apartenența la grupul lor şi cea la un alt 
grup, în timp ce conducătorii acestuia din urmă pot să nu-şi dea seama 
de acest lucru sau să afirme contrariul. 

Din anumite puncte de vedere este deci posibil să se decidă 
existența unei incompatibilitäti, dar pentru terţi, care sunt incapabili să 
modifice această decizie, incompatibilitatea dată poate avea un aspect 
obiectiv, de care trebuie să se țină cont, ca de o lege a naturii. A dori să 
ignorăm această obligaţie în care ne aflăm de a alege poate conduce la 
grave erori de calcul. Aşa cum frumos spune La Bruyère: 

Neutralitatea între două femei care ne sunt deopotrivă prietene, 
deşi ele s-au despărțit pentru interese în care noi nu avem nici un 
amestec, e un lucru anevoios: adesea trebuie să alegi între ele sau să le 
pierzi pe amändouäl. . 


Neutralitatea între state, în timp de război sau de mare tensiune, 
nu este mai puțin dificil de respectat. După cum a remarcat E. Dupréel, 
în capitolul său referitor la logica conflictelor: „Orice diferend tinde să 
se extindă la terți, care îl dezvoltă luând parte la el”?. 

Pot rezulta incompatibilitäti din aplicarea la situații determinate a 
mai multor reguli morale sau juridice, a unor texte legale sau sacre. 
Deşi contradictia între două propoziții presupune un formalism sau cel 
puțin un sistem de noțiuni univoce, incompatibilitatea este mereu 
legată de circumstanțe întâmplătoare, fie că acestea sunt constituite 
prin legi naturale, fie din evenimente particulare sau din decizii umane. 
Aşa se face că, după William Pitt, adoptarea unei anumite motiuni ar 
face incompatibile două aspecte ale păcii dorite: 


(...) calificativele „promptă şi onorabilă” devin atunci incompatibile. Trebuie 
în acest caz să alegem unul din termenii alternativei; dacă adoptăm moţi- 
unea, nu putem avea o pace „promptă şi onorabilă“3. 


$ 47. Procedee care permit evitarea unei incompatibilitäti 


Incompatibilitätile obligă la o alegere care este întotdeauna anevo- 
ioasă. Va trebui să se sacrifice una dintre cele două reguli, una dintre 
cele două valori - dacă nu chiar să se renunțe la amândouă, ceea ce 
antrenează adesea noi incompatibilitäti - sau trebuie să se recurgă la 
tehnici variate care să permită eliminarea incompatibilitätilor şi pe care 
le vom putea califica drept compromis, în sensul cel mai larg al terme- 
nului, dar care cel mai adesea antrenează şi un sacrificiu. De aceea viața 
ne oferă numeroase şi importante exemple de comportament care 
vizează în esență nu să elimine o incompatibilitate între două reguli, 


1 LA BRUYERE, Caracterele, 50, p.142. (Ed. rom. Editura pentru Literatură, 
Bucureşti, 1968, Despre femei, 50, p. 183; n.t.) 

2 E. DUPREEL, Sociologie générale, p. 143. 

3 William PITT, Orations on the French war, p. 116 (15 februarie 1796). 

sau între o conduită şi o regulă, ci să evite ca această incompatibilitate 
să poată surveni. 

Cum incompatibilitätile nu sunt formale, dar nu există decât refe- 
ritor la anumite situații, înțelegem că trei atitudini foarte diferite pot fi 
adoptate în maniera de a trata problemele pe care această confruntare a 
regulilor şi a situațiilor le poate pune teoreticianului şi omului de acțiune. 

Prima, pe care am putea-o numi logică, este aceea în care suntem 
preocupați, dinainte, de rezolvarea tuturor dificultăților şi tuturor 
problemelor care pot surveni, în situațiile cele mai variate, pe care ne 
străduim să ni le imaginăm, ca urmare a aplicării unor reguli, a unor 
legi şi norme cărora li se dă adeziunea. Aceasta este de obicei atitudinea 
savantului care se străduieşte să formuleze legi care îi par a guverna 
domeniul pe care îl studiază şi de la care ar aştepta să dea seamă de 
toate fenomenele susceptibile a se produce în acel domeniu. Aceasta 
este de asemenea atitudinea normală a celui care elaborează o doctrină 
juridică sau etică şi care îşi propune să rezolve, dacă nu toate cazurile 
de aplicare, cel putin majoritatea celor de care, în practică, ar trebui să 
ne ocupăm. Cel care, în conduita sa de viaţă, îi va imita pe teoreticienii 
la care tocmai am făcut aluzie, va fi considerat drept om logic, în sensul 
în care se spune că francezii sunt logici sau englezii, practici şi realişti. 
Atitudinea logică presupune că se ajunge la a se clarifica suficient 
noțiunile utilizate, la a se stabili suficient regulile admise, pentru ca 
problemele practice să poată fi rezolvate fără dificultate pe calea unei 
simple deductii. Aceasta implică, de altfel, că neprevăzutul a fost 
eliminat, că viitorul a fost controlat, că toate problemele au devenit 
practic solubile. 

Acestei atitudini i se opune cea a omului practic, ce nu rezolvă 
problemele decât pe măsură ce apar, care îşi regândeşte noțiunile şi 
regulile în funcţie de situaţiile reale şi de deciziile indispensabile acti- 
unii sale. Aceasta va fi, contrar celei a teoreticienilor, atitudinea oame- 
nilor din domeniul practic, care nu doresc să se angajeze mai mult 
decât trebuie, care doresc să-şi acorde, cât mai mult timp posibil, toată 
libertatea de acțiune pe care circumstanțele le-o permit, care doresc să 
se poată adapta la neprevăzut şi la experienţa viitoare. Aceasta este în 
mod normal atitudinea judecătorului care, ştiind că fiecare dintre 
deciziile sale constituie un precedent, caută să le limiteze bătaia, pe cât 

îi stă în putință, să le enunte fără a depăşi în aşteptări ceea ce este 
necesar să spună pentru a-şi întemeia decizia, fără a-şi extinde formu- 
lele interpretative la situații a căror complexitate ar putea să-i scape. 

În sfârşit, cea de-a treia dintre atitudini, pe care o vom numi 
diplomatică, gândindu-ne la expresia „boală diplomatică”, este aceea în 
care nedorind, într-un moment şi în nişte circumstanţe determinate, să 
ne plasăm în opoziție cu o regulă sau să rezolvăm, într-un fel sau în 
altul, conflictul apărut din incompatibilitatea dintre două reguli, ce pot 
fi aplicate unei situaţii particulare, inventăm procedee pentru a evita 
apariţia incompatibilităţii, sau pentru a amâna pentru un moment mai 
oportun deciziile care trebuie luate. lată câteva exemple în acest sens. 

Proust ne aminteşte, după Saint-Simon, de ce subterfugii se folo- 
seau nobilii pentru a evita rezolvarea unor probleme delicate de întâie- 
tate a cărei tranşare în manieră satisfăcătoare nu era permisă de o tra- 
ditie instituită: 

În anumite cazuri, în faţa imposibilității de a se ajunge la o intele- 
gere, se stabileşte că fiul lui Ludovic al XIV-lea, Monseniorul, nu va primi 
un suveran străin decât afară, în aer liber, pentru ca să nu se spună că, 
intrând în castel, unul a mers înaintea celuilalt; şi Electorul palatin, 
primindu-l pe ducele de Chevreuse la cină, se preface, pentru a nu-i ceda 
locul din dreapta, că este bolnav, şi cinează cu el, dar culcat în pat, ceea ce 
rezolvă dificultățile’. 


Este o regulă, în Japonia, de a nu primi musafirii decât în ținută 
decentă. Dacă fermierul este surprins la treburile sale de un musafir 
neaşteptat, persoana sosită se va preface că nu l-a văzut, până în 
momentul în care el îşi va fi schimbat hainele, ceea ce s-ar putea 
întâmpla chiar în aceeaşi cameră în care musafirul aşteaptă?. 

Se vede, în acest caz, ca şi în cel precedent, ce rol joacă ficțiunea ca 
tehnică ce permite evitarea unei incompatibilitäti. Fictiunea este un 
procedeu care constă într-o prefăcătorie, admisă de părți, de conveni- 
ente, sau de sistemul social, care ne permite să ne comportăm şi, mai 
ales să gândim, ca şi cum anumite fapte s-ar fi produs sau nu s-ar fi 


1 M. PROUST, Oeuvres complètes, vol. VIII: Guermantes, p. 70. (Ed. rom: În 
cu tarea timpului pierdut, Univers, Bucureşti, 1989, vol. III, p. 383; n.t.) 
2 R. BENEDICT, The Chrysanthemum and the Sword, p. 156. 

produs, contrar realității. Când prefăcătoria nu este decât unilaterală, 
avem de-a face cu minciuna. Cei care evită să ia decizii dezagreabile 
sunt adesea obligați să-i mintă pe ceilalți şi să se mintă pe ei înşişi. 
Uneori tăcerea nu are alt scop decât acela de a evita o decizie referitoare 
la o incompatibilitate. Să-l cităm încă o dată pe Proust: 


Ştiţi, doamnă [spuse ducele de Guermantes prinţesei de Parma}, nu 
aş vrea nici măcar să-i spun Orianei că mi-ati vorbit despre doamna de 
Souvré. Oriane o iubeşte atât de mult pe Alteța voastră, încât pe dată o va 
invita pe doamna de Souvré, va fi încă o vizită etc.! 


Ducele, prefăcându-se că nu-i spune soției sale că prințesa de 
Parma a vorbit despre doamna de Souvré, evită o incompatibilitate; el 
va vorbi negreşit despre acest demers, dar o scuteste pe soția lui de a 
alege între aversiunea pentru doamna de Souvre şi deferenta faţă de 
prinţesa de Parma. 

Fictiunea, minciuna, tăcerea servesc la evitarea unei incompatibi- 
litäti în planul acţiunii, pentru a nu trebui ca ea să se rezolve în plan 
teoretic. Ipocritul se preface că adoptă o regulă de conduită conformă 
cu cea a altora pentru a evita să fie nevoit să justifice o conduită pe care 
o preferă şi pe care o adoptă în realitate. S-a spus adesea că ipocrizia 
este un omagiu pe care viciul îl aduce virtuţii: ar trebui să precizăm că 
ipocrizia este un omagiu pe care îl aducem unei valori anume, cea pe 
care o sacrificăm, prefăcându-ne a o urma, pentru că refuzăm să o 
confruntăm cu alte valori. Incompatibilitatea este astfel eliminată în 
acţiune, dar evident cu prețul unor noi incompatibilitäti, cea între o 
conduită ipocrită şi o coriduită deschisă şi sinceră, cea între o gândire 
mai mult sau mai putin sistematizată şi o gândire care se dispensează 
de căutarea unor soluţii sustenabile. Am putea aminti aici apropierea 
pe care o face V. Jankelevici între milostenie şi minciună; „milostenia, 
ca şi minciuna, amână problema fără să o soluţioneze; amână dificul- 
tatea făcând-o şi mai grea”2. Această ultimă remarcă ni se pare 
evidentă, totuşi, trebuie să ne dăm seama că este vorba despre noi 
dificultăţi: cunoaştem greutatea pe care o reprezintă pentru mincinos 


t M. PROUST, Le côté de Guermantes, II, p. 90. (Ed. rom.: Univers, Bucureşti, 
1989, vol. III: Guermantes, p. 398; n.t.) 
2V. JANKÉLÉVITCH, Traité des vertus, p. 435. 

menținerea coerentei universului său fictiv. Problema actuală a fost, la 
rândul ei, întru totul rezdlvată. Din acest motiv, minciuna nu se deose- 
beşte deloc de toate soluțiile pe care le vom întâlni: ele pun, de aseme- 
nea, noi probleme, dar a căror soluție poate să nu fie deloc atât de 
urgentă pe cât era cea a problemei rezolvate. 

În timp ce ipocrizia constă în a lăsa să se creadă că adopli o 
conduită conformă cu cea aşteptată, adică în a lăsa să se creadă că ai 
tranşat într-un anumit sens, alte tehnici, dimpotrivă, constau în a lăsa 
să se creadă că nu ai transat. Boala diplomatică poate servi la evitarea 
anumitor decizii, dar ea serveşte de asemenea la a masca faptul că o 
decizie a fost luată: decis să nu meargă la o anumită recepție, intere- 
satul se preface a fi în incapacitatea - pe motiv de boală, de absenţă - 
de a alege dacă va merge sau nu. 

Sartre a dezvoltat o teorie a relei credințe, ca fiind „o anumită artă 
de a forma concepte contradictorii”!. Aceste concepte „unesc în ele o 
idee şi negarea acestei idei”. Reiese destul de clar din exemplele pe care 
le dă, că nu ne situăm în domeniul contradictoriului şi că reaua cre- 
dintä a lui Sartre înseamnă refuzul de a recunoaşte incompatibilitäti: ca 
dovadă exemplul femeii căreia i se spun cuvinte spiritualiste şi căreia i 
se ține mâna. Pornind de la acest refuz, Sartre va dezvolta o concepție a 
relei credinţe care se aplică convingerii înseşi? şi asupra căreia nu ne 
vom lungi. Dar distincția pe care o stabileşte la plecare, între facticitate, 
ceea ce semnifică cuvintele şi gesturile, şi transcendentä, acel ceva către 
care tind ele "ai pe care reaua credință refuză să o coordoneze, poate fi 
utilă pentru a descrie anumite incompatibilitäti şi refuzul de a le recu- 
noaşte. | 

Incompatibilitätile diferă de contradicții pentru că ele nu există 
decât în funcţie de circumstanţe: pentru a intra într-un conflict ce 
impune o alegere este necesar ca două reguli să fie aplicabile simultan 
unei aceleiaşi realităţi. Începând cu momentul în care poate fi diluată 
incompatibilitatea în timp, în care pare posibil să se aplice cele două 
reguli succesiv, şi nu în acelaşi timp, sacrificarea uneia dintre ele ar 


1 J.-P. SARTRE, Ființa şi neantul, p. 95. (Ed. rom.: Paralela 45, Piteşti, 2004, p. 
120; n.t.) 
2 Ibid., p. 123. 

putea fi evitată. Acesta este motivul pentru care atitudinea, pe care am 
denumit-o practică, nu caută să rezolve, dinainte, toate conflictele 
posibile. Atitudinea diplomatică se străduieşte să întârzie soluționarea 
lor, pentru a nu trebui să facă imediat un sacrificiu considerat dificil, în 
speranța că circumstanţe ulterioare vor permite fie evitarea alegerii, fie 
luarea deciziei în mai bună cunoştinţă de cauză. Dar am spus-o deja, şi 
o repetäm, este posibil ca eludarea unei incompatibilitäti actuale să 
creeze altele noi, chiar mai grave, în viitor. 


$ 48. Tehnici care vizează prezentarea unor teze drept 
compatibile sau incompatibile 


Întrucât două propoziţii nu sunt incompatibile ci devin, ca urmare 
a unei anumite determinări de noţiuni în raport cu circumstanţe parti- 
culare, tehnicile care permit prezentarea unor enunturi ca fiind incom- 
patibile şi tehnicile care vizează restabilirea compatibilitätii sunt printre 
cele mai importante din toată argumentarea. 

Două propoziţii sunt numite contradictorii, într-un sistem forma- 
lizat, când, una fiind negarea celeilalte, se presupune că, de fiecare dată 
când una dintre ele poate fi aplicată unei situaţii, poate fi şi cealaltă. A 
prezenta nişte propoziţii drept contradictorii înseamnă a le trata ca şi 
cum, una fiind negarea celeilalte, ele ar face parte dintr-un sistem 
formalizat. A arăta incompatibilitatea a două enunturi înseamnă a arăta 
existența unor circumstanțe care fac inevitabilă alegerea între cele două 
teze în discuție. 

Orice formulare care, în enuntarea unor propoziţii, va tinde să le 
prezinte ca fiind negarea uneia de către cealaltă, va putea sugera că 
atitudinile care sunt legate de ele sunt incompatibile. Lumea „în care 
avem ființă” şi cea fără ființă sunt pentru G. Marcel presupozitiile 
ontologice a două moduri de viață, cel al personalității şi cel al funcţiei, 
unul „plin“, celălalt ,gol”, care, descrise ca incompatibile, par să fi fost 
incompatibile pe drept cuvânt din cauza chiar a acestor presupozitii!. 
Pe de altă parte, a afirma că a fost o alegere va ajuta retrospectiv, ca să 


IG MARCEL, Position et approches concrèles du mystère onthologique. 

spunem aşa, la prezentarea ca incompatibile a tezelor care vor fi putut 
influenţa această alegere. 

Vom prezenta deci teze drept incompatibile punând accentul - în 
ansamblul celor de care se leagă - pe punctul în care pot fi ele traduse 
cel mai uşor printr-o afirmaţie şi o negatie. Dar punerea în opoziție a 
unor teze nu este niciodată independentă de condițiile aplicării lor. 

Una dintre tehnicile de a formula incompatibilitäti constă în a 
afirma că, din două teze care se exclud, cel putin una poate fi aplicată 
întotdeauna, ceea ce ar face inevitabil conflictul cu cealaltă teză, cu 
condiția ca ambele să se aplice aceluiaşi obiect. Cele două teze vor 
deveni compatibile dacă o diviziune a timpului, sau o diviziune care 
priveşte obiectul, permite să se evite conflictul. Două afirmaţii ale unei 
aceleiaşi persoane, în momente diferite ale vieții sale, pot fi prezentate 
ca incompatibile dacă toate enunturile acestei persoane sunt tratate ca 
formând un singur sistem; dacă tratăm diferitele perioade ale vieţii sale 
ca nefiind solidare una cu cealaltă, incompatibilitatea dispare. Enunturi 
ale diferiților membri ai unui grup vor fi tratate drept incompatibile, 
dacă grupul este considerat ca un tot, iar tezele tuturor membrilor săi 
ca formând un sistem unic; dacă putem arăta că unul din enunturi nu 
reprezintă un punct de vedere autorizat, incompatibilitatea nu mai 
există. Nu există nici un inconvenient în principiu în aceea că reguli 
diferite determină comportamentul membrilor unor grupuri distincte. 
O dificultate va apărea dacă un membru comun acestor două grupuri 
se află plasat într-o situație în care cele două reguli diferite îi prescriu 
comportamente incompatibile. 

Este perfect posibil ca un şef de stat, dornic să salvgardeze pacea, 
să poată reuşi fără a permite să se aducă atingere onoarei naţionale. Dar 
este posibil ca cele două norme pe care şi le impune în conducerea 
afacerilor politice să devină incompatibile într-o situaţie anume. Care 
va fi această situație care atentează la onoarea naţională? Unii oameni 
politici vor putea avea opinii diferite în legătură cu aceasta: libertatea 
lor de decizie este corelativă a caracterului vag al noțiunilor utilizate 
pentru a descrie situația. 

Cel care îşi interzice să ucidă o ființă vie poate fi împins la o 
incompatibilitate dacă admite, de asemenea, că trebuie îngrijiţi bolnavii 
care suferă de o infecţie. Se va servi sau nu de penicilină, riscând să 

distrugă un mare număr de microbi? Pentru a evita incompatibilitatea 
între cele două reguli pe care doreşte să le respecte, el va fi probabil 
obligat să precizeze anu:niti termeni, astfel încât situaţia particulară în 
fața căreia se află să nu mai cadă sub incidența uneia dintre ele. Aşa 
cum extinderea ariei de aplicare a unor reguli creşte riscurile de 
incompatibilitäti, restrângerea acestei arii le diminuează. 

Bentham îi acuză de sofism pe cei care se opun oricărei creări de 
noi funcţii, invocând pericolul creşterii influenţei guvernului. Într-adevăr, 
după părerea lui, întregul sistem al guvernării s-ar distruge dacă am 
cuteza să aplicăm în mod constant acest argument!. Sofismul rezultă 
din incompatibilitatea acestui argument, extins nu numai la toate pro- 
poziţiile noi, ci şi la toate situaţiile deja existente, cu menţinerea unei 
forme oarecare a guvernului. Dar pentru a actualiza această incompa- 
tibilitate, Bentham este obligat să extindă aria de aplicare a argumen- 
tului cu mult în afara a ceea ce pretinseseră vreodată adversarii săi. 

Se pretinde adesea că, prin extinderea la cazuri care ar fi scăpat 
atenţiei adversarului, sunt scoase în evidenţă incompatibilitätile: se va 
obiecta, celui care nu vrea să admită ca un adevăr să se afle în spirit dacă 
spiritul nu s-a gândit niciodată la el, că, prin extensie, adevărurile la care 
nu ne mai gândim ar fi şi ele din acel moment străine spiritului2; naşterea 
zeilor va fi asimilată cu moartea lor, pentru a-i acuza de impietate atât pe 
cei care afirmă că zeii se nasc, cât şi pe cei care afirmă că aceştia mort. 

Aceste extinderi nu sunt deloc o simplă generalizare, ci pun în joc, 
foarte vizibil, o identificare despre care vom mai avea de vorbiti. Pe ea 
se va pune accentul atunci când Locke scrie: 


Va fi foarte greu să-i faci pe oamenii sensibili sä-înteleagä că cel 
care, cu ochii lipsiţi de lacrimi şi cu spiritul satisfăcut, îşi dă fratele pe 
mâna călăilor pentru a fi ars de viu, este preocupat sincer şi din toată 
inima să-şi salveze fratele din flăcările iadului de pe lumea cealaltä.5 


1 BENTHAM, Opere, t. l: Tratat despre sofismele politice, p. 479. 

2 LEIBNIZ, Noi eseuri asupra intelectului omenesc, pp. 79-80. 

3 ARISTOTEL, Retorica, II, cap. 23, 1399 b, p. 277. 

4 V. mai departe § 53: Argumentele reciprocitätii. 

5 LOCKE, The second treatise of civil government and A letter concerning toleration, 
p. 137. 

Anumite norme pot fi incompatibile prin faptul că una dintre ele 
reglementează o situație pe care cealaltă o exclude. Ruth Benedict 
semnalează faptul că prizonierii japonezi erau foarte cooperanti în 
timpul interogatoriilor, pentru că nu primiseră instrucțiuni referitoare 
la ceea ce puteau divulga, sau nu, când ar fi fost făcuţi prizonieri. Ea 
remarcă faptul că aceasta se datora educației militare japoneze care îi 
obliga pe soldaţi să lupte până la moarte’. Această concepție era incom- 
patibilă cu învăţarea regulilor de conduită de urmat de către prizonieri. 


Ar fi, desigur, îngăduit să ne extindem asupra multor altor cazuri 
de incompatibilitate. Ne-ar plăcea să expunem încă vreo câteva situații 
deosebit de interesante în care incompatibilitatea nu opune, una alteia, 
reguli diferite, ci o regulă cu consecințe care decurg din însuşi faptul că 
ea a fost afirmată: vom califica acest fel de incompatibilitate, care se 
prezintă sub modalităţi diferite, cu numele generic de autofagie. Genera- 
lizarea unei reguli, aplicarea ei fără excepție, ar conduce la a împiedica 
aplicarea ei, la a o distruge. Ca să luăm un exemplu din Pascal: 


Nimic nu întăreşte atât de mult pyrrhonismul decât cei care nu sunt 
deloc pyrrhonieni: dacă ar fi toţi, ei n-ar avea dreptate2. 


Retorsiunea, care era numită în Evul Mediu redarguitio elenchica, 
constituie uzajul cel mai celebru al autofagiei: este un argument care 
tinde să arate că actul prin care este atacată o regulă este incompatibil 
cu principiul care susține acest atac. Retorsiunea este adesea utilizată, 
de la Aristotel încoace, pentru a apăra existența de principii prime?. 
Este ceea ce Ledger Wood numeşte foarte corect „method of affirmation 
by attempted denial”i. 

Astfel, celui care obiecteazä la principiul noncontradictiei, i se 
replică prin aceea că însăşi obiectia sa, prin faptul că pretinde că afirmă 
adevărul, din aceasta reieşind că interlocutorul lui afirmă falsul, 


1 Ruth BENEDICT, The Chrysanthemum and the Sword, pp. 30 şi 41. 

2 PASCAL, Oeuvres, Bibl. de la Pléiade, Pensées, p. 185 (81, p. 871 (374. ed. 
Brunschvicg). (Ed. rom.: Cugetări, Ed. Aion, Oradea, 1998, p. 302; n.t.) 

3 Cf. G. ISAYE, La justification critique par rétorsion, Revue philosophique de 
Louvain, mai 1954, pp. 205-233. Cf. şi Dialectica, 21, p. 32. 

4 Ledger WOOD, The Analysis of Knowledge, pp. 194 şi urm. 

presupune principiul noncontradictiei: actul implică ceea ce neagă 
cuvintele. Argumentul este cvasi logic deoarece, pentru a scoate în 
evidență incompatibilitatea, trebuie o interpretare a actului prin care 
adversarul se opune unei reguli. lar această interpretare, condiție a 
retorsiunii, ar putea, ea însăşi, să facă obiectul unor controversel. 

Un caz comic de aplicare a retorsiunii, şi care sugerează posibi- 
litätile de a scăpa de ea, este furnizat de povestea politistului care, 
într-un teatru de provincie, în momentul în care publicul se pregătea să 
cânte La Marseillaise, urcă pe scenă pentru a anunța că este interzis tot 
ceea ce nu figurează pe afiş. „Dar tu, întrerupe unul dintre spectatori, 
tu eşti pe afiş?” În acest exemplu polițistul, prin afirmaţia sa, contravine 
unui principiu pe care îl formulează, în timp ce, în cazurile de retor- 
siune, se presupune un principiu care este respins, dar structura 
argumentului este aceeaşi. 

O altă situaţie care poate duce la autofagie este aceea în care un 
enunț nu este opus actului prin care este afirmat, ci se aplică regula la 
ea însăşi: autofagia rezultă din autoincludere. Pozitiviştii care afirmă că 
orice propoziție este analitică sau de natură experimentală, vor fi între- 
baţi dacă ceea ce tocmai au spus este o propoziţie analitică sau una 
rezultând din experienţă. Pe filosoful care pretinde că orice judecată 
este o judecată de realitate sau o judecată de valoare, îl vom întreba 
care este statutul afirmației sale. Pe cel care argumentează pentru a res- 
pinge validitatea oricărui raționament nondemonstrativ, îl vom întreba 
care este valoarea propriei sale argumentări. Nu orice autoincludere 
conduce la autofagie, dar ea obligă la a reflecta la valoarea cadrului 
clasificator pe care ne propunem să-l stabilim, şi conduce prin aceasta 
la o sporire a conştiinţei; autorul va anticipa adesea fie pentru a arăta că 
autoincluderea nu creează nici o dificultate, fie pentru a indica motivele 
care împiedică producerea autoincluderii. 

O altă formă încă de autofagie este cea care opune o regulă conse- 
cintelor care par a decurge din ea. În Sofisme anarhice, Bentham critică 
constituţia franceză care justifică insurectiile: 


! Cf. la acest subiect F. GONSETH, Dialectica, 21, p. 61 şi H. FEIGL, De Principiis 
non disputandum...?, în Philosophical Analysis, editată de Max BLACK, p. 125. 

Dar a le justifica înseamnă a le încuraja (...). A justifica distrugerea 
ilegală a unui guvern înseamnă a submina orice alt guvern, fără a-l excepta 
nici pe acela pe care dorim să-l substituim celui dintâi. Legiuitorii Franţei 
îl imitau, fără să-şi dea seama, pe autorul acelei legi barbare care îi 
conferea asasinului unui print dreptul de a-i succeda la troni. 


Ar cădea sub incidenţa aceleiaşi obiecții orice teorie, declarată de 
un infirm, care preconizează suprimarea infirmilor. Putem plasa în 
chiar această categorie de argumente replica lui Epictet către Epicur 
care apără abandonarea copiilor: 


În ceea ce mă priveşte, cred că, chiar dacă mama ta şi tatăl tău ar fi 
ghicit că aveai să spui astfel de lucruri, nu te-ar fi expus2. 


Toate aceste cazuri de autofagie slăbesc o teză arătând incompa- 
tibilitätile pe care le dezvăluie o reflecţie asupra unor condiții sau con- 
secinte ale afirmării sale. Nici aici, nici în celelalte cazuri de incompa- 
tibilitate, nu suntem constrânşi la absurd, la o contradicție pur formală. 
Dar totuşi nu putem neglija să ținem cont de aceste argumente dacă nu 
dorim să ne expunem ridicolului. Ridicolul, şi nu absurdul, este arma 
principală a argumentării: de aceea este indispensabil să consacrăm 
acestei noțiuni o dezvoltare mai amplă. 


$ 49. Ridicolul şi rolul său în argumentare 


Ridicolul este ceea ce merită să fie sancționat prin râs, acel ceva pe 
care E. Dupreel, în excelenta sa analiză, l-a numit „râs de excludere”4. 
Acesta din urmă este sancţiunea transgresării unei reguli admise, o 
manieră de a condamna o conduită excentrică pe care nu o considerăm 
atât de gravă şi de periculoasă pentru a o reprima prin mijloace mai 
violente. 

O afirmaţie este ridicolă imediat ce intră în conflict, fără justificare, 
cu o opinie admisă. Este de la bun început ridicol cel care păcătuieşte 


1 BENTHAM, Opere, t. 1: Sofisme anarhice, p. 524. 

2 EPICTET, Convorbiri, cartea I, 23, 8 7. 

3 Cf. uzajul acestor termeni la PASCAL, Cugetări, Aion, Oradea, 1998, p. 269 (273). 
Traducere de Maria şi Cezar Ivănescu. 

4E. DUPRÉEL, Essais pluralistes (Le problème sociologique du rire), p. 41. 

împotriva logicii sau se înşeală în enunfarea faptelor, cu condiţia să nu 
îl considerăm un alienat sau o ființă pe care nici un act nu riscă să o 
descalifice pentru că nu se bucură nici de cel mai mic credit. Este sufi- 
cientă o eroare de fapt, constată La Bruyere, pentru a arunca un om 
înțelept în ridicol!. Teama de ridicol, şi desconsiderarea pe care el o 
antrenează, a fost adesea utilizată ca mijloc de educație; acesta este atât 
de puternic, încât nişte psihiatri au subliniat chiar pericolul utilizării 
sale pentru echilibrul copilului pândit de anxietate?. În mod normal 
ridicolul este legat de faptul că o regulă a fost transgresată sau combă- 
tută în mod inconştient, prin ignorarea fie a regulii înseși, fie a conse- 
cintelor dezastruoase ale unei teze sau ale unui comportament. Ridi- 
colul se exercită în favoarea păstrării a ceea ce este admis; o simplă 
schimbare de opinie nejustificată, adică o opoziție la ceea ce noi înşine 
enuntaseräm, ne-ar putea expune la aşa ceva. 

Ridicolul este arma puternică de care dispune oratorul contra 
celor care riscă să-i zdruncine argumentarea, refuzând, fără motiv, să 
adere la o premisă sau alta din discursul său. Tot pe ea trebuie să o 
utilizăm contra celor care ar îndrăzni să adere, sau să continue să adere, 
la două teze considerate incompatibile, fără a se strădui să elimine 
această incompatibilitate: ridicolul nu-l atinge decât pe cel care se lasă 
închis în plasa sistemului inventat de adversar. Ridicolul este 
sancţiunea orbirii şi nu se arată decât celor pentru care această orbire 
este în afara oricărei îndoieli. 

Va fi ridicol nu numai cel care se opune logicii sau experienței, dar 
şi cel care va enunta principii ale căror consecințe neprevăzute îl pun în 
opoziție cu concepții care sunt de la sine înţelese într-o societate dată şi 


1 LA BRUYÈRE, Caracterele, Despre judecăți, 47, p. 379. (Ed. rom, Editura pentru 
Literatură, Bucureşti, 1968, pp. 145-146.) 

2 Harry Stack SULLIV AN, The Interpersonal Theory of Psychiatry, p. 268; cf. pe de 
altă parte pentru raportul dintre anxietate şi incompatibilitate, pp. 170, 190, 
346 şi asupra neatentiei selective care permite evitarea acestor incompa- 
tibilitäti, A. H STANTON, Sullivan's Conceptions, în Patrick MULLAHY, 
The contributions of Harry Stack Sullivan, p. 70. 

3 Platon nu ignoră acest lucru şi anticipează râsul pe care îl vor stârni unele 
dintre propoziţiile sale care biciuiesc cu violenţă uzajurile stabilite; PLATON, 
Republica, cartea V, 452, 457 b, 473 c. 

cu care nu ar îndrăzni el însuşi să se ciocnească. Opoziția la normal, la 
rezonabil poate fi considerată un caz particular de opoziţie la o normă 
admisă. Este, spre exemplu, rizibil să nu-ți dozezi eforturile în funcţie 
de importanţa obiectului lor!. 

A spune despre un autor că opiniile sale sunt inadmisibile, pentru 
că consecințele lor ar fi ridicole, este una dintre cele mai puternice 
obiecţii ce pot fi prezentate în argumentare. Aşa se face că La Bruyère, 
în dialogurile sale despre chietism, ridiculizează această doctrină 
arătând că adepții ei ar trebui să se opună atât datoriei caritätii, cât şi 
practicării devotiunii, consecințe la care nici un creştin nu ar putea 
subscrie2. Când, în 1877, în Belgia, ministrul catolic al Justiţiei decide să 
nu-i mai urmărească în justiție, în ciuda legii penale care proteja 
libertatea elettorului, pe preoții care îi amenințau cu chinurile iadului 
pe enoriaşii lor care ar vota pentru partidul liberal, tribunul Paul 
Janson îl ridiculizează pe ministru: acestă din urmă, punând la îndoială 
seriozitatea unor astfel de amenințări, comitea „o adevărată erezie 
religioasä”?, 

Adesea, aceastä ridiculizare se obtine prin constructii savante 
bazate pe ceea ce ne străduim să criticäm. Aşa cum, în geometrie, 
raționamentul prin reducere la absurd începe prin a presupune adevă- 
rată o propoziţie A pentru a arăta că consecinţele sale sunt contradicto- 
rii față de ceea ce a fost de altfel consimţit şi a trece de aici la adevărul 
lui non-A, tot aşa argumentarea cvasi logică, cea mai caracterizată de 
ridicol, va consta în a admite provizoriu o teză opusă celei pe care 
dorim să o apărăm, în a dezvolta consecinţele acesteia, în a arăta 
incompatibilitatea față de ceea ce credem de altfel, şi a pretinde să 
trecem de aici la adevărul tezei pe care o susţinem. Este ceea ce încerca 
Whately atunci când, într-un pamflet anonim, începea prin a admite ca 
fondat tipul de obiecţii invocate contra veracitätii Scripturii, exträgea 
consecințele şi  sfârşea prin a nega existența lui Napoleon. 
Argumentarea care, ridiculizând procedeele criticii biblice, viza să 


1 PLATON, Republica, cartea VI, 505 e. Pentru argumentarea prin dublă ierarhie 
cf. al nostru § 76. 

2 LA BRUYÈRE, Bibl. de la Pléiade, Dialogues sur le quiétisme, 1, p. 532; V, p. 576. 

3 Paul JANSON, Discours parlementaires, vol. I, p. 19 (6 iunie 1877). 

inspire încredere în textul Scripturii, nu a avut succesul sperat, dar a 
părut amuzantă!. 


Asumarea provizorie prin care începe acest gen de raționament se 
poate traduce printr-o figură, ironia. Prin ironie „vrem să facem să se 
înțeleagă contrariul a ceea ce spunem”2. De ce acest subterfugiu? 
Pentru că avem de-a face în realitate cu o argumentare indirectă. lată în 
legătură cu aceasta un frumos exemplu luat de la Demostene: 


Frumoasă recompensă au primit oretanii fiindcă s-au încrezut în 
prietenia lui Filip şi l-au alungat pe Eufraios! Frumoasă recompensă a 
primit şi poporul din Eretria fiindcă a îndepărtat pe ambasadorii voştri şi 
s-au dat pe mâna tiranului Cleitarhos! Acum eretrienii îndură sclavia sub 
lovituri de bici şi sunt räpusi!? 


Ironia este educativă! pentru că, dacă poporul din Oreos şi 
eretrienii nu mai pot face nimic, poporul Atenei, în ceea ce-l priveşte, 
mai poate încă alege. Să ne amintim în legătură cu aceasta emoția 
cauzată în Belgia, în 1950, de un discurs în care Paul Reynaud vorbise 
despre „neutralitatea care i-a reuşit atât de bine Belgiei în două 
reprize“5. Oratorul a declarat că nu dorise să critice Belgia, ci să arate că 
neutralitatea nu era o garanție, adică el admitea că, în ceea ce priveşte 
Belgia, fusese o constrângere materială sau psihologică în favoarea 
neutralității, păstrând ridicolul pentru auditorii săi francezi încă liberi 
să decidă. 

Ironia presupune întotdeauna cunoştinţe complementare pe tema 
faptelor, a normelor. În exemplul citat de Dumarsais: „Eu o declar deci, 
Quinaut este un Virgiliu”6, afirmația ar fi incompatibilă cu normele 
admise şi bine cunoscute. lronia nu poate fi deci utilizată în cazurile în 


Cf. R. D. D. WHATELY, Elements of Rhetoric, Part. L cap. III, § 6, notă, p. 100. 

2 DUMARSAIS, Des Tropes, p. 131. 

3 DEMOSTENE, Discursuri: Filipica a treia, § 66. (Ed. rom: In: Pagini alese din 
oratorii greci, Buc., Ed. pentru Literatură, 1969, pp 144-145) , 

1 Pentru rolul său în dialogul platonician, cf. R. SCHAERER, Le mecanisme de 
l'ironie dans ses rapports avec la dialectique, Rev. de métaph. et de morale, iul. 1941. 

$ Cf. ziarul Le Soir din 3 iunie 1950. 

6 BOILEAU, Satire LX, citat de DUMARSAIS, Des Tropes, p. 132. 

care ne îndoim de opiniile oratorului. Aceasta îi dă ironiei un caracter 
paradoxal: dacă o folosim, este pentru că este util să argumentăm; dar 
pentru a o folosi este nevoie de un minimum de acord. Este ceea ce-l] 
determină pe Baroja să spună că ironia are un caracter mai social decât 
umoruli. Acest aparent paradox nu este decât unul dintre aspectele, 
împins până la extremă, ale oricărei argumentări. 


Ironia este cu atât mai eficace, cu cât se adresează unui grup bine 
delimitat?. Este concepția pe care ne-o facem despre convingerile unor 
medii, singura care ne dă posibilitatea să ghicim dacă anumite texte 
sunt sau nu ironice». 

Uzajul ironiei este posibil în toate situațiile argumentative. Totuşi, 
unele dintre ele par a incita în mod deosebit la ironie. Vayson de 
Pradenne constată că, în controversele arheologice, apărătorii autenti- 
citätii se servesc copios de ironie: astfel, Th. Reinach descrie o societate 
de falsificatori, unde toate deciziile sunt luate cu majoritate de voturi, 
societate care ar fi fabricanta tiarei lui Saitapharnesf. Este de înțeles ca 
ironia să fie mai ales procedeul apărării întrucât, pentru a fi înțeleasă, 
ea cere o cunoaştere prealabilă a pozițiilor oratorului; or, acestea au fost 
evidenţiate de atac. 


Dacă este adevărat că ridicolul joacă, în argumentare, un rol 
analog celui al absurdului în demonstrație, totuşi - şi aceasta este do- 
vada că argumentarea nu este niciodată constrângătoare - putem cădea 
în ridicol, plasându-ne cu totul în opoziție cu o regulă admisă în mod 
obişnuit. Cel care cade în ridicol o sacrifică pe aceasta şi riscă un blam 
din partea grupului. Dar acest sacrificiu poate să nu fie decât provizo- 
riu, dacă grupul consimte fie să admită excepții, fie să modifice regula. 


1 Pio BAROJA, La caverna del humorismo, p. 96. 

2 Cf. AUERBACH, Mimesis, pp. 213-214, excelentă analiză a unui pasaj ironic 
din Boccaccio. 

3 Spre exemplu, scrisoarea lui Jdanov către Stalin, în J. HUXLEY, Soviet genetics 
and world science, pp. 230-234 (Post-scriptum II). 

4 VAYSON DE PRADENNE, Les fraudes en archéologie préhistorique, p. 538. 

Este nevoie de îndrăzneală pentru a înfrunta ridicolul, de o 
anumită capacitate de a depăşi anxietatea, dar nu este suficient pentru a 
reuşi: pentru a nu cădea în ridicol, este nevoie de un prestigiu suficient 
de mare şi nu suntem niciodată siguri că el va fi astfel. Într-adevăr, 
căzând în ridicolul pe care îl stârneşte opoziția nejustificată la o normă 
admisă, ne angajăm întreaga persoană, solidară cu acest act periculos, 
lansăm o provocare, provocăm o confruntare de valori cu final incert. 

Cei care adoptă un nume injurios şi îşi fac o glorie din aceasta, cei 
care lansează o modă nouă sau care refuză, ca Gandhi, să se plieze pe 
obiceiurile Occidentului, când se găsesc acolo, cei care aderă la nişte 
opinii sau adoptă maniere de a se comporta ieşite din comun vor înceta 
să fie ridicoli când vor fi imitati întru totul. Prestigiul şefului se 
măsoară în capacitatea sa de a impune reguli ce par ridicole şi de a le 
face admise de către subordonații. Pentru ca un enunţ contrar opiniei 
admise în mod curent să devină o teză care să merite să fie discutată, ar 
trebui să se bucure de sprijinul unui filosof important?. Un prestigiu 
supraomenesc ar fi necesar pentru a ne opune faptelor sau raţiunii: de 
unde forţa acelui credo quia absurdum. În mod normal argumentarea, 
lucrare a oamenilor, nu se opune decât la ceea ce nu este considerat 
obiectiv valabil. Opiniile despre care tratează ea nu sunt absolut 
indiscutabile, autoritățile care le afirmă sau le combat nu sunt cu totul 
inatacabile, iar soluțiile care vor fi acceptate, în ultimă instanţă, nu sunt 
cunoscute dinainte. 

Maniera cea mai frecventă de a combate o regulă sau o normă 
admisă nu va consta doar într-un conflict de forte, în faptul de a opune 
prestigiului de care se bucură regula pe acela al adversarilor acesteia. În 
mod normal, vom justifica această opoziție, vom găsi motive pentru 
care în anumite circumstanțe, în situaţii anume, regula ar trebui să nu 
fie aplicată: îi vom restrânge influenţa şi sensul, grație unei argumen- 
tări adecvate, din care va rezulta o ruptură a legăturilor admise, o 
reorganizare a noțiunilor. Vom examina îndelung, aceste procedee de 
argumentare în acea parte a tratatului nostru consacrată disocierilor. 


1 Cf. ISOCRATE, Discursuri: Busiris, § 26. 
2 ARISTOTEL, Topica, cartea I, cap. 2, 104 b, 19-24. 

§ 50. Identitate şi definiție în argumentare 


Una dintre tehnicile esențiale ale argumentării cvasi logice este 
identificarea diverselor elemente care constituie obiectul discursului. 
Orice uzaj de concepte, orice aplicare a unei clasificări, orice recurgere 
la inducție implică o reducere a unor elemente la ceea ce este identic şi 
interşanjabil în ele; dar noi nu vom numi această reducere cvasi logică 
decât atunci când această identificare de ființe, de evenimente sau de 
concepte nu este considerată nici drept întru totul arbitrară, nici 
evidentă, adică atunci când face sau poate face loc unei justificări 
argumentative. Vom distinge, printre procedeele de identificare, pe 
acelea care tind către o identitate completă şi pe altele care nu cer decât 
o identitate parţială a elementelor confruntate. 

Procedeul cel mai caracteristic de identificare completă constă în 
utilizarea definiţiilor. Acestea, când nu fac parte dintr-un sistem formal, 
şi când pretind totuşi că identifică definiens cu definiendum, vor fi 
considerate, de noi, drept argumentare cvasi logică. Nu putem admite 
că aceste definiţii ar putea fi fondate pe evidența unor raporturi 
notionale pentru că aceasta ar presupune claritatea perfectă a tuturor 
termenilor confruntati. 

Pentru ca o definiţie să nu ne sugereze această identificare a ter- 
menilor pe care ea îi prezintă ca echivalenți, trebuie să insiste pe 
distincţia lor, precum aceste definiţii prin aproximare sau prin exempli- 
ficare în care i se cere în mod expres cititorului să prezinte un efort de 
purificare sau de generalizare care să-i permită să străbată distanţa care 
separă ceea ce este definit de mijloacele utilizate pentru a-l defini. 

Printre definițiile care duc la identificarea a ceea ce este definit cu 
ceea ce îl defineşte, vom distinge, împreună cu Arne Naess!, următoa- 
rele patru tipuri: 

1) definițiile normative, care arată felul în care dorim ca un 
cuvânt să fie utilizat. Această normă poate rezulta dintr-un angajament 
individual, dintr-un ordin destinat altora, dintr-o regulă despre care se 
crede că ar trebui să fie urmată de către toată lumea; 


1 Cf. A. NAESS, Interpretation and Preciseness, cap. IV. 

2) definițiile descriptive, care arată care este sensul acordat unui 
cuvânt într-un anumit mediu la un anumit moment; 

3) definițiile de condensare care indică elemente esențiale ale 
definiției descriptive; 

4) definițiile complexe care combină, în manieră variată, elemente 
ale celor trei tipuri precedente. 


Aceste definiții diferite ar fi fie recomandări, fie ipoteze empirice 
privind sinonimia lui definiendum cu definiens. 

Printre definițiile normative, doar cele care se prezintă ca regulă 
obligatorie sunt susceptibile de a fi susținute sau combătute datorită 
argumentării; la fel stau lucrurile cu definițiile de condensare, despre 
care ne putem întreba în ce măsură indicațiile pe care le furnizează sunt 
sau nu esenţiale. Cât despre definițiile descriptive, ele se vor bucura, 
atâta timp cât nu sunt contestate, de statutul de fapt. 

Toate aceste definiții, şi posibilitățile argumentative pe care le 
furnizează, sunt încă necunoscute de majoritatea logicienilor a căror 
gândire continuă să evolueze în cadrul dihotomiei clasice a definiţiilor 
reale şi nominale, primele fiind tratate drept propoziții susceptibile de a 
fi adevărate sau false, celelalte ca fiind pur arbitrare. 

lată un text caracteristic pentru J. St. Mill şi la care ar subscrie încă 
mulți logicieni contemporani: 


Asertiunile referitoare la semnificaţia cuvintelor, printre care cele 
mai importante sunt definițiile, au locul lor, şi chiar unul indispensabil, in 
filozofie. Dar cum semnificaţia cuvintelor este esențialmente arbitrară, 
asertiunile din această clasă nu sunt susceptibile nici de a fi adevărate, 
nici de a fi false şi, în consecinţă, nici de susținere, nici de respingere!. 


Mill optează pentru caracterul nominal, deci convenţional şi 
arbitrar, al definiţiilor, care, prin chiar acest lucru, ar scăpa de orice 
dovadă ca şi de orice tentativă de refutare. Dar este într-adevăr aşa? 
Dacă este adevărat că definițiile sunt arbitrare, în sensul că ele nu se 
impun cu necesitate, trebuie oare să considerăm că ele sunt arbitrare 
într-un sens mult mai puternic, care ar pretinde că nu ar fi motiv pentru 


1]. ST. MILL, Un sistem de logică deductivă şi inductivă, vol. I (cartea II, cap. I, § 1), 
pp. 176-177. 

a alege o definiție sau alta şi că nu ar exista, deci, nici o posibilitate de a 
argumenta în favoarea lor? Or, nu numai că găsim la Mill o serie de 
raționamente care tind să facă să prevaleze definițiile sale despre cauză, 
despre interferență, despre inducţie, dar găsim chiar, în lucrarea sa 
consacrată utilitarismului, o definiție a demonstrației destul de amplă 
pentru a acoperi raționamente de acest Hp), 

Ceea ce convinge de caracterul convențional al definiţiilor este 
posibilitatea de a introduce cu totul în toate limbajele, chiar şi uzuale, 
simboluri noi. Dar, dacă aceste semne noi sunt chemate pentru a 
îndeplini total sau partial rolul de termeni vechi, caracterul arbitrar al 
definiţiei lor este iluzoriu - chiar dacă este vorba despre simboluri 
create ad hoc. El este şi mai iluzoriu dacă definiens şi definiendum sunt 
amândouă împrumutate din limbajul uzual. Când Keynes, în lucrările 
sale, propune o serie de definiţii tehnice?, acestea se pot îndepărta atât 
de mult de ideea pe care simțul comun şi-o face despre noțiunile astfel 
definite, încât apar drept convenţionale. Autorul le va modifica chiar de 
la o lucrare la alta“. Dar când defineşte pe de o parte beneficiul, pe de 
altă parte investiția, în aşa fel încât observațiile şi analizele sale să 
conducă la a arăta că egalitatea lor este mai importantă decât 
divergentele lor pasagere, interesul rationamentului său rezultă din 
aceea că apropiem termenii definiti de el de noțiuni uzuale, sau deja 
precizate de economişti, la clarificarea cărora contribuie analiza sa. 

O teorie se poate pretinde pur convențională, şi poate dori să 
bazeze pe această pretenţie dreptul de a defini semnele după bunul său 
plac, dar, din momentul în care vizează o confruntare cu realul, din 
momentul în care ne propune să o aplicăm la situații cunoscute 
anterior, problema identificării noțiunilor pe care le defineşte ea cu cele 
din limbajul natural nu poate fi eludată. Dificultatea pe care am căutat 
să o evităm nu a putut fi decât transpusă pe un alt plan. Aceasta este 


1 Idem, Utilitarismul, p. 8. 

2 |. M. KEYNES, A treatise on money, 1930; The general theory of employment 
interest and money, 1936. 

3 Care ar putea fi apropiate de noțiunea carnapiană de „explicaţie“; cf. C. G. 
HEMPEL, Fundamentals of Concept Fonnation in Empirical Science; pp. 11-12. 

4 A se vedea, referitor la aceasta, The general theory..., pp. 60-61. 

toată problema formalismului: sau acesta va furniza un sistem izolat, 
nu numai de aplicațiile sale, dar chiar şi de o gândire vie care trebuie 
să-l înțeleagă şi să-l mânuiască, adică să-l integreze în structuri mentale 
preexistente, sau va fi de interpretat şi va opera cu identificări ce vor 
ține de argumentarea cvasi logică. Chiar dacă aceste identificări nu sunt 
contestate, într-o anumită perioadă a evoluției ştiinţifice, ar fi periculos, 
pentru un progres ulterior al gândirii, să le considerăm necesare şi să le 
acordăm acest caracter de evidenţă pe care îl dăm afirmațiilor pe care 
nu ne este permis să le punem sub semnul întrebării. Acesta este unul 
dintre motivele adeziunii noastre la principiul revizibilitätii, susținut cu 
atâta vigoare de F. Gonsethi. 

Caracterul argumentativ al definiţiilor apare clar atunci când ne 
aflăm în prezența unor definiții variate ale unui aceluiaşi termen dintr- 
o limbă naturală (sau chiar termeni considerați a fi echivalenți în 
diferite limbi naturale). Într-adevăr, aceste definiții multiple constituie 
fie elemente succesive ale unei definiții descriptive - şi atunci uti- 
lizatorul unui termen trebuie să aleagă singur între ele -, fie definiții 
descriptive opuse şi incomplete, definiții normative sau de condensare 
care sunt incompatibile. Unii autori, pentru a-şi uşura sarcina şi uneori 
pentru a evita discuţii inoportune, se vor mulțumi să furnizeze nu 
condițiile suficiente şi necesare, ci doar condițiile suficiente de aplicare 
ale unui termen?; dar enunţul acestor condiţii, ataşat de ceea ce se ştie 
de altfel despre termenul respectiv, constituie totuşi alegerea unei 
definiții. 

Caracterul argumentativ al definiţiilor se prezintă întotdeauna sub 
două aspecte intim legate, dar pe care trebuie totuşi să le deosebim 
pentru că privesc două faze ale rationamentului: definițiile pot fi 
justificate, valorizate, cu ajutorul unor argumente; ele sunt argumente 
ele însele. Justificarea lor se va putea face prin mijloacele cele mai 
diverse: unul va recurge la etimologie, altul va propune substituirea 


1 F. GONSETH, Dialectica, 6, pp. 123-124. 

2 Exemplu la MORRIS, Sigus, Language and Belavior, p. 12. 

3 Cf. QUINTILIAN, Arta orntorică, vol. II, cartea V, cap X, 8 55, pp. 48-49; cf. 
J. PAULHAN, La preuve par l'étymologie. 

unei definiții prin condiții cu o definiție prin consecințe sau vice-versa!. 
Dar cei care argumentează în favoarea unei definiții vor dori cu toții ca 
aceasta să influențeze, printr-un aspect sau altul, uzajul noțiunii pe 
care, fără intervenția lor, am fi fost înclinați să o adoptăm, şi mai ales 
relațiile noțiunii cu ansamblul sistemului de gândire, aceasta totuşi fără 
a ne face să uităm complet uzajele şi relațiile vechi. Or, la fel stau 
lucrurile când definiția este dată ca de la sine înțeleasă sau ca fiind 
impusă, precum definiţia legală, şi când ratiunile care militează în 
favoarea sa nu sunt explicitate. Uzajul noțiunii pe care vrem să o 
modificăm este în general ceea ce se numeşte uzajul ei normal. Astfel 
încât definiția unei noțiuni împrumutate din limbajul natural ridică 
implicit dificultățile inerente dublei definiții. 

Când, la începutul Eticii sale, Spinoza defineşte cauza de sine 
drept „acel ceva a cărui esenţă acoperă existența, sau (sive) acel ceva a 
cărui natură nu poate fi cunoscută decât ca existentă”; când defineşte 
substanța ca „ceea ce este în sine şi este conceput prin sine, adică (hoc 
est) acel ceva al cărui concept poate fi format fără a avea nevoie de 
conceptul despre altceva”2, cuvintele sive şi hoc est afirmă caracterul 
interşanjabil a două definiții diferite ale aceleiaşi noțiuni. De fapt, este 
vorba despre o identificare între trei noțiuni, cea de-a treia fiind 
furnizată prin uzajul termenului aşa cum era el în vigoare pe vremea 
lui Spinoza, în special la cartezieni. În mod normal, o astfel de 
identificare cere, dacă nu o demonstraţie, cel putin o argumentare 
pentru a face să fie admisă. Când această identificare este pur şi simplu 
afirmată, ne aflăm în cazul tipic al unui procedeu cvasi logic. Dar ceea 
ce face Spinoza în mod explicit, şi poate fi deci remarcat şi criticat chiar 
şi de un logician care nu s-ar lega decât de text, fără a-l confrunta cu 
folosirea uzuală a noțiunilor, s-ar putea regăsi, cu un fel de a constata 
mai delicat, la toți cei care definesc cuvintele limbajului într-un fel care 
pare univoc, în timp ce cititorul nu se poate împiedica să identifice şi 
cuvântul astfel definit cu acelaşi cuvânt, aşa cum a stabilit tradiția 
lingvistică. 


1 Cf. definiția miracolului la S. WEIL, L'enracinement, pp. 225 şi urm. 
2 SPINOZA, Etica, cartea I, def. I şi INI. 

Remarcile noastre tind să arate că uzajul argumentativ al defi- 
nițiilor presupune posibilitatea unor definiţii multiple, împrumutate 
din uzaj sau create de autor, între care este indispensabil să se facă o 
alegere. Ele arată, de asemenea, că termenii puşi în relaţie sunt ei înşişi 
în interacțiune constantă, nu numai cu o multitudine de alți termeni din 
aceeaşi limbă sau din alte limbi care pot fi puse în raport cu prima, dar 
şi cu mulțimea de alte definiţii posibile ale aceluiaşi termen. Aceste 
interacțiuni nu pot fi eliminate şi sunt chiar, în general, esenţiale pentru 
rezultatul rationamentelor. Totodată, alegerea fiind făcută, fie că este 
prezentată ca de la sine înțeleasă, fie că este susținută de argumente, 
definiția utilizată este considerată expresie a unei identități, ba chiar 
singura satisfăcătoare în acest caz, iar termenii echivalentei, detaşaţi 
într-o oarecare măsură de legăturile şi de arierplanul lor, sunt 
consideraţi substituibili din punct de vedere logic: de aceea uzajul 
definiției, pentru a face ca un raționament să avanseze, ni se pare a fi 
tipul însuşi de argumentare cvasi logică. 


$ 51. Analiticitate, analiză şi tautologie 


O definiţie fiind admisă, putem considera ca analitică egalitatea 
stabilită între expresiile declarate sinonime; dar această analiticitate va 
avea, în cunoaştere, acelaşi statut ca şi definiţia de care depinde ea. Se 
vede imediat că dacă, prin judecată analitică, afirmând egalitatea a 
două expresii, dorim să concepem o judecată care să permită substi- 
tuirea lor, de fiecare dată, una cu cealaltă, fără ca valoarea de adevăr a 
propozitiilor în care apar aceste expresii să fie modificată, analiticitatea 
unei judecăţi nu poate fi afirmată în mod constant, fără riscul erorii, 
decât într-o limbă în care nu mai apare amenințarea ca noi uzaje 
lingvistice să fie introduse, adică, în definitiv, într-un limbaj formalizat. 

În ciuda acestor restricții, asistăm, mai ales în Marea Britanie, la 
dezvoltarea unei mişcări filosofice iniţiate de G. Moore, pentru care 
analiza propoziţiilor constituie sarcina principală. J. Wisdom a putut 
distinge trei tipuri de analize: analiza materială, analiza formală şi 


264 Telmicile argumentative 


analiza filosoficä!. Analizele materiale (ex.: „A este copilul lui B” în- 
seamnă că „A este fiul sau fiica lui B”) şi formală (ex.: Regele Franţei 
este chel” echivalează cu „există un individ şi numai unul care este rege 
al Franţei şi care este chel”) ar rămâne la un acelaşi nivel al discursului, 
în timp ce analiza filosofică - pe care din acest motiv L. S. Stebbing o 
numeşte directionalä? (ex.: „Pădurea este foarte deasă” echivalează cu 
„copacii din această regiune sunt foarte apropiați unul de celălalt”) ~ s-ar 
îndrepta într-un anumit sens; pentru Stebbing, ea ar conduce spre fapte 
fundamentale, pentru ]. Wisdom, spre date senzoriale. 

Distincţiile stabilite de Wisdom ni se pare că presupun deja o 
atitudine filosofică. Trebuie, dimpotrivă, din punct de vedere argumen- 
tativ, să subliniem că orice analiză este directionalä, în sensul că ea 
operează într-o anumită direcție. Alegerea acesteia este determinată de 
căutarea adeziunii interlocutorului. Într-adevăr, în afară de tratatele de 
logică, nu se practică analiză fără a-ţi propune un scop precis?. Când va 
fi vorba despre analiză tehnică conformă cu exigenţele unei discipline, 
ea se va îndrepta către elementele pe care această disciplină le consi- 
deră fundamentale; o analiză nontehnică se va adapta auditoriului şi 
poate lua deci direcțiile cele mai variate, conform obiectelor de acord 
admise de acesta din urmă. A dori să impui auditoriului filosofic 
criterii de fapt sau de adevăr, pe care el ar trebui să le admită fără 
discuţie, înseamnă deja să te bazezi pe o filozofie particulară şi să 
rationezi în cadrele stabilite de eai 

Orice analiză, în măsura în care ea nu se prezintă ca pur conven- 
tionalä, poate fi considerată o argumentare cvasi logică, utilizând fie 
definiţii, fie o procedură prin enumerare, care limitează exensiunea 
unui concept la elementele enumerate. 

De aceea, în afara unui sistem formal, analiza nu poate fi niciodată 
definitivă, nici exhaustivă. Max Black îi reproşează pe drept lui Moore 


1 J]. WISDOM, Logical constructions, Mind, 1931 la 1933, şi A. H. S. COOMBE- 
TENNANT, Mr. Wisdom on philosophical Analysis, Mind, oct. 1936. 

2 L. S. STEBBING, The method of Analysis in metaphysics, Proceedings of the 
Aristotelian Society, vol. XXXIII, 1932-33. 

3 Cf. K. BRITTON, Communication, p. 139. 

4 Cf. Discuţia despre fapte şi adevăruri din § 16. 

că nu indică nici o metodă de a realiza analizele pe care le 
preconizează, nici de a recunoaşte exactitatea lor. În realitate, această 
exactitate nu ar putea nici măcar fi postulată, dacă pretindem că 
reproducem sensul noțiunilor unui limbaj natural. 


Dacă analiza ar părea indiscutabilă, garantată în întregime, nu i-am 
putea reproşa că nu ne învață nimic nou? Orice argumentare cvasi 
logică, căreia i se recunoaşte caracterul evident şi chiar necesar, riscă 
astfel ca, în loc să fie criticată drept slabă şi neconcludentă, să fie atacată 
ca lipsită total de interes, pentru că nu ne învață nimic nou: o astfel de 
afirmaţie va fi calificată drept fautologie, pentru că rezultă din sensul 
însuşi al termenilor utilizați. 

lată un text de Nogaro, care ilustrează acest procedeu: 


Timp îndelungat clasicii au afirmat că deprecierea, sau scăderea 
valorii monedei, provoucă creşterea preţurilor, fără a fi atenţi la faptul că 
scăderea valorii monedei (în raport cu mărfurile) şi creşterea preţurilor 
sunt două expresii inversate ale unui aceluiaşi fenomen şi că avem aici, în 
consecinţă, nu o relație de la cauză la efect, ci o tautologie?. 


Acuzatia de tautologie înseamnă a prezenta o afirmaţie ca rezultat 
al unei definiţii, al unei convenţii pur lingvistice şi nu ne învaţă nimic 
despre legăturile empirice pe care le poate avea un fenomen cu altele şi 
pentru studierea cărora o cercetare experimentală ar fi indispensabilă. 
Ea presupune că definițiile sunt arbitrare, lipsite de interes ştiinţific şi 
independente de experienţă. Dar, în măsura în care lucrurile nu stau 
astfel, în care definițiile sunt legate de o teorie care poate aduce puncte 
de vedere originale, acuzaţia de tautologie îşi pierde din greutate. 
Într-atât încât Britton asimilează legea naturală cu tautologia. El dă 
exemplul unui metal necunoscut, recent definit cu ajutorul unor teste 
care permit decelarea prezenței lui; ulterior, este izolat şi i se determină 
punctul de fuziune; noua proprietate este încorporată în definiție şi 
capătă aici o importanţă primordială: „Marea descoperire, scrie Britton, 
a devenit o simplă tautologie“3. Odată devenită tautologie, afirmația se 


' Max BLACK, Philosophical Analysis, Introduction. 
2 B. NOGARO, La valeur logique des théories économiques, pp. 12-13. 
3 K. BRITTON, Communication, p. 179. 

integrează într-un sistem deductiv, poate fi considerată drept analitică 
şi necesară şi nu mai pare a fi legată de riscurile unei generalizări 
empirice. 

Aşa se face că o calificare de tautologie, aplicată unei propoziții, o 
izolează pe aceasta de contextul care a permis elaborarea noțiunilor pe 
care se sprijină. Când acestea din urmă sunt integrate în gândirea vie 
care a permis elaborarea lor, se constată că ele nu se caracterizează nici 
prin necesitatea proprie unui sistem formalizat, nici prin trivialitatea de 
care sunt acuzate într-o discuţie nonformală, ci că statutul lor este legat 
de cel al definiţiilor care le servesc drept fundament. 


Atunci când, într-o discuție nonformală, tautologia pare evidentă 
şi voită, ca în expresiile de tipul „un ban este un ban”, „copiii sunt 
copii”, ea va trebui să fie considerată o figură. Se utilizează atunci o 
identitate formală între doi termeni care nu pot fi identici dacă enunţul 
trebuie să aibă un oarecare interes. Interpretarea figurii, pe care o vom 
numi tantologie aparentă, cere deci un minimum de bunăvoință din 
partea auditoriului. 

Aceste enunturi au suscitat de mult timp atenția teoreticienilor 
stilului. Văzând că cei doi termeni trebuiau să aibă o semnificație 
diferită, ei au făcut din aceste tautologii cazuri particulare ale altor 
figuri: conform lui Vico, în figura numită plocă („Ah! Corydon, 
Corydon”) acelaşi termen este folosit pentru a semnifica persoana şi 
pentru a semnifica comportamentul (sau lucrul şi proprietăţile sale)!; în 
opinia lui Dumarsais în „un tată este întotdeauna un tată” cel de-al 
doilea termen este un substantiv luat ca adjectivi; după Baron, este o 
silepsä oratorică, unul dintre cuvinte fiind la sensul propriu, celălalt la 
figurat. 

Mai putin preocupați de figuri, modernii analizează acest gen de 
expresii în funcție de preocupările lor. Printre remarcile cele mai 
interesante, să le cităm pe cele ale lui Morris care subliniază distincția 


1 VICO, Delle instituzioni oratorie, p.142. 
2 DUMARSAIS, Des Tropes, p. 137. 
3 BARON, De la Rhetorique, p. 337. 

dintre mod formal şi funcţie de evaluare!, pe cele ale lui Hayakawa 
pentru care este o manieră de a impune directive de clasificare? şi, în 
sfârşit, pe cele ale lui J. Paulhan, care a perceput foarte bine valoarea 
argumentativă a unor astfel de expresii, dar ar vedea aici fără dificul- 
tate un paradox al ratiuniÿ. 

Aceste propoziţii, pentru că sunt tautologice, incită la distincția 
între termeni. Dar ar fi fals să credem că sensul exact al acestora este 
fixat dinainte sau, mai ales, că relaţia dintre termeni este întotdeauna 
aceeaşi. Formula de identitate ne pune pe calea unei diferențe, dar nu 
specifică pe ce trebuie să ne fixăm atenţia. Ea nu este decât o manieră 
formală a procedeului care constă în a valoriza ceva în mod pozitiv sau 
negativ printr-un pleonasm, de care Les Ana de Madame Apremont ne dă 
un frumos exemplu: 


Când văd tot ceea ce văd, gândesc ceeace gândesci. 


Aici, ca în repetiţie, cel de-al doilea enunţ al termenului este cel 
care poartă valoarea. 

Să notăm că obligația de a diferenţia termenii, în loc să apară din 
preocuparea de a da un sens unei tautologii care exprimă o identitate, 
poate apărea dintr-o altă figură cvasi logică, bazată pe negarea unui 
termen prin el însuşi, deci pe o contradicţie: „Un ban nu este un ban” 
poate juca acelaşi rol ca „un ban este un ban”. Identitatea contradictoriilor 
înseamnă a pune pe acelaşi plan, spre exemplu, celebra maximă a lui 
Heraclit: 


Nimeni nu se scaldă de două ori în acelaşi râu€. 


Tautologiile şi contradicţiile au un aspect cvasi logic pentru că, la 
prima vedere, termenii sunt tratați ca fiind univoci, ca fiind susceptibili de 
a se identifica, de a se exclude. Dar, după interpretare, apar diferenţele. 


1 Ch. MORRIS, Signs, Language and Beliavior, p. 171. 

2S. I. HAYAKAWA, Language in Thought and Action, pp. 213-214. 
3]. PAULHAN, Entretien sur des faits divers, p. 145. 

1 M. JOUHANDEAU, Les Ana de Madame Apremont, p. 61. 

5 Cf. 6 42: Figurile alegerii, ale prezenţei şi ale comuniunii. 

* V. mai departe § 94: Enunţuri care incită la disociere. 

Acestea pot fi cunoscute înaintea argumentării. In antanaclază nu mai 
este vorba decât de o folosire a omonimiei: 


Să fiu iubit îmi este scump cu condiţia să nu coste scump... 


Aici cunoaşterea uzajelor lingvistice furnizează imediat soluția. 
Dar în tautologiile de identitate diferența nu este în general fixată. 
Urmând fără îndoială modele deja cunoscute, putem crea o mare 
varietate de diferențieri şi putem stabili între termeni o mare varietate 
de relaţii. 

Dacă unele dintre aceste identități pot juca rolul de maxime („o 
femeie este o femeie” poate fi o manieră de a afirma că o femeie trebuie 
să se comporte ca o femeie), ele nu-şi dobândesc semnificaţia argumen- 
tativă decât atunci când sunt aplicate la o situație concretă, singura care 
dă acestor noțiuni semnificaţia particulară adecvată. 


$ 52. Regula de justiție 


Argumentele pe care le vom analiza în acest paragraf şi în urmă- 
torul se referă nu la o reducere completă la identitatea elementelor care 
sunt confruntate unele cu altele, ci la o reducere parțială care să permită 
tratarea lor ca interşanjabile dintr-un anumit punct de vedere. 

Regula de justiţie cere aplicarea unui tratament identic unor fiinţe 
sau unor situaţii care sunt integrate unei aceleiaşi categorii. Rationali- 
tatea acestei reguli şi validitatea care i se recunoaşte se leagă de prin- 
cipiul de inerție, din care rezultă mai ales importanța acordată prece- 
dentului?. 

Pentru ca regula de justiție să constituie fundamentul unei 
demonstrații riguroase, obiectele la care se aplică ea ar fi trebuit să fie 
identice, adică complet interşanjabile. Dar, de fapt, nu este niciodată 
aşa. Aceste obiecte diferă întotdeauna printr-un aspect, iar marea 
problemă, cea care suscită majoritatea controverselor, este de a decide 
dacă diferenţele constatate sunt sau nu neglijabile sau, în alţi termeni, 
dacă obiectele nu diferă prin caracterele considerate esenţiale, adică 


1 VICO, Delle instituzioni oratorie, p. 142. 
2 Cf. § 27: Acorduri proprii fiecărei discuții. 

singurele de care trebuie să se țină cont în administrarea justiției. 
Regula de justiție recunoaşte valoarea argumentativă a faptului că unul 
dintre noi a numit justiția formală, conform căreia „indivizii dintr-o 
aceeaşi categorie esenţială trebuie să fie tratați în acelaşi fel”!. Justiţia 
formală nu precizează nici când două obiecte fac parte dintr-o aceeaşi 
categorie esenţială, nici care este tratamentul care trebuie să li se 
acorde. De fapt, în orice situație concretă, o clasificare prealabilă a 
obiectelor şi existența unor precedente referitoare la modul de a le trata 
vor fi indispensabile. Regula de justiție va furniza baza care să permită 
trecerea de la cazuri anterioare la cazuri viitoare, ea este cea care va 
permite prezentarea utilizării precedentului sub forma unei argumen- 
tări cvasi logice. 

lată un exemplu de utilizare a regulii de justiție în argumentare; îl 
luăm de la Demostene: 


Oare ei ar pretinde că un tratat este valabil, dacă e potrivnic cetăţii 
noastre, în timp ce, dacă ne aduce siguranţă, ei ar refuza să-l recunoască? 
Vi se pare drept? 

Hm? Dacă ceva din ceea ce am jurat este favorabil duşmanilor 
noştri, dar dăunător nouă, ei îi vor afirma validitatea; iar dacă, dimpo- 
trivă, există acolo o stipulare în acelaşi timp justă şi avantajoasă pentru 
noi, dar defavorabilă lor, ei se cred obligați să o combată neîncetat! 


Dacă nici atenienii, nici adversarii lor nu se bucură de o situaţie 
privilegiată, regula de justiție cere ca comportamentul unora şi al 
altora, ca părţi într-o convenție, să nu fie diferit. Apelarea la această 
regulă prezintă un aspect de raționalitate indubitabil. Când se afirmă 
coerenţa unei conduite, se va face aproape mereu aluzie la respectarea 
regulii de justiție. 

Aceasta presupune identificarea parţială a indivizilor prin inse- 
rarea lor într-o categorie şi aplicarea tratamentului prevăzut pentru 
membrii acestei categorii. Or, la fiecare dintre aceste puncte s-ar putea 
referi critica şi ar putea să împiedice caracterul constrângător al conclu- 
ziei. 


1 Ch. PERELMAN, De la justice, p. 27. 
2 DEMOSTENE, Discursuri: Despre tratatul cu Alexandru, § 18. 

Întregul roman al lui Virgil Gheorghiu, Ora 25, este un protest 
împotriva  mecanicizării oamenilor, împotriva dezindividualizärii 
acestora prin inserarea lor în categorii administrative. lată un pasaj în 
care umorul lui macabru se revoltă împotriva unei astfel de reduceri: 


Aceste fracțiuni de oameni, care nu au decât părți de trupuri, 
primesc aceleaşi porții de mâncare ca prizonierii întregi. Este o mare 
nedreptate. Propun ca acestor prizonieri să li se dea mâncare proporțional 
cu bucăţile de corp pe care le mai posedă!. 


Pentru a arăta caracterul arbitrar al tuturor clasificărilor adminis- 
trative, autorul introduce o sugestie bufonă, propune să se introducă 
un element oribil, mutilarea; el încearcă astfel să ridiculizeze clasifi- 
cările stabilite care nu-i tratează pe oameni ca indivizi, conform unui 
spirit de milostenie şi de dragoste, ci ca pe membri interşanjabili ai unei 
clase. 

Cealaltă critică, cea care priveşte maniera de a utiliza regula de 
justiţie, se poate ilustra plecând de la raționamentul prin care Locke 
speră să-i invite pe concetätenii lui la mai multă toleranţă: 


Nici un om nu se plânge de proasta administrare a afacerilor 
vecinului său. Nici un om nu se irită împotriva altuia pentru o eroare 
comisă când îşi seamănă câmpul sau când îşi căsătoreşte fiica. Nimeni 
nu-l pedepseşte pe un risipitor care-şi consumă averea în taverne... Dar 
dacă vreun om nu frecventează Biserica, dacă nu-şi adaptează acolo 
perfect conduita la ceremoniile obişnuite sau dacă nu-şi aduce copiii să fie 
inițiați în misterele sacre ale vreunei congregații, aceasta dă imediat 
naştere unui scandal?. 


Locke ar dori să fie aplicată aceeaşi regulă pentru treburile 
religioase ca şi pentru cele civile şi se serveşte de toleranța obişnuită, în 
epoca sa, în ceea ce le priveşte pe acestea din urmă, pentru a incita la 
aceeaşi toleranţă în chestiuni religioase. Dar astăzi s-ar ezita în fața 
asimilării acestor situații diferite, de teama ca ea să nu conducă la o 
intervenție a statului în probleme de conştiinţă, analoge dirijismului 


1 C. Virgil GHEORGHIU, La vingt-cinquième heure, p. 274. (Ed. rom: Ora 25, 
Editura Gramar, Bucureşti, 2004, p. 194; n.t.) 

2 LOCKE, The second treatise of civil government and A letter concerning toleration, 
p. 136. 

care caracterizează mai multe sectoare ale vieții economice. Aplicarea 
regulii de justiție, ca urmare a unei asimilări prealabile a două tipuri de 
situații, poate duce la rezultate foarte diferite de cele dorite. Regula, pur 
formală, presupune, pentru aplicarea ei, o sprijinire în concret, legată 
de opinii şi de acorduri rareori indiscutabile. 


$ 53. Argumentele reciprocitätii 


Argumentele reciprocitätii încearcă să aplice acelaşi tratament la 
două situaţii care sunt una pandantul celeilalte. Identificarea situațiilor, 
necesară pentru ca regula de justiție să fie aplicabilă, este aici indirectă, 
in sensul că ea reclamă intervenţia noțiunii de simetrie. 

O relaţie este simetrică, în logica formală, când conversa ei este 
identică, adică atunci când aceeaşi relație poate fi afirmată între b şi a ca 
între a şi b. Ordinea antecedentului şi a consecventului poate fi deci 
inversată. 

Argumentele reciprocitätii realizează asimilarea unor situații 
considerând că anumite relaţii sunt simetrice. Această intervenţie a 
simetriei introduce în mod evident dificultăți particulare în aplicarea 
regulii de justiție. Dar, de altfel, simetria facilitează identificarea între 
acte, între evenimente, între indivizi, pentru că ea pune accentul pe un 
anumit aspect care pare a se impune chiar pe motivul simetriei 
evidenţiate. Acest aspect este astfel prezentat ca esențial. 

Printre exemplele de argumente pe care Aristotel le considera deja 
ca provenind din „relaţiile reciproce”, îl găsim pe cel al publicanului 
Diomedon spunând despre impozite: 


Într-adevăr, dacă nici pentru voi nu este ruşinos cumpăratul, nici 
pentru noi vândutull. 


Quintilian dă ca exemplu de acelaşi tip propoziţii „care se confir- 
mă reciproc”: 


Ceea ce este demn să înveți de la alții, este demn şi să înveţi pe alții!. 


1 ARISTOTEL, Retorica, cartea Il, cap. 23, 1397a. (Ed. rom: Editura IRI, 
Bucureşti, 2004, p. 269; n.t.) 

Printr-un raționament de aceeaşi natură, La Bruyere îi condamnă 
pe creştinii care asistă la spectacole, întrucât actorii sunt excomunicați 
tocmai pentru că dau aceste spectacole?. 

Aceste argumente ale reciprocităţii, bazate pe raporturile dintre 
antecedentul şi consecventul unei relații, par a fi, mai mult decât orice 
alte argumente cvasi logice, în acelaşi timp formale şi fondate pe natura 
lucrurilor. Simetria este presupusă cel mai adesea prin însăşi calificarea 
situațiilor. 

Această influenţă a calificării este evidentă în anumite argumente 
în care ea este singura care impune simetria invocată, precum acest 
argument al lui Rousseau: 


Dacă nu e mamă, nu e copil. Între ei sunt îndatoriri reciproce; dacă o 
parte nu le îndeplineşte, şi cealaltă le va da uitärii3. 


Argumentele reciprocitäfii pot fi, de asemenea, rezultatul transpu- 
nerii punctelor de vedere, transpunere care permite recunoaşterea, prin 
intermediul simetriei lor, a identității unor anumite situații. 

Posibilitatea de a efectua astfel de transpuneri este considerată de 
Piaget şi, după el, de unii psihiatri drept una din aptitudinile umane 
primordialei. Ea permite relativizarea situaţiilor care fuseseră consi- 
derate până atunci privilegiate, dacă nu unice. Întrucât noi găsim 
ciudate obiceiurile persanilor, aceştia din urmă nu ar trebui să se mire 
de ale noastre? Obiceiurile ridicole din ţări utopice, descrise cu 
complezentä, ne determină să reflectăm asupra acelora dintre uzajele 
noastre care le seamănă şi să le considerăm tot atât de ridicole. 

Să notăm că, sub aparenţa de a face dreptate punctului de vedere 
al celuilalt, aceste argumente adoptă adesea punctul de vedere al unui 
Iert, în raport cu care s-ar stabili simetria; intervenţia acestui Iert este 


1 QUINTILIAN, Arta oratorică, vol. IL cart. V, cap. X, 8 78. (Ed. rom.: Minerva, 
Bucureşti, 1974, vol. IL, cartea V, cap. X, § 78, p. 57; n.t.) 

2 LA BRUYÈRE, Caracterele, 21, p. 432. (Ed. rom: Editura pentru Literatură, 
Bucureşti, 1968, Despre câteva uzante, p. 228; n.t.) 

3 ROUSSEAU, Eniile, p. 18. (Ed. rom.: Moldova, laşi, 1998, 54, p. 42; n.t.) 

+ J. PIAGET, Le jugement et le raisonnement chez l'enfant, pp. 252 şi urm.; La 
causalité physique chez l'enfant, pp. 278-280; cf. Ch. ODIER, Les deux sources, 
consciente et inconsciente, de la vie morale, pp. 263-268. 

cea care permite eliminarea unor factori, precum prestigiul unuia 
dintre interesați, capabili să falsifice simetria. 

Adesea o transpunere, care face să fie reluată simetria (puneti-vä 
în locul eil, serveşte drept bază pentru ceea ce se consideră a fi o 
aplicaţie întemeiată de regula de justiție: cel care a fost generos când era 
bogat, milostiv când era puternic va fi, se pare, în drept să apeleze la 
generozitate şi la milostenie, când norocul l-a părăsit!. 

Unele reguli morale se stabilesc în funcție de simetrie: Isocrate îi 
laudă pe atenieni pentru că: 


Ei aveau faţă de cei slabi aceleaşi sentimente pe care le pretindeau 
pentru ei înşişi de la cei puternici?. 


Preceptele de morală umanistă, fie că este vorba despre enunturi 
iudeo-creştine („Nu fă altuia ceea ce nu ai vrea să ti se facă tie”) sau de 
imperativul categoric al lui Kant (,Actioneazä în aşa fel încât maxima 
voinței tale să valoreze întotdeauna şi ca principiu al unei legislații 
universale”), presupun că nici individul, nici regulile sale de acțiune nu 
se pot aştepta la o situaţie privilegiată şi că, dimpotrivă, el este 
guvernat de un principiu de reciprocitate, care pare rațional, pentru că 
este cvasi logic. 

Acest principiu de reciprocitate, întemeiat pe o simetrie de situații, 
poate servi drept argument, chiar şi atunci când situaţia la care ne 
referim nu este prezentată decât ca ipoteză. Aşa se face că Demostene, 
când îi incită pe atenieni la acţiune contra lui Filip, îşi imaginează ceea 
ce Filip ar fi întreprins împotriva acestora dacă ar fi fost în locul lor: 


(...) Apoi nu vă năvăleşte oare sângele în obraz dacă voi nu veţi 
indräzni, când vi se oferă o ocazie prielnică, să faceţi lui Filip tot răul pe 
care ni l-ar pricinui şi el îndată ce ar fi în stare?3 


În altă parte, el cere atenienilor să ia în considerare ipoteza în care, 
Eschin fiind cel care acuză, iar Filip judecătorul, el, Demostene, s-ar 


1 Cf. Retorica pentru Herennius, cartea II, § 25. 

2 ISOCRATE, Discursuri: Panegiricul Atenei, § 81. (Ed. rom.: In: Pagini alese din 
oratorii greci, Ed. Pentru Literatură, Buc., 1969, vol. I. Trad. Andrei Marin; ui) 

3 DEMOSTENE: t.l, Première Olynthienne, § 24. 

comporta precum Eschin şi l-ar judeca pe Eschin aşa cum ar fi fost el 
însuşi judecat de Filip!. 

Portretul diplomatului schițat de La Bruyère, al cărui obiectiv ar fi 
întotdeauna înşelătoria, corespunde unei viziuni destul de obişnuite. 
Dar şmecheriile descrise cu îngăduință nu sunt decât moduri de a se 
servi de simetrii de situaţie; sarcina diplomatului este de a-şi atinge 
scopurile din bune motive: argumentul reciprocitätii, dacă nu este 
întotdeauna exprimat, este unul dintre pivotii unei diplomaţii care se 
exercită de la egal la egal; or, tocmai acestui caz ideal îi corespunde 
descrierea clasică a lui La Bruyere?. 


Uneori, identificarea unor situații rezultă din aceea că două acte, 
deşi distincte, au contribuit la un acelaşi efect: 


„Eu, am acuzat, voi ati condamnat” este o replică celebră a lui 
Domitius Afer?. 


Două conduite complementare, în sensul că ele constituie amân- 
două o condiţie necesară realizării unui anumit efect, pot ocaziona 
utilizarea argumentului simetriei. Un exemplu de astfel de mod de a 
argumenta se găseşte în demersul ministrului Statelor Unite la Haga, în 
trecere prin Bruxelles în timpul primelor săptămâni ale revoluției de la 
1830, cu scopul de a obţine, de la guvernul belgian, exportul mărfurilor 
aparținând țărilor neutre şi depozitate la Anvers. Pentru a fi eficientă, 
această autorizaţie ar fi trebuit să fie acordată şi de regele Olandei. De 
aici argumentarea diplomatului american care le spune belgienilor: 
„Dacă voi daţi autorizația iar regele Olandei o refuză, ce prestigiu 
moral ar rezulta de aici pentru voi! lar dacă voi refuzati autorizația, iar 
regele Olandei o acordă, ce prestigiu va rezulta pentru el din aceasta!”4. 


1 DEMOSTENE, Asupra ambasadei necredincioase, § 214. 

2 LA BRUYÈRE, Caracterele, Despre suveran sau despre cârmuire, 12, pp. 295 şi 
urm. (Ed. rom.: Editura pentru literatură, Buc., 1968, pp. 16-21; n.t.) 

3 QUINTILIAN, Arta oratorică, vol. II, cartea V, cap. X, 8 79. (Ed. rom.: Minerva, 
Bucureşti, 1974, p. 57; n.t.) 

+ Conform scrisorii ministrului W. P. Preble către Martin van Buren, secretar de 
stat, din 16 nov. 1830, reprodusă în Sophie PERELMAN, Introduction aux 

Argumentarea cvasi logică devine posibilă cu condiţia să se uite tot 
ceea ce diferențiază situațiile şi să fie reduse la ceea ce le face simetrice. 

Unele argumentări cvasi logice pot utiliza un alt tip de simetrie 
rezultând din aceea că două acţiuni, două conduite, două evenimente 
sunt prezentate ca fiind unul inversul celuilalt. Conchidem de aici că 
ceea ce se aplică unuia - mijloace necesare pentru a-l realiza, evaluare, 
natura evenimentului - se aplică şi celuilalt. 

lată un pasaj din Pro Oppio, citat de Quintilian: 


Pe cei ce nu i-a putut aduce, fără voia lor, în provincie, cum i-a 
putut reține acolo fără voia lor?! 


Panseul cunoscut al lui Pascal: 
Puţine lucruri ne consolează pentru că puține ne mâhnesc? 


îşi trage forța din chiar persuasiunea acestei simetrii. 

În acelaşi fel Calvin, plecând de la dogma mântuirii speciei umane 
prin moartea lui lisus Hristos, găseşte în ea un argument care îi permite 
să precizeze forța dogmei păcatului originar, căruia sacrificiul lui lisus 
trebuia să-i combată efectele: 


Ce prostii spun insă pelagienii în legătură cu această problemă? Că 
păcatul lui Adam s-a propagat prin imitare? Oare atunci dreptatea lui 
Cristos ne slujeşte doar ca exemplu care ne-a fost pus înainte pentru a-l 
imita? Cine poate să sufere un astfel de sacrilegiu! Dacă însă este mai 
presus de orice controversă faptul că dreptatea lui Cristos, şi prin ea viaţa 
Lui, sunt ale noastre prin comunicare, decurge imediat de aici că ambele 
au fost pierdute în Adam doar pentru a fi redobândite în Cristos şi că 
păcatul şi moartea s-au strecurat prin Adam doar ca să fie abolite prin 
Cristos2. 


relations diplomatiques entre la Belgique et les Etats-Unis, Bull. de la 
Commission royale d'Histoire, Bruxelles, 1949, p. 209. 

1 QUINTILIAN, vol. II, cartea V, cap. X, § 76. (Ed. rom. : Arta uratorică, Minerva, 
Bucureşti, 1974, p. 56; n.t.) 

2 PASCAL, Bibl. de la Pléiade, 175 (25), p. 869 (136 ed. Brunschvicg). (Ed. rom.: 
Aion, Oradea, 1998, p. 208; n.t.) 

3 CALVIN, Institution de la religion chr étienne, cart. Il, cap. I, § 6. (Ed. rom.: fumé. 
fätura religiei creştine, Cartea Creştină, Oradea, 2003, pp. 354-355; n.t.) 

Un anumit uzaj al argumentului reciprocitätii, pentru că el duce la 
incompatibilitäti, obligă la a reconsidera situația în ansamblul ei. Pascal 
ne va incita la aceasta, în legătură cu iezuiţii: 


Dumneata te sträduiesti să le fii favorabil, arătând că ei dețin ideile 
lor de la acei pateri care se conformează principiilor evanghelice şi că 
ceilalți le sunt opuşi; şi de aici tragi concluzia că acele idei, largi, nu 
aparțin întregii Societăţi. Sunt de acord, căci dacă ar fi aşa, ei n-ar tolera 
pe cele care sunt atât de contrare. Dar, deoarece au şi pe unii partizani ai 
unei doctrine atât de libere, trebuie să admiti că spiritul Societăţii nu este 
cel al severitäfii creştine; căci dacă ar fi aşa, n-ar tolera pe cei care sunt 
atât de opusi!. 


Majoritatea exemplelor pe care anticii ni le dau despre argumen- 
tarea prin contrarii conduc la o generalizare care porneşte de la o situație 
particulară şi pretinde să se aplice acelaşi tratament situației simetrice: 


Dacă, într-adevăr, nu este drept a se ajunge la mânie împotriva celor 
care au făcut un rău, nevoit, nici nu se cuvine a fi îndatorat celui care are 
bunăvoință, dacă acel cineva face vreun bine fiindcă este constrâns?. 


Găsim un argument analog într-un tratat din secolul al XVIII-lea: 


Cum se poate susţine că, pe baza unei probe satisfăcătoare, Judecă- 
torul trebuie să-l condamne pe cel nevinovat căruia în sinea lui i-ar 
cunoaşte nevinovăția; şi că, în absența unor probe satisfăcătoare, el nu 
trebuie să-l absolve pe Vinovat, când chiar şi în forul lui interior ar avea 
cunoştinţă de crima acestuia? 


Uzajul argumentului reciprocitätii stă la baza unei generalizări 
frecvente în filozofie, ca aceea care afirmă că tot ce se naşte piere, 


1 PASCAL, Scrisori provinciale, Scrisoarea a V-a, p. 473. (Ed. rom.: Mondero, 
Bucureşti, 1998, p. 76; n.t.) 

2 ARISTOTEL, Retorica, Il, cap. 23, 1397 a,. (Ed. Rom.: Editura IRI, Bucureşti, 
2004, p. 267; n.t.) 

3 GIBERT, Jugements des savants sur les auteurs qui ont traité de la Rhétorique, vol. III, 
p. 154. 

trecând astfel de la naşterea unei ființe la contingenta ei!. Montaigne 
extrage de aici o lecţie de morală: 


Este o nebunie la fel de mare să plângem că nu vom mai trăi de 
acum într-o sută de ani, ca şi să plângem că nu trăiam acum o sută de ani2. 


Această lecţie este ea valabilă? Avem aici un abuz de argument de 
simetrie? Care sunt limitele dincolo de care aplicarea acestui argument 
devine inadmisibilă? Ne putem da seama cu claritate de transgresarea 
lor când uzajul acestui argument produce un efect comic. lată una 
dintre rarele întâmplări care au provocat, se pare, râsul lui Kant: 


La Surat, un englez deschide o sticlă de bere englezească, care face 
spumă din abundență. Un indian, mirându-se, este întrebat ce găseşte atât 
de ciudat în asta. „Ce mă uimeşte nu este atât faptul că treaba aia iese din 
sticlă, răspunde băştinaşul, ci că voi ati putut-o face să intre acolo”3. 


Această întâmplare comică aminteşte de pasajul din Pro Oppio 
citat mai sus; ea pare a fi caricatura lui. 


Laurence Sterne exploatează într-o manieră conştientă acest filon, 
comicul de argumentare, într-un pasaj din al său Tristram Shandy: 


- Dar cui i-a trecut vreodată prin cap, strigă Kysarcius, să se culce 
cu bunică-sa? 

- Tânărul gentleman, răspunse Yorick, despre care vorbeşte Selden, 
care nu numai că s-a gândit la asta, dar şi-a justificat intentiunea faţă de 
taică-său, prin argumentul luat din legea talionului: „Dacă te culci, 
domnule, cu maică-mea, spunea băiatul, de ce nu m-aş culca şi eu cu a 
dumitale?” Acesta este un argumentum commune, adaose Yoricki. 


Argumentele reciprocitätii, cum vedem în aceste exemple comice, 
nu pot fi utilizate întotdeauna, căci identificarea situațiilor, valabilă din 


1 Cf. QUINTILIAN, Arta oratorică, vol. II, cartea V, cap. X, § 79 şi ARISTOTEL, 
Retorica, IL cap. 23, 1399 b, entimema XVII. Cf. $ 48: Tehnici care vizează 
prezentarea tezelor drept compatibile sau incompatibile. 

2 MONTAIGNE, Eseuri, cartea I, cap. XX., p. 105. 

3 Citat după Ch. LALO, Esthétique du rire, p. 159. 

+L. STERNE, Viaţa şi opiniunile lui Tristram Shandy, cartea IV, cap. XXIX, p. 275. 
(Ed. rom.: Polirom, laşi, 2004, p. 252; n.t.) 

punctul de vedere în care ne plasăm, poate neglija totuşi diferenţe 
esențiale. Respingerea acestui fel de argumente va rezulta din dovada 
asimetriei a două situații. Aristotel evidenția deja anumite paralogisme 
de reciprocitate în legătură cu acţiuni suferite şi executatei; alții vor 
arăta că există noțiuni care nu pot fi aplicate în mod normal decât unor 
anumite situații, precum, conform lui Ryle, noțiunea de act voluntar, pe 
care filosofii ar fi extins-o în mod nejustificat de la actele reprobabile la 
actele meritorii2. Adesea, vom respinge simetria pentru că vom atribui 
uneia dintre situații o valoare excepțională: ceea ce contribuie la ceva 
bun este în general mai putin apreciat decât ceea ce evită ceva rău. 

Condiţiile de aplicare a unor astfel de argumentări nu sunt deci 
pur formale: ele rezultă dintr-o apreciere asupra importanței elemen- 
telor care deosebesc situaţii considerate totuşi simetrice față de un 
anumit punct de vedere. Uneori, simetria de situaţie este evocată în 
mod ironic cu singurul scop de a o putea nega. Ca în acest discurs cules 
de Jouhandeau: 


Levy, dacă aş fi ştiut că eşti atât de bogat, nu te iubesc, dar tu ai fi 
fost cel care te-ai fi căsătorit cu mine, şi nu Raymond; eu te-aş fi înşelat cu 
el până când te-aş fi furat, iar când am fi putut fi fericiţi împreună fără 
tine, te-aş fi părăsit; dar totul s-a întâmplat altfel: sunt soția lui şi degeaba 
ai fi mai bogat decât eşti, nici pentru aur şi nici pentru argint pe Raymond 
al meu nu Las înşela cu tine. 


$ 54. Argumentele tranzitivitätii 


Tranzitivitatea este o proprietate formală a unor relații care 
permite trecerea de la afirmaţia că aceeaşi relație există între termenii a 
şi b şi între termenii b şi c, la concluzia că ea există între termenii a şi c: 
relațiile de egalitate, de superioritate, de incluziune, de ascendență sunt 
relații tranzitive. 

Tranzitivitatea unei relaţii permite demonstrații conform legii, 
dar, când tranzitivitatea este contestabilă sau când afirmarea ei cere 


1 ARISTOTEL, Retorica, Il, cap. 23, 1397 a. 
2 G. RYLE, The concept of mind, pp. 71-74. 
3 M. JOUHANDEAU, Un monde, p. 251. 

modificări, precizări, argumentul tranzitivităţii este de structură cvasi 
logică. Aşa se face că maxima „prietenii prietenilor noştri sunt prietenii 
noştri” se prezintă drept afirmația că prietenia este, pentru cel care 
rosteşte această maximă, o relație tranzitivă. Dacă se ridică obiecţii - 
bazate pe observaţie, sau pe o analiză a noțiunii de prietenie -, 
susținătorul maximei va putea replica întotdeauna că aşa concepe el 
adevărata prietenie, că adevărații prieteni trebuie să se comporte 
conform acestei maxime. , 

Aceasta ne oferă, de altfel, un bun exemplu al diversității sche- 
melor argumentative despre care poate fi vorba: în locul unui transfer 
de tipul a R b, b R c, deci a R c, putem vedea aici un transfer de tipul a= 
b, b=c, deci a=c (presupunând că prietenia stabileşte o egalitate între 
anumiți parteneri - şi însăşi această egalitate poate fi concepută nu ca o 
relaţie, ci ca apartenenţă la o clasă); se poate vedea aici şi un transfer de 
tipul a R b, c R b, deci a R c (presupunând că prietenia este o relație 
tranzitivă şi, în plus, simetrică). Sub acest ultim aspect apare prietenia 
atunci când această exclamatie este pusă în gura unui tânăr atacat pe 
rând de tatăl şi de unchiul lui, frați duşmani, pentru că l-a ajutat pe 
unul, apoi pe celălalt: 


Să se iubească unul pe celălalt! Şi unul, şi celălalt m-au iubiti. 


Argumentele care combină tranzitivitatea şi simetria par a fi exer- 
citat o mare atracție asupra retorilor latini. In'aceeaşi controversă, un alt 
susținător al fiului dă ca argument: 


Eu i-am făcut mari servicii tatălui vostru, al amândurora, deşi vârsta 
lui m-a împiedicat să-l cunosc; şi el îmi datorează un bine: am dat pâine 
celor doi fii ai säi2. 


Tatăl şi unchiul fiind duşmani, preferăm să nu ne referim deloc la 
ei ca intermediari ai relațiilor de bunăvoință: argumentul presupune 
două relaţii tranzitive şi simetrice între fiu şi tată, fiu şi unchi, relații de 
aceeaşi natură între tată şi bunic, unchi şi bunic, pentru a încheia cu 
relaţia de aceeaşi natură dintre bunic şi nepot. 


1 SENECA, Controverse şi suasorii: Controverse, cartea I, I, § 7. 
2bid., § 8. 

Majoritatea acestor argumente pot nu numai să fie interpretate cu 
ajutorul a diferite scheme cvasi logice, dar pot şi să fie susținute prin 
argumente bazate pe structura realului (spre exemplu, relații dintre 
mijloc şi scop, binele prietenilor noştri fiind scopul nostru, apreciem tot 
ceea ce-i poate ajuta). Se pare totuşi că, în primă instanţă, asistăm la 
punerea în acţiune a schemei cvasi logice. Dacă raționamentul cvasi 
logic este contestat, numai din reflecţie ar decurge, mai întâi, o 
justificare a acestuia, iar apoi, fără îndoială, argumente bazate pe real şi 
capabile să sprijine aceleaşi afirmaţii. Forţa multor argumente rezultă 
din aceea că o validitate relativă, precară, îndoielnică este susținută de 
aceea tot atât de precară, desigur - a unor argumente de un alt tip. 
Începând cu momentul în care se explicitează schema cvasi logică, 
argumentele ajutătoare sunt suprimate: punerea în formă, care furni- 
zează un aspect constrângător, face astfel să apară raționamentul ca 
fiind mai sărac şi mai slab decât este în realitatea practică. Vom fi 
tentaţi să credem că valoarea sa este iluzorie, când reducerile operate 
au fost dezvăluite, dar aceasta pentru că argumentul a fost detaşat, prin 
formalizarea sa, dintre celelalte argumente care puteau să-l înlocuiască 
şi care sunt probabil, pentru anumiţi auditori şi în anumite momente, 
dominante. 

În exemplul de mai jos, se vede că interpretării cvasi logice i se 
poate suprapune o interpretare prin consecințe: 

(...) în timp ce-i jineţi drept cei mai buni aliaţi pe cei care au jurat că 
au acelaşi duşman şi acelaşi prieten ca şi voi, consideraţi că, între oamenii 
politici, cei pe care îi ştiţi cu certitudine devotați duşmanilor oraşului sunt 
cei mai demni de încrederel!. 


Caracterul cvasi logic este aici accentuat de trecerea, explicită, de 
la o relaţie la alta, de la maxima „duşmanii duşmanilor noştri sunt 
prietenii noştri“ la concluzia „prietenii duşmanilor noştri sunt duşma- 
nii noştri”. 

Argumentele bazate pe raporturile de alianță sau de antagonism 
între persoane şi între grupuri iau cu uşurinţă o alură cvasi logică, 
mecanismele sociale pe care se sprijină ele fiind bine cunoscute şi 


1 DEMOSTENE, Discursuri: Pentru libertatea rodienilor, § 33. 

admise de toți. E. Dupréel a încercat chiar să sistematizeze ceea ce el 
numeşte logica conflictelor, formulând, în legătură cu aceasta, cinci 
teoreme care nu se referă, ține el să sublinieze, decât la probabilitäti!. 
Aceste teoreme privesc propagarea antagonismelor şi formarea 
alianțelor; enunţul lor, deşi prezentat sub formă de ecuații algebrice, ni 
se pare că ține de argumentarea cvasi logică. 

Aceste raționamente sunt aplicate tuturor solidaritätilor şi antago- 
nismelor şi nu numai relațiilor dintre persoane şi grupuri: raporturile 
între valori sunt adesea prezentate ca generând noi relații între valori, 
fără a se fi recurs la o altă justificare decât tranzitivitatea, combinată, 
dacă trebuie, cu simetria. 


Uzajul relaţiilor tranzitive este prețios în cazurile în care este 
vorba de a ordona ființe, evenimente, a căror confruntare directă nu 
poate avea loc. După modelul unor relaţii tranzitive precum mai mare 
decât, mai greu decât, mai întins decât, se stabilesc între anumite ființe, ale 
căror caractere nu pot fi cunoscute decât prin intermediul manifestă- 
rilor lor, relaţii considerate tranzitive. Astfel, dacă jucătorul A l-a bătut 
pe jucătorul B şi dacă jucătorul B l-a bătut pe jucătorul C, se consideră 
că jucătorul A este superior jucătorului C. S-ar putea ca, într-o întâlnire 
efectivă, jucătorul C să-l bată pe jucătorul A. Dar această întâlnire este 
adesea imposibil de realizat; sistemul de probe eliminatorii o exclude în 
orice caz. Ipoteza de tranzitivitate este indispensabilă dacă dorim să 
scăpăm de o confruntare directă a tuturor jucătorilor. Clasamentul care 
rezultă din aceste relații tranzitive nu este, de altfel, făcut posibil decât 
pentru că rationäm asupra persoanei, bazându-ne pe anumite manifes- 
tări ale sale. . 

O relație tranzitivă a se hrăni cu pare să susțină enunţul următor 
care tinde să evidentieze o incompatibilitate: 


S-ar putea oare ca pentru copil să fie mai bună hrana vegetală, iar 
pentru doică cea animală? Ar fi o contrazicere?. 


1 E. DUPREEL, Sociologie générale, pp. 140-145. 
2 ROUSSEAU, Emile, pp. 35-36. (Ed. rom.: Moldova, laşi, 1998, p. 61; n.t.) 

Acest raționament este aproape comic, pentru că termenul de 
„doică” evocă o tranzitivitate, străină fără îndoială gândirii lui Rousseau, 
care nu poate uita că laptele doicii nu este un aliment vegetal. 


În sfârşit, una dintre relațiile tranzitive cele mai importante este 
relația de implicare. Practica argumentativă nu utilizează toate impli- 
cările pe care le poate defini logica formală. Dar ea utilizează din plin 
relația de consecință logică. Raționamentul silogistic este esențialmente 
întemeiat pe tranzitivitate. Nu este nimic de mirare în faptul că autorii 
antici au încercat să pună sub formă silogistică argumentele pe care le 
întâlneau: termenii de entimeinaä şi de epicheremă corespund, grosso modo, 
argumentelor cvasi logice prezentate sub formă de silogism. Aristotel 
califică drept entimemă!, iar Quintilian drept epicheremă? silogismul 
din retorică. Noi nu vom intra în detaliile terminologiei lor - ar trebui, 
fără îndoială, să arătăm influența pe care logica stoică a exercitat-o 
asupra modificărilor acesteia? -, dar ținem să insistăm asupra faptului 
că asimilarea unor argumente cu raționamentul formal juca, în mare, 
rolul de argumente cvasi logice; de altfel, tot aşa trebuie să înțelegem 
încercările juriştilor de a-şi turna rationamentele în formă silogisticä. 
Studiul nostru asupra rationamentelor cvasi logice va permite să se 
vadă că acestea sunt mult mai variate decât s-ar putea crede. 

Să notăm că lanţul silogistic, în calitate de relație de consecință 
logică, este unul dintre lanţurile tranzitive care par a prezenta cea mai 
mare înclinație pentru argumentarea cvasi logică; dar silogismul poate 
recurge la relațiile de egalitate, de raportare a părții la întreg. Relaţia 
tranzitivă de implicare nu este ea însăşi decât rezultanta altor relații 
tranzitive. Se pot construi astfel lanţuri tranzitive pe relaţii de 
consecință logică, ele însele diverse: aşa se întâmplă în mod normal cu 
majoritatea rationamentelor. 

Există, totuşi, un tip de raționament caracteristic în această pri- 
vintä, pe care îl găsim din abundență în scrierile chinezeşti şi căruia 
unii autori îi dau numele de sorit (nume pe care alții îl păstrează pentru 


! ARISTOTEL, Retorica, cartea I, cap. I, 1335 a; cartea II, cap 22, 1395 b. 
2 QUINTILIAN, Arta oratorică, vol. Il, cartea V, cap. XIV, 8 14. (ed. rom: p. 115.) 
3 Cf. CICERO, Topica, § 54 şi urm. 

paradoxul grămezii de grâu; owpoş; îl vom numi pe unul sorit chine- 
zesc, pe celălalt sorit grecesc, pentru comoditate, păstrând pentru 
altădată problema raportului care le poate uni)!. lată in acest sens un 
exemplu, luat din Tâ Hio: 


Anticii, care voiau să facă în aşa fel încât inteligența să-şi indepli- 
nească rolul ei educativ în toată ţara, puneau mai întâi ordine în ținutul 
lor; îşi reglau mai întâi viața de familie; vrând să-şi regleze viaţa de 
familie, îşi cultivau mai întâi propria persoană; dorind să-şi cultive pro- 
pria persoană, îşi purificau inima; vrând să-şi purifice inima, căutau 
sinceritatea în gândurile lor; căutând sinceritatea în gândurile lor, se 
consacrau ştiinţei perfecte; această ştiinţă perfectă constă în a dobândi 
sensul realitätilor2. 


Acest raționament este foarte strict în forma lui, în sensul că 
ultimul termen al fiecărei propoziții este primul termen al propoziției 
următoare - în limba chineză, ritmul indică în plus relaţiile dintre 
propoziţii. Se arată că există un lanț posibil între valoarea pe care o 
propovăduim (cunoaşterea lucrurilor) şi celelalte valori la care ținem. 
Dar trecerea de la condiţie la consecinţă este bazată, în fiecare etapă, pe 
relații diferite. De aceea tranzitivitatea nu este, măcar în ochii noştri de 
occidentali, decât slabă şi formală. 


$ 55. Includerea părții în întreg 


Relaţia de includere generează două grupe de argumente pe care 
trebuie să le distingem: cele care se limitează la a indica această inclu- 
dere a părților într-un întreg şi cele care indică divizarea întregului în 
părțile sale şi relațiile dintre părțile care rezultă din el. 


! Cf. $66: Argumentul direcţiei. 

2 Tá Hio, Prima Parte, $ 4. Traducere apropiată de cea a lui J. LEGGE, The sacred 
books of the east, vol. XXVIII, pp. 411-412, şi The chinese classics, vol. |, ed. a 2-a, 
pp. 357-358. Celelalte interpretări, in special cea a lui G. PAUTHIER, Les Sse 
Chou ou les quatre livres de philosophie morale et politique de la Chine, I, pp. 21-23, 
păstrează derularea generală a raţionamentului. Dar comentatorii, antici şi 
moderni, discută pentru a afla care este punctul său central. 

Argumentele cvasi logice ale primului grup, care se limitează la a 
confrunta întregul cu una din părțile sale, nu atribuie nici o calitate 
particulară nici anumitor părţi, nici ansamblului: acesta este tratat ca 
asemănător fiecăruia dintre părțile sale; nu sunt avute în vedere decât 
raporturile care permit o comparaţie cvasi matematică între întreg, şi 
părțile sale. Aceasta permite prezentarea unor argumentări întemeiate 
pe schema „ceea ce este valabil pentru întreg este valabil pentru parte”, 
spre exemplu această afirmaţie a lui Locke: 


Nimic din ceea ce nu este permis de lege întregii Biserici nu poate 
deveni legal, prin nici un drept ecleziastic, pentru nici unul dintre 
membrii săi!. 


Cel mai adesea, relația întregului cu părțile sale este tratată din 
punct de vedere cantitativ: întregul înglobează partea şi, în consecinţă, 
este mai important decât ea; adesea valoarea părții va fi considerată 
proporțională cu fracțiunea pe care o constituie în raport cu întregul. 
Aşa se face că Isocrate utilizează argumentul superiorității întregului 
asupra părților sale pentru a proslăvi rolul educatorilor prinților: 


Preceptorii care fac educaţia persoanelor particulare nu-i servesc 
decât pe elevii lor; dar oricine i-ar împinge spre virtute pe dascălii 
maselor, ar aduce servicii, în acelaşi timp, şi unora, şi celorlalţi, celor care 
dețin puterea, ca şi celor care sunt sub autoritatea Jor? 


Multe raționamente filosofice, în special cele ale rationalistilor, 
sunt fondate pe o astfel de argumentare. Acolo se află, în definitiv, ceea 
ce determină superioritatea obiectivului asupra subiectivului pentru H. 
Poincaré: 


Ceea ce numim realitate obiectivă este, în ultimă analiză, ceea ce 
este comun mai multor ființe gânditoare, şi ar putea fi comun tuturori. 


1 LOCKE, The second treatise of civil government and A letter concerning toleration, 
p. 135. 

2 ISOCRATE, Discursuri: Către Nicocles, 8 8; cf. şi: Paneginicul Atenei, § 2; 
Archidamos, § 54; Despre schimbare, § 79. 

3 H. POINCARE, La valeur de la science, Introduction, p. 65. Cf. § 16: Les faits et 
les vérités. 

Un tip de raționament bazat pe includere, frecvent utilizat, 
priveşte raportul dintre ceea ce cuprinde şi ceea ce este cuprins, în 
dublul sens al cuvântului. Sub forma sa cea mai simplă, el va consta în 
a-l declara pe mincinos superior celor pe care îi înşeală, pentru că „el 
ştie că minte”: cunoştinţele interlocutorilor săi nu sunt decât o parte din 
ale sale. Sub o formă mai subtilă, este schema pe care o utilizează 
Platon pentru a justifica superioritatea adeptului înţelepciunii asupra 
adeptului onorurilor şi a adeptului câştigului!. În filozofie, vom avea 
superioritatea celui care îl înțelege pe celălalt, a celui care îl cunoaşte, îl 
explică pe celălalt, fără ca contrariul să fie adevărat. Astfel, pentru 
Merleau-Ponty, empirismul este atins de un fel de cecitate mentală, este 


sistemul cel mai puţin capabil să epuizeze experienţa revelată, în timp ce 
reflectia [adică criticismul] îi pătrunde adevărul subordonat, punându-l 
în locul ei. 


Filosoful, față de savant, în special filosoful critic, este astfel tentat 
să atribuie adesea o superioritate care derivă din aceea că obiectul său 
cuprinde ştiinţa, se referă la principiile care o guvernează, în timp ce 
cea din urmă nu constituie decât o parte din preocupările omului. Este 
ceea ce implică faptul că reducem ştiinţa sau cunoştinţele specialistului 
la a nu fi decât o parte din ceea ce înțelegem noi înşine. Multe dintre 
panseurile lui Pascal despre superioritatea a ceea ce înseamnă honnête 
homme exprimă acest punct de vedere”. Faptul presupune, între parte şi 
întreg, un fel de omogenitate, pe care este suficient să o refuzăm pentru 
a pune la îndoială superioritatea non-specialistului. Refuzul cere totuşi 
un efort de argumentare destul de sporit, în timp ce schema cvasi 
logică antrenează cu uşurinţă valorizarea întregului, a ceea ce conţine, a 
ceea ce explică partea. 

Argumentele derivate din includerea părții în întreg ne permit să 
punem problema relaţiilor lor cu locurile! cantității, pe care le-am 
analizat printre premisele argumentării. Argumentele cvasi logice sunt 
întotdeauna la dispoziția noastră pentru a justifica locurile cantităţii, 


1 PLATON, Republica, cartea IX, 582 b-583 b. 

2 MERLEAU-PONTY, Phenomenologie de la perception, p. 33. 

3 PASCAL, Bibl. de la Pléiade, Pensées, 39, 40, 41, 42, pp. 832-33 (34, 35, 36, 37 ed. 
Brunschvicg). (Ed. rom.: Editura Aion, Oradea, 1998, pp. 165-166; n.t.) 

dacă acestea ar fi puse în discuţie. De altfel, locurile cantității pot servi 
drept premise unei argumentări cu aspect cvasi logic. Ceea ce face ca, 
în prezența unui raționament, să-l putem considera când aplicație a 
unui loc al cantității, când o argumentare cvasi logică. 

Să luăm acest pasaj al lui Vladimir Jankélévitch: 


Economia operează conform succesiunii aşa cum diplomaţia ope- 
rează conform coexistenjei; şi cum aceasta determina sacrificarea părţii 
întregului, a interesului local interesului general, la fel, prin aceste modifi- 
cări temporale, cealaltă determină sacrificarea prezentului în favoarea 
viitorului şi a clipei fugitive în favoarea celei mai lungi cu putinţă durate. 
Poţi oare să doreşti fără să cazi în absurd ca plăcerea unei clipe să 
compromită interesele superioare ale unei întregi vieți?! 


Ne-am putea întreba dacă este vorba aici despre un loc al cantităţii 
sau despre un raționament cvasi logic: numai aluzia la absurditatea 
unei anumite alegeri ne face să înclinăm către această a doua ipoteză. 
Într-adevăr, unui loc al cantităţii i s-ar putea întotdeauna opune un loc 
al calității care nu ar permite ca partea şi întregul să fie considerate 
omogene; este ceea ce notează acelaşi autor, câteva pagini mai departe, 
când scrie, pentru a marca superioritatea lui „Astăzi” asupra lui „un 
Mâine oarecare”: 


Evenimentul voluptos, prin chiar efectivitatea sa, conţine un ele- 
ment irațional şi quodditativ pe care nici toate eforturile raţiunii nu sunt 
capabile să-l determine?. 


Omogenitatea, eterogenitatea elementelor care sunt comparate? 
Nimic, poate doar o argumentare, care confruntă locurile şi ratiunile, şi, 
probându-le în fața unei conştiinţe astfel luminate, nu ne va permite să 
decidem şi să justificăm această decizie în ochii noştri şi în ochii 
altcuiva. 


1 V, JANKELEVITCH, Traité des vertus, p. 18. 
2 Ibid., p. 28. 


Argumentele cvasi logice 287 


$ 56. Divizarea întregului în părțile sale 


Concepţia despre întreg ca sumă a părților sale serveşte drept 
fundament unei serii de argumente pe care le putem califica drept 
argumente ale diviziunii sau ale partiției, precum entimema lui 
Aristotel: 


Dacă toţi oamenii nedreptăţesc din trei motive (într-adevăr, fie din 
cauza acestuia, fie din cauza aceluia, fie din cauza unui altul), iar pe de 
altă parte, din două motive este imposibil, pe de altă parte, din al treilea 
motiv, nici aceştia înşişi, anume adversarii nu-l afirmă!. 


I se poate asocia entimema următoare: 


Un loc provine din părţi, ca în Topica, de pildă, ce fel de mişcare este 
sufletul: căci el este acesta ori acela?. 


De ce spune Aristotel că cea de-a doua entimemă provine din 
părți, în timp ce prima se obține, după el, din diviziune: la prima 
vedere ele par indiscernabile. Totuşi, când ne raportăm la Topica, 
urmând indicaţiile lui Aristotel, constatăm că ultima entimemă vizează 
mai ales diviziunea genului în specii: 


Trebuie să cercetăm potrivit cărei specii de mişcare se poate mişca 
sufletul, de exemplu, dacă el creşte sau se distruge, sau ia naştere, sau are 
orice altă specie de miscare{. 


În acest ultim exemplu ne aflăm în faţa unei argumentări care, 
deşi apropiată de argumentul diviziunii, diferă totuşi de acesta pentru 
că ea se sprijină întru totul pe raportul care există între gen şi specii: 
pentru a putea afirma ceva despre gen, trebuie ca acel ceva să se 
confirme într-una dintre specii; ceea ce nu face parte din niciuna din 
specii, nu face parte din gen. Regäsim un ecou al distinctiei dintre 
aceste două entimeme la Cicero, deşi cu un vocabular destul de diferit 


1 ARISTOTEL, Retorica, cartea lI, cap. 23, 1398 a. (Ed. rom: Editura IRI, 
Bucureşti, 2004, p. 273; n.t.) 

2 Ibid., cartea II, cap. 23, 1399 a, p. 275. 

3 ARISTOTEL, Topica, cartea II, cap. 4, 111 a,. (Ed. rom.: In: Organon, 2, Editura 
IRI, Bucuresti,1998, p. 343; n.t.) 

4 Ibid., cartea II, cap. 4, 111 b. 

de cel al lui Aristotel, în legătură cu definiția prin enumerare a părților 
(partes) sau prin analiza referitoare la specii (formne)!. Quintilian o reia 
şi el, insistând pe faptul că numărul părţilor este nedeterminat, pe când 
cel al formelor este determinat: nu se poate spune din câte părți se 
compune un stat, dar se ştie că există trei forme de stat, după cum 
statul este supus puterii poporului, a câtorva oameni, a unuia singur?. 

Se vede un efort constant în a distinge ceea ce - dacă judecäm 
după acest efort - eram îhclinati să confundăm. Vom considera, în ceea 
ce ne priveşte, că, în argumentul diviziunii, părţile trebuie să poată fi 
numărate de o manieră exhaustivă, dar că pot fi alese după cum vrem 
şi într-un mod foarte variat, cu condiţia să fie susceptibile, prin adu- 
narea lor, de a reconstitui un ansamblu dat. În argumentarea prin specii, 
este vorba despre divizări asupra cărora suntem de acord, care preexis- 
tă argumentării, care par naturale, şi pe care nu trebuie neapărat să le 
enumerăm în manieră exhaustivă pentru a putea argumenta. 
Argumentul prin specii, care presupune o comuniune de natură între 
părți şi ansamblu, se poate corela cu argumentele includerii pe care le- 
am analizat în paragraful precedent. Dar el se transformă cel mai 
adesea în argument prin diviziune, căci sunt luate în considerare 
speciile ca reconstruind prin adunarea lor genul. De aceea îl tratăm aici, 
în acelaşi fel ca pe argumentarea prin diviziune. 

, 

Pentru a utiliza în mod eficient argumentul diviziunii, trebuie ca 

enumerarea părților să fie exhaustivă, căci, ne spune Quintilian: 


(...) dacă din ipotezele enumerate omitem una singură - indiferent care - 
toată construcția se dărâmă şi suntem luaţi în râs3. 


Acest sfat de prudenţă ne atrage atenţia asupra faptului că argu- 
mentul diviziunii nu este pur formal, căci el pretinde o cunoaştere a 
raporturilor pe care părţile le întretin efectiv cu întregul, în cazul 
particular despre care este vorba. Această tehnică de argumentare 


1 CICERO, Topica, 88 28 la 30. (Ed. rom.: Editura Universităţii „Alexandru loan 
Cuza”, laşi, 2010, pp. 63-65; n.t.) 

2 QUINTILIAN, Arta oratoricä, vol. IL cartea V, cap. X, 8 63. (Ed. rom.: Minerva, 
Bucureşti, 1974, p. 51; n.t.) 

3 Ibid., vol. II, cartea V, cap. X, 8 67. (Ed. rom p. 53; n.t.) 


Argumentele cvasi logice 289 


presupune, de altfel, ca acele clase formate prin subdivizarea unui 
ansamblu să fie lipsite de ambiguitate: or, nu este întotdeauna cazul. 
Dacă se caută motivele unei crime şi dacă se pune întrebarea dacă 
ucigaşul a acţionat din gelozie, din ură sau din lăcomie, nu numai că nu 
suntem siguri că am epuizat toate motivele acțiunii, dar nu suntem 
siguri că suntem în măsură să răspundem fără ambiguitate la fiecare 
dintre întrebările particulare pe care le ridică acest raționament. Acesta 
din urmă necesită o structură univocă şi, ca să spunem aşa, spafializatä 
a realului, din care ar fi excluse suprapunerile, interacțiunile, flui- 
ditatea, care, dimpotrivă, nu sunt niciodată absente din argumentele pe 
care le vom examina mai departe în capitolul consacrat rationainentelor 
fondate pe structura realului. 


Ce ne poate aduce argumentarea prin diviziune? În principiu, tot 
ceea ce se obține din operațiile de adunare, de scădere şi din combi- 
nările lor. E 

Efortul poate tinde esențialmente să dovedească existența între- 
gului; aşa stau lucrurile în inducția aristotelică şi într-o serie de 
argumentări prin enumerarea părților. Să notăm în această privință că 
aceste forme de argumentare pot face loc figurilor: am citat un exemplu 
de amplificare prin acumulare, luat de la Vico, în care enumerarea 
părților are ca efect creşterea prezentei!. După caz, un acelaşi enunț 
poate fi argument prin diviziune sau prin amplificare: pentru a dovedi 
cuiva, care neagă acest lucru, că un oraş este în întregime distrus, o 
putem face enumerând în mod exhaustiv cartierele avariate. Dar dacă 
auditorul nu contestă faptul, sau nu cunoaşte oraşul, aceeaşi enumerare 
va fi figură argumentativă de prezenţă. 

În cele mai caracteristice argumente ale diviziunii, efortul tinde să 
dovedească existența sau nonexistenta uneia dintre părți. Argumentăm 
prin excludere. lată un exemplu, luat din Bergson, în care acesta se 
întreabă care este forța care poate juca, în morala aspirație, rolul pe care 
îl îndeplineşte presiunea grupului în morala socială: 


1 Cf. 8 42: Figurile alegerii, ale prezenței şi ale comuniunii. 

Nu mai avem nici o posibilitate de opțiune. Căci în afară de instinct 
şi de obisnuintä, doar sensibilitatea mai are acțiune directă asupra vointei!. 


Aceeaşi schemă poate susține utilizarea tabelelor de prezență şi de 
absenţă, aşa cum este recomandat de Bacon şi de Mill, cu toate că, cel mai 
adesea, ele trebuie să se asocieze cu tabelele de variații concomitente?. 


Argumentul diviziunii se află la baza dilemei, formă de argument 
în care analizăm două ipoteze pentru a conchide că, oricare ar fi cea pe 
care o alegem, ajungem la o opinie, la o conduită, cu acelaşi efect, şi 
aceasta pentru unul din motivele următoare: sau ele conduc fiecare la 
un acelaşi rezultat, sau conduc la două rezultate cu aceeaşi valoare (în 
general două evenimente de care ne temem), sau ele antrenează, în 
fiecare caz, o incompatibilitate cu o regulă de care eram legați. 

Luăm de la Pascal un exemplu pentru primul gen de dilemă: 


Ce puteau face evreii, duşmanii lui? Dacă-l primeau, îl adevereau 
prin chiar primirea lor, căci ei erau cei care-l aşteptau pe Mesia, dacă l-au 
respins, l-au adeverit chiar prin refuzul lor de a-l recunoaşte? 


Pentru ca cele două laturi ale dilemei să ajungă la acelaşi rezultat, 
trebuie să admitem echivalenta mijloacelor de probă de care trebuie să 
ținem cont, căci în primul caz ne bazăm pe autoritatea evreilor, în cel 
de-al doilea pe autoritatea Scripturilor: dar dacă cele două autorități 
sunt echivalente, raționamentul invers, care ar face, în ceea ce-l 
priveşte, să funcționeze ambele soluţii contra lui Mesia, nu ar fi şi el 
admisibil? Anticii analizaseră o astfel de refutare a dilemei sub numele de 
conversie. 

Că două posibilități contradictorii conduc la o aceeaşi concluzie 
pare mai mult a rezulta dintr-o idee preconcepută în favoarea acesteia 
decât din argumentarea prezentată. Este motivul pentru care o astfel de 
dilemă este adesea atribuită adversarului pentru a sugera reaua lui 


1 BERGSON, Cele două surse ale moralei şi religiei, p. 35. (Ed. rom: Institutul 
European, laşi, 1992, p. 52; n.t.) 

2 Cf. $ 76: Argumentul dublei ierarhii. 

3 PASCAL, Bibl. de la Pléiade, Pensées, 521 (37), p.979 (762). (Ed. rom.: Aion, 
Oradea, 1998, p. 498; n.t.) 

4 CICERO, De inventione, cartea I, § 83. 

credință. În controversa pe tema autenticității tiarei lui Saitapharnes, 
Heron de Villefosse, susținător al tiarei, exclamă: 


Când domnul Furtwăngler găseşte sau crede că găseşte pe un 
monument antic una dintre figurile sau unul dintre motivele tiarei, 
declară pe acest temei că tiara este falsă; când nu găseşte un exemplu al 
aceluiaşi motiv sau al aceloraşi figuri (...), declară, de asemenea, că tiara 
este falsă. Este un procedeu de discuţie cu totul extraordinar!. 


Cea de-a doua specie de dilemă tinde să limiteze cadrul dezbaterii 
la două soluții, ambele dezagreabile, dar între care alegerea pare a fi 
inevitabilă; restul argumentării va consta în dovada că soluția propusă 
constituie răul cel mai mic: 


Şi încă ceva să nu vă scape din vedere: anunte că acum vouă vă stă 
în putinţă să alegeţi dacă trebuie să atacați pe Filip la el in țară sau să fiţi 
atacați la voi (...). Cred că nu este nevoie să vorbesc prea mult despre cât 
de mare deosebire este pentru voi între a purta războiul aici sau acolo?. 


Găsim un exemplu comic al celei de-a treia specii de dilemă în 
reflectiile pe care Sterne le atribuie jurisconsultilor din Strasbourg în 
faţa nasului unui străin: 


Un atare nas monstruos, ziceau ei, de-ar fi fost un nas adevărat, ar fi 
fost peste putinţă să fie tolerat în societatea civică, iar de era falş, spre a 
înşela societatea cu atari mărturii şi dovezi falşe, constituia o şi mai mare 
încălcare a drepturilor ei şi prin urmare ar fi trebuit să fie tratat cu şi mai 
multă asprime. 

Singura obiectie la acestea era că dacă dovedeau ceva, apoi dove- 
deau fără îndoială că nasul străinului nu era nici adevărat, nici falş?. 


Pentru a reduce o situație la o dilemă, este necesar ca cele două 
ramuri să fie prezentate ca incompatibile, pentru că se raportează la o 
situație asupra căreia timpul nu contează şi care, prin aceasta chiar, 


1 VAYSON DE PRADENNES, Les fraudes en archéologie préhistorique, p. 533. 

2 DEMOSTENE, Discursuri, Olintica întâia, 88 25, 27. (Ed. rom. În: Pagini alese 
din oratorii greci, Editura pentru Literatură, Bucureşti, 1969, pp. 45-46. 
Traducere de Andrei Marin; n.t.) 

3 L. STERNE, Viata şi opiniunile lui Tristram Shandy, p. 220. (Ed. rom.: Polirom, 
laşi, 2004, cartea a IV-a, p. 209; n.t.) 


292 Tehnicile argumentative 


exclude posibilitatea unei schimbări. Acest caracter static al dilemei este 
bine marcat în exemplele următoare. Primul, pe care Retorica pentru 
Herennius îl atribuie unui autor laborios, este argumentarea unei fiice 
pe care un tată dorea să o separe, împotriva voinţei ei, de soțul său: 


Tu, tată, mă tratezi cu o asprime pe care nu o merit. Într-adevăr, 
dacă îl consideri pe Chresphonte un om rău, de ce mi l-ai dat de soţ? 
Dacă, dimpotrivă, el este un om de bine, de ce mă forjezi, împotriva 
voinţei mele, împotriva voinţei lui, să părăsesc un astfel de om!? 


Cealaltă dilemă este cea cu care Demostene vrea să-l umilească pe 
Eschin: 


Cât despre mine, îl voi întreba bucuros pe Eschin dacă, în momentul 
în care se întâmpla aceasta şi în care cetatea era plină de emulatie, de 
bucurie şi de elogii, el se asocia sacrificiilor şi satisfacţiei mulțimii, sau 
rămânea la el acasă, supărat, gemând, iritat de fericirea publică. Dacă era 
prezent şi se făcea remarcat în mijlocul celorlalţi, nu acţionează el oare 
acum într-un mod scandalos, sau mai degrabă ofensator, când, luându-i 
martori pe zei pentru valoarea excepțională a actelor sale, vă cere să 
votaţi că nu erau excepționale, vouă, care aţi jurat pe zei? Dacă nu era 
prezent, nu merită el oare de mii de ori moartea, pentru că suferea 
văzând bucuria celorlalti?? 

. 


Reducerea situației la o schemă cvasi logică, care exclude totodată 
nuanțele şi influența schimbării, permite încercuirea adversarului în 
alternativa dilemei, din care nu va putea ieşi decât dacă menționează o 
schimbare sau nişte nuanțe, pe care trebuie să le justifice de fiecare 
dată. 


Întrucât argumentul diviziunii presupune că totalitatea părţilor 
reconstituie întregul, că situaţiile avute în vedere epuizează aria 
posibilului, atunci când părţile sau posibilităţile se limitează la două, 
argumentul se prezintă ca o aplicaţie a terțului exclus. Ne servim de 
această formă de diviziune când, într-o dezbatere, soluţiile sunt limitate 
la două: cea a adversarului şi cea pe care o susţinem noi. După ce am 
ridiculizat teza adversarului - creată uneori în întregime pentru nevoile 


1 Retorica pentru Herennius, cartea Il, § 38. 
2 DEMOSTENE, Discursuri politice: Pentru coroană, § 217. 

cauzei -, ne prevalăm de cea pe care o propunem ca fiind singura 
posibilă. O tehnică întrucâtva diferită constă în a prezenta o teză ca 
furnizând răspunsul la problemă, toate celelalte ipoteze fiind, în bloc, 
trimise în nedefinit. Doar teza pe care o dezvoltăm se bucură de 
prezenţă. Uneori, după ce am expus-o, ne adresăm auditorilor, între- 
bându-i dacă au o soluție mai bună de prezentat. Acest apel, calificat 
clasic drept argument ad ignorantiam, îşi trage esențialmente forța din 
urgenţă, căci exclude un răgaz de reflecţie: dezbaterea se circumscrie 
tezei prezentate şi celei care i s-ar putea opune eventual imediat. Astfel, 
acest argument, pentru a fi utilizabil, îi plasează pe interlocutori într-un 
cadru limitat care îl aminteşte pe cel al dilemei. 

Argumentele diviziunii implică toate, evident, anumite raporturi 
între părți care fac ca suma lor să fie în măsură să reconstituie 
ansamblul. Aceste raporturi pot fi legate la o structură a realului (spre 
exemplu, cel dintre diferitele cartiere ale unui oraş); pot fi, de 
asemenea, de natură mai ales logică. Negatia joacă în această privință 
un rol esențial; ea este cea care pare că garantează faptul că diviziunea 
este exhaustivă. Ca în argumentul eristic (Kunstgriff 13) pe care Scho- 
penhauer îl expune în următorii termeni: | 


Pentru a-l face pe adversar să confirme un enunj, trebuie să-i oferim 
contrariul enuntului şi să-i dăm posibilitatea să aleagă, dar pronuntând 
contrariul atât de răspicat, încât să evite paradoxul şi să accepte răspunsul 
nostru care pare cel mai plauzibil. Spre exemplu, l-am putea face să 
conceadă că cineva trebuie să facă tot ce-i spune părintele său; atunci 
întrebăm: „Trebuie să fii ascultător sau neascultător faţă de părinţi în 
toate privinţele?”! 


Teza propusă drept element de contrast este formată prin negarea 
celeilalte sau cel putin prin negarea unora dintre elementele acesteia. 
Artificiul este evident. Dar să notăm că Pascal nu ezită să recomande 
argumentarea prin diviziune între cele două posibilități, care sunt 
constituie de o propoziţie şi contrara ei: 


(...) totdeauna când o teoremă nu se poate înțelege, trebuie să suspendă m 


judecata asupra ei şi să nu o negăm, ci să-i examinăm partea contrarie pe 


1 SCHOPENHAUER, Dialectica eristicii, p.414. (Ed. rom.: Editura Art, Bucureşti, 
2007, p. 64; n.t.) 

care, dacă o găsim falsă cu adevărat, putem lua cu indrăzneală în 
considerație pe prima, oricât de neînțeleasă este!. 


Utilizată aşa cum face Pascal, pentru a demonstra infinita divizibi- 
litate a spaţiului, această argumentare cvasi logică este ea însăşi bazată 
pe o divizare exhaustivă a unui întreg dat... 

O astfel de argumentare este de obicei considerată ca de la sine 
înțeleasă. La Bruyère scrie: 


Neputinţa în care mă găsesc de a dovedi că nu există Dumnezeu îmi 
dă în vileag existenţa lui?. 


Pe acest tip de raționament este bazată în general, după cum a arătat 
E. Dupréel, noțiunea de necesitate în filosofie?. 


Disjunctia afirmată între doi termeni care nu sunt în mod formal 
contradictorii indică adesea că oratorul asumă, prin aceasta, faptul că el 
identifică una dintre ramurile alternativei cu negarea celeilalte. Când 
Gide, în exemplul citat mai sust, spune în legătură cu Biblia şi O mie şi 
una de nopţi: „Este posibil să ne placă sau să nu înțelegem nimic”, el 
identifică „să nu înțelegem” şi „să nu ne placă”, descalificând de altfel, 
prin aceasta, această ramură negativă a alternativei. 

lar când H. Lefebvre scrie: 


Gândirea logică şi ştiinţifică este obiectivă... sau nu este nimic. Tot 
astfel, ea este smiversală... sau nu este nimic, 


prin identificarea între „nimic” şi „neobiectivă”, „neuniversală”, pare 
că dă valoare absolută definiției propuse. 

Această identificare a ramurii negative cu ceva demn de dispreț 
poate fi ea însăşi realizată printr-o dilemă. Locke, opunându-se războa- 
ielor religioase şi intolerantei preoților creştini, scrie: 


! PASCAL, Despre spiritul geometric, p. 414. (Ed. rom: p. 157; n.t.) 

2 LA BRUYERE, Caracterele, Despre liber-cugetători, 13, p. 472. (Ed. rom. : Editura 
pentru Literatură, Bucureşti, 1968, 13, p. 297; n.t.) 

3 E. DUPREEL, Essais pluralistes (De la nécessité), p. 77. 

1 Cf. $ 32: Alegerea calificărilor. 

5 H. LEFEBVRE, A la lumière du matérialisme dialectique, |, p. 43. 


Arguinen tele cvasi logice 295 


Dacă cineva care susţine că este slujitorul cuvântului lui Dumnezeu, 
Propovăduitorul Evangheliei Păcii, predică contrariul, sau nu înțelege sau 
neglijează îndatoririle vocației sale, va trebui să dea socoteală într-o zi în 
faţa Prințului păcii!. 


O astfel de dilemă poate fi utilizată ca figură. Retorica pentru 
Herennius dă exemplul următor pentru ezitare (dubitatio): 


În acea vreme republica a suferit un mare prejudiciu din cauza 
consulilor, sau poate trebuie spus că din cauza prostiei lor, din cauza 
perversitätii lor sau şi din cauza uneia şi din a celeilalte?? 


Nu este vorba despre o simplă ezitare în legătură cu o calificare; 
este figură de prezență mai mult decât figură de alegere. Ştim deja că 
amplificarea este percepută ca figură atunci când uzează de anumite 
scheme argumentative?. Aici dilema se rezolvă în disjuncţie nonexclusivä. 


Raportul între cele două părți care formează un tot poate fi şi unul 
de complementaritate. 

Va fi complementar unei noțiuni ceea ce este indispensabil pentru 
a explica, pentru a justifica, pentru a permite folosirea acelei noțiuni: 
este ceea ce E. Dupréel numeşte o noțiune-cârjă“. Dar va fi de asemenea 
complementar ceea ce, adăugat noțiunii, reconstituie întotdeauna un 
tot, oricare ar fi fluctuațiile din aplicarea acesteia. Aceste două aspecte 
ale complementaritätii sunt, de altfel, legate. . 

Episcopul Blougram arată că credința şi necredinta sunt comple- 
mentare: 


Tot ceea ce am câştigat astfel prin necredintä 

Este o viață de îndoială împletită cu credință, 

În locul unei vieţi de credinţă împletită cu îndoială: 
Numeam albă tabla de şah, — acum o numim neagră?. 


H 


1]. LOCKE, The second treatise of civil government and A letter concerning toleration, 
p. 136. 

2 Retorica pentru Herennius, cartea IV, § 40. 

3 Cf. 8 42: Figurile alegerii, ale prezenţei şi ale comuniunii. 

4 E. DUPREEL, Esquisse d'une philosophie des valeurs, pp. 68-69. 

3 BROWNING, Poenis, Bishop Blougranr s Apology, p. 140. 

O afirmaţie şi negația sa sunt, într-un sens, întotdeauna comple- 
mentare. Dar punând accentul pe complementaritate, se elimină ideea 
de opoziție şi de alegere indispensabilă pentru a ajunge dimpotrivă la 
ideea că alegerea nu este indispensabilă. Negaţiile utilizate în dileme s-ar 
putea, pe această cale, înrudi cu complementaritatea. 

Importanţa pe care o are maniera în care este perceput raportul 
dintre părțile care formează un întreg este evidente în mod deosebit în 
argumentele a pari şi a contrario, bine cunoscute în tradiţia juridică. Ele 
tratează despre aplicarea sau despre nonaplicarea, la o altă specie a 
aceluiaşi gen, a ceea ce a fost afirmat pentru o anumită specie. Să luăm 
un exemplu. O lege stipulează anumite dispoziţii referitoare la fiii 
moştenitori; datorită argumentului a pari încercăm să extindem aceste 
dispoziţii la fiice; argumentul a contrario, dimpotrivă, ne permite să 
pretindem că ele nu se aplică la persoanele de sex feminin. În primul 
caz, legea este considerată un exemplu al unei reguli care priveşte 
genul întreg; în cel de-al doilea, ea este concepută ca o excepţie la o 
regulă subînteleasä privind genul. 

Argumentul a pari este perceput ca o identificare; argumentul a 
contrario ca a divizare. Trebuie să notăm totuşi că, în măsura în care 
identificarea a pari este afirmată ca fiind asimilarea a două specii ale 
unui aceluiaşi gen, ea creează condiţii pentru argumentul a contrario: 
argumentul cvasi logic suscită argumentul cvasi logic al adversarului; 
în măsura în care identificarea se face prin alte mijloace, ea riscă mai 
putin să suscite replica prin argumentul a contrario. 

Cum trebuie interpretate textele legale sau deciziile jurispru- 
dentei? A priori, nu este posibil să ştim acest lucru. Doar contextul, 
aprecierea situaţiei, determinarea scopului urmărit de dispoziţiile 
legale sau de deciziile jurisprudentiale ne vor permite în fiecare caz să 
facem să prevaleze o tehnică argumentativă sau alta, să preferăm 
identificarea a două specii cu opusul lor, sau invers. Această concluzie 


All we have gained then by our unbelief 

Is a life of doubt diversified by faith, 

For one of faith diversified by doubt: 

We called the chess-board white, - we call it black. 

evidențiază diferența dintre argumentarea cvasi logică şi demonstrația 
formală. 


6 57. Argumentele comparatiei 


Argumentarea nu ar putea merge foarte departe fără a recurge la 
comparații, în care se confruntă mai multe obiecte pentru a le evalua 
unul în raport cu celălalt. În acest sens, argumentele comparatiei vor 
trebui să fie deosebite atât de argumentele identificării, cât şi de 
raționamentul prin analogie. 

Afirmând „Obrajii săi sunt roşii ca nişte mere”, ca şi „Parisul are 
de trei ori mai multi locuitori decât Bruxelles”, „El este mai frumos 
decât Adonis”, noi comparăm realități între ele, şi aceasta într-un fel 
care pare cu mult mai susceptibil de a face dovada decât un simplu 
raționament de asemănare sau de analogie. Această impresie ține de 
faptul că ideea de măsură este subiacentă în aceste enunturi, chiar dacă 
orice criteriu pentru a realiza efectiv măsurarea lipseşte; prin aceasta, 
argumentele comparatiei sunt cvasi logice. Ele sunt prezentate adesea 
ca nişte constatări de fapt, în timp ce raportul de egalitate sau de 
inegalitate afirmat nu constituie adesea decât o pretenţie a oratorului. 
Astfel: 


Delictul este acelaşi şi dacă furi statul, şi dacă faci gesturi de 
mărinimie contrare interesului public! 


este o afirmație care leagă de ceea ce este un delict dovedit o acțiune 
care nu este calificată din punct de vedere legal şi a cărei egalitate cu 
precedenta nu este deci prealabilă argumentării. X 


Ideea de măsură, subiacentă argumentelor comparatiei, se traduce 
totuşi adesea prin enunţul unor anumite criterii. 

Comparatiile pot avea loc prin opoziţie (ceea ce este greu şi ceea 
ce este uşor), prin ordonare (ceea ce este mai greu decât) şi prin 
ordonare cantitativă (în cazul de faţă cântărirea cu ajutorul unităţilor de 


1 CICERO, De Oratore, cartea II, 8 172. 

măsură pentru greutate)!. Când este vorba despre noțiuni împrumutate 
din uzajul comun, criteriile sunt complexe în general: descompunerea 
unei noțiuni, aşa cum este operată de statisticieni (spre exemplu, 
măsurarea gradului de instrucție pe baza numărului de persoane care 
ştiu să citească, a numărului de biblioteci, de publicaţii etc.) constituie 
un efort în sensul de a face apel la diferite elemente măsurabile. 
Combinația de criterii este realizată în diverse maniere. Astfel, la 
Sfântul Toma, găsim următoarea combinaţie: 


Într-adevăr, fiinţele inferioare sunt incapabile să atingă o per- 
fectiune completă, ele ating însă o treaptă mediocră de excelenţă cu 
ajutorul anumitor mişcări. Cele care le sunt superioare pot dobândi o 
perfecțiune completă datorită unui număr mare de mişcări. Tot supe- 
rioare celor precedente sunt cele care-şi ating, perfecțiunea completă 
printr-un mic număr de mişcări, treapta cea mai înaltă aparținând celor 
care posedă perfecțiunea fără să facă nici o mişcare pentru a o dobândi2. 


Această gradare care combină gradele de perfecțiune şi mijloacele 
utilizate pentru a o dobândi îi permite Sfântului Toma să-l pună pe 
Dumnezeu în vârf, apoi îngerii, oamenii, animalele. Această construcție 
metafizică se sprijină pe o analogie în care intervine acest dublu 
criteriu: este vorba despre gradele de sănătate, comparate ținându-se 
cont de rezultatul obținut si de remediile necesare pentru a-l obține. 

Criteriile intră în conflict: procedeul Sfântului Toma stabileşte, 
pentru fiecare palier al unuia dintre criterii, o ierarhie bazată pe cel de- 
al doilea criteriu?, ceea ce implică în mod evident o predominanţă a 
primului asupra celui de-al doilea. Şi totuşi, necesitatea însăşi de a-l 
introduce pe cel de-al doilea arată că primul era recunoscut ca 
insuficient. 

Pot fi luate în considerare combinaţiile cele mai diverse; ele nu vor 
reflecta niciodată complexitatea noțiunilor neformalizate. Mai mult, în 
multe cazuri există o proportionalitate inversă între criteriile chemate 


1 HEMPEL şi OPPENHEIM, Der Typusbegriff im Lichte der neuen Logik. 

2 E. GILSON, Tomismul, p. 281 (cf. Sum theo., I, 77, 2, ad Resp.). (Ed. rom: 
Humanitas, Bucureşti, 2002, p. 297. Trad. din franceză de Adrian Niţă. Trad. 
din latină de Lucia Wald; n.t.) 

3 Cf. 6 20: lerarhiile. 

să intre în calcul: meritul este făcut, pentru simțul comun, din predispo- 
ziţia înnăscută la bine şi la sacrificiu: o ierarhizare a meritelor trebuie să 
aibă în vedere aceşti factori incompatibili. 

Imediat ce apare o comparaţie între elemente neintegrate într-un 
sistem, termenii comparației, oricare ar fi ea, interacționează unul cu 
celălalt şi anume în două moduri. 

Pe de o parte, nivelul absolut al termenului etalon va putea influ- 
enta valoarea termenilor care aparțin aceleiaşi serii şi care sunt 
comparati cu el. Acest efect este observat în percepție; să notăm că 
repetările termenilor confruntati concură toate aici, se pare, la stabilirea 
unui nivel neutru de adaptarel. Acelaşi lucru se întâmplă fără îndoială 
în argumentare unde termenii deja avansați constituie un arierfond 
care influențează asupra noilor evaluări. 

Pe de altă parte, confruntarea poate apropia doi termeni pe care 
eram îndreptățiți să-i considerăm incomensurabili. Comparatia dintre 
Dumnezeu şi oameni va juca totodată în avantajul termenului inferior 
şi în detrimentul termenului superior. Partizanii iubirii divine, deşi 
dispretuiesc iubirea terestră, nu pot decât să o pună în valoare pe 
aceasta din urmă prin comparatia pe care o stabilesc între cele două: 


Dacă [sufletul], va spune Plotin, urăşte din nou mizeriile de aici [de 
jos] şi se păstrează neatins de cele de aici, pregătindu-se iarăşi de drumul 
spre tată, „resimte bucurie”. lar cei ce nu cunosc această experienţă, să 
reflecteze, pornind de la iubirile de aici, la ce înseamnă să le întâlneşti pe 
cele pe care le iubeşti cel mai tare şi la faptul că aceste [obiecte] ale iubirii 
sunt muritoare şi vătămătoare, că sunt iubiri pentru nişte simulacre şi se 
schimbă, pentru că [obiectul] iubirii nu este veritabil, nefiind nici binele 
nostru, nici ceea ce căutăn?. 


Această valorizare a ceea ce este inferior este subliniată de oratori 
precum Bossuet chiar pentru a obține din ea efecte argumentative: 


(...) suveranii pioşi doresc ca toată gloria lor să se şteargă în prezența 
celei a lui Dumnezeu; şi departe de a se ofensa de “faptul că li se 


! Cf. H. HELSON, Adaptation-level as a basis for quantitative theory of frames 
of reference, The Psychol. Review, nov. 1948, p. 302. 

2 PLOTIN, t. VI, 2, Enneade, VI, 9, § 9, p. 143. (Ed. rom: Editura IRI, Bucureşti, 
2007, pp. 426-427; n.t.) 

micşorează astfel puterea, ei ştiu că nu sunt niciodată mai venerați ca 
atunci când nu-i micşorăm decât pentru a-i compara cu Dumnezeu!. 


Tot astfel, este o onoare pentru un poet mediocru să fie declarat 
mult inferior unui maestru renumit: din acel moment el intră, chiar 
dacă nu pentru a ocupa un loc la vedere, în confreria poeților iluştri. 

Dimpotrivă, tot ceea ce se confruntă cu obiecte mult inferioare nu 
poate decât să sufere din cauza acestei apropieri; de aceea Plotin, după 
ce a marcat superioritatea Celui Unic asupra oricărei alte realități, dar 
temându-se de devalorizarea ce rezultă de aici pentru el, adaugă: 


. 
De asemenea, trebuie acceptat că el acţionează liber, iar când există 

alte fiinţe, actul lui spre ele este neîmpiedicat. Dar trebuie spus că el nu se 

raportează la absolut nici una căci el este ceea ce este şi înaintea lor (...)2. 


Pentru a descalifica pe cineva, un procedeu eficace este acela de a-l 
confrunta cu ceea ce dispretuieste, chiar şi pentru a admite că el este 
superior. Este totuşi adevărat că indivizii comparati fac de acum înainte 
parte dintr-un acelaşi grup. 

Interacțiunile dintre termenii unei comparații se pot datora per- 
ceptiei unor legături reale între ceea ce se confruntă. Dar nu contează 
originea lor. Ele au drept consecință faptul că în comparații, când 
evidenţierea unei distanţe este cea vizată, este nevoie de un efort con- 
stant pentru a o restabili. Doar convențiile de măsură precise pot asi- 
gura persistenta raporturilor evocate. 

Argumentele comparatiei nu ne permit totuşi să considerăm 
aceste raporturi ca fiind stabilite şi transpozabile. Iată în legătură cu 
aceasta un exemplu comic. O fată frumoasă şi o doamnă în vârstă 
aşteaptă autobuzul. Cea de-a doua refuză cu indignare o țigară: 


- Să fumez pe stradă? Aş prefera mai curând să-l sărut pe primul venit. 
-Şi eu, dar, aşteptându-l, putem trage o figarä?. 


Comicul provine din faptul că ierarhia preferentialä este situată 
într-o cu totul altă zonă a scării valorilor. 


1 BOSSUET, Sermons, t. Il, Sur l'ambition, p. 395. 

2 PLOTIN, t. VI, 2: Enneade, VI, 8, § 8, p. 143. (Ed. rom: IRI, Bucureşti, 2007, pp. 
376-377; n.t.) 

3 Dupä ziarul Le Soir, din 20-6-1950. 


Argumentele consi logice 301 


Alegerea unor termeni de comparaţie adaptati la auditoriu poate 
fi un element esenţial al eficacitätii unui argument, chiar şi atunci când 
este vorba despre o comparaţie numeric precizabilă: va fi de preferat, în 
anumite cazuri, să descriem o țară ca fiind de nouă ori mai mare decât 
Franţa decât să o descriem ca fiind tot atât de mare pe cât jumătate din 
Brazilia. 

Acestea sunt caracterele termenului de referință care dau aspectul 
particular al unei serii de argumente. 

O formă tipică de comparaţie este cea care vorbeşte despre 
pierderea care nu a fost suferită, pentru a aprecia avantajele unei soluții 
adoptate. Celor care îl întrebau ce câştigase cu războiul, Pitt le răspun- 
dea: tot ceea ce am fi pierdut fără el!. Termenul de referinţă este ipotetic 
dar, graţie tautologiei, i se acordă o importanţă reală deşi indetermi- 
nabilă. Adesea, totuşi, este necesar să evaluăm acest termen de refe- 
rintä, care va fi prezentat în mod favorabil concluziilor argumentării. 
Acelaşi Pitt îi critică pe adversarii săi care, pentru a măsura 
inconvenientele războiului, descriu cu entuziasm prosperitatea pe care 
acesta a făcut-o să dispară, dar pe care, la timpul ei, păreau a o aprecia 
putin?. În general, tablourile vârstei de aur, trecute sau viitoare, ale 
paradisului pierdut sau sperat, fie că este vorba despre vremurile bune 
de altădată, fie despre fericirea care se găseşte în alte locuri, servesc la a 
descalifica vremurile şi țara în care trăim. Dimpotrivă, descrierea entu- 
ziastă a situației prezente va servi la a elimina orice efort de ameliorare 
sau chiar de modificare a acesteia; creşterea relativă a bunăstării ar fi 
minimă, pierderea bunăstării ar fi considerabilă. Orice persuasiune prin 
ameninţare va fi deci cu atât mai eficientă cu cât starea de care ne 
bucurăm este mai bine valorizată. 


Argumentul comparatiei se poate manifesta, de asemenea, prin 
utilizarea superlativului. Acesta se exprimă considerând un obiect 
oarecare, fie superior tuturor indivizilor dintr-o serie, fie incomparabil 
şi, astfel, unic în genul său. Să nu uităm că această ultimă calificare 
necesită o încercare prealabilă de comparaţie căreia i se recunoaşte 


1 W. PITT, Orations on the French war, p. 123 (9 dec. 1795). e 
2 Ibid., p. 133 (10 mai 1796). 

imposibilitatea. Aşa se face că unicitatea poate rezulta ea însăşi din 
superlativ după cum la Leibniz unicitatea adevărurilor contingente este 
întemeiată pe principiul celui mai bun. Această tehnică permite 
individualizarea indivizilor calificându-i cu ajutorul superlativului, 
procedeu pe çare Giraudoux nu a ezitat să-l utilizeze frecvent!. 

De altfel, judecätile care se sprijină pe superlativ sunt cu mult mai 
impresionante, în parte prin aspectul lor cvasi logic, decât judecätile 
mai moderate. Ele ne scutesc adesea de a arăta că o comparaţie se referă 
la ceva ce are o valoare: dovadă stă abundența superlativelor în 
anunţurile publicitare. Caracterul lor peremptoriu ne scuteşte, de ase- 
menea, mai uşor de dovadă. Acuzatia de a fi comis „actul cel mai 
infam” va fi în general susținută mai putin de dovadă decât aceea de a 
fi „făcut rău”. Această ierarhie poate fi exprimată în afara formei 
comparative, prin simpla folosire a unor noțiuni precum „execrabil”, 
„miraculos“. La Bruyère a notat aspectul peremptoriu al acestor termeni?. 

Superlativul poate fi sugerat şi prin anumite procedee de amplifi- 
care, precum cel pe care Quintilian ni-l dă drept exemplu: 


Pe mama ta ai lovit-o; ce aş putea zice mai mult? Pe mama ta ai lovit-oB 


Atunci când nu mai există nimic care, adăugat, să poată spori 
gravitatea unei infracțiuni, să poată sublinia importanţa unui act, nu 
mai este necesar să-l comparăm cu nimic altceva pentru a i se recu- 
noaşte preeminenta. 

Uneori, efectul superlativului va fi întărit printr-o anumită restric- 
tie: se pare că s-a procedat într-adevăr la o comparaţie efectivă, superla- 
tivul nu trebuie considerat un simplu mod de a vorbi, ca figură de stil. 
Virgilius spune despre Lausus: 


Cel mai frumos dintre toți, exceptând corpul lui Turnus din Laurentumf. 


1 Cf. Y. GANDON, Le démon du style, p. 140. 

2 LA BRUYÈRE, Oeuvres, Bibl. de la Pléiade, Caracterele, Despre societate şi despre 
conversație, 19, p. 176. (Ed. rom.: Editura pentru Literatură, Bucureşti, 1968, p. 
238; n.t.) 

3 QUINTILIAN, Arta oratorică, vol. II, cartea VIII, cap. IV, § 7. (Ed. rom: 
Bucureşti, Minerva, 1974, p. 337; n.t.) 

4 Ibid., vol. II, cartea VIII, cap. IV, 86, p. 337 (Eneida, cântul VII, 649-650). 

Aici superlativul nu coincide cu unicul; dimpotrivă impresia de 
unicitate este produsă când nu găsim, pentru a vorbi despre un individ, 
decât pe el însuşi ca termen de comparaţie; se formează, ca să spunem 
astfel, o clasă aparte, incomparabilă. După cum spune La Bruyere, 


V... este un pictor, C... un compozitor, iar autorul lui Pyram este un poet; 
dar Mignard este Mignard, Lulli este Lulli şi Corneille este Corneille!. 


Orice comparație, o vedem prin acest exemplu, este într-un fel 
descalificantă, pentru că ea nu ţine seama de această unicitate a 
obiectelor incomparabile. AH trata țara ta, familia ta, ca o ţară, ca o 
familie înseamnă deja să o privezi de o parte din prestigiul ei; de aici 
caracterul întrucâtva blasfematoriu al raționalismului, care işi interzice 
să privească valorile concrete în unicitatea lor. Este motivul pentru care 
orice iubire, în măsura în care ea rezultă dintr-o comparație care se 
sfârşeşte cu alegerea celui mai bun obiect asupra căruia să se poată 
răsfrânge, va fi suspectă şi puţin apreciată. Există sentimente care 
exclud orice alegere, oricât de flatantă poate fi ea. 

Ideea însăşi de alegere, de bună alegere, implică întotdeauna 
comparatia. Totuşi, expresiile referitoare la alegere arată acest du-te- 
vino între domeniul comparativului şi cel al absolutului. „Am făcut o 
bună alegere” semnifică adesea multumirea, dorinţa de a nu compara. 
Ideea că ceva este bun, mai ales dacă acest ceva există şi dacă 
acționează inerția, se exprimă în mod normal prin ideea că este cel mai 
bun, că nu s-ar fi putut găsi ceva mai bun, adică un superlativ. O 
justificare implicită ar fi că obiectul pare susceptibil de a susține 
nenumărate comparații. Putem lega de aceste afirmaţii referitoare la 
buna alegere multe afirmații referitoare la o cantitate (spre exemplu 
cutare cifră de afaceri obținută prin cutare publicitate). Se sugerează că 
această cantitate este superioară celor cu care ar putea fi comparată. 
Dimpotrivă, dacă un eveniment beneficiază de mari manşete în ziare, i 
s-ar putea minimaliza importanța subliniind că în fiecare zi este scos în 
evidenţă câte un eveniment: valoarea absolută se reduce la o valoare 
comparativă. 


1 LA BRUYÈRE, Caracterele, 24, p. 118. (Ed. rom.: Editura pentru Literatură, 
Bucureşti, 1968, Despre meritul personal, p. 144; n.t.) 

Aceste interpretări par a trece, în doi timpi, de la valoarea absolută 
la valoarea comparativă, sau invers. Totodată, avem aici fructul unei 
analize. Dimpotrivă, există argumentări în doi timpi care operează 
această trecere în mod explicit. Blougram se bazează pe aceea că, scopul 
fiind ales, mijlocul trebuie să fie cel mai bun posibil!. Dar această 
comparație, făcută în planul mijloacelor, acționează asupra întregii 
situații: ea valorizează, în cazul de față, în acelaşi timp religia cea mai 
eficace pentru a acționa asupra lumii şi scopul ales, şi anume de a 
acţiona asupra lumii. Vom regăsi aceste interacțiuni cu ocazia studierii 
argumentelor bazate pe structurile realului. 

Toate aceste analize tind să arate cât de mult diferă argumentele 
comparatiei de confruntările dintre valorile efectiv măsurabile, al căror 
loc într-o serie sau într-un sistem ar fi fost fixat o dată pentru 
totdeauna; totuşi asocierea lor cu structuri matematice este cea care 
furnizează o mare parte din forţa lor persuasivä. 


$ 58. Argumentarea prin sacrificiu 


Unul dintre argumentele comparatiei cel mai frecvent utilizate 
este cel care se sprijină pe sacrificiul la care suntem dispuşi să ne 
supunem pentru a obţine un anumit rezultat. 

Această argumentare stă la baza oricărui sistem de schimburi, fie 
că este vorba despre troc, despre vânzare, despre contractare de servicii 
- deşi ea nu este singura în joc în relaţiile de la vânzător la cumpărător. 
Dar ea nu este rezervată domeniului economic. Alpinistul care se 
întreabă dacă este pregătit să facă efortul necesar pentru a se cätära pe 
un munte recurge la aceeaşi formă de evaluare. 

În orice cântărire, cei doi termeni se determină unul prin celălalt. 
De aceea, Sartre are dreptate să spună că noi nu putem niciodată şti 
dacă lumea, prin obstacolele pe care ni le prezintă, ne informează în 
legătură cu ea sau cu noi. Noi suntem cei care, în mod liber, fixăm 
limitele eforturilor noastre2. Dar pentru a ne putea baza pe acest efort, 


IR BROWNING, Poems, Bishop Blougram's Apology, p. 141. 
2 ].- P. SARTRE, Ființa şi neantul, p.569. (Ed. rom.: Ed. Paralela 45, Piteşti, 2004, 
p. 594; n.t.) 

trebuie ca acesta să poată fi descris, sau cunoscut altfel, într-o manieră 
care, cel putin provizoriu, să pară suficientă. Trebuie în această privință 
să ne păzim de anumite iluzii. Astfel distincţia lui Klages între 
facultățile cantitative, care ar fi măsurabile când compară diverşi 
indivizi, şi cele mobile care, în ceea ce le priveşte, s-ar măsura reciproc 
la un acelaşi individ!, distincţie fecundă probabil, nu trebuie să ne facă 
să uităm că această evaluare reciprocă nu este utilizabilă decât cu 
condiţia de a şti dacă, la cutare individ un mobil dat este considerat de 
intensitate normală, sau ca având o oarecare estimare. 

În argumentarea prin sacrificiu, acesta trebuie să fie egal cu 
valoarea atribuită acelui ceva pentru care sacrificiul este consimţit. Este 
argumentul de care se serveşte Calvin pentru a garanta importanţa pe 
care protestanții - contrar catolicilor - o atribuie religiei lor: 


Însă oricât ar glumi pe seama incertitudinii ei, dacă ar trebui să-şi 
pecetluiască doctrina cu propriul sânge şi cu prețul propriei vieți, s-ar 
vedea atunci cât contează ea pentru ei. Certitudinea noastră este însă 
diametral opusă, căci nu se teme nici de teroarea morţii, şi nici de scaunul 
de judecată al lui Dumnezeu2?. 


Îndreptat împotriva catolicilor, acesta este argumentul bine cunos- 
cut întemeiat pe existența preoților mărturisitori; iar absenţa sacrifi- 
ciului serveşte la a măsura slaba importanţă acordată unui lucru pe 
care pretindem, de altfel, că-l venerăm. 

Dacă, în argumentul sacrificiului, cântărirea este actul individului 
care consimte la sacrificiu, semnificaţia acestuia din urmă în ochii celui- 
lalt depinde de respectul pentru cel care a efectuat cântărirea. Când 
Pascal scrie: 


Nu cred decât în istoriile ai căror martori s-au lăsat sugrumaţi?, 


IL KLAGES, Notions fondamentales de la caracterologie, în Le diagnostic du 
caractere, p. 16. 

2 CALVIN, Învățătura religiei creştine, Adresă introductivă către regele Francisc |, p. 
8. (Ed. rom.: Cartea Creştină, Oradea, 2003, p. 114.) 

3 PASCAL, Cugetări, 397, p. 932 (593 ed. Brunschvicg). (Ed. rom.: Ed. Aion, 
Oradea, 1998, p. 398) 

este necesar ca aceşti martori, care servesc drept termeni de referință, să 
se bucure de un oarecare prestigiu. Cu cât acesta este mai mare, cu atât 
argumentul impresionează mai mult. Pauline accentuează acest lucru, 
spunând: 

Că-n suflet el, murind, lăsatu-i-a lumina. 


Cu sângele-i au fost călăii să mă-mproaşte, 
Si ochiul meu deschis e şi cunoaste!. 


In ultimă instanţă, acesta va fi sacrificiul unei fiinţe divine, acela 
pe care îl evocă Bossuet: 


Şi, într-adevăr, creştini, lisus Hristos, care este adevărul însuşi, nu 
iubeşte mai putin adevărul decât propriul său corp; dimpotrivă, tocmai ca 
să pecetluiască cu sângele său adevărul cuvântului lui, a dorit să-şi 
sacrifice propriul corp?. 


Preoții mărturisitori pot fi umili, dar nu vor fi nici alienati, nici 
abjecti; numărul lor mare va putea înlocui slabul prestigiu individual, 
ca în legenda celor 11 000 de fecioare care o însoțesc pe Sfânta Ursula. 
Cântărirea care duce la sacrificiu, făcută în deplină sinceritate, este de 
altfel un element susceptibil de a spori acest prestigiu. 

Totuşi, dacă obiectul sacrificiului este cunoscut şi dacă valoarea 
lui este slabă, prestigiul celor care s-au sacrificat va ieşi de aici dimi- 
nuat, printr-un fel de şoc de întoarcere. Isocrate, în Elogiul Elenei, o 
glorifică prin sacrificiile pe care le-au acceptat grecii pentru a o recu- 
ceri. Fénelon critică acest procedeu: 


Nimic nu este demonstrat aici în mod serios, nu există în tot acest 
[elogiu] nici un adevăr al moralei: el nu apreciază valoarea lucrurilor 
decât în funcţie de pasiunile oamenilor. 


Aceasta pentru că sacrificiul grecilor i se pare inutil, din cauza 
inutilitätii obiectului său; dar tehnica dovezii nu diferă cu nimic de cea 


1 CORNEILLE, Polyeucte, actul V, sc. V. (Ed. rom.: p. 270; n.t.) 

2 BOSSUET, Sermons: Sur la parole de Dieu, p. 157. 

3 ISOCRATE, Discursuri: Elogiul Elenei, SS 48 şi urm. 

4 FENELON, Œuvres, ed. Lebel, t. XXI: Dialogues sur l'éloquence, p.75. 

a preoților mărturisitori, de cea utilizată de Plotin pentru a valoriza 
starea mistică: 


El [sufletul] nu l-ar fi schimbat pentru nimic în lume, nici dacă cineva 
i-ar fi pus în brațe tot cerul, pentru că spunea că nu există altul mai 
prețios, nici un bine mai mare (...). Iar pe toate celelalte lucruri pe care le 
îndrăgise înainte: magistraturi, sau puteri, sau bogății, sau frumuseti, sau 
ştiinţe, le numeşte dispretuindu-le şi nu le-ar fi numit dacă nu ar fi 
întâlnit altele superioare lor?! 


Dar să notăm că, pentru ca valoarea celui Unic să se demonstreze 
prin măreţia sacrificiului, trebuie ca ascetismul rezultat de aici să se 
bazeze pe o apreciere pozitivă prealabilă a bunurilor acestei lumi, fără 
de care renunţarea nu ar fi deloc probantă. O gravă obiectie poate fi 
făcută totuşi argumentului prin sacrificiu. Accentul pus de psihologia 
contemporană pe ambivalenta sentimentelor permite formularea 
acesteia în termeni extremi: cel care îşi sacrifică fiul pentru onoare nu 
nutreşte oare împotriva lui o ură inconştientă? Valoarea onoarei nu ar fi 
astfel cu nimic sporită prin această imolare. Măsurarea prin sacrificiu le 
presupune — constante şi inserate într-un cadru cvasi formal — pe 
acele elemente care, de fapt, sunt supuse variațiilor. Dovadă este faptul 
că ideea pe care ne-o facem despre un acelaşi sacrificiu poate fi, în 
practică, foarte diferită, în funcţie de concluziile pe care vrem să le 
tragem în legătură cu el. Dacă este vorba despre a încredința sau nu un 
post unei personalități pe care toți participanţii la dezbatere o 
apreciază, cei care îl favorizează pe acest candidat vor putea menţiona 
umilința pe care el ar încerca-o în cazul unui eşec; adversarii, 
dimpotrivă, vor căuta să minimalizeze inconvenientul care ar rezulta 
pentru candidat de aici. lar faptul însuşi de a renunţa nu acționează 
oare, printr-un fel de şoc de întoarcere, pentru a modifica valoarea 
acelui ceva la care se renunță? Ne aflăm întru totul în argumentarea 
cvasi logică pentru că termenul de referință nu constituie o mărime 
fixă, ci se află în interacţiune constantă cu alte elemente. 


1 PLOTIN, Enneade, VI, 7, 8 34, p. 8. (Ed. rom.: IRI, Bucureşti, 2007, pp. 342-343. 
Traducere de Vasile Rus; n.t.) 

Valoarea scopului care se urmăreşte prin sacrificiu se transformă, 
de asemenea, în timpul acţiunii, ca urmare chiar a sacrificiilor consim- 
tite. Simone Weil scrie, foarte corect, despre aceasta: 


(...) suferinţe prea mari în raport cu imboldurile inimii pot împinge 
către o atitudine sau alta; fie că respingem violent acel ceva căruia i-am 
oferit prea mult, fie că ne agätäm de el cu un fel de disperare!. 


În primul caz, nu mai dorim să ne înşelăm, în viitor, şi îi îndepăr- 
tăm pe ceilalți de această valoare dezamăgitoare; în cel de-al doilea, 
mărim scopul, în aşa fel încât mărimea să depăşească sacrificiul: ne 
aflăm în prezenţa unui alt argument pe care îl vom analiza mai departe 
sub numele de argumentul risipei?. 

Argumentul sacrificiului, utilizat într-un mod ipotetic, poate servi 
la a evidenția preţul care se pune pe ceva; dar el este însoțit foarte 
adesea de afirmaţia că un astfel de sacrificiu, pe care am fi gata să-l 
asumăm, este fie inutil, pentru că situaţia nu-l cere, fie ineficient, pentru 
că el nu ar permite să se atingă scopul scontat?. 

Sacrificiul inutil, care nu este o pură ipoteză, ci o tragică realitate, 
poate conduce la desconsiderarea celor care l-au îndeplinit. În legătură 
cu morții căzuţi cu ocazia unei ofensive respinse, iată reflectia unui 
camarad de luptă: 


(...) pe scurt, ei ne erau mai puţin simpatici; erau nişte morţi ingraţi 
şi care nu reusiserä. Ferrer preciza acest lucru, spunând: „cei pe care 
trebuie să-i luăm de la capăt "3. 


Patetismul sacrificiului inutil îi inspiră lui Bossuet efecte sfâşie- 
toare, în predica sa despre mila Fecioarei. Mama lui Dumnezeu se 
resemna în fața sacrificiului fiului său, sperând în salvarea oamenilor, 
dar nu poate suporta durerea pe care i-o provoacă lipsa de cäintä a 
creştinilor: 


1! Simone WEIL, L'enracinement, p. 114. 

2 Cf. $ 65: Argumentul risipei. 

3 Cf. EPICTET, Convorbiri, cartea I, 4, § 27, p. 20; R. CROSSMAN, Palestine 
Mission, with Speech delivered in the House of Commons, iul. 1946, p 250. 

1]. PAULHAN, Le guerrier appliqué, pp. 132-133. 

„„„când vă văd vărsând sângele fiului meu, făcând astfel inutilă îndurarea 
lui divină, (...)!. 


Evaluării prin sacrificiul consimțit i se asociază tehnicile de evalu- 
are prin sacrificiul antrenat, a greşelii prin sancțiune, ripostă sau 
remuşcare, a meritului prin glorie sau recompensă, a pierderii prin 
regret. 

Ca urmare a aspectului lor secvențial, argumentele care se bazează 
pe el se asociază cu argumentele bazate pe structura realului. Dar ele 
constituie şi o cântărire; şi ne străduim adesea, pentru a o face mai 
uşoară, să dăm unuia dintre elementele care se pun pe talerul balanței o 
structură omogenă, cu scopul de a putea să-i facem o descriere cantita- 
tivă. 

Gravitatea sanctiunii determină cunoaşterea celei a greşelii: dam- 
narea genului uman este mai bine cunoscută decât păcatul originar în 
teologia creştină; nenorocirile lui lov dau singure măsura culpabilitätii 
sale. 

Riposta determină cunoaşterea importanței unui act: 


Aceasta este, şi a fost dintotdeauna, o caracteristică a Cuvântului 
divin, şi anume că niciodată când el se manifestă, Satan nu se odihneşte şi 
nu doarme2. 


Intensitatea regretului măsoară valoarea lucrului pierdut. Am 
putea găsi o aplicație curioasă a acestei argumentări în fantasmele 
înmormântării care, după părerea lui Odier, ar fi un puternic mecanism 
de securizare: cel care are sentimentul abandonului îşi imaginează pro- 
pria înmormântare şi îşi măsoară valoarea în funcţie de intensitatea 
regretelor pe care le provoacă moartea sai. 


Argumentul cvasi logic al sacrificiului se poate aplica, de aseme- 
nea, întregului domeniu al raporturilor dintre mijloc şi scop, mijlocul 


1 BOSSUET, Sermons, vol. II: Sur la compassion de la Sainte Vierge, p.645. 

2 CALVIN, Învățătura religiei creştine, p. 13. (Ed. rom. Cartea Creştină, Oradea, 
2003, Adresă introductivă către regele Francisc I, pp. 126-127. Traducere de Elena 
Jorj şi Daniel Tomuleţ; ut) 

3 Ch. ODIER, L'angaisse et la pensée magique, p. 124. 

4 Cf. § 64: Scopurile şi mijloacele. 

fiind un sacrificiu, un efort, o cheltuială, o suferință. Aspectul cvasi 
logic este evident mai ales atunci când, pentru a da valoare cutărui 
lucru, transformăm altceva în mijloc apt să îl producă şi să îl măsoare. 
Astfel Isocrate, în Panegiricul Atenei: 


Cred că acest război a fost pus la cale de vreunul dintre zei din 
admiraţie faţă de virtutea lor, pentru ca oamenii înzestrați cu atâta mă- 
retie de suflet să nu rămână necunoscuţi, sfârşindu-şi viaţa fără gloriei. 


El este foarte clar şi când importanţa mizei este măsurată prin 
raport cu desfăşurarea de forțe solicitate. Paul Janson reproşează 
adversarilor săi catolici că au utilizat această tehnică pentru a convinge 
populaţiile de faptul că credinţa lor ar fi pusă în pericol prin votul legii 
şcolare din 1879. 


Am obosit fără îndoială să-l rugăm pe Dumnezeu; am decis să ne 
adresăm sfinţilor şi iată-i pe toţi mobilizați cu scopul de a interveni 
pentru ca stânga să nu voteze această lege enorocită?. 


Argumentul foarte vechi, veşnic reluat, al dificultății de expresie, 
este şi măsură cvasi logică: 


(...) Căci este tot atât de greu să lauzi oameni care au întrecut 
virtuțile altora pe cât de greu este să lauzi pe cei care n-au făcut nici un 
bine; pentru aceştia lipsesc oratorului faptele, pentru ceilalți cuvintele 
rămân mai prejos decât faptele?. 


Toate aceste argumente nu funcționează decât dacă valoarea pe 
care o măsurăm nu este supusă unei alte cântăriri, mai convingătoare. 
Altfel, argumentul sacrificiului poate deveni comic, precum în anecdota 
angajatorului care, intervievând un candidat pentru un post, se miră: 
„Dumneavoastră cerefi un salariu foarte mare, pentru un om fără 
experienţă!” „Munca este cu atât mai grea, răspunde candidatul, atunci 
când nu ştii cum să procedezi"i. 


1! ISOCRATE, Discursuri: Panegiricul Atenei, § 84. (Ed. rom.: Editura pentru 
Literatură, Bucureşti, 1969, § 84; n.t.) 

2 P. JANSON, Discours parlementaires, vol. I, p. 124, şedinţa Camerei Reprezen- 
tanţilor, 26 februarie 1880. 

3 ISOCRATE, Discursuri: Panegiricul Atenei, § 82. 

4 FUN FARE, Reader's Digest, 1949, p. 62. 

Întrucât argumentarea prin sacrificiu permite evaluarea, ca în 
orice argument de comparaţie, a unuia dintre termeni prin celălalt, 
maniera în care se realizează confruntarea poate genera ea însăşi o 
argumentare interesantă. 

Din Jankelevitch: 


Diavolul nu-şi trăgea forța decât din slăbiciunea noastră, să fie deci 
vulnerabil din cauza forţei noastre. 


Din Bossuet: 


Nefericiti sunteţi, dacă legăturile voastre sunt atât de puternice, 
încât dragostea de Dumnezeu nu le poate rupe; nefericiţi sunteți, dacă ele 
sunt atât de slabe, încât nu vreţi să le rupeti pentru dragostea de 
Dumnezeu?! 


În primul exemplu ne mărginim să menționăm o posibilă răstur- 
nare: unul dintre termeni, diavolul, este presupus a rămâne valoare 
constantă. Dar la Bossuet, nici unul dintre cei doi termeni nu este 
constant: diferența dintre ei subzistă, în acelaşi sens, în două măsuri 
diferite. Folosirea verbelor „a putea” şi „a vrea” indică faptul că, în 
primul caz, este măsurată forța pasiunilor, în cel de-al doilea, slăbiciunea 
dragostei de Dumnezeu, prin sacrificiul a cărui îndeplinire este refuzată. 


Se pare că măsurarea prin sacrificiu este legată adesea de ideea 
unei limite mobile între două elemente. Când acestea formează o tota- 
litate fixă, argumentul sacrificiului întâlneşte uneori argumentul 
diviziunii. Aşa stau lucrurile atunci când două caractere sunt de aşa 
natură încât, pentru a ajunge la un rezultat dat, cantitatea unuia variază 
în sens invers cantității celuilalt. Sacrificiul măsoară în acest caz impor- 
tanta atribuită caracterului complementar. 

Aristotel s-a servit de această măsurare a unui bun, prin sacrificiul 
celuilalt, în acest pasaj din Topica: 


Tot aşa, dacă din două lucruri, noi tăgăduim că avem pe unul 
pentru a părea că-l avem pe celălalt, este de preferat acel pe care vrem să 


1 V, JANKÉLÉVITCH, Traité des vertus, p. 795. 
2 BOSSUET, Sermons, vol. IE Sur l'ardeur de la pénitence, p. 588. 

părem că-l avem; de exemplu, tăgăduim că facem eforturi pentru a părea 
că suntem înzestrați de naturä!. 


Complementaritatea se prezintă uneori drept compensație. Aceasta 
presupune, de asemenea, o totalitate constantă la care ne referim. Dar 
ideea de compensație este mai complexă decât cea de complementa- 
ritate. Ea presupune înainte de toate o serie de evaluări reciproce. 
Slăbiciunea poate deveni astfel măsura aleasă: 


(...) un simţ rafinat al propriei sale slăbiciuni o reconfortase şi o consolase 
în mod miraculos, căci părea că exista în ea ca un semn inefabil al 
prezenţei lui Dumnezeu (...). 


Slăbiciunea nu este valoare decât într-o etică compensatorie. Dar 
ea devine, de asemenea, pentru cititor, argument în favoarea acestei 
etici compensatorii. Aceasta poate deveni argument în ochii unei întregi 
civilizaţii. 

Aceste argumente ale complementaritätii, ale compensatiei, legate 
de o idee de totalitate, sunt în general utilizate pentru a promova o 
anumită stabilitate. Montesquieu argumentează în favoarea sistemului 
bicameral arătând că trebuie compensată slaba forță numerică a oame- 
nilor care se disting prin naştere, bogății sau onoruri, crescând forța 
voturilor lor?. Raționamentul său nu este întemeiat nici pe o ierarhie de 
clase, nici pe experienţă: el este întemeiat pe menţinerea unui echilibru. 

Elementul compensatoriu poate deveni o măsură a imperfectiunii 
celui pe care trebuie să-l completeze. Astfel, pentru Sfântul Toma, 
Dumnezeu introduce asemănarea sa în lucruri. Dar 


este evident că o singură specie de creaturi nu ar reuşi să exprime 
asemănarea cu creatorul (...). Dimpotrivă, dacă este vorba despre fiinţe 
finite şi create, va fi necesară o mulțime de asemenea fiinţe pentru a 


1 ARISTOTEL, Topica, cartea III, cap. 2, 118 a 2. (Ed. ro: Editura IRI, Bucureşti, 
1998.) 

2 G. BERNANOS, La joie, p. 35. 

3 MONTESQUIEU, De l'esprit des lois, cartea XI, cap. VI, p. 267. 

exprima sub cel mai mare număr posibil de aspecte perfecțiunea simplă 
din care rezultă!. 


Şi aici, să subliniem acest lucru, argumentul este bazat pe o tota- 
litate, perfectă de această dată, deci invariabilă, şi pe care elementul 
compensatoriu trebuie, în cel mai bun caz, să încerce să o reconstituie. 

Elementele compensatorii pot fi uneori ambele de aceeaşi natură. 
Printr-un joc al compensării încearcă Bertrand Russel, dorind să lupte 
împotriva oricărei violențe şi recunoscând totodată necesitatea anu- 
mitor constrângeri, să înlăture incompatibilitatea dintre aceste două 
atitudini. 

Există probabil un scop şi numai unul, pentru care utilizarea 


violenței de către o guvernare este binefăcătoare, şi anume acela de a 
diminua dimensiunea totală a violenţei în lume2. 


Gândim ca şi cum violenţa, în lume, ar forma un tot la care nici o 
adăugare nu este legitimă dacă nu este compensată de o diminuare cel 
putin egală. În realitate, forța care se utilizează întră în deducerea 
violenţei viitoare, încă necunoscută. 


În încheiere, să insistăm mai mult asupra faptului că argumen- 
tarea prin sacrificiu, ca şi cele care sunt legate de ea, asociază termenii 
confruntati şi stabileşte o interacțiune între ei. Într-una dintre scrisorile 
sale, Sfântul leronim i se adresează lui Pammachius care, la moartea 
soției sale, şi-a împărțit bunurile celor săraci: 


Ceteri mariti super tumulos conjugum spargunt violas, rosas, lilia, 
floresque purpureos: et dolorem pectoris his oficiis consolantur. Pammachius 
noster sanctam favillam ossaque veneranda, eleemosynae balsamis rigat?. 


1 E. GILSON, Tomismul, pp. 215-216 (cf. Cont. Gent., Il, 45, ad Cum enim, Sum. 
Theol., |, 47, 1, ad Resp.). (Ed. rom.: Humanitas, Buc., 2002, pp. 235; n.t.) 

2 Bertrand RUSSEL, Political ideals, după S. I. HAYAKAWA, Language in 
Thought aud Action, p. 139. 

3 SFÂNTUL IERONIM, Epistolae, cartea XVI, 5; Patrologie latine, t. XXII, col. 642. 

(Ceilalţi soţi presară pe mormintele soțiilor lor violete, trandafiri, crini şi flori 
roşiatice şi prin aceste ritualuri îşi alină durerea sufletului. Pammachius al 
nostru stropeşte cu balsamurile milei sfânta cenuşă şi venerabilele oase.) 

Auerbach, care citează acest pasaj, notează pe bună dreptate că 
florile, care nu sunt răspândite, parfumează totuşi aerul. Criticul vrea 
astfel să ne atragă atenția asupra stilului prețios al Sfântului leronimi, 
Dar remarca lui are, după opinia noastră, o bătaie mai generală. Ea se 
aplică majorității sacrificiilor. Chiar dacă nu au fost enumerate cu 
această complezentä, florile la care renuntäm vor fi înmiresmat deja 
aerul. Expresia lui Auerbach, „die Blumen duften mur / Florile emană 
un parfum plăcut, este potrivită pentru a ne aminti că, în argumentarea 
cvasi logică, interacțiunea termenilor este constantă. 


659. Probabilitäti 


Utilizarea din ce în ce mai largă a statisticilor şi a calculului proba- 
bilitätilor, în toate domeniile cercetării ştiinţifice, nu trebuie să ne facă 
să uităm existența argumentărilor, necuantificabile, bazate pe redu- 
cerea realului la serii sau colecţii de ființe sau de evenimente, asemănă- 
toare prin anumite aspecte şi diferenţiate prin altele. Aşa face Isocrate, 
în pledoaria contra lui Euthynus: 


Chiar dacă Nikias (...) a putut şi a vrut să aducă o acuzaţie falsă, se 
poate vedea cu uşurinţă că el nu l-ar fi atacat pe Euthynus. Căci cei care 
vor să acţioneze astfel nu încep cu prietenii lor (...). Ne putem plânge? 
Putem alege din toți. Înseamnă oare că furăm? Îl putem nedreptăți doar 
pe cel care a avut încredere în noi2. 


Întrucât hazardul nu explică suficient acțiunea lui Nikias, Isocrate 
sugerează că aici este nevoie de un alt motiv, şi anume temeinicia 
acuzatiei. 

Tehnica calculului probabilităților îi permite în zilele noastre lui 
Lecomte du Noüy să arate, în manieră analogă, că, dată fiind probabi- 
litatea foarte slabă ca pe Pământ să se formeze molecule tot atât de 
complexe precum moleculele proteinice necesare vieții, este nevoie de o 
altă ipoteză pentru a explica apariţia lor. 


1 E. AUERBACH, Minesis, p. 70. 
2 ISOCRATE, Discursuri: Împotriva lui Euthynus, §§ 8, 10. 
3 LECOMTE DU NOUY, L'homme et sa destinée, pp. 37 şi urm. 

Toate aceste raționamente, care par a progresa din trecut către pre- 
zent, pleacă de la o situaţie, de la un fapt actuale, al căror caracter remar- 
cabil îl subliniază şi cărora le sporesc valoarea şi interesul argumentativ. 

. 

Un alt grup important de argumente se referă la noțiunea de 
variabilitate şi la avantajele pe care le prezintă, în această privință, un 
ansamblu mai întins. De la Isocrate încă, cităm acest argument în favoa- 
rea accesului tinerilor la deliberări: 


Întrucât calitatea judecăților noastre diferă nu prin numărul anilor 
noştri, ci din cauza temperamentelor şi a facultății noastre de concentrare, 
de ce să nu se facă obligatoriu apel la experienţa a două generaţii pentru 
ca voi să aveți posibilitatea de a alege din toate discursurile rostite 
sfaturile cele mai utile!? 


Tot aşa, în Phaidros, Lysias inserează, între altele, acest argument 
încercând să prefere pe cel care nu iubeşte celui care iubeşte: 


(...) dacă, dintre cei care iubesc, ai vrea să-l alegi pe cel care iubeşte cel 
mai mult, atunci alegerea ta s-ar îndrepta doar spre o mână de oameni. În 
schimb, dacă dintre ceilalţi, ai vrea să-l alegi pe cel mai util, vei avea de 
ales dintr-o mare mulțime. Astfel încât, poţi avea mult mai multă 
speranţă că printre aceştia multi vei avea norocul să se afle cel care-ţi 
merită iubirea?. 


Acest gen de argumentare ar putea fi asociat cu raporturile dintre 
întreg şi părți. Dar, în ceea ce priveşte părțile, avem aici de-a face cu 
frecvențele unei variabile, utilul; iar argumentul vizează creşterea 
dispersiei acestei variabile. 

Întemeiată şi pe variabilitate, dar pentru a trage de aici concluzii 
oarecum diferite, această argumentare a lui Locke împotriva tiraniei 
prinților în domeniul religios: 


Dacă nu există decât un adevăr, o cale pentru a ajunge la cer, ce 
speranţă avem că mai mulţi oameni vor fi conduşi acolo dacă ei nu au altă 
regulă decât religia prințului şi sunt obligaţi să-şi abandoneze lumina 


1 ISOCRATE, Discursuri: Archimados, § 4. 
2 PLATON, Phaidros, 231 d. (Ed. rom: In: Opere, vol. IV, Editura Ştiinţifică şi 
Enciclopedică, Bucureşti, 1983, p. 423; n.t.) 

propriei lor raţiuni? (...) drumul cel ingust ar fi mult îngustat; o singură 
tară ar trăi în adevăr (...)!. 


Este de remarcat în acest raționament presupunerea că, pentru a 
recunoaşte drumul cel bun, toți indivizii au competenţe egale. Se 
preconizează deci renunțarea la un sistem cu certitudine rău, în 
favoarea unui sistem care va fi după toate probabilitățile mai avantajos, 


fără să existe o confruntare explicită. 


Argumentarea cvasi logică prin probabil se evidenţiază cel mai 
bine atunci când există evaluări bazate, totodată, pe importanţa eveni- 
mentelor şi pe probabilitatea apariției lor, adică pe mărimea vari- 
abilelor şi pe frecvenţa lor, pe speranța matematică. Tipul lor ar fi 
pariul lui Pascal?. Acest raționament confruntă şansele de câştig şi de 
pierdere combinate cu mărimea mizei, considerând drept cuantificabile 
toate elementele în discuție. Să subliniem imediat în această privinţă că, 
atunci când fac să intervină probabilitățile, comparatiile sunt supuse 
tuturor interacțiunilor semnalate în paragrafele precedente; introdu- 
cerea probabilităților le conferă doar o dimensiune suplimentară; că 
sacrificiul se referă la ceva pe care, în orice caz, nu avem decât o şansă 
din două să-l păstrăm, tot ceea ce am spus despre argumentarea prin 
sacrificiu nu rezistă mai putin. 

Aplicarea calculului probabilităților la probleme de conduită este 
cel mai adesea - trebuie s-o spunem - enunțată ca o dorinţă. Leibniz, 
reluând clasificarea lui Locke referitoare la gradele asentimentului, ar fi 
vrut să reîntemeieze arta de a discuta şi de a disputa făcând aceste 
grade proporţionale cu gradele de probabilitate ale propoziției 
analizate. Distincția stabilită de către jurişti între diferitele tipuri de 
probe - probe complete, probe mai mult decât depline, probe depline 
comune şi altele - constituia, după părerea lui, un efort în acest sens, pe 
care ar trebui să-l continuăm?. Bentham enunţă ambiţii asemănătoare, 


1 LOCKE, The second treatise of civil goveniment and A letter concerning toleration, 
p. 128. 

2 PASCAL, Cugetăn, 451, p. 955 (233 ed. Brunschvicg). (Ed. rom. pp. 248-254; n.t.) 

3 LEIBNIZ, Noi eseuri asupra intelectului omenesc, p. 455 şi urm. (Ed. rom.: Editura 
ALL Educational, Bucureşti, 2003, p. 354.) 

în special în ceea ce priveşte forța probantă a märturiilor!. Numeroşi 
scriitori, la ora actuală, mai ales cei care continuă în mod mai mult sau 
mai putin direct tradiţia utilitaristă, recurg la raționamente de proba- 
bilitate pentru a explica ansamblul conduitei noastre. Teoreticienii 
funcțiilor de decizie, la rândul lor, încearcă să formuleze problemele de 
alegere, în aşa fel încât să poată fi supuse acestui calcul. Nimic nu se 
opune acestui lucru, în ciuda dificultăţilor tehnice, admirabil depăşite 
deja - cu condiţia ca în legătură cu o anumită problemă să fie date 
anumite criterii de alegere, mai ales a ceea ce se consideră drept risc 
acceptabil. De unde faptul că numeroase expuneri despre aceste tehnici 
matematice sunt însoțite de o renaştere a ambițiilor leibniziene?. 

De fapt, în orice discuţie particulară în care se argumentează prin 
probabil, vom putea vedea apărând - afară numai dacă nu este vorba 
despre domenii ştiinţifice delimitate în mod convenţional - obiecţii care 
încearcă să denunțe reducerile care au trebuit să fie operate pentru a 
insera chestiunea în schema propusă. J. Stuart Mill a subliniat deja că 
nu pe o măsurare grosieră de frecvență se bazează încrederea sa în 
credibilitatea unui martor. În domeniul conjecturii, aplicarea regulii de 
critică istorică conform căreia un text are o şansă cu atât mai mare de a 
nu fi alterat, cu cât este separat de original de un număr mai putin mare 
de copii‘, va fi temperată de tot ceea ce vom crede pe de altă parte că 
vom anticipa în legătură cu aceste copii. Argumentarea va da şi mai 
mult prilejul obiectilor atunci când este vorba despre probleme de 
conduită. Aceste obiecţii nu vor fi, ele însele, desigur, niciodată con- 
strângătoare, ci se vor putea desfăşura pe planuri foarte diferite. 

Vom arăta în special că raționamentul prin probabilitäti nu este 
decât un instrument care cere, pentru a fi aplicat, o serie de acorduri 
prealabile. Aceasta pare a-i fi scăpat lui Leibniz atunci când a propus - 
primul, după cum spune Keynes - ca speranța matematică să fie 
aplicată în problemele de jurisprudentä: dacă două persoane cer o 
anumită sumă, aceasta va fi repartizată în funcţie de probabilitățile 


1 BENTHAM, Opere: Tratat despre probele judiciare, cap. XVII, p. 262. 
2 Cf. I. J]. GOOD, Probability and the weighing of evidence. 

3 Cf. în special Irwin D. ]. BROSS, Design for decision. 

1 Cf. L-E. HALKIN, Initiation à la critique historique, p. 22. 

drepturilor lori. Raționamentul este intemeiat pe o anumită concepție 
despre ceea ce este echitabil, care este departe de a fi obligatoriu 
admisă, pentru că de obicei se va acorda întreaga sumă celui ale cărui 
pretenții vor părea cel mai bine întemeiate. Chiar pe intervenția acestui 
factor, independent de calcul, atrage atenția Van Dantzig, analizând 
două probleme puse lui Pascal de cavalerul de Méré?. În timp ce prima 
ar putea fi rezolvată în totalitate datorită calculului, cea de-a doua (care 
este împărțirea echitabilă a mizei între doi jucători care nu termină o 
partidă şi a căror situație ne este furnizată) presupune că ne înțelegem 
asupra semnificației cuvintelor „împărțire echitabilă”; ne putem mai 
ales imagina că aceasta va fi proporțională cu șansele jucătorilor sau și 
că cel care are şansele cele mai mari va primi toată miza. 

Pe de altă parte, vom arăta că argumentarea prin probabil antre- 
nează reducerea datelor - chiar şi când nu este vorba despre cuanti- 
ficarea acestora - la elemente care par mai uşor comparabile: numai cu 
condiţia substituirii noţiunilor filosofice şi morale de bine şi de rău cu 
noțiuni care par mai exacte şi mai bine determinabile, ca cele de plăcere 
şi de durere, puteau spera utilitariştii să întemeieze morala pe un calcul. 
Alte feluri de reducere sunt posibile, dar ele se sfârşesc întotdeauna cu 
un monism de valori care permite, pe vreo cale oarecare, să fie făcute 
omogene elementele pe care le comparăm. În acest fel moraliştii de la 
Port-Royal, pentru a lupta împotriva cazuisticii probabiliste a iezuiţilor 
- care încerca să scuze anumite acte atunci când vreo consecință 
favorabilă putea decurge eventual din ele -, au introdus ideea că 
trebuiau avute în vedere în acelaşi timp binele şi răul, ca şi 
probabilitatea pe care o aveau atât unul, cât şi celălalt de a se produce?. 
Este aici un argument considerabil împotriva probabilismului iezu- 
itilor. Dar o astfel de confruntare a consecințelor nu este posibilă decât 
dacă ele se situează într-un acelaşi ordin, fără de care o consecință 
favorabilă, chiar de probabilitate infimă, poate antrena decizia. Or, 
distincţia ordinelor nu este o distincţie care apare de la sine; ea rezultă, 


1 Cf. KEYNES, A treatise on probability, p. 311, notă. 

2 D. VAN DANTZIG, Blaise Pascal en de betekenis der wiskundige denkwijze voor de 
studie van de menselijke samenleving, p. 12. 

3 Cf. KEYNES, A treatise on probability, p. 308. 

în general, dintr-o argumentare. Introducerea de către Pascal, în pariul 
său, a noțiunii de infinit, poate fi asimilată introducerii unei noțiuni de 
ordin. Ea face câştigul posibil în aşa măsură superior mizei, încât nici o 
ezitare nu poate persista; dar ea împiedică, de asemenea, orice 
confruntare efectivă şi transferă toată greutatea argumentului pe 
această noțiune de ordin. 

În sfârşit, pe un plan mai tehnic, vom arăta că complexitatea ele- 
mentelor de care trebuie să se țină cont poate fi împinsă din ce în ce mai 
departe: mărimea unui bun, probabilitatea de a-l dobândi, amplitudi- 
nea informației pe care se bazează această probabilitate, gradul de 
certitudine cu care ştim că ceva este un bun. Aceste elemente vor rezulta 
fiecare dintr-un ansamblu de raționamente care sunt cel mai adesea de 
tip cvasi logic. lar, prin însuşi faptul că avem de-a face cu o discuţie, 
unele dintre elementele importante la care se referă ea, precum cel de 
realitate, vor putea face obiectul unor modificări. 


Să ne amintim că, într-o argumentare concretă, enunturile discur- 
sului fac ele însele obiectul unor raționamente spontane care interfe- 
rează cu rationamentele enunțate. În acest caz, rationamentele prin pro- 
babil, referitoare la veracitatea oratorului, vor fi frecvente. Ele se vor 
putea complica, la anumiţi auditori, cu reflecţii asupra fundamentului 
probabilităților care, la rândul lor, vor interfera cu argumentele enunțate. 

În general, aplicarea unor raționamente bazate pe probabilitäti va 
avea ca efect, oricare ar fi baza teoretică pe care o atribuim probabi- 
litätilor, pe acela de a da problemelor un caracter empiric. Aceste 
raționamente cvasi logice vor putea modifica ideea pe care ne-o facem 
despre anumite domenii. După opinia lui Cournot, filosofia probabi- 
lului ar fi fost întârziată de însăşi descoperirea calcului probabilităților, 
pentru că acesta se dovedea neaplicabil filosofiei!. În orice caz, uzajul 
unor forme de raționament nu poate să nu exercite o acțiune profundă 
asupra concepției înseşi despre datele care fac obiectul lui. 


1 COURNOT, Essai sur les fondements de nos connaissances et sur les caractères de la 
critique philosophique, vol. L pp. 171-172. 

Argumentele bazate pe structura realului 


$ 60. Generalități 


În timp ce argumentele cvasi logice pretind o anumită validitate 
datorită aspectului lor rațional, care derivă din raportul lor mai mult 
sau mai putin strâns cu anumite formule logice sau matematice, 
argumentele bazate pe structura realului se servesc de aceasta pentru a 
stabili o solidaritate între judecăţi admise şi altele pe care încercăm să le 
promovăm. Cum se prezintă această structură? Pe ce este întemeiată 
credința în existența sa? Acestea sunt întrebări pe care nu le 
presupunem puse, atâta timp cât acordurile care susțin argumentarea 
nu creează discuții. Esenţialul este ca ele să pară suficient de sigure 
pentru a permite desfăşurarea argumentării. lată un pasaj în care 
Bossuet se străduieşte să sporească respectul datorat cuvântului 
predicatorilor: 


Templul lui Dumnezeu, creştini, are două locuri slăvite şi venerate, 
vreau să spun altarul şi amvonul. (...) Există o foarte strânsă legătură 
între aceste două locuri sacre, iar faptele care se săvârşesc acolo se găsesc 
într-un raport admirabil (...). Tocmai din cauza acestui raport admirabil 
dintre altar şi amvon nu s-au temut câțiva Sfinți Părinţi să predice 
credincioşilor că trebuie să se apropie unul de altul cu o venerație 
asemănătoare (...). Nu este mai putin vinovat cel ce ascultă în mod 
neglijent cuvântul sfânt decât acela care lasă să cadă din propria lui 
greşeală însuşi trupul Fiului lui Dumnezeu!. 


Stabilind o dependenţă între propovăduire şi comuniune, Bossuet 
nu crede o clipă că prestigiul celei din urmă ar putea suferi din această 
cauză; el ştie, totodată, că auditorii săi vor admite solidaritatea de fapt 
pe care el o stabileşte între altar şi amvon şi care este intensitatea 
veneraţiei lor pentru trupul lui Hristos. 


1 BOSSUET, Sermons, vol. II: Sur la parole de Dieu, pp. 143-145. 

O manieră de a evidenția dependența dintre diferite elemente 
constă în a le prezenta drept părţi nedisociabile ale unui aceluiaşi întreg; 


Înseamnă deci că Evanghelia lui lisus Hristos nu este decât o 
construcție monstruoasă de adevărat şi de fals, şi că trebuie să se ia din ea 
o parte şi să se arunce cealaltă? Totus veritas: ea este întru totul 
înțelepciune, întru totul lumină şi întru totul adevăr!. 


Uneori, această solidaritate este rezultatul unei voințe umane, dar 
care pare de nezdruncinat; iei sau te lipsesti: 


„Dacă fata îți place” spune bătrânul Charmides, intr-o comedie a lui 
Plautus, „dota pe care o aduce trebuie să-ţi placă şi ea. In rest, nu vei avea 
ce vrei, dacă nu iei ceea ce nu vrei” 2. 


În acest caz, argumentul este comic, pentru că dota nu pare deloc 
mai puțin atrăgătoare decât fata: înseamnă că, în mod normal, solida- 
ritatea serveşte la a învinge o rezistenţă, la a antrena adeziunea la ceea 
ce nu vrem, pentru a obține ceea ce vrem. E 

În capitolul de față vom analiza succesiv diferite tipuri de argu- 
mente, clasificate după structurile realului la care se aplică şi pe care le 
putem regăsi în uzajul comun. Înseamnă a spune că ne abtinem de la 
orice poziţionare ontologică. Ceea ce ne interesează aici nu este o 
descriere obiectivă a realului, ci modul în care se prezintă opiniile care 
îl privesc; acestea pot fi, de altfel, tratate fie drept fapte, fie drept adevă- 
ruri, fie drept prezumţii?. 

Vom examina, pentru început, argumentele care se aplică unor 
legături de succesiune, care unesc un fenomen cu consecinţele sau cu 
cauzele sale, ca şi argumentele care se aplică unor legături de coexis- 
tentä, care unesc o persoană de actele sale, un grup de indivizi care fac 
parte din el şi, în general, o esență umană cu manifestările ei. Vom 
vedea, în continuare, în ce măsură legătura simbolică ce leagă simbolul 
de ceea ce simbolizează el constituie o legătură de coexistentä. Vom 
încheia acest capitol cu analiza unor argumente mai complexe, argu- 


1 Ibid.: Sur la soumission due à la parole de Jésus-Christ, p. 133. 
2 PLAUTUS, Comedii: Trimununus, actul V, scena II, vv. 1159-1160. 
3 Cf. 8 16: Faptele şi adevărurile; 8 17: Prezumtiile. 

mentele dublei ierarhii, ca şi cele referitoare la diferențe de grad sau de 
ordin. 

Suntem convinşi, să subliniem acest lucru, de faptul că diferitele 
tipuri de legătură enumerate nu epuizează bogăția gândirii vii şi de 
faptul că, de la un tip de legătură la altul, există nuanțe, contaminări. 
Oratorul poate concepe o anumită realitate după diverse tipuri de legă- 
tură. Nimic nu ne garantează, de altfel, că aceste legături sunt întotdea- 
una percepute în acelaşi fel de către orator şi de către auditoriul său. 

În sfârşit, în discursurile considerate drept realitate, semnificația 
atribuită legăturii argumentative, acelui ceva care îl justifică pe „deci”, 
va varia în funcție de ceea ce spune oratorul despre el şi, de asemenea, 
în funcţie de opiniile auditoriului referitoare la acesta. Dacă oratorul 
pretinde că o astfel de legătură este constrângătoare, efectul argumen- 
tativ va putea fi întărit de acest lucru; el va putea fi totuşi diminuat de 
chiar pretenția lui, începând cu momentul în care auditoriul o găseşte 
insuficient de întemeiată şi o respinge. 


a) LEGĂTURILE DE SUCCESIUNE 


$ 61. Legătura cauzală şi argumentarea 


Printre legăturile de succesiune, legătura cauzală joacă, fără îndo- 
ială, un rol esenţial şi ale cărei efecte argumentative sunt tot atât de 
numeroase pe cât de variate sunt. Încă de la început, vedem că ea 
trebuie să permită argumentări de trei tipuri: 

a) cele care încearcă să lege unul de altul două evenimente 
succesive date, cu ajutorul unei legături cauzale; 

b) cele care, dat fiind un eveniment, încearcă să deceleze existența 
unei cauze care 

c) l-a putut determina; 

d) cele care, dat fiind un eveniment, încearcă să pună în evidență 
efectul care trebuie să rezulte din el. 


Dacă o armată, dotată cu un excelent serviciu de informaţii, repur- 
tează succese, putem dori să decelăm cauza lor în eficacitatea serviciului 

în discuţie; putem, plecând de la succesele sale actuale, să inferăm că ea 
posedă un bun serviciu de informații; putem, de asemenea, ca pe efica- 
citatea acestuia din urmă să ne bazăm încrederea în succese viitoare. 

Păstrăm analiza primului dintre aceste trei tipuri de argumente 
pentru paragrafele în care vom examina argumentarea prin exemple şi 
problemele pe care le pune raționamentul inductiv; ne vom limita, 
pentru moment, la argumentările care, graţie intervenţiei legăturii 
cauzale, vizează, pornind de la un eveniment dat, să crească sau să 
diminueze încrederea în existența unei cauze care ar explica sau a unui 
efect care ar rezulta din el. Termenul eveniment trebuie să fie, de altfel, 
luat în sensul cel mai larg. Într-adevăr, raportul dintre un principiu şi 
consecințele lui este adesea tratat drept o legătură de succesiune care 
face parte din structura realului. 

Polițistul care încearcă să-l identifice pe asasin, într-o crimă 
produsă în absența unor martori şi a oricărui indiciu revelator, îşi va 
orienta investigațiile către cei care ar avea vreun interes în moartea 
victimei şi care, pe de altă parte, ar fi putut efectiv comite crima. Se 
presupune că crima a avut nu numai o cauză, dar şi un motiv: o acu- 
zatie bazată pe prezumtii va avea de arătat, în acelaşi timp, acel cum şi 
acel de ce al actului delictual. Cum şi de ce vor domina argumentarea 
după interpretarea care se dă anumitor evenimente greu de explicat: În 
The Ring and the Book, jumătate din Roma pretinde că Guido 
Franceschini dormea în momentul plecării soției sale, pentru că aceasta 
îl drogasei; cealaltă jumătate a Romei sugerează că Guido simula 
somnul, pentru a nu trebui să intervină?. 

Argumentarea prin cauză presupune, când este vorba despre acte 
omeneşti, că acestea sunt raționale. Se va admite cu greu că cineva ar fi 
acționat într-un anumit fel, dacă acuzatorul nu explică motivele 
comportamentului invocat; ar trebui chiar ca el să explice de ce ar fi fost 
comis cutare act şi nu un altul care pare preferabil: 


1 R. BROWNING, The Ring and the Book, p. 56. 
2 Ibid., p. 97: 

~ who knous? 

Sleeping perhaps, silent for certain, (...). 

În Medeen lui Carcinos, ne spune Aristotel, unii o acuză pe aceasta că 
şi-a ucis copiii, că cel puțin aceştia nu se văd; (...) dar ea pretextează că ar 
fi omorât nu copiii, ci pe Iason; căci ar fi greşit, neîntoc mind această faptă, 
dacă totuşi a îndeplinit şi cealaltă faptă. Or, acest loc şi specie a entimemei 
constituie intreaga Techug a lui Theodoros!. 


Această argumentare, pentru a fi eficientă, cere un acord între 
interlocutori, referitor la motivele acțiunii şi la ierarhizarea lor. 

Din cauza unor astfel de acorduri se pot derula argumentări care 
vizează să fie îndepărtat tot ceea ce pare prea putin probabil a se fi 
produs. Când un eveniment se impune totuşi ca incontestabil, va trebui 
să fie situat într-un cadru care explică apariţia lui: cel care, la un joc de 
noroc, câştigă de un număr de ori anormal de mare, va fi bănuit că 
trişează, ceea ce-i va face reuşita mai putin neverosimilä. De asemenea, 
mărturii concordante vor trebui să găsească o altă explicație decât 
simpla întâmplare: dacă riscul de coluziune a fost îndepărtat, va trebui 
să se recunoască faptul că ele trimit la un eveniment constatat în mod 
rea]. 

Legătura cauzală joacă un rol important în raționamentul istoric 
care face apel la probabilitatea retrospectivă: 


Orice istoric, scrie Aron după Weber, pentru a explica ce a fost, se 
întreabă ce ar fi putut fi2. 


Este vorba despre a elimina, dintr-o construcţie pur teoretică, 
cauza, considerată drept condiţie necesară a producerii fenomenului, 
pentru a analiza modificările care ar rezulta din această eliminare. 
Uneori accentul este pus mai ales pe această modificare a efectului: 
apărătorul unui savant .dovedit vinovat de spionaj va spune că, în 
absenţa războiului, clientul său, în loc să se afle pe banca acuzaților, ar 
fi trecut drept candidat la Premiul Nobeb. 

O caricatură a argumentării prin legătura cauzală, a dovedirii 
unui eveniment prin cauza lui şi invers, se întâlneşte într-un admirabil 


1! ARISTOTEL, Retorica, II, cap. 23, XXVII, 1400 b. (Ed. rom. Editura IRI, 
Bucureşti, 2004, p. 281; n.t.) 
p. 164. 

3 CURTIS-BENNET, apărătorul doctorului Fuchs, la procesul din aprilie 1950. 

episod din cel de-al doi:ca Don Quijote. Vorbind despre vrăjile la care 
pretinde eroul a fi asistat în peştera Montesinos, Sancho Panza, neîncre- 
zător, strigă: 


Oh! Doamne Sfite!... Este oare posibil ca astfel de lucruri să se 
petreacă pe lume şi ca vrăjitorii şi vrăjile să aibă atâta putere, încât să fi 
putut preschimba bunul simț al stăpânului meu într-o atât de extrava- 
gantă nebuniei? 


Comicul apare aici din antinomia dintre reflectiile asupra cauzei 
plecând de la o anumită interpretare a evenimentului şi consideratiile 
asupra evenimentului plecând de la o anumită interpretare a cauzei. 

Căutării cauzei îi corespunde, în alte circumstanțe, cea a efectului. 
Argumentarea se desfăşoară, în acest caz, într-un mod analog; eveni- 
mentul garantează anumite consecințe; anumite consecințe prevăzute, 
dacă se realizează, contribuie la dovedirea existenței evenimentului 
care le condiționează. 

Să atragem, în încheiere, atenţia, asupra raționamentelor extrase 
din validitatea universală a principiului de cauzalitate sau a aceluia 
care îi corespunde, de responsabilitate. Plecând de la principiul că orice 
eveniment are o cauză, se argumentează în favoarea eternității univer- 
sului, care nu ar fi început niciodată. La fel, de la faptul că orice act este 
considerat drept recompensa sau pedeapsa unui act anterior, hinduşii 
trag concluzia eternității sufletului, fără de care el ar fi „dotat cu un 
karman al cărui autor responsabil nu ar fi el”2. 


$ 62. Argumentul pragmatic 


Transferuri de valoare între elemente ale lanțului cauzal se 
efectuează mergând de la cauză către efect, de la efect către cauză. În 
primul caz totuşi, cel al relaţiei pe care o vom numi descendentă, 
legătura dintre termeni - mai ales când este vorba despre persoane - 
este furnizată în mod normal nu de relaţia cauzală, ci de o relație de 
coexistență?. Astfel, devalorizarea unei norme, arătând că ea derivă 


1 CERVANTES, Don Quijote de la Mancha, vol. VI, II, cap. XXIII, pp. 112-113. 
2 ANNAMBHATTA, Compendium des topiques, p. 46. 
3 Cf. 8 68: Persoana şi actele sale. 

dintr-un obicei primitiv, al omului, pentru că el descinde din animale, 
valorizarea copilului, pe motivul nobletei părinţilor, se operează mai 
mult printr-o relație de coexistentä, prin ideea de esenţă, decât printr-o 
relație de succesiune. 

Noi îl numim argument pragmatic pe acela care permite aprecierea 
unui act sau a unui eveniment în funcție de consecințele sale favorabile 
sau defavorabile. Acest argument joacă un rol atât de esenţial în 
argumentare, încât unii au dorit să vadă în el schema unică a logicii 
judecăților de valoare: pentru a aprecia un eveniment trebuie să ne 
referim la efectele sale. La acestea se referă Locke, spre exemplu, pentru 
a critica puterea spirituală a Printilor: 


Nu se va putea niciodată institui sau salvgarda nici pacea, nici 
securitatea, nici chiar simpla prietenie dintre oameni, atâta timp cât va 
prevala opinia că puterea este întemeiată pe Graţie divină şi că religia 
trebuie să fie propagată prin forţa armelor. 


Pentru utilitarişti, precum Bentham, nu există altă manieră satisfă- 
cătoare de a argumenta: 


Ce înseamnă a da un bun motiv în materie de lege? Înseamnă a 
invoca binele şi răul pe care această lege tinde a le produce L.A Ce 
înseamnă a oferi un fals motiv? Înseamnă a invoca, pentru sau contra unei 
legi, orice altceva decât efectele sale, fie în bine, fie în räu?. 


Argumentul pragmatic pare a se desfăşura fără mare dificultate, 
căci transferul asupra cauzei, al valorii consecinţelor, se produce, chiar 
şi fără a fi căutat. Totuşi, cel care este acuzat că a comis o faptă rea se 
poate strădui să rupă legătura cauzală şi să arunce vinovăția asupra 
altcuiva sau pe circumstanțe?. Dacă reuşeşte să se disculpe, prin chiar 
acest fapt, el va fi transferat judecata defavorabilă asupra a ceea ce va 
părea, în acel moment, cauza acțiunii. 

Argumentul pragmatic ce permite aprecierea a ceva în funcţie de 
consecinţele sale, prezente sau viitoare, are o importanţă directă pentru 


1 LOCKE, The second treatise of civil government and A letter concerning toleration, 
p. 135. 

2 BENTHAM, Opere, t. I: Principiile legislației, cap. XIII, p. 39. 

3 CICERO, De Inventione, cartea II, 8 86; Retorica pentru Herennius, cartea II, 8 26. 

actiune!. El nu cere, pentru a fi admis de simţul comun, nici o justi- 
ficare. Punctul de vedere opus, de fiecare dată când este apărat, nece- 
sită, dimpotrivă, o argumentare; precum afirmaţia că adevărul trebuie 
preconizat, oricare ar fi consecințele, pentru că el posedă o valoare 
absolută, independentă de acestea. 

Consecințele, sursă a valorii evenimentului care le antrenează, pot 
fi analizate sau pur şi simplu prevăzute, sigure sau pur şi simplu 
ipotetice; influența lor se va exercita asupra conduitei, sau doar asupra 
judecății. Legătura dintre o cauză şi consecințele sale poate fi percepută 
cu o acuitate atât de mare, încât un transfer emotiv imediat, neexpli- 
citat, se operează de la unele la altele, în aşa fel încât se crede că se ţine 
la ceva pentru propria sa valoarea, în timp ce, în realitate, consecinţele 
sunt cele care contează?. 

Argumentarea prin consecințe se poate aplica, fie unor legături 
admise în mod obişnuit, verificabile sau nu, fie unor legături care nu 
sunt cunoscute decât de o singură persoană. În acest ultim caz, argu- 
mentul pragmatic va putea fi utilizat pentru a justifica comportamentul 
acestei persoane. Aşa se face că, în cartea sa despre nevrozele de 
angoasă şi de abandon, Odier rezumă, după cum urmează, rationa- 
mentul celui superstitios: 


Dacă suntem treisprezece la masă, dacă aprind trei jigäri cu un 
singur băț de chibrit, ei bine! Sunt neliniştit şi nu mai sunt bun de nimic... 
Dacă, dimpotrivă, solicit să nu fim decât doisprezece sau refuz să aprind 
cea de-a treia țigară, atunci sunt liniştit şi îmi redobândesc toate 
capacităţile. Deci această solicitare şi acest refuz sunt legitime şi raționale. 
Într-un cuvät: ele sunt logice, iar eu sunt logic cu mine însumi?. 


Din momentul în care legătura fapt-consecință este constatată, 
argumentarea este valabilă, oricare ar fi temeiul legăturii înseşi. Să 
remarcăm faptul că cel superstitios îşi face rațională conduita, rationa- 


1 Cf. H. FEIGL, De Principiis non disputandum?..., in Philosophical Analysis, 
editor Max Black, p. 122, despre opoziţia dintre justificatio actionis, pe care o 
nu meşte legitimare şi justificatio cognitionis sau validare. 

2 Cf. remarcile lui D VAN DANTZIG in Democracy in n world of tensions, editată 
de R. MC. KEON, p. 55. 

3 Ch. ODIER, L'augoisse et la pensée magique, p. 121. 

lizarea constând în invocarea unor argumente care pot fi admise de 
interlocutor. Superstitiosul va fi justificat dacă interlocutorul recu. 
noaşte utilitatea unei conduite care îl scuteşte pe autorul ei de g 
suferință sau de o deficiență psihică. În general, argumentul pragmatic 
nu se poate desfăşura decât plecând de la acordul asupra valorii 
consecințelor. O argumentare, bazată cel mai adesea pe alte tehnici, va 
fi chemată în ajutor, atunci când se va pune problema discutării, în caz 
de contestare, a importanței consecințelor invocate. 

Argumentul pragmatic nu se limitează la a transfera o calitate 
dată a consecintei asupra cauzei. El permite trecerea de la un ordin de 
valori la un altul, trecerea de la o valoare inerentă fructelor la o valoare 
inerentă copacului, concluzia privind superioritatea unei conduite 
pornind de la utilitatea consecinţelor ei. Argumentul pragmatic poate 
aprecia, de asemenea, şi în acest caz pare el cel mai interesant din punct 
de vedere filosofic, consecințele bune ale unei teze ca dovadă a 
adevărului ei. lată, la Calvin, un exemplu al acestui mod de a rationa, 
în legătură cu raporturile liberului arbitru cu Gratia divină: 


Pentru ca adevărul acestei întrebări să ne fie şi mai clar, voi 
prezenta numaidecât un scop către care trebuie să se orienteze întreaga 
demonstraţie. Cea mai bună cale de a evita eroarea va fi aceea de a lua în 
considerare primejdiile care-l ameninţă pe om din ambele pärti!. 


O utilizare caracteristică argumentului pragmatic constă în a 
propune succesul drept criteriu de obiectivitate, de validitate; pentru 
multe filosofii şi religii, fericirea se prezintă drept ultima justificare a 
teoriilor lor, drept semnul unei conformitäti cu realul, al unui acord cu 
ordinea universală. Stoicismul nu ezită să se servească de un astfel de 
argument. Chiar şi filosofii existentialiste, care se pretind antirationaliste, 
se decid să vadă în eşecul unei existente semnul evident al caracterului 
său „non autentic”. Teatrul contemporan insistă bucuros asupra acestei 
idei?. Acelaşi argument serveşte în tradițiile cele mai diverse, începând 
cu cea pentru care cea mai bună cauză se recunoaşte în trimful 
paladinului său, până la realismul hegelian care sanctifică istoria, 


1 CALVIN, Învățătura religiei creştine, cartea II, cap. II, § 1. (Ed. rom.: Editura 
Cartea Creştină, Oradea, 2003, p. 362; n.t.) 
2 Cf. G. MARCEL, Un homme de Dieu; C.-A. PUGET, La peine capitale. 

conferindu-i rolul de ult:m judecător. Această prismă face că realitatea 
devine gaj al valorii, că ceea ce s-a putut naşte, dezvolta, supraviețui se 

rezintă drept reuşită, drept promisiune de viitor succes, drept dovadă 
de raționalitate şi de obiectivitate. 


Argumentul pragmatic este dat adesea drept o simplă cântărire a 
ceva cu ajutorul consecinţelor sale. Dar este foarte greu să reunim într-un 
fascicol toate consecințele unui eveniment iar, pe de altă parte, să deter- 
minăm partea care revine unui eveniment unic în realizarea efectului. 

Pentru ca transferul de valoare să se opereze în mod clar, vom 
încerca să arătăm că un anumit eveniment este condiția necesară şi 
suficientă a altuia. lată un exemplu de o astfel de argumentare; ea tinde 
să deprecieze bunurile terestre, deci perisabile: 


Te doare că ai pierdut una sau alta? Nu căuta deci să pierzi; căci a 
dori să dobândeşti ceea ce nu se poate păstra inseamnă a căuta să pierzi!. 


Totuşi, în afara cazurilor în care cauza şi efectul pot fi considerate 
drept definiție reciprocă - avem atunci de-a face cu o argumentare 
cvasi logică - evenimentul de apreciat nu va fi decât o cauză parțială, 
sau o condiție necesară. Pentru a putea transfera asupra lui întreaga 
greutate a efectului, vor trebui diminuate importanța şi influenţa cau- 
zelor complementare, considerându-le ocazii, pretexte, cauze aparente. 

Pe de altă parte, când este vorba despre transferarea valorii unui 
efect asupra cauzei, până la ce verigă a lanțului cauzal ne putem 
întoarce? Quintilian constată că: 


Cine alege astfel cauzele, se poate întoarce în trecut până unde vrea?. 


Dar, cu cât ne întoarcem mai mult, cu atât refuzul adversarului va 
fi mai uşor. Imputând consecinţele unei cauze prea îndepărtate, riscäm 
să distrugem orice posibilitate de transfer. 

O altă complicatie a argumentului pragmatic rezultă din obligația 
în care ne găsim, de a ține cont de un mare număr de consecințe, bune 


1 GUIGUES LE CHARTREUX, Meditaciones, cap. Il, Patrol. latine, t. CLII, col. 
610 b, citat în E. GILSON, L'esprit de la philosophie médiévale, p. 268. 

2 QUINTILIAN, Arta oratorică, vol. Il, cartea V, cap. X, § 84. (Ed. rom.: Minerva, 
Bucureşti, 1974, p. 58.). 

sau rele. Existența unor consecințe divergente făcea obiectul esențial în 
Techné a lui Callippus, ne spune Aristotel, care reține exemplul următor: 


Că educația este urmată de faptul de a fi invidiat este un rău, iar că 
este urmată de faptul de a fi înțelept este un bine!. 


Mijloc sigur de a întreține controversa, această cântărire a conse- 
cintelor favorabile şi defavorabile pare a găsi o soluție în calculul utili- 
tarist. Dar unei astfel de filosofii i-au fost opuse obiecții de principiu. 

Adversarii argumentului pragmatic vor revendica dreptul de a 
alege, dintre consecinţe, pe cele pe care le vor reține ca fiind demne de 
a fi luate în considerare, dat fiind obiectul dezbaterii. Mai mult, argu- 
mentul pragmatic este criticat de către partizanii unei concepții abso- 
lutiste sau formaliste a valorilor, şi mai ales a moralei. Aceştia vor 
reproşa argumentului pragmatic reducerea sferei activității morale sau 
religioase la un numitor comun utilitar, făcând să dispară astfel tocmai 
ce este specific în noțiunile de datorie, de greşeală sau de păcat. 
Montaigne notează în legătură cu aceasta: 


(...) căci această spusă se indreptäteste tocmai fiindcă nu trebuie să judeci 
chibzuiala după întâmplări. Cartaginezii pedepseau sfaturile proaste ale 
căpitanilor lor şi dacă fusese norocoasă izbutirea, mânându-i la bine. 
Poporul roman adesea nu a îngăduit triumf la mari şi rodnice biruinti, 
fiindcă purtarea căpeteniei nu fusese pe măsura norocului său2. 


Aceste reflecții, opuse argumentului pragmatic, presupun că valo- 
rile morale sau religioase nu sunt discutate, că regulile adevărului şi ale 
falsului, ale binelui şi ale răului, ale oportunului şi ale inoportunului, 
sunt recunoscute pe de altă parte, independent de consecinţele lor, sau 
cel puțin de consecințele lor actuale şi imediate. 

S. Weil este indignată de faptul că mai 'multe argumente în favoa- 
rea creştinismului sunt de genul „publicitate pentru pilule Pink” şi de 
tipul „înainte de folosire-după folosire”. Ele constau în a spune: 


1 ARISTOTEL, Retorica, II, cap. 23, XIII, 1399 a, (Ed. rom: Editura IRI, 
Bucureşti, 2004, p. 275; n.t.) 

2 MONTAIGNE, Eseuri, cartea III, cap. VIII, pp. 904-905. (Ed. rom.: Editura 
Ştiinţifică, Bucureşti, 1971, vol. II, p. 500; n.t.) 

Vedeţi cât de mediocri erau oamenii înainte de Hristos...! 


Dar argumentul este el oare rău, pentru că reuşeşte într-un 
domeniu comercial? Nici Calvin şi nici Pascal nu erau deloc împotriva 
Jui. lar Leibniz, ca precursor neaşteptat al pragmatismului, nu ezită să 
judece procedeele de argumentare înseşi în funcţie de consecinţele lor: 


Or acest adevăr al imaterialitätii Sufletului este, fără îndoială, 
important. Căci este infinit mai avantajos pentru religie şi pentru morală, 
mai ales în momentul în care ne aflăm, să arătăm că sufletele sunt în mod 
natural nemuritoare şi că ar fi un miracol să nu fie, decât să susțină că 
sufletele noastre trebuie să moară în mod natural, dar că el nu va muri în 
virtutea unei grajii miraculoase, întemeiată doar în simpla promisiune a 
lui Dumnezeu. De asemenea, se ştie de mult timp că aceia care au vrut să 
distrugă religia naturală şi să reducă totul la cea revelată, ca şi cum 
raţiunea nu ne-ar învăța nimic, au fost consideraţi suspecți, ceea ce nu s-a 
întâmplat întotdeauna fără motiv2. 


663. Legătura cauzală ca raport al unui fapt cu consecința 
lui sau al unui mijloc cu un scop 


Un acelaşi eveniment va fi interpretat, şi valorizat, în mod diferit, 
conform ideii, deliberate sau involuntare, pe care ne-o formăm despre 
natura consecinţelor sale. Tipetele nou-născutului atrag atenția mamei 
sale, dar la un moment dat ele devin un mijloc în vederea acestui efect; 
de semnificaţia pe care mama o va da acestor tipetelor va depinde 
foarte adesea reacţia ei. Într-o manieră generală, faptul de a considera 
sau nu o conduită drept un mijloc în vederea unui scop poate antrena 
consecințele cele mai importante şi poate constitui deci, din acest 
motiv, obiectul esenţial al unei argumentări. Conform felului în care 
este concepută succesiunea cauzală, sub aspectul relaţiei „fapt- 
consecință” sau „mijloc-scop”, accentul este pus când pe primul, când 
pe al doilea dintre cei doi termeni: dacă vrem să minimalizăm un efect, 
este suficient să-l prezentăm ca o consecință; dacă vrem să-i märim 


1S. WEEIL, L'enracinement, p. 213. 
2 LEIBNIZ, Oeuvres, éd. Gerhardt, vol. V, pp. 60-61. (Ed. rom: ALL 
Educational, Bucuresti, 2003, p. 17.) 

importanța, trebuie să-l prezentăm ca un scop. Nu contează dacă 
valorizarea se datorează faptului că, în primul caz, opunem unicitatea 
faptului pluralitätii consecinţelor sale, în cel de-al doilea, unicitatea 
scopului multiplicitätii mijloacelor. În orice caz, această analiză autori- 
zează o dublă critică împotriva argumentului pragmatic: ea arată că 
valoarea consecințelor nu este o mărime fixă, iar pe de altă parte, ea 
pare a da dreptate celor care insistă pe descalificarea pe care o antre- 
nează utilizarea acestui argument pentru tot ceea ce, din acest moment, 
apare în mod unic ca mijloc în vederea obținerii unor rezultate. 

Distingerea scopurilor şi a consecințelor permite să nu se poată 
imputa unui autor decât unele dintre efectele actelor sale. Astfel 
justifică Sfântul Toma existenţa răului în univers: 


Forma principală pe care Dumnezeu şi-o propune în mod manifest 
în lucrurile create este binele ordinii universale. Dar ordinea universului 
cere, iar noi ştim deja acest lucru, ca unele dintre lucruri să fie deficiente. 
Aşadar, Dumnezeu este cauza alterării şi a lipsei din toate lucrurile, dar 
numai ca o consecinţă a faptului că vrea să determine binele ordinii 
universale, iar acest lucru ca prin accident... În rezumat, efectul cauzei 
secunde deficiente poate să fie imputat cauzei prime, pură de orice lipsă, 
cât priveşte faptul că un asemenea efect conține fiinţă şi perfecțiune, dar 
nu cât priveşte răul şi defectuosul pe care îl continel. 


Ironia constă uneori în a inversa interpretarea unui aceluiaşi eve- 
niment: 


Locuitorii din Taracco, povesteşte Quintilian, l-au anunţat pe 
August că pe altarul închinat lui a răsărit un palmier: „Se vede cât de des 
aprindeli focul pe el”, le-a replicat August2. 


Augustus interpretează faptele nu ca pe un semn miraculos, ci ca 
o consecinţă a unei neglijente. 

La un acelaşi fapt care are mai multe consecinţe, se întâmplă ca 
acestea să se înfrunte şi cele nedorite să ajungă să prevaleze asupra 


1 E. GILSON, Tomismul, p. 223 (cf. Sum. Theol., I, 49, 2, ad Resp.). (Ed. rom.: 
Humanitas, Buc., 2002, p. 242; n.t.) 

2 QUINTILIAN, Arta oratorică, vol. II, cartea VI, cap. III, § 77. (Ed. rom.: 
Minerva, Bucureşti, 1974, p. 179; n.t.) 

scopurilor dezirabile ale unei conduite, care poate apărea de o stângă- 
cie comică. lată o întâmplare care îi stârneşte lui Kant râsul: 


Un moştenitor bogat şi-a plătit cu generozitate oamenii ca să pară 
trişti la funeraliile defunctului său tată. Dar iată că aceşti derbedei, cu cât 
îi plăteşti mai mult ca să fie trişti, cu atât sunt mai veseli!! 


Paulhan analizează ca „previziune a trecutului”? expresii precum 
„criminal pentru o sută de franci”, care rezultă din transformarea schemei 
„fapt-consecinţă” în schema „mijloc-scop”. Constatäm caracterul deva- 
lorizant, şi şocant, al acestei transformări. Dar aceeaşi transformare 
pare mai putin şocantă când este vorba de a integra în scopurile unei 
acțiuni multe dintre consecințele sale importante, deşi involuntare. Este 
cazul, în special, când un război antrenează consecințe ce depăşesc 
previziunile şi când, ulterior, se afirmă că țara luase armele cu scopul 
de a-şi apăra existenţa. 

Pentru a susține o interpretare fapt-consecință împotriva unei 
interpretări mijloc-scop, vor fi utilizate diverse tehnici. Se va arăta, spre 
exemplu, că evenimentul survenit nu putea fi un scop, dat fiind 
interesul mic pe care îl prezenta în cazul de față şi că nu s-a prea 
discutat despre el, despre avantajele care s-au tras din el, sau se va 
arăta că faptul care trebuia să-l antreneze nu era un mijloc, întrucât era 
deja o consecință a unui fapt determinat. Aşa se face că A. Smith, 
pentru a dovedi că diviziunea muncii nu a fost dorită de oameni ca 
mijloc în vederea unor anumite scopuri, o prezintă drept consecința 
gustului pe care îl au aceştia pentru schimbul de bunuri?. 

Transformarea unui fapt în mijloc distruge adesea efectele fericite pe 
care le putea antrena el: este descalificat sub numele de „procedeu“. Am 
citat în altă parte acest pasaj din Proust care ilustrează afirmaţia noastră: 


Tot astfel, dacă un bărbat ar regreta că nu este invitat indeajuns în 
societatea înaltă, nu Las spune să facă şi'mai multe vizite, să aibă o 
trăsură şi cai fu moşi, ci l-aş sfătui să nu răspundă nici unei invitaţii, să 
trăiască închis în camera lui, să nu lase pe nimeni să intre aici, şi atunci 


l Citat după Ch. LALO, Esthétique du rire, p. 159. 

2 J. PAULHAN, Entretien sur des faits divers, p. 54; cf., despre acest subiect, M.-J. 
LEFEBVE, Jean Paullian, pp. 91 şi urm. 

3 A. SMITH, The wealth of nations, p. 13. 

lumea ar face coadă în fața uşii sale. Sau mai curând nu i-aş spune asta. 
Căci modul acesta sigur de a fi căutat nu reuşeşte decât ca acela de a te 
face iubit, adică dacă nu l-ai adoptat anume pentru asta, ci, de exemplu, 
dacă nu-ți părăseşti niciodată camera pentru că eşti grav bolnav sau crezi 
că eşti, sau pentru că Di închisă în casă o amantă pe care o preferi vizitelor 


Lu. 


Pentru a înlătura acuzaţia de procedeu, trebuie furnizată o expli- 
cație mai bună pentru conduită: se va spune că ea este consecința unui 
fapt independent de voinţă, sau mijloc în vederea unui alt scop decât 
cel care este în discuție. Astfel, cultul spontaneităţii în artă, sau prezen- 
tarea artei ca mijloc cu scopuri sociale sau religioase sunt moduri 
variate de a arăta că tehnicile artistului nu constituie procedee, acuzaţie 
care a discreditat retorica în secolul al XIX-lea2. 

Când un act, al cărui scop este totuşi dovedit, produce consecinţe 
ce nu pot fi neglijate şi care sunt ceea ce îi interesează mai ales pe terţi, 
aceştia pot să nu vadă în actul în cauză decât un mijloc în vederea 
acestor consecințe. Ne amintim, în Cesar al lui Pagnol, cum îl îndepăr- 
tează medicul de patul lui Panisse pe preotul care aduce mirul: 


(...) lar muncitorul de la tramvaie, cel care avusese piciorul tăiat de 
remorca lui? După transfuzia de sânge, avea o mutră acceptabilă. Dar ai 
venit tu: n-a durat mult! Când te-a văzut, s-a crezut mort şi a murit 
pentru că s-a crezut mort... Atunci permite-mi să-ți spun că rolul tău nu este 
acela de a-mi omori bolnavii. Omor eu destui singur, şi fără s-o fac în mod 
expres?. 


Acest decroşaj între un act şi scopul lui normal, în favoarea conse- 
cintelor sale, poate deveni atât de obişnuit, încât legătura veche trece în 
arierplan. Vânătoarea care avea drept scop pe acela de a se căuta hrană 


1 M. PROUST, În căutarea timpului pierdut, vol. 12: Prizoniera, II, p. 210. Citat în 
Rhétorique el philosophie, p. 30 (Logique et rhétorique). (Ed. rom.: Univers, 
Bucuresti, 1998, vol V, pp. 324-325.) 

2 Cf. § 96: Retorica drept procedeu. 

3 PAGNOL, César, p. 60. 

a devenit înainte de toate mijloc în vederea menţinerii unor deosebiri 
sociale!. 

Dacă un scop antrenează el însuşi anumite consecinţe ulterioare, 
acestea vor putea fi luate drept scop veritabil. O ridiculizare a agentului 
va putea rezulta de aici, când cele două faze ale evenimentelor se dis- 
trug una pe cealaltă, ca în acest pasaj din Cicero: 


Nedreptatea ta mi-a adus nu un exil mizerabil, ci o întoarcere glorioasä?. 


Numeroase autiteze ar fi de acest tip. 


$ 64. Scopurile şi mijloacele ° 


Logica valorilor, în primele sale elaborări, a presupus o distincție 
netă între scopuri şi mijloace, scopurile ultime corespunzând unor 
valori absolute. Dar, în practică, există o interacțiune între scopurile 
urmărite şi mijloacele acționate pentru a le realiza. Scopurile se consti- 
tuie, se precizează şi se transformă, pe parcursul evoluției situației din 
care fac parte mijloacele disponibile şi acceptate; unele mijloace pot fi 
identificate unor scopuri, şi pot chiar deveni scopuri, lăsând în umbră, 
în nedeterminat, în posibil, acel ceva căruia i-ar putea ele servi. 

Tehnicile moderne ale publicității şi ale propagandei au exploatat 
Până la extrem plasticitatea naturii umane care permite să se dezvolte 
noi necesități, să facă să dispară sau să transforme necesități vechi. 
Aceste schimbări confirmă faptul că rămân invariabile şi universale 
numai scopurile enunțate într-o manieră generală şi imprecisă, iar prin 
examinarea mijloacelor se realizează adesea elucidarea scopului?. 

Unele scopuri apar ca dezirabile, pentru că mijloacele de a le 
realiza sunt create sau devin uşor accesibile. 

Pentru a-i atrage pe păcătoşi la penitentä, Bossuet insistă asupra 
faptului că Dumnezeu le oferă mijlocul de a se salva: 


! R. AMY, Hommes et bêtes, pp. 106 şi urm. (Rev. de l'Inst. de Sociol., 1954, n° 1, 
pp. 166 şi urm.). 

2 CICERO, Paradoxa stoicorum, IV, § 29. 

3 Cf. W. BARNES, Ethics without Propositions, Aristotelian Society, Supp. Vol. 
XXII, p. 16. 

(...) el [Dumnezeu] nu le refuză nimic păcătoşilor din ceea ce le este 
necesar. Ei au nevoie de trei lucruri: de iertarea divină, de puterea divină, 
de răbdarea divină (...)!. 


Unele scopuri par cu atât mai de dorit, cu cât sunt mai uşor de 
realizat. De aceea este util de arătat că dacă, până în prezent, nu s-au 
obținut succese este pentru că au fost ignorate mijloacele cele bune, sau 
pentru că s-a neglijat folosirea lor. Să notăm, în legătură cu aceasta, că 
imposibilul şi dificilul sau opusele lor, posibilul şi facilul, nu privesc 
întotdeauna imposibilitatea şi dificultatea tehnice, ci şi morale, ceea ce 
se opune unor exigente, ceea ce ar antrena sacrificii pe care nu am fi 
dispuşi să ni le asumăm. Aceste două puncte de vedere, pe care este 
util să le distingem, nu sunt, aşa cum au arătat analizele lui Sartre, 
independente unul faţă de celălalt. 

În unele cazuri, mijlocul poate deveni un scop care va fi urmărit 
pentru el însuşi. Goblot dă în legătură cu aceasta un bun exemplu luat 
din viața sentimentală: 


lubim deja atunci când ghicim în ființa iubită o sursă de încântări 
inepuizabile, nedeterminate, necunoscute... Atunci ființa iubită este încă 
un mijloc, un mijloc unic şi imposibil de înlocuit către scopuri nenu- 
mărate şi nedeterminate (...). lubim cu adevărat, ne iubim prietenul 
pentru el însuşi, aşa cum avarul îşi iubeşte aurul, când, scopul încetând să 
fie urmărit, mijlocul este cel care a devenit scop, când valoarea fiinţei 
iubite, din relativă, a devenit absolută?. 


În viața socială, cel mai adesea, acordul asupra unui mijloc, apt să 
realizeze scopuri divergente şi care nu sunt apreciate în mod egal de 
către toți, este cel care duce la detaşarea acestui mijloc de scopurile 
care-i conferă valoarea şi la constituirea lui într-un scop independenti. 
Este, de altfel, cea mai bună tehnică pentru a idealiza acest acord, aceea 
de a vedea în el un acord privind scopuri, adică privind ceea ce pare 
esenţial. A insista asupra faptului că acordul nu priveşte un mijloc care 


1 BOSSUET, Sermons, vol. Il: Sur la pénitence, p. 71. 

2 J.-P. SARTRE, Ființa şi neantul, pp. 531 şi urm., 562 şi urm. 
3 E. GOBLOT, La logique des jugements de valeur, pp. 55-56. 

1 Cf. Ch. L. STEVENSON, Ethics and Language, p. 193. 

duce la scopuri divergente înseamnă a insista asupra caracterului său 
provizoriu, precar, într-un cuvânt, secundar. 

Exact în acest spirit, pentru a arăta că în viitor bunăstarea, bucuria 
muncii producătorului vor trebui să fie de o importanţă primordială, S. 
Weil ar vrea ca acestea să fie considerate un scop în sine şi nu simplu 
mijloc de creştere a producţiei: 


Până acum tehnicienii nu au avut niciodată în vedere decât nevoile 
fabricaţiei. Dacă ar încerca să păstreze mereu în gând nevoile celor care 
fabrică, întreaga tehnică de producție ar trebui transformată putin câte 
puțini. 


Apelul la o schimbare a scopului are în el ceva generos de revolu- 
tionar. 

Procesul invers, care ar transforma un scop în mijloc, are ceva 
devalorizant în el, ceva depreciativ. Tocmai împotriva reducerii moralei 
la o simplă tehnică vizând un scop, oricât de important ar fi acesta, se 
ridică Jankelevici, căci esentialul nu este scopul, ci maniera, „intervalul 
este totul”: 


Spuneţi: nu este necesar să suferim, ci să ne însănătoşim... Dar oare 
cine nu recunoaşte, în această identificare a activităţii morale cu tehnicile, 
filosofia aproximaliei fariseice, adică a înşelătoriei? Desigur, nu avema ne 
jena dacă ne putem vindeca fără chirurgie şi cautere. Dar în morală se 
spune că vom munci cu durere şi că anestezia va fi cea mai gravă 
înşelătorie întrucât ea nu cunoaşte acest mijloc care este el insusi scop?. 


Pentru a evita să descalifice valorile despre care vorbeşte, fără a 
lăsa totuşi să-i scape un argument eficace, adică utilitatea valorilor ca 
mijloc pentru un scop recunoscut de altfel ca bun, mulți oratori vor 
menționa această utilitate, subliniind, totodată, caracterul superfluu al 
argumentului, mărturisind că nu se servesc de el decât având în vedere 
auditoriul căruia i se adresează. Să arătăm în legătură cu aceasta că 
menționarea unor valori prea elevate, făcută dinaintea unor anumite 
auditorii şi în anumite circumstanțe, riscă să le coboare la rang de mijloc. 


15. WEIL, L'enracinement, p. 57. 
2 V. JANKELEVITCH, Traité des vertus, p. 38. 

Să mai notăm că faptul de a alege dintre valori, de a le discrimina 
pe cele pe care le favorizăm, ne face adesea să tratăm sau să părem că 
tratăm valorile drept mijloace. Iată în Ignatiu de Loyola, care îl roagă pe 
papă să nu-i dea unui iezuit funcţie episcopală: 


N-aş vrea ca lăcomia şi ambiția să ne răpească tot ce a crescut până 
acum prin milostenie şi prin disprețul faţă de lume’. 


Când sunt confruntate două activități una cu alta, va fi prezentată 
ca mijloc aceea pe care vom vol să o subordonăm celeilalte şi prin 
aceasta să o devalorizăm, ca în maxima: trebuie să mâncăm pentru a 
trăi şi nu să trăim pentru a mânca. Argumentări picante rezultă adesea 
din inversarea astfel realizată. Aceasta devine posibilă de fiecare dată 
când lanţul cauzal prezintă o succesiune continuă de două elemente 
alternate. De unde şi căutarea şi construirea unor astfel de scheme 
vizând chiar argumentarea. Adesea interacțiunea dintre elemente se va 
exprima prin astfel de alternante, ceea ce va permite tratarea drept scop 
a ceea ce primeşte adeziunea cel mai uşor. 

Se întâmplă, totuşi, ca o activitate să fie valorizată ca mijloc. Această 
valorizare nu rezultă din transformarea unui scop în mijloc, ci din 
importanța instrumentală care i se recunoaşte unui lucru a cărui valoa- 
re era complet neglijată sau chiar negativă. lată un text în care 
Demostene ezită să vorbească despre el însuşi şi să facă propriul său 
elogiu, dar el se decide să-l facă pentru că este vorba de un mijloc eficace: 


Eu ştiu foarte bine, atenieni, că a aminti ceea ce s-a spus şi a vorbi 
despre mine însumi, atunci când îndrăznesc s-o fac, este un mijloc de a 
avea succes în relaţia cu voi; totuşi, acest mijloc mi se pare de atât de 
prost gust şi atât de indiscret încât, văzându-mă constrâns să uzez de el, 
ezit. Dar ce? Mi se pare că voi veți aprecia mai bine ceea ce vă voi spune, 
dacă vă amintesc pe scurt unele dintre lucrurile pe care le-am spus anterior?. 


Vom evita cu grijă să ne lăudăm pe noi înşine, 


1 RIVADENEIRA, Vida del bienaventurado padre Ignacio de Loyola, p. 277. 
2 DEMOSTENE, Discursuri. Despre pace, § 4. 

afară de cazul în care ar fi să rezulte de aici un mare avantaj pentru noi 
sau pentru cei care ne ascultă!. 


Să nu uităm că, dacă este adevărat că scopul pune în valoare 
mijloacele, el nu le justifică întotdeauna, căci folosirea acestora poate fi 
condamnabilă în sine, sau poate avea consecințe dezastruoase, a căror 
importanță o poate depăşi pe aceea a scopului căutat. Totuşi un scop 
nobil, atribuit unei crime, va diminua dezgustul pe care îl încercăm, nu 
numai cu privire la criminal, ci şi cu privire la actul său: asasinatul 
politic, crima idealistului, chiar şi atunci când sunt pedepsite mai sever 
decât crima pentru jaf, nu sunt obiectul unei condamnări morale fără 
rezervă. 

Alegerea unui anumit scop permite valorizarea unei acțiuni pe 
care, de altfel, obişnuim să o condamnăm. Astfel Claudel, departe de a 
prezenta femeia ca instrument al păcatului originar, vede în ea o 
condiţie a Mântuirii?. 

Alegerea se efectuează adesea între scopuri situate diferit în timp; 
dar există multe alte feluri de a înlocui un scop cu un altul, dea le 
subordona. Distincția stoică între scopul acțiunii şi scopul agentului 
situează aceste două scopuri în prezent, dar face din primul un mijloc 
pentru cel de-al doilea?. Înlocuirea unui scop aparent cu un scop real“ 
va avea un efect argumentativ cu atât mai sigur, cu cât substituirea va 
surprinde mai tare auditoriul. Se relatează că Harry Stack Sullivan îi 
deturna pe unii bolnavi mintali de la suicid, arătându-le că dorinţa de a 
se sinucide nu era la ei decât un efort de a renaşte altfel:. 

Substituirea unor scopuri, în vederea valorizării mijlocului, poate 
conduce la alegerea scopului celui mai favorabil pentru argumentare, 


1 PLUTARCH, Opere morale: Cum te poți lăuda pe tine însuți fără a te expune la 
invidie, p. 600. 

2 Citat de S. de BEAUVOIR, Al doilea sex, |, p. 343. (Ed. rom.: Editura Univers, 
Bucureşti, 1998, I, p. 262; n.t.) 

3 Cf. V. GOLDSCHMIDT, Le système stoicien et l'idée de temps, pp. 146-149. 

4 Cf. 8 92: Rolul cuplurilor filosofice şi transformările lor. 

5 Mary ]. WHITE, in The Contributions of Harry Stuck Sullivan, editat de Patrick 
MULLAHY, p. 147. 

fără a avea pretenții la primatul unuia dintre ele. Se va argumenta, 
după cum o spune Quintilian: 


(...) invacând vreun avantaj pentru stat, pentru mai multi oameni, chiar 
pentru adversarul nostru însuşi, uneori chiar pentru propriul nostru 
interes. (...) Chestiunii de utilitate îi aparține şi apărarea prin care 
susţinem că procedând altfel ar fi fost mai rău!. 


Tot ceea ce am spus mai sus despre valorizarea mijlocului, dato- 
rită scopului, poate fi repetat, cu schimbare de semn, în legătură cu 
ceea ce este considerat drept obstacol în realizarea acestui scop. 


Pentru ca un mijloc să fie valorizat de scop, trebuie evident să fie 
eficace; dar aceasta nu înseamnă că el va fi.cel mai bun. Determinarea 
celui mai bun mijloc este o problemă tehnică, cerând utilizarea a 
diferite date şi recurgerea la argumentări de toate genurile. Mijlocul 
care câştigă - care cere cel mai mic sacrificiu pentru scopul scontat - se 
bucură de o valoare inerentă, de această dată, acestei superioritäti. 

Pericolul ce poate exista de a trata ceva drept mijloc este astfel 
sporit de faptul că putem găsi întotdeauna un mijloc mai eficace pentru 
un scop dat. 

Determinarea celui mai bun mijloc depinde evident de definirea 
exactă a scopului urmărit. De altfel, cel care argumentează în funcţie de 
cel mai bun mijloc va fi tentat să separe problemele, în aşa fel încât să 
elimine toate luările în considerare ale altor valori decât cele referitoare 
la scopul urmărit. Pe această cale se orientează unele discipline tehnice. 
Dimpotrivă, raționamentul zilnic se poate rar prevala de un astfel de 
schematism. 

Cum discuţia tehnică pe tema mijlocului celui mai bun depinde de 
un acord asupra scopului, fie se va cere interlocutorului un acord precis 
referitor la acesta, fie i se va atribui un scop pe care el nu ar îndrăzni 
să-l respingă şi în funcţie de care vor fi discutate mijloacele. De altfel, 
dacă un mijloc este recunoscut ca ineficace pentru un scop declarat, cel 
care ține la acest mijloc, cel care îl utilizează, va putea fi bănuit şi acuzat 
întotdeauna că urmăreşte un scop nemărturisit. Afirmarea ineficacitäfii 


1 QUINTILIAN, Arta oratorică, vol. III, cartea VII, cap. IV, 88 9, 12. (ED. Rom: 
Minerva, Bucureşti, 1974, vol. II, p. 257; n.t.) 

unui mijloc priveşte deci adesea cu mult mai mult discuția despre 
scopuri decât problema tehnică a celui mai bun mijloc. 

Un caz excepțional al problemei tehnice a celui mai bun mijloc este 
cel al argumentelor, considerate în calitate de mijloc de persuasiune. Nimic 
nu ne permite să afirmăm că există un argument care este cel mai bun 
pentru toți. După cum spune Sfânta Tereza: 


Unele persoane se înalță gândindu-se la infern, altele la cer, pentru 
că se întristează gândindu-se la infern; altele, gândindu-se la moarte!. 


De unde raportul strâns între problema tehnică a argumentării efi- 
ciente şi cea a auditoriilor. 

Discursul însuşi poate deveni, o ştim, obiect de reflecţie. El poate 
fi tratat drept fapt generând consecințe, drept consecință, drept mijloc, 
drept scop. Reflectiile auditorului în legătură cu aceasta nu au cum să 
nu modifice uneori foarte tare efectul pe care îl produce discursul. lar, 
într-o manieră mai exactă, ipoteza că orice act intentional trebuie să 
aibă o rațiune de a fi, că el constituie un mijloc în vederea unui anumit 
scop, va justifica respingerea oricărei interpretări a discursului care l-ar 
face pe acesta ridicol sau inutil. Concepţia este aceea care serveşte drept 
bază argumentelor ab absurdo şi ab inutili sensu, utilizate în teoria inter- 
pretării?. 


$ 65. Argumentul risipei 


Argumentele care urmează se referă la succesiunea evenimentelor, 
a situaţiilor, de o manieră care, fără a exclude în mod necesar ideea de 
cauzalitate, nu o pune în prim-plan. 

Argumentul risipei constă în a spune că, întrucât a fost deja înce- 
pută o lucrare, întrucât au fost acceptate nişte sacrificii care s-ar pierde 
în cazul renunţării la proiect, trebuie să se continue în aceeaşi direcție. 
Aceasta este justificarea bancherului care continuă să-l împrumute pe 
debitorul său insolvabil sperând, în ultimă instanţă, să-l redreseze. Este 
unul din motivele care, conform Sfintei Tereza, incită la a face 


1 SANTA TERESA DE JESUS, Vida, p. 115. 
2 BERRIAT SAINT-PRIX, Manuel de logique juridique, pp. 47-48. 

rugăciuni, chiar şi în perioadele de „secetă”. Am abandona totul, scrie 
ea, dacă nu ar fi: 


să ne amintim că aceasta îi dă confort şi plăcere Domnului grădinii, să fim 
atenţi să nu pierdem toată lucrarea săvârşită dar şi beneficiul pe care-l 
sperăm să vină de la marele efort de a arunca adesea căldarea în puj şi de 
a o scoate fără apă!. 


Privind sub un anumit unghi, argumentele posibilului şi ale faci- 
lului pot fi asociate cu argumentul risipei; nu interesatul, ci divinitatea, 
sau natura, sau norocul par a-şi fi dat osteneala pe care nu trebuie să o 
dispretuim. De unde şi sfatul de a te lăsa condus pentru a favoriza o 
evoluție deja începută: este o invitaţie la a nu frâna aceste forțe natu- 
rale, sociale, care s-au manifestat deja şi care constituie un fel de capital. 

Bossuet se serveşte de argument pentru a reproşa păcătoşilor 
nepocäiti că irosesc sacrificiul lui lisus, neprofitând de posibilitățile de 
mântuire pe zare el le-a oferit2. 

Am putea asocia acestui argument pe toate cele care semnalează o 
ocazie pe care nu trebuie să o ratăm, un mijloc ce există şi de care tre- 
buie să ne servim. 

Vom folosi acest argument pentru a incita pe cineva dotat cu 
talent, cu o competenţă, cu o calitate excepțională, să le utilizeze în cea 
mai largă măsură posibil. Pentru un motiv asemănător, Volkelt refuză 
să identifice două cuvinte existente în limbă: aceasta ar însemna să 
risipim bogăţia mijloacelor de expresie3. 

Tot astfel, încercăm regrete când vedem un efort aproape reuşit, o 
lucrare aproape perfectă, negăsindu-şi încununarea. Este ceea ce 
exprimă Polyeucte, referitor la Pauline: 


Prea-i plină de virtuţi, spre-a nu se creştina. 
O, merit prea înalt în ea ştiut-ai naşte, 
Să nu te poată ea iubi, cum şi cunoaşte, 


SANTA TEREZA DE JESUS, Vida, p. 96. 
2 BOSSUET, Sennons, vol. Il: Sur la pénitence, p. 72. 
3J. VOLKELT, Gewissheit und Walrheit, p. 169, n. 1. 

Încât de trai de iad să aibă-n viaţă parte... 


Este în mod deosebit apreciat acel ceva a cărui prezenţă ar veni să 
completeze în mod ferici: o alcătuire, acel ceva pe care îl putem consi- 
dera ca fiind în însăşi natura lucrurilor. Într-o concepție optimistă a 
universului, ideea de risipă incită la a completa structuri, integrând în 
ele ceva a cărui absenţă este resimțită ca o lipsă?. 

Sentimentul ratării poate juca un rol, chiar şi atunci când nu se ştie 
exact în ce constă ocazia pierdută. Acest aspect surprinzător al argu- 
mentului este bine exprimat de către eroul din Quand le navire...: 


„A rata”, „Ceea ce ratezi”. Ascultam din nou aceste cuvinte. Îmi 
spuneam că erau sfâşietoare. A trece pe lângă ceva. A fi la două degete de 
ceva. A rata. Chiar fără a şti ce ratezi, reuşeşti foarte bine să simţi 
tragicul esenţial al situaţiei în care te afli’. 


Din moment ce convingerea că ratezi este întemeiată, ea vine să 
întărească valoarea a ceea ce este astfel irosit. 

Un caz important al ratării este cel al ignoranței. Se consideră că, 
din vina acesteia, se pierd realizări ale naturii, eforturi, suferinţă. În 
sonetul lui Arvers răsună tragicul unit cu risipa: 


lar cea care a făcut-o nu a ştiut niciodată nimic despre asta. 


De aceea vom simţi în argumentul risipei ceva ce incită la cunoas- 
tere, la studiu, la curiozitate, la cercetare. 
$ 
Argumentul risipei aminteşte de cel al sacrificiului inutil. Sacri- 
ficiul este măsura valorii care îl determină, dar, dacă această valoare 
este minimă, sacrificiul este depreciat la rândul lui. În Le guerrier 


appliqué, 


1 CORNEILLE, Polyeucte, actul IV, sc. III. (Ed. rom.: Univers, Bucureşti, 1983, p. 
actul IV, sc. III, 254; n.t.) 

2 Cf. 8 74: Actul şi esența. 

3]. ROMAINS, Psyché, II: Quand le navire..., pp. 194-195. 

Sièvre, rănit, spuse simplu, cu stoicism: „Trebuie ce trebuie.” „Că au 
existat motive bune ca să ne batem”, comentează Jacques Maast, „atât mai 
lipsea (această rană) pentru a i se băga mințile în cap”. 


Sacrificiul, realizat şi acceptat, sporeşte şi valorizează motivele 
luptei, incită la a o continua. 

Printr-un proces analog au încercat unii tortionari nazişti să 
explice cum au ajuns ei la bestialitate în tratarea prizonierilor lor: primele 
dureri cauzate unui om fac din agent un sadic, dacă nu este continuată 
torturarea victimei până la momentul în care vorbeşte. 


i 
Argumentului risipei îi poate fi asociată preferința acordată acelui 
ceva care este decisiv. Vom fi tentaţi să ne dăm votul unui candidat dacă 
noi considerăm că acest vot îi poate aduce succesul. Argumentul nu 
constă în a spune că trebuie urmat învingătorul, ci în a sfătui să se 
acţioneze în aşa fel încât să existe, datorită actului îndeplinit, un învin- 
gător. Acţiunea care, date fiind circumstanţele, va putea avea putere 
deplină, care nu va trebui să fie considerată drept o risipă, va fi din 
acest motiv valorizată, ceea ce militează în favoarea îndeplinirii sale. 

În sens invers, devalorizăm o acțiune insistând asupra caracterului 
său superfluu; tot ceea ce este superfluu este, ca atare, declasat. În timp 
ce argumentul risipei incită la a continua acțiunea începută până la 
reuşita finală, cel al superfluului incită la abţinere, un surplus de acti- 
une având efect nul. Aşa se face că, pentru Leibniz, dacă ne imaginăm 
un autor inteligent al universului, trebuie ca această inteligență să nu 
pară superfluă: 


Dacă admiji serios aceste opinii care atribuie totul necesităţii 
materiei sau unei întâmplări anumite (...), este greu să poţi recunoaşte un 
autor inteligent naturii. Căci efectul trebuie să răspundă cauzei sale, ba 
chiar el se cunoaşte cel mai bine din cunoaşterea cauzei, şi este lipsit de 
rațiune să introduci o inteligență suverană, ordonatoare a lucrurilor, şi 
apoi, în loc să foloseşti înțelepciunea ei, să nu te serveşti decât de 
proprietăţile materiei pentru explicarea fenomenelor?. 


1 M.-J. LEFEBVE, Jean Paulhan, p. 165 (Le guerrier appliqué, pp. 122 şi 125). 
? LEIBNIZ, Disertalie metafizică, pp. 445-446. (Ed. rom.: Humanitas & CEU Press, 


Bucureşti, 1996, pp. 49-50; n.t.) 


Argumentele bazate pe structura realului 345 
Te e oa 


În axiomatică, cercetarea independenței axiomelor se justifică prin 
acelaşi motiv: un sistem este mai puțin elegant dacă el conține o axiomă 
superfluă. 

In economia politică, devalorizarea bunurilor destinate in parte 
unor nevoi cvasi superflue este denuntatä de teoria utilității marginale. 
Această devalorizare a servit uneori de fundament unei argumentări în 
favoarea socialismului: era vorba despre promovarea unui regim care, 
prin repartizarea lor mai echitabilă, valorizează bogățiile - şi care 
împiedică acumularea lor inutilă în anumite mâini. 


$ 66. Argumentul direcţiei 


Legătura cauzală, raportul între scop şi mijloace au fost privite 
anterior într-un mod global şi static. Dar este posibil să se descompună 
urmărirea unui scop în mai multe etape şi să se examineze felul în care 
situaţia se transformă: punctul de vedere va fi în acelaşi timp parţial şi 
dinamic. Se constată că, adesea, există interesul de a nu se confrunta 
interlocutorul cu întreg intervalul care separă situaţia actuală de scopul 
ultim, ci de a împărți acest interval în secțiuni, punând jaloane interme- 
diare, indicând scopuri parțiale a căror realizare nu provoacă o opoziție 
atât de puternică. Într-adevăr, dacă trecerea din punctul A în C ridică 
dificultăţi, este posibil să nu se poată vedea nici un inconvenient în a 
trece din punctul A în B, de unde punctul C va apărea într-o cu totul 
altă perspectivă: să numim această tehnică procedeul etapelor. Structura 
realului condiționează alegerea acestora, dar nu o impune niciodată. 

Argumentul direcţiei constă, în mod esenţial, în punerea în gardă 
contra utilizării procedeului etapelor: dacă cedezi de această dată, va 
trebui să cedezi putin mai mult data viitoare şi Dumnezeu ştie unde te 
vei opri. Acest argument intervine, în mod regulat, în negocierile dintre 
state, dintre reprezentanții patronali şi muncitori, atunci când nu dorim 
să pärem a ceda în faţa forței, a amenințării sau a şantajului. 

De fiecare dată când un scop poate fi prezentat ca un jalon, ca o 
etapă într-o anumită direcție, poate fi utilizat argumentul direcției. Acest 
argument răspunde la întrebarea: unde dorim să ajungem? Într-adevăr, 
de obicei, pentru a face aä fie admisă o anumită soluţie, care pare la 
prima vedere dezagreabilă, problema se segmentează. Dacă vrem să 

determinăm pe cineva, căruia îi repugnă să rostească un discurs, cu o 
anumită ocazie, i se va arăta mai întâi că un discurs trebuie să fie rostit, 
iar apoi se va căuta cel mai bun orator sau, invers, i se va arăta că, dacă 
un discurs trebuie să fie pronunțat, acest lucru nu poate fi făcut decât 
de el, apoi că este obligatoriu ca discursul să fie rostit. 

Este posibil totuşi ca segmentarea să .fie nu numai inutilă, ci şi 
dăunătoare. Aşa ar fi cazul dacă domnului X. i-ar plăcea mult să ia 
cuvântul în public. Am face bine să-i propunem dintr-odată să pro- 
nunte un discurs într-o anumită împrejurare. 

Felul în care se va opera divizarea depinde de opinia pe care ne-o 
formăm despre cea mai mare sau cea mai mică uşurinţă de a trece peste 
astfel de etape determinate: rar se întâmplă ca ordinea în care sunt 
luate în considerație să fie absolut indiferentă. Într-adevăr, o primă 
etapă fiind depăşită, interlocutorii se găsesc în fața unei noi configurații 
a situaţiei, care modifică atitudinea lor față de rezultatul final. În 
anumite cazuri, unul dintre caracteristicele acestei noi situaţii va fi de a 
permite folosirea argumentului risipei, prima etapă fiind considerată 
drept capital. 

Ar putea fi asimilată unui procedeu etapizat orice argumentare în 
mai mulți timpi. Totodată, aceasta nu va fi criticată ca procedeu, şi nu 
va fi combătută prin argumentul direcției, decât atunci când, la fiecare 
fază a argumentării, este solicitată o decizie şi când aceasta este 
susceptibilă de a modifica modul de a privi o decizie ulterioară. 

Se cuvine, de altfel, să distingem argumentul direcţiei de întele- 
gerea precedentului, care îi seamănă atât de mult, încât se opune unei 
acțiuni de teama repercusiunii acesteia asupra altor acțiuni din viitor. 
Dar, în timp ce înțelegerea precedentului se referă la alte acțiuni de 
acelaşi fel, argumentul direcţiei evocă acțiuni care, deşi diferite de 
acţiunea în cauză, vor antrena o schimbare în acelaşi sens. Există, totuşi, 
cazuri care se situează între înțelegerea a ceea ce precede şi argumentul 
direcției: cele în care ne bazăm pe o recursivitate, pe o aceeaşi operație 
care se repetă, dar care se efectuează într-o situație modificată. O astfel 
de recursivitate este adesea invocată pentru a pune în gardă împotriva 
anumitor construcţii, Astfel, G. Ryle, pentru a critica doctrina intelectu- 
alistă conform căreia un act inteligent ar fi cel care este precedat de o 

activitate teoretică inteligentă, ne spune că această exigentä va fi 
urmată de o serie de alte exigente: 


Trebuie oare să spunem deci că reflecțiile agentului asupra felului 
inteligent de a se comporta cer ca el să reflecteze mai întâi la cea mai bună 
manieră de a reflecta la modul de a acţiona?! 


Procedeul etapelor poate deveni un argument pozitiv în favoarea 
unei măsuri considerate a fi prima într-o direcţie dorită. Se întâmplă 
totuşi ca această argumentare să nu fie decât o fentă, o manevră dela- 
torie, că ne prefacem că avem în vedere o reformă, o măsură, ca pe un 
jalon într-o direcție, în timp ce suntem decişi în secret să nu continuăm, 
Sau cel putin să nu o facem decât cu o lentoare „înțeleaptă”. Bentham il 
analizează, printre sofismele delatorii, pe acela al mişcării graduale. 
Acesta constă, scrie el, în 


a dori să separi ceea Ce ar trebui să facă un întreg, a anula măsura sau a o 
face ineficace, fărâmițând-o... Mişcarea graduală este însoțită de toate 
epitetele flatante, ea este temperată, este calmă, este conciliantă?. 


Într-un astfel de caz, faptul de a prezenta drept jalon ceea ce în 
opinia promotorilor săi era, dacă este posibil, o măsură finală, nu avea 
alt scop decât pe acela de a o valoriza în ochii partizanilor unor reforme 
mai drastice. 

Argumentul direcţiei tinde întotdeauna să facă o etapă să se lege 
de dezvoltări ulterioare. Cel care se apără împotriva acestui argument 
pretinde că separă măsura preconizată, vrea ca aceasta să fie examinată 
în ea însăşi, presupune că nu va antrena nici o schimbare în situația de 
ansamblu şi afirmă că aceasta va putea fi considerată, odată luată 
măsura, în aceeaşi stare de spirit ca şi anterior. Trebuie deci, pentru ca 
argumentul direcţiei să poată fi combătut, ca acțiunea avută în vedere 
să prezinte un interes în sine, să poată fi apreciată independent de 
direcţia în care angajează eå. Ne putem întreba dacă marea artă, în 
educaţia intelectuală sau morală, nu rezidă în alegerea unor etape 
prezentând fiecare un interes propriu, independent de' faptul că ele 


1 G. RYLE, The concept of mind, p. 31. 
2 BENTHAM, Opere: Tratat despre sofismele politice, p. 463. (Ed. rom.: p. 31; n.t.) 

facilitează trecerea la o etapă ulterioară. Ordinea argumentelor într-un 
discurs va avea de ținut cont de chiar această consideraţie. 

Argumentul direcției, cel al pantei alunecoase, sau al degetului 
din angrenaj, sugerează că nu va fi posibil să ne oprim din drum. Cel 
mai adesea doar experiența trecutului permite departajarea antagoniş- 
tilor, din acest punct de vedere. 

lată un bun exemplu despre utilizarea sa, în legătură cu experien- 
tele pe animale: 


Medicina experimentală pe animale admitea că pentru folosul medi- 
cinei umane se putea sacrifica animalul. Imediat a apărut ideea că, pentru 
interesul întregii umanităţi, puteau fi sacrificate câteva ființe umane. 
Bineînţeles, la început, această idee ridica opoziții interne puternice, dar 
obişnuinţa învinge totul. Se începe prin a admite ideea experiențelor pe 
condamnați la moarte, apoi este emisă ideea experimentelor pe condam- 
natii de drept comun şi, în sfârşit, apare ideea experimentelor pe 
duşmani! Mersul ideilor este, după cum se vede, extrem de redutabil şi în 
acelaşi timp foarte insidios!. 


Invocând obisnuinta, doctorul Baruk furnizează un motiv în 
favoarea tezei care formează esentialul argumentului direcției, şi 
anume că nu suntem stăpâni pe comportamentul nostru ulterior, că nu 
ne vom putea opri la o anumită etapă a evoluției într-o anumită direcţie. 

Argumentul direcţiei implică deci, pe de o parte, existența unei 
serii de etape către un anumit scop, cel mai adesea temut, iar pe de altă 
parte, dificultatea, dacă nu imposibilitatea de a te opri, odată ce eşti 
angajat pe calea care duce la el. Ripostele la acest argument se vor referi 
deci la unul sau la altul din aceste puncte. 

O primă ripostă la argumentul direcţiei constă în indicarea unor 
dezvoltări, începând cu prima etapă, diferite de cele care păreau a 
speria. Ne bazăm pe ambiguitatea de dezvoltare şi, ca urmare, pe 
arbitrarul care constă în a nu vedea decât o singură direcţie posibilă. 

Această ripostă poate ridica de altfel alte obiecţii şi mai ales teama 
de a nu şti încotro mergi; te temi de consecințele imprevizibile ale unei 
prime clätinäri: 


1 H. BARUK, Le psychiatre dans la société, La Semaine des Hôpitaux de Paris, 
anul 25, n° 74, pp. 3046-3047. 

Dar noutatea, Filonous, noutatea! Acolo se află pericolul. Noile 
opinii trebuie dezavuate intotdeauna; ele clatină inteligentele umane şi 
nimeni nu ştie unde sfârsesc!. 


Se poate arăta, de asemenea, că între etapa în discuţie şi următoa- 
rele care ar fi de temut, există o diferenţă calitativă. Aşa se face că B. S. 
Chlepner insistă pe diferența dintre naționalizarea unor întreprinderi şi 
economia socialistă, către care pare ea să ducă: 


Se poate susține din acest moment că naționalizarea unei întreprin- 
deri sau chiar a unei ramuri industriale întregi nu constituie o măsură 
socialistă, din moment ce restul economiei rămâne bazat pe principiul 
iniţiativei private, al economiei de piaţă şi că ramura naţionalizată însăşi 
se supune disciplinei pieței, mai eles acoperindu-şi cheltuielile prin 
vânzări şi nu prin subvenţii de la stat. 

(...) Singurul punct pe care am dori să-l punem în evidenţă este că, 
între o economie devenită socialistă şi o economie în care unele ramuri au 
fost naţionalizate, există mai mult decât o diferenţă cantitativă; atmosfera 
este diferită, sau cel putin ar putea fi diferită?. 


Cel de-al doilea gen de riposte priveşte posibilitatea opririi după o 
anumită etapă. De obicei, oprirea va fi garantată de crearea unui cadru 
formal, juridic, care ne-ar împiedica să mergem dincolo de ceea ce a 
fost decis. Totul este să ştim în ce măsură un formalism este în stare să 
se opună unei evoluții naturale. O manieră obişnuită de asemenea de a 
prevedea oprirea, este aceea de a ne baza pe un echilibru de forte care 
ne-ar împiedica să mergem la nesfârşit într-o anumită direcţie: se 
presupune existența unui pluralism, care autorizează speranța unei 
rezistențe ce s-ar amplifica pe măsură ce am continua într-un anumit 
sens; este argumentul care convine adversarilor soluțiilor extreme. 

În sfârşit, un alt argument constă în a arăta că ne aflăm deja pe o 
pantă fatală de care ne temem şi că este indispensabil să facem primul 
pas, într-o anumită direcție, pentru a putea, după el, să ne oprim. Este 
argumentul preferat de Demostene. Celor care nu voiau să salveze 


1 BERKELEY, Opere alese, t. Il: Trei dialoguri futre Hylas şi Filonous, al treilea 
dialog, p. 171. | 

2 B. S. CHLEPNER, Réflections sur le problème des nationalisations, Revue de 
l'Institut de Sociologie, 1949, p. 219. a 

Megalopolis, amenințat de Sparta, pentru că era un aliat al Thebei, 
Demostene le replică: 


Dacă lacedemonienii iau Megalopolis, Messene va fi în pericol. Dacă 
însă iau Messene, eu spun că vom face alianţă cu thebanii. Atunci nu ar fi 
mai avantajos şi mai onorabil să-i primim imediat pe aliaţii Thebei şi să 
nu ne pretăm la lăcomia lacedemonienilor, în loc să ezităm să salvăm un 
popor, pe motiv că este aliatul thebanilor, să-l sacrificăm, cu riscul de a 
trebui să-i salvăm într-o zi chiar pe thebani, şi aceasta nu fără a ne pune 
pe noi înşine în pericol!? 


Trebuie deci, după Demostene, să faci un pas, pentru a nu fi forțat 
să faci un altul, cu mult mai grav. 

Ne putem întreba dacă cele două genuri de riposte, cele care pun 
accentul pe natura drumului şi cele care se referă la posibilitatea de a 
ne opri, se pot combina, pentru un auditor unic. Se pare că da. Acesta 
va fi liniştit imediat de o argumentare de ansamblu, care să-i arate că 
este vorba despre altceva decât de ce se temea el, şi care să-i arăte 
posibilitatea de a se opri. 


Argumentul direcţiei poate lua forme diverse: una dintre acestea 
este argumentul propagării. Este vorba de a pune în gardă împotriva 
unor fenomene care, prin intermediul unor mecanisme naturale sau 
sociale, ar avea tendința de a se transmite din aproape în aproape, de a 
se multiplica şi de a deveni, prin chiar această creştere, nocive. 

Dacă fenomenul inițial este, el însuşi, considerat deja drept un rău, 
se va recurge cel mai adesea la noțiunea de contagiune. În acest fel 
sfătuieşte Pitt să fie stârpite din faşă principiile revoluționare: 


Dacă vreodată principiile iacobinismului ar fi să triumfe în insulele 
franceze din Indiile occidentale am putea noi spera să le salvăm pe ale 
noastre de contagiu ne2? 


În argumentul contagiunii, există deci o complicitate între două 
puncte de vedere devalorizante, lucrul de care ne temem ca jalon este, 
în acelaşi timp, stigmatizat ca rău. 


1 DEMOSTENE, Discursuri: Pentru Megalopolitani, 86 20-21. 
2 W. PITT, Orations on the French war, p. 61, 30 dec. 1794. 

Perspectiva este cu totul diferită în argumentul vulgarizării. 
Suntem preveniti contra propagării care ar devaloriza, făcând comun şi 
vulgar, ceea ce este deosebit pentru că-i rar, limitat, secret. Invers, dar 
dintr-o perspectivă analogă, argumentul consolidării avertizează împo- 
triva repetitilor care dau deplină semnificaţie şi valoare la ceea ce nu 
era decât eboşă, bâlbâială, fantezie şi care va deveni mit, legendă, 
regulă de conduită. 

În sfârşit, există o serie de variante ale argumentului direcţiei care 
pun accentul pe schimbarea de natură între primele etape şi punctul final. 
Tipul său poate fi luat din soritul grecesc, în care trecerea de la o 
grămadă de grâu la o grămadă fără un bob, mereu reînnoită, se termină 
Cu ceva ce nu mai este o grămadă. Schimbarea va putea fi interpretată 
drept o veritabilă schimbare de natură, sau drept revelarea adevăratei 
naturi a primilor paşi. Puțin contează. Trebuie să fim atenţi. Astfel: 


Fiecare concesie făcută inamicului şi spiritului de neseriozitate ar 
antrena o alta. Aceasta nu ar fi mai gravă decât prima, dar ambele, cap la 
cap, ar forma o laşitate. Două lasitäti reunite ar produce dezonoarea!. 


Comicul acestor schimbări de natură face loc unor glume precum 
cea a lui P. Oppius care spune despre „neamul Lentulilor, unde în mod 
regulat copiii erau mai mărunți de statură decât părinţii: Acest neam 
va pieri prin naştere'”2. 

Toate aceste dezvoltări, chiar dacă sunt marcate de ideea de conta- 
giune, de vulgarizare, de consolidare, de schimbare de natură, arată că 
un fenomen, inserat într-o serie dinamică, dobândeşte o semnificație 
diferită de cea pe care ar fi luat-o în mod izolat. Această semnificație 
variază în funcţie de rolul care-i este dat în această serie. 


667. Depăşirea 


Spre deosebire de argumentul direcției, care ne face să ne temem 
ca o acțiune să nu ne angajeze într-un angrenaj de al cărui rezultat ne 
temem, argumentele depăşirii insistă pe posibilitatea de a merge mereu 


1 A. CAMUS, Actuelles, p. 57. 
2 QUINTILIAN, Arta oratoricä, vol. Il, cartea VI, cap. III, 8 67. (Ed. rom.: 
Minerva, Bucureşti, 1974, p. 176; n.t.) 

mai departe într-un anumit sens, fără să se întrevadă o limită în această 
direcţie, şi aceasta cu o creştere continuă de valoare. După cum spune o 
tärancä, dintr-o culegere a lui Jouhandeau: „ Este cu atât mai bun cu cât 
este mai bun”!. Astfel Calvin afirmă că niciodată nu exagerăm în 
direcția care îi atribuie orice glorie, orice virtute lui Dumnezeu: 


Însă noi nu am citit despre nimeni care ar fi fost blamat pentru că a 
băut prea mult din izvorul apei vii?. 


Prezentându-l sub această lumină, poate fi apărat un comporta- 
ment pe care auditorii ar fi tentaţi să-l blameze, dar care va fi situat în 
continuarea a ceea ce ei aprobă şi admiră: spre exemplu, fanatismul 
naționalist sau religios în ochii patriotilor sau ai credincioşilor. Ne 
putem, de altfel, servi de depăşire pentru a devaloriza o stare, o 
situație, de care am putea fi mulțumiți, dar căreia o stare mai favorabilă 
se presupune că-i poate succede. Celor care considerau situația militară 
destul de bună pentru a iniția negocieri de pace cu Franța, Pitt le 
răspundea: 


Că suntem astăzi mai în siguranţă, nu numai că admit, dar pretind 
chiar că perspectivele se ameliorează din zi în zi şi că această siguranţă 
este din ce în ce mai garantată?. 


Ceea ce contează nu este de a realiza un anumit scop, de a ajunge 
la o anumită etapă, ci de a continua, de a depăşi, de a transcende, în 
sensul indicat de două sau de mai multe jaloane. Ceea ce este important 
nu este un scop definit: fiecare situație serveşte, dimpotrivă, ca jalon şi 
ca trambulină permițând să se continue la infinit într-o anumită direcție. 

Această formă de raționament nu este utilizată doar pentru a 
promova o anumită conduită, ci şi, mai ales în lucrările filosofice, 
pentru a defini anumite noțiuni „rafinate“, pornind de la concepții de 
simţ comun prezentate ca punct de plecare. Astfel Sartre, pornind de la 
o noțiune a relei credințe, care se inspiră, la prima vedere, din simţul 
comun, ajunge, datorită depăşirii, la o concepţie destul de îndepărtată 


'JOUHANDEAU, Un monde, p. 251. 

2 CALVIN, Învățătura religiei creştine, Adresă introductivă către regele 
Francisc I, p. 7. (Ed. rom.: Cartea Creştină, Oradea, 2003, p. 111; n.t.) 

3 W. PITT, Orations on the French war, p. 93 (27 mai 1795). 

de ea şi conform căreia orice angajare în social şi în rational ar fi mai 
mult sau mai putin marcată de rea credintä!. 

De asemenea, Claparède, într-o analiză amuzantă, la care am făcut 
deja aluzie în altă parte, arată cum sensul cuvântului ,asociationism" 
evoluează întotdeauna putin mai mult într-o anumită direcție. Evoluţia 
Jui ar aminti atitudinea acestui revoluționar prin temperament, care se 
defineşte, nu printr-un program anume, ci prin faptul de a se situa 
întotdeauna mai la stânga?. 

Pentru a întemeia această concepție a unei direcţii nelimitate, şi ai 
cărei termeni sunt ierarhizati, vom prezenta la capătul ei un ideal 
inaccesibil, dar ai cărui termeni realizabili constituie întruchipări din ce 
în ce mai perfecte, din ce în ce mai pure, din ce în ce mai apropiate de 
termenul ultim; ele ar fi „oglinda” lui, „imaginea“ lui, că există adică, 
de la ideal la ele, o mişcare descendentă care garantează caracterul 
inaccesibil al acestuia, oricare ar fi progresele realizate. 

În alte cazuri, idealul nu se concepe decât datorită termenilor 
inferiori, cărora ne opunem şi pe care îi depăşim. Aşa se face că, pentru 
Lecomte de Noiiy: 


Omul rămâne deci din punct de vedere biologic un animal. Vom 
vedea, ulterior, că această stare de lucruri era necesară, căci numai 
luptând împotriva instinctelor sale se umanizează elt. 


Adesea această tehnică este utilizată pentru a transforma argu- 
mentele contra în argumente pentru, ca să arate că ceea ce era consi- 
derat până în prezent un obstacol, este în realitate un mijloc de a ajunge 
la un stadiu superior, precum boala care face organismul mai rezistent, 
imunizându-l. 


1 J.-P. SARTRE, Ființa şi neantul, p. 109. Cf. 8 48: Tehnici care vizează 
prezentarea tezelor drept compatibile sau incompatibile. 

2 CLAPAREDE, La genèse de l'hypothèse, p. 45; cf. Ch. PERELMAN şi L. 
OLBRECHTS-TYTECA, Les notions et l'argumentation, pp. 260-261 şi § 35. 
Uzajurile argumentative şi plasticitatea noțiunilor. 

3 Cf. PLOTIN, Enneade, |, 2, § 6.) 

4 LECOMTE DU NOÛY, L'homme et sa destinée, p. 100. 

Refutarea argumentării prin depăşire se găseşte în constatarea că 
este imposibil să se meargă la infinit în direcția preconizată, fie pentru 
că se ajunge la un absolut, fie pentru că se ajunge la o incompatibilitate. 
A ajunge la un termen absolut, perfect, înseamnă să recunoaştem că 
trebuie să renuntäm la progresie. Pascal, care adoptă punctul de vedere 
cartezian în maniera sa de a trata definițiile, afirmă că 


împingând cercetările din ce în ce mai mult, se ajunge în mod necesar la 
cuvinte primitive pe care nu le mai putem defini şi la principii atât de 
clare, încât altele mai clare care să servească la dovedirea lor nu s-ar găsi!. 


Nu se pune problema, în aceste condiţii, de a urmări încă un ideal, 
de a spori o valoare, perfecțiunea obținută opunându-se perfectibi- 
litätii. Pe de altă parte, ceea ce poate să se opună, de asemenea, progre- 
siei continue, depăşirii, este că suntem conduşi spre ridicolul rezultat 
din incompatibilitatea cu valorile la care ne repugnă să renuntäm: 
trebuie deci căutat un echilibru care să permită armonizarea valorilor 
care, în ultimă instanță, ar intra în conflict. A avertiza împotriva 
exceselor la care poate duce încrederea nelimitată într-o maximă, într-o 
linie de conduită, înseamnă, întotdeauna, să faci să intervină alte valori 
a căror respectare să o impui. De aceea, stoicii avertizează împotriva 
excesului de dispreţ față de corp care ar duce la o sinucidere absurdă. 
Aşa se face că un teolog, care spune despre căile Domnului că sunt de 
nepătruns, este obligat să limiteze această afirmaţie într-un fel sau altul, 
altfel riscă să facă teologia imposibilă. El va spune, spre exemplu, căile 
Domnului sunt de nepătruns pentru lumina naturală, sau că sunt de 
nepătruns fără revelație. 


În argumentarea care recurge la depăşire, ceea ce interesează 
adesea pe auditori, mai mult decât termenul ultim într-o direcție dată, 
mereu evaziv, este valoarea pe care această argumentare o conferă unor 
termeni situați înainte de el şi la care se referă în realitate dezbaterea. 

Este ceea ce reiese în mod clar din analiza figurilor destinate să 
realizeze depăşirea. Ne gândim înainte de toate la hiperbolă şi la litotă. 


1 PASCAL, Oeuvres, Bibl. de la Pléiade, Despre spiritul geometric, p. 362. (Ed. 
rom. In: Opere Ştiinţifice, Editura Ştiinţifică, Bucureşti, 1967, p. 148; n.t.) 

Hiperbola este un mod exagerat de a ne exprima. Aşa cum spunea 
Dumarsais: 


Ne servim de cuvinte care, luate ad litteram, merg dincolo de adevăr, 
şi reprezintă, plusul sau minusul, pentru a face să se înțeleagă vreun 
exces în mare sau în mic. Cei care ne înţeleg, elimină din exprimarea 
noastră ceea ce trebuie eliminat’. 


Hiperbola diferă de argumentarea obişnuită prin depăşire prin 
aceea că ea nu este nici justificată, nici pregătită, ci lansată în mod 
brutal: rolul ei este, totuşi, de a da o direcție gândirii, de a o orienta în 
aprecierea acestei direcții şi, numai printr-un şoc de întoarcere, de a da 
o indicație despre termenul care interesează. De unde marja enormă de 
libertate în enunturi, fie că este vorba despre simple afirmații de fapt, ca 
în acest exemplu, luat din Eneida: 


Gemenele stânci ameninţă cerul?, 


fie de comparaţie, ca în acest exemplu, luat din discursul funebru al lui 
Condé: 


asemănător, în salturile sale îndrăzneţe şi in mersul său uşor acelor 
animale viguroase şi săritoare, el nu înaintează decât prin sărituri vii şi 
impetuoase, şi nu este oprit nici de munţi nici de prăpăstii?. 


Hiperbolele care utilizează expresii concrete, nu tind, după cum a 
remarcat deja Erdmann, să creeze imagini‘. Rolul lor este de a da un 
punct de referință care, într-o direcție dată, să atragă spiritul, pentru ca 
după aceea să-l oblige să revină puțin în urmă, la limita extremă a ceea 
ce i se pare compatibil cu ideea lui despre uman, despre posibil, despre 
veridic, cu tot ceea ce admite el de altfel. 


1 DUMARSAIS, Des Tropes, p. 98. 

2 Citat de QUINTILIAN, Arta oratorică, vol. III, cartea VIII, cap. VI, 8 68.(Eneida, 
cântul I, vv. 162-163). 

3 Citat de SAINT-AUBAIN, Guide pour la classe de rhétorique, p. 90. (Texte după 
BOSSUET, Bibl. de la Pléiade, Oruison funèbre de Louis de Bourbon, prince de 
Condé, p. 216). 

1K. O. ERDMANN, Die Bedeutung des Wortes, p. 224. 

Lui Dumarsais, care nu vede în hiperbolă decât elementul exage- 
rare, şi nu depăşirea, care ni se pare esențială, îi displace această 
manieră de exprimare proprie „orientalilor” şi „tinerilor”. El preconi- 
zează să nu se utilizeze decât cu precautii oratorice precum „ca să ne 
exprimăm astfel”, „dacă se poate spune astfel”, care nu ar mai face din 
ea decât o simplă figură de stil. Or, aceste precautii oratorice, nici cel 
care le utilizează nu doreşte să fie luate prea în serios. Căci o depăşire 
este tocmai ceea ce vizează hiperbola, când are, ceea ce se întâmplă 
aproape mereu, un scop argumentativ. Precum această maximă de 
Audiberti, citată de Paulhan ca exemplu de hiperbolă: 


Nimic nu va fi decât ceea ce a fosti, 


şi care, prin depăşire, dă valoare pozitivă trecutului. 

Să semnalăm că anticii distingeau adesea două genuri de hiperbole, 
considerate ca foarte diferite, amplificarea şi atenuarea. Un exemplu 
pentru acest ultim gen ar fi: 


Abia se mai ține pe picioare?. 


Dar, prin caracterul său abstract, maxima lui Audiberti, care ar 
putea fi interpretată într-o manieră sau alta, ne arată că slăbirea şi 
îngrăşarea sunt, în hiperbolă, un singur şi acelaşi proces de depăşire. 

Litota, la rândul ei, este definită, în general, prin contrast cu 
hiperbola, ca fiind un mod de a ne exprima care pare că atenuează 
judecata?. Exemplul clasic de litotă este „O, pleacă! Vai, nu te pot urâ” 
al Chimeneit. Dumarsais citează mai ales „nu-i prost”, „Pitagora nu 
este un autor de disprețuit”, „eu nu sunt diform”. 

Dacă litota poate fi opusă hiperbolei, este din cauză că, pentru 
stabilirea unei valori, îşi caută sprijin într-un punct situat dincoace de 


aceasta, în loc să şi-l caute dincolo, în depăşire. 


1]. PAULHAN, Les figures ou la rhétorique décryptée, Cahiers du Sud, p. 370. 

2 QUINTILIAN, Arta oratorică, voi. III, cartea VIII, cap. VI, 8 73. (Ed. rom: 
Minerva, Bucureşti, 1974, p. 377; n.t.) 

3 DUMARSAIS, Des Tropes, p. 97. 

1 CORNEILLE, Cidul, actul III, sc. IV. (Ed. rom. Univers, Bucureşti, 1983, 
p.55.Traducere de Aurel Covaci; n.t.) 

Cel mai adesea, litota se exprimă printr-o negatie. Fără îndoială 
există litote sub formă de asertiune, precum „este destul de bun”, când 
această expresie desemnează o valoare foarte apreciată. Dar tocmai în 
litota prin negare am fi noi tentaţi să vedem mecanismul-tip al acestei 
figuri. Termenul menționat, şi respins, trebuie să servească de tram- 
bulină pentru ca gândirea să ia direcția dorită. Se sugerează că acest 
termen ar fi putut fi admis în mod normal ca adecvat, în aceste 
circumstanțe, şi date fiind informaţiile de care dispunea auditorul. 
Chimene afirmă că ar fi trebuit să urască, că ar fi fost normal să urască 
şi că auditorul ei ar putea crede acest lucru. Plecând de la această 
negare a normalului, gândirea este dirijată către alți termeni. Or, 
termenul respins este adesea el însuşi o hiperbolă. În „Pitagora nu este 
un autor de disprețuit” efectul de surpriză este cauzat de această 
hiperbolă, evocată pentru a fi imediat respinsă. 

Mai mult chiar decât hiperbola, litota cere ca auditorul să 
cunoască un anumit număr de date care îl vor ghida în interpretarea sa. 
„El nu este prost” poate fi luat într-un sens static sau ca elan către o 
direcție. De unde interesul care există în a uza de litote bazate pe 
respingerea unei hiperbole. 

Relaţiile dintre aceste două figuri sunt deci mult mai complexe, 
credem noi, decât pare în mod obişnuit. Hiperbola ar avea adesea 
funcţia de a pregăti litota, a cărei intenție, fără ea, ar putea să ne scape. 
Aceasta din urmă nu este deci întotdeauna, după cum se spune, o 
confesiune cu voce scăzutăl. 

Să remarcăm, în legătură cu aceasta, că litota se poate transforma 
în ironie prin suprimarea negatiei. Despre un acelaşi om diform, despre 
care prin litotă se spunea „nu este un Adonis”, se va putea spune prin 
ironie „este un Adonis”. În primul caz, avem o mişcare a gândirii de-a 
lungul unei scări de valori, în celălalt, o confruntare între o calificare şi 
o realitate percepută. În primul caz, direcția este cea care domină, în al 
doilea, nu dorim ca spiritul să se întoarcă imediat în urmă, ci să 
constate ridicolul născut dintr-o incompatibilitate. 

Hiperbola, adesea în mod involuntar comică, poate produce acest 
efect în mod premeditat. 


1 CI.-L. ESTÈVE, Etudes philosophiques sur l'expression littéraire, p. 87. 

Să cităm această butadă redată de Pseudo-Longin: 


El avea un pământ la țară, care nu era mai mare decât epistola unui 
lacedemonian!. 


Este vorba aici despre comicul argumentării. Fără existența unor 
hiperbole serioase, ar fi conceput oare autorul această glumă amuzantă? 


b) LEGĂTURILE DE COEXISTENT À 


$ 68. Persoana şi actele sale 


În timp ce, în legăturile de succesiune, termenii confruntati se 
găsesc pe un acelaşi plan fenomenal, legăturile de coexistentä unesc 
două realităţi de nivel inegal, una fiind mai importantă, mai explicativă 
decât cealaltă. Caracterul mai structurat al unuia din termeni este cel 
care deosebeşte acest tip de legătură, ordinea temporală a elementelor 
fiind cu totul secundară: vorbim despre legăturile de coexistentä, nu 
pentru a insista asupra simultaneitätii termenilor, ci pentru a opune 
acest fel de legături ale realului legăturilor de succesiune în care 
ordinea temporală este primordială?. Legătura de coexistentä funda- 
mentală, în filozofie, este cea care uneşte o esenţă de manifestările ei. Ni 
se pare totuşi că prototipul acestei construcții teoretice se află în 
raporturile care există între o persoană şi actele sale. Prin examinarea 
acestei relaţii ne vom începe analiza noastră?. 

Construcţia persoanei umane, pe care o subîntindem actelor, este 
legată de o distincţie între ceea ce se consideră important, natural, 
propriu fiinţei despre care se vorbeşte, şi ceea ce se consideră drept 
tranzitoriu, drept manifestare exterioară subiectului. Această legătură 
între persoană şi actele sale neconstituind un raport necesar, neavând 
aceleaşi caractere de stabilitate ca relaţia care există între un obiect şi 


1 LONGINUS, Tratatul despre sublim, cap. XXXI, p. 151. 

2 În mod asemănător, A. ANGYAL, Foundations for a science of personality, cap. VIII. 

3 Pentru § 68 la 71, cf. Ch. PERELMAN şi L. OLBRECHTS-TYTECA, Rhétorique 
et philosophie, pp. 49 la B4: (Act şi persoană în argumentare). 

calitățile sale, simpla repetare a unui act poate antrena, fie o reconstruc- 
fie a persoanei, fie o adeziune mai puternică la construcția anterioară. 

Este evident că concepția despre persoană poate varia mult în 
funcţie de epocă şi de metafizica adoptată. Argumentarea primitivilor 
s-ar servi de o idee despre persoană mult mai largă decât a noastră: ar 
face parte din ea, fără îndoială, toate apartenentele, umbra, totemul, nu- 
mele, fragmente separate ale corpului, iar între ele şi întregul persoanei 
nu am stabili, eventual, decât o legătură simbolică. Un singur exemplu, 
frumusețea unei femei, este suficient pentru a arăta cum poate fi 
considerat un fenomen, fie parte integrantă a persoanei, a esenței sale, 
fie ca una dintre manifestările sale tranzitorii, adică un simplu act. 

Legând un fenomen de structura persoanei, îi acordăm un statut 
mai important: înseamnă să spunem că maniera de a construi persoana 
va putea face obiectul unor acorduri limitate, precare, particulare unui 
grup dat, acorduri susceptibile de revizuire sub influența unei noi 
concepții religioase, filosofice sau ştiinţifice. 

Ideea de „persoană“ introduce un element de stabilitate. Orice 
argument referitor la persoană se bazează pe această stabilitate: o 
prezumăm, interpretând actul în funcţie de persoană, regretăm că 
această stabilitate nu a fost respectată, când i se adresează cuiva repro- 
sul de incoerentä sau de schimbare nejustificată. Un mare număr de 
argumentări tind să dovedească faptul că persoana nu s-a schimbat, că 
schimbarea este aparentă, că circumstanțele sunt cele care s-au 
schimbat etc.!. 

Totodată, stabilitatea persoanei nu este niciodată absolut sigură: 
unele tehnici lingvistice vor contribui la accentuarea impresiei de 
permanență; cea mai importantă este folosirea substantivului propriu. 
Desemnarea persoanei prin anumite trăsături (avarul de tatăl tău), 
ipostaza unor sentimente (cea a cărei violenţă ţi-a însoțit copilăria) pot, 
de asemenea, să concure la aceasta. Calificarea, epitetul (acest erou, 
Charlemagne cu barbă albă) tind să facă imuabile anumite caractere, a 
căror stabilitate o întăreşte pe cea a personajului. Datorită acestei stabi- 


1 Cf. N. LEITES, The third international on its changes of policy, in lucrarea 
colectivă editată de H. LASSWELL, Language of politics. 

litäti un merit dobândit, sau care va fi dobândit, poate fi atribuit cuiva 
într-un mod atemporal. Cum pe bună dreptate remarcă Kenneth Burke: 


Un erou este mai întâi un om care înfăptuieşte fapte eroice; iar 
„eroismul” constă în actele sale. Şi apoi, un erou poate fi un om cu 
posibilităţi de acțiune eroică. Soldaţii care se duc la război sunt nişte eroi 
în acest sens... Sau un om poate fi considerat erou pentru că a infăptuit 
acte eroice, deşi în starea lui actuală el poate fi, în orice caz, prea bătrân 
sau prea slab pentru a le îndeplini!. 


Dar această stabilitate a persoanei, care o face într-o oarecare 
măsură să semene cu un lucru, cu proprietăţile determinate odată 
pentru totdeauna, se opune libertății sale, spontaneitätii, posibilității 
sale de a se schimba. De aceea, suntem mult mai înclinați să-i stabi- 
lizăm pe alţii, decât pe noi înşine: 


ceilalţi pot avea, şi au adesea, calități mult superioare celor ale mele, dar 
calitățile lor aderă la ei cu mult mai mult decât aderă la mine defectele 
mele: dacă ei sunt generoşi, inteligenţi, muncitori, seducători, vor rămâne 
astfel, tot aşa cum vor rămâne avari, proşti, leneşi, plictisitori, dacă aşa 
sunt făcuţi. Eu nu. Eu nu sunt poet; dar într-o secundă e posibil să devin. 
Lucrarea pe care încă nu am putut s-o scriu nimic nu mă împiedică s-o 
scriu mâine. Această plasticitate o avea şi Silvia, amestec de faptă şi de 
îndoială2. 


Faptul că i se acordă Sylviei, văzută pentru prima dată, un 
adevărat privilegiu înseamnă că i se recunoaşte această plasticitate pe 
care fiecare şi-o acordă în mod spontan, negând-o în acelaşi timp tot 
atât de spontan altcuiva. Orice periclitare a acestei facultăţi de reînnoire 
este resimțită în mod dezagreabil. De unde, fără îndoială, starea de rău 
pe care o încercăm când ne auzim prietenii vorbind, chiar şi elogios, 
despre conduita pe care o vom avea?. 

Existenţialismul, punând accentul pe libertatea persoanei, care ar 
opune-o net lucrurilor, a putut elabora o ontologie originală. Unele 
pagini, ce par dintr-o metafizică complicată, afirmă doar că refuzăm să 
vedem în raportul persoanei cu actele sale o simplă replică a raportului 


1 K. BURKE, A Grammar of motives, p. 42. 
2 E. BERL, Sylvia, p. 86. 
3 Cf. J. PAULHAN, Entretien sur des faits divers, p. 67. 

dintre un obiect şi proprietățile lui!. Obiectul, care se defineşte plecând 
de la proprietăţile lui, furnizează modelul unei concepții despre 
persoană, stabilizată plecându-se de la unele dintre actele sale, 
transformate în calități, în virtuți, pe care le integrăm într-o esență 
invariabilă. Dar, dacă persoana nu ar avea puterea de a se transforma, 
de a se modifica, de a se converti, de a intoarce în vreun fel spatele 
trecutului său, formarea educativă ar fi o amăgire, morala nu ar avea 
sens, iar ideile de responsabilitate, de merit şi de culpabilitate, legate de 
cea de libertate a persoanei, ar trebui să fie abandonate în beneficiul 
unei simple aprecieri pragmatice a comportamentelor. 

În argumentare, persoana, considerată suport al unei serii de 
calități, autorul unei serii de acte şi de judecăți, obiectul unei serii de 
aprecieri, este o ființă durabilă în jurul căreia se grupează o întreagă 
serie de fenomene cărora ea le dă coeziune şi semnificație. Dar, ca 
subiect liber, persoana posedă această spontaneitate, această putere de 
a se schimba şi de a se transforma, această posibilitate de a fi 
persuadată şi de a rezista la persuasiune, care fac din om un obiect de 
studiu sui generis iar din ştiinţele umane, discipline care nu se pot 
mulțumi să copieze în mod fidel metodologia ştiinţelor naturale. 

Astfel, ca să luăm un exemplu, morala şi dreptul au nevoie de 
noțiuni despre persoană şi act în legătura şi în independența lor relativă. 
Morala şi dreptul judecă în acelaşi timp actul şi agentul: ele nu s-ar 
putea mulțumi să ia în considerare doar unul dintre aceste două 
elemente. Din însuşi faptul că este judecat el, individul, şi nu actele 
sale, se admite că el este legat de actele pe care le-a comis. Dar dacă ne 
ocupăm de el este din cauza actelor, pe care suntem capabili să le 
calificăm independent de persoana lui. În timp ce noțiunile de 
responsabilitate, de merit şi de culpabilitate se referă la persoană, cele 
de normă, de regulă, se preocupă înainte de toate de act. Totuşi, această 
disociere a actului de persoană nu este niciodată decât parțială şi 
precară. Meritul unei persoane ar putea fi conceput independent de 
actele sale, dar acest lucru nu ar fi posibil decât într-o metafizică în care 
referirea la acte ar fi prezentată în context. Pe de altă parte, dacă 
regulile prescriu sau interzic anumite acte, forța lor morală sau juridică 


! Cf. J.-P. SARTRE, Fiinţa şi neantul, pp. 158 şi urm. 

rezidă în faptul că ele se adresează unor persoane. Termenii relației act- 
persoană sunt destul de independenți pentru a ne permite, când este 
nevoie, să ne servim de fiecare dintre ei separat şi sunt suficient de 
legați pentru ca intervenția lor conjugată să caracterizeze domenii 
întregi ale vieții sociale. 


§ 69. Interacțiunea dintre act şi persoană 


După aceste considerații de ordin general, vom analiza succesiv 
influența actelor asupra concepției despre persoană, pe cea a persoanei 
asupra actelor ei, pentru a termina cu semnalarea unor situații în care 
interacțiunea este atât de marcată, încât analiza însăşi nu ar putea da 
întâietate unui element sau altuia. 

Reacția actului asupra agentului este de natură să modifice în mod 
constant concepția noastră despre persoană, fie că este vorba despre 
acte noi care i se atribuie, fie despre acte vechi la care ne referim. Şi 
unele, şi altele joacă un rol analog în argumentare, deşi se acordă o 
întâietate actelor celor mai recente. Cu excepția cazurilor limită, pe care 
le vom analiza într-un paragraf ulterior, construcția persoanei nu este 
niciodată terminată, nici chiar la moartea ei. Este însă de la sine înţeles 
că, cu cât un personaj se întoarce mai mult în istorie, cu atât imaginea 
pe care ne-o facem despre el este mai rigidă. După cum bine a remarcat 
R. Aron: 


Celălalt, prezent, ne aminteşte neîncetat capacitatea sa de a se 
schimba, absent, el este prizonierul imaginii pe care ne-am făcut-o despre 
el. (...) Dacă mai distingem încă în prietenii noştri ceea ce sunt de ceea ce 
fac, această distincţie se şterge pe măsură ce oamenii se cufundă în 
trecuti. 


Persoana ar coincide în acest caz cu ansamblul structurat al actelor 
sale cunoscute; mai exact, vom spune noi, relația dintre ceea ce trebuie 
considerat ca fiind esența persoanei şi actele care nu sunt decât 
manifestarea ei este definită o dată pentru totdeauna. Totuşi această 
rigiditate nu este decât relativă: nu numai că documente noi pot 


1 R. ARON, Introducere în filosofia istoriei, p. 80. (Ed. rom.: Humanitas, Bucureşti, 
1997; n.t.) 

determina o revizuire dar, în afara oricărui fapt nou, o evoluție a 
opiniei publice sau o altă concepție despre istorie pot modifica concep- 
ţia despre personaj, prin integrarea în structura lui a unor acte neglijate 
anterior sau prin minimalizarea unor acte considerate importante până 
atunci. 

Actul nu poate fi considerat drept un simplu indice, revelator 
pentru caracterul intim al persoanei, care ar fi invariabil, dar inaccesibil 
fără intermediarul actului. Suntem întrucâtva socati de acest pasaj din 
Isocrate, care asimilează oamenii cu ciupercile veninoase: 


Cel mai bine ar fi, într-adevăr, dacă un semn i-ar distinge pe 
oamenii vicioşi, ca să fie pedepsiţi înainte să fi făcut ceva rău unuia dintre 
concetăţenii lor. Dar întrucât nu pot fi recunoscuţi înainte să fi făcut rău 
cuiva, măcar atunci când sunt descoperiţi, bine ar fi ca toată lumea să-i 
deteste şi să-i privească ca pe nişte duşmani ai tuturor!. 


Rezultă de aici că pedeapsa ar trebui să fie proporțională nu cu 
gravitatea ofensei, ci cu răutatea naturii pe care o dezvăluie. 

În concepția noastră obişnuită, un act este, mai degrabă, un indice, 
un element care ne permite să construim şi să reconstruim imaginea 
noastră despre persoană, să o clasificăm în categorii cărora li se aplică 
anumite denumiri, ca în celebrul pasaj al lui Pascal: 


Nu există decât trei feluri de persoane: unele care îl slujesc pe 
Dumnezeu, pentru că l-au găsit: alții care se întrebuințează să-l caute 
pentru că nu l-au găsit; ceilalți sunt cei care nu-l caută pentru că nu l-au 
găsit. Primii sunt rational şi fericiţi, ultimii sunt nebuni şi nefericiti, cei 
din mijloc sunt nefericiţi, dar rezonabili?. 


Valoarea pe care o atribuim actului ne incită la a atribui o anumită 
valoare persoanei, dar nu este vorba despre o valorizare nedeterminată. 
În cazul în care un act antrenează un transfer de valoare, acesta este 
corelativ cu o remaniere a concepției noastre despre persoană, căreia îi 
vom atribui, în mod explicit, sau implicit, anumite tendinţe, aptitudini, 
instincte sau noi sentimente. 


1 ISOCRATE, Discursuri: Contra lui Lochites, 8 14. 
2 PASCAL, Cugetări, p. 922 (257 ed. Brunschvicg). (Ed. rom: Aion, Oradea, 
1998, p. 265.). 


364 Tehnicile argumentative 


Prin act, înțelegem tot ceea ce poate fi considerat drept emanatie a 
persoanei, fie că sunt acțiuni, moduri de exprimare, reacții emotive, 
ticuri involuntare sau judecăți. Acest ultim punct este pentru analiza 
noastră esențial. Într-adevăr, acordând o anumită valoare unei judecăți, 
antrenăm prin aceasta chiar o apreciere asupra autorului ei; uneori, de 
altfel, judecata permite aprecierea judecătorului: 


„Philanthe e destoinic, deştept, plăcut, îşi face datoria la timp, 
credincios şi ataşat față de stăpânul său, şi totuşi nu este luat în seamă; nu 
place, nu e apreciat”. Fii mai lămurit: pe Philante îl învinuieşti, sau pe 
nobilul pe care îl slujeşte elt? 


Judecata asupra judecătorului presupune un anumit acord privi- 
tor la valoarea obiectului despre care a tratat judecătorul; contestând 
acest acord, se poate ajunge la modificarea judecății despre judecător. 
Dimpotrivă, atunci când pretindem că judecăm o persoană după 
expresiile pe care le utilizează, deplasarea discuţiei asupra obiectului 
este mult mai dificilă. Theodore Reinach remarcă la Furtwăngler, în 
controversa pe tema tiarei lui Saitapharnes, expresiile „fraudă groso- 
lană”, „invenții demne de dispreț” şi conchide: 


Judecăţi atât de excesive îl judecă mai ales pe cel care le emite?. 


Aici, descalificarea adversarului pare a fi legată de un defect de 
imparțialitate; în alte cazuri, va fi acuzat de uşurinţă. Fără îndoială nu 
putem acuza de partialitate sau de uşurinţă în exprimare, decât dacă 
există acord cu privire la obiect. Totuşi, cel mai adesea, ne referim nu la 
acesta, ci la o normă general admisă de măsurare, de bunä-cuviintä, 
care ar permite să fie descalificat, în orice caz, adversarul care se 
îndepărtează de ea. De unde pericolul bine cunoscut de a apăra o cauză 
bună prin expresii prea violente. 

Se întâmplă rar ca reacţia actului asupra persoanei să se limiteze la 
o valorizare sau la o devalorizare a acesteia' din urmă. Cel mai adesea 
persoana serveşte, ca să ne exprimăm astfel, drept releu ce permite 
trecerea de la acte cunoscute la acte necunoscute, de la cunoaşterea 


1 LA BRUYÈRE, Caracterele, 8, 270. (Ed. rom: Editura Pentru Literatură, 
Bucureşti, 1968, vol. 1: Despre cei mari, p. 397; n.t.) 
2 A. VAYSON DE PRADENNE, Les fraides en archéologie préhistorique, pp. 536-537. 

unor acte trecute la prevederea unor acte viitoare. Această tehnică este 
utilizată constant, mai ales în dezbaterile judiciare. Uneori, acest proce- 
deu se va referi la acte de aceeaşi natură (cine nu a fost niciodată un 
răzvrătit nu va unelti niciodată răsturnări de regate), uneori va per- 
mite trecerea de la unele acte la altele asemănătoare (cine a depus 
mărturie mincinoasă nu va ezita să aducă martori mincinoşi în apăra- 
rea sa)?, uneori el se va complica cu un argument a fortiori („dacă cineva 
a comis un sacrilegiu, va comite şi un furt”). 

Actele care servesc drept premisă pot fi obişnuite; pot fi şi rare: 
important este să fie considerate caracteristice. Pentru ca actul unic să 
nu reacționeze asupra persoanei, vor fi necesare tehnici particulare 
despre care vom vorbi mai departe; erorile acumulate de adversar pot 
servi la descalificarea lui; chiar şi o singură eroare poate fi propice 
pentru aceasta. 

Această garantare a unui act printr-un altul se aplică şi opiniilor 
unei persoane. S. Weil, pentru a-şi marca neîncrederea în tomismul 
impregnat de gândire aristotelică, respinge ceea ce a spus Aristotel în 
legătură cu sclavia: 


(...) deşi respingeam această idee a lui Aristotel, suntem prin forţa lucru- 
rilor determinaţi, în ignoranța noastră, să admitem alte idei care au 
constituit rădăcina ei. Un om care se străduieşte să elaboreze o apologie a 
slaviei nu iubeşte dreptatea. Secolul în care a trăit nu conteazăi. 


Ceea ce se invocă aici este fără îndoială coerenţa unor anumite 
idei; dar această coerenţă este postulată prin intermediul persoanei; 
căci ,ignoranta” noastră face ca noi să nu o putem percepe altfel. 

Actele trecute şi efectul pe care îl produc ele reuşesc să dobân- 
dească un fel de consistenţă, să formeze un pasiv extrem de dăunător 
sau un activ foarte respectabil. Bunul renume de care ne bucurăm 
trebuie luat în considerare, iar Isocrate nu ezită să-l invoce pentru a-şi 
apăra clienții: 


1 CALVIN, Învățătura religiei creştine, Adresă introductivă către regele Francisc 1, 15. 
(Ed. rom.: Cartea Creştină, Oradea, 2003; 11.1.) 

2 ISOCRATE, Discursuri: Contra lui Kallimakhos, 8 57. 

3 Cf. şi QUINTILIAN, Arta oratorică, vol. II, liv. V, cap. X, 8 87 (Ed. rom.: p. 59; n.t.) 

1S. WEIL, L'enracitement, p. 207. 

[Eu] aş fi cel mai nefericit dintre oameni dacă, după ce aş fi cheltuit 
mult din banii mei pentru stat, aş trece drept cel care ar râvni la ai altora 
şi care nu ar fine deloc cont de proasta voastră părere, când mă vedeți 
făcând mai putin caz, nu numai de averea mea, ci chiar şi de viața mea 
decât de bunul renume pe care mi-l acordatil. 


A fi avut, altădată, grijă de bunul renume devine o garanţie a 
faptului că nu s-ar face nimic care să poată determina pierderea lui. 
Actele anterioare, bunul renume ce rezultă din ele devin un fel de 
capital care s-a încorporat persoanei, un activ pe care avem dreptul să-l 
invocăm în apărarea noastră. 

Adesea ideea pe care ne-o facem despre persoană, în loc să 
constituie o realizare, este mai degrabă punctul de plecare al argumen- 
tării şi serveşte, fie la a prevedea anumite acte necunoscute, fie la a 
interpreta într-un anumit fel actele cunoscute, sau la a transfera asupra 
actelor judecata care vizează agentul. O caricatură a acestui ultim 
procedeu ne este schitatä de La Bruyère: 


(...) în tinereţe când erai idolul şi marota anu mitor femei, care ar fi sărit în 
foc pentru dumneata şi pentru cuvîntul dumitale şi care spuneau: „Asta-i 
delicios; dar ce-a spus?”2. 


Acest mecanism de transfer nu urmează în mod necesar o ordine 
cronologică: valorizarea se poate referi, tot atât de bine, la acte anteri- 
oare momentului la care persoana a dobândit o valoare excepțională. 
„Care geniu nu-şi salvează începuturile?” spune foarte bine Malraux. 
Şi, de fapt, cel care judecă operele de tinerețe ale unui mare artist nu se 
poate abtine să nu vadă în ele semnele prevestitoare a ceea ce va face 
gloria lui viitoare. Autorul unor opere geniale, create în epoci diferite, 
este un geniu: această calificare leagă actele de o calitate stabilă a 
persoanei, care străluceşte atât în perioada producerii capodoperelor, 
cât şi peste anii care urmează. Nu mai este destul să spunem că trecutul 
garantează viitorul, ci că structura stabilă a persoanei ne permite să-i 


1 ISOCRATE, ide, 8 63. 

2 LA BRUYÈRE, Caracterele, 66, pp. 188-189. (Ed. rom.: Editura pt. Literatură, 
Buc., 1968, vol. 1: Despre societate şi despre conversație, pp. 259-260; n.t.) 

3 A. MALRAUX, Satum. Eseu despre Goya, p. 18. (Ed. rom.: Editura Meridiane, 
Bucureşti, 1971, p. 26; n.t.) 

prevedem actele; această reacție a persoanei asupra actului se manifestă 
cel mai bine când o calificare, un epitet, pune în evidenţă în special 
acest caracter de stabilitate. 

Pascal utilizează acest transfer de la persoană la act pentru a crea 
următoarea dilemă: 


Alcoranul spune că Matei era un om de bine. Deci, Mahomed era un 
profet mincinos, fie că spunea despre oamenii de bine că erau rāi, fie că 
nu era de acord cu ceea ce spuneau ei despre lisus Christost. 


În mod similar, un nevrozat, despre care vorbeşte Odier, este inca- 
pabil să susțină un punct de vedere într-o discuție: 


Cum ar putea el să-şi valorizeze ideile fără a se fi valorizat pe el însuşi în 
prealabil2? 


Adesea, un act ambiguu nu-şi capătă semnificația şi influența 
decât grație a ceea ce se ştie despre autorul său. Astfel, în Elogiul Elenei, 
Isocrate afirmă că Tezeu a răpit-o pe Elena atunci când ea nu era încă în 
floarea vârstei şi adaugă: 


Cu siguranţă, dacă autorul acestor fapte vitejeşti ar fi un om pierdut 
în mulţime şi nu o natură excepţională, discursul meu nu ar arăta încă cu 
certitudine dacă este un elogiu al Elenei sau un atac împotriva lui 
Tezeu... Mi se pare convenabil să vorbesc aici mai mult despre el, căci 
apreciez faptul că, pentru a da toată autoritatea necesară celor care între- 
prind elogiul Elenei, cel mai bine este să arăt că prietenii şi admiratorii ei 
au fost ei înşişi mai demni de admiraţie decât ceilalți oameni?. 


Urmează un lung elogiu al lui Tezeu. 

Mai este ceva. În anumite cazuri, ceea ce ştim despre persoană nu 
numai că ne permite să apreciem actul, dar constituie singurul criteriu 
de a-l califica. Astfel, pentru Pascal: 


1 PASCAL, Cugetări, p. 933 (597 ed. Brunschvicg). (Ed. rom. Editura Aion, 
Oradea, 1998, pp. 399-400; u.t.) 

2 Ch. ODIER, L'angoisse et la pensée magique, p. 128. 

3 ISOCRATE, Discursuri: Elogiul Elenei, 88 21, 22. 

Există o diferenţă chiar mare între a nu fi cu lisus Christos şi a 
mărturisi, şi a nu fi cu lisus Christos şi a te preface că eşti. Unii pot face 
minuni, nu şi ceilalți (...)!. 


Miracolele care provin de la duşmani ai lui lisus Christos sunt 
posibile, căci sunt în mod clar diabolice; cât despre celelalte, ele sunt 
imposibile, căci Dumnezeu nu ar permite să fie înşelați credincioşii. 


Intervenția persoanei, în calitate de context care serveşte la inter- 
pretarea actului, se realizează adesea prin intermediul noțiunii de 
intenție, care are totodată funcţia de a exprima şi de a justifica reacția 
agentului asupra actului. 

Când trecem de la cunoaşterea actelor noastre anterioare la consi- 
deratii asupra actelor noastre viitoare, rolul persoanei este important, 
dar ea nu intervine decât ca verigă privilegiată în ansamblul faptelor 
invocate. Dimpotrivă, din momentul în care intervine apelul la intenție, 
se pune accentul esențialmente pe persoană şi pe caracterul ei perma- 
nent. Intenţia este, într-adevăr, legată de agent, ea este emanatia acestuia, 
rezultă din voința sa, din ceea ce-l caracterizează intim. Intenţia 
celuilalt nefiind cunoscută în mod direct, nu poate fi prezumată decât 
prin ceea ce se ştie despre persoană, în ceea ce are ea durabil. Uneori 
intenţia este dezvăluită datorită unor acte repetate şi concordante, dar 
există cazuri în care numai ideea pe care o avem despre agent ne 
permite să o determinăm. Acelaşi act, îndeplinit de altcineva, va fi 
considerat diferit şi altfel apreciat, pentru că se va considera îndeplinit 
cu o intenţie diferită. Recurgerea la intenție va constitui atunci nodul 
argumentării şi va subordona actul agentului, a cărui intenție va 
permite înțelegerea şi aprecierea actului. Astfel Calvin, amintind 
suferinţele lui Iov, care pot fi atribuite în acelaşi timp lui Dumnezeu, lui 
Satana şi oamenilor, va găsi că Dumnezeu a acționat bine, Satana şi 
oamenii, dimpotrivă, în mod condamnabil, pentru că intențiile lor nu 


1 PASCAL, Cugetări, p. 1065 (836 ed. Brunschvicg). (Ed. rom.: Editura Aion, 
Oradea, 1998, p. 526; n.t.) 

erau asemänätoare!. Or, ideea pe care o avem despre acestea depinde în 
mod esențial de ceea ce ştim despre agenți. 

Orice argumentare morală bazată pe intenţie este o morală a 
agentului, de opus unei morale a actului, mult mai formalistä. 
Exemplul de mai sus, pentru că face să intervină agenti tot atât de bine 
definiti precum Dumnezeu şi Satana, arată foarte bine mecanismul 
acestor argumente, dar nu există controversă morală în care să nu ne 
servim de ele. Intentiile agentului, motivele care au determinat acțiunea 
lui vor fi adesea considerate drept realitatea ce se ascunde în spatele 
manifestărilor pur exterioare şi pe care trebuie să încercăm să o 
cunoaştem prin intermediul aparentelor, căci numai ele sunt, în ultimă 
instanță, cele care ar avea importanţă. Ambasadorul unei țări asiatice, 
invitat într-un restaurant american, să ia loc într-o cameră rezervată, 
este flatat de acest semn de distincţie, dar protestează cu indignare 
atunci când află că, în realitate, în acest oraş în care domneşte 
segregarea rasială a fost luat drept negru. 

Această tehnică de interpretare prin intenţie ar permite judecarea 
agentului şi nu doar una sau alta dintre faptele sale. Cele două moduri 
de a judeca, cel care se raportează la un criteriu formal şi cel care îl 
depăşeşte pe acesta, pot ocaziona judecăți opuse. Cum spune A. Lalande: 


se vorbeşte, nu fără motiv, despre erori inteligente: Descartes este plin de 
ele; de crime sau de delicte onorabile, ca sfântul Vincent de Paul care îi 
înşela pentru cei săraci (...). Un roman sau un peisaj neizbutite ne fac 
uneori să spunem: „Nu valorează nimic, dar este făcut de un artist”2 


Cum să dovedim existenţa intenției pretextate? Tocmai stabilind 
corespodente între acte diferite ale unei aceleiaşi persoane şi sugerând 
că au fost determinate de aceeaşi intenție: 


(...) toţi ştiu desigur că aceiaşi oameni au provocat distrugerea demo- 
craliei şi alungarea tatălui meu? . 


1 CALVIN, Învățătura religiei creştine, cartea |, cap. XVIII, § 1. (Ed. rom: Cartea 
Creştină, Oradea, 2003, pp. 335-337; n.t.) 

2 A. LALANDE, Lu raison et les normes, pp. 196-197. 

3 ISOCRATE, Discursuri: Asupra atelajului, § 4; cf. 8 31: interpretarea discursului 
şi a problemelor acestuia. 

Dincolo de fapte, enunţul insinuează existența unei aceleiaşi intenții 
politice. 

Căutarea veritabilei intenții este una din problemele centrale ale 
teatrului contemporan. Uneori, personajul tatonează, partenerii îl lumi- 
nează putin câte putin în legătură cu semnificaţia actelor sale. În Le 
chemin de crète a lui G. Marcel, nici personajul central, nici partenerii, 
nici spectatorii nu reuşesc să clarifice intenţiile; doar o cunoaştere a 
agentului rezervată lui Dumnezeu ar putea da actelor semnificația lor 
indubitabilă. 

Ambiguitatea comportamentelor umane, când sunt interpretate în 
funcție de intenție, este cea care marchează unul din punctele esenţiale 
prin care orice ştiinţă despre om diferă profund de ştiinţele naturale. 
De aici, de altfel, efortul behavioriştilor de a elimina acest factor de 
incertitudine şi de subiectivism, dar cu prețul cărei deformări a însuşi 
obiectului studiat? Psihanaliza a preferat să-şi asume riscul unei erori 
mai degrabă decât să renunțe la studierea omului complet. 


Reacţia persoanei față de actele sale este influențată de unul din 
factorii cărora psihologia socială le-a acordat cea mai mare importanţă, 
cel de prestigiu. 

Prestigiul este o calitate a persoanei care se recunoaşte în efectele 
sale. Este ceea ce îi permite lui E. Dupreel să-l definească drept calitatea 
celor care declanşează la ceilalți tendința de a-i imita; este deci legat 
îndeaproape de raportul: de superioritate de la individ la individ şi de 
la grup la grup}; el îi desemnează, după Lippit şi colaboratorii lui, pe 
cei care, în mediul lor, sunt cei mai apți să devină conducători, să 
obțină de la ceilalți ca aceştia să facă ce doresc ceilalţi?. Psihologii şi 
sociologii se consacră recunoaşterii formelor? lui, decelării originilor 
sale, descrierii lui ca rezultantă a unui câmp de forte, stabilirii rapor- 
turilor dintre prestigiul atribuit altcuiva şi sieşi. Ceea ce ne interesează 
în aceste lucrări este că majoritatea elementelor de analiză care se 


1 E. DUPRÉEL, Sociologie générale, p. 66. 

2 R. LIPPIT, N. POLANSKY şi S. ROSEN, The dynamics of power, Hunan relations, 
vol. V, n. 1, 1952. 

3 Cf. în special B. STOKVIS, Psychologie der suggestie en autosuggestie, pp. 36 şi urm. 

introduc sunt şi factorii care, în argumentare, permit apărarea presti- 
giului, explicarea şi valorizarea lui. Descrierea sociologică întâlneşte de 
cele mai multe ori practica argumentativă. Dacă, în anumite cazuri, se 
postulează sau se crede că se observă o discordantä între motivele 
invocate şi originea reală a prestigiului, orice investigaţie referitoare la 
criteriile prestigiului, care diferă de la grup la grup, se face în rândul 
membrilor unui grup concret în funcție de primele. Totuşi, cu excepția 
cazului în care prestigiul este contestat, nu se obişnuieşte justificarea 
lui. El se manifestă în bine, ca şi în rău: 


Exemplul Granzilor, spune Gracian, este un atât de bun Retorician, 
încât el persuadează până şi de lucrurile cele mai infame!. 


Dimpotrivă, o persoană poate fi rău famată în aşa măsură, încât 
tot ceea ce zice şi tot ceea ce face ajung, din această cauză, marcate cu 
un semn negativ, sunt devalorizate prin solidaritatea lor cu persoana. 

Acest fenomen, atât de caracteristic pentru psihologia socială, şi 
pe care noi îl vom numi polarizarea virtuților şi a viciilor, explică ceea 
ce, la prima vedere, ar fi putut părea bizar. lată cum descrie De Mere 
această polarizare: 


Nu-i aşa că meritul ni se pare de un mai mare pret într-un corp 
frumos, decât într-un corp urât construit? după cum, atunci când meritul 
este recunoscut, găsim şi persoana mai plăcută. Acelaşi lucru se întâmplă 
cu ceea ce nu cade decât sub simţuri; când suntem satisfäcuti de chip, 
sunetul vocii ni se pare mai agreabil?. 


Personajele romanelor populare, în întregime pozitive sau în 
întregime negative, nu fac decât să exagereze o tendință spontană a 
spiritului, favorabil îndepărtării unor scrupule din acțiune. Această 
polarizare a virtuților şi a viciilor se poate extinde la aspectele sociale 
ale persoanei: meritul se leagă de situația socială privilegiată, totul se 
împarte în tabere opuse. După cum scrie Walter White: 


1 B. GRACIÁN, L'homme de cour, p. 217. 
2 Chev. DE MÉRÉ, Œuvres, t. Il: Des agrémens, p. 20. 

Eram un negru, făceam parte din ceea ce, în istorie, se opune binelui, 
corectitudinii, luminii!. 


Tehnica argumentativă se serveşte de aceste legături. Panegiricul 
uneşte, într-un elogiu comun, toate aspectele persoanei, care sunt valo- 
rizate unele prin altele. 

Dar aceste tehnici bazate pe solidaritate sunt destul de sărace dacă 
nu sunt considerate ca o acțiune continuă a actului şi a persoanei. 
Aceasta din urmă este cea care produce un veritabil efect de bulgăre de 
zăpadă. Astfel, argumentarea prin sacrificiu? va câştiga în forță datorită 
prestigiului crescut al celor care s-au sacrificat: sângele martirilor atestă 
cu atât mai mult valoarea religiei căreia i-a fost el sacrificat, cu cât 
confesorii credinței se bucură de un prestigiu prealabil mai mare, care 
se va amplifica şi mai mult ca urmare a jertfirii lor. 

Efectul de bulgăre de zăpadă iese peste măsură în evidenţă atunci 
când ideea pe care ne-o facem despre persoană derivă din anumite acte 
şi acționează totuşi asupra opiniei noastre. Astfel, în problema falselor 
semnături prezentate de M. Chasles la Academia Franceză, fiecare 
obiectie a adversarilor, odată depăşită, îl incită pe Chasles să-şi spo- 
rească încrederea în cel care-i furnizează documentele, în timp ce 
această încredere creşte valoarea lor. Pe de altă parte, falsificatorul, care 
i se pare lui Chasles imposibil de imaginat, dobândeşte totuşi în ochii 
lui asemenea capacităţi încât, atunci când nişte cifre luate din cea de-a 
treia ediție a Principiilor lui Newton apar într-o aşa-zisă scrisoare a lui 
Pascal, Chasles afirmă că 


pretinsul falsificator ar fi fost prea inteligent pentru a comite greşeala de a 
copia din cea de-a treia ediție a Principiilor3. 


Un asemenea caz extrem de interacțiune, care aboleşte orice simţ 
critic, nu este posibil decât pentru că unele interpretări ale documen- 
telor, când adevărate, când false, contribuie împreună la sporirea 
încrederii în ele, prin intermediul unei concepții despre persoană, 
bazată numai pe aceste documente. 


1W. WHITE, Două rase se întâlnesc în mine, Echo, iunie 1948, p. 417. 
2 Cf. § 58: Argumentarea prin sacrificiu. 
3 VAYSON DE PRADENNE, Les fraudes en archeologie prelistorique, pp. 389-399. 

$ 70. Argumentul autorității 


Multe argumente sunt influențate de prestigiu; este cazul, am 
văzut acest lucru, al argumentării prin sacrificiu. Dar există o serie de 
argumente, a căror influență este condiționată de prestigiu. Cuvântul 
de onoare, dat de cineva drept unică dovadă a unei asertiuni, va 
depinde de opinia pe care o avem despre el ca om de onoare; respectul 
pe care îl inspiră integritatea lui Brutus este principalul temei al argu- 
mentării sale în Iuliu Cezar de Shakespeare!. 

Retorica pentru Herennius evidenţiază, ca exemplu de argumentare 
slabă, bazată pe ceea ce vom face şi nu pe ceea ce se cuvine să facem, 
aceste fraze puse de Plaut în gura bătrânului flecar Megaronides: 


Este dezagreabil să critici un prieten pentru o greşeală, dar uneori 
este util şi agreabil: căci eu însumi îl voi critica astăzi pe prietenul meu 
pentru greşeala pe care a comis-02. 


Dacă argumentarea este slabă, şi chiar comică, nu este deloc din 
cauza schemei care o subintinde, ci pentru că este o argumentare prin 
model, folosită în afara condițiilor sale de aplicare, chiar dacă mode- 
lului îi lipseşte total prestigiul. . 

Argumentul prestigiului cel mai clar caracterizat este argumentul 
autorității, care utilizează acte sau judecăţi ale unei persoane sau ale 
unui grup de persoane drept mijloc de probă în favoarea unei teze. 

Argumentul autorităţii este modul de raționament retoric care a 
fost cel mai viu atacat pentru că, în mediile ostile liberei cercetări 
ştiinţifice, el a fost cel mai larg utilizat şi aceasta în mod abuziv, 
peremptoriu, adică acordându-i-se o valoare constrângătoare, ca şi cum 
autorităţile invocate ar fi fost infailibile: 


Oricine, spune Locke, îşi susţine pretenţiile cu ajutorul unor astfel 
de autorități crede că trebuie, prin aceasta, să câştige şi este gata să califice 


1 SHAKESPEARE, Julius Caesar, actul III, sc. II. 

2 Retorica pentru Herennius, cartea Il, 8 35; cf. PLAUT, Trinunmmus, actul I, sc. I, 
vv. 23-27; citat şi în CICERO, De inventione, cartea I, § 95. 

3 Cf. 8 80: Modelul şi antimodelul. 

drept neruşinată orice persoană care ar indrăzni să li se opună. Este aici, 
cred, ceea ce putem numi argumentum ad verecundiam.. 


Unii gânditori pozitivişti au atacat acest argument - căruia îi 
recunosc enorma importanţă în practică -, tratându-l drept fraudulos, 
precum Pareto, pentru care acest argument ar fi de considerat „drept 
un mijloc de a da o spoială logică acţiunilor nonlogice şi sentimentelor 
din care se trag ele”2. Acesta ar fi un pseudo-argument destinat camu- 
flării caracterul irațional al credințelor noastre, făcându-le să susțină 
prin autoritatea unor persoane excepționale consimțământul tuturor 
sau al celor mai mulți. 

Pentru noi, dimpotrivă, argumentul autorității este de o impor- 
tantä extremă şi, dacă ne este întotdeauna permis, într-o argumentare 
particulară, să-i contestăm valoarea, nu putem, pur şi simplu, să-l 
îndepărtăm ca irelevant, cu excepția unor cazuri speciale pe care vom 
avea ocazia să le examinăm în paragraful următor. Argumentul 
autorității a fost atacat în numele adevărului. Şi, într-adevăr, în măsura 
în care orice propoziție este considerată adevărată sau falsă, 
argumentul autorităţii nu mai găseşte un loc legitim în arsenalul nostru 
intelectual. Dar este oare întotdeauna cazul şi putem noi reduce toate 
problemele de drept, spre exemplu, la probleme ştiinţifice, în care nu 
este vorba decât despre adevăr? Tocmai în numele unei astfel de 
concepții cutare autor, care se ocupă de logica juridică, vede un sofism 
în argumentul autorității, căruia îi asimilează precedentul: 


Un precedent judiciar exercită o influenţă inevitabilă, deşi supără- 
toare, asupra judecătorului sesizat de o cerere (...) autorii trebuie să-şi 
păstreze independenţa şi să caute adevărul prin logică?. 


Dar nu este oare o supărătoare iluzie aceea de a considera că 
juriştii se ocupă numai de adevăr şi nu de justiție sau de pacea socială? 
Or, căutarea justiţiei, menţinerea unei ordini echitabile, a unei încrederi 
sociale nu pot neglija consideratiile fondate pe existența unei tradiţii 


1 LOCKE, An Essay concerning human understanding, p.581 (cartea IV, cap. XVII, 
619. 

2 V. PARETO, Traité de sociologie générale, I, cap. IV, 8 583, p. 312. 

3 BERRIAT SAINT-PRIX, Manuel de logique juridique, |, cap. IV, 8 583, p. 312. 

juridice şi care se manifestă atât în doctrină, cât şi în jurisprudentä: 
pentru a atesta existenţa unei astfel de tradiţii, recurgerea la argumen- 
tul autorității este inevitabilă. 

Dimpotrivă, abia atunci când acest recurs pare superfluu se naşte 
cu uşurinţă comicul din argumentul autorității. Ca această replică a 
unui copil către sora lui mai mare care se întreba cum aflase oare 
prințesa Elisabeth că avea să aibă un copil: 


Dar ştie să citească, nu-i aşa? Se scrie despre asta în toate ziarele!. 


Adesea pare că este atacat argumentul autorității, când de fapt 
autoritatea invocată este cea contestată. Acelaşi Pascal care îşi bate joc de 
argumentul autorităţii, când este vorba despre autoritatea „oamenilor 
de conditie”2, nu ezită să o invoce pe cea a Sfântului Augustin”; Calvin 
o recuză pe cea a Bisericii, dar o admite pe cea a profeților. 

Cum autoritățile se contrazic, putem în mod evident dori, precum 
Descartes, să le înlăturăm pe toate în beneficiul altor mijloace de probă; 
cel mai adesea, ne mulțumim să enumerăm autoritățile în care putem 
avea încredere, sau să le arătăm pe cele cărora le vom acorda preferință 
în caz de conflict (cf. legii citatelor a lui Teodosie). În orice caz, cel care 
invocă o autoritate se angajează: nu există argument al autorităţii care 
să nu aibă repercusiune asupra celui care îl foloseşte. 

Autoritățile invocate sunt foarte variabile: acestea vor fi când 
„avizul unanim” sau „opinia comună”, când anumite categorii de 
oameni, „savanții“, „filosofii“, „Părinţii Bisericii”, „profeţii“; uneori 
autoritatea va fi impersonală: „fizica”, „doctrina”, „religia”, „Biblia“; 
alteori va fi vorba despre autorități desemnate anume. Cel mai adesea 
argumentul autorităţii, în loc să constituie singura dovadă, vine să 
completeze o bogată argumentare. Se constată atunci că o aceeaşi 
autoritate este valorizată sau devalorizată după cum ea se acordă sau 
nu cu opinia oratorilor. Adversarului conservator care lansează cu 
dispreț: „este din Condorcet”, oratorul liberal îi va opune spusele 


! FUN FARE, 1949, p. 21. 

2 PASCAL, Cugetări, p. 902 (333 ed. Brunschvicg). (Ed. rom.: Editura Aion, 
Oradea, 1998, p. 291; n.t.) 

3 Ibid, (812 ed. Brunschvicg); (869 ed. Brunschvicg). 

„ilustrului Condorcet”!. „Cine nu este oripilat, spune Pascal, să se vadă 
împărtăşind sentimentele unor persoane atât de demne de dispretuit”2. 
argumentul autorităţii este aici invocat nu numai cu sens negativ, ci şi 
în sens invers, ca să ne exprimăm astfel, şi ne serveşte mai mult la a 
califica sursa termenilor decât la a ne referi la ei. 

Locul argumentului autorității în argumentare este considerabil. 
Dar nu trebuie să pierdem din vedere că, asemeni oricărui argument, el 
se inserează între alte acorduri. Pe de o parte, dacă se recurge la el, se 
întâmplă atunci când acordul în legătură cu ceea ce se exprimă riscă să 
fie contestat. Pe de altă parte, argumentul autorității însuşi poate fi 
contestat. În legătură cu primul punct, să notăm tendința de a 
transforma, pentru a le susține, normele axiologice în norme tetice. În 
legătură cu cel de-al doilea punct, să notăm că, foarte adesea, argu- 
mentul autorității nu ne apare clar ca atare, pentru că ne gândim 
imediat la anumite justificări posibile. 

Când autoritatea este cea a majorităţii, argumentului autorității 
propriu-zis îi este adesea subiacent cel al normalului; de aceea, pentru a 
apăra punctul de vedere materialist, Lefebvre va scrie că: 


Materialismul pune în mod expres la baza teoriei sale despre 
cunoaştere această convingere naivă, practică, a tuturor ființelor umane 
[că lucrurile există independent de senzația noastră]. 


El va vorbi, de altfel, despre „omul normal, care nu a trecut printr- 
un azil de alienati sau printr-un cerc de filosofi idealisti”3. 

Autoritatea majorității se poate manifesta prin calificare, ca atunci 
când Plotin ne spune: 


Aşadar, nu ne vom asemăna zeului prin virtuțile civice?4 


! P. JANSON, Discours parlementaires, 1, p. 82 (17-19 mai 1879). 

2 PASCAL, Cugetări, pp. 917, 918 (194 ed. Brunschvicg). (Ed. rom: p. 239. 
Traducere Maria şi Cezar Ivănescu; n.t.) 

3 H. LEFEBVRE, A la lumière du materialisine dialectique, |, p. 29. 

4 PLOTIN, Enneade, 1, 2, 8 1. (Ed. rom.: Editura IRI, Bucureşti, 2003, p. 129. Trad. 
de Vasile Rus; ut) 

De aceea, orice calificare de „înțelept“, „doct”, prezentată ca fiind 
notorie, serveşte într-o oarecare măsură drept garanție, prin majoritate, 
unei autorități anume. 

Adesea, înainte de a invoca o autoritate, o confirmăm, o consoli- 
dăm, îi conferim seriozitatea unui martor valabil. Într-adevăr, cu cât 
autoritatea este mai importantă, cu atât discursul ei pare indiscutabil. 
În ultimă instanţă, autoritatea divină depăşeşte toate obstacolele pe 
care i le-ar putea opune rațiunea: 


(...) Un învăţător spiritual [lisus] în care apare atâta autoritate, chiar 
dacă doctrina lui este greu de pătruns, merită să fie crezut pe cuvât: ipsum 
audite. (...) Îi puteţi recunoaşte autoritatea uitându-vă la respectul pe care 
i-l arată Moise şi Ilie; adică, legea şi profeţii, după cum am explicat (...). 
Să nu căutăm ratiunile adevărurilor pe care ni le dezvăluie: întreaga 
rațiune stă în aceea că el a spus. 


Concluzia furnizează argumentul autorității sub aspectul lui 
peremptoriu şi absolut. Să remarcăm totuşi că această autoritate este 
atestată şi de respectul pe care i l-au dovedit alte autorități, Moise şi 
llie. Forţa sa este revelată de obstacolele ridicate pe calea credinţei şi pe 
care ea ne permite totuşi să le depăşim: acesta este, sub o altă formă, 
acel credo quia absurduin. 

Autorităţile invocate sunt cel mai adesea, cu excepția cazului în 
care este vorba despre o ființă absolut perfectă, autorități specifice: 
autoritatea lor este recunoscută de auditoriu într-un domeniu parti- 
cular, şi numai în acel domeniu ne putem servi de ea. Dar de ce 
autoritate se bucură ele în afara acestui domeniu? Care este influența 
opiniei experţilor când ea este opusă celei a mulțimii? În ce domenii 
poate prevala una sau cealaltă? Aceste întrebări au făcut obiectul a 
numeroase cercetări, îndeosebi în America), Deîndată ce apare un 
conflict între autorităţi, se pune problema temeiurilor: acestea ar trebui 
să permită determinarea creditului pe care îl merită autoritățile 
respective. Actualmente, temeiul cel mai des invocat în favoarea auto- 
ritäti este competenţa, dar nu aşa stau lucrurile în fiecare mediu şi în 


1 BOSSUET, Sermons, vol. Il: Sur la soumission due à la parole de Jésus-Christ, 
pp. 117, 120, 121. 
2 Cf. BIRD, Social Psychology, pp. 284 si urm. 

fiecare epocă. Lupta împotriva argumentului autorității care, uneori, nu 
este decât lupta împotriva anumitor autorități, dar în favoarea altora, 
poate rezulta, de altfel, din faptul că se doreşte înlocuirea temeiului 
tradițional al autorității cu un temei diferit, ceea ce ar antrena cel mai 
adesea, pe cale de consecinţă, o schimbare de autoritate. 

Un caz curios este cel în care argumentul autorității acordă o 
valoare argumentativă indubitabilă unor afirmaţii care trădează o 
necunoaştere sau o neînțelegere. Când profesorul îi spune elevului său: 
„nu înţeleg ce spui”, aceasta înseamnă de obicei „te-ai exprimat greşit”, 
sau „ideile tale nu sunt foarte clare în legătură cu acest lucru”. Incom- 
petenta mascată, ignoranta afectată au fost semnalate de Schopenhaueri, 
de Bentham?. Găsim frumoase exemple la Marcel Proust?. 

Incompetenta competentului poate servi drept criteriu pentru a-i 
descalifica pe toţi cei pe care nu avem nici un motiv să-i credem mai 
competenţi decât cel care s-a declarat incompetent. Această formă de 
argumentare poate avea o forţă filosofică excepțională, căci ea poate 
tinde să distrugă nu numai competența unui individ sau a unui grup 
într-un anumit domeniu, ci a umanității întregi. Când se semnalează, la 
gânditori eminent, slăbiciuni ale rațiunii, este adesea pentru a da drept 
sigure slăbiciunile raţiunii în general, şi numai autoritatea de care ei se 
bucură permite o astfel de extrapolare. 

Totuşi nu este exclus să existe realmente unele slăbiciuni, specifice 
persoanei, care-i sporesc autoritatea. Putem compara argumentul bazat 
pe competență (avizul unui expert) cu cel bazat pe inocentä (mărturia 
unui copil, a unui om beat)“. Cu prilejul unui accident, avizul exper- 
tului şi cel al copilului pot fi invocate concomitent; în ambele cazuri, 
opinia este valorizată de caracterele persoanei, care sunt cu totul dife- 
rite de cele ale unui martor oarecare. i 


1 SCHOPENHAUER, Dialectica eristică, p. 423 (Stratagema 31). (Ed. rom: p. 90; 
n.t.) 

2 BENTHAM, Opere, t. |: Tratat despre sofismele politice, pp. 458-459. 

3 M. PROUST, În căutarea timpului pierdut, vol. VII: Guermantes, II, p. 73. (Ed. 
rom. Editura Univers, vol. III, pp. 73-74; n.t.) 

4 Cf. CICERO; Topica, 8 75. (Ed. rom.: Editura Universităţii „Alexandru loan 
Cuza”, laşi, 2010, p. 95; n.t.) 

Cât despre temeiurile competenţei - căci şi ea va putea să aibă 
nevoie să fie justificată — vor fi foarte diferite; le vom căuta în regulile 
de condiționare, de dobândire a aptitudinilor, în regulile de verificare a 
aptitudinilor, în regulile de confirmare a competenţei. 

Cine este competent să judece, să ia o decizie? Cum dezacordul în 
legătură cu competențele conduce adesea la a lăsa întrebarea în suspans, 
un ordin juridic care urmăreşte evitarea denegării de dreptate va trebui 
să decidă care sunt, în caz de conflict, magistraţii competenţi care vor 
avea autoritatea de a judeca şi de a tranşa dezbaterea. 


D 


$ 71. Tehnicile de ruptură şi de frânare opuse interacțiunii 
act-persoană 


Tehnicile care rup, sau care frânează, interacțiunea actului şi a 
persoanei trebuie să fie puse în joc atunci când există o incompati- 
bilitate între ceea ce credem despre persoană şi ceea ce gândim despre 
act şi când nu acceptăm să operăm modificările care s-ar impune, 
pentru că vrem să protejăm fie persoana de influența actului, fie actul 
de influența persoanei. Aceasta vrea să spună că tehnicile pe care le 
vom expune au ca efect transformarea interacțiunii în acțiune care 
merge într-un sens şi nu în altul. 

Tehnica cea mai eficientă pentru a împiedica reacţia actului asupra 
agentului este de a-l considera pe acesta drept o ființă perfectă, în bine 
sau în rău, drept un zeu sau un demon. Tehnica cea mai eficace pentru 
a împiedica reacția agentului asupra actului este de a-l privi pe acesta 
din urmă ca pe un adevăr sau ca pe expresia unui fapt. Vom califica 
aceste două procedee drept te/iici de ruptură. 

Deîndată ce o persoană, un agent, este considerată drept o ființă 
perfectă, divină, ideea pe care ne-o facem despre actele sale va beneficia 
evident de opinia pe care o avem despre agent, dar inversul nu va mai 
fi adevărat. Leibniz ne furnizează o explicaţie a acestui proces, pe care o 
consideră conformă cu o „bună logică a verosimilităților”!, imaginând: 


1 LEIBNIZ, Eseuri de Tevdicee, p. 71. (Ed. rom.: Polirom, laşi, 1997, p. 65. 
Traducere de Diana Morärasu şi Ingrid Ilinca; n. t.) 

(...) că printre oameni ar exista ceva asemănător acestei situaţii care are 
loc în Dumnezeu. Un om ar putea aduce dovezi atât de puternice şi de 
convingătoare ale virtujii şi ale sfinteniei sale, încât cele mai evidente 
rațiuni pe care le-am putea folosi împotriva lui pentru a-l acuza de o 
pretinsă crimă - de un jaf ori un asasinat, de pildă - ar merita să fie 
respinse drept calomnii ale unor martori mincinoşi ori ca un joc 
extraordinar al hazardului, făcându-ne câteodată să-i bănuim şi pe cei 
mai inocenți dintre noi. În aşa fel încât, atunci când oricare altul ar fi în 
pericol de-a fi condamnat, sau de-a fi luat la întrebări (după legile locu- 
lui), omul nostru an fi absolvit de vină de către judecătorii săi, în 
unanimitate!. 


Această justificare, pe care el o consideră rațională, a tehnicii care 
constă în a refuza orice efect defavorabil al actului asupra agentului, a 
fost expusă de Leibniz cu ajutorul unui exemplu uman, dar este de la 
sine înţeles că acest procedeu devine inatacabil atunci când este aplicat 
lui Dumnezeu: 


Am observat deja că bunătăţii şi dreptății lui Dumnezeu nu le 
putem opune decât nişte aparente, care, în faţa unui om, ar fi copleșitoare, 
dar care devin nule atunci când le raportăm la Dumnezeu şi le punem în 
balanţă cu demonstrațiile care ne asigură de infinita perfecţiune a 
atributelor sale2. 


Ceea ce i s-ar putea opune lui Dumnezeu nu este nici adevărat nici 
real: ceea ce poate fi considerat incompatibil cu perfecțiunea divină 
este, prin însuşi acest fapt, descalificat şi tratat drept aparenţă. 

Această independenţă a persoanei în raport cu actul o vom regăsi 
şi atunci când este vorba despre demoni: 


Totuşi să recunoaştem, creştini, că nici ştiinţele, nici marele spirit, nici 
celelalte calităţi înnăscute nu sunt avantaje notabile, de vreme ce Dumnezeu le 
lasă întru totul diavolilor, duşmanii săi capitali (...). 


În loc să valorizeze persoana, aceste calități recunoscute sunt 
Lë . D DH D D DH D . 
devalorizate şi minimalizate prin aceea că ele constituie atribute diabo- 


1 LEIBNIZ, ibid., pp. 70- 71 (ed. rom.: p. 64; n.t.). 
2 LEIBNIZ, ibid., 74 (ed. rom.: p. 67; n.t.). 
3 BOSSUET, Semnons: Premier sermon sur les démons, p. 11. 

lice: interacțiunea act-persoană încetează; natura persoanei este singura 
care ne influențează opinia despre valoarea actului. 

Când calitatea persoanei nu pare suficientă pentru a o feri de 
interacțiune, recurgerea la chiar acest tip de argument poate părea 
comică sau blasfematoare, precum această reflecţie, în legătură cu 
Sfânta Maria Egipteanca: 


Trebuie să fii tot atât de sfântă ca ea pentru a face acelaşi lucru fără 
să păcătuieşti!. 


Tehnica de ruptură opusă dă întâietate actului, care nu mai depinde 
de opinia pe care o avem despre persoană: această independenţă rezultă 
din aceea că actul exprimă un fapt sau enunţă un adevăr. Prestigiul nici 
unei persoane (cu excepția Fiintei perfecte) nu ar putea să ne facă să 
admitem că 2 + 2 = 5, nici să obțină adeziunea noastră la o mărturie 
contrară experienței. Dimpotrivă, „o greşeală de fapt îl face ridicol pe 
un om înțelept“? şi există riscul ca el să-şi piardă tot prestigiul 
susținând ceea ce se consideră contrar legilor naturii. Dovadă, această 
pätanie a ambasadorului olandez care: 


(...) discutând cu regele Siamului despre curiozităţile Olandei, îi spuse, 
între altele, „că apa din țara lui devine uneori atât de dură, pe vreme rece, 
încât oamenii pot să se plimbe pe suprafaţa ei şi că ea ar suporta greutatea 
unui elefant dacă ar fi acolo”. La aceasta, regele răspunse: „Până acum am 
crezut lucrurile ciudate pe care mi le-aţi povestit, pentru că vă consider 
un om serios şi cinstit, dar acum sunt sigur că minţiţi“?. 


În această povestire, experiența, şi generalizările pe care ea pare a 
le autoriza, sunt considerate drept un fapt care întrece orice influenţă a 
persoanei. Actul acesteia, pentru că este considerat incompatibil cu 
convingerile născute din experiență, este tratat drept minciună, îl 
discreditează pe autorul lui, aduce atingere creditului acordat tuturor 
mărturiilor sale anterioare. 


IA FRANCE, La rôtisserie de la reine Pédauque, p. 45 (comunicat de R. SCHAERER). 

2 LA BRUYÈRE, Caracterele, 47, p. 379. (Ed. rom: Editura pentru Literatură, 
Bucureşti, 1968, vol. Il: Despre judecăti, p. 145; n.t.) 

3 LOCKE, An Essay concerning Inunan understanding, tartea IV, cap. XV, 8 5, p. 557. 

Un fapt este ceea ce se impune tuturor; nici o autoritate nu are 
putere asupra lui. A face ceva, ce ar trebui să fie independent de per- 
soană, dependent de calitatea celui care o atestă ar însemna ca acest 
statut de fapt să fie zdruncinat. Să amintim, încă o dată, celebra 
anecdotă a magicianului, favorit al unui rege căruia i-a dăruit nişte 
veşminte, pe care nu le vedeau, spunea el, decât oamenii moralmente 
ireproşabili. Nici regele, nici curtenii nu îndrăznesc să spună că nu văd 
nimic, până în momentul în care un copil, în inocenta lui, strigă: „De ce 
aleargă regele gol?” Vraja se rupsese. Prestigiul magicianului era su- 
ficient pentru a atribui percepției valoarea unui criteriu de moralitate, 
până în momentul în care inocenta incontestabilă a copilului a distrus 
creditul magicianului. 

Dacă este incontestabil că faptele şi adevărurile scapă domeniului 
argumentării, atâta timp cât sunt recunoscute ca atare - fapt bazat pe 
opoziţia stabilită de Pareto între domeniul logico-experimental şi cel al 
autorităţii! -, când putem spune oare că ne aflăm în prezenţa unui fapt 
sau a unui adevăr? Aşa stau lucrurile, am văzut, atâta timp cât enunţul 
este considerat valabil pentru un auditoriu universal. Pentru a evita 
orice discuție pe această temă, o vom încadra într-o disciplină căreia i 
se presupun admise fundamentele, ale cărei criterii pot face obiectul 
unui acord, explicit sau implicit, de recunoaştere universală. În acest 
caz, şi numai în acesta, validitatea faptului scapă oricărui argument al 
autorităţii: 

Din punct de vedere logico-experimental, adevărul propoziției: "A 
este B' este independent de calitățile morale ale omului care o enunţă. Să 
presupunem că mâine se descoperă că Euclid a fost un asasin, un hoţ, pe 


scurt cel mai rău om care a existat vreodată; ar aduce aceasta vreun 
prejudiciu cât de mic valorii demonstrațiilor din geometria sai? 


Dar este oare permis să extindem exemplul geometriei la toate 
domeniile, aşa cum insinuează Pareto: 


„O anumită propoziție A nu poate fi bună decât dacă ea este făcută 
de un om cinstit; eu demonstrez că cel care face această propoziție nu este 


1 Cf. § 70: Argumentul autorităţii. 
2 V. PARETO, Traité de sociologie générale, IL 8 1444, p. 817. 

cinstit, sau că este plătit ca să o facă; deci am demonstrat că propoziția A 
este dăunătoare țării”. Acest lucru este absurd; iar cel care uzează de acest 
raționament iese complet din domeniul lucrurilor rationalet. 


Dacă Pareto are dreptate să critice acest mod peremptoriu de a 
respinge o propoziție din cauza personalității celui care o avansează, el 
greşeşte atunci când doreşte să neglijeze total acțiunea persoanei asu- 
pra actului. În ceea ce ne priveşte, nu putem decât să ne aliniem opiniei 
lui Whately, referitoare la o remarcă analogă a lui Bentham: 


Dacă măsura propusă este bună, spune Bentham, va deveni ea rea 
pentru că este susținută de un om rău? Dacă ea este rea, va deveni bună 
pentru că este susținută de un om de bine? 


La aceasta, Whately replică: i 


Numai atunci când este vorba despre știință pură, ba mai mult, 
când se discută cu oameni de ştiinţă, caracterul consultanților (ca şi toate 
celelalte argumente probabile) trebuie să fie în totalitate lăsat deoparte?. 


Dacă este adevărat că faptele şi adevărurile scapă oricărei influ- 
ente a persoanei, nu trebuie să se abuzeze de această tehnică de ruptură 
acordând această calitate excepțională unor enunturi în legătură cu care 
nu numai că nu există acord, dar care, în plus, scapă oricărui criteriu 
recunoscut care ar permite să se stabilească, în legătură cu ele, unani- 
mitatea, singura care ar garanta statutul lor de fapt sau de adevăr. 

Unele tehnici ştiinţifice sau practice tind către obiectivitate 
detaşând actul, fie pentru a-l descrie, fie pentru a-l judeca, de agentul 
care l-a comis. Behaviorismul este un exemplu în acest sens; un altul 
este furnizat de concursurile la care concurenții sunt judecaţi după 
performante măsurabile sau, cel putin, la care opera este judecată, fără 
a fi revelat numele autorului ei. În drept, un mare număr de dispoziții 
vizează calificarea anumitor acte, fără să se țină cont de persoana care 
le comite şi fără preocuparea pentru intenția ei. Un astfel de formalism 


! Ibid., 8 1756, pp. 1103-1104. 
2 WHATELY, Elements of Rheloric, Part Il, cap. III, § 4, pp. 162, 164. 

este mai rar în etică, dar morala japoneză pare totuşi că furnizează nişte 
exemple! în acest sens. 

Aceste moduri de a proceda prezintă adesea avantaje incontesta- 
bile, între care primul este acela că facilitează acordul asupra criteriilor; 
dar nu trebuie să uităm niciodată că nu este vorba acolo decât de 
tehnici care, uneori, se arată pline de inconveniente care ulterior trebuie 
remediate. Cea mai bună dovadă în acest sens o constituie încercările 
recente, din dreptul penal, care vizează individualizarea pedepsei. 


Cazurile în care acțiunea actului asupra persoanei sau a persoanei 
asupra actului este ruptă complet sunt relativ rare în practica argumen- 
tativă, pentru că acestea sunt cazuri-limită. Majoritatea tehnicilor care 
sunt utilizate aici vizează nu să suprime, ci să restrângă această acțiune: 
de aceea le vom numi tehnici de frânare. 

Una din aceste tehnici este prejudecata sau, poate mai bine, 
preventia. Actul este interpretat şi judecat în funcție de agent, acesta 
furnizând contextul care permite o mai bună înțelegere a celuilalt. 
Datorită acestui lucru se menține o adecvare între act şi concepția pe 
care o aveam despre persoană. Să remarcăm de altfel că, dacă prejude- 
cata este suficientă pentru a înlătura amenințarea unei incompati- 
bilitäti, ea nu este capabilă să o elimine pe aceasta din urmă atunci când 
ea este prea manifestă. i 

Părtinirea, prejudecata, favorabilă sau defavorabilă, au adesea 
efectul de a ne împiedica să vedem valoarea actului, de a transfera 
asupra acestuia alte valori care țin de agent; a ne păzi de prejudecată 
înseamnă să operăm o ruptură salvatoare între act şi persoană. Dar, 
dacă ne plasăm în punctul de vedere care ni se pare primordial, cel al 
permanenţei persoanei, prejudecata se prezintă ca o tehnică de frânare, 
o tehnică ce se opune reînnoirilor neîncetate ale concepţiei pe care ne-o 
facem despre o persoană şi care contribuie eminamente la stabilitatea 
sa. În timp ce prestigiul poate fi considerat drept factorul care asigură 
acţiunea persoanei asupra actului şi are un rol activ, pozitiv, părtinirea 
corectează o incompatibilitate, intervine atunci când persoana are 


1 R. BENEDICT, The Chrysanthemum and the Sword, Patterns of Japanese Culture, 
p. 151. 

nevoie să fie protejată. Prestigiul şi părtinirea pot acţiona în acelaşi 
sens, dar ele intervin în momente diferite ale argumentării. 

Pentru a evita să dăm impresia că anumite acte sunt judecate în 
funcție de persoană, că am căzut pradă prejudecätii, va trebui, de 
nenumărate ori, să recurgem la precautii. Una dintre ele constă în a face 
ca o părere defavorabilă asupra unui act să fie precedată de anumite 
elogii ale persoanei, şi invers. Aceste elogii vor avea uneori influență 
asupra altor acte ale aceleiaşi persoane, dar tind să o laude pe aceasta şi 
trebuie să stea mărturie pentru impartialitatea noastră. Elogiul adversa- 
rului este deci cel mai adesea altceva decât o formulă de politețe: el 
exercită un efect argumentativ. 

Atunci când, între act şi imaginea pe care ne-am făcut-o despre 
persoană, există o discordantä atât de flagrantă, încât prejudecata nu 
poate reuşi, printr-o interpretare satisfăcătoare, să o elimine, pot fi 
utilizate diverse procedee pentru a împiedica totuşi actul să-şi exercite 
efectele asupra persoanei. 

Se va putea stabili între domenii de activitate o stparare astfel 
încât actul care depinde de unele dintre ele să fie considerat ca irelevant 
pentru ideea pe care ne-o facem despre persoană. În diferite societăți, şi 
în diferite medii, determinarea domeniilor care contează nu se va face 
în acelaşi fel: constanta în muncă, fidelitatea conjugală, milostenia sau 
necredinta, spre exemplu, pot fi, în anumite cazuri, determinante 
pentru imaginea persoanei, iar în altele, să fie expulzate în domeniile 
neglijate. Întinderea acestor domenii inactive face obiectul unui acord, 
cel mai adesea tacit, şi permite chiar caracterizarea unui grup social. 
Este de la sine înțeles că domeniul actelor irelevante poate varia în 
funcţie de persoane: anumite acte, fără importanţă în mintea Prințului, 
vor fi considerate esenţiale pentru ideea pe care ne-o facem despre 
persoane de un rang mai mic, şi invers; acelaşi lucru se va întâmpla cu 
actele care acoperă o perioadă a vieţii, copilăria, spre exemplu. Pentru 
Schopenhauer, acestea sunt actele minore care trebuie să determine 
imaginea noastră despre persoană. Într-adevăr, altele, actele controlate 
pe motivul însuşi al consecinţelor lor posibile, ar avea, după părerea 
lui, o valoare reprezentativă mult mai mică!. Vom putea, de asemenea, 


1 SCHOPENHAUER, Parerga şi Paralipomena, Il, Despre Elică, § 118, p. 238. 

să nu reținem din diversitatea actelor decât un aspect particular; 
uneori, se ia persoana pe părți, fără interacţiune unele cu altele; alteori, 
se contracarează influenţa actului asupra persoanei, fixând-o pe aceasta 
într-un stadiu determinat al existenței sale, precum personajul lui 
Jouhandeau care îi spune clientului său: 


Eu trăiesc în trecut. (...) cine vă repară încălțămintea, nu este decât 
mumia mea, domnule. 


Alături de aceste tehnici de o importanță generală, şi a cărei 
bogăţie incomensurabilă suntem departe de a o fi epuizat, există tehnici 
de importanţă restrânsă, care nu se aplică decât unor acte determinate. 
Una dintre ele este recurgerea la noțiunea de excepție. Se va pretexta 
caracterul excepțional al actului pentru a-i diminua influenţa asupra 
imaginii persoanei. 

Uneori, un act va fi descris ca inabil, ineficient, pentru a sugera că 
persoana nu s-a inserat în el întreagă, cu toate forțele sale, cu ceea ce are 
ea mai bun, şi deci el nu este o veritabilă manifestare a ei. 

În sens invers, pentru ca actul să nu sufere de imaginea pe care 
ne-o facem despre persoană, vom pretinde că actul nu emană de la ea, 
că ea nu este decât un purtător de cuvânt, un martor: 


Predicatorii corupți, se întreabă Bossuet?, pot ei propovădui viața 
veşnică? 


Şi răspunde, reluând o comparaţie a Sfântului Augustin: 


Tufisul poartă un fruct care nu îi aparține, dar care nu-i mai puțin 
strugure, chiar dacă se sprijină pe tufiş (...). Nu dispretuiti acest strugure, 
sub pretext că il vedeţi printre spini; nu respingeti această doctrină, 
pentru că este înconjurată de moravuri rele: ea vine tot de la Dumnezeu 


LA 


Faptul de a atribui actul nu autorului său, ci norocului, de a 
atribui o judecată unor terți, unui cineva impersonal, şi multe alte pro- 
cedee cunoscute vizează, din motivele cele mai diverse, să scadă 
solidaritatea dintre act şi persoană. 


1 M. JOUHANDEAU, Un monde, p. 35. 
2 BOSSUET, Sermons, vol. Il: Sur les vaines excuses des pécheurs, p. 489. 

Toate aceste tehnici sunt aplicate, din abundență, în dezbaterile 
judiciare, în special in penal. Tratatele de retorică ale anticilor nu omit 
aproape niciodată să semnaleze că vinovatul poate, în deprecatie, să-şi 
recunoască crima, dar să implore mila în numele trecutului său!. Se 
încearcă să se intensifice legătura persoanei cu actele ei lăudabile şi să 
se diminueze cea cu actele pentru care este judecată. Rolul oratorului 
va fi acela de a face să se admită o imagine a persoanei bună să 
stârnească mila judecătorilor. 


6 72. Discursul ca act al oratorului 


În raporturile dintre act şi persoană, discursul, ca act al oratorului, 
merită o atenție deosebită, în acelaşi timp pentru că, pentru mulți, 
discursul este manifestarea, prin excelență, a persoanei şi pentru că 
interacțiunea dintre orator şi discurs joacă un rol foarte important în 
argumentare. Fie că vrea sau nu vrea, fie că utilizează sau nu el însuşi 
legături de tipul act-persoană, oratorul riscă să fie analizat de către 
auditor, în legătură cu discursul lui. Această interacțiune dintre orator 
şi discurs ar fi chiar caracteristica argumentării, în opoziție cu demon- 
stratia. În cazul deductiei formale, rolul oratorului este redus la mini- 
mum; el creşte în măsura în care limbajul utilizat se îndepărtează de 
univocitate, în măsura în care contextul, intențiile şi scopurile capătă 
importanţă. 

Este adevărat, după cum a remarcat Pareto, că moralitatea lui 
Euclid nu influențează cu nimic validitatea demonstrațiilor sale geome- 
trice, dar dacă cel care ne recomandă un candidat speră să obțină din 
numirea sau din alegerea acestuia din urmă un avantaj personal 
apreciabil, importanța recomandării sale se va resimti în mod inevi- 
tabil? din această cauză. Să nu uităm, într-adevăr, că persoana este 
contextul cel mai prețios pentru a aprecia sensul şi greutatea unei 
afirmaţii, mai ales atunci când este vorba despre enunturi integrate 
într-un sistem mai mult sau mai putin rigid, pentru care locul ocupat şi 
rolul jucat în sistem furnizează criterii suficiente de interpretare. 


1 Cf. Retorica pentru Herennius, cartea I, § 24. 
2 Cf. Ch. L. STEVENSON, Ethics and Language, p. 128. 

Dar cuvintele celuilalt, reproduse de orator, îşi schimbă semnifi- 
catia, căci cel care le repetă ia întotdeauna față de ele o poziție oarecum 
nouă, fie şi numai prin gradul de importanță pe care le-o acordă. Acest 
lucru este adevărat în privinţa enunturilor care figurează în argumen- 
tele autorității. Este adevărat şi în ceea ce priveşte cuvintele copiilor. 
Lewis Carroll are dreptate să semnaleze unuia dintre prietenii săi că 
unele remarci blasfemiatoare, care sunt inocente când sunt făcute de 
copii, îşi pierd acest caracter când sunt repetate de adulți!. Într-un sens 
opus, o remarcă injurioasă, şi care ar merita o chemare la ordine a 
deputatului vinovat, pierde din gravitate în ochii celui care presupune 
că este vorba despre un citat2. 

Să semnalăm, pe această temă, un interesant studiu american, 
care critică procedeele utilizate în mod obişnuit în psihologia socială 
pentru a determina influența prestigiului. Mai întâi subiecții sunt 
întrebaţi în ce măsură sunt de acord cu o serie de judecăţi; li se pre- 
zintă, mai târziu, aceleaşi judecăţi furnizându-li-se referințe despre 
autorii lor. Rezultatele obținute nu dovedesc deloc, după cum se crede 
în general, că subiecţii îşi modifică aprecierea doar în funcţie de 
prestigiul acordat autorului, toate celelalte elemente rămânând inva- 
riabile. De fapt, enunţul nu este acelaşi, atunci când provine de la 
cutare sau cutare autor, el îşi schimbă semnificaţia; nu este un simplu 
transfer de valori, ci o reinterpretare într-un nou context, furnizat de 
ceea ce se ştie despre autorul prezumat. Rezultă de aici că influența 
recunoscută prestigiului, şi puterii de sugestie pe care o exercită el, se 
manifestă într-un mod mai putin irațional şi mai putin simplist decât 
s-a crezut. 

Ținând cont de raporturile care există între opinia despre orator şi 
felul în care îi este apreciat discursul, maeştrii antici ai retoricii au 
extras de aici, cu mult timp în urmă, sfaturi practice, recomandând ora- 


IL CARROLL, Alice's Adventures in Wonderland, Introduction, p. XI. 

2 Dezbatere la Camera Comunelor din 4 octombrie 1949, după N. Y. Herald Tribune 
din 5 oct, ed. de Paris. 

3 S. E. ASCH, The doctrine of suggestion, prestige and imitation in social 
psychology, Psychological Review, vol. 55, pp. 250 la 276. Cf. şi, de acelaşi 
autor, Social psychology, pp. 387 la 449. 

torilor să dea o impresie favorabilă despre persoana lor, să-şi atragă 
stima, bunăvoința, simpatia auditoriului lori; adversarii lor, dimpo- 
trivă, trebuiau să se străduiască să-i devalorizeze, atacându-le persoana 
şi intențiile. 

Oratorul trebuie, într-adevăr, să inspire încredere: fără ea, discur- 
sul său nu merită credit. Pentru a respinge o acuzație, Aristotel sfătuieşte: 


(...) să acuzi la rândul tău pe cel care acuză, căci ar fi absurd, dacă unul 
este el însuşi nevrednic de incredere, discursurile lui să fie demne de 
incredere?. 


Cei care sunt presupusi nedemni de încredere nici măcar nu sunt 
admişi la bara martorilor, iar anumite reguli ale procedurii judiciare, 
foarte explicite, vizează să asigure excluderea lor. 

Astăzi, sfatul de a-l respinge pe adversar prin atacuri ad personam, 
dacă poate fi urmat în anumite cazuri particulare - când este vorba de a 
descalifica un martor mincinos - ar risca mai mereu desconsiderarea 
celui care l-ar aplica. Prestigiul ştiinţei şi al metodelor sale de verificare 
a diminuat creditul oricărei argumentări care se îndepărtează de 
subiect, care îl atacă mai degrabă pe adversar decât punctul lui de 
vedere; dar această distincţie nu funcţionează decât în domenii în care 
criterii recunoscute permit separarea discursului de orator, grație unor 
tehnici de ruptură. În multe dintre domenii şi mai ales când este vorba 
despre edificare, persoana oratorului joacă un rol proeminent: 


Un cleric monden sau necucernic este declamator, dacă urcă în 
amvon. (...) Există, dimpotrivă, şi oameni evlavioşi a căror prestanță este, 
numai ea, de ajuns pentru a te convinge: doar ce se ivesc, şi întreaga 
suflare care urmează să-i asculte este mişcată din prima clipă şi ca şi 
convinsă prin simpla lor prezenţă; predica pe care au s-o rostească va face 
ce mai rămâne de făcut 3. 


! Cf. 6: Ordinul discursului si,conditionarea auditoriului. 

2 ARISTOTEL, Retorica, cartea III, cap. XV, 8 7, 1416 n,. (Ed. rom.: Editura IRI, 
Bucureşti, 2004, p. 351; n.t.) 

3 LA BRUYÈRE, Caractères. De la chaire, 24, p. 464. (Ed. rom.: Editura pentru 
Literatură, Bucureşti, 1968, pp. 283-284; ut) 

Aceleaşi cuvinte produc un efect cu totul diferit, în funcție de cel 
care le pronunță: 


Acelaşi stil, spune pe bună dreptate Quintilian, este socotit adesea 
liber la un anumit orator, nebunesc la un altul, îngâmfat la al treilea’. 


Funcţiile exercitate, ca şi persoana oratorului, constituie un context a 
cărui influenţă este indubitabilă: membrii juriului vor aprecia în mod 
total diferit aceleaşi remarci pronunțate de judecător, avocat sau procuror. 

Dacă persoana oratorului furnizează un context discursului, pe de 
altă parte, acesta din urmă determină opinia pe care o vom avea despre 
ea. Ceea ce anticii numeau ethos oratoric se rezumă la impresia pe care 
oratorul, prin cuvintele sale, o dă despre el însuşi?. 


Nu sprijini afaceri proaste, spune Isocrate, şi nu te face avocatul lor; 
ai da impresia că şi tu comiţi actele cărora le iei apărarea în fața celorlalţi?. 


Deşi este de dorit ca discursul să contribuie la buna părere pe care 
auditoriul şi-o poate forma despre orator, se întâmplă destul de rar ca 
oratorului, pentru a reuşi, să-i fie permis să-şi facă propriul elogiu. 
Cazurile în care acest procedeu este admisibil au fost minuțios 
examinate de Plutarhi: ele se rezumă la situaţiile în care elogiul nu 
constituie decât un mijloc indispensabil pentru atingerea unui scop 
legitimă; în toate cazurile în care vanitatea pare a-l determina, elogiul 
de sine produce un efect deplorabil asupra auditorilor. Platon îi 
prezenta pe toți sofiştii drept lăudăroşi pentru că, preocupat mai 
degrabă de adevăr decât de adeziune, nu vedea ce importanță putea 
avea pentru afacere prestigiul oratorului; dar imediat ce analizăm 


1 QUINTILIAN, Arta oratoncă, vol. III, cartea XI, cap. I, 8 37. (Ed. rom.: Minerva, 
Bucureşti, 1974, p. 243; n.t.) 

2 ARISTOTEL, Retorica, cartea I, cap. 2, 1356 a; cartea II, cap. 21, 1395 b; Topica, 
cartea VIII, cap. 9, 160 b; CICERO, Arta oratoriei, § 22, p. 41; QUINTILIAN, 
Arta oratorică, vol. II, cartea VI, cap. II, 88 8 şi urm.; Cf. W. SÜSS, Etlios, 
Studien zur ălteren griechischen Rhetorik. 

3 ISOCR ATE, Discursuri: Către Demonicos, § 37. 

4 PLUTARH, Scrieri morale: Cum te poți lăuda pe tine însuţi fără să te expui invidiei. 

5 Cf. § 64: Scopurile şi mijloacele. 

aceste procedee sub unghiul argumentării, le putem găsi o justificare ce 
le face mai putin neplăcute. 

Astăzi, elogiul pe care l-ar face oratorul propriei lui persoane ne 
pare cel mai adesea deplasat şi ridicol. În mod obişnuit preşedintele 
unei şedinţe îşi asumă acest rol, dar în majoritatea cazurilor oratorul 
este cunoscut, fie pentru că vorbeşte unui auditoriu familiar, fie pentru 
că se ştie cine este el, datorită presei şi tuturor formelor modeme de 
publicitate. Viața oratorului, în măsura în care este publică, constituie 
un lung preambul pentru discursul säu!. 

Din cauza interacțiunii constante între judecata referitoare la ora- 
tor şi cea referitoare la discursul lui, cel care argumentează îşi expune 
în mod constant într-o oarecare măsură prestigiul, care creşte sau 
descreşte după efectele argumentării. O argumentare ruşinoasă, slabă 
sau incoerentă, nu-i poate decât dăuna oratorului; vigoarea rationa- 
mentului, claritatea şi noblețea stilului vor decide, dimpotrivă, în 
favoarea sa. Din cauza solidarității dintre discurs şi orator, majoritatea 
discuțiilor, mai ales în prezența unor martori, seamănă puțin cu un 
duel, în care se caută mai putin acordul decât victoria: sunt cunoscute 
abuzurile la care a condus eristica. Dar a căuta victorii nu înseamnă 
numai o aspirație puerilă sau o manifestare de orgoliu, înseamnă şi un 
mijloc pentru orator de a-şi asigura condiții mai bune pentru a persuada. 

Oratorul va fi interesat să-şi concilieze auditoriul, fie arătându-şi 
solidaritatea cu el, fie dovedindu-i stima, fie abandonându-se integri- 
tätii acestuia. O figură, acea permissio, termen tradus adesea prin concesie, 
este ilustrată de acest pasaj din Retorica pentru Herennius: 


Întrucât totul mi-a fost luat, şi mi-au rămas doar sufletul şi corpul, 
chiar şi aceste bunuri... fi le incredintez...2 


Vorbim despre figură, pentru că oratorul ba nu se poate sustrage 
sentinței, ba nu are deloc intenţia să i se supună realmente. 

Oratorul, trebuind să-şi asume adesea rolul de mentor, rolul celui 
care dă sfaturi, care dojeneşte, care dirijează, trebuie să vegheze la a nu 
provoca publicului său un sentiment de inferioritate şi de ostilitate în 


1 Cf. 8 104: Ordinul discursului şi conditionarea auditoriu lui. 
2 Retorica pentru Herennius, cartea IV, 6 146. 

privința sa: trebuie ca auditoriul să aibă impresia că decide în deplină 
libertate: Jouhandeau, în nişte pagini foarte frumoase, explică discreția 
divină prin respectul lui Dumnezeu pentru eul uman: în ciuda puterii 
sale, Dumnezeu ar renunța la tot ceea ce poate părea o atingere adusă 
independenței noastre de judecată, până la a dori să pară absent), 

Toate tehnicile care favorizează comuniunea oratorului cu audito- 
riul vor atenua opoziția dintre ei, care este nefastă atunci când rolul 
oratorului este de a persuada. Ceremonialul, tehnică de distincţie, care 
scoate în evidenţă strălucirea oratorului, va putea fi el însuşi favorabil 
persuasiunii, dacă auditorii îl iau drept un ritual la care şi ei participă. 

Când este vorba despre a comunica fapte, persoana oratorului 
pare mult mai putin angajată decât atunci când este vorba de a emite 
aprecieri. Dar, chiar şi în acest caz, atitudinea oratorului poate arăta 
stima față de public: prudenţă, restricţii, refuz de a se pronunţa asupra 
unui punct în care este totuşi competent, racursiuri în expunere? pot fi 
tot atâtea omagii aduse auditoriului. 

Când este vorba despre iniţiere într-o disciplină, sentimentul de 
inferioritate al auditoriului nu funcţionează, pentru că acesta are, în 
prealabil, dorința de a-şi asimila această disciplină. Rolul magistrului îl 
apropie pe acesta, orice s-ar putea crede, mult mai mult de preot decât 
de propagandist?. 

Să remarcăm, în încheiere, că solidaritatea dintre act şi persoană 
există şi în mintea auditoriului. Ştim deja că valoarea argumentelor va 
fi evaluată după cea a auditoriilor care le acordă credit‘. Invers, un 
auditoriu poate fi lăudat sau blamat după genul de discursuri care se 
bucură de audiența sa, genul de oratori pe care îi ascultă cu plăcere, 
genul de raționamente la care el consimte. Legătura act-persoană, în 
mintea auditoriului, are repercusiuni asupra efectelor argumentării. 


1 M. JOUHANDEAU, Essai sur moi-même, p. 146. 

2 Cf. C. K. OGDEN şi I. A. RICHARDS, The meaning of meaning, p. 225. 

3 Cf. 8 12: Educaţie şi propagandă. 

1 Cf. § 5: Adaptarea oratorului la auditoriu; $ 6: A persuada şi a convinge; cf. şi 
§ 97: Interacțiunea şi forța argumentelor. Se va găsi la C. I. HOVLAND, A. A 
LUMSDAINE şi F. D. SCHEFFIELD, Experiments on Mass Communication, 
pp. 166-168, 190-194, 275-278, o încercare de a caracteriza şi de a ierarhiza 
opiniile după auditoriile care le admit. 

Referirea la solidaritatea :n discuţie se poate suprapune pe argumentele 
convenite, ca şi pe legătura dintre orator şi discurs, şi poate interfera cu 
aceste ultime elemente. 


$ 73. Grupul şi membrii săi 


Se poate considera că legătura dintre persoană şi actele sale, cu 
toate argumentările pe care le poate suscita ea, este prototipul unei serii 
de legături care dau naştere aceloraşi interacțiuni şi se pretează acelo- 
raşi argumentări. Cel mai banal, probabil, între acestea, este raportul 
stabilit între un grup şi membrii săi, aceştia din urmă fiind manifestarea 
grupului, după cum actul este expresia persoanei. 

Să remarcăm imediat că nu invocăm aici o sociologie organicistă 
sau à la Durkheim, care ar duce la o personificare a grupului şi care i-ar 
atribui celui din urmă toate proprietățile persoanei. Aceste teorii nu 
sunt decât concepții particulare despre relaţia la care facem aluzie, în 
timp ce aceasta este implicită în orice afirmaţie care priveşte un grup, 
desemnat altfel decât prin enumerarea membrilor săi. 

Astfel, putem repeta aici ceea ce am spus despre raportul dintre 
persoană şi actele sale: indivizii au influență asupra imaginii pe care o 
avem despre grupurile cărora le aparțin ei şi, invers, ceea ce credem 
despre grup ne predispune la o anumită imagine pe care o avem despre 
cei care fac parte din el; dacă o academie dă strălucire membrilor săi, 
fiecare dintre aceştia contribuie la reprezentarea şi la strălucirea acade- 
miei. 

Valoarea unui individ se răsfrânge asupra grupului; o deficiență 
individuală, în anumite cazuri, poate compromite reputația unui grup 
întreg, cu atât mai uşor cu cât se refuză utilizarea tehnicilor de ruptură. 

Jouhandeau povesteşte următoarea anecdotă: 


Eliza a chemat un marocan să-i descarce lemnele de foc şi acesta 
constată că un francez, care trebuie să-l ajute, îl ajută atât de rău, încât la 
sfârşit, el exclamă, în aplauzele Elizei: „Când te gândeşti că eu sunt 
colonizat de “aşa ceva’”!! 


, 


1 JOUHANDEAU, Un monde, p. 251. 

Invers, prestigiul grupului poate favoriza propagarea ideilor, obi- 
ceiurilor şi modelor sale, a produselor şi procedeelor lui; ştim ce serios 
handicap poate, dimpotrivă, constitui ostilitatea arătată grupului 
pentru această propagare. 

Argumentarea privitoare la grup şi la membrii săi este mult mai 
complexă decât cea referitoare la pesoană şi la actele ei, mai întâi 
pentru că o aceeaşi persoană aparține întotdeauna unor grupuri mul- 
tiple, dar mai ales pentru că noțiunea de grup este mai indeterminată 
decât cea de persoană. Ezitarea se poate referi la graniţele grupului şi, 
de asemenea, la însăşi existența lui. 

Unele grupuri - nationale, familiale, religioase, profesionale - vor 
fi recunoscute de toți, ba chiar garantate de instituții. Dar altele apar 
din modul în care se comportă membrii lor: astfel, la şcoală, în inte- 
riorul unor elase de copii, se pot forma subdiviziuni bazate pe vârstă, 
sex, rasă, religie, subdiviziuni mai mult sau mai puțin calchiate pe cate- 
gorii sociale existente; se poate produce: o opoziție între cei mici şi cei 
mari, care vor forma două grupuri caracteristice, ai căror membri se 
simt solidari. 

Dacă realitatea grupului depinde de atitudinea membrilor săi, ea 
depinde în aceeaşi măsură, iar uneori şi mai mult, de atitudinea 
străinilor. Aceştia au tendința de a considera că au de-a face cu un grup 
social de fiecare dată când ei au un comportament diferit de cel al 
membrilor acestuia, noțiunea de grup servind la a descrie, la a explica 
sau la a justifica acest comportament diferențiat şi servind de asemenea 
la a susține argumentele de care ne ocupăm aici. Această preocupare 
pentru argumentare explică, să subliniem acest lucru, tendința de a-i 
constitui ca grup, pentru a-i face solidari, pe toți cei la care se observă o 
aceeaşi atitudine, pe adversarii sau pe partizanii unui anumit punct de 
vedere, ai unei anumite persoane sau ai unui anumit mod de a acționa. 
Această pretenție nu va fi întotdeauna admisă. Pe scurt, noțiunea de 
grup este un element argumentativ eminamente supus controversei, 
instabil, dar de o importanţă capitală. 

Interacțiunea dintre individ şi grup poate fi utilizată pentru a 
valoriza sau pentru a devaloriza fie pe unul, fie pe altul. Se va insista pe 
erorile unor arheologi pentru a-i descalifica pe specialiştii în această 

materie!. Invers, dacă nu-ți poți face propriul elogiu, te poți prezenta ca 
aderent al cutărei politici sau ca membru al cutărei Biserici, ceea ce este 
susceptibil de a constitui o solidă recomandare2. Să remarcăm că avem 
aici o aplicaţie a tehnicii foarte eficiente care constă în a face să treacă 
judecăți de apreciere neexprimate sub aparența unor judecăți de fapt 
indiscutabile?. Oratorul nu insistă pe valorizarea implicită de către 
auditori a tuturor celor care aparțin grupului în discuţie: doar în măsura în 
care pare de la sine înțeleasă aceasta acționează cel mai bine. 

Apartenența la un grup dat poate determina, într-adevăr, 
prezumarea existenței unor calități în conducătorul membrilor săi, iar 
această prezumție este cu atât mai puternică, cu cât sentimentul de 
clasă sau de castă este mai pronunțat. Astfel, Racine este preocupatsă o 
facă pe Fedra un pic mai putin odioasă decât în tragedia greacă, din 
cauza rangului pe care îl ocupă: 


Am crezut, scrie el în prefața sa la Fedra, referitor la calomnie, că avea 
ceva prea josnic şi prea tenebros pentru a o pune în gura unei prințese care 
are, de altfel, sentimente atât de nobile şi de virtuoase. Această josnicie mi 
s-a părut mai potrivită cu o doică, ce putea avea înclinații mai servile...*. 


Anumite moduri de a ne comporta sunt conforme cu ideea pe care 
ne-o facem despre membrii unui grup: comportamentul nobililor este 
nobil, cel al răilor este rău, cel al creştinilor, creştinesc, cel al oamenilor, 
uman; comportamentul este adesea descris de denumirea însăşi a 
grupului; pe de altă parte el reacționează asupra imaginii pe care ne-o 
facem despre acesta. 

Valoarea actului depinde, o ştim, de prestigiul individului; valoa- 
rea individului depinde de ceea ce este atribuit grupului; persoana şi 
grupul joacă în raport cu actele şi cu indivizii un rol analog, care se 
poate conjuga. Grupul se va mândri cu conduita celor pe care îi consi- 
deră membrii lui, va neglija adesea să se ocupe de străini: 


1 VAYSON DE PRADENNE, Les fraudes en archéologie préhistorique, p. 314. 
2 WHATELY, Elements of Rhetoric, Partea II, cap. III, 83, pp. 159-160. 

3 Cf. § 43: Statutul elementelor de argumentare şi prezentarea lor. 

+ RACINE, Bibl. de la Pléiade, 1, Préface à Phèdre, p. 763. 

Mortile exemplare ale lacedemonienilor nu ne emotioneazä deloc. 
Ce ne pot aduce ele? Numai moartea martirilor ne emotioneazä; căci ei 
sunt „membrele noastre”!. 


Pentru legătura individ-grup, tehnicile de ruptură par mai puțin 
elaborate decât pentru legătura act-persoană, în sensul că noi nu 
întâlnim cazuri limită în care orice reacție este suspendată, ca în cazul 
Fiintei perfecte sau a judecății considerate ca un fapt. Nu există grup 
perfect, în sensul cerut aici, nici societatea zeilor antici, nici societatea 
creştină, nici familia princiară. Ceea ce se apropie cel mai mult de 
noțiunea de grup perfect este noțiunea unei umanitäti care nu ar avea 
în privinţa caracterului doar ceea ce este.comun tuturor oamenilor şi nu 
ar fi influenţată de comportamentul oamenilor oricât de numeroşi ar fi 
ei. 

Pe de altă parte, individul rațional, cel care se supune numai ordinii 
universale, nu ar fi el separat de orice grup?, comportamentul lui nu ar 
avea o obiectivitate ce corespunde celei a faptului? Dar acordul asupra 
ordinii universale este departe de a fi garantat vreodată. 

De aceea, singura tehnică ce permite realizarea unei rupturi de 
interacțiune între grup şi individ este excluderea acestuia: ea va putea fi 
aplicată fie de individul însuşi, fie de ceilalți membri ai grupului, fie de 
terți. Dacă cineva exprimă o opinie în mod violent opusă celei a 
celorlalți membri ai grupului şi dacă se refuză să se admită că această 
opinie ar putea fi declarată ca aparținând grupului, o ruptură se va 
impune: se va vedea o incompatibilitate între adeziunea la o anumită 
teză şi apartenența la un anumit grup. Cel care nu mai împărtăşeşte 
opiniile grupului, declarând în acelaşi timp în mod clar că nu vrea să se 
despartă de el, va trebui să uzeze de disocieri opunând, spre exemplu, 
adevărata doctrină celei a majorităţii?. Dar se înțelege de la sine că 
majoritatea poate să nu fie de aceeaşi părere şi să procedeze la exclu- 
derea membrului nonconformist. O astfel de procedură poate fi 
aplicată pentru orice fel de acțiune considerată incompatibilă cu intere- 


1 PASCAL, Cugetări, p. 1053 (481 ed. Brunschvicg). (Ed. rom: p. 348. Traducere 
de Maria şi Cezar Ivănescu; n.t.) 

2 E. DUPREEL, Essais pluralistes, pp. 71-72 (Despre necesitate). 

3 Cf. § 90: Cuplul „aparenţă-realitate”. 

sele sau cu onoarea gripului. Aproape întotdeauna excluderea are 
drept consecinţă afilierea individului la un alt grup, afiliere care face, în 
anumite cazuri, evidentă -uptura cu grupul precedent. 

Se întâmplă ca excluderea să fie căutată de individul însuşi: în 
acest caz, cel care are anumite caractere exterioare, ce servesc în mod 
curent drept criteriu pentru recunoaşterea apartenenței la un grup, va 
suscita excluderea lui - în ochii terţilor, mai ales -, opunându-se credin- 
telor grupului sau adoptând credințele altuia. Rezultă de aici că o 
aceeaşi critică față de un grup va avea o influenţă foarte diferită după 
cum provine de la cineva care rămâne solidar cu grupul, de la cineva 
care vrea să se desprindă de el sau de la persoane care îi sunt, în orice 
caz, exterioare. 

Să subliniem că problema legăturii individ-grup, în argumentare, 
se complică, în raport cu problema act-persoană, prin faptul includerii 
posibile a unui individ într-un grup din care nu făcea parte până în 
prezent. Dacă individul a apără opiniile grupului B, el va putea fi 
integrat, de către terți, în acest grup. Din acest moment argumentele 
sale, judecätile sale, vor fi interpretate ca fiind cele ale unui membru al 
grupului B, şi nu ale unui observator străin. De unde uneori interesul 
argumentării de a menține distanţele dintre individ şi anumite grupuri 
pe care le favorizează el. 

Un grup care respinge imediat şi cvasi automat orice membru al 
cărui comportament este aberant, care nu consimte niciodată să ser- 
vească drept garanție membrilor săi, se apropie cel mai mult de situația 
persoanei perfecte. Dar aceasta cere o critică constantă, tot atât de 
severă, măcar, ca cea a terţilor; iar aceasta antrenează, orice ar fi, o 
modificare a grupului, fie şi numai în compoziţia lui. Această modifi- 
care poate fi percepută ca o simplă operație matematică, dar va fi mai 
des percepută ca o remaniere. 

Mai frecvente decât tehnicile de ruptură sunt tehnicile de frânare. 
Unul dintre progresele dreptului a constat în înlocuirea responsa- 
bilitätii colective cu responsabilitatea individuală, permițând să nu se 
pună în contul eşecurilor grupului actele pe care legislaţia le condamnă 
şi le urmăreşte; dar aceasta nu este decât o tehnică juridică, pe care o 
poate repudia un moralist sau un sociolog. 

Tehnicile de frânare, de utilizare mai extinsă, vor fi recurgerea la 
prejudecată şi la exceptare. Această ultimă tehnică se va utiliza cu atât 
mai mult succes, cu cât indivizii vor trece drept mai puțin reprezen- 
tativi pentru grup: dacă şefii, delegaţii sau purtătorii de cuvânt oficiali 
sunt considetati adesea ca întruchipând grupul, este pentru că este mai 
greu să li se elimine părerea sau opiniile considerate excepționale. S-a 
subliniat că Bismarck, în discursurile 'sale parlamentare, combătea 
partidele în persoana şefilor lori. 

Uneori se va pretinde că afirmaţiile ridicole sau stupide ale unui 
individ nu pot fi atribuite, fără sofism, grupului?, ceea ce echivalează cu 
a i se cere auditorului să procedeze la o triere, şi nu-l consideră deloc 
reprezentativ pe individul ale cărui afirmaţii sunt eronate sau nesuste- 
nabile. 

O altă tehnică de frânare, destinată revelării faptului că individul 
nu reprezintă grupul, nu se identifică cu nici un grup determinat, este 
de a-l solidariza, parte cu unii dintre ei, parte cu alții. După Bernanos: 


Omul din Vechiul Regim avea conştiinţa catolică, inima şi creierul 
monarhiste, iar temperamentul republican?. 


Toate aceste tehnici de frânare au repercusiuni asupra celor două 
componente ale legăturii individ-grup. Recurgerea la exceptare nu 
tinde doar să frâneze acțiunea pe care o exercită comportamentul indi- 
vidului asupra imaginii pe care ne-o facem despre grup. El poate avea, 
de asemenea, ca efect valorizarea sau devalorizarea individului, pre- 
zentându-l drept unic, provocarea intenţionată a unui efect de surpriză. 


Dezminte-fi metelmele nației. Apa împărtăşeşte însuşirile bune sau 
rele ale vinelor prin care curge, iar omul pe-ale climei în care s-a născut. 
(...) Nu e naţiune, nici chiar dintre cele mai culte, scutită de vreun defect 
originar, pe care vecinii nu pregetă să-l veştejească, fie prin viclenie, fie ca 
mingâiere. E triumfătoare dibăcie să-ndrepţi sau măcar să dezminţi aceste 


1 H WUNDERLICH, Die Kunst der Rede in ihren Hauptziigen an den Reden 
Bismarcks dargestellt, p. 85. 

2 Cf. BENTHAM, Opere, t. I: Tratat despre sofismele politice, p. 473. 

3 BERNANOS, Scandale de la vérité, p. 27. 

stigmate naţionale: dobândeşti astfel aplaudabilă faimă de unic între ai 
tăi, căci ceea ce este mai putin aşteptat e prețuit mai multi. 


Cu cât prejudecata împotriva grupului este mai defavorabilă, cu 
cât exceptarea pare mai greu de conceput, cu atât membrii grupului, 
care nu vor să fie pasibili de condamnarea generală, vor trebui să se 
străduiască pentru a li se recunoaşte acest statut excepțional. De aici 
aceste remarci triste ale unui negru: 


Am auzit adesea acest raționament. Nu mi-a repetat mama de nenu- 
mărate ori că este deja destul de rău că sunt negru pentru a mai comite 
cea mai mică greşeală? Da, ştiu că toată lumea, albi şi negri, este de acord 
asupra faptului că un negru, atrăgând atât de puțină indulgență din 
cauza culorii sale, nu poate fi tolerat decât în măsura în care se comportă 
ca un sfânt. 


6 74. Alte legături de coexistentä, actul şi esența 


Aceleaşi interacțiuni pe care le-am constatat în raporturile actului 
şi ale persoanei, ale individului şi ale grupului, se regăsesc de fiecare 
dată când evenimente, obiecte, ființe, instituții sunt grupate în mod 
comprehensiv, încât ajung să fie considerate caracteristice unei epoci, 
unui stil, unui regim, unei structuri. Aceste construcții intelectuale se 
străduiesc să asocieze şi să explice fenomene particulare, concrete, 
individuale, tratându-le drept manifestări ale unei esențe care are ca 
expresie şi alte evenimente, obiecte, ființe sau instituții. Istoria, 
sociologia, estetica constituie câmpul de predilecție al explicatiilor de 
acest tip: evenimentele caracterizează o epocă, operele un stil, insti- 
tutiile un regim; chiar şi comportamentele şi felul de a fi al oamenilor 
pot fi explicate nu numai prin apartenența lor la un grup, dar şi prin 
epoca sau regimul de care tin: a vorbi despre omul din Evul Mediu sau 
despre un comportament capitalist, înseamnă să încerci să arăţi cum 
participă acest om, acest comportament la o esență şi cum o exprimă şi 
cum permit, la rândul lor, să fie caracterizată. 


1 B. GRACIAN, L'homme de cour, p. 8 (Maxima IX: Dezminte-ţi defectele natiei). 
(Ed. rom.: Humanitas, Bucureşti, 1994, p. 241; n.t.) 
2 J. ZOBEL, La rue Cases-Negres, p. 292. 

Noțiunea de esență, elaborată în filozofie, este totuşi familiară 
gândirii simțului comun, iar raporturile sale cu tot ceea ce o exprimă 
sunt concepute după modelul raportului persoanei cu actele sale. Am 
văzut cum, plecând de la unele acte caracteristice, ajungem să calificăm 
pe cineva drept erou, să fixăm aspectele unei persoanei. Printr-un 
procedeu analog se ajunge, plecând de la un verb, de la un adjectiv sau 
de la o expresie care desemnează o relație, la a forma esențe („jucăto- 
rul”, ,patriotul”, „mama”), care caracterizează anumite clase de ființe 
al căror comportament îl explică ele. 

De fiecare dată când, în loc să se poată interpreta unul prin altul, 
actul şi esența par a se opune, se vor aplica aceste procedee care vor 
permite justificarea incompatibilitätii: omul care nu este din epoca lui 
va fi un precursor sau un întârziat, opera care prezintă caractere 
diferite de stilul autorului va fi fost elaborată sub o influenţă străină sau 
va manifesta deja semne de degenerescentä, nu va mai fi o expresie tot 
atât de pură a stilului în discuţie; ceea ce nu corespunde imaginii 
esenței va fi excepțional, iar această excepție va fi justificată printr-una 
sau prin alta dintre nenumăratele explicații imaginabile. 

Recurgerea la noțiunea de esență va permite anexarea unor eveni- 
mente variabile la o structură stabilă, singura care ar avea importanţă: 
philosophia perennis este un exemplu clasic în acest sens. Recurgerea la 
noțiunea de esență poate fi, de asemenea, implicită şi poate servi la 
justificarea unor schimbări: spre exemplu, modificările de tarif vamal 
dintr-o țară vor fi considerate rezultatul voinţei de a menţine o anumită 
structură economică?. Politica devine structura economică în act: 
variațiile acestei politici, explicate prin cauze ocazionale, nu sunt decât 
accidente. 

Să notăm, în legătură cu aceasta, că ceea ce corespunde esenței, în 
afara unor fenomene biologice, poate fi determinat, în majoritatea 
cazurilor, cu o libertate care o depăşeşte pe cea a legăturii act-persoană. 
Dar se înțelege de la sine că în raport cu această esenţă, oricare ar fi 
modul de a o stabili, vor funcționa toate fenomenele de ruptură şi de 


1 Cf. § 68: Persoana şi actele sale. 
2 Cf. J]. WEILLER, Problèmes d'économie internationale, vol. II, pp. 282 la 300. 

frânare care vizează restabilirea unei compatibilitäti între esență şi 
manifestările sale. 

Două noțiuni interesante, cele de abuz şi de carentä, sunt corelative 
cu noțiunea de esență, care exprimă felul normal în care se prezintă 
lucrurile. Va fi suficient să menționăm abuzul sau carenta pentru ca 
auditorul să se refere la o esență presupusă în mod explicit. 

Astfel, maxima „nu trebuie să argumentăm cu abuzul împotriva 
uzajului” este adesea, după părerea lui Benthami, un mijloc sofistic de 
a nu ține cont de relele efecte ale unei instituții. Se consideră abuz relele 
efecte care decurg din ea, iar uzaj ceea ce este ea în mod ideal în mintea 
promotorilor săi şi care ar corespunde deci esenței sale. 

Ceea ce este intentional, admitem adesea, este ceea ce determină 
esenţa. Restul, ceea ce contravine acestui obiectiv, este considerat abuz, 
accident. Această legătură între intenţie şi esenţă este evidentă în acest 
pasaj din Bossuet: 


Veţi considera bizar poate că fac elogii atât de mari ingerilor rebeli 
şi dezertori; dar amintiti-vä, vă rog, că vorbesc despre natura lor şi nu 
despre malitiozitatea lor; despre cum i-a făcut Dumnezeu şi nu despre 
ceea ce s-au făcut ei înşişi?. 


Uzajul normal este conform esenței; abuzul trebuie separat de 
aceasta, cu riscul de a o modifica profund. Totodată, atâta timp cât se 
utilizează termenul „abuz”, înseamnă că se doreşte păstrarea esenței, că 
dezbaterea nu se referă la ea. Dacă liberalii, partizani ai capitalismului, 
sunt totuşi în favoarea controlului beneficiilor, vor spune că este pentru 
a corecta unul dintre abuzurile capitalismului, pentru a menține o 
structură economică esențialmente sănătoasă. Socialiştii vor susține 
chiar această măsură pentru a juca renghiuri capitalismului care pro- 
duce, pur şi simplu prin funcţionarea lui, inegalităţi revoltătoare. 
Dimpotrivă, liberalul, adversar al măsurii, va spune că ea riscă să 
modifice profund structura regimului; comunismul, adversar al ace- 
leiaşi măsuri, va spune că nu este vorba decât de o măsură iluzorie, că 
nu este decât un paliativ care nu modifică cu nimic esentialul regi- 
mului. Cine are dreptate, în aceste circumstanțe? Este greu de spus fără 


1 BENTHAM, Opere: Tratat despre sofismele politice, pp. 479-480. 
2 BOSSUET, Sermons: Premier sermon sur les démons, p. 6. 

a avea o idee precisä despre ceea ce este esenta capitalismului, fiecare 
concepând această noțiune în aşa fel încât să-şi justifice propriul punct 
de vedere: ceea ce se consideră, în mod tradițional, a fi judecăţi de 
valoare, determină structuri conceptuale care permit să se precizeze 
sensul şi efectul a ceea ce numim judecăți de fapt. Când revoluția şi 
reforma sunt caracterizate nu prin mijloacele folosite, ci prin amploarea 
schimbărilor unui sistem, se poate repeta aceeaşi discuție: ea se va 
referi la esența sistemului modificat. 

Să adăugăm că, în planul cunoaşterii, noțiunii de abuz îi cores- 
punde cea de „deformare”. Astfel, după părerea lui Chester Bowles, 
indienii au o vedere deformată despre capitalism!. Această idee este 
legată, de altfel, nu numai de cea de abuz, dar şi de cea de carentä. 

La fel ca şi abuzul, carenta nu poate fi invocată decât dacă avem o 
noțiune, vagă sau precisă, despre esența în raport cu care se determină 
ea. Criteriul care permite să dovedim această carentä este în totalitate 
subordonat concepției pe care ne-o formăm despre esență. Am găsi, 
spre exemplu, o aplicaţie curioasă a ideii de carentä în descrierile pe 
care psihanaliza le face femeii: caracterele acesteia sunt interpretate ca 
reacții la carenta de organe genitale externe, ceea ce implică faptul că 
bărbatul este considerat reprezentantul esenței?. 

Carenta, mai mult decât negarea de care poate fi apropiată, este 
caracteristică pentru argumentarea asupra valorilor, asupra a ceea ce 
trebuie făcut. Noţiunea de carentä nu se poate reduce, precum negația, 
la nişte caractere formale, reversibile şi statice, căci ea se defineşte în 
raport cu o normă, fie că este vorba despre normal, fie despre ideal. Ea 
corespunde la ceea ce J.-P. Sartre numeşte negatie internă, prin opoziţie 
cu negarea externă. 


Prin negație internă, scrie el, înțelegem o astfel de relaţie între două 
fiinţe încât cea care este negată de cealaltă o califică pe cealaltă prin însăşi 
absenţa sa, în inima esenței sale3. 


1 Chester BOWLES, Ambassador's Report, p. 106. 

2 Cf. Viola KLEIN, The feminine character. History of an Ideology, pp. 72, 83. 

3 J.-P. SARTRE, L'être et le neant, p. 72. (Ed. rom.: Editura Paralela 45, Piteşti, 
2004, p. 256; n.t.) 

Atunci când esența este considerată ca neputând fi, în nici un caz, 
modificată, carenta, percepută ca o deceptie, poate sugera că acest gol 
va fi umplut; se va pretexta, pentru a pretinde că există, ceva de aşteptat: 


(...) el vede bine că nu este posibil ca natura noastră, singura pe care 
Dumnezeu a făcut-o după asemănarea sa, să fie singura pe care el o lasă 
la voia întâmplării; astfel, convins prin rațiune că trebuie să existe ordine 
printre oameni şi văzând prin experienţă că ea nu este încă stabilită, 
conchide în mod necesar că omul are ceva de asteptat!. 


Ceea ce este în plus se defineşte de asemenea în raport cu esența, 
fie în raport cu esența determinată, fie în raport cu o esență oarecare; 
ceea ce este în plus, în acest ultim sens, neputând fi explicat prin nici o 
structură, prin nici un ordin, nu va avea nici greutate, nici semnificaţie: 


Constiinta există ca un copac, ca un mănunchi de iarbă. Dormitează, 
se plictiseşte. (...) lată sensul existenţei: conştiinţa faptului că e de prisos?. 


Tehnicile de a sugera că există carentä sau că există ceva în plus 
vor fi foarte diverse. Una dintre ele va fi urarea: aceasta va putea 
devaloriza persoana căreia îi este adresată, evocând o esenţă căreia nu i 
s-ar conforma. Cea mai sigură parare, spune Sterne, este următoarea: 


(...) cel atacat de doritor să sară pe dată în picioare şi să-i dorească 
acestuia ceva în schimb cam de aceeaşi croială?. 


Uneori, simpla calificare, evocând esenţa, poate da de înțeles cât 
de mult se îndepărtează realitatea de ea: se va evidenția astfel o 
imperfecţiune care, fără acest element de referință, ar trece probabil 
neobservată. Antoniu îl va prezenta pe Brutus drept prieten al lui 
Cezar, cu scopul de a arăta cât de mult s-a înşelat în legătură cu ceea ce 
este esența prieteniei!. Alteori, modurile de exprimare vor fi utilizate 


1 BOSSUET, Sermons, vol. II: Sur la Providence, p. 208. 

2 J.-P. SARTRE, La nausée, p. 213. (Ed. rom.: RAO, Buc., 2004, p. 218.). 

3 STERNE, Viața şi opiniunile lui Tristram Shandy, cartea III, cap. I, p. 135. (Ed.- 
rom.: Polirom, laşi, 2004, p. 139.) 

4 SHAKESPEARE, Iuliu Cezar, actul III, sc. Il. (Ed. rom.: Univers, Bucureşti, 
1986, p. 52.) 

pentru a sugera carenta: un stil pasionat-va putea da de înțeles că scena 
descrisă este prea putin pasională. 

Regăsim aceste tehnici în aluzie şi în irome, prima referindu-se 
implicit, cea de-a doua explicit la esenţa care serveşte drept criteriu de 
devalorizare. 

Pentru a încheia acest paragraf printr-o remarcă ce va întări con- 
ceptia noastră conform căreia diversele legături de coexistentä rezultă 
din generalizarea sau mai curând din transpunerea raportului act- 
persoană, vom observa că cele două categorii de esență şi de persoană 
pot servi la interpretarea aceloraşi fenomene. De fiecare dată când sunt 
utilizate în special argumentele carentei, noțiunea de esență este cea 
aplicată, chiar şi persoanei. Dimpotrivă, de fiecare dată când dorim ca 
un grup, o esență să devină stabile, concrete, ne vom servi de 
personificare. Această figură argumentativă permite stabilizarea contu- 
rurilor grupului, reafirmarea coeziunii lui. Ea poate fi aplicată şi unor 
trăsături ale individului, ca în această frază a lui Demostene: 


Acum Filip a biruit nepăsarea şi lipsa voastră de prevedere, dar el 
nu a biruit şi cetatea!. 


Avem aici două feluri de personificare, pe de o parte cea a 
nepăsării şi a lipsei de prevedere, pe de altă parte, cea a cetății. Prima 
este o tehnică de ruptură; ea are ca efect izolarea defectelor pe care le- 
au arătat cetățenii Atenei, făcând din ele existente distincte, de a-i pune 
prin aceasta pe cetățeni la adăpost de efectul prea devalorizator al 
actelor lor şi de a permite ca ei să se considere, în ciuda acestor tare 
temporare, membrii cetății nesupuse. Personificarea acesteia, pe de altă 
parte, îi consolidează importanţa în calitate de grup, mai stabil decât 
indivizii care nu sunt decât manifestarea ei şi în mod clar opusă 
accidentelor şi vicisitudinilor, pe care le cauzează evenimentele. 

Personificarea va fi adesea subliniată prin folosirea altor figuri. 
Prin apostrofă ne vom adresa celui care este personificat şi care a devenit 
astfel capabil să fie luat drept auditor; prin prozopopee se va face din el 
un subiect perorant şi activ. 


1 DEMOSTENE, Discursuri: Filipica a treia, § 5. (Ed. rom.: Editura pentru Lite- 
ratură, Bucureşti, 1969; 11.1.) 

$ 75. Legătura simbolică 


Considerăm util să apropiem legătura simbolică de legăturile de 
coexistentä. Într-adevăr, simbolul, pentru noi, se distinge de semn, 
pentru că nu este pur convenţional; dacă are o semnificaţie şi o valoare 
reprezentativă, această semnificație şi această valoare provin din faptul 
că pare să existe, între simbol şi ceea ce evocă el, un raport pe care, în 
absența unui termen mai bun, îl vom denumi raport de participare. 
Natura cvasi magică, în orice caz iraţională, a acestui raport este cea 
care deosebeşte legătura simbolică de celelalte legături, atât de succe- 
siune, cât şi de coexistentä. La fel ca şi acestea, legătura simbolică este 
privită ca făcând parte din real, dar ea nu se referă la o structură 
definită de cel din urmă. Prin faptul că, foarte adesea, simbolul şi 
simbolizatul nu fac parte din ceea ce, de altfel, este considerat drept un 
acelaşi strat al realității, drept un acelaşi domeniu, relaţia lor ar putea fi 
considerată analogică; dar s-ar distruge, prin chiar acest fapt, ceea ce 
este impresionant în legătura simbolică, deoarece pentru ca ea să-şi 
joace rolul, trebuie ca simbolul şi simbolizatul să fie integrați într-o 
realitate mitică sau speculativă, în care ei participă unul la celălalt’. În 
această nouă realitate, există o legătură de coexistentä între elementele 
relației simbolice, chiar şi atunci când, de fapt, simbolul este separat de 
simbolizat printr-un interval temporal. 

Aşa stau lucrurile atunci când anumite persoane şi anumite 
evenimente sunt tratate ca „figură” a altor persoane şi a altor eveni- 
mente. Între Adam, sau Isaac, sau losif, şi Hristos, pentru care ei sunt 
considerați drept prefigură, nu există legătură de succesiune în modul 
cauzal, ci un raport indefinibil de coexistentä, o participare care s-ar 
situa în concepția divină despre real. 

Legătura simbolică antrenează transferuri între simbol şi simbo- 
lizat. Atunci când crucea, drapelul, persoana regală sunt considerate 
simboluri ale creştinismului, ale patriei, ale statului, aceste realități 
suscită o dragoste sau o ură, o venerație sau un dispreț care ar fi de 
neînțeles şi ridicole dacă nu s-ar ataşa caracterului lor reprezentativ o 


1 După Cassirer, în viziunea mitică, partea care se identifică cu întregul, 
simbolul şi simbolizatul, nu pot fi deosebite. Cf. E. CASSIRER, The philosophy 
of symbolic forms, vol. IL: Mythical thought. 

legäturä de participare. Acesta este indispensabil pentru a suscita 
fervoarea patriotică sau religioasă!. Ceremoniile de comuniune impun, 
într-adevăr, un suport material asupra căruia să se poată concentra 
emoția, pe care ideea abstractă singură ar putea-o mai greu suscita şi 
întreține. Această legătură între suport şi lucrul pe care îl reprezintă nu 
este furnizată de o legătură admisă de toți, adică obiectivă, ci de o 
legătură pe care o recunosc numai membrii grupului: credinţa în aceste 
structuri de participare este, ea însăşi, un aspect al comuniunii dintre ei. 

Constatarea acestor legături imateriale, a acestor armonii şi solida- 
ritäti invizibile, caracterizează o concepție poetică sau religioasă, într- 
un cuvânt, romantică, a universului. Autorii romantici aveau, se ştie, o 
anumită predilecție de a descrie evenimentele în aşa fel încât emoțiile 
umane şi mediul fizic păreau că participă unul la celălalt. Chiar şi un 
autor atât de realist precum Balzac nu a scăpat de această viziune 
romantică a lucrurilor, după cum o dovedeşte acest portret al doamnei 
Vauquer, din Le père Goriot: 


Fata-i bătrâioară şi bucălată, din mijlocul căreia nasul îi iese ca un 
plisc de papagal, mâinile mici şi grăsulii, trupul durduliu ca de fârcovnic, 
sânii revărsaţi, care tremură la fiecare pas - toate se potrivesc de minune 
cu această sală, unde mizeria se prelinge ca igrasia pe pereţi, unde s-a 
cuibărit specula şi al cărei aer dospit şi plin de miasme e respirat de 
doamna Vauquer fără nici o scârbă. Chipu-i rece ca întâia brumă de 
toamnă, ochii impresurati de zbârcituri, cu expresia lor care trece de la 
surâsul profesional al dansatoarei la posaca încruntare a cămătarului, pe 
scurt, întreaga ei făptură te lămureşte asupra pensiunii, după cum 
pensiunea te lămureşte asupra persoanei sale. Temnita nu merge fără 
temnicer; una fără alta nu pot fi închipuite?. 


Să notăm că există adesea pentru orator o mare libertate de 
alegere în ceea ce priveşte legăturile utilizate. Astfel, faptul că totul 
pare a arăta că în Divina Comedia sufletele de pe lumea aceasta sunt 
considerate imaginea a ceea ce vor fi ele pe lumea cealaltă3 este o 


1 Harold D. LASSWELL, Language of politics, Introduction, p. 11. 

? Citat de AUERBACH, Mimesis, p. 416. Cf. E. POE, Prăbuşirea casei Usher; 
VILLIERS DE L'ISLE ADAM, L'intersigne. (Cf. BALZAC, Moş Goriot, 
traducere de Cezar Petrescu, Univers, Bucureşti, 1985.) 

3 Cf. AUERBACH, Mimesis, pp. 183 la 196. 

manieră de a concepe raportul dintre viața prezentă şi viața viitoare, 
raport care este departe de a se impune. În cazul lui Balzac, pentru a 
interpreta raporturile dintre individ şi mediu, ar fi putut fi invocate 
legături precise: legături cauzale, legături act-esentä. Dar numai intr-un 
cadru prezentat, prin simplă descriere sau justificare, ca unitar, când o 
legătură de participare este postulată între persoane şi mediu, cel mai 
mic eveniment poate lua o valoare simbolică. 


Actele simbolice vor juca un cu totul alt rol şi vor avea o cu totul 
altă semnificație decât cele care nu sunt astfel: ele reacționează într-un 
mod mai violent asupra fiinţelor solidare cu ele, care sunt responsabile 
de ele. Tehnicile de ruptură sau de frânare între act şi persoană nu vor 
putea fi utilizate atunci când actul este considerat simbolic, pentru că 
aceste tehnici implică o anumită raționalitate. 

Este necesar deci, în argumentare, să se ştie în ce măsură un lucru, 
şi tot ceea ce îl atinge, este înzestrat cu această natură simbolică. Or, 
există mijlocul, dat fiind caracterul nedeterminat şi nedefinit în mod 
obiectiv al legăturii simbolice, de a conferi oricărui lucru, oricărui act, 
oricărui eveniment, o valoare simbolică şi de a-i modifica, prin aceasta, 
semnificaţia şi importanţa. Aspectul simbolic al unui act va fi admis cu 
atât mai uşor, cu cât orice altă interpretare va fi mai puțin plauzibilă. 

Unele indicii pot deveni simbolice pentru o situație, pentru un 
mod de viață, pentru o clasă socială, precum faptul de a poseda o 
maşină de o anumită marcă, sau precum faptul de a purta un joben. Tot 
aşa, dacă un individ, membru al unui grup, a devenit simbolul acestuia 
din urmă, comportamentul lui va fi considerat ca mai important, 
pentru că este mai reprezentativ decât cel al altor membri ai aceluiaşi 
grup. Acest individ simbolic, care reprezintă grupul, va fi uneori ales să 
joace acest rol: când pentru că este cel mai bun într-un anumit 
domeniu, precum campionul de box, spre exemplu, când pentru că este 
un individ de rând, pe care nimic nu-l distinge, nici măcar numele său, 
precum soldatul necunoscut. 

Cel care este purtătorul de cuvânt al grupului este, chiar prin 
aceasta, admis ca reprezentativ. A te considera, sau a fi considerat, 
drept simbol al grupului este un fapt care poate exercita o influență 
determinantă asupra conduitei. Orice recurgere, în argumentare, la 

noțiunea de onoare se leagă de ideea că individul este simbolul unui 
grup. Onoarea variază odată cu grupul şi presupune, de altfel, o 
anumită superioritate a acestuia. Dacă vorbim despre onoarea persoa- 
nei, luăm persoana ca reprezentant simbolic al grupului oamenilor, 
Jurământul pe onoare nu se referă la valoarea individului, ci la relația 
sa simbolică cu grupul. 

Conduita unui individ poate dezonora grupul; dacă ea îl dezono- 
rează şi pe individ, este pentru că ea antrenează excluderea lui din grup 
şi, în ultimă instanţă, chiar şi din rândul oamenilor. Este considerat un 
ciumat, de a cărui contaminare simbolică ne temem. Aceasta se va 
traduce din punct de vedere juridic prin moarte civilă; în anumite 
cazuri presiunea morală va împinge la suicid. 


Recurgerea la simbol poate juca un rol excepțional atât în prezen- 
tarea premiselor, cât şi în ansamblul argumentării. Tot ceea ce priveşte 
simbolul este presupus a se referi la simbolizat. Şi, cu toate că raportul 
dintre simbol şi simbolizat nu este strict reversibil! - dar avem aici un 
caracter pe care l-am observat în toate legăturile, cu excepția câtorva 
legături formale ale argumentării cvasi logice -, simbolul se modifică 
prin folosirea lui ca simbol. Oricare ar fi geneza legăturii simbolice, 
admisă în general, între leu şi curaj, fiecare nou uzaj al acestei legături, 
în argumentare, conferă leului anumite caractere şi o anumită valoare 
legate de curaj. 

Simbolul este în general mai concret, mai suplu decât simboli- 
zatul, ceea ce va permite concentrarea în atitudinea privind simbolul - 
precum faptul de a saluta drapelul - a unei atitudini privind simboli- 
zatul care ar cere, pentru a fi înțeleasă, lungi dezvoltări. Tehnica ţapului 
ispăşitor simplifică comportamentele, prin utilizarea raportului simbo- 
lic de participare între individ şi grup. 

Simbolul este nu numai mai suplu, dar el se poate impune cu o 
prezență pe care nu ar avea-o simbolizatul: drapelul pe care-l vedem, 
sau pe care-l descriem, poate flutura, plesni în vânt, se poate arbora. 
Simbolul, în ciuda legăturilor de participare, păstrează o anumită 
individualitate care permite manipulările cele mai variate. „Nu mai 


1 Cf. Silvio CECCATO, Divagazioni di animal semioticum, Sigmu, 4-5, 1947. 

există Pirinei” nu evocă numai o idee politică, ci şi tensiunile, pericolele 
unei frontiere, totalitatea eforturilor necesare pentru a o anihila. 


Orice simbol poate fi utilizat ca semn şi poate servi drept mijloc de 
comunicare, cu condiţia ca el să se integreze într-un limbaj înțeles de 
auditori. Dar legătura simbolică nefiind nici convențională, nici bazată 
pe o structură a realului universal cunoscută şi admisă, semnificația 
unui simbolism poate fi rezervată doar initiatilor, pentru alții putând 
rămâne total incomprehensibilă; ceea ce era simbol îşi va pierde com- 
plet caracterul de simbol dacă această inițiere lipseşte. 

Este posibil totuşi ca, după ce îşi vor fi pierdut aspectul lor simbo- 
lic, anumite realități să continue a fi utilizate ca semne, ca mijloace de 
comunicare pur convenţionale. Ele vor fi, ca să ne exprimăm astfel, 
desacralizate şi vor juca atunci un rol complet diferit în viața spirituală. 
Simbolul devenit semn desemnează într-un mod mai adecvat obiectul 
semnificat decât o făcea anterior, este mai bine adaptat la nevoile 
comunicării, pentru că a pierdut unele dintre aspectele care îi erau 
proprii, care îi confereau o realitate independentă de cea a simboli- 
zatului; dar acest avantaj al simbolului devenit semn este compensat de 
faptul că acțiunea asupra semnului nu mai antrenează acțiunea asupra 
semnificatului. 

Să nu uităm totuşi că, asemenea oricărei legături, legătura simbo- 
lică se poate aplica discursului însuşi. Că are sau nu o origine simbo- 
lică, semnul verbal poate fi considerat ca având o legătură magică cu 
semnificatul: discursul acționează asupra a ceea ce enunţă. Pe de altă 
parte, acțiunea asupra semnului va putea simboliza acțiunea asupra 
semnificatului: precum cutare neglijență în pronunțarea unui substan- 
tiv propriu, suprimarea unor terminatii, înlocuirea unor consoane cu 
altele, tot atâtea acțiuni care pot interveni in mod indirect, voluntar sau 
nu, asupra concepției pe care auditorul şi-o face despre semnificat. 

Precaritatea legăturii simbolice, adăugată puterii sale evocatoare şi 
forţei sale emotive, ține fără îndoială de faptul că ea nu este deloc 
supusă justificării. Simbolurile exercită o acțiune incontestabilă asupra 
celor care recunosc legătura simbolică, dar nu au nici o acțiune asupra 
celorlalți: ele sunt caracteristice unei culturi particulare, dar nu pot 
servi pentru auditoriul universal, ceea ce confirmă aspectul lor irațional. 

Totuşi, dacă legăturile simbolice sunt extrem de variate, dacă ele 
sunt precare şi particulare, existenţa însăşi a simbolurilor şi importanţa 
care k este acordată nu sunt aşa. Valoarea simbolică in abstracto poate 
constitui deci, contrar simbolurilor particulare, obiectul unei argu- 
mentări raționale, al unei argumentări care tinde către universal. La fel 
se întâmplă şi cu ceea ce priveşte orice argumentare care cere să nu se 
neglijeze, să nu se subestimeze legăturile simbolice proprii anumitor 
medii, când ne adresăm lor: ceea ce se cere, în acest caz, este pur şi 
simplu respectul unui fapt, care este rolul jucat de simbolurile 
determinate într-o anumită societate. 


Figurile de substituire, metonimia şi sinecdoca, au fost, în funcţie de 
autori, descrise şi definite în mod divers!. 

Ceea ce ni se pare că merită atenție, în aceeaşi măsură ca raportul 
structural dintre termenii înlocuiți unul cu altul, este de a vedea dacă 
există între ei o legătură reală şi care este aceea. Pe acest plan, între 
figurile de substituire va apărea o distincție importantă. 

E o legătură simbolică, se pare, în această metonimie luată de la 
Flechier de către Dumarsais: 


Acest om [Macabeul] (...) care îl bucura pe Iacob cu virtuțile sale şi 
cu faptele lui de vitejie2. 


„lacob” pentru a desemna poporul evreu, „John Bull” pentru a 
desemna Anglia, „cămăşile negre” pentru a-i desemna pe fascişti sunt 
tot atâtea simboluri. La fel „sceptrul” pentru autoritatea regală, „pălăria” 
pentru cardinalat, „Marte” pentru război, şi poate chiar „sticla” pentru 
vin, „un persan” pentru un covor provenit din Persia şi „un filip” 
pentru o monedă cu efigia lui Filip. 

În sinecdoci, precum „pânză” pentru vapor, „muritori” pentru 
oameni, vom vedea, dimpotrivă, că termenul substituit nu mai este unit 
cu cel pe care îl înlocuieşte printr-o legătură simbolică, ci că marchează 
un aspect caracteristic obiectului desemnat: când pentru că este o parte 


1 Cf. în special BARON, De la Rhétorique, pp. 341 la 345; CI.-L. ESTÈVE, Etudes 
philosophiques sur l'expression littéraire, pp. 223-225. 
2 DUMARSAIS, Des Tropes, p. 53. Cf. FLÉCHIER, Oraison funèbre de Turenne, p. 4. 

din el, suficientă pentru a-l recunoaşte (pânza); când pentru că este 
genul acestuia, dar un gen care permite caracterizarea lui în modul cel 
mai pertinent (muritorii prin opoziție cu zeii). 

Este de la sine înțeles că, dacă suntem atenţi mai ales la legătura 
dintre termeni, vom putea adesea ezita între interpretarea ca metonimie 
sau ca sinecdocă. Să notăm numai că, dacă toate figurile sunt supuse 
unor conveniente culturale (am fi ridicoli, pretinde Dumarsais, dacă am 
spune că o armată navală era compusă dintr-o sută de catarge)!, figurile 
bazate pe legătura simbolică sunt cele mai precare - cu excepția cazului 
în care devin semne şi îşi pierd caracterul de figură. 


$ 76. Argumentul dublei ierarhii aplicat legăturilor de 
succesiune şi de coexistentä 


lerarhiile, ca şi valorile, fac parte din acordurile care servesc drept 
premise discursului; dar putem, de asemenea, argumenta în legătură cu 
ele, ne putem pune întrebarea dacă o ierarhie este întemeiată, unde să 
situăm vreunul din termenii ei, putem arăta că cutare termen ar trebui 
să ocupe cutare loc mai degrabă decât un altul. 

Diverse argumente vor putea fi utilizate în acest scop. Totodată, 
cel mai adesea ne vom baza pe o corelare între termenii ierarhiei 
discutate şi cei ai unei ierarhii admise: vom recurge la ceea ce noi 
numim argument al dublei ierarhii. Uneori, chiar ierarhiile sunt 
prezentate ca fiind legate în aşa fel, încât una dintre ele serveşte drept 
criteriu sau drept definiţie celeilalte. Când auzim afirmându-se că 
cutare om este mai puternic decât celălalt, pentru că ridică greutăți mai 
mari, nu ştim întotdeauna dacă această ultimă ierarhie serveşte drept 
fundament sau drept criteriu celei dintâi. 

Argumentul dublei ierarhii este adesea implicit. Într-adevăr, în 
spatele oricărei ierarhii se vede profilându-se o altă ierarhie; acest 
recurs este natural şi se produce în mod spontan pentru că ne dăm 
seama că tocmai în acest fel va încerca interlocutorul, fără îndoială, să-şi 
susțină afirmaţia. Până într-atât, încât meditaţia asupra ierarhiilor duce 
adesea la negarea faptului că ar putea exista ierarhii simple. Trebuie să 


! DUMARSAIS, Des Tropes, p. 85. 

ne ferim să credem totuşi că ierarhia pe care interlocutorul ar utiliza-o 
ca justificare este în mod necesar cea la care ne gândim. Când ne 
întrebăm de ce cutare informaţie apare sub un titlu mai mare decât o 
alta, s-ar putea spune că ea este mai importantă, mai interesantă, mai 
surprinzătoare, dar se vede că ierarhia care ar trebui să o întemeieze pe 
cea a titlurilor rămâne implicită şi vagă. 

Dubla ierarhie exprimă în mod normal o idee de proportionalitate, 
directă sau inversă, sau cel putin o legătură termen l termen. Totodată, 
în multe cazuri, legătura se reduce, când este examinată de aproape, la 
ideea unei corelări statistice, în care termenii ierarhizati ai uneia dintre 
suite sunt legați de o medie a termenilor aparținând celeilalte. Este 
cazul, spre exemplu, când apreciem talia a doi oameni după lungimea 
probabilă a membrelor lor. 

Dar este de la sine înțeles că numeroase ierarhii nu pot fi nici 
descrise, nici întemeiate cu ajutorul unor elemente omogene, cuantifi- 
cabile sau măsurabile. Or, tocmai atunci când ne aflăm în fața unor 
ierarhii calitative, neputând fi înlocuită cu măsurarea sau calculul, 
argumentarea joacă cel mai mare rol, iar pentru a susține aceste ierarhii, 
vom recurge la altele, adesea împrumutate din lumea fizică. Ne vom 
servi, spre exemplu, de noțiuni de adâncime, de înălțime, de mărime, 
de consistenţă. 

lerarhia cantitativă care pare că o subîntinde pe cealaltă este pro- 
babil reglată ea însăşi de o ierarhie de valori; astfel, atunci când Sfântul 
Anselm a tras concluzia că libertatea de a nu putea păcătui este mai 
mare decât libertatea de a putea sau a nu putea păcătui, ierarhia de 
intensitate derivă din aceea că noi atribuim o mai mare valoare primei 
libertäti!. Unele maxime, precum „cine poate cel mai mult poate cel mai 
putin”, care desfăşoară o argumentare cvasi logică - includerea părții în 
întreg -, nu pot fi justificate sau aplicate decât prin recurgerea la 
ierarhii duble din care majoritatea sunt, în ciuda aparenţelor, calitative. 

La drept vorbind, puţin contează, pentru uzajul lor, geneza multora 
dintre aceste ierarhii duble. Vom face totuşi, pentru a le justifica 
folosirea, un efort pentru a descoperi, între cele două ierarhii, un raport 
bazat pe real, prin recurgerea la noţiunea de simbol, în special. Sau ne 


1 Sf. ANSELM, De libero arbitrio, cap. I, Patrol. latine, t. CLVIII, col. 490 C-491 A. 

vom strădui să vedem între cele două serii o legătură şi mai strânsă, 
cele două neformând decât o aceeaşi realitate: astfel, pentru Cassirer, 
referintele spatiale sunt o formă indispensabilă constituirii obiectelor de 
gândire!; pentru multi dintre contemporani, precum Sartre, Merleau- 
Ponty, Minkowski, calităţile morale şi calităţile fizice au una şi aceeaşi 
rădăcină de semnificație?, iar când Gabriel Marcel afirmă că viața 
credinciosului este superioară celei a necredinciosului pentru că este 
mai plină, el subliniază explicit că această expresie trebuie luată cu 
sensul de plenitudine ,metafizicä”?, excluzând astfel, din principiu, 
orice referire fie la un recipient mai mult sau mai putin plin, fie la o 
materie mai mult sau mai puțin densă. 


Toate legăturile întemeiate pe structura realului, fie că sunt de 
succesiune, fie de coexistentä, vor putea servi la legarea a două ierarhii, 
una de cealaltă, şi la întemeierea argumentului dublei ierarhii. 

Relaţia de la cauză la efect este cea care va permite ierarhizarea 
variațiilor de volum ale unui corp în funcţie de variația temperaturii. 
Invers, o ierarhie a scopurilor ne poate ajuta la stabilirea unei ierarhii a 
mijloacelor, conform remarcii lui Aristotel: 


Din doi factori producători, este mai bun acel al cărui scop este mai 
bun. 


O ființă rațională nu se poate conforma acestei duble ierarhii. De 
aici, forţa argumentului lui Leibniz, luat din Evanghelie: 


(...) îngrijindu-se de păsărele, el [Dumnezeu] nu va neglija făpturile 
înzestrate cu rațiune, care îi sunt infinit mai dragi... 


l'E. CASSIRER, The philosophy of symbolic forms, vol. I, p. 199. 

2 J-P. SARTRE, Fiinţa şi neantul, pp. 695-696; M. MERLEAU-PONTY, 
Phenontenologie de la perception, p. 329; E. MINKOWSKI, Le langage et le vécu, în 
vol. Semantica din Archivio di Filosofia, 1955, pp. 358, 362. 

3 G. MARCEL, Le monde cassé şi Position et approches concrètes du mystère 
ontologiquie, p. 259. 

4 ARISTOTEL, Topica, cartea III, cap. 1, 116 b. (Ed. rom: IRI, Bucureşti, 1998, p. 
365; n.t.) 

Bossuet se serveşte de acelaşi argument în predicile sale: 


Voi v-aţi depăşit de atâtea ori pe voi înşivă pentru a servi ambitiei şi 
bogăției, depäsiti-vä câteodată pentru a-i servi lui Dumnezeu şi ratiunii2 


El îl utilizează în altă parte invocând o ierarhie a scopurilor bazată 
ea însăşi nu pe valoarea lor proprie, ci pe uşurinţa în a le atinge: 


Dacă el [demonul] se învârtoşează cu atâta fermitate împotriva lui 
Dumnezeu, deşi ştie că toate eforturile sale vor fi inutile, ce nu va 
întreprinde el împotriva noastră, a căror slăbiciune ne-a încercat-o atât de 
des? 


Acest argument este de acelaşi ordin ca locul lui Aristotel: 


Iar dintre două mijloace, [este preferabil] acel care se află mai aproape 
de scopi. 


Mai des decât pe legăturile de succesiune, dubla ierarhie se înte- 
meiază pe legăturile de coexistentä. Aşa se face că ierarhia persoanelor 
antrenează o ierarhizare a sentimentelor lor, a acțiunilor lor, a tot ceea 
ce emană de la ele. Este ceea ce exprimă acest loc al lui Aristotel: 


Preferabile sunt însuşirile mai bune şi mai vrednice; bunăoară, 
preferabil este ceea ce are Zeul faţă de ceea ce are omul, ceea ce are 
sufletul faţă de ceea ce are corpul. 


Celebra replică a Antigonei nu constituie decât o aplicaţie în acest 
sens: 


Iar eu porunca ta/ N-o socotesc atât de tare-ncât pe om 
Să-l fac-a-nfrânge chiar şi legile zeieştie. 


1 LEIBNIZ, Disertaţie metafizică, XXXVII, p. 463. (Ed. rom: Humanitas, 
Bucureşti, 1996, XXXVII, p. 89; n.t.) 

2 BOSSUET, Sermons, vol. Il: Sur l'éficacité de la pénitence, p. 567. 

3 Ibid., vol. II: Premier sermon sur les démons, p. 16. 

4 ARISTOTEL, Topica, cartea III, cap. 1, 116 b. (Ed. rom.: IRI, Bucureşti, 1998, p. 
365; n.t.) 

5 Ibid. 

6 SOFOCLE, Antigone, trad. de Lecomte de Lisle, p. 249. (Ed. rom.: Editura 
Garamond international, Bucureşti, 2002, p. 37; n.t.) 

Atitudinea Antigonei este legitimă, atitudinea opusă este ridicolă: 


E amuzant să constatăm că există oameni în lume care, renunțând la 
legile lui Dumnezeu şi ale naturii, şi-au făcut ei legi cărora li se supun cu 
exactitate, cum ar fi adepţii lui Mahomed, hoţii, ereticii etc. 


Toată această argumentare, pentru a fi eficientă, presupune evi- 
dent un acord prealabil asupra ierarhiei persoanelor. Când Iphicrates, 
care l-a întrebat pe Aristofon dacă ar preda vase pentru bani, după 
răspunsul negativ al acestuia exclamă: 


Tu, Aristophon fiind, nu le-ai preda, în schimb eu, fiindcă sunt Iphicrates, 
le-aş fi predat??, 


acest argument nu are valoare decât pentru cel care nu se îndoieşte de 
superioritatea morală a lui Iphicrates. 

Argumentarea prin dublă ierarhie primeşte la Aristotel câteva 
aplicaţii curioase, bazate pe raporturile care există, în metafizica sa, 
între o esenţă şi încarnările sale. El nu va ezita să spună că: 


Dacă A este, obligatoriu, mai bun decât B, cel mai bun dintre lucru- 
rile conţinute în A este mai bun decât cel mai bun dintre cele conţinute în 
B: spre exemplu, dacă omul este mai bun decât calul, cel mai bun om va 
fi, de asemenea, mai bun decât cel mai bun cal 


şi invers: 


(...) dacă omul cel mai bun este mai bun decât cel mai bun cal, şi 
omul este mai bun, în chip absolut, decât calul’. 


EI va rationa în acelaşi fel despre înălțimea bărbaților şi a femeilor, 
admițând implicit că dispersia, în sens statistic, în diferitele grupuri 
rămâne întotdeauna aceeaşi. 


1 PASCAL, Cugetări, p. 898 (393 ed. Brunschvicg). (Ed. rom.: Ed. Aion, Oradea, 
1998, p. 308; 11.4.) 

2 ARISTOTEL, Retorica, cartea II, cap. 23, 1398 a. (Ed. rom Ed. IRI, Bucureşti, 
2004, p. 271; n.t.) 

3 ARISTOTEL, Topica, cartea III, cap. 2, 117 b. (Ed. rom.: p. 369; n.t.) 

1 ARISTOTEL, Retorica, cartea I, cap. 7, 1363 b, (Ed. rom.: Editura IRI, Bucureşti, 
2004,p. 125; n.t.) 

De altfel, şi în biologia contemporană relația de coexistentä, mai 
degrabă decât relația cauzală, subîntinde raporturile dintre ierarhii ale 
diferitelor caractere la un acelaşi individ - spre exemplu înălțime şi 
greutate - sau chiar între ierarhii ale speciilor şi ierarhia unui caracter 
dat - spre exemplu, locul în linia evolutivă şi greutatea creierului. 


Dublele ierarhii sunt adesea utilizate pentru a extrapola una dintre 
ierarhii: 
Dacă barbarilor le place să trăiască de pe o zi pe alta, obiectivele 
noastre trebuie să aibă în vedere eternitatea secolelor!. 


Este totuşi greu de spus dacă extrapolarea nu priveşte strict decât 
una dintre ierarhii. Durata de prevăzut este extrapolată până la a 
acoperi eternitatea, dar omul nu este oare şi el împins, în acest caz, 
dincolo de condiţia lui? Faptul că extrapolarea ar putea privi ambele 
ierarhii reiese foarte bine din exemplul următor: 


Constiinta este în general captivă în corp; ea este concentrată în 
centrele creierului, al inimii şi al buricului (mental, emotiv şi senzorial). 
Când simtiti că ea sau ceva din ea se ridică şi se fixează deasupra capului, 
(...) acesta este mentalul din voi care ia aici contact cu ceva superior 
mentalului obişnuit?. 


Extrapolarea poate consta şi în a trece de la gradele pozitive la 
gradele negative ale unei calități sau ale unei situații şi invers. Se pare 
că argumentul dublei ierarhii este cel care formează baza a ceea ce 
anticii numeau „argumentul contrariilor” şi din care iată două exemple: 


Faptul de a fi cumpătat est bun; căci faptul de a fi necumpătat este 
dăunător. (...) Dacă războiul este responsabil de nenorocirile prezente, 
acestea trebuie îndreptate cu ajutorul păcii”. 


Aceste argumente, a căror analiză în funcţie de subiecte şi predi- 
cate pare artificială şi suspectă, se justifică dacă se admite o dublă 


1 CICERO, De Oratore, cartea II, § 169. 

2 Shrî AUROBINDO, Ghidul yoga, p. 90. 

> ARISTOTEL, Retorica, cartea II, cap. 23, 1397 a; cf. QUINTILIAN, Arta oratorică, vol. ll, 
cartea V, cap. X, § 73. (Ed. rom.: IRI, Buc., 2004, p. 267. Traducere de Maria-Cristina 
Andrieş; n.t.) 

ierarhie care să se extindă asupra gradelor negative ca şi pozitive ale 
unei calități sau ale unei situaţii, menţiunea de termeni opuşi nefiind 
decât o facilitate lingvistică, menită să indice, cu aproximaţie, poziția 
respectivă a termenilor. 

Argumentul dublei ierarhii permite sprijinirea unei ierarhii con- 
testate pe o ierarhie admisă; el aduce prin aceasta cele mai mari servicii 
când este vorba de a justifica reguli de conduită. Ceea ce este preferabil 
trebuind să fie preferat, determinarea acestuia ne dictează compor- 
tamentul. Dacă unele legi sunt preferabile altora, lor trebuie să ne 
supunem şi nu altora; dacă unele virtuți sunt în mod obiectiv 
superioare, trebuie să ne străduim să le dobândim în timpul vieții. Prin 
intermediul unor duble ierarhii ajung consideratiile metafizice să-i fur- 
nizeze eticii un fundament, ca în acest exemplu caracteristic pentru 
Plotin: 


Aşadar, fiindcă cel pe care îl căutăm este unu, iar noi examinăm 
principiul tuturor, binele şi cel prim, nu trebuie să ne îndepărtăm de cele 
din jurul celor prime, căzând până la ultimele dintre toate, ci, îndreptându- 
ne spre cele prime, să ne îndepărtăm de cele sensibile, care sunt ultimele 


LH 

Unei ierarhii ontologice îi va corespunde o ierarhie etică a condu- 
itelor. 

Printr-o contra-lovitură destul de uşor de înţeles, dacă nu eşti 
dispus să admin reguli de conduită care rezultă din admiterea unei 
duble ierarhii, aceasta va fi ea însăşi ruinată. Este sensul remarcii lui 
Ificrate care le spune celor care doreau să-l constrângă la liturghii pe 
fiul său, prea tânăr, dar înalt pentru vârsta lui: 


Dacă îi consideră pe cei înalţi dintre copii adulţii, atunci vor declara 
prin vot că cei scunzi dintre adulţi sunt copii?. 


Se vede, prin acest exemplu, că argumentarea prin dubla ierarhie 
este uneori utilizată pentru a conduce la ridicol; se arată că enunturile 
adversarului implică o dublă ierarhie inadmisibilă. 


1 PLOTIN, Enneade, VI, 9, 8 3. (Ed. rom.: Editura IRI, Bucureşti, 2007, p. 411; n.t.) 
2 ARISTOREL, Retorica, II, cap. 23, 1399 a. (Ed. rom. p. 277; n.t.) 

Respingerea unei duble ierarhii se face, fie contestând una dintre 
ierarhii, fie contestând legătura stabilită între ele - ceea ce presupune o 
schimbare în concepția despre real care a fost propusă -, fie arătând că 
o altă dublă ierarhie vine să combată efectele celei dintâi. Dimpotrivă, 
acceptarea unei duble ierarhii confirmă în general structura realului 
care a fost invocată pentru a uni cele două serii. 

În această privinţă, listele de prezenţă şi de absenţă, care ar putea 
fi considerate drept un caz particular de duble ierarhii limitate la 
gradul 0 şi 1, pot fi considerate, dintr-un alt punct de vedere, drept un 
caz foarte general, care se referă la legături a căror structură nu este 
precizată şi pe care observaţia trebuie să ne permită să o elaborăm. 


Argumentarea prin dublă ierarhie stă, ni se pare, la baza unor teh- 
nici de amplificare bine cunoscute. Ca dovadă, acest exemplu dat de 
Quintilian: 


Putem aprecia statura eroilor celebri după armura lor. Exemple ne 
sunt scutul lui Ajax şi lancea Pelias a lui Ahile’. 


O altă tehnică, bazată pe corelatia dintre o ierarhie de acte şi cea a 
calificărilor lor, constă în a opera o deplasare a celei de-a doua duble 
ierarhii în întregime; astfel credem că pot fi interpretate cel mai bine, în 
întreaga lor generalitate, unele mijloace descrise de antici: 


După ce am prezentat fapte deosebit de crude sub forma cea mai 
odioasă, le atenuăm intenționat, pentru ca următoarele să pară mai grave. 
Astfel a procedat Cicero, zicând cuvintele cunoscute: „Dar acestea sunt 
greşeli uşoare când e vorba de acuzatul nostru”?. 


Dacă deplasarea calificărilor se efectuează în sensul îngroşării, este 
normal să nu se mai reuşească să se găsească cuvinte pentru a desemna 
crimele cele mai atroce: 


1 QUINTILIAN, Arta oratorică, vol. III, cartea VIII, cap. IV, § 24. (Ed. rom: 
Minerva, Bucureşti, 1974, p. 343; n.t.) 
2 lbid., cartea VIII, cap. IV, 8 19 (ed. rom., p. 34; n.t.). 

Este o josnicie să fie aruncat în închisoare un cetățean roman, o 
crimă să fie bătut cu vergile, aproape un paricid să fie executat; cum voi 
putea numi acțiunea de a-l crucifica!? 


Una din cele două ierarhii pare deci incapabilă să-i urmeze celei- 
lalte. Putem pretinde că această carentä este definitivă şi că putem 
desemna ca inexprimabil, incomparabil termenii care depăşesc un 
anumit grad al ierarhiei date şi prezintă, ca să ne exprimăm astfel, 
valori de un alt ordin. 


Aproape toate argumentele dublei ierarhii pot fi tratate ca 
argumente a fortiori, scopul nu este atunci de a găsi locul exact al unui 
element într-o ierarhie cu ajutorul unei alte ierarhii, ci de a determina o 
limită a quo. Astfel, în argumentul lui Leibniz citat mai sus, se afirmă că 
responsabilitätile pe care Dumnezeu le dă oamenilor vor fi cel putin tot 
atât de adecvate precum cele date păsărilor. Dacă zeii nu sunt 
omniscienti, cu atât mai putin oamenii?; sacrificiile pe care şi le impune 
o rudă îndepărtată ar trebui să fie a fortiori asumate de o rudă mai 
apropiată?. 

Vom păstra totuşi numele de argument a fortiori, în sens strict, 
pentru unele argumente în care limita este întărită de o altă dublă 
ierarhie din care face şi ea parte. Ca în acest text de Isocrate: 


Nu este ruşinos oare că altădată era de-ajuns doar unul dintre noi 
pentru a salva oraşele altora, în timp ce astăzi întregul nostru popor este 
incapabil şi nici măcar nu încearcă să salveze propria noastră patrie? 


Astăzi argumentele a fortiori sunt adesea enunțate mai discret: 


Eu cred că o mare putere trebuie să fie mărinimoasă. Şi cum, într-o 
oarecare măsură, acest guvern este vinovat, ar trebui să arate mai multă 
märinimie!. 


1 Ibid., cartea VIII, cap. IV, § 4. 

2 ARISTOTEL, Retorica, II, cap. 23, IV, 1397 b. (Ed. rom: Ed. IRI, Bucureşti, 2004, 
p. 269; n.t.) 

3 Cf. M. PROUST, În căutarea timpului pierdut: Cuernnmtes, p. 234. 

+ ISOCRATE, Discursuri: Archidamos, 8 54. 

Cea de-a treia ierarhie care intră în joc, şi pe care o vom numi 
confirmativă, nu derivă termen cu termen din prima, cum ar putea fi 
cazul în inläntuiri de ierarhii precum: Zei, oameni - legi divine, legi 
omeneşti -, supunere la legi divine, supunere la legi omeneşti. Ea nu-i 
este deci cu totul paralelă, dar se bucură de o independenţă relativă. 
Dacă este vorba de a stabili o conduită, o vom lega de elemente diverse, 
precum cauză, efecte, condiţii, care să permită constituirea mai multor 
ierarhii duble care acţionează în acelaşi sens. În exemplul lui Isocrate, 
cea mai mare importanță a scopului urmărit şi superioritatea mij- 
loacelor de care dispuneau ei vor tinde să sporească ruşinea care 
rezultă din confruntarea dintre cele două situaţii. 

Unele antiteze, în special figura denumită contrară în Retorica 
pentru Herennius, care „fiind date două lucruri opuse, îl foloseşte pe 
unul la a-l demonstra pe celălalt pe scurt şi cu usurintä”?, nu sunt nimic 
altceva decât argumentul a fortiori. lată unul dintre exemplele citate: 


Cel pe care l-ai cunoscut ca prieten perfid, cum crezi că va putea fi 
duşman loial? 


Ceea ce incită, se pare, la a vedea aici o figură este balansul frazei; 
dar este vorba despre figură argumentativă în mod esențial. 

Aplicate discursului însuşi, argumentele dublei ierarhii vor putea 
servi la a-l situa, fie prin legături de succesiune, fie prin legături de 
coexistentä; ele se vor referi la scopurile lui, la mijloacele pe care le 
utilizează, la oratorul de la care provine, la auditoriul căruia i se 
adresează, elemente care, toate, pot face parte din nişte ierarhii. Una 
dintre cele principale ar fi clasificarea auditoriilor după extensiunea lor. 
Nu este imposibil ca o astfel de ierarhie să se prezinte în mod spontan 
în mintea auditorilor, ca ea să le influențeze judecata asupra discursului 
şi să-i modifice efectele. 


1 R. CROSSMAN, Palestine Mission, witli Speech in the House Commons, 1 iul 1946, 
p. 254. | 
2 Retorica pentru Herennius, cartea IV, 8 25. 


Argumentele bazate pe structura realului 421 


$77. Argumente privitoare la diferențele de grad şi de ordin 


Analizând argumentul dublei ierarhii, am insistat asupra faptului 
că ierarhiile care îi servesc drept fundament pot fi cantitative sau 
calitative; se întâmplă chiar ca una dintre ele să fie calitativă dar ca 
cealaltă să fie cantitativă, ca în corelatiile stabilite în fizică între culorile 
şi lungimile de undă, spre exemplu. 

lerarhiile cantitative nu prezintă între termenii lor decât diferențe 
numerice, diferențe de grad sau de intensitate, fără să existe între un 
termen şi următorul o întrerupere datorată faptului că se trece la un alt 
ordin. , 

Importanţa acestei distincţii între grad şi ordin este bine marcată 
de acest cuvânt al lui Ninon de Lenclos către cel care îi povestea că 
Sfântul Denis, decapitat, ar fi parcurs trei kilometri purtându-şi capul 
în mâini: „Doar primul pas contează”. Răspunsul este amuzant pentru 
că subliniază valoarea excepțională a unei diferențe de ordin în raport 
cu o diferenţă de grad. 

Întroducerea unor consideraţii referitoare la ordin, fie că rezultă 
din opoziţia dintre o diferenţă de grad şi o diferență de natură, fie din 
una între o diferență de modalitate şi o diferență de principiu, are 
efectul de a minimaliza diferențele de grad, de a egaliza mai mult sau 
mai putin termenii care nu diferă între ei decât prin intensitate şi de a 
accentua ceea ce îi separă de termenii de un alt ordin. Dimpotrivă, 
transformarea unor diferențe de ordin în diferențe de grad produce 
efectul invers; ea apropie unii de alții termeni care păreau separați de o 
frontieră de netrecut şi pune în valoare distanţele dintre grade. 

lată un text în care Cicero reia unele idei stoice: 


Nu trebuie să judecăm acţiunile rele după rezultatul lor, ci după 
viciul pe care-l presupun. 

Substanţa greşelii poate fi mai mult sau mai puţin considerabilă, dar 
greşeala în ea însăşi (...) nu înseamnă nici cel mai mult nici cel mai putin. 
Că un navigator pierde un vapor încărcat cu aur sau o barcă încărcată cu 
paie, va fi o oarecare diferenţă în ceea ce priveşte valoarea pierdută, dar 
nici una în privința incompetenţei navigatorului (...) este vorba despre a 
face rău depăşind limitele: odată limita depăşită, greşeala este făcută; 

oricât de departe ați merge dincolo de barieră, nu veţi adăuga nimic 
greşelii de a fi trecut dincolo de ea!. 


Refuzul de a ierarhiza greşelile după consecințele lor, decizia de a 
nu ține cont decât de viciile subiectului tind să stabilească între acțiuni 
o ierarhie axiologică caracterizată printr-o întrerupere bruscă între ceea 
ce este permis şi ceea ce este interzis. Cea mai mare sau cea mai mică 
gravitate a greşelii este o apreciere fără importanţă: toate aparțin unui 
aceluiaşi ordin; ceea ce contează înainte de toate este calitatea naturii 
umane revelată prin actul în discuție. 

Pasajul următor din Filipica a treia îl aminteşte pe cel al lui Cicero: 


Filip a pus stăpânire pe Serrion şi Doriskos şi a gonit din fortul 
Serrion şi din Muntele Sfânt garnizoanele pe care generalul vostru le 
aşezase acolo. Şi totuşi ce l-a îndemnat să se dedea la asemenea fapte? El 
jurase doar să respecte pacea. Nimeni să nu-mi spună: „Ce importanţă au 
aceste neînsemnate cuceriri?” sau „Ce îngrijorări pot provoca ele cetății 
noastre?” Dacă acestea sunt lucruri fără importanţă şi nu vor pricinui nici 
o îngrijorare, aceasta este o altă problemă. Dar dacă cineva va încălca un 
act pios şi drept cum este jurământul, fie într-o măsură mai mică, tie într-o 
măsură mai mare, acest lucru are aceeaşi valoare2. 


Se vede că această tehnică de egalizare este adesea utilizată când 
există temerea că un anumit lucru, la gradele sale inferioare, pare putin 
demn de atenție: pentru a preveni un astfel de fapt, aceste grade infe- 
rioare sunt destinate să participe la valoarea asociată în mod normal cu 
gradele cele mai înalte. Ducând astfel problema pe terenul principiilor, 
ea nu mai este apreciată numai din punct de vedere utilitar. Afirmarea 
unei distincții fundamentale se opune strictei aplicări a argumentului 
pragmatic. 

Probabil că trebuie văzută o folosire a acestei tehnici de egalizare 
în unele procedee de apărare: vom recunoaşte, vom dezvălui o parte 
minimă a faptelor, scontând pe faptul că o diferență de grad va fi 
considerată, în cazul de faţă, drept mai putin gravă decât o diferenţă de 


1 CICERO, Paradoxa stoicorum, IN, § 20. 
2 DEMOSTENE, Discursuri: Filipica a treia, SS 15, 16. (Ed. rom.: Ed. pentru 
Literatură, Bucureşti, 1969, pp. 126-127; n.t.) 

natură şi că vom fi în largul nostru în fața reproşului de af mințit, de a 
fi trecut ceva sub tăcere. 

Transformând o diferenţă de natură în diferență de grad, grupăm 
ceea ce putea părea a Une de ordine nemăsurabile. 

lată un pasaj semnificativ din Bergson: 


Diferenţa este profundă [intre ştiinţa antică şi ştiinţa modernă]. 
Într-o anumită privință, ea este chiar radicală. Dar, din punctul de vedere 
din care privim noi, este o diferență de grad, mai curând decât de natură. 
Spiritul uman a trecut de la primul gen de cunoaştere la al doilea, prin 
perfecţionare treptată, căutând doar o precizie mai mare. Între cele două 
ştiinţe este acelaşi raport ca între consemnarea fazelor printr-o clipire din 
ochi şi înregistrarea lor mult mai completă prin fotografierea instantanee!. 


Pomponazzi respinge orice distincţie de ordin între spiritual şi 
material şi, prin aceasta, unul din fundamentele nemuririi sufletului 
pretinzând că natura procedează în mod gradual, că deja formele 
inferioare, chiar vegetale, au un suflet mai mult sau mai puţin elaborat: 


Există animale intermediare, între plante şi animale, ca buretii marini, 
fixe ca plantele dar sensibile precum animalele. Există maimuța, despre 
care nu se ştie dacă este animal sau om; există sufletul intelectiv, interme- 
diar între temporal şi veşnic?. 


Acelaşi efect se obține cu ajutorul unei ipoteze evoluționiste, care 
nu poate trata specia umană ca aparținând unui alt ordin decât restul 
regnului animal. 

Atunci când ne aflăm în prezenţa a două domenii de ordin diferit, 
stabilirea gradului în interiorul unuia dintre ele are adesea drept scop 
atenuarea întreruperii. Se pregăteşte astfel reducerea unei diferențe de 
ordin la o diferență de grad. lerarhizarea în interiorul unuia dintre 
domenii se efectuează, într-adevăr, în aşa fel încât gradul său extrem 
formează o tranziție între cele două domenii: astfel, ceea ce este cert şi 
ceea ce este incert se întâlnesc mai uşor începând cu momentul în care 
există grade în interiorul incertului; la fel, apropierea între judecätile de 


1 BERGSON, Evoluția creatoare, p. 359. (Ed. rom.: Institutul European, laşi, 1998, 
p. 300; n.t.) 
2 Cf. E. GARIN, L'umanesimo italiano, pp. 175-177. 

valoare şi judecätile de realitate se pregăteşte stabilind o gradare în 
interiorul judecăților de valoare!. Această tehnică poate fi, de altfel, 
utilizată când în beneficiul unuia, când în beneficiul celuilalt dintre cele 
două ordine: 


Ştiinţele naturii au avansat mult către ştiinţele spiritului. Ca urmare 

a acestui fapt, diferenţele sunt probabil mai mult de treaptă decât de 

principiu?. 

Dupä cum pretindem cä ne afläm în prezenta unei diferente de 
ordin sau a unei diferențe de grad, vom da sau nu atenţie faptului care 
ar fi putut provoca, explica, garanta saltul de la un ordin la altul, sau 
cel putin care ar fi putut sta mărturie pentru acest lucru. Deci argu- 
mentele referitoare la diferențele de ordin pregătesc sau presupun 
adesea consideraţii asupra fenomenului care marchează întreruperea: 
transformarea, emergenta vor explica saltul de la un ordin la altul în 
lanțul evolutiv; convertirea religioasă îl va face pe individ să treacă de 
la un ordin al naturii la cel al divinității. În general, acest eveniment- 
cheie este obscur, imprevizibil, irațional; reducerea diferențelor de 
natură la diferenţe de grad tinde să se dispenseze de astfel de elemente, 
să cantoneze spiritul în ceea ce este cunoscut, familiar, rațional. 

Printre înşiruiri, cea a timpului care se derulează joacă un rol 
foarte important. Fenomenele cărora această înşiruire le serveşte drept 
ghid iau un aspect continuu, omogen şi adesea şi cuantificabil: durată, 
creştere, îmbătrânire, uitare, perfecționare se pot cuantifica în funcție 
de timpul scurs. Dar adesea fenomenele succesive sunt fragmentate în 
aşa fel încât să devină eterogene. Am făcut deja aluzie la faptul că unele 
perioade istorice sunt considerate drept esențe, pentru care fenomenele 
particulare nu ar fi decât manifestarea?. Aceste esențe joacă, din 
punctul de vedere de care ne ocupăm aici, rolul de naturi, de principii. 
Înseamnă să spunem că, de fiecare dată când vom utiliza astfel de 
esențe, vom fi înclinați să accentuăm rolul evenimentelor sursă sau 
martor al discontinuitätii: revoluţie, războaie, act arbitrar, gânditor de 


1 Spre exemplu, F. L. POLAK, Kennen en Keuren in de Sociale Wetenschappen, 
pp. 95, 180. 

2 lbid., p. 171. 

3 Cf. § 74: Actul şi esența. 

marcă, pe scurt orice fenomen capabil să justifice sciziunea dintre două 
faze ale istoriei. Invers, de fiecare dată când se va renunța la unele 
esențe, rolul acestor evenimente se va reduce. 

Pentru a minimaliza ideea pe care ne-o facem despre un fenomen 
legat de o sciziune, vom fi obligați, nu numai să înlocuim diferența de 
ordin printr-o diferență de grad, dar şi să introducem noi diferențe de 
ordin pe care le vom considera mai importante. Luptând împotriva 
fricii de moarte, Montaigne ne prezintă întreaga noastră viață ca pe o 
succesiune de „salturi“ care ne duce dincolo şi ale cărei ultime momente 
nici măcar nu sunt cele mai grele: 


(...) nu simţim nici o tresărire când tinerețea moare în noi, care este în 
esenţă şi pe drept cuvânt o moarte mai dură decât este moartea toată a 
unei vieți lâncede şi decât este moartea la bătrâneţe. Cu atât mai mult cu 
cât saltul de la a trăi rău la a nu trăi nu este atât de greu, precum cel de la 
un trai dulce şi înfloritor la un trai penibil şi dureros!. 


Împărțind viaţa în mai multe epoci, care mor una după alta, el 
suprapune pe imaginea morții, graduală şi insensibilă, o împărțire în 
ordine, diferită de opoziția ,viatä-moarte”, şi diminuează astfel scizi- 
unea pe care aceasta din urmă pare a o introduce. Dimpotrivă, cei care 
insistă pe importanța morții, şi care ar vrea să facă din ea centrul 
preocupărilor noastre, nu vor putea decât să înlăture orice alte distincţii 
şi ierarhii ca nefiind decât vanitate: 


Astfel omul, va spune Bossuet, mic în sine şi ruşinat de micimea sa, 
se străduieşte să crească şi să-şi înmulțească titlurile, posesiunile şi 
vanitätile: de atâtea ori conte, de atâtea ori senior, posesor al atâtor 
bogății, stăpân al atâtor persoane, ministru al atâtor consilii, şi tot aşa: 
totuşi, poate să se mărească cât îi va pläced, nu este nevoie pentru a-l 
răpune decât de o singură moarte. (...) el nu îndrăzneşte niciodată să se 
măsoare după sicriul său, singurul care îl măsoară totuşi just?. 


Din cele de mai sus pare a rezulta că există o opoziție clară între 
serii cantitative şi ierarhii între termeni care tin de două ordine diferite. 
Dar, de fapt, este posibil ca, la un moment dat, o diferență pur 


1 MONTAIGNE, Bibl. de la Pléiade, Essais, cartea I, cap. XX, p. 104. 
2 BOSSUET, Predici: Despre onoare, p. 173. 

cantitativă să antreneze trecerea la fenomene de un alt ordin. Aşa se 
face că, pentru a relua un exemplu pe care l-am citat în altă partei, cu 
ocazia discuţiei, în anii de după război, despre planul american de 
ajutor pentru Europa (planul Marshall), promotorii au pretins că o 
reducere a creditelor cu 25% ar transforma ceea ce era conceput drept 
un program de reconstrucție într-un program de asistenţă: o schimbare 
cantitativă ar antrena o schimbare a naturii înseşi a planului. Este de la 
sine înteles că această afirmație tindea să obțină un minimum de 
credite, sub care obiectivele vizate nu ar mai fi fost atinse. 

Că o schimbare cantitativă poate antrena o schimbare de natură, 
rationamentele, pe care grecii le numeau sorite, au scos-o de mult timp 
în evidentä?. Pornind dintr-un anumit moment, bobul adunat lângă bob 
formează o grămadă, firele de păr, smulse unul după altul, transformă 
un bărbat cu păr într-unul chel. Dar în ce moment trebuie fixată limita, 
este ea greu de stabilit şi indispensabilă? Nu există criteriu obiectiv în 
această privință, este nevoie de o decizie; când aceasta va fi luată, 
sciziunea va căpăta o importanţă pe care doar determinarea cantitativă 
nu ar putea-o justifica. 

Existenţa unor concepte va facilita sciziunea. Astfel aspectele negative 
şi pozitive ale unei ierarhii, atunci când sunt indicate de un termen şi 
de negația sa - precum cumpătare-necumpătare, tolerantä-intolerantä - 
„ vor fi adesea interpretate ca o diferență de ordin?. Orice elaborare 
conceptuală autentică modifică într-un fel sau altul ierarhiile admise, 
reducând o distincţie de ordin la o diferență de grad sau, invers, 
înlocuind o ierarhie printr-o alta, considerată mai importantă. Aceste 
moduri diverse de a structura şi de a restructura realul exercită efecte 
indiscutabile asupra evaluărilor şi a manierei de a le fonda. 


D 


1 Cf. Ch. PERELMAN şi L. Olbrechts-Tyteca, Rhétorique et philosophie, p. 35 
(Logique et rhétorique). 

2 Cf. 6 66: Argumentul direcţiei. 

3 Cf. mai sus, în § 76, argumentul contrariilor. 


CAPITOLUL III 


Legăturile care întemeiază structura realului 


a) ÎNTEMEIEREA PRIN CAZUL PARTICULAR 


$ 78. Argumentarea prin exemplu 


În paragrafele care urmează, vom analiza legăturile care înte- 
meiază realul prin recurgerea la cazul particular. Acesta poate juca 
roluri foarte diferite: ca exemplu, el va permite o generalizare; ca 
ilustrare, el va consolida o regularitate deja stabilită; ca model, el va 
incita la imitare. Vom examina succesiv aceste trei tipuri de argumente. 


Argumentarea prin exemplu implică - întrucât se recurge la ea - 
un oarecare dezacord în privința regulii particulare pe care exemplul 
este chemat să o întemeieze, dar această argumentare presupune un 
acord prealabil asupra posibilității înseşi a unei generalizări pornind de 
la cazuri particulare, sau cel putin asupra efectelor inertiei!. Acest ultim 
acord va putea fi pus la îndoială la un moment dat, dar nu cu ajutorul 
unei argumentări prin exemplu vom milita, la acest nivel al discuţiei. 
De aceea problema filosofică a inducției nu priveşte deloc tema noastră 
actuală. 

Când este introdus în discurs un fenomen ca exemplu, adică în 
calitate de amorsă a unei generalizări? În favoarea cărei reguli exem- 
plul citat constituie un argument? lată cele două întrebări care se pun în 
mod normal. 

Nu este obligatoriu ca orice descriere a unui fenomen să servească 
drept exemplu. Pentru unii teoreticieni ai istariei, ar avea caracteristica 
de a se lega de ceea ce, în evenimentele studiate, este unic, ca urmare a 
locului particular pe care îl ocupă într-o serie care, luată în ansamblul 


1 Cf. 8 27: Acorduri proprii fiecărei discuţii. 

ei, formează un proces continuu, caracterizat prin chiar aceste eveni- 
mente. 

În ştiinţe, cazurile particulare sunt tratate fie ca exemple care 
trebuie să ducă la formularea unei legi sau la determinarea unei struc- 
turi, fie ca eşantioane, adică ilustrare a unei legi sau a unei structuri 
recunoscute. În drept, a invoca precedentul înseamnă a-l trata ca pe un 
exemplu care întemeiază o regulă, nouă cel puţin sub unele dintre 
aspectele sale!. De altfel, o dispoziţie juridică este adesea privită ca un 
exemplu de principii generale, uşor de recunoscut pornind de la 
această dispoziție. ' 

În multe circumstanțe, oratorul îşi manifestă cu claritate intenția 
de a prezenta faptele ca exemple; dar nu se întâmplă întotdeauna astfel. 
Unele reviste americane se complac în a prezenta cariera cutărui mare 
industriaş, a cutărui om politic sau a unei stele de cinema, fără a 
extrage de aici în mod explicit învățăminte. Aceste fapte sunt pur şi 
simplu o contribuție la istorie sau la anecdotă, servesc drept exemplu 
pentru o generalizare spontană, sunt ele ilustrări ale câtorva rețete bine 
cunoscute pentru a reuşi din punct de vedere social, se doreşte 
propunerea eroilor acestor povestiri drept modele de prestigiu pentru a 
contribui astfel la educarea publicului? Nimic nu permite s-o spunem 
cu certitudine; probabil că povestirea trebuie să îndeplinească, şi 
îndeplineşte efectiv, pentru diferite categorii de cititori, toate aceste 
roluri simultan. 

Totuşi, când unele fenomene particulare sunt evocate ca urmare a 
altora, mai ales dacă oferă o oarecare similitudine, vom fi înclinați să 
vedem aici exemple, în timp ce descrierea unui fenomen izolat ar fi fost 
luată mai degrabă ca o simplă informaţie. Un procuror, ca personaj de 
teatru, poate trece drept o persoană particulară, nereprezentativă; dacă, 
în aceeaşi piesă, doi procurori sunt aduşi în scenă, comportamentul lor 
va apărea ca exemplificator pentru cel al unei întregi profesii2. Singura 
miză a unui eveniment la plural este semnificativă în această privinţă: 


« 
Datorită lui [la plural), spune Caillois într-un interesant comentariu, 
se efectuează promovarea poetică, generalizarea care, dând evenimentului 


1 Cf. $ 52: Regula de justiţie. 
2 Cf. M. AYME, La tête des autres. 

inimaginabil o valoare de arhetip, îi permite să-şi facă loc în analele 
umanităţii. Autorul nu acționează altfel atunci când vorbeşte despre 
Colosseum-uri, despre Castilii sau despre Floride, când scrie că „pământul 
povestea despre regii săi René” (Vents, IV, 5) sau când multiplica, fără a-i 
spune pe nume, infinit de unica insulă a Pastelui (Vents, IV, 21. 


Pentru a ne asigura că neaflăm în prezenţa unei argumentări prin 
exemplu, nu există nimic mai potrivit ca expunerile în care ea se 
prezintă ca atare. Cazul extrem ar fi fraza cu cinci membri a logicienilor 
indieni antici: 

Muntele arde 

Pentru că scoate fum 

Tot ceea ce scoate fum arde, ca şi vatra; 

La fel şi acesta, 

Deci asta e2. . 


Când, dimpotrivă, nu trage el însuşi o concluzie despre faptele pe 
care le afirmă, nu suntem niciodată siguri că oratorul doreşte ca 
enunturile sale să fie considerate exemple. Schopenhauer menționează 
o stratagemă care constă în a extrage din ceea ce spune oratorul unele 
concluzii contrare gândirii sale”: a trata drept exemplu ceea ce oratorul 
nu percepe astfel poate fi un mod de a-l pune într-o situație tare 
dificilă. , 


Folosirea argumentării prin exemplu, deşi anunţată deschis, tinde 
adesea să ne facă să trecem de la acesta la o concluzie tot atât de 
particulară, fără ca nici o regulă să fie enunțată: este ceea ce se numeşte 
argumentarea de la particular la particular: 


Dacă cineva ar spune că este nevoie de pregătiri împotriva regelui şi 
a nu-i permite să aservească Egiptul; căci odinioară şi Darius nu a trecut 
înainte de a fi ocupat Egiptul, în schimb, după ce l-a cucerit, a trecut, apoi, 
la rândul său, Xerxes, nu a întreprins un atac înainte de a fi pus mâna pe 
Egipt, însă, după ce s-a înstăpânit asupra lui, a traversat, încât şi regele 


IR CAILLOIS, Poétique de Saint-Jolm Perse, p. 152. 

2 ANNAMBHATTA, Le compendium des topiques, pp. 128 şi urm. 

3 SCHOPENHAUER, ed. Brockhaus, vol. 6, Parerga si Paralipomena, Despre logică 
şi dialectică, § 26. (Ed. rom.: Alfa, laşi, 2011, II, p. 30; n.t.) 

respectiv va trece dacă îl va fi cucerit, drept care nu trebuie să i se 
ingäduiel. 


Ca şi trecerea de la exemplu la regulă, această formă de rationa- 
ment apelează la inerție. Noţiunile utilizate pentru a descrie cazul 
particular care serveşte drept exemplu joacă de altfel implicit rolul 
regulii care permite trecerea de la un caz la altul. Acest curios rationa- 
ment al lui S. Weil ne va putea lămuri: 


Aşa cum singurul mod de a-i arăta respect celui care suferă de 
foame este să i se dea să mănânce, tot astfel singurul mijloc de a dovedi 
respect celui care s-a plasat în afara legii este de a-l reintegra în lege, 
supunându-l la pedeapsa pe care ea o hotărăşte?. 


Regula, implicită în această argumentare, este că singurul mijloc 
de a arăta respect unei ființe este de a-i da ceea ce-i lipseşte; dar, în timp 
ce exemplul înfometatului nu dă loc la contestare, pentru că punctele 
de vedere obiectiv şi subiectiv coincid, dat fiind faptul că înfometatul 
„suferă de foame”, aplicarea regulii în cazul criminalului face să 
prevaleze punctul de vedere obiectiv, fără să ținem seama excesiv de 
dorinţele celui către care merge solicitudinea noastră. 

Critica acestei argumentări de la particular la particular, care este 
caracteristică pentru dialogurile socratice, va fi centrată pe materialul 
conceptual datorită căruia se face trecerea de la una la alta dintre 
situaţiile analizate. 


Oricare ar fi maniera al cărei exemplu este prezentat, în orice 
domeniu s-ar derula argumentarea, exemplul invocat va trebui să se 
bucure măcar provizoriu, pentru a fi luat ca atare, de statutul de fapt; 
marele avantaj al utilizării sale este de a atrage atenţia asupra acestui 
statut. Astfel, cea mai mare parte a discursurilor lui Alain pornesc de la 
o povestire concretă pe care auditorul nu are nici un motiv să nu o 
creadă. Respingerea exemplului, fie pentru că este contrar adevărului 
istoric, fie pentru că se pat opune motive convingătoare generalizării 


1 ARISTOTEL, Retorica, cartea II, cap. 20, 1393 b. (Ed. rom. Editura IRI, 
Bucureşti, 2004, p. 253; n.t.) 
2 S. WEIL, L'enracinement, p. 25. 

propuse, va slăbi considerabil adeziunea la teza a cărei promovare se 
dorea. Într-adevăr, alegerea exemplului, ca element de probă, anga- 
jează oratorul, asemeni unui fel de confesiune. Avem dreptul să presu- 
punem că soliditatea tezei este solidară cu argumentarea care pretinde 
a o întemeia. 


Care este generalizarea care poate fi extrasă din exemplu? De 
această întrebare se leagă strâns aceea de a şti care sunt cazurile care 
pot fi considerate drept exemple ale aceleiaşi reguli. Într-adevăr, în 
raport cu o anumită regulă unele fenomene sunt interşanjabile iar, pe 
de altă parte, enumerarea acestora din urmă permite desprinderea 
punctului de vedere conform căruia au fost ele asimilate unul cu 
celălalt. Este motivul pentru care, când este vorba despre clarificarea 
unei reguli în cazurile de aplicare variabile, este util să furnizăm 
exemple pe cât de diferite posibil, căci se arată în acest fel că, în cazul 
de față, aceste diferențe nu contează. Astfel, în acest pasaj al lui Berkeley: 


Observ, pe de altă parte, că păcatul sau josnicia morală nu constă în 
acţiunea fizică exterioară sau în mişcare, este ecartul interior al voinței în 
afara legilor raţiunii şi ale religiei. Este limpede, întrucât a ucide un 
duşman în bătălie şi a condamna legal la moarte un criminal nu sunt 
considerate păcate; totuşi actul exterior este exact acelaşi ca în cazul 
crimeil. 


Înmulţind exemplele, Berkeley îşi precizează ideea într-un fel de 
comentariu. Sistematizarea acestui procedeu conduce la regulile clasice 
privind variaţia condiţiilor în inducție, a cărei aplicare poate să se ter- 
mine cu desprinderea unui principiu cu o influenţă cu totul generală. 
Astfel, principiul levierului poate fi folosit sub o asemenea varietate de 
forme, încât cu greu ar exista o caracteristică fizică comună fiecăreia 
dintre ele?. 

În loc să multiplicăm doar numărul diferitelor exemple, uneori 
întărim argumentarea prin exemplu cu ajutorul unor argumente ale 


' BERKELEY, Opere alese, t. Il: Cele trei dialoguri între Hylas şi Philonous, Al Treilea 
dialog, p. 157. 
2 Cf. pe această temă M. POLANYI, The logic of liberty, p. 21. 

dublei ierarhii, ceea ce permite rationarea a fortiori. Este ceea ce vom 
numi recurgerea la exemplul ierarhizat: 


Toți îşi cinstesc înțelepții; locuitorii din Paros, de pildă, îl onoraseră 
pe Archilochos, deşi era un defăimător, apoi, de asemenea, locuitorii din 
Chios, pe Homer, deşi nu era concetäteanul lor, şi mitilenienii pe Sappho, 
deşi era femeie, şi lacedemonienii, pe Chilon, (...) deşi erau foarte puţin 
amatori de erudiţie...| 


Se pare că Whately, în argumentul „apropierii progresive” nu 
recomandă altceva decât recurgerea la exemplul ierarhizat?. 

Alegerea celui mai concludent exemplu, pentru că realizarea sa 
este cea mai dificilă, poate face loc caricaturii. Dacă, pentru a dovedi că 
necazurile pot albi într-o noapte părul unor victime, se povesteşte că 
acest accident putin obişnuit i s-a întâmplat unui negustor care, de 
disperat ce era că mărfurile i se pierduseră în mare, i s-a grizonat subit 
peruca?, se obține un efect care ține de comicul argumentării. Multe 
dintre povestirile din zona Marsiliei nu sunt decât exemple ierarhizate, 
care se doresc prea convingătoare. 

Să remarcăm în legătură cu aceasta că exemplele interacționează 
în sensul că menționarea unui nou exemplu modifică semnificaţia 
exemplelor deja cunoscute; ea permite precizarea punctului de vedere 
sub care trebuiau considerate faptele anterioare. Mai ales în drept, de 
vreme ce se rezervă uneori numele de precedent primei decizii luate 
conform unei anumite interpretări a legii, efectul acestei judecăţi poate 
să nu se degaje decât putin câte puţin, ca urmare a unor decizii 
ulterioare. De aceea, faptul de a ne mulțumi cu un singur exemplu în 
argumentare pare a arăta că nu este percepută nici o îndoială în 
privința modului de a-l generaliza. Situaţia este aproape aceeaşi, din 
acest punct de vedere, atunci când se menţionează în bloc, cu ajutorul 
unei formule unice, precum „se vede adesea că...” din numeroase 
cazuri. Fără îndoială, le putem prezuma putin diferite unul de altul dar, 
în vederea generalizării, sunt tratate ca un exemplu unic. Multiplicarea 


1 ARISTOTEL, Retorica, cartea II, cap. 23, 1398 b. (Ed. rom.: Editura IRI, 
Bucureşti, 2004, p. 273; n.t.) 

2 WHATELY, Elements of Rhetoric, Partea I, cap. II, p. 60. 

3 Citat după Ch. LALO, Esthétique du rire, pp. 159-160. 

cazurilor nediferentiate este, dimpotrivă, importantă atunci când, in loc 
să vizeze generalizarea, se caută să se determine frecvența unui 
eveniment şi să se tragă o concluzie cu o anumită probabilitate care se 
va analiza ulterior. Şi aici de altfel caracterul nediferentiat al eveni- 
mentelor presupune totuşi o variabilitate a condiţiilor; de aceea ale- 
gerea cazurilor de analizat va trebui să fie făcută în aşa fel, încât să fim 
siguri de caracterul reprezentativ al eşantioanelor prelevate din real. 

In multe enunturi, în special în pasajul din Berkeley citat mai sus, 
un rol esențial este jucat şi de cazul invalidant, exemplum in contrarium, 
care împiedică o generalizare indusă, arătând că ea este incompatibilă 
cu el, şi care arată deci în ce direcţie anume este permisă generalizarea. 

Infirmarea regulei, prin cazul invalidant, şi respingerea sau modi- 
ficarea ulterioară a acesteia, este cea care, după Karl Popper, va oferi 
singurul criteriu care face "posibil controlul empiric al unei legi 
naturale!. 

Dar cazul invalidant, chiar necontestat, duce întotdeauna la 
respingerea legii? Da, fără îndoială, dacă prin aceasta se înțelege un 
enunț aplicabil la un ansamblu de cazuri, înglobând şi cazul invalidant. 
Aceasta presupune, în ultimă instanţă, că cel din urmă era previzibil 
inaintea formulării regulei, ceea ce nu ar avea nici un sens. În realitate, 
un caz particular, analizat, nu poate fi niciodată în contradicţie absolută 
cu o judecată a cărei universalitate este empirică. Ea nu poate decât să-l 
întărească sau să-l släbeascä2. Legea va putea fi întotdeauna menținută, 
atribuindu-i-se un efect uşor diferit, care va Une cont de noul caz. 

Ea va putea fi, de asemenea, menţinută restrângându-i-se aria de 
aplicare, recurgând, spre exemplu, la noțiunea de excepție: relaţia dintre 
evenimentele legate prin lege încetează să fie, ca în gramatică sau în 
lingvistică, absolută. Uneori se va încerca înlocuirea unei legi 
deterministe printr-o corelație mai mult sau mai putin puternică. 

Aceste două soluții presupun ca fiind admise, şi chiar teoretic 
numărabile, evenimentele care pretind modificări sau îmblânziri ale 
legii. Va trebui să se găsească alte soluţii când această numărare nu 


! Karl POPPER, Logik der Forschung, în special pag. 12 la 14. 
2 Cf. F. WAISSMANN, Verifiability, în A. FLEW, Essays on Logic and Language, 
p. 125. 

poate fi imaginată. În aceste cazuri, regula va fi adesea lăsată să existe 
încă, dar vor fi precizate categoriile de evenimente la care ea nu este 
aplicabilă. Să menționăm, ca procedeu de acest fel, recurgerea la 
noțiunea de miracol. Existența faptului miraculos nu antrenează 
modificarea legii naturale; dimpotrivă, ca să fie miracol, trebuie ca 
faptul şi legea să coexiste, fiecare în domeniul său. O altă tehnică va 
consta în a transforma regula care ar putea fi amenințată în regulă 
convențională. Este ceea ce se încearcă atunci când determinismul este 
considerat ca regulă de metodă şi nu ca o lege ştiinţifică! sau când sunt 
stabilite prezumtii legale. 

O bună parte a argumentării constă în a determina auditoriile să 
gândească faptul invalidant, adică să recunoască ideea că faptele pe 
care le admit contravin unor reguli pe care, de asemenea, le admit. 
Unele experiențe ale lui Eliasberg ne învaţă că există o interacțiune 
între percepţia unor fapte invalidante şi conştiinţa regulii. O copilă 
trebuie să găsească țigări plasate sub nişte cărți de joc (albastre); când se 
profilează o tendinţă de a se alege cărțile albastre, se introduce o probă 
în care nu există țigări sub una din aceste cărți. Regula este adusă din 
acest moment la nivelul înțelegerii clare şi copilul nu întârzie să o 
formuleze?. Nu ne vom mira deci că, în argumentare, este posibil să ne 
servim de cazuri invalidante nu numai pentru a respinge regula, ci şi 
pentru a o extrage. Acesta va fi mai ales cazul dreptului, unde doar legi 
referitoare la excepție determină cunoaşterea unei reguli care, de altfel, 
nu a fost niciodată enunțată. 

În argumentarea prin exemplu, rolul limbajului este esențial. 
Când două fenomene sunt subsumate unui aceluiaşi concept, asimi- 
larea lor pare a rezulta din însăşi natura lucrurilor, în timp ce dife- 
renţierea lor pare a necesita o justificare. De aceea, exceptând disci- 
plinele în care uzajul unor concepte este concomitent cu o tehnică ce le 
precizează aria de aplicare, cei care argumentează vor adapta adesea 
noțiunile utilizate la nevoile expunerii lor. Argumentarea prin exemplu 


1 Cf. F. KAUFMANN, Methodology of the social sciences. 

2 P. GUILLAUME, Manuel de psychologie, p. 274. Cf. şi W. G. ELIASBERG, 
Speaking and Thinking, în Symposium: Thinking and Speaking, edited by G. 
REVESZ, pp. 98-102. 

furnizează un caz remarcabil în care sensul şi extinderea noțiunilor 
sunt influențate de aspectul dinamic al utilizării lor. De altfel, această 
adaptare, această modificare a noţiunilor pare cel mai adesea atât de 
naturală, atât de conformă cu nevoile situației, încât ea trece aproape 
neobservată. 

Utilizarea limbajului pentru asimilarea unor cazuri diverse joacă 
un rol cu atât mai important, cu cât preocuparea de a subsuma 
exemplele sub o aceeaşi regulă, fără a o modifica pe aceasta, este mai 
puternică. Aceasta va fi cu siguranţă situația în drept. Asimilarea unor 
noi cazuri cu ocazia unei decizii judiciare nu este pur şi simplu o 
trecere de la general la particular, ea contribuie, de asemenea, la 
întemeierea realității juridice, adică a normelor, şi ştim deja că noile 
exemple acționează asupra celor vechi modificându-le semnificaţia. S-a 
subliniat pe bună dreptate că, datorită acelui ceva ce s-a numit proiecție, 
această asimilare a unor cazuri noi, imprevizibile în momentul în care a 
fost elaborată legea, sau neluate în consideraţie, se putea face destul de 
uşor, fără a se recurge la nici o tehnică de justificare!. Limbajul îl 
precede adesea pe jurist; la rândul ei, decizia juristului - căci limbajul îi 
facilitează sarcina dar nu îi impune vreo decizie - va putea acționa 
asupra limbajului, va putea face, mai ales, ca două cuvinte care ar fi 
putut fi considerate, la un moment dat, omonime să fie interpretate ca 
ținând de un singur concept. 


$ 79. Ilustrarea 


Ilustrarea diferă de exemplu din cauza statutului regulii căreia 
ambele îi servesc drept sprijin. 

În timp ce exemplul avea sarcina de a întemeia regula, ilustrarea 
are rolul de a întări adeziunea la o regulă cunoscută şi admisă, furni- 
zând cazuri particulare care clarifică enunţul general, arată interesul 
acestuia prin varietatea aplicațiilor posibile, îi cresc prezența în 
conştiinţă. Dacă există situații în care putem ezita în privința funcţiei pe 
care o îndeplineşte cutare caz particular introdus într-o argumentare, 


1 Cf. în special R. L. DRILSMA, De woorden der wet of de wil van de wetgever, pp. 116 
şi urm. 

distincţia propusă ni se pare totuşi importantă şi semnificativă, căci, 
rolul ilustrării fiind diferit de cel al exemplului, alegerea ei va fi supusă 
altor criterii. În timp ce exemplul trebuie să tie incontestabil, ilustrarea, 
de care nu depinde aderarea la regulă, poate fi mai îndoielnică, dar 
trebuie să lovească cu rapiditate imaginaţia pentru a stârni atenţia. 

Aristotel deosebise deja două utilizări ale exemplului după cum 
dispunem sau nu de un principiu de ordin general. (Uzajul ca element 
de inducţie, uzajul ca mărturie.) Dar, în opinia lui, rolul cazurilor 
particulare ar fi diferit după cum ele preced sau urmează regula la care 
se raportează. Ceea ce ar face ca: 


Tocmai de aceea, oratorul, cel care le pune în faţă, trebuie să enunte 
multe dintre acestea, pe când celui care le aduce în plus îi este de ajuns şi 
unul singur; căci un martor onest este util, chiar numai unul fiind). 


Ordinul discursului nu este totuşi un factor esențial. Exemplele 
pot urma regula pe care trebuie să o dovedească, ilustrările unei reguli 
perfect admise pot preceda enunţul ei; cel mult ordinul va incita la a 
considera un fapt drept exemplu sau drept ilustrare - iar Aristotel are 
dreptate să avertizeze că exigenta auditorului va fi mai mare în prima 
interpretare. 

Bacon,.subliniind cu tărie că nu este vorba despre o problemă 
referitoare la ordinul discursului, ci la conținutul lui, afirmă în ceea ce-l 
priveşte că exemplele trebuie să fie detaliate în uzajul lor inductiv, 
pentru că circumstanţele pot juca un rol capital în raționament, în timp 
ce în uzajul lor „servil” ele pot fi prezentate succint?. În legătură cu 
acest punct noi nu-l vom urma pe Bacon, întrucât ilustrarea, vizând să 
dea prezenţă, va trebui uneori să fie dezvoltată şi să conţină detalii 
frapante şi concrete, de care exemplul va fi, dimpotrivă, despuiat cu 
prudenţă, pentru a evita ca gândirea să fie distrasă sau să devieze de la 
scopul pe care şi l-a propus oratorul. Ilustrarea riscă mult mai putin 
decât exemplul să fie interpretată greşit, întrucât noi suntem ghidaţi de 
regulă, cunoscută şi uneori foarte familiară. 


1 ARISTOTEL, Retorica, cartea II, cap. 21, 1394 b. (Ed. rom.: Editura IRI, 
Bucureşti, 2004, p. 257; n.t.) 
2 BACON, Of the advancement of learning, cartea II, XXIII, 8, p. 197. 

Whately spune foarte clar că unele exemple nu sunt introduse 
pentru a dovedi, ci pentru a clarifica, „for illustration”!. El discută în 
legătură cu aceasta un pasaj din De Oficiis în care Cicero susține că 
nimic din ceea ce este dezonorant nu poate fi oportun şi dă ca exemplu 
intenţia atribuită lui Temistocle de a arde flota aliaților, intenție care, 
după Cicero şi contrar părerii lui Aristide, nu ar fi fost oportună, şi 
aceasta pentru că era injustă?. Whately remarcă faptul că această ultimă 
afirmaţie ar fi constituit o petiție de principiu, dacă am vedea în ea un 
exemplu ce ar trebui să întemeieze regula, de vreme ce o presupune; 
dar că nu este nimic de acest gen dacă este vorba despre o aplicație 
destinată să-i ilustreze bătaia. 

Deşi subtilă, nuanţa dintre exemplu şi ilustrare nu este neglijabilă, 
căci ea permite să se înțeleagă că nu numai despre cazul particular 
putem spune că nu serveşte întotdeauna la întemeierea regulii, dar că 
uneori regula este enunțată pentru a veni în sprijinul cazurilor 
particulare care par a trebui să o coroboreze. În povestirile lor 
fantastice, Poe şi Villiers de l'Isle Adam îşi încep adesea relatarea prin 
enuntarea unei reguli, pentru care aceasta nu ar fi apoi decât o ilustrare: 
acest procedeu vizează să întărească credibilitatea evenimentelor. 

Când, la începutul celei de-a doua părți a Discursului asupra 
metodei, Descartes îndrăzneşte să considere că: 


Aceasta se vede şi din faptul că edificiile începute şi desăvârşite de 
un singur constructor sunt, de obicei, mai frumoase şi mai bine proportio- 
nate decât acelea pe care mai mulți s-au silit să le amenajeze, 


el însoţeşte acest enunț de o enumerare de cazuri particulare. 
Clădirea construită de un singur arhitect este mai frumoasă, un oraş, 
mai ordonat; o constituție, operă a unui singur legislator, asemenea 
unei veritabile religii, „căreia Dumnezeu singur i-a făcut rânduielile”, 
este incomparabil mai bine făcută; rationamentele unui om de bun 
simț, privind lucrurile care nu sunt decât probabile, sunt mai apropiate 
de adevăr decât ştiinţa cărţilor; judecätile celor care nu ar fi fost conduşi 
decât de rațiune, încă de la naşterea lor, ar fi mai curate şi mai solide 


1 WHATELY, Elements of Rhetoric, Partea I, cap. III, 8 78. 
2 CICERO, De Oficiis, cartea III, XI, 8 49. 

decât cele ale oamenilor conduşi de mai multi stăpâni. În opinia lui E. 
Gilson, Descartes dă aceste exemple pentru a-şi susține teza supe- 
rioritätii a ceea ce a fost făcut de un singur individ şi pentru a justifica 
proiectul pe care l-a conceput de a reconstrui, pornind de la temeiurile 
pe care le propune, întregul corp al ştiinţelor. Dar diferitele cazuri citate 
constituie toate oare exemple? Privindu-le de aproape, pare mai 
degrabă că două sunt ilustrări ale unei reguli deja stabilite cu ajutorul 
exemplelor care le preced; într-adevăr, dacă ideea pe care o aveau 
despre frumos, despre ordonat, despre sistematic permitea contempo- 
ranilor lui Descartes să admită valoarea reflectiilor lui privind edificiul, 
oraşul, constituţia sau religia, aceste ultime două afirmații erau cu totul 
paradoxale şi nu puteau fi privite favorabil decât dacă se vedea în ele 
ilustrări ale unei reguli admise, căci ele presupun o concepție şi un 
criteriu despre adevăr şi despre metodă care constituie originalitatea 
gândirii carteziene. Într-o enumerare, cazurile particulare care tind să 
susțină o regulă nu joacă toate acelaşi rol, căci dacă primele trebuie să 
fie indiscutabile, pentru a influența cu toată greutatea lor controversa, 
următoarele se bucură deja de creditul acordat precedentelor, iar 
ultimele pot să nu servească decât drept ilustrări. Aceasta explică nu 
numai faptul că nu toate cazurile se află pe acelaşi plan şi că ordinea 
prezentării lor nu este reversibilă, dar şi că trecerea de la exemplu la 
ilustrare se efectuează de multe ori pe nesimţite şi că sunt posibile 
controverse referitoare la modul de a înțelege şi de a califica uzajul 
fiecărui caz particular şi raporturile sale cu regula. 


Pentru că ilustrarea vizează creşterea prezenţei, concretizând cu 
ajutorul unui caz particular o regulă abstractă, avem adesea tendinţa să 
vedem în ea o imagine, „a vivid picture of an abstract matter"! Or, 
ilustrarea nu tinde să înlocuiască abstractul prin concret, nici să 
transpună structurile într-un alt domeniu, aşa cum ar face-o analogia?. 
Ea este efectiv un caz particular, ea coroborează regula, pe care o poate 
chiar servi, ca în proverb, la a o enunța?. Ceea ce este adevărat, este că 


1 R. H. THOULESS, How to think straight, p. 103. 
2 Cf. § 82: Ce este analogia. 
3 Cf. 8 40: Forma discursului şi comuniunea cu auditoriul. 

ilustrarea este adesea aleasă pentru răsunetul afectiv pe care îl poate 
avea. Cea pe care o utilizează Aristotel în pasajul următor avea fără 
îndoială acest caracter; înseamnă pentru el a opune stilul periodic 
stilului coordonat, al cărui inconvenient este de a nu avea finalul în el 
însuşi: 


(...) căci toţi doresc să observe finalul; tocmai de aceea la curbe, 
alergătorii gâfâie şi îşi pierd puterile; într-adevăr, înainte, când văd în faţa 
lor finalul, nu sunt obosiţi’. 


Foarte adesea, ilustrarea va avea ca obiect facilitarea înțelegerii 
regulii, cu ajutorul unui caz de aplicare indiscutabil. Este rolul pe care 
ea îl îndeplineşte frecvent la Leibniz, ca în pasajul următor: 


(...) trebuie ca el [răul moral] să nu fie admis sau permis, decât în măsura 
în care este considerat urmarea certă a unei datorii indispensabile, astfel 
încât cel ce nu ar vrea să permită păcatul altcuiva, ar uita el însuşi ceea ce 
datorează; ca şi cum un ofițer obligat să păzească un post important în 
caz de primejdie, l-ar părăsi pentru a împiedica un scandal în oraş, între 
doi soldaţi ai garnizoanei, gata să se omoare?. 


Ca şi în exemplul ierarhizat, vom întâlni ilustrarea surprinzătoare, 
neaşteptată, prestigioasă, care trebuie să servească, prin chiar natura ei, 
la a face să fie apreciată influența regulii. Méré ilustrează astfel afir- 
matia că este iubit numai cel care este plăcut: 


Când mă gândesc că Domnul îl iubeşte pe unul şi îl uräste pe altul 
fără să se ştie de ce, nu găsesc cu nici un chip alt motiv decât fondul 
plăcut pe care-l vede în unul şi pe care nu-l găseşte în celălalt şi sunt 
convins că cel mai bun mijloc, şi probabil singurul, de a ne salva este să-i 
fim pe plac Lui?. 


Ilustrarea inadecvată nu joacă acelaşi rol precum cazul invalidant, 
pentru că regula, nefiind pusă în discuţie, enunţul ilustrării inadecvate 


1 ARISTOTEL, Retorica, III, cap. 9, 1409 a. (Ed. rom.: Ed. IRI, Bucureşti, 2004, 
p. 323; n.t.) 

2 LEIBNIZ, Oeuvres, éd. Gerhardt, vol. VI: Essais de Theodicee, p. 117. (Ed. rom.: 
Polirom, laşi, 1997, p. 102; n.t.) 

3 Chev. DE MERE, Œuvres, t. ÎI: Des agréments, p. 29. 

se răsfrânge mai degrabă asupra celui care o face şi stă mărturie pentru 
incapacitatea sa de a înțelege, a faptului că nu ignoră sensul regulii. 

Totuşi, ilustrarea voluntar inadecvată poate constitui o formă de 
ironie. Spunând fără pauză: „Trebuie să ne respectăm părinţii; când unul 
ne ceartă, replicati-i imediat”, este pusă la îndoială seriozitatea regulii. 

Această folosire ironică a ilustrării inadecvate este mai ales 
frapantă prin referire la calificări. Vom remarca în legătură cu aceasta 
că „regula“, în sensul în care o tratăm, este un enunț general în raport 
cu ceea ce este o aplicaţie a sa. Calificarea dată unei persoane poate fi 
considerată drept o regulă ale cărei ilustrări ar fi oferite de comporta- 
mentele sale!. Antonius uzează de ilustrarea voluntar inadecvată atunci 
când, neîncetând să repete că Brutus este un om onorabil, îi enumeră 
actele de ingratitudine şi de trădare; Montherland uzează de ea în Les 
Jeunes Filles, atunci când, garantând prin Costals că Andrée Hacquebaut 
este inteligentă, ne convinge la fiecare pagină de prostia acesteiai. 
Unele figuri clasice, precum antifraza, nu ar fi adesea decât o aplicație a 
acestui procedeu. 


Aşa cum exemplul permite nu numai întemeierea unei reguli, ci şi 
trecerea de la un caz particular la un altul, compararea, când nu este o 
evaluarei, este adesea o ilustrare a unui caz prin intermediul altuia, 
ambele fiind considerate aplicaţii ale unei aceleiaşi reguli. lată un exemplu 
tipic pentru uzajul ei: 

Dificultăţile sunt cele care ni-i arată pe oameni. De aceea, când 


survine o dificultate, aminteste-ti că Dumnezeu, asemenea unui profesor 
de gimnaziu, te-a pus să înfrunţi un partener tânăr şi aprig5. 


Referirea la o regulă, deşi cu totul implicită, este şi certă, şi este 
vorba deci despre o ilustrare într-o frază ca aceasta: 


1 Cf. şi, în 8 74, calificarea ca exprimare a esenței. 

2 SHAKESPEARE, Iuliu Cezar, actul III, sc. II. 

3Cf.S. de BEAUVOIR, Al doilea sex, p. 315. (Ed. rom.: Univers, Bucureşti, 1998, 
vol. I, p. 233; n.t.) 

4 Cf. 8: Argumentele comparaliei. 

5 EPICTET, Convorbiri, cartea I, 24, 6 1. 

Fără morți, fără muribunzi, este acea parte a câmpului de bătaie, 
aproape de ambulanţă, care este curățată din spirit de igienă. Primele 
cäpite, primele garduri vii sunt golite de răniţi, aşa cum crengile joase 
dintr-o livadă sunt golite de fructei. 


Unele comparații ilustrează o calificare generală cu ajutorul unui 
caz concret, binecunoscut auditorilor: este vorba despre expresii 
precum „nobil ca Artaban”, „bogat ca Cresus”... Aceste expresii ar 
trebui să transfere asupra celui cărui îi sunt aplicate ceva din caracterul 
excepțional al ilustrării alese, dar ele tind repede spre „clişeu”, având 
cel mult forța unui superlativ. 

Ce rol joacă în argumentare cazul particular fictiv, experimentarea 
mentală? Mach, Rignano, Goblot, Ruyer şi Schuhl, între alții, au 
analizat această problemă, care se pune mai ales în legătură cu ilus- 
trarea2. Într-adevăr, atunci când regula este suficient de cunoscută, 
poate fi construită cel mai uşor o situaţie care trebuie să o ilustreze, 
precum cea construită pentru a ilustra regula care prescrie să fie 
desemnați la întâmplare şefii responsabili, sau povestea marinarilor 
care aleg prin tragere la sorți pe căpitanul căruia îi va fi încredințată 
conducerea vaporului”. Să nu confundăm, în legătură cu aceasta, 
cazurile fictive şi cazurile inventate de autor, pentru a-şi susține ideea, 
dar care ar fi putut foarte bine să se întâmple. 

Autorul Retoricii pentru Herennius explică de ce consideră prefe- 
rabil să compună mai degrabă el însuşi textele care trebuie să ilustreze 
regulile sale de retorică decât să le împrumute, aşa cum făceau grecii, 
din marii scriitorii. Cazul inventat este legat mai strâns de regulă decât 
cazul observat; el arată mai bine decât acesta că reuşita este posibilă 
pentru cel care se conformează regulii şi în ce constă cel din urmă. 
Totodată, această garanție este în parte iluzorie. Cazul inventat este 
asemănător unei experiențe montate într-un laborator şcolar. Dar este 


1]. GIRAUDOUX, Lectures pour une ombre, p. 216. 

2 Cf. E. MACH, Erkemitnis und Irrium; RIGNANO, Psychologie du raisonnement; 
E. GOBLOT, Traité de logique; R. RUYER, L'utopie et les utopies; P.-M. SCHUHL, 
Le merveilleux, la pensée et l'action. 

3 PLATON, Republica, cartea VI, 488 b-489 d; cf. ARISTOTEL, Retorica, cartea II, 
cap. 20, 1393 b; R. D. D. Whately, Elements of Rhetoric, Partea I, cap. II, p. 69. 

+ Retorica pentru Herennius, cartea IV, 88 1 la 10. 

posibil ca el să fi fost inventat mai curând asemeni unui model pres- 
tigios decât ca aplicaţie a regulii pe care se presupune că o ilustrează. 


$ 80. Modelul şi antimodelul 


Când este vorba despre conduită, un comportament particular 
poate servi nu numai la a fonda sau a ilustra o regulă generală, dar şi la 
a incita la o acțiune inspirată din el. 

Există conduite spontane de imitare. De aceea, tendința spre 
imitare a fost considerată adesea drept un instinct, şi de cea mai înaltă 
consecinţă în ochii sociologului!. De altfel, este cunoscut locul atribuit 
de psihologia contemporană proceselor de identificare?. Noi înşine am 
insistat asupra rolului inertiei, asupra faptului că repetiţia unei aceleiaşi 
conduite nu trebuie să fie justificată, contrar devierii şi schimbării, şi 
asupra importanţei care, prin aceasta, se leagă de precedent?. 

Dar imitarea unei conduite nu este întotdeauna spontană. Se 
întâmplă să fim invitaţi să o facem. Argumentarea se va întemeia fie pe 
regula de justiției, fie pe un model căruia ni se va cere să ne 
conformăm, ca în exemplul lui Aristotel: 


Autocles a spus contra lui Mixidemides, că pentru însemnatele zeițe 
a fost avantajos să fie pedepsite în Areopag, pentru Mixidemides, însă, 
nus. 


Pot servi de model persoane sau grupuri al căror prestigiu valo- 
rizează actele. Valoarea persoanei, recunoscută în prealabil, constituie 
premisa de la care se va trage o concluzie care preconizează un 
comportament anume. Nu imităm pe oricine; pentru a servi de model, 
este nevoie de un prestigiu minime. După Rousseau, 


1 G. TARDE, Les lois de l'imitation, E. DUPRÉEL, Sociologie générale, pp. 66 şi urm. 

2 Cf. în special un foarte interesant exemplu în care identificarea este 
verbalizată la M.-A. SECHEHA YE, Joumal d'un schizoplirène, p. 118. 

3 Cf. 8 27: Acorduri proprii fiecărei discuţii. 

4 Cf. 8 52: Regula de justiţie. 

5 ARISTOTEL, Retorica, cartea II, cap. 23, 1398 b. (Ed. rom.: Ed. IRI, Buc., 2004. 
p. 273; n.t.) 

SCT 8 70: Argumentul autorităţii. 

Maimuta imită pe om de care se teme, dar nu imită animalele pe 
care le disprețuiește: socoteşte că e bine ceea ce face o ființă mai bună decât 
ea!. 


Dacă am servit de model, înseamnă că avem un oarecare prestigiu, 
a cărei dovadă poate fi furnizată chiar de acest efect: 


Dă ca exemplu celorlalţi propria ta cumpătare, scrie Isocrate lui 
Nicocles, amintindu-ţi că obiceiurile unui popor seamănă cu cele ale 
conducătorilor. Vei avea o dovadă a valorii autorităţii tale regale atunci 
când vei constata că supuşii tăi au dobândit o bunăstare mai mare şi 
obiceiuri mai bine cizelate datorită muncii tale?. 


De obicei, modelul glorificat este propus spre a fi imitat de toți, 
uneori este vorba despre un model rezervat unui număr mic sau numai 
sieşi, alteori avem un tipar (pattern) de urmat în anumite împrejurări: 
purtati-vä, în această situație ca un bun tată de familie, iubiți-vă 
aproapele ca pe voi înşivă, considerați drept adevărate numai propo- 
zitii concepute tot atât de clar şi tot atât de distinct precum propoziția 
„gândesc, deci exist”. 

Un om, un mediu, o epocă vor fi caracterizate de modelele pe care 
şi le propun şi de maniera în care şi le imaginează ei. Este semnificativ 
de constatat, pentru a marca revoluția intelectuală care s-a produs în 
Franţa la începutul secolului al XVII-lea, că Pierre de La Ramée, în elabo- 
rarea dialecticii sale, va căuta modele la poeți, oratori, filosofi şi jurişti”, 
în timp ce Descartes se propune el însuşi ca model cititorilor säi. 


1 ].- J. ROUSSEAU, Emile, p. 95. (Ed. rom.: Ed. Moldova, laşi, 1998, p. 127; n.t.) 

2 Cf. o emoţionantă utilizare a valorizării ca model in Marie DE VIVIER: Le mal 
que j'ai fait, p. 155, „O, Sebastien Galois, que l'éternité te ressemble ou ne soit 
pas”. 

1 ISOCRATE, Discursuri, t. Il: Către Nicocles, 8 31; cf. si Panegiricul- Atenei, 8 87. 

4 DESCARTES, Discurs asupra metodei, p. 87. (Ed. rom. Editura Mondero, 
Bucureşti, 1999, p. 37; n.t.) 

5 P. RAMUS, Dialecticae libri duo Audomari Talaei praelectionibus ilustrati, 1566, notă, 
p.9. 

6 DESCARTES, Méditations, preface; cf. în acelaşi sens E. HUSSERL, Criza 
ştiinţelor europene şi fenomenologia transcendentală, p. 143. 

Besch 


Modelul arată conduita de urmat; el serveşte de asemenea drept 
garanție unei conduite adoptate. Pentru a-şi justifica sarcasmele la 
adresa iezuiţilor, Pascal se va revendica “dintr-o serie de Părinţi ai 
Bisericii şi de la Dumnezeu însuşi, care nu au ezitat să critice aspru 
eroareal. 

Faptul de a urma un model recunoscut, de a i se supune, garan- 
tează valoarea conduitei; agentul pe care această atitudine o valori- 
zează poate deci, la rândul său, să servească drept model: filosoful va fi 
propus ca model cetăţii pentru că el însuşi îi are drept model pe zei; 
Sfânta Tereza va fi inspiratoarea conduitei creştinilor, pentru că ea 
însăşi îl avea ca model pe lisus?. 

Să adăugăm totodată că indiferența la model poate fi dată, ea 
însăşi, drept model: este propus ca model acela care este capabil să se 
sustragă tentatiilor imitării. Faptul că este posibil să existe aici o 
argumentare prin model pe acest plan de originalitate arată clar că 
modurile de argumentare se aplică circumstanțelor celor mai diverse, 
ceea ce înseamnă că tehnica argumentativă nu este legată de vreo 
situaţie socială definită, nici de respectarea vreunor valori. 

De altfel, asupra celui care este modelul şi inspiratorul celorlalţi, 
apasă o obligație care va fi, cel mai adesea, determinantă pentru con- 
duita sa. De acest argument, după cum am văzut, se serveşte Isocrate 
pentru a-l educa pe Nicocles. Această temă chiar formează esentialul 
unei piese contemporane, în care cel mai mare dintre doi frați, pentru 
că el constituie modelul celuilalt, îşi vede conduita inspirată de el: 


În el confrunt imaginea pe care o cunosc despre mine cu cea pe care 
şi-a format-o el şi le modelez una după cealaltă. Fără el, eu nu sunt nimic, 
căci prin el mă demonstrez eut. 


Modelul trebuie să-şi supravegheze conduita, întrucât cele mai 
mici ecarturi ale sale ar putea justifica alte mii de ecarturi, foarte adesea 


1 PASCAL, Scrisori provinciale, p. 551-553. (Ed. rom.: Ed. Mondero, Bucureşti, 
1998, XI, p. 189; n.t.) 

2 PLATON, Republica, cartea VI, 500 c, d. 

3 Don Quijote va constitui pentru unii un model pentru că era capabil să 
urmeze cu pasiune modelul pe care şi-l alesese. 

4 C.-A. PUGET, La peine capitale, actul II, p. 64. 

chiar cu ajutorul unui argument a fortiori. Pascal a avut dreptate să 
constate că: 


Exemplul castității lui Alexandru n-a făcut atâția abstinenti pe câți 
betivi a făcut prin acel dar el bettel pe care-l avea. Nu e o ruşine să nu fii 
atât de virtuos ca el. Dar nici să credem că viciile noastre nu sunt comune 
când le impärtäsim cu cei mari!. 


Individul prestigios va fi descris în funcţie de rolul său de model. 
Îi vom evidenția unele caractere sau altele, unele acte sau altele, îi vom 
adapta chiar imaginea sau situaţia pentru a ne putea inspira mai uşor 
din conduita lui: 


Un honnête homme, va scrie cavalerul de Méré, trebuie să trăiască 
cam ca un mare print care se trezeşte într-o ţară străină, fără supuşi şi fără 
suită şi pe care soarta l-a redus la a se comporta ca un om obişnuit. 


A atribui unor fiinţe superioare o anumită calitate permite, dacă 
faptul este admis, să se argumenteze prin model, iar, dacă el este 
contestat, să se valorizeze această calitate ca fiind în orice caz demnă să 
fie atribuită modelului. Astfel, în opinia lui Isocrate: 


(...) se spune că zeii, la rândul lor, sunt conduşi de Zeus, regele lor. 
Dacă povestea referitoare la aceste fapte este exactă, este evident că zeii 
înşişi consideră această instituţie preferabilă celorlalte. Dacă nimeni nu 
cunoaşte adevărul absolut şi dacă fiecare apelează la propriile sale 
conjecturi pentru a concepe astfel viața zeilor, este dovada faptului că noi 
toţi punem pe primul plan monarhia?. 


De asemenea, Montesquieu spune prin intermediul lui Usbek: 


Astfel, chiar dacă n-ar exista Dumnezeu, ar trebui să iubim totuşi 
dreptatea. Cu alte cuvinte, să ne străduim să semänäm cu ființa despre 
care avem o idee atât de frumoasă şi care, dacă ar exista, ar fi cu necesitate 
dreaptă?. 


1 PASCAL, Cugetări, p. 870 (103 ed. Brunschvicg). (Ed. rom.: Editura Aion, Oradea, 1998, 
p. 201; n.t.) 

? Chev. DE MERE, Œuvres complètes: Des agréments, p. 21. 

3 MONTESQUIEU, Scrisori persane, LXXXIV, p. 58. (Ed. rom: Minerva, Bu- 
cureşti, 1970, LXXXIV, Lisbek către Redi, p. 165; n.t.) 

Cu toate că a servi drept model este un semn de prestigiu, 
apropierea determinată de imitare dintre model şi cei care se inspiră 
din el şi care, aproape întotdeauna, îi sunt inferiori, poate devaloriza 
întrucâtva modelul. Am văzut deja că orice comparaţie antrenează o 
interacțiune între termeni!. Mai mult, vulgarizându-l, i se răpeşte mo- 
delului valoarea din care derivă distincţia lui: fenomenul modei, cu 
toate avatarurile lui, se explică, se ştie, prin dorința, proprie maselor, de 
a se apropia de cei care dau tonul şi prin dorinţa de diferențiere şi de 
eschivare proprie celor care sunt copiaţi. Acelaşi Isocrate, care îl 
sfătuieşte pe Nicocles să servească drept model mulțimii, îi va cere să se 
diferentieze de ea: 


(...) tu nu poți [şef suprem al unei mulţimi] avea aceleaşi sentimente ca 
toată Jumea, convinsă că nu apreciezi gravitatea lucrurilor şi înţelep- 
ciunea oamenilor după plăcerile pe care ti le procură ei, ci că îi pui la 
încercare în funcţie de valoarea lor practică?. 


Mulțimea a devenit aici antimodel. 


Dacă referirea la un model permite promovarea unor conduite, 
referirea la un repoussoir, la un antimodel permite îndepărtarea de el. 
Pentru unele spirite, precum Montaigne, acțiunea antimodelului este 
cea mai eficace: 


S-ar putea afla unii croiţi ca mine, care să mă înveţe mai bine stând 
împotriva mea decât învoindu-se, şi înlăturându-se decât apropiindu-se: 
Caton cel Bătrân, când spunea că înţelepții mai mult învaţă de la nebuni, 
decât nebunii de la înţelepţi şi cel vechi cântăreţ din liră de care 
povesteşte Pausanias, că avea obiceiul să trimită pe învätäceii lui să 
asculte pe unul care cântă prost, peste drum de el, ca ei să prindă ură de 
nestrunirea şi sminteala măsurilor3. 


Efectul de repoussoir este oare obținut datorită argumentului 
antimodelului sau pentru că se apreciază actul prin consecinţele sale, 


1 Cf. § 57: Argumentele comparaliei. 

2 I SOCRATE, Discursuri: Către Nicocles, 8 50. 

3 MONTAIGNE, Eseuri, cartea III, cap. VIII, p. 893. (Ed. rom.: Editura Ştiinţifică, 
Bucureşti, 1971, p. 488; n.t.) 

care sunt deplorabile? Există aici două argumentări diferite, deşi o inte- 
ractiune între ele este inevitabilă: judecăm agentul prin actele sale sau 
invers? Doar în cel de-al doilea caz vom vedea efectul antimodelului, 
aşa cum îl descrie cavalerul de Mere: 


Remarc, de asemenea, că nu-i evităm doar pe cei care displac, ci că 
urâm tot ceea ce le aparține, şi că nu vrem să le semănăm decât cât mai 
putin posibil. Dacă ei laudă pacea, fac să fie dorit războiul; dacă sunt 
credincioşi şi cumpätati, dorim să fim libertini şi dezordonati!. 


La prima vedere, tot ceea ce am spus despre model se poate 
aplica, mutatis mutandis, antimodelului. Uneori vom fi, în momentul 
unei deliberări, incitati la a alege un comportament pentru că este opus 
celui al antimodelului; repulsia va merge uneori până la a provoca 
schimbarea unei atitudini adoptate anterior, doar pentru motivul că 
este şi atitudinea antimodelului?. O trăsătură importantă deosebeşte 
totuşi această formă de argumentare de aceea prin model: cu toate că, 
în aceasta din urmă, se propune să ne conformăm cuiva, fie şi într-o 
manieră stângace, şi că prin urmare conduita de adoptat este relativ 
bine cunoscută, în argumentul antimodelului suntem incitati la a ne 
deosebi de cineva, fără a putea întotdeauna interfera o conduită pre- 
cisă. Adesea chiar prin referire implicită la un model va fi posibilă o 
anumită determinare a acestei conduite: a te îndepărta de Sancho Panza 
nu este de conceput decât pentru cel care cunoaşte figura lui Don 
Quijotte; vederea ilotului nu poate determina o conduită decât pentru 
cine cunoaşte comportamentul unui spartiate aguerri. 

Întrucât el îndepărtează de ceea ce face, antimodelul, adoptând o 
conduită, o transformă, în mod voluntar sau involuntar, în parodie şi 
uneori în provocare. Este cazul demonilor despre care vorbeşte Bossuet: 


Aflu de asemenea de la Tertulian că demonii făceau nu numai să fie 
prezentate în faţa idolilor lor rugăciuni şi sacrificii, tribut propriu lui 
Dumnezeu, ci şi ca aceştia să fie gătiţi cu robe şi cu ornamente cu care se 
îmbrăcau magistraţii, şi făceau să fie purtate în fața lor fascile şi 
baghetele de magistrat, ca şi celelalte mărci ale autorității publice; pentru 
că într-adevăr, spune acest mare personaj, „demonii sunt magistrații 


1 Chev. DE MERE, Œuvres complètes, t. II: Des agréments, pp. 30-31. 
2 Cf. G. MARCEL, Rome n'est plus dans Rome, actul II, sc. IV. 

secolului”. (...) Şi la ce insolentä, frații mei, nu s-a dedat acest rival al lui 
Dumnezeu? El s-a prefăcut mereu că face ceea ce face Dumnezeu, nu 
pentru a se apropia întrucâtva de sfinţenie, ea fiind duşmanul lui de 
moarte; ci ca un supus rebel, care din dispreț, sau din insolenţă, afişează 
acelaşi fast ca şi suveranul său!. 


Bossuet se gândeşte oare, în acest pasaj, la Frondă? Nu contează. 
Esenţial este că el prezintă clar mecanismul argumentării prin antimodel. 

Acesta din urmă este adesea reprezentat în mod convenţional şi 
deliberat fals din cauza efectului de respingere pe care trebuie să-l 
producă. Nu lipsei de cunoaştere a societății musulmane trebuie să-i fie 
atribuite trăsăturile convenţionale ale sarazinului din cântecul de gestă 
francez?. 

Totuşi, introducerea antimodelului, în loc să tindă pur şi simplu 
către un efect revulsiv, poate servi de premisă unei argumentări a 
fortiori, antimodelul reprezentând un minimum sub care este indecent 
să cobori. De altfel, cum antimodelul este adesea, în acelaşi timp, un 
adversar de combătut şi eventul de doborât, rolul în argumentare, al 
unei aceleiaşi ființe detestate, va fi complex. Se ştie că competiția dez- 
voltă asemănările dintre antagonisti, care, cu timpul, îşi împrumută 
toate procedeele eficace: tocmai pentru că sunt ale adversarului vor 
putea fi unele tehnici recomandate cu tărie. Totuşi, atunci când acesta 
este de asemenea antimodel, vom avea grijă adesea să separăm 
mijloacele de scopuri, sau chiar să deosebim temporarul de permanent, 
indispensabilul de inutil, licitul de iliciti. 

Propunând altcuiva un model sau un antimodel, se subîntelege, în 
afară de restrângerea rolului lor la nişte circumstanţe particulare, că noi 
înşine ne străduim de asemenea să ne apropiem sau să ne deosebim de 
el. Aceasta permite replici comice, de genul: tatălui, care îi spune fiului 
său, un leneş, „La vârsta ta, Napoleon era primul din clasă”, copilul îi 
replică: „La vârsta ta, el era împărat”. 


1 BOSSUET, Sermons, vol. II: Premier sermon sur les démons, p. 13. 

2 Cf. C. MEREDITH JONES, The conventional Saracen of the songs of geste, 
Speculum, vol. XVII, n° 2, apr. 1942, p. 202. 

3 E. DUPREEL, Sociologie générale, p. 157. 

4 Cf. J. GIRAUDOUX, în legătură cu crearea Comisariatului pentru Informaţie, 
La Française et la France, pp. 234 la 237, 241. 

Argumentarea prin model sau antimodel se poate aplica în mod 
spontan discursului însuşi: oratorul care îşi afirmă credinţa în anumite 
lucruri nu le susține numai cu autoritatea sa. Comportamentul său în 
privinţa lor, dacă are prestigiu, poate servi de asemenea drept model, 
poate incita la a ne comporta aşa cum face el; şi invers, dacă el este 
antimodelul, ne vom îndepărta de el. 


$ 81. Ființa perfectă ca model 


Inconvenientele argumentării prin model sau prin antimodel se 
manifestă când modelul comportă caractere reprobabile sau antimo- 
delul calități demne de a fi imitate. Într-adevăr, orice discriminare 
printre actele modelului sau ale antimodelului presupune un criteriu, 
altul decât persoana sau grupul pe care le elogiem sau pe care le 
dispretuim, criteriu care face argumentarea prin model inutilizabilă, 
întrucât este inutilă sau chiar periculoasă. 

Pentru a preveni aceste inconveniente, autorii sunt obligaţi să 
infrumuseteze sau să prezinte în culori sumbre realitatea, să creeze eroi 
şi monştri, pe de-a-ntregul buni sau pe de-a-ntregul răi, să transforme 
istoria în mit, în legendă, în clişeu. Dar chiar şi atunci, mulțimea 
modelelor sau a antimodelelor nu ne permite să extragem o regulă de 
conduită unică şi clară. Obiectele împrumutate din experienţă nu pot fi 
considerate, din această cauză, după părerea lui Kant, drept modele 
(sau arhetipuri): 


Cine ar vrea să dea (cum de altfel au făcut multi) ca model pentru 
izvorul de cunoaştere ceea ce poate servi cel mult ca exemplu pentru o 
explicaţie imperfectă, acela ar face din virtute o fantomă echivocă, 
variabilă după timp şi împrejurări, inutilizabilă pentru o regulă!. 


Dimpotrivă, orice ființă întrupată trebuie să fie confruntată, după 
Kant, nu doar cu ideea virtuţii, ci cu un ideal, precum cel al înteleptului 
stoic: 


! KANT, Critica rațiunii pure, p. 305. (Ed. rom: Univers Enciclopedic Glob, 
Bucureşti, 2009, p. 284; mt 

(...) un om care nu există decât în gândire, dar care concordă pe deplin cu 
Ideea de înțelepciune. Aşa cum Ideea dă regula, tot astfel idealul serveşte, 
în asemenea caz, ca prototip pentru determinarea completă a copiei; şi nu 
avem alt criteriu al acţiunilor noastre decât comportarea acestui om divin 
din noi, cu care ne comparăm, ne judecăm şi, prin aceasta, ne corectăm, 
deşi niciodată nu putem să-i atingem perfecțiunea. Aceste idealuri, deşi 
nu le putem atribui realitate obiectivă (existenţă), nu trebuie totuşi să fie 
considerate ca himere; ele oferă un îndreptar indispensabil rațiunii, care 
are nevoie de conceptul a ceea ce este absolut perfect în felul lui, pentru a 
aprecia şi a măsura în raport cu acesta gradul şi lipsurile celor ce sunt 
imperfectel. 


Kant îşi dă seama de importanța modelului pentru conduită, dar 
crede că acest model nu este decât un ideal pe care fiecare om îl poartă 
în el, fără ca limitele naturale să-i permită o realizare într-un exemplu 
fenomenal. 

Acest arhetip, pe care Kant îl găseşte în „acest om divin pe care îl 
purtăm în noi”, religiile îl furnizează oamenilor datorită ideii sau a 
imaginii pe care ele le prezintă despre Dumnezeu, despre Fiinţa perfect 
bună sau măcar despre reprezentantul şi purtătorul lui de cuvânt pe 
pământ. Tarde a avut deja ocazia să arate importanţa lui lisus, a lui 
Mahomed, a lui Buddha, ca modele pentru umanitate?. Acest rol este 
îndeplinit cu atât mai uşor cu cât aceste fiinţe, oricare ar fi calitatea lor 
supranaturală, se comportă totuşi ca nişte oameni care trăiesc împreună 
cu alți oameni. Dintr-un anumit punct de vedere, întruparea divinității 
ar fi deja o corectare a modelului pentru a-l apropia de cei care trebuie 
formaţi. Totuşi constatăm că cei care utilizează această formă de 
argumentare îşi adaptează în mod mult mai direct chiar modelul la 
concluziile pe care vor să le promoveze. Să cităm în legătură cu aceasta 
câteva exemple semnificative în care lisus este propus drept model. 

lată două pasaje în care Bossuet îl prezintă pe lisus drept model 
de rege absolut: 


lisus Hristos, Domn al domnilor şi Print al regilor Pământului, deşi 
crescut într-o domnie total independentă, totuşi, pentru a da tuturor 
monarhilor, ce depind de puterea lui, exemplu de moderație şi de drep- 


! Ibid., p. 443. 
2 TARDE, La logique sociale, p. 308. 

tate, a vrut el însuşi să se supună regulilor pe care le-a făcut şi legilor pe 
care le-a stabilit!. 


Şi în altă parte: 


Acest Dumnezeu mare nu are nevoie de nimeni; şi totuşi el vrea să 
câştige de partea sa pe toată lumea... Acest Dumnezeu mare ştie totul, 
vede totul, totuşi vrea ca toată lumea să-i vorbească; el ascultă tot, şi are 
mereu urechea atentă la plângerile care i se prezintă, mereu gata să facă 
dreptate. lată modelul regilor?... 


Pentru Locke, lisus este modelul tolerantei, care trebuie să inspire 
acţiunea preoților şi a credincioşilor: 


Dacă, asemeni Căpitanului mântuirii noastre, ei ar fi dorit cu since- 
ritate binele sufletelor, ar fi mers pe urmele şi ar fi urmat exemplul perfect 
al acestui Prinţ al păcii. (...) Totodată, noi ştim foarte bine că dacă unii 
necredincioşi au trebuit să fie convertiți cu forţa, dacă unii soldați 
înarmaţi au trebuit să fie smulşi din greşelile lor, aceia care erau orbi sau 
încăpățânaţi, era cu mult mai uşor pentru el să reuşească toate acestea cu 
armate de legiuni celeste, decât oricărui fiu al Bisericii, oricât de puternic 
ar fi fost el, cu toţi dragonii lui. 


Şi termină cu acest apel suprem: 
Dumnezeu însuşi nu-i va mântui pe oameni împotriva voinţei lori. 


Cavalerul de Méré, care nu ezita, după cum am văzut, să se 
servească de grația divină pentru a ilustra importanța faptului de a fi 
binevoitor, susține că dragostea pentru lucrurile plăcute ne-a fost 
arătată de lisus: 


Mi se pare, de asemenea, că cel mai perfect model, şi acela pe care 
trebuie să-l imităm cel mai mult, îndrăgea tot ceea ce se făcea cu plăcere, 
ca aceste parfumuri excelente care au fost revărsate asupra lui: şi am 


! BOSSUET, Sermons: Sur la prédication évangélique, p. 50. 

2 Ibid. : Sur l'ambition, p. 411. 

3 LOCKE, The second treatise of civil government and A letter concerning toleration, 
p. 125. 

1 Ibid., p. 137. 

putea să ne imaginăm ceva mai agreabil decât cele mai mici discursuri și 
acțiuni ale sale!? 


Se întâmplă chiar ca unele povestiri evanghelice să fie interpretate 
numai în funcție de rolul de model pe care lisus îl asumă şi fără de care 
ele ar deveni de neînțeles, întrucât ar fi incompatibile cu perfecțiunea 
divină: 

lisus Hristos vede, în prestiinta sa, în câte pericole extreme ne atrage 
iubirea pentru grandori; de aceea fuge el din faţa lor, pentru a ne obliga 


să ne temem de ele; (...), el ne învaţă în general că datoria esenţială a 
creştinului este de a-şi reprima ambitia?. 


El însuşi, Dumnezeul, nu are nici un motiv să fugă. Doar modelul 
are. 

Nu există nimic, inclusiv mediul în care trăieşte modelul, care să 
nu poată fi invocat pentru a favoriza acțiunea acestuia din urmă, 
apropiindu-l de cei cărora le este propus şi care sunt prin aceasta 
valorizati în propriii lor ochi: 

Aşa cum micii jocişti se înflăcărau la gândul unui Hristos muncitor, 

țăranii ar trebui să-şi extragă aceeaşi mândrie din acea parte pe care o 

acordă parabolele din Evanghelie vieţii câmpurilor şi din funcţia sacră a 


pâinii şi a vinului şi să deducă de aici sentimentul că creştinismul este un 
lucru al lor?. 


Aceste diverse exemple arată în ce măsură argumentarea prin 
model, chiar şi limitată la exaltarea vieții unui singur individ, este 
susceptibilă de utilizări şi de adaptări variate, după cum cutare sau 
cutare aspect al Fiintei perfecte este scos în evidenţă şi propus spre a fi 
imitat de oameni. 

Fiinţa perfectă se pretează mai mult decât orice alt model la 
această adaptare întrucât, prin însăşi calitatea sa şi prin esenţă, ea are 
ceva imperceptibil, necunoscut şi că, pe de altă parte, nu este valabil 
numai pentru un timp şi pentru un loc. Or, în măsura în care credem că 
se poate utiliza modelul independent de circumstanțe, când modelul 


1 Cf. 879: Ilustrarea. 
2 Chev. DE MERE, Œuvres complètes: Des agréments, p. 28. 
3 BOSSUET, Sermons, vol. II: Sur l'ambition, p. 394. 

este mai mult decât un tipar (pattern) limitat în ceea ce priveşte forța sa, 
acuzaţia de anacronism devine fără fundament. Rolul interpretului este 
atunci esenţial: el este acela care permite modelului de necontestat să 
servească drept ghid în toate împrejurările vieții. 


b) RATIONAMENTUL PRIN ANALOGIE 


6 82. Ce este analogia 


Nimeni nu a negat importanţa analogiei în conduita inteligenţei. 
Totuşi, recunoscută de toți ca un factor esențial de invenţie, ea a fost 
privită cu neîncredere din momentul în care se dorea să se facă din ea 
un mijloc de probă. Este adevărat că unele filosofii, cea a lui Platon, a 
lui Plotin sau a Sfântului Toma, au justificat uzajul argumentativ al 
analogiei datorită concepţiei pe care o furnizau ele despre real; dar 
acest uzaj părea astfel legat de o metafizică şi solidar cu soarta ei. 
Gânditorii empirişti, dimpotrivă, nu văd cel mai adesea, în analogie, 
decât o asemănare de calitate minoră, imperfectă, slabă, incertă!. Se 
admite, mai mult sau mai putin explicit, că analogia face parte dintr-o 
serie, identitate-asemănare-analogie, în care ea constituie nivelul cel 
mai putin semnificativ. Singura ei valoare ar fi aceea de a permite 
formularea unei ipoteze de verificat prin inductie2. 

Departe de noi ideea că o analogie nu ar putea servi de punct de 
plecare unor verificări ulterioare; dar ea nu se distinge în aceasta de nici 
un alt raționament, întrucât concluziile lor, ale tuturor, pot fi mereu 
supuse unei noi probe. Şi suntem noi oare autorizați să negăm 
analogiei orice forță probantă, de vreme ce doar faptul de a fi capabilă 
să ne facă să preferăm o ipoteză alteia arată că ea are valoare de 
argument? Orice studiu general de argumentare trebuie deci să-i facă 
loc ca element de probă. 

Ni se pare că valoarea sa argumentativă va fi mai clar pusă în 
evidență dacă se consideră analogia drept o similitudine de structuri, a 
cărei formulă cea mai generală ar fi: A este pentru B ceea ce C este 


1 HUME, Tratat asupra naturii umane, t. |, p. 226. 
2]. Stuart MILL, Un sistem de logică inductivă, vol. II, p. 90. 

pentru D. Această concepție despre analogie se leagă de o tradiție 
foarte veche, încă în uz la Kanti, la Whately?, la Cournot’. Ea nu este 
deloc cu totul uitată, ca dovadă această opinie a lui M. Cazals pe care îl 
citează Paul Grenet într-o lucrare recentă: 


Ceea ce face originalitatea analogiei şi ceea ce o distinge de o 
identitate parţială, adică de noțiunea puţin banală de asemănare, este că, 
în loc să fie un raport de asemănare, ea este o asemănare de raport. Şi nu avem 
aici un simplu joc de cuvinte, tipul cel mai pur de analogie se găseşte 
într-o proporție matematică +. 


Noi subscriem la aceste rânduri, cu excepţia ultimului punct. Dacă 
etimologia incită la a găsi prototipul analogiei în proporţia matema- 
tică”, aceasta din urmă nu este în opinia noastră decât un caz particular 
de similitudine de raporturi şi în nici un caz cel mai semnificativ. 
Într-adevăr, nu vedem aici ceea ce caracterizează cu precizie, în opinia 
noastră, analogia, şi care are legătură cu diferența dintre raporturile 
care sunt confruntate. 

Pentru a preciza acest lucru, să plecăm de la o analogie destul de 
simplă şi tipică, luată de la Aristotel: 


Aşa cum ochii liliacului sunt orbiţi de lumina zilei, tot aşa inteligen- 
ta noastră este orbită de lucrurile cele mai evidentee. 


Propunem să numim temă mulțimea termenilor A şi B, la care se 
referă concluzia (inteligența sufletului, evidenţă) şi să numim forû 
mulțimea termenilor C şi D, care servesc la a susține raționamentul 
(ochii liliacului, lumina zilei). În mod normal, fora este mai bine 
cunoscută decât tema căreia trebuie să-i clarifice structura, sau să-i 
stabilească valoarea, fie valoarea de ansamblu, fie valoarea respectivă a 
termenilor. Situaţia nu stă totuşi mereu astfel: Caterina din Genova, la 


1 KANT, Prolegomene la orice metafizică viitoare, p. 146-147. (Ed. rom.: p. 173; n.t.) 

2 Richard D. D. WHATELY, Elements of Rhetoric, p. 359, Appendix to p. 67 (B). 

3 A.-A. COURNOT, Essai sur les fondements de nos connaissances, vol. I, pp. 93-94. 

4 P. GRENET, Les origines de l'analogie philosophique dans les dialogues de Platon, 
p. 10. Cf. Mgr DE SOLAGES, Dialogue sur l'analogie, p. 15. 

5 Cf. M. DOROLLE, Le raisonnement par analogie, cap. |. 

6 ARISTOTEL, Metafizica, cartea a, 993 b. 

eg 


sfârşitul cărţii sale Tratat despre Purgatoriu, va incerca să elucideze 
propria sa stare sufletească, prin analogie cu cea a sufletelor din 
Purgatoriu, despre care este greu de spus că este mai bine cunoscută, 
dar căreia ea i-a consacrat ample descrieri: 


Această formă purificatoare, pe care eu o văd în sufletele din purga- 
toriu, o simt în sufletul meu, în ultimii doi ani mai ales, şi în fiecare zi o simt şi 
o văd mai clar. Sufletul meu rămâne în acest corp ca într-un purgatoriul. 


Există, în orice caz, între temă şi foră, o relaţie asimetrică dată de 
locul pe care-l ocupă ele în raționament. 

Mai mult, ca să existe analogie, tema şi fora trebuie să aparțină 
unor domenii diferite: când cele două raporturi care se confruntă 
aparţin unui aceluiaşi domeniu şi pot fi subsumate sub o structură 
comună, analogia este înlocuită cu un raționament prin exemplu sau 
prin ilustrare, tema şi fora furnizând două cazuri particulare ale unei 
aceleiaşi reguli. De asemenea, în timp ce unele raționamente se prezintă 
indiscutabil ca analogii (se întâmplă foarte des când fora este luată din 
domeniul sensibil, tema din domeniul spiritual), altele dau naştere în 
această privință unei oarecare îndoieli, precum acest pasaj din Colette 
privind relaţiile sale cu un stol de păsărele: 


(...) nu era departe vremea când într-o mică mulțime greu de desluşit 
aveam să descopăr individul, singularul, preferatul care m-ar prefera. De 
fiecare dată pericolul, pentru animal, devine acelaşi pentru noi. A alege, a 
fi ales, a iubi: imediat după aceea vin grija, pericolul de a pierde, teama de 
a semăna regretul. Atât de mari cuvinte pentru o păsărică? Da, pentru o 
păsărică. Nu există, în dragoste, obiect mic2. 


Este vorba despre o analogie cu dragostea umană? Este vorba 
despre un exemplu care duce la generalizare? Ultimele cuvinte ar tinde 
să ne facă să preferăm această interpretare. Fără ele eram tentaţi să 
vedem în tot acest pasaj o expunere analogică a cărei temă era 
dragostea umană. Oscilarea între cele două forme de raționament poate 
fi de altfel, în unele cazuri, eficace. 


! SFINTA CATERINA DIN GENOVA, Opere, Tratat despre Purgatoriu, cap. XVII, 
p. 150. 
2 COLETTE, Le fanal bleu, p. 34. 


456 Tehnicile argumentative 


Impresia că avem de-a face cu două domenii diferite poate depinde 
de dispoziţiile auditorului. Dar asimilarea sau separarea domeniilor 
este adesea pregătită de discurs: alegerea unor termeni utilizați este 
esenţială, şi am putea relua, în legătură cu aceasta, remarcile noastre 
anterioare privind diferenţele de natură sau de grad. Tot ceea ce 
stabileşte o diferență de natură, de ordin tinde să instituie domenii 
separate în care se vor putea situa fora şi respectiv tema: opoziţia între 
finit şi infinit este o diferenţă de ordin care va fi propice rationamen- 
tului analogic. 

Ne putem întreba dacă, în interiorul unei aceleiaşi discipline, se 
întâlnesc propriu-zis analogii. Chestiunea trebuie, credem noi, să fie 
rezolvată afirmativ, dar ea este foarte delicată. Biologii utilizează două 
noțiuni susceptibile să clarifice această problemă: omologia (ex. braț şi 
aripă), analogia (ex. similitudini provocate de viața acvatică la indivizi 
de genuri diferite). În primul caz, avem o temă structurală care consti- 
tuie un sistem natural, ce înglobează şi subsumează cazurile indivi- 
duale înrudite, sistem determinat în acelaşi timp de anatomie, embrio- 
logie, paleontologie, care uneşte indivizii într-un acelaşi domeniu. În 
cel de-al doilea caz gândirea merge de la un gen animal la un altul, 
considerate în izolarea lor relativă. 

În drept, raționamentul prin analogie propriu-zisă se limitează, se 
pare, la confruntarea, pe puncte particulare, între drepturi pozitive 
distincte prin timp, prin spaţiu geografic sau prin materia tratată. 
Dimpotrivă, de fiecare dată când se caută similitudini între sisteme, 
acestea sunt considerate ca exemple ale unui drept universal; de 
asemenea, de fiecare dată când se argumentează în favoarea aplicării 
unei reguli stabilite la noi cazuri, se afirmă, prin chiar aceasta, că ne 
aflăm în interiorul unui singur domeniu: de aceea, reabilitarea 
analogiei, ca procedeu de interpretare extensivă, care răspunde dorinţei 
unor jurişti de a vedea în ea altceva decât termenul prin care se 
descalifică ceea ce adversarul prezintă ca exemplu, se va realiza dând 
analogiei o semnificaţie diferită de cea pe care am propus-o!. 


1 Cf. N. BOBBIO, L'analogia nella logica del diritto, în special p. 34. 

$ 83. Relaţiile dintre termenii unei analogii 


Spunând că în orice analogie există un raport între patru termeni, 
noi prezentăm, evident, o viziune schematizată a lucrurilor. Fiecare 
dintre ei poate într-adevăr să corespundă „unei situaţii complexe, şi 
chiar aceasta este ceea ce caracterizează o analogie bogată. 

Faptul că este vorba despre similitudine de relaţii autorizează, 
între termenii temei şi cei ai forei, diferențe cât de mari am dori. Natura 
termenilor este, la prima vedere cel putin, secundară. Este de altfel, 
adesea, rolul pe care îl joacă ei în analogia pe care o stabileşte numai 
semnificația lor. Când Ezechiel strigă: 


Si le voi da o altă inimă şi duh nou voi pune într înşii; inima lor de 
piatră le-o voi smulge din trup şi le voi da o inimă de carnei, 


carnea este pentru piatră ca milostenia pentru nesupunere; în timp 
ce, în numeroase analogii, carnea este pentru spirit ceea ce este starea 
de păcat pentru starea de graţie. Un acelaşi termen este deci conceput 
în moduri foarte diferite, pentru a se putea insera în analogii de sens tot 
atât de opuse. 

Cu toate că analogia-tip comportă patru termeni, se întâmplă 
destul de frecvent ca numărul lor să se reducă la trei; unul dintre ei 
figurează de două ori în schemă, care devine: B este pentru A ceea ce C 
este pentru B. 

lată in acest sens un exemplu luat din Leibniz: 


Căci se vede foarte limpede că toate celelalte substanțe depind de 
Dumnezeu, aşa cum gândurile emană din substanța noastră? 


şi un altul, atribuit lui Heraclit: 


Omul, în ochii divinității, este tot atât de pueril pe cât este copilul in 
ochii omului?. 


! EZECHIEL, XI, 19. (Ed. rom. Litera International, Bucureşti, 2011, cap. XI, 19, 
p. 1472. In: Biblia cu ilustrații, vol. V; n.t.) 

2 LEIBNIZ, Disertatie metafizică, XXXII, p. 457. (Ed. rom.: Humanitas, Bucureşti, 
1996, XXXII, p. 77; n.t.) 

3 P. GRENET, Les origines de l'analogie philosophique dans les dialogues de Platon, p. 108, 
n. 367 (Fragmentele Diels, 79, Bywater, 97). 

Termenul comun ,substantä”, om", invită la a situa tema în pre- 
lungirea forei şi la a le ierarhiza. Dar distincția domeniilor, indispen- 
sabilă pentru existența analogiei, este totuşi menținută: căci termenul 
comun, fiind in mod formal acelaşi în temă şi în foră, se disociază prin 
uzajul lui diferențiat, care îl face echivoc. Era într-adevăr de prevăzut 
ca termenul comun, întrucât locul său în foră şi în temă îl pune în 
relație cu termeni care fac parte din două domenii diferite, să ia prin 
chiar acest fapt semnificații mai mult sau mai putin divergente. 

S-ar putea conchide că orice analogie cu trei termeni se poate 
analiza ca analogie cu patru termeni. Este bine totuşi să distingem 
analogiile în care fora şi tema se plasează întrucâtva una în prelungirea 
celeilalte, de cele în care accentul cade mai ales pe paralelismul dintre 
ele. Într-adevăr, interpretarea argumentativă va putea fi foarte diferită 
de aceasta. 

Două analogii, împrumutate din lucrarea lui Gilson asupra 
tomismului, o vor arăta. Iat-o pe prima: 


Când un profesor îşi instruieşte elevul, ştiinţa profesorului trebuie 
să conţină deja ceea ce el introduce în spiritul elevului. Or, cunoaşterea 
naturală pe care o avem despre principii ne vine de la Dumnezeu, pentru 
că Dumnezeu este autorul naturii noastre. De unde rezultă că tot ceea ce 
este contrar acestor principii este contrar înțelepciunii divine şi, în 
consecinţă, nu ar putea să fie adevărat!. 


Şi iat-o pe cea de-a doua: 


Ca şi un copil care înțelege ceea ce nu ar putea să descopere, dar pe 
care i-l face cunoscut un profesor, intelectul uman pune stăpânire fără 
dificultate pe o doctrină căreia o autoritate mai mare decât cea umană îi 
garantează adevărul?. 


În ambele cazuri, avem o fora luată din domeniul vieții cotidiene, 
cel al învățământului; în ambele cazuri, există o diferență de valoare 
considerabilă, şi între termenii fiecărui domeniu, şi între cele două 
domenii analizate. Dar, în primul caz, nu această diferenţă contează 


l E. GILSON, Tomismul, p. 31 (Contra Gentiles, 1, 7). (Ed. rom: Humanitas, 
Bucureşti, 2002, p. 33; n.t.) 
2 Ibid., p. 35. 

mai ales. De aceea percepem mai degrabă paralelismul dintre cele două 
relații (înțelepciunea lui Dumnezeu este pentru cunoaşterea naturală 
ceea ce este știința magistrului pentru cea a discipolului). În al doilea 
caz, dimpotrivă, diferenţele de valoare contează înainte de orice. lar noi 
percepem mai degrabă o analogie cu trei termeni ierarhizati (autori- 
tatea divină este pentru intelectul uman ceea ce profesorul este pentru 
copil) şi aceasta cu toate că termenul comun nu este identic din punct 
de vedere formal („profesor”, „intelect uman”)!. 

Să adăugăm că, alături de analogiile cu:trei termeni ierarhizati, se 
întâlnesc analogii care răspund schemei: A este pentru B ceea ce A este 
pentru C. lată în legătură cu aceasta un frumos exemplu luat de la 
Demostene: 


Căci banul, cînd este pus într-o balanţă alături de o decizie, o mişcă 
brusc şi trage la el raţiunea, astfel încât cel care ia devine incapabil să 
calculeze ceva cu chibzuinţă?. 


Banul, deşi luat numai în sens material, îndeplineşte aici două 
funcții diferite. Oratorul utilizează într-o oarecare măsură o coincidență 
fericită; ea este cea care permite fuziunea dintre unul din termenii forei 
şi unul din termenii temei. Vom vedea ulterior în ce anume o astfel de 
analogie se apropie de unele metafore. 


Esentialul, într-o analogie, este confruntarea temei cu fora; ea nu 
implică deloc existența unui raport prealabil între termenii uneia şi ai 
celeilalte. Dar când există un raport între A şi C, între B şi D, analogia 
se pretează la dezvoltări în toate sensurile care sunt unul dintre 
aspectele unei analogii bogate. Lui Tarde îi plăcea să dezvolte analogii 
de o surprinzătoare amploare în care relaţiile dintre termeni analogi nu 
erau cu nimic mai prejos decât relaţiile din interiorul temei şi al forei?. 
Aceste relaţii între termeni omologi sunt uneori chiar în prim-plan: 
analogia este gândită înainte de toate ca afinitate între termenii temei şi 


1 Cf. la PASCAL o analogie cu patru termeni şi o analogie cu trei termeni 
ierarhizati într-un acelaşi raționament. Cugetări, Aion, Oradea, 1998, pp. 254- 
255 (234 ed. Brunschvicg). Traducere de Maria şi Cezar Ivănescu. 

2 DEMOSTENE, Discursuri: Despre pace, 8 11. 

? Cf. în special TARDE, La logique sociale, pp. 98-99. 

ai forei. Similitudinea de structură dintre domenii este inferată din ea. 
Pe această cale demonstrează Girolamo Fracastoro, în plin secol XVI, 
mulțimea şi specificitatea agenţilor bolilor noastre infectioase!. 

Dublele ierarhii, cu raporturile complexe care le caracterizează, 
raporturi orizontale bazate pe structura realului, raporturi verticale de 
ierarhizare, se pretează în mod deosebit la stabilirea de analogii bogate. 
Deosebirea dintre dubla ierarhie şi analogie este profundă după 
părerea noastră; prima este bazată pe o legătură a realului; a doua 
sugerează confruntarea de relații situate în domenii diferite. Dar putem 
foarte adesea argumenta prin analogie repartizând termenii succesivi ai 
unei duble ierarhii, între temă şi foră. Aşa se face că dubla ierarhie, 
conchizând din superioritatea lui Dumnezeu asupra oamenilor 
superioritatea justiției divine asupra justiției omeneşti, poate face loc 
analogiei conform căreia justiția divină este în raport cu Dumnezeu 
ceea ce justiția omenească este pentru oameni. Invers, atunci când 
analogia dezvoltă două lungi ierarhii aparținând una forei, cealaltă 
temei, şi când cele două domenii sunt inegale ca valoare, analogia ar 
putea face loc cu uşurinţă unei serii de duble ierarhii. Aşa se întâmplă 
când Plotin trage, din ordinea ierahică existentă într-un cortegiu regal, 
concluzii referitoare la realități depinzând de Unu şi care îi sunt mai 
mult sau mai putin apropiate?. 


Deşi analogia este un raționament care priveşte relațiile, cele care 
există în interiorul forei şi în interiorul temei, ceea ce face ca ea să difere 
profund de simpla proporţie matematică este că natura termenilor, în 
analogie, nu este niciodată indiferentă. Se stabileşte, într-adevăr, între 
A şi C, între B şi D, datorită analogiei înseşi, o apropiere care conduce 
la o interacţiune, şi mai ales la valorizarea, sau la devalorizarea, 
termenilor temei. 

lată un exemplu care explică mecanismul acestei interacțiuni: 


1 G. FRACASTORO, Opera omnia, De sympathia et antipathia rerum, cap. Il: De 
analogia rerum in agendo, pp. 65 b şi urm.; De contagione, cap. 8: De analogia 
contagion, pp. 81 a şi urm. Cf. şi Sifilide, cartea I, vv. 258-306. 

2 PLOTIN, Enneade, V, 5, § 3, p. 561. 

Despre această alegere a lui Amadeus [duce de Savoia], realizată 
aşa cum se cuvine prin autoritatea unui sfânt conciliu general, nu s-a mai 
auzit nimic, decât că sus-numitul Amadeus a fost redus la tăcere cu o 
pălărie de cardinal, aşa cum linişteşti un câine rău cu un ciolan!. 


Devalorizarea termenilor temei este antrenată de natura terme- 
nilor forei; dar valoarea acestora derivă ea însăşi, măcar în parte, de 
utilizarea lor în analogie: atitudinea câinelui care latră nu este obliga- 
toriu obiectul unei judecăţi depreciative. 

Pierdută din vedere, interacțiunea generează unul din aceste 
efecte comice de care Sterne era amator: 


Neinfricat, da neînfricat, [regele William], pe toți sfinții! strigă unchiul 
Toby - i se cuvine coroana - 

- Tot astfel precum i se cuvine hœului ştreangul, strigă Trim 
[caporalul loial]?. 


Interacțiunea dintre termenii analogiei duce adesea la integrarea 
în construcția forei a unor elemente care nu ar avea nici o semnificație 
dacă nu ar trebui să ne gândim la temă, în care ele au. Aşa se face că 
Locke, pentru a descrie calea care duce la mântuire, se serveşte de o 
foră care prezintă un drum ce duce direct la lerusalim şi se întreabă de 
ce pelerinul trebuie să fie maltratat, pentru că nu poartă bocanci, sau 
pentru că părul lui nu este tuns într-un anumit fel, sau pentru că merge 
sau nu în urma unui ghid îmbrăcat în alb sau încoronat cu o miträ?, 
toate aceste detalii neavând importanţă decât pentru că ne fac să ne 
gândim la conflictele dintre adepții diverselor Biserici. 

Uneori, datorită acțiunii temei asupra forei, unele elemente ale 
acesteia din urmă sunt modificate. Aşa se face că detalii privind 
personaje din Vechiul Testament, Adam sau Moise, sunt transformate 


1 CALVIN, Învățătura religiei creştine, Adresă introductivă către regele Francisc l, p. 
13. (Ed. rom.: Cartea Creştină, Oradea, 2003, p. 125-126. Traducere de Elena 
Jorj şi Daniel Tomuleţ; n.t.) 

2 STERNE, Viaţa şi opiniunile lui Tristram Shandy, cartea VIII, cap. XIX, p. 495. 
(Ed. rom: Polirom, laşi, 2004, cartea VIII, cap. XIX, p. 430; n.t.) 

3 LOCKE, The second Treatise of civil government and A letter concerning toleration, 
p. 138. 

pentru a permite mai bine acestor personaje să-l prefigureze pe Hristos. 
Această tehnică este atestată de Râau: 


Contrar textului din Exod în care se spune că Moise, întorcându-se 
în Egipt şi-a urcat soția şi fiul pe măgar, îl vedem, într-unul din tablourile 
în email ale retablului din Klosterneuburg (secolul al XII-lea), pe Profet 
călare pe măgar în timp ce soția sa Sephora îl urmează pe jos... Această 
variantă se explică pur şi simplu printr-un motiv tipologic, întrucât era 
vorba ca această scenă să fie pusă în paralel cu Intrarea lui Hristos în 
lerusalim. Trebuia deci ca Moise să fie călare pe măgar pentru a semăna cu 
lisus a cărui prefigurare estel. 


Adesea termenii forei sunt dotați cu proprietăţi ce tin de fantezie 
dar care îi apropie de temă, cum ar fi limbajul uman atribuit animalelor 
din fabule. 

Se vede foarte bine modificarea adusă forei de exigenţele temei în 
această analogie a lui Bossuet: 


Rămânea această redutabilă infanterie a armatei din Spania, ale 
cărei mari batalioane adunate, semănând cu tot atâtea turnuri, dar cu 
turnuri care şi-ar putea repara breşele, stăteau de neclintit în mijlocul 
tuturor celorlalte în derutä?. 


Această descriere, arătându-le ca pe nişte turnuri într-o fortăreață 
asediată, încearcă să caracterizeze rolul batalioanelor în luptă, dar fără 
a uita totuşi ceea ce le dă superioritatea. 

Există o tehnică, utilizată frecvent de Plotin, pentru a apropia fora 
de temă şi asupra căreia E. Bréhier atrăsese atenția calificând-o drept 
„corectare de imagini“3: nu este vorba despre o modificare oarecare a 
forei, ci de purificarea ei, de modificarea sa după un enunț prealabil, în 
sensul unei mai mari perfectiuni. 

lată un exemplu, între multe altele, al acestui procedeu particular: 


1 L. REAU, Influenţa formei asupra iconografiei medievale în Formes de l'art, 
formes d'esprit, pp. 91-92. 

2 BOSSUET, Bibl. de la Pléiade, Oraison funèbre de Louis de Bourbon, prince de 
Condé, p. 218. 

3 PLOTIN, Enneade V, Prefaţă. 

Ca atunci când cineva, după ce a intrat într-o casă variat împo- 
dobită şi foarte frumoasă, admiră pe rând toate variatele podoabe din ea 
şi se umple de admiraţie înainte de a-l vedea pe stăpânul casei, dar după 
ce îl vede şi rămâne fascinat de el (căci nu era comparabil cu natura 
statuilor, ci era vrednic de o adevărată contemplare), abandonându-le pe 
acelea, îl priveşte, în restul timpului, doar pe el. (...) Şi poate că imaginea 
ar corespunde realităţii, dacă cel care îi apare contemplatorului 
podoabelor din casă nu ar fi un om ci un zeu, iar acesta nu i s-ar arăta 
înaintea ochilor, ci ar umple sufletul contemplatorului!. 


Fora, astfel modificată, continuă totuşi să exercite acțiunea dorită, 
iar plauzibilitatea acordată temei nu este diminuată din această cauză. 
Această rectificare este adesea introdusă ca ipoteză, iar Plotin o face să 
fie precedată, ca în exemplul de mai sus, de conditionalul „dacă am 
spune că”. 

Tot de o ipoteză se foloseşte Kant în celebra lui analogie a porum- 
belului: 


Porumbelul uşor, lovind în zbor liber aerul a cărui rezistență o 
simte, şi-ar putea imagina că el ar reuşi şi mai bine în spaţiul vid. Tot 
astfel, Platon a părăsit lumea sensibilă, fiindcă ea pune intelectului limite 
prea înguste şi s-a aventurat dincolo de ea pe aripile Ideilor în spaţiul vid 
al intelectului pur. El nu a observat că prin eforturile sale nu câştigă 
drum, căci nu avea nici un suport, aşa-zicând, ca bază, pe care să se fixeze 
şi la care să poată aplica forțele sale, pentru a urni intelectul din oc), 


Eforturile lui Platon sunt asimilate celor ale porumbelului şi des- 
crise în termeni care îl amintesc pe aceasta. Dar interacțiunea se sur- 
prinde, ca să zicem aşa, pe viu, pentru că demersul porumbelului nu 
este el însuşi decât o ipoteză condiționată de temă. 

Se întâmplă totodată ca rectificarea forei să o facă ridicolă, fiind 
absolut incompatibilă cu realul. Quintilian citează expresii pe care le 
auzea repetate pretutindeni pe când era tânăr: 


„Fluviile mari sunt navigabile şi la izvor” şi 


1 PLOTIN, Enneade, VI, 7, § 35. (Ed. rom. Editura IRI, Bucureşti, 2007, p. 343; 
nt.) 

2 KANT, Critica rațiunii pure, p. 55. (Ed. rom. Univers Enciclopedic Gold, 
București, 2009, p. 55; n.t.) 

„Arborele de soi rodeste deïndatä ce il plantezi”!. 


Ce sunt altceva decât nişte analogii în care tema a reacționat 
asupra forei în mod abuziv? Dorința de a apropia fora de temă, în loc să 
facă analogia convingătoare, se întoarce în acest caz împotriva orato- 
rului. Prudenta pare a se impune atunci când este modificată fora: o 
putem face fantastică, dar nu putem afirma, nici chiar cu titlu de 
ipoteză, ceea ce nu este decât un contraadevăr. Este mai bine într-un 
astfel de caz ca, atunci când se utilizează termenii forei, să se dea de 
înțeles că modificarea priveşte tema, ca în acest pasaj de Bossuet în care 
penitenta este descrisă prin analogie cu o naştere: 


Printre aceste cazne ale penitentei, gânditi-vä, fraţilor, că naşteţi; iar 
ceea ce nasteli, sunteți voi înşivă. Dacă este o consolare atât de tandră în a 
fi făcut pe altcineva să vadă lumina şi în a fi dat viaţă altcuiva, încât ea 
şterge într-o clipă toate suferinţele trecute, ce încântare trebuie să resimti 
în a te fi descoperit pe tine însuți, în a te fi născut pe tine însuţi pentru o 
viaţă fără moarte?! 


$ 84. Efecte ale analogiei 


Interacțiunea dintre temă şi foră, care rezultă din analogie - 
acțiunea asupra temei fiind cea mai importantă, dar acţiunea inversă 
nefiind, cum am văzut mai sus, deloc neglijabilă -, se manifestă în două 
feluri, prin structurarea şi prin transferurile de valoare care decurg de 
aici; transferuri de valoare de la foră la temă şi reciproc, transfer de la 
valoarea relativă a ambilor termeni ai forei la valoarea relativă a celor 
doi termeni ai temei. 

lată o celebră analogie a lui Epictet: 


Dacă un copil îşi bagă mâna într-un vas cu gâtul strâmt, pentru a 
scoate de acolo smochine şi nuci, şi dacă îşi umple pumnul, ce i se va 
întâmpla? Nu-şi va putea retrage mâna şi va plânge. „Renunţă la câteva 
dintre ele (i se spune), şi-ţi vei putea scoate mâna”. Tu să faci acelaşi lucru 


1 QUINTILIAN, Arta oratorică, vol. III, cartea VIII, cap. III, § 76. (Ed. rom. 
Minerva, Bucureşti, 1974, p. 331; n.t.) 
2 BOSSUET, Sermons, vol. Il: Sur la pénitence, p. 83. 

cu dorinţele tale. Nu-i dori decât un număr mic de lucruri şi le vei 
obtine!. 


Concluzia normativä asupra conduitei celui care doreste mai mult 
decât ar putea realiza nu este decât transferul la cazul lui al judecätii 
asupra comportamentului pueril al copilului care nu reuseste sä-si 
scoatä din vas mâna prea plinä. Dar acest transfer rezultä din aceea cä 
comportamentul adultului este reconstruit pornind de la foră. În acest 
exemplu, ca în toate cele în care fora este luată din domeniul sensibil, 
iar tema din domeniul spiritual, analogia permite reconstruirea temei 
după o structură plauzibilă, reconstrucție cu atât mai utilă, cu cât 
această structură nu poate fi cunoscută direct. Aşa se face că discuţiile 
persistente referitoare la raporturile dintre liberul arbitru uman şi 
graţia divină luau drept obiect fora văzului, care necesită organe 
vizuale şi o sursă de lumină: 


Într-adevăr, ca omul care, deşi având simțul văzului, înconjurat de 
tenebre nu vede nimic, căci nu poate vedea nimic înainte ca din exterior 
să vină lumina, pe care o simte chiar şi când ține ochii închişi şi pe care o 
zăreşte odată cu tot ceea ce-l înconjoară când şi-i deschide, tot aşa voinţa 
omului, atâta timp cât se află în umbra păcatului originar şi a păcatelor 
lui proprii, este blocată de propriile sale tenebre. Dar când apare lumina 
iertării divine, nu numai că distruge noaptea păcatelor şi vinovăția lor, 
dar vindecă voinţa bolnavă, îi deschide ochii şi o face aptă să contemple 
această lumină purificând-o prin fapte bune?. 


Analogia permite o mai bună înțelegere a raporturilor dintre 
graţia divină şi liberul arbitru şi a importanţei omului şi respectiv a lui 
Dumnezeu în păcat şi în mântuire. 

Valoarea termenilor este adesea determinată de structura analo- 
giei. Astfel, analogiile cu trei termeni, drama, viața terestră şi viața 
supraterestră, tind să elimine tot ceea ce este serios în viața terestră în 


1 EPICTET, Discuţii culese de Arian, cartea III, cap. IX, p. 259. 
2 JOANNIS SCOTI, Liber de Praedestinatione, IV, 8. Patrol. latine, t. CXXII, col. 
374-375. 


466 Tehnicile argumentative 


raport cu lumea cealaltă, făcând din ea un fel de joc, de spectacol, în 
care fiecare îşi joacă rolul aşteptând ca viață adevărată să înceapă’. 

Unii termeni, precum lumină, înălțime, adâncime, plin, găunos, adânc, 
deşi imprumutati din lumea fizică, par încărcaţi de valoare la plecare. 
Este posibil să fie aşa. Dar probabil că au servit deja de atâtea ori şi ca 
elemente ale forei, în analogii a căror temă ținea de lumea spirituală, 
încât nu se mai poate desprinde din ele valoarea care rezultă din acest 
rol, ca urmare a interacțiunii cu unii termeni ai temei. Uneori, se crede 
că se poate surprinde pe viu modul în care se operează transferul de 
valoare, dar nu suntem niciodată siguri de aceasta, dovadă următoarea 
analogie a lui Plotin, a cărei foră este constituită din raportul dintre 
centru şi circumferință: 


Ceea ce este în afara lui, atingându-l ca într-un cerc şi dependent de 
el, este în întregime ceea ce este rațiune şi inteligență; dar mai degrabă ar 
fi inteligență după cum îl atinge şi în măsura în care depinde de el, 
întrucât de la el are faptul de a fi inteligenţă. Ca şi cum s-ar admite că un 
cerc care ar fi în contact cu centrul său are puterea din centru şi ar avea, ca 
să spunem aşa, „chipul centrului”, prin aceea că razele, adunându-se 
către un centru unic, fac circumferința, orientată spre centru, să fie aşa 
cum este; (...)2. 


Dacă cercul dă structura lumii plotiniene, Unul care este prin- 
cipiul ei, ajunge, datorită interacțiunii, şi oricare ar fi ratiunile geome- 
trice pe care le furnizează, să valorizeze ideea de centru, care rămâne 
încărcată de valoare în civilizația noastră. 

Parabolele, paradigmele, pe care le găsim din abundență în Biblie, 
în scrierile platoniciene, nu sunt obligatariu luate din domeniul 
material. Ele pot fi luate din viața cotidiană, pentru a clarifica aspecte 
ale vieţii sociale, politice sau morale, pentru a le da o anumită structură 
şi o anumită valoare. lată o analogie de acest gen, extrasă dintr-un 
discurs al lui Demostene: 


De asemenea, voi ştiţi şi aceasta că în tot ceea ce grecii au suferit din 
partea lacedemonienilor sau din partea voastră, ei au fost nedreptățiți de 


1 Cf. PLOTIN, Enneade, III, 2, 8 15. (Ed. rom.: Editura IRI, Bucureşti, 2005, p. 63. 
Traducere de Marilena Vlad; n.t.) 
2 lbid., VI, 8, 6 18. (Ed. rom.: p. 397; n.t.) 

nişte fii nelegitimi ai Eladei; şi tot ce se petrecea atunci se aseamănă cu ce 
se întâmplă într-o casă bogată, unde un fiu legitim conduce râu şi 
risipeşte averea sa: oricine ar putea socoti că acest fiu este vrednic, în 
acest caz, de dezaprobare şi invinovätire, fără însă a putea susţine că el nu 
are drepturi asupra acestei averi şi că nu este mostenitorul ei.. lar dacă un 
sclav sau un copil presupus legitim ar pierde şi ar risipi o avere ce nu-i 
aparţine, o, Hercule, cu atât mai mult toţi ar susține că aceasta este o faptă 
îngrozitoare şi revoltătoare! Dar lucrurile nu stau aşa, nu, pentru Filip şi 
pentru faptele pe care el le săvârşeşte acum, fiindcă el nu numai că nu 
este grec şi nu are nici o legătură cu grecii, dar, la drept vorbind nu este 
nici măcar un barbar cu o origine strălucită...! 


Locul lui Filip în lumea greacă fiind fixat prin analogie, senti- 
mentele de dispreț şi de indignare referitoare la conduita lui nu pot fi 
decât întărite de aceasta, dar cu condiţia, evident, să fim în prealabil 
convinşi de faptul că Filip nu este întru totul grec. Din acest punct de 
vedere, s-ar putea stabili, între analogii, diferențe după gradul de 
aderare prealabilă la temă. Unele analogii ar juca, precum în cazul 
ilustrării, un rol de întărire; altele, care ar trebui să beneficieze prin ele 
însele de o forță de persuasiune mai mare, ar îndeplini un rol mai 
apropiat de cel al exemplului. Dar să nu uităm că această apropiere de 
ilustrare şi de exemplu nu este ea însăşi decât o analogie. 


Unul dintre efectele analogiei este de a contribui la a determina pe 
unul sau pe ambii termeni ai temei. Acest uzaj este cel mai frecvent în 
analogiile cu trei termeni, a căror structură ar fi: B este pentru X ce este 
C pentru B. Pentru a face să se înțeleagă natura cuvântului divin, Plotin 
se serveşte de analogia următoare: 


Precum discursul rostit, este fragmentar față de cel din suflet, tot 
aşa este şi cel din suflet față de cel superior lui, când îi este interpret2. 


Se întâmplă, totuşi, ca cei doi termeni ai temei să fie necunoscuți şi 
ca doar relațiile presupuse între domeniul temei şi cel al forei să 
permită să li se precizeze'structura. Rationäm asupra lui Dumnezeu şi a 


1 DEMOSTENE, Discursuri: Filipica a treia, 88 30, 31. (Editura pentru Literatură, 
Bucureşti, 1969, pp. 132-133; n.t.) 
2 PLOTIN, Enneade, |, 2, § 3. (Ed. rom.: Ed. IRI, Bucureşti, 2003; n.t.) 

proprietăților sale bazându-ne pe nişte raporturi cunoscute între om şi 
proprietățile lui, ca şi pe ideea pe care ne-o formăm despre distanța 
care îl separă pe Dumnezeu de om: atunci când se admite că bunătatea 
divină şi bunătatea omenească nu fac parte dintr-un acelaşi domeniu al 
realului, se va spune că nu există între aceste două proprietăți un raport 
de asemănare, în ciuda desemnării lor cu ajutorul unui aceluiaşi 
concept, ci numai un raport analogic. 

Ideea că există două domenii este adesea garantată prin noțiuni 
precum imaginea, umbra, proiecția, care sunt, de altfel, ele însele 
analogice. Relaţia dintre două domenii poate fi de aşa natură încât să 
antreneze o inversare a unor structuri. Maritain descrie destinul lui 
Israel prin analogie cu cel al Bisericii; el precizează, ca răspuns către un 
adversar pe care îl şochează acest fel de analogie răsturnată: 


Am spus că este o Biserică grăbită şi că vocaţia ei, devenită, din vina 
sa, ambivalentă, continuă noaptea lumii; şi am avertizat că aceste lucruri 
trebuie înțelese într-un mod analogic. (...) Israel nu este în mod supra- 
natural străin lumii în acelaşi fel ca Biserica (...)!. 


Se întâmplă, de altfel, să fim obligați să inventăm tema, pentru că, 
neputând înțelege termenii discursului la propriu, suntem obligați să le 
dăm un sens figurat, să căutăm deci tema, să reinventăm analogia care 
ar da discursului sensul lui veritabil: 


Când cuvântul lui Dumnezeu, care este adevărat, este fals în litera 
lui, el este adevărat în spirit. Sede a dextris meis [Ps. CIX], fals literalmente, 
deci adevărat în spirit2. 


Întrucât discursul nu poate fi decât veridic, din cauza calității celui 
de la care provine, trebuie ca cititorul să găsească tema, spiritul forei 
care ar corespunde intentiilor autorului. Această căutare poate da 
naştere unor creaţii noi, în materie etică, estetică sau religioasă. 

Să notăm că realitatea fizică, sau istorică, a forei nu este obliga- 
toriu negată când interpretarea literală este considerată insuficientă: a 
spune că repausul lui Dumnezeu din ziua a şaptea poate fi interpretat 


1 J]. MARIT AIN, Raison et raisons, pp. 212, 213. 
2 PASCAL, Cugetări, p. 1003 (687 ed. Brunschvicg). (Ed. rom.: Aion, Oradea, 
1998, p. 446; n.t.) 

ca O analogie care arată distanţa care-l separă pe creatorul universului, 
reculul pe care-l face în raport cu opera sa!, nu prejudiciază realitatea 
povestirii biblice. Noi ştim, într-adevăr, că fora unei analogii este 
adesea luată din domeniul realului şi că, pe de altă parte, opera de 
ficțiune poate avea sau nu forță analogică. Vreun poem de dragoste de 
Chaucer va fi, pentru unii, confesiunea voalată a unei iubiri reale, 
pentru alții o creație analogică a cărei temă ar fi moartea unei printese?. 

Căutarea sensului analogic, care ar fi sensul profund, rezultă 
uneori nu din faptul că sensul literal este fals, putin interesant, ci din 
motive de o altă natură, convențiile de gen, de epocă, sau ceea ce se 
ştie, de altfel, despre intenţiile autorului. 

Unele tehnici pot, pe de altă parte, incita la a considera un enunț 
ca fiind analogic: folosirea de fore multiple?, folosirea de fore grosolane 
sau naivef. 


$ 85. Cum se utilizează analogia 


Analogiile joacă un rol important în invenție şi în argumentare din 
cauza, în esenţă, a dezvoltärilor şi a prelungirilor pe care le favorizează 
ele: pornind de la foră, ele permit structurarea temei, pe care o situează 
într-un cadru conceptual. Astfel, ne spune T. Swann Harding, care se 
gândea de altfel înainte de orice la rolul limbajului, 


savanții care au descris primii electricitatea drept un „curent“ au dat pentru 
totdeauna, în acest domeniu, o formă ştiinţei”. 


Această formă rezultă din aceea că apropierea dintre fenomene 
electrice şi hidraulice a dat naştere unor dezvoltări care precizează, 
completează, prelungesc analogia primitivă. Dar până unde poate fi 
prelungită o analogie? 


1 E. BEVAN, Symbolism and Belief, pp. 121-122. 

2 Marshall W. STEARNS, A note on Chaucer's attitude toward love, Speculum, 
vol. XVII, 1942, pp. 570 la 574. 

> Cf. Richard D. D. WHATELY, Elements of Rhetoric, p. 361 (appendix to p. 67). 

4 Cf. J. GUITTON, Le temps et l'éternité chez Plotin et saint Augustin, pp. 154-155. 

ST. Swann HARDING, Science at the Tower of Babel, Philosophy of Science, July 
1938, p. 347. 

În orice domenii dezvoltarea unei analogii este normală, şi aceasta 
în măsura în care este nevoie de ea şi în care nimic nu i se opune. Aşa 
cum foarte just spune Richards, nu există totalitate pentru o analogie, 
putem uza de ea cât este nevoie, cu riscul de a o vedea prăbuşindu-se!. 

Rolul de invenție al analogiei se separă de rolul ei de probă chiar 
în dezvoltările sale: în timp ce, plasându-ne în primul punct de vedere, 
nimic nu ne împiedică să prelungim o analogie cât de departe posibil, 
pentru a vedea ce va da aceasta, din punctul de vedere al valorii sale 
probante, ea trebuie să fie menţinută în limite care nu ar putea fi 
depăşite fără pierderi, dacă dorim să întărim o convingere. A dezvolta 
o analogie înseamnă uneori să-i confirmăm validitatea; înseamnă, de 
asemenea, să ne expunem loviturilor interlocutorului. 

În unele cazuri, analogia este dezvoltată fără a marca cea mai mică 
ruptură între ea şi prelungirile sale, precum această analogie în care 
Kant îşi compară filosofia cu cea a lui Hume: 


(...) el [Hume] însuşi nu a bănuit posibilitatea unei asemenea ştiinţe, 
constituite după toate regulile, ci s-a mulțumit, spre a-şi pune corabia la 
adăpost, s-o tragă la țărmul scepticismului, unde era menită să zacă şi să 
putrezească. Încercarea mea tinteste, dimpotrivă, să-i ofere corăbiei un 
cârmaci care, având la îndemână un compas şi o hartă completă a 
mărilor, să o poată conduce cu bine oriunde ar dori, folosind principiile 
sigure ale artei navigaţiei, deduse din cunoaşterea globului pământesc2. 


Fora şi tema se dezvoltă aici în concurenţă, fără ca nimic să nu 
separe relațiile evocate succesiv. Momentele ulterioare întăresc în acelaşi 
timp analogia de început; aşa stau lucrurile în orice analogie care se 
prelungeşte şi pe prelungirea căreia autorul părea să fi contat. 

Alte argumente ale analogiei se prezintă în două faze, dintre care 
cea de-a doua furnizează concluzia principală, ca în acest pasaj din La 
Bruyere: 


Rotitele, arcurile şi mişcările sunt ascunse; dintr-un ceasornic nu se 
văd decât acele care înaintează pe nesimţite şi îşi încheie rotirea: imagine 
Li 


11. A. RICHARDS, The philosophy of Rhetoric, p. 133. 
2 KANT, Prolegomene la orice metafizică viitoare, p. 15. (Ed. rom.: Paralela 45, 
Piteşti, 2005, p. 60; n.t.) 

a curteanului cu atât mai desăvârşită cu cât, după ce a făcut atâta cale, se 
reintoarce adesea în punctul de unde a plecati. 


Expresia „cu atât mai desăvârşită” este de reținut; ea arată că 
analogia este mai bună decât s-a presupus; iar această dezvoltare este 
adesea însoțită - ca în cazul de faţă - de un efect neaşteptat şi chiar comic. 

Uneori, faze din argumentare sunt marcate în sensul că se profită 
de faptul că o analogie pare a fi admisă pentru a cere să i se admită şi 
dezvoltarea. În tratatul său de epistemologie genetică, Piaget, după ce a 
arătat că există o analogie între ideile promovate pe tema evoluției şi 
cele care se referă la teoria cunoaşterii, adaugă: 


Dacă corespondenţa termen cu termen între tezele lamarckiene şi 
tezele asociationiste sau empiriste este exactă, trebuie să ne aşteptăm să o 
regăsim chiar printre obiecțiile adresate acestor două feluri de interpretări?, 


şi se miră de faptul că unii biologi antilamarckieni pot să susțină un 
empirism radical, 


(...) ca şi cum inteligența ar putea în acest caz, contrar restului orga- 
nismului, să nu aibă nici o posibilitate de activitate internă (...)?. 


Prelungirea analogiei este cea care are aici valoare argumentativă 
şi permite formularea unei obiecții la concepțiile empiriste. 

Se întâmplă ca analogia, în loc să fie prelungită de către autor, să 
fie prelungită de criticul său, care extrage de aici un mijloc de respin- 
gere, cu atât mai eficient cu cât materialul conceptual a fost împrumutat 
de la adversar. Aşa se face că Berriat Saint-Prix, în faţa unui jurist care, 
dispretuind orice referire la dreptul roman şi la vechea jurisprudentä, 
pretindea că descrie într-o lucrare despre Codul Civil „venele, muşchii, 
trăsăturile şi sufletul legii”, regretă că autoryl nu „şi-a urmărit până la 
capăt metafora”: 


... ar fi observat imediat că orice fiinţă vie îşi primeşte organizarea de la o 
fiinţă anterioară care i-a dat nasterel. 


1 LA BRUYÈRE, Caracterele, Despre Curte, 65, p. 257. (Ed. rom. Editura pentru 
Literatură, Bucureşti, 1968, 65, p. 375-376; n.t.) 

2 PIAGET, Introduction à l'épistemologie génétique, III, p. 102. 

3 Ibid. 

Acest mod de respingere presupune că avem întotdeauna dreptul 
de a prelungi o analogie dincolo de afirmația principală şi că dacă, 
drept urmare a acestei prelungiri, ea se întoarce împotriva autorului 
său, sau devine indecvată, este pentru că era deja astfel încă de la 
început?. De fapt, aproape întotdeauna o astfel de respingere ar fi 
posibilă, dar care ar fi valoarea ei? Respingerea nu este niciodată 
constrângätoare, căci am putea refuza să admitem această prelungire; 
ea scoate totuşi în evidenţă fragilitatea şi arbitrariul analogiei primitive; 
acesta este principalul său interes. 

Se întâmplă de altfel ca autorul să devanseze, să arate ce este 
inadecvat într-o analogie şi să-şi dezvolte teza ca opusul unei analogii 
posibile. Această expunere utilizează ceea ce anticii numeau similitudine 
prin contrarii, care nu este, aşa cum afirmă Retorica pentru Herennius, un 
simplu ornament la care s-ar putea renunța cu uşurinţă. Vom putea 
aprecia acest lucru prin exemplul luat chiar din această lucrare: 


Nu, la drept vorbind, lucrurile nu stau ca în carieră, unde cel care 
primeşte torta aprinsă este mai agil în cursa de ştafetă, decât cel de la care 
o primeşte; generalul cel nou, care primeşte o armată, nu este superior 
celui care se retrage; căci alergătorul obosit este cel care îi dă torka unui 
alergător odihnit; aici, un general experimentat este cel care îi predă 
armata sa unui genera! fără experientä. 


Ocupăm imediat, în sensul militar al termenului, spiritul audi- 
torului, arătând ce ar fi fals într-o idee care ar putea apărea spontan. 
Rămâne de văzut dacă era oportun să se scoată în evidență acest 
argument încă neformulat de interlocutor. Da, fără îndoială, în măsura 
în care reuşim să sugerăm că teza combătută nu este întemeiată decât 
pe acest raționament prin analogie pe care avem grijă să-l respingem. 


Uneori, pentru a respinge o analogie, suntem obligaţi să o amen- 
dăm răsturnând-o, ca să ne exprimăm astfel, descriind cum ar fi fora 
dacă tema ar fi concepută convenabil. Nu este vorba numai despre o 


1 F. BERRIAT SAINT-PRIX, Manuel de logique juridique, p. 66, notă. 

2 În legătură cu ceea ce Platon consideră drept false paradigme, cf. V. 
GOLDSCHMIDT, Le paradigme dans la dialectique platonicienne, pp. 38-39. 

3 Retorica pentru Herennius, cartea IV, § 59. 

— 


corectare a forei vizând să o facă mai adecvată temei cu riscul de a o 
îndepărta de realitatel; întreaga analogie este amendată. Rolul 
termenilor forei devine totuşi foarte important, pentru că alegerea lor 
nu mai este liberă şi pentru că ei sunt cei care determină relațiile care 
vor putea fi puse în evidență pentru a amenda analogia. Vedem această 
tehnică funcţionând la Mill, în legătură cu un pasaj de Macaulay care 
nega acțiunea oamenilor importanți servindu-se de analogia următoare: 


Soarele luminează colinele când se află încă sub linia orizontului, iar 
marile spirite descoperă adevărul cu puţin înainte ca el să se arate celor 
multi. Aceasta este măsura superiorității lor. Ei sunt primii care sesizează 
şi reflectă o lumină care, fără ajutorul lor, trebuie să devină în curând 
vizibilă pentru cei plasați mult sub nivelul lor (Eseu despre Dryden, în 
Miscelanee, 1, 186%. 


Mill face invers decât Macaulay si va amenda analogia pentru a-si 
face gândirea mai bine înțeleasă: 


Împingând mai departe metafora, scrie el, s-ar deduce că, dacă Newton 
nu ar fi existat, lumea nu numai că ar fi avut sistemul newtonian, dar l-ar 
fi avut tot atât de repede; exact aşa cum soarele ar răsări pentru unii 
spectatori plasați la câmpie, dacă nu ar fi în faţa lor vreun munte pentru a 
primi mai devreme primele sale raze (...). Oamenii excepţionali nu se 
mulţumesc să vadă strălucind lumina în vârful dealului; ei urcă pe acest 
vârf şi cheamă ziua; şi dacă nimeni nu ar fi urcat până acolo, lumina, în 
multe cazuri, ar fi putut să nu strălucească niciodată deasupra câmpiei?. 


Analogia amendată îşi extrage interesul din procesul argumentativ 
complet în care se inserează; luată în ea însăşi, analogia lui Mill va 
părea destul de stângace. Aspectul pozitiv (oamenii urcați pe deal şi 
care cheamă ziua) este de altfel mai putin important decât aspectul 
negativ (razele lovind câmpia fără ecran). Avantajul acestei tehnici este 
că beneficiem de adeziunea care a putut fi parțial acordată analogiei 
primitive. 

În filozofie, se întâmplă adesea ca o analogie să dobândească, 
pentru a ne exprima astfel, drept de cetate şi ca progresul gândirii să fie 


1 Cf. 8 84: Efectele analogiei. 
2 J. Stuart MILL, Un sistem de logică, cartea VI, cap. XI, 8 3, v. II, pp. 541-542. 
3 lbid., p. 542. 

marcat de amendamentele succesive la care este supus. Aşa se face că, 
pentru a opune gândirea sa lui Locke, care a comparat spiritul cu un 
bloc de marmură, Leibniz modifică această analogie, reluând-o, astfel 
amendată, pe cont propriu: 


M-am slujit, de asemenea, de comparatia unei pietre din marmură 
care are vene cu aceea a unei pietre din marmură foarte netede, sau pe 
aceea a täblitelor pe care nu vezi nimic, cu ceea ce se numeşte printre 
filosofi Tabula rasa. Căci, dacă sufletul se aseamănă cu aceste tăblițe goale, 
adevărurile ar fi în noi aşa cum figura lui Hercule se află într-o marmură, 
atunci când marmura este în întregime indiferentă în a primi sau această 
figură sau alta. Dacă, însă, existau vene în piatră, care să contureze figura 
lui Hercule în raport cu alte figuri, această piatră ar fi mai determinată şi 
Hercule ar fi, într-o oarecare măsură, înnăscut, deşi ar fi nevoie de multă 
muncă pentru a descoperi aceste vene şi pentru a le da la iveală cu 
ajutorul şlefuirii, eliminând ceea ce le împiedică să apară. În felul acesta, 
ideile şi adevărurile ne sunt înnăscute ca înclinații, dispoziţii, habitudini 
sau virtualitäti naturale, şi nu ca acţiuni, deşi aceste virtualitäti sunt 
întotdeauna însoțite de unele acţiuni, adesea imperceptibile, care le 
corespund). 


Adaptarea la propriile sale teze a unei analogii a adversarului era 
un procedeu al argumentării la care Leibniz ținea mult?. Se întâmplă 
totuşi ca această tehnică să se dovedească insuficientă, să se dea 
importanță unui aspect al temei pe care fora este incapabilă să-l ilus- 
treze, cel putin dacă nu se doreşte transformarea lui în ceva fantastic. 
Argumentarea analogică va preconiza, în acest caz, înlocuirea acestei 
fore cu o alta, considerată mai adecvată. Aşa se face că Polanyi, pentru 
că ştiinţa, la fiecare etapă a progresului său, dă impresia unui 
ansamblu, nu poate admite analogia lui Milton, care, în Areopagitica sa, 
compară activitatea savanților cu cea a căutătorilor ocupați, fiecare pe 
cont propriu, să găsească fragmente disparate şi ascunse ale unei statui, 
pentru a încerca apoi să le unească. Mai degrabă cu un organism pe 
cale să crească, ne spune Polanyi, ar trebui comparată stiintaÿ. 


1 LEIBNIZ, Noi eseuri asupra intelectului omenesc, p. 45. (Ed. rom.: ALL Educa- 
tional, Bucureşti, 2003, p. 4; n.t.) 

2 Cf. LEIBNIZ, ibid., pp. 131-132. (ed. rom., pp. 22-24; n.t.) 

3 M. POLANYI, The logic of liberty, pp. 87-89. 

O analogie pare într-adevăr adecvată când fora scoate în evidență 
caractere ale temei considerate primordiale; înlocuirea sa cu o analogie 
nouă constă, cel mai adesea, în a înlocui o structură printr-o alta, care 
scoate în relief caractere considerate mai importante. A admite o 
analogie corespunde, deci, adesea unei judecăți asupra importanței 
caracterelor pe care le evidențiază ea. Este ceea ce explică afirmații 
bizare la prima vedere. Criticând concepțiile lui Wittgenstein, W. 
Moore atacă analogia conform căreia enunturile sunt pentru fapt ca 
santurile pentru un disc sonor şi declară: 


Dacă un enunţ ar reprezenta faptul aşa cum o linie reprezintă 
sunetul pe un disc, atunci ar trebui probabil să fim de acord cu teza lui 
Wittgenstein!. 


Se vede că acceptarea sau respingerea analogiei par decisive, ca şi 
cum un ansamblu de concluzii ar fi legate în mod necesar de ea, ca şi 
cum, rezumând ceea ce este esenţial în temă, ea ar impune în mod 
constrângător un fel de a gândi?. 

Unele epoci, unele tendinţe filosofice manifestă preferințe în 
alegerea forei. În timp ce analogiile spaţiale erau preferate de gândirea 
clasică, gândirea noastră preferă forele mai dinamice. Bergsonismul se 
caracterizează prin alegerea unor fore împrumutate de la ceea ce este 
lichid, fluid, în mişcare, în timp ce gândirea adversarilor este descrisă 
prin fore solide şi statice. Richards a constatat foarte just că metaforele 
la care o filozofie renunță conduc gândirea ca şi cele care sunt 
adoptate?; într-adevăr, gândirea se poate organiza în funcţie de această 
respingere. 

Se ştie că scurgerea timpului a fost redată cu ajutorul analogiilor 
spatiale, dar alegerea lor este foarte diversă şi plină de învățăminte: 


1 W. MOORE, Structure in Sentence and in Fact, Philosophy of Science, ian. 1938. 

2 Aplicarea raţionamentului prin analogie la discursul însuşi ia formele cele mai 
variate. Aici, relaţia dintre limbă şi fapte este tema, fora fiind luată din dome- 
niul familiar. Adesea, limbajul însuşi este o foră, a cărei structură trebuie să o 
facă cunoscută pe cea a lumii. Adesea, de asemenea, organizarea discursului 
este tema, clarificată de analogia cu un organism viu; cf. § 105: Ordin şi 
metodă. 

3 |. A. Richards, The Philosophy of Rhetoric, p. 92. 

uneori fora utilizată este traseul unei linii prelungite la infinit, alteori 
este un fluviu care curge, uneori evenimentele trec ca un cortegiu prin 
faţa unui spectator, alteori, ele ies din întuneric precum un şir de case 
luminate succesiv de farul unui poliţist; uneori fuga timpului este cea a 
unui ac pe un disc de gramofon, alteori, este un drum căruia îi putem 
percepe simultan fragmente cu atât mai întinse, cu cât ne bucurăm de 
un punct de vedere mai degajat: fiecare foră insistă pe alte aspecte ale 
temei şi ocazionează alte dezvoltări!. De aceea, înțelegerea unei ana- 
logii este cel mai adesea incompletă dacă nu se ține cont de analogiile 
vechi pe care cea nouă le amendează sau le înlocuieşte. De altfel, 
înţelegerea forei, mai ales când aceasta din urmă este luată dintr-un 
domeniu social sau spiritual, presupune o cunoaştere suficientă a 
locului pe care îl ocupă ea într-o anumită cultură, a analogiilor 
anterioare şi subiacente în care această foră a fost utilizată, fie ca foră 
pentru o altă temă, fie ca temă a unei alte fore2. Legătura care există în 
mod tradițional între lumină şi bine face mai plauzibilă analogia lui 
Scot Erigene? la fel ca şi pe cele ale lui Macaulay şi Mill, menţionate mai 
sus. Noi cunoaştem rolul pe care, încă de la Platon, îl joacă analogia 
care tratează viața ca un spectacoli. Utilizarea de către Mauriac a forei 
vânătorii, pentru a-l descrie pe om ca pradă a lui Dumnezeu, va fi 
interpretată într-un fel mai exact de cel care ştie că această foră chiar îi 
serveşte, de asemenea, autorului pentru a descrie femeia ca pradă a 
bărbatului în vânătoarea amoroasă. Se ştie, de altfel, locul pe care, în 
studiul despre arhetipuri, îl acordă Jung acestui material analogic 
tradiționale. 
i 

O tehnică specială constă în a utiliza mai multe fore pentru a face 

înțeleasă o aceeaşi temă; se insistă prin aceasta asupra insuficientei 


1 Cf. E. BEVAN, Symbolism and Belief, pp. 85-94. 

2 Cf. Lectura şi călătoriile la DESCARTES, Discurs asupra metodei, pp. 17-19, şi la 
SCHOPENHAUER, Parerga şi Paralipomena, Il, Despre gândirea pentru sine, 8 
262, p. 503. , 

3 Cf. § 83: Relaţiile dintre termenii unei analogii. 

4 Cf. V. GOLDSCHMIDT, Le système stoicien et l'idée de temps, SS 89-91. 

5 Cf. N. CORMEAU, L'art de François Mauriac, pp. 341-342. 

e C. G. JUNG, Psychologie und Religion, p. 93. 

fiecărei fore particulare, imprimând totodată o direcție generală gân- 
dirii; astfel sunt analogiile de o varietate deconcertantă datorită cărora 
Lecomte du Noiiy expune raporturile pe care le vede între mecanismele 
evoluției şi evoluția însăşi!. Uzajul forelor multiple este totuşi destul de 
delicat; în virtutea interacțiunii dintre foră şi temă, când fora este alta, 
tema va fi alta. În măsura în care se face o temă unică, aceasta riscă să 
fie destul de confuză. Pentru a evita interferentele dintre diferitele fore, 
va fi adesea prudent - cum o face de altfel Lecomte du Noiiy - să se 
evite ca acestea să se succeadă prea îndeaproape. Fiecare foră aducând 
temei structura sa, chiar dacă fiecare dintre ele este plauzibilă, şi chiar 
dacă din punct de vedere al valorii termenilor temei ele duc la aceeaşi 
concluzie, juxtapunerea lor produce un efect comic, despre care găsim 
excelente exemple în Don Quijotte: 


(...) căci cavalerul rătăcitor fără Doamna sa este ca un copac fără frunze, 
ca o clădire fără temelie, ca umbra fără corpul care o face?. 


Analogiile multiple, în loc să fie independente, se pot susține reci- 
proc. Astfel Locke, pentru a predica toleranța, trece de la analogia bine 
cunoscută între condiţiile mântuirii şi drumurile care duc la cer la o 
analogie a remediilor, în aşa fel încât abia se ştie dacă tema sau fora din 
prima analogie este cea care constituie tema celei de-a doua. lată textul: 


Nu există decât o singură cale adevărată spre fericirea veşnică: ba 
Chiar, în acest mare număr de căi pe care le urmează oamenii, ne putem 
întreba care este cea bună. Or, nici grija statului, nici calităţile sale de 
legislator nu fac ca magistratul să descopere mai bine această cale decât 
omul care cercetează şi studiază prin el însuşi. Eu am un organism slab, 
epuizat de o anemie pentru care (presupun) nu există decât un remediu, 
iar acesta este necunoscut. Pentru că nu există decât un remediu şi pentru 
că el este necunoscut înseamnă că e de datoria magistratului să mi-l 
prescrie"? 


1 LECOMTE DU NOUY, L'Homme et sa destiné, pp. 76 la 80. 

2 CERVANTES, Don Quijote de la Mancha, vol. VI, Il, cap. XXXII, pp. 271-272. 

3 Cf. LOCKE, The second treatise of civil government and A letter concerning toleration, 
p. 138. 

Analogiile pot fi grefate şi una pe alta, o parte a forei devenind 
punctul de pornire al unei noi analogii. Vico recurge la acest procedeu 
pentru a ne descrie efectul pe care l-a avut moartea Angelei Cimmino 
asupra prințesei de la Roccella care tocmai îşi pierduse soțul şi 


al cărei doliu trist şi recent făcea ca inima sa, oricât de nobilă şi de mare ar 
fi fost, aidoma unui vas debordând de aurul cel mai pur, era plină de o 
asemenea durere, încât nimic altceva, pentru nici un alt motiv, în nici un 
fel, nu putea pătrunde în ea; totuşi, atât de tare a lovit-o durerea morţii 
marchizei noastre, încât, asemenea unui obiect dur ce i-ar fi fost aruncat 
în inimă, o făcu să rezoneze prin două sonete sublime!. 


Nimic din mecanismul analogiei, aşa cum am descris-o noi, nu se 
opune analogiilor succesive. Multe tratate de stil vorbesc cu dispreț 
despre „imagini care se încalecă”. Dacă le-am elimina, am fi mirati să 
vedem câte din enunturile noastre ar trebui suprimate. Vom reveni 
asupra acestor chestiuni în discuția despre metaforă?. 


$ 86. Statutul analogiei 


Analogia este un mijloc de argumentare instabil. Într-adevăr, cel 
care îi respinge concluziile va tinde să afirme că nu este nici „măcar o 
analogie” şi va minimaliza valoarea enuntului reducându-l la o vagă 
comparație sau la o apropiere pur verbală. Dar cel care invocă o ana- 
logie va tinde aproape invariabil să afirme că este mai mult decât o 
simplă analogie. Aceasta este astfel prinsă între două negări, cea a 
adversarilor şi cea a partizanilor săi. 

Analogia este uneori depăşită înainte chiar de a fi fost înțeleasă ca 
atare. Înseamnă că specificitatea analogiei rezidă în confruntarea unor 
structuri asemănătoare cu toate că aparțin unor domenii diferite. 
Atunci când aceste structuri nu sunt percepute, ca în cazul unor tulbu- 
rări mintale, orice apropiere între foră şi temă va tinde să se explice 
prin caractere comune, în special asemănări între termeni?. 


1! VICO, Opere, ed. Ferrari, vol. 6: Orazione in morte di Angiola Cimini, p. 301. 

2 Cf. § 87: Metafora. 

3 Cf. BENARY, Studien zur Untersuchung der Intelligenz bei einem Fall von 
Seelenblindheit, Psychologische Forschung, 2 (3-4), 1922, pp. 257-263, 268-272. 

Pe de altă parte, deosebirea dintre domenii nu este întotdeauna 
uşor de constatat: ea depinde de criteriile de care ne servim pentru a o 
stabili. Doar în anumite analogii, de un tip recunoscut, precum alego- 
riile şi fabulele, distincția dintre domenii pare a fi incontestabilă; aşa se 
întâmplă şi în unele filosofii în care uzajul analogic al termenilor şi al 
structurilor rezultă dintr-o prealabilă criteriologie a fiinţei. 

Depăşirea analogiei va fi uneori doar sugerată. Dar adesea ea va fi 
explicită, ba chiar motivată, justificată. 


Primul efort pentru a depăşi analogia, pentru a apropia tema de 
foră vizează să stabilească între ele un raport de participare: fora este 
prezentată ca simbol, ca figură, ca mit, realități a căror existență însăşi 
derivă din participarea lor la tema pe care trebuie să o facă mai 
inteligibilă. Descoperind o analogie între anumite ierarhii suprana- 
turale şi anumite aspecte ale energiei, S. Weil va spune: 


Astfel nu numai matematica, ci ştiinţa întreagă, fără ca noi să ne 
gândim să remarcăm acest lucru, este o oglindă simbolică a adevărurilor 
supranaturale!. 


La fel Buber scrie: 


Relaţia cu ființa umană este adevăratul simbol al relaţiei cu Dumnezeu: 
în care adevărata invocalie îşi primeşte adevăratul räspuns?. 


lar Pascal, utilizând din plin noțiunea de „figură“ aşa cum o ela- 
borase tradiția creştină, precizase rolul fundamental şi revelator care 
trebuia să i se atribuie acesteia: 


Simbolul, scrie el, a fost făcut după modelul adevărului, iar adevă- 
rul a fost recunoscut după simbol?. 


15. WEIL, L'euracinenient, p. 248. 

> M. BUBER, Eu şi tu, p. 151. (Ed. rom.: Humanitas, Bucureşti, 1992, pag. 140. Traducere 
din limba germană de Ştefan Aug. Doinaş; n.t.) 

3 PASCAL, Cugetări, p. 1013 (673 ed. Brunschvicg). (Ed. rom.: Ed. Aion, Oradea, 1998, p. 
439; ut) 

Astfel de tehnici de apropiere între temă şi foră, păstrându-le 
totodată individualitatea, tind totuşi către unificarea domeniilor: ideea 
de figură presupune realitatea forei în acelaşi fel cu aceea a temei. 


Uneori, depăşirea analogiei se va face arătând că tema şi fora 
depind de un principiu comun. După ce a desprins unele analogii între 
inerția fizică şi forța obisnuintei, Schopenhauer continuă: 


Toată aceasta este de fapt mai mult decât o analogie; este identitatea 
lucrului, şi anume a voinței, la stadii mult diferite ale obiectivării sale în 
conformitate cu care aceeaşi lege de mişcare îşi asumă acum astfel de forme 
diferite!. 


Acest principiu comun va putea fi conceput ca o esenţă, ale cărei 
temă şi foră ar fi nişte manifestări. Când Eugenio d'Ors face în mod 
strălucit unele analogii între formele arhitecturale şi regimul politic în 
care se dezvoltă ele, el are pretenția la mai mult decât o confruntare 
care permite înțelegerea unuia de către celălalt, ferindu-se totodată de a 
face dintr-unul cauza celuilalt?. 

De multe ori se va stabili o legătură indirectă între temă şi foră. 
Dacă un discurs plin de antiteze şi de ornamente este făcut ca o biserică 
gotică, este pentru că ambele provin, spunea Fenelon, din prostul gust 
al arabilor?. 

Se va putea chiar întâmpla, precum în unele apropieri între ceea ce 
resimtim şi mediul în care ne aflăm, ca analogia să sugereze o acțiune a 
forei asupra temei. În versuri precum: 


Plânge în inima mea 
Cum plouă peste oraş, 


1 SCHOPENHAUER, Parerga und Paralipomena, § 307. (Ed. rom: Alfa, laşi, 2011, 
II, Remarci psihologice, p. 593; nt) 

2 Eugenio D'ORS, Cupolă şi monarhie, urmat de alte studii asupra morfologiei 
culturii. 

3 FENELON, ed. Lebel, t. XXI: Dialogues sur l'éloquence, p. 76. 

4 VERLAINE, Oeuvres, Bibl. de la Pléiade, Romances sans paroles, MI, p.122. (Ed. 
rom.: Editura grai şi suflet - Cultura Naţională, Bucureşti, 1996, p. 105; n.t.) 

fora poate fi luată drept o cauză parțială a temei, iar analogia este, prin 
chiar acest lucru, depăşită. 

Această depăşire va fi uneori exprimată prin transmiterea unui 
element substanţial de la foră la temă. Astfel, după părerea lui Leibniz, 


Domnul Van Heimont fiul (...) credea, împreună cu câțiva rabini în 
trecerea sufletului lui Adam în Mesia ca într-un nou Adam! 


Pe scurt, pentru a depăşi analogia, vom încerca, orice ar fi, să 
apropiem domeniul temei de cel al forei. Că este vorba aici de un 
proces natural, aceasta reiese din însăşi insistența cu care se încearcă 
adesea prevenirea depăşirii. Când Tarde a scos în evidenţă analogiile 
dintre logica individuală şi logica socială?, când Odier a evidenţiat 
analogiile dintre reflexologia lui Pavlov şi psihologia eului?, atât u- 
nul, cât şi celălalt intuiesc depăşirea ce riscă să fie operată şi atrag 
atenția asupra ei. Termenii în care Odier îşi exprimă teama sunt 
semnificativi: 


Nu există simptom nevrotic care să nu se poată descrie, în ultimă 
instanţă, în termeni de fiziologie şi care să nu poată fi redus la un şoc de 
energii contrare. Dar să nu uităm niciodată că nu este vorba aici decât de 
o reducere şi nu de o explicatie... La adultul nevrozat, doar psihologia eului 
ne procură elementele unei explicații veritabilet. 


D 


Or, dacă aceşti autori au insistat asupra analogiei, este pentru că 
aceasta le părea demnă de interes, capabilă să ne lumineze în legătură 
cu anumite fenomene. Depăşirea nu ar putea decât să întărească 
dovada acestei structuri. Dar ei se tem că această depăşire s-ar produce 
exclusiv în favoarea forei. Tarde, uzând de altfel de o nouă analogie, va 
spune într-adevăr: 


1 LEIBNIZ, Noi eseuri asupra intelectului omenesc, p. 222. (Ed. rom.: ALL Educa- 
tional, Bucureşti, 2003, p. 161; n.t.) 

2G. TARDE, La logique sociale, cap. Il, pp. 87 şi urm. 

3 Ch. ODIER, L'honme esclave de son infériorité, 1: Essai sur la genèse du moi, cap. III, 
pp. 93 si urm. 

4 Ibid., p. 123. 

Imposibil deci de a face să dispară logica socială în logica indivi- 
duală. Dualitatea lor este ireductibilă, dar asemenea celei a curbei şi a 
asimptotei care se apropie la infinit!. 


De fapt, atât Odier, cât şi Tarde vor încerca şi ei depăşirea; primul 
va insista asupra faptului că identitatea se află „în consecinte”?, cel de- 
al doilea asupra „tranzacţiilor reciproce”, care vor fi necesare între cele 
două domenii?. 

În ştiinţele naturale, analogia, aşa cum o concepem noi, oferă 
gândirii creatoare doar un punct de sprijin. Înseamnă a depăşi analogia 
pentru a putea decide asupra unei asemănări, asupra posibilității de a 
aplica, atât temei, cât şi forei, aceleaşi concepte. Ne vom strădui, jude- 
cându-le în acelaşi fel, să reunim tema şi fara într-un singur domeniu 
de investigație. 

Astfel, în chimie, observarea unor reacţii analogice va conduce 
spiritul la a ordona corpurile studiate într-o aceeaşi familie. Cournot 
povesteşte cum, frapati de anumite analogii, Gay-Lussac şi Thénard au 
elaborat ipoteza că substanța numită acid muriatic oxigenat era un corp 
simplu, pe care l-au numit clor, cum l-au aranjat într-o familie naturală 
cu bromul şi cu iodul şi adaugă că, din cauza acestor analogii chiar, s-a 
căzut de acord să se facă loc fluorului, încă nedescoperiti. 

Analogia, ca verigă în raționamentul inductiv, constituie o etapă 
în ştiinţă, unde ea serveşte mai mult ca mijloc de invenţie decât ca 
mijloc de probă: dacă analogia este fecundă, tema şi fora sunt 
transformate în exemple sau ilustrări ale unei legi mai generale, în 
raport cu care domeniile temei şi forei sunt unificate. Această unificare 
a domeniilor duce la a integra într-o aceeaşi clasă relația care uneşte 
termenii forei cu cea care uneşte termenii temei, care devin, în raport cu 
această clasă, interşanjabili: orice asimetrie între temă şi foră a dispărut. 

Precaritatea statutului analogiei ține deci în mare parte de faptul 
că aceasta poate dispărea prin însuşi succesul său. 


1 G. TARDE, op. cit., p. 114. 
2 Ch. ODIER, op. cit., p. 122. 
3G. TARDE, op. cit., p. 113. 
4 COURNOT, Essai sur les fondements de nos connaissances, II, pp. 237-238. 

Analogia poate fi de asemenea exclusă ca urmare a condițiilor 
înseşi ale raționamentului. Am văzut că, in drept, raționamentul prin 
analogie ocupă un loc mult mai limitat decât ar părea, şi aceasta pentru 
că, atunci când este vorba despre aplicarea unei reguli la noi cazuri, ne 
aflăm de la bun început în interiorul unui singur domeniu, ca urmare a 
exigenţelor înseşi ale dreptului, întrucât nu putem ieşi din domeniul pe 
care regula ni-l atribuie. 

Într-o manieră generală, depăşirea analogiei vizează să o prezinte 
pe aceasta ca rezultatul unei descoperiri, observare a ceea ce există, mai 
degrabă decât ca pe produsul unei creaţii originale de structurare. In 
unele cazuri, problema este inversată. Există filosofii care văd în 
analogie rezultatul unei diferențieri în interiorul unui ansamblu unitar: 
este cazul filosofiilor moniste care refuză orice deosebire între domenii. 
Acest refuz poate fi considerat ca un mod extrem de a consacra 
depăşirea, făcând-o într-o oarecare măsură prealabilă analogiei. 
Aceasta nu mai este decât explicitarea a ceea ce este inclus în ansamblul 
nediferentiat care o precede. Dar aceste consideraţii filosofice 
referitoare la statutul analogiei lasă intacte, în practică, posibilitățile 
normale de folosire a analogiei şi tendința sa către depăşire. 


Să adăugăm că statutul analogiei este precar şi în alt mod: con- 
fruntare de structuri, analogia poate ocaziona, ca urmare a interacțiunii 
dintre termeni!, unele apropieri care îi privesc pe aceştia. Asemănarea 
termenilor furnizează aproape mereu efecte comice, ceea ce arată că 
este un uzaj abuziv al argumentului analogiei. Cel care, în analogia 
clasică dintre epicop şi credincioşii săi, între păstor şi oile lui, va vedea 
înainte de toate o asemănare între oi şi credincioşi şi îl va califica pe 
credinciosul care se roagă drept oaie care behăie, va obține un efect 
facil, dar deturnând în mod nejustificat analogia de la funcția sa. 
Totodată, deosebirea dintre analogie şi asemănare nu ar putea fi 
absolută. Un element de asemănare între termeni pare a fi adesea la 
originea unei analogii, chiar dacă nu joacă nici un rol esenţial în struc- 
tura ei. 


1 Cf. 6 83: Relaţiile dintre termenii unei analogii. 

Astfel, când Francis Ponge!, în poemul său despre şopârlă, suge- 
rează - cu ajutorul unei noi fore, de altfel - o analogie între evoluțiile 
şopârlei pe un zid, dispariţia ei într-o gaură şi fazele creaţiei poetice, 
„mic tren de gânduri cenusii care lunecă în goana mare razant cu 
pământul” şi care „se întoarce fără greutate în tunelele spiritului”, 
elementele asemănării dintre zid şi pagina pe care se scrie (formă, 
culoare) sunt, după toate aparențele, la originea alegerii termenilor. 

Pe de altă parte, atunci când reuşeşte, analogia poate conduce la o 
extindere a câmpului de aplicare a unor noţiuni. Astfel N. Rotenstreich, 
după ce a arătat o analogie între raportul subiectului concret cu 
experienţa şi cel al omului cu limbajul, a conchis spunând: 


Limbajul trebuie să fie considerat o experienţă mai extinsă?. 


Acest mod de depăşire a analogiei prin termenii săi va fi cu atât 
mai uşor, se pare, cu cât aceştia sunt mai abstracti şi pot fi percepuți ca 
exprimând structuri. El joacă fără îndoială un rol important în evoluția 
noțiunilor. 

În anumite cazuri, asemenea celui pe care tocmai l-am relevat, 
analogia va influenţa înainte de toate extinderea noțiunilor. Dar ea 
acţionează totodată asupra confuziei dintre ele. Aceasta va putea fi 
crescută în multe feluri prin argumentarea analogică. Atunci când Pitt 
stabileşte o lingă analogie între starea politică fericită din Anglia şi 
condiţiile din zona temperată de pe suprafaţa globului?, vedem destul 
de clar structurile temei şi pe cele ale forei, dar ideile de cale de mijloc, 
de echilibru nu vor putea decât să devină mai confuze dată fiind 
interacțiunea dintre foră şi temă. 

Am văzut, de altfel, că noțiuni care desemnează proprietăți ale 
lumii fizice, dat fiind uzajul lor analogic într-un mediu cultural, se 
găsesc încărcate cu o valoare care va face parte de acum încolo din 
semnificaţia lor. 


1 Francis PONGE, Le lézard, in fine. 

2 N. ROTENSTREICH, The Epistemological Status of the Concrete Subject, Rev. 
int. de Philosophie, 22, pp. 414-415. 

3W. PITT, Orations on tlie Frencli war, pp. 3-4 (1 feb. 1793). 

Că analogia ar putea modifica noțiunile şi să le crească confuzia ni 
se pare de necontestat. Dacă atâtor autori contemporani le repugnă să 
admită rolul analogiei în apariţia unor noțiunii, este fără îndoială dintr- 
un antiasociationism exasperat. O concepție despre analogie care privi- 
legiază interacțiunea dintre temă şi foră ar diminua, fără îndoială, 
aceste aversiuni. Ea ar diminua, desigur, totodată aversiunea faţă de 
ideea de a considera metafora ca derivând din analogie?. 


$ 87. Metafora 


În tradiția profesorilor de retorică, metafora este un trop, adică „o 
mutare iscusită a unui cuvânt sau a unei expresii din înțelesul său 
propriu într-un alt înțeles”; ea ar fi chiar tropul prin excelențăi. Prin 
metaforă, ne spune Dumarsais, „se transportă, ca să ne exprimăm 
astfel, semnificaţia proprie unui cuvânt la o altă semnificație, care nu i 
se potriveşte decât în virtutea unei comparații existente în minte”. 

Richards respinge pe bună dreptate ideea de comparație, insistând 
cu fineţe şi vigoare asupra caracterului viu, nuantat, variat, al relațiilor 
dintre concepte exprimate dintr-odată prin metaforă, care ar fi 
interacțiune mai mult decât substituţie€ şi, în egală măsură, tehnică de 
invenţie şi ornament’. 

Dar o concepţie care nu aruncă lumină asupra importanţei meta- 
forei în argumentare nu ne poate satisface. Or, noi considerăm că în 
funcţie de teoria argumentativă a analogiei se va clarifica cel mai bine 
rolul metaforei. A afirma legătura dintre metaforă şi analogie înseamnă, 
de altfel, a relua o tradiție antică, cea a filosofilor şi mai ales a logicienilor, 


1 J-P. SARTRE, Fiinţa şi neantul, pp. 695-696. (Ed. rom.: Piteşti, Ed. Paralela 45, 
pp. 695-696; n.t.) 

2Cf. Morris R. COHEN, A Preface to Logic, p. 83. 

3 QUINTILIAN, Arta oratorică, vol. Il, cartea VIII, cap. VI, § 1, (ed. rom. p. 356, n. 
t) ; Cf. VOLKMANN, Rhetorik der Griechen und Römer, p. 40. 

4 DUMARSAIS, Des Tropes, pp. 167-168. 

5 Ibid., p. 103. 

61. A. RICHARDS, The Philosophy of Rhetoric, pp. 93 şi urm. 

7 L A. RICHARDS, cf. A symposium on emotive meaning, The Philosophical Review, 
1948, p. 146. 

de la Aristotel la John Stuart Milli. Această legătură va redeveni, 
credem noi, acceptabilă, în măsura în care se va elabora mai profund 
teoria analogiei. 

Noi nu am putea descrie mai bine în acest moment metafora decât 
concepând-o, cel putin în ceea ce priveşte argumentarea, ca pe o 
analogie condensată, rezultând din fuziunea unui element al forei cu 
un element al temei. 

Aristotel ne prezintă unele exemple de metafore în care raportul 
analogic este complet explicitat: 


Ceea ce este bätrânetea pentru viață, este seara pentru zi. Vom numi 
deci seara, bätrânelea zilei, iar bătrânețea, seara vieţii...2 


În astfel de exemple, fora şi tema sunt tratate în manieră simetrică, 
ca să zicem aşa, şcolară, în afara contextului, singurul ce ar arăta care 
este tema şi care este fora. De aceea vedem aici clar cum poate construi 
metafora o expresie pornind de la o analogie. În acest caz este vorba, 
pornind de la analogia „A este pentru B ceea ce este C pentru D”, de o 
expresie „C al lui B” pentru a-l desemna pe A. Vom vedea că acesta este 
departe de a fi singurul mod de a realiza fuziunea dintre temă şi foră. 

Analogia, datorită acestei fuziuni, este prezentată nu ca o sugestie, 
ci ca un dat. Înseamnă că metafora poate interveni pentru a acredita 
analogia. 

Nu ne miră deci să constatăm, când analizăm argumentările prin 
analogie, că adesea autorul nu ezită, în cursul expunerii sale, să se 
servească de metafore derivate din analogia propusă, obişnuindu-l 
astfel pe cititor să vadă lucrurile aşa cum le arată el. Este chiar destul de 
rar ca tema şi fora să fie exprimate independent una de cealaltă. Plotin, 
după ce a vorbit despre viață ca despre un spectacol, continuă, vorbind 
despre suflet: 


(...) apoi este ca şi cum ar cânta un cântec format din acţiunile lui şi din 
toate celelalte lucruri pe care sufletul le va face, conform caracterului său 
propriul. 


1 ARISTOTEL, Arta poetică, cap. XXI, 88 7 şi urm.; Retorica, cartea III, cap. X, 8 7; 
J. Stuart MILL, Un sistem de logică, vol. II, cartea V, cap. V, 87, p. 375. 
2 ARISTOTEL, Arta poetică, cap. XXI, 8 13. 

Cei câțiva termeni luați din domeniul forei, inserati în cel al temei, 
sunt aici explicitati imediat în termeni aparținând acesteia din urmă. 

Gradele de contaminare dintre temă şi foră pot fi totuşi foarte 
variate. Fuziunea de termeni ai temei şi ai forei, care apropie cele două 
domenii ale lor, facilitează realizarea de efecte argumentative. Atunci 
când ne vom strădui, prin dezvoltarea unei analogii, să tragem, por- 
nind de la foră, concluzii care să intereseze tema, forța argumentului va 
fi cu atât mai mare cu cât, datorită fuziunii temei cu fora, vom fi descris 
îndelung în prealabil fora în termeni de temă. Cunoaştem puţine texte 
care să permită ilustrarea acestui procedeu tot atât de bine ca celebra 
Odă Casandrei de Ronsard: 


Hai, să vedem de trandafirul 
Ce-n zori involt şi-avuse firul 
Şi-mpurpurat lucea la soare - 
Nu şi-a pierdut acuma oare 
Voiosul strai gingaş al său 
Ca pielea de pe-obrazul täu?? 


Înainte să vorbească despre Casandra în termeni luați din dome- 
niul forei (Cât eşti în floarea tinereții / Cât vârsta nu se va sili/ Obrazul a 
ţi-l ofili), poetul nu ezită să vorbească despre trandafir ca despre o 
tânără fată, îi descrie pliurile rochiei, tenul şi se indignează de cruzimea 
pe care i-o arată „vitrega Natură”. 

Metaforele cele mai bogate şi cele mai semnificative sunt totuşi 
cele care nu apar, ca la Plotin, sau ca la Ronsard, într-o analogie în curs 
de exprimare, ci care sunt prezentate de la început, aşa cum sunt, prin 
alipirea, cel mai adesea, a unor termeni superiori ai temei şi ai forei (A 
şi C), lăsând neexprimati termenii inferiori (B si D). Aceşti termeni nu 
trebuie să fie consideraţi ca subintelesi, căci trebuie să admitem că 
fuziunea, odată realizată, a creat o exprimare sieşi suficientă; dar ei ar 
putea fi, în cazul unei analize, înlocuiţi în moduri foarte diverse. Aşa se 


1 PLOTIN, Enneade, III, 2, § 17. (Ed. rom: Editura IRI, Bucureşti, 2005, p. 69. 
Traducere de Marilena Vlad; n.t.) 

2 RONSARD, Oeuvres complètes, Bibl. de la Pléiade, Ode XVII, pp. 419, 420. (Ed. 
rom. ELU, Bucureşti, 1967, p. 229; n.t.) 

face că metafora „un ocean de falsă ştiinţă”! sugerează puncte de ve- 
dere şi atitudini diferite după cum termeni ca B şi D sunt intelesi 
respectiv ca „un înotător” şi „un savant”; sau „un râu”, şi „adevărul“; 
sau „pământul tare” şi „adevărul“. Toate aceste analogii, prezente 
simultan în minte, se fecundează şi se influențează reciproc, sugerează 
dezvoltări diferite, între care numai contextul ar permite o alegere, rar 
lipsită de orice ambiguitate şi de orice indeterminare. Metafora poate 
opera, de asemenea, apropierea termenilor B şi C ai unei analogii cu 
trei termeni?, ca în expresia „viața este un vis”; în acest caz termenul A 
al temei (spre exemplu „viața veşnică”) este cel care va fi inferat 
datorită metaforei, ,viata” fiind termenul comun celor două domenii. 

Fuziunea metaforică este un proces de apropiere foarte diferit de 
cel provocat de dubla ierarhie? sau de cel pe care îl operează depăşirea 
analogiei prin stabilirea unei legături simbolice între temă şi forăt. Ea 
nu implică raporturi mai strânse între foră şi temă ca analogia pur şi 
simplu, dar consacră aceste raporturi. Acceptarea unei metafore este 
obişnuită, cu condiţia să fie admisă analogia. S-a recomandat adesea, 
pentru a face ca metafora să fie acceptată, să fie pregătită5, sau să fie 
atenuată prin precautiit. Cicero, iar după el Quintilian, sugerează 
introducerea metaforelor celor mai îndrăznețe cu ajutorul unor expresii 
precum „ca să zic aşa”, ,permiteti-mi să mă exprim astfel”. Dar când 
analizăm exemplele citate, în care acest procedeu pare util, vedem că 
este vorba despre metafore nu prea îndrăznețe, dar care păcătuiesc mai 
degrabă prin timiditate, confruntând domenii prea învecinate şi riscând 
prin aceasta să fie necunoscute, în sensul că expresia riscă să fie luată ad 
litteram şi să devină ridicolă: 


' BERKELEY, Cele trei dialoguri între Hylas şi Philonous. 

2 Cf. § 83: Relaţiile dintre termenii unei analogii. 

3Cf. 8 84: Efectele analogiei. 

4 Cf. § 86: Statutul analogiei. 

5 BARON, De la Rliétorique, p. 324. 

6 CICERO, De Oratore, cartea III, § 165; QUINTILIAN, Arta vratorică, vol. II, cartea 
VIII, cap. III, § 37, p. 319; DUMARSAIS, Des Tropes, p. 115. 

(...) dacă s-ar fi spus altădată că moartea lui Caton lăsa Senatul „orfan“, 
metafora ar fi fost puţin forțată; dimpotrivă, „altfel spus orfan” ar face-o 
ceva mai puțin dură!. 


Fuziunea dintre termenii temei şi ai forei poate fi marcată în 
diferite moduri, printr-o simplă determinare (seara vieții, ocean de falsă 
ştiinţă), cu ajutorul unui adjectiv (un discurs gäunos, luminos), de un 
verb (ea se puse pe văicărit), de un posesiv (Waterloo-ul nostru). 
Uneori chiar vom avea o identificare (viața este un vis, omul este o 
trestie); copula aici nu are alte funcţii decât aceea de a marca locul 
omolog într-o relație analogică. Metafora poate fi întărită prin artificiul 
care constă în a vorbi despre această identificare la viitor. Astfel, meta- 
fora recunoscută, tradițională, serveşte drept punct de plecare unor 
precizări, unor argumentări, asemenea unui fapt indiscutabil. O dove- 
deşte acest pasaj din La Bruyere: 


Peste o sută de ani, lumea va mai dăinui încă în întregime. Va fi 
acelaşi teatru, vor fi aceleaşi decoruri, dar nu vor mai fi aceiaşi actori. 


lar concluzia, deşi ne duce în domeniul temei, se exprimă încă 
prin metaforă: 


Ce tablou de zugrăvit în jurul unui personaj de comedie?! 


Uneori, fuziunea domeniilor, când se manifestă prin crearea de 
cuvinte compuse, precum „bateau-mouche” (şi pe care Estève o califică 
drept „metaforă ruşinoasă”), imbogäteste limbajul cu prescurtäri 
expresive; ne putem chiar întreba dacă anumite forme verbale ca 
„genpillehommes”t sau „banksters” nu tin de fuziunea metaforică. 

Să adăugăm că fuziunea metaforică, chiar şi atunci când este 
vorba despre analogii cu caracter pitoresc, nu ne prezintă o imagine. 
„Floare de pene”, „buchet de aripi”, „vapor din solzi”: nu sunt evoca- 


1 CICERO, loc. cit. 

2 LA BRUYERE, Caracterele, 99, p. 266. (Ed. rom.: Editura pentru Literatură, 
Bucureşti, 1968; vol. l: Despre Curte, 99, p. 391; n.t.) 

3 Cl.- L. ESTÈVE, Études philosophiques sur l'expression littéraire, p. 268. 

4 Cf. Romain ROLLAND, Colas Breugnon, p. 27; cf. deja la BALZAC: , gens-pille- 
hommes”, Bibl. de la Pléiade, vol. VII, Les Clwuans, p. 808. 

5 CALDERON, La vida es sueño, I, 2. 

rea unui obiect concret, real sau fantastic, care, în toată precizia sa 
complexă, ar reprezenta pasărea sau peştele. A concepe metafora ca 
derivând din analogie, iar analogia ca o confruntare de relaţii este 
modul de a lupta care ne pare cel mai eficient, în plan teoretic, împe- 
triva erorii denuntate pe bună dreptate de Richards, de a considera 
metafora drept o imagine!. lar, pe plan practic, pe de o parte să ne 
înarmăm împotriva pericolului metaforelor susceptibile de a fi confun- 
date cu o asemănare de termeni, în special atunci când este vorba 
despre fuziunea termenilor A şi C ai unei analogii, iar pe de altă parte 
de a ne elibera de piedicile pe care unii ar vrea să le impună succesiunii 
de metafore aparent ireconciliabile2. 


Orice analogie - în afara celor care se prezintă în forme rigide, 
precum alegoria, parabola - devine în mod spontan metaforă. Absența 
însăşi a fuziunii ne-ar obliga să vedem în alegorie, în parabolă forme 
convenționale, în care fuziunea este, prin tradiție, sistematic refuzată. 
Nefiind nici pe departe o metaforă?, am avea în alegorie un lanț dublu 
care se derulează cu un minim de contacte. Există în analogie, prin 
însăşi prelungirea ei, o acțiune care tinde către fuziune. Această fuziune 
presupune o derulare în timp, pe care o reprezentare non discursivă 
este în general incapabilă să o redea. De aceea pictura, prin caracterul 
său non temporal, trebuie fie să exprime numai fora unei alegorii, care 
va rămâne întotdeauna independentă de temă, fie să treacă imediat la 
metaforă cu ajutorul fuziunii metaforice. Se va ajunge la crearea de 
fiinţe bizare: pentru a vorbi despre univers în termeni umani, vom 
reprezenta un om îimpopotonat cu un cap în formă de glob. Desenatorii 
satirici utilizează adesea această fuziune metaforică. 

Ea se pretează, de altfel, admirabil la efecte comice de toate 
felurile: persiflarea în „Cezar de Carnaval”, în „Mudville Milton” 
(pentru a desemna un poet de țară) se exprimă prin opunerea unor 
valori între termenii alipiti. 


11. A. RICHARDS, The Philosophy of Rhetoric, p. 16. 

2 Cf. critica unui poem de LAMARTINE, de BARON, De la Rhétorique, pp. 325-327. 

3 QUINTILIAN, Arta oratorică, vol. II, cartea VIII, cap. VI, § 44 (ed. rom. p. 369; 
n.t.) 

Ea se pretează, de asemenea, la un uzaj destul de particular, care 
se confundă cu cel pe care i l-am recunoscut hiperbolei!. A spune 
despre un alergător că a făcut 120 la oră este o metaforă sau o 
hiperbolă? Exprimarea acționează oare prin însumarea a două proce- 
dee? Datorită metaforei, intruziunea unui nou domeniu ar conduce la 
depăşire hiperbolică. 

Nu este nimic de mirare în faptul că metafora, fuzionând dome- 
niile, transcendând clasificările tradiționale este, prin excelenţă, instru- 
mentul creației poetice şi filosofice. Celebrul panseu al lui Pascal, 
„omul nu este decât o trestie, cea mai fragilă din natură: dar este o 
trestie gânditoare“, realizează fuziunea temei şi a forei, într-o formulă 
memorabilă. 

Dacă se pierde din vedere aspectul lor metaforic, aceste formule 
pot da naştere la feerie. Povestea care descrie suferințele unei trestii 
gânditoare ar provoca uimirea, dacă s-ar lua ad litteram o expresie care 
nu realiza o fuziune de domenii decât în universul conceptual. 

Metaforele pot genera, de asemenea, comicul involuntar. Este 
cunoscută anecdota unei cliente care cere vânzătorului de articole de 
fierărie să-i dea „acele perdele de fier despre care vorbeşte astăzi toată 
lumea”. 


Dacă este zadarnic să căutăm, în natură, ființe care să corespundă 
creațiilor metaforice, acestea nu au din această cauză o mai mică 
acțiune asupra vieții noțiunilor. Metafora nu-şi exercită numai influența 
asupra argumentării în vederea căreia a fost creată. Fa poate contribui 
ìn special la confundarea noțiunilor. După ce am folosit noțiunea de 
sclav în metafore precum „sclavul patronului”, „sclavul pasiunilor”, 
vom fiincitati să căutăm care sunt elementele comune termenului de 
„sclav” în toate utilizările care vor interactiona unele cu altele. 


1 Cf. § 67: Depăşirea. 
2 PASCAL, Cugetări, p. 894 (347 ed. Brunschvicg). (Ed. rom: Aion, Oradea, 
1998, p. 296; n.t.) e 

Profesorii de retorică au văzut în metaforă un mijloc de a evita 
sărăcia limbajului!. Este cert că ea poate îndeplini acest rol, ba chiar că 
el nu este, după toate probabilitățile, decât foarte putin important şi că 
noțiunea de sărăcie este, din acest punct de vedere, greu de elucidat. 

În orice caz, utilizarea frecventă a unei metafore nu poate decât să 
contribuie la o asimilare între foră şi temă, ceea ce ar fi de ajuns pentru 
a explica faptul că multe relaţii, într-un. mediu cultural dat, par a se 
aplica în mod firesc domeniului temei ca şi celui al forei. Trebuie să 
presupunem oare, în acest caz, că este vorba despre utilizarea metafo- 
rică a unor noțiuni care proveneau dintr-unul din domenii, sau este 
dimpotrivă vorba despre noțiuni aplicabile, în uzajul lor propriu, la mai 
multe domenii? Răspunsul la această întrebare va fi cel mai adesea 
determinat de consideraţii de ordin filosofic, la care am făcut deja 
aluzie de mai multe ori2. Exemple precum cuvintele „opac“, „transpa- 
rent” aplicate domeniului spiritual ne-ar determina să înclinăm către 
prima ipoteză. Într-adevăr, se pare că, orice ar avea împotrivă unii 
autori?, uzajul lor este încă perceput ca metaforă. 


$ 88. Expresiile cu sens metaforic sau metafore adormite 


Un pericol al metaforelor este uzura lor. Metafora nu mai este 
percepută ca fuziune, ca alipire de termeni luați din domenii diferite, ci 
ca aplicare a unei vocabule la ceea ce ea desemnează în mod normal: 
metafora din activă a devenit „adormită“, caracter care marchează mai 
bine decât alte adjective (necunoscută, uitată, ofilită) faptul că această 
stare poate să nu fie decât tranzitorie, că aceste metafore pot să fie 
trezite şi să redevină active. 

Metafora adormită, sau expresia cu sens metaforic, i s-a părut lui 
Waterly, urmându-i pe Stewart şi pe Copleston, un mijloc cu totul 


1 CICERO, De Oratore, cartea III, § 155; QUINTILIAN, Arta oratorică, vol. II, 
cartea VIII, cap. VI, § 4, p. 356; cf. Cl.-L. ESTÈVE, Etudes philosophiques sur 
l'expression littéraire, pp. 227 şi urm. 

2 Cf. 876: Argumentul dublei ierarhii; 8 86: Statutul analogiei. 

3 G. MARCEL, Position et approches concrètes du mystère ontologique, p. 2%; G. 
BERNANOS, La joie, p. 119. 

superior metaforei active, întrucât ea a pierdut contactul cu ideea 
primitivă pe care o denotai; de asemenea, Stevenson admite că, întrucât 
interpretarea ei este univocă, ea poate furniza un motiv, în opoziție cu 
metafora activă care nu ar fi decât sugestivă?. 

Ni se pare, în ceea ce ne priveşte, că valoarea lor în argumentare 
este mai degrabă excepţională din cauza marii forte persuasive pe care 
o posedă aceste metafore adormite când, cu ajutorul unei tehnici sau a 
alteia, ele sunt repuse în funcţie. Această forță rezultă din aceea că ele 
îşi împrumută efectele de la un material analogic, admis cu uşurinţă, 
căci el este nu numai cunoscut, ci integrat, prin limbaj, în tradiţia cultu- 
rală. 


Maniera cea mai uzuală de a trezi o metaforă este de a dezvolta 
din nou, pornind de la ea, o analogie. Astfel, pentru a trezi metafora 
adormită din expresia „mânat de pasiunile sale”, Bossuet dezvoltă fora 
care poate fi considerată subiacentă analogiei uitate: 


Uitaţi-vă la acest smintit de pe malul fluviului, care, dorind să 
treacă pe celălalt mal, aşteaptă ca fluviul să se fi scurs; şi nu vede că acesta 
curge fără încetare. Trebuie să trecem pe deasupra fluviului; trebuie să 
mergem contra torentului, să rezistăm cursului pasiunilor noastre, şi nu 
să aşteptăm să vedem scurgându-se ceea ce nu se scurge niciodată întru 
totul?. 


De asemenea, Kant nu ezită, dezvoltând-o, să facă activă expresia 
metaforică „a aduce lumină asupra unui subiect”: 


El (Hume) nu a adus lumină în acest fel de cunoaştere (metafizică), 
dar a făcut totuşi să scapere o scânteie de la care s-ar fi putut aprinde o 
lumină, dacă s-ar fi găsit o materie a cărei pâlpâire să fi fost întreținută şi 
sporită cu grija cuvenitäf. 


! R. D. D. WHATELY, Elements of Rhetoric, pp. 360-61, Appendix (B) to p. 67. 

2 Charles L. STEVENSON, Ethics and Language, p. 143. 

3 BOSSUET, Senuous, vol. Il: Sur l'ardeur de la pénitence, p. 588. 

1 KANT, Prolegomene la orice metafizică viitoare, p. 10. (Ed. rom: Paralela 45, 
Piteşti, 2005, p. 55; n.t.) 

Imediat ce fora unei expresii metaforice este evocată de un detaliu 
oarecare, de preferință de prelungirea analogiei, clişeul cel mai banal 
poate redeveni viu: 


Cei mari şi cei mici sunt supuşi aceloraşi întâmplări, aceloraşi 
supărări şi chiar aceloraşi patimi: numai că unul se află pe partea de sus a 
roții, altul în mijlocul ei, şi de aceea mai puțin agitati de aceeaşi mişcare a 
roții. 


Expresia metaforică pe care o reînviem nu trebuie, se vede, nici 
măcar să fie în mod explicit enunțată. „Roata norocului” nu este aici 
decât un clişeu subiacent textului. 

Trezirea este uneori obținută pur şi simplu lipind una de alta 
câteva expresii metaforice. Atunci când ele pot conveni ca elemente ale 
unei aceleiaşi analogii, ele acționează una asupra celeilalte, ceea ce pro- 
voacă trezirea metaforelor. Aşa se întâmplă în acest pasaj de Demostene: 


(...) voi sunteţi recunoscători acestora pentru ce vă dau din avutul vostru. 
După ce v-au închis între zidurile cetății, ei vă împart acest vânat - partea 
câinilor - şi vă îmblânzesc, făcându-vă supuşii lor?. 


Cuvintele „vânat“, „partea câinilor”, „a îmblânzi”, care, izolat, ar 
fi putut trece drept expresii cu sens metaforic, sunt percepute ca 
metafore active. 

Repetarea unei aceleiaşi expresii, o dată în sens metaforic, altă 
dată în sens propriu, poate să şi reactiveze o metaforă, ca în expresia 
englezească: 


We have to hang together, not to hang separately. 


Este suficient să opunem expresia metaforică alteia, împru- 
mutată din domeniul forei, pentru a obține acelaşi efect: 


În loc să fie un impas, aşa cum o declară vechea psihologie, 
abstractizarea este o răscruce de drumuri. 


1 PASCAL, Cugetări, p. 885 (180 ed. Brunschvicg). (Ed. rom.: Aion, Oradea, 
1998, p. 225; n.t.) 

2 DEMOSTENE, Discursuri: Olintica a treia, 8 31. (Ed. rom.: In: Pagini alese din 
oratorii greci, Ed. pentru Literatură, Bucureşti, vol. I, p. 74; n.t.) 

3 G. BACHELARD, Le rationalisme appliqué, p. 22. 

Uneori, trezirea se produce grefând pe expresia cu sens metaforic 
o nouă metaforă care o completează pe prima: 


Când stâncile îşi strâng dinţii pe limba de nisip. 


Distincția între dezvoltarea unei aceleiaşi fore şi a complementului 
său poate părea delicată. Noi credem totuşi că ea este utilă pentru a 
marca ceea ce este neaşteptat în maniera de a grefa, una pe cealaltă, 
aceste expresii metaforice. Bergson utilizează bucuros acest joc al 
complementelor pentru a reactiva expresiile cele mai banale: 


Știința modernă este fiica astronomiei; ea a coborât din cer pe 
pământ de-a lungul planului înclinat al lui Galilei, căci prin Galilei s-au 
legat Newton şi succesorii săi de Kepler?. 


Trebuie totuşi să fim atenţi să nu apropiem două expresii metafo- 
rice fără a veghea la efectul produs de vecinătatea lor. El poate fi de un 
comic involuntar şi dezastruos; de acest gen ar fi formula: 


Leguma asta, care-i crema societăţii. 


Trezirea metaforei poate fi de asemenea provocată de o schimbare 
a contextului obişnuit, prin folosirea expresiei metaforice în condiţii 
care, dându-i un caracter neobişnuit, atrag atenţia asupra metaforei pe 
care o conține. O uşoară distorsiune poate fi de ajuns pentru a-i da 
expresiei puterea analogică. Expresia metaforică „a se stinge”, care 
trece neobservată în „a se stinge lent”, va redeveni vie în „a se stinge 
brusc”. Acest context nou poate să nu fie altceva decât personalitatea 
celui care utilizează expresia. Expresia metaforică stereotipă poate 
reînvia în gura unor oratori?, pentru că se presupune că, la ei, ea nu 
poate avea sensul său banal şi uzual. Poetul şi filosoful sunt probabil 
privilegiați în această privinţă. 

Expresiile cu sens metaforic nefiind aceleaşi în diversele limbi, iar 
gradul de „adormire“ al unei aceleiaşi metafore putând fi foarte diferit, 


1 Citat de André DU BOUCHET, Envergure de Reverdy, Critique, 47, aprilie 
1951, p. 315. 

2 BERGSON, Evoluţia creatoare, p. 362. (Ed. rom.: Institutul European, laşi, 1998, 
L p. 303; n.t.) 

3Cf. A. REYES, El Deslinde, p. 204. 

traducerea va modifica întotdeauna ceva în această privință. Ea va avea 
cel mai adesea drept consecinţă reînvierea metaforelor. Mai mult. Un 
text străin, citit în limba sa originală, dă adesea, dacă aceasta nu este 
întru totul familiară cititorului, o impresie de viață şi de mişcare, o 
plăcere aparte, care provine din aceea că este înțeleasă ca metaforă vie 
ceea ce nu era probabil decât metaforă adormită. 

Doar identitatea de mediu cultural permite adormirea metafo- 
relor. Expresiile din limbajul profesiunilor, al argoului, ne par metafo- 
rice, în timp ce, pentru utilizator, sunt maniera normală de a se 
exprima!. lar dacă s-a menţionat atât de des abundența metaforelor la 
primitivi, în clasele inferioare, täränesti?, aceasta ține probabil, în parte, 
de tot ceea ce, din punct de vedere cultural, îi separă de observator. 


„Trezirea” unei metafore poate evident produce teme diverse. 
Complicitatea dintre orator şi auditor nu este niciodată decât parţială; 
nici unul, nici celălalt nu au, cel mai adesea, o idee clară despre geneza 
unei expresii metaforice. Forța acesteia vine în acelaşi timp din 
fa miliaritatea cu ea şi din cunoaşterea destul de imprecisă a analogiei 
care se află la originea sa. 

Contează chiar destul de putin ca expresia să aibă realmente o 
origine metaforică. Într-adevăr, „trezirea” este un fenomen care are loc 
în prezent; este suficient, pentru ca ea să se producă, ca expresia să 
poată fi percepută metaforic, probabil prin analogie cu altele. Catachreza 
este, în opinia anticilor, o figură care „printr-un fel de abuz substituie 
cuvântului propriu si precis un cuvânt cu sens învecinat şi apropiat“3; 
unii, precum Vicof, Dumarsais’, Barong, insistă asupra raportului său 


1 Cf. CI.-L. ESTÈVE, Etudes philosophiques sur l'expression littéraire, p. 206. 

2 DUMARSAIS, Des Tropes, p. 2 BARON, De la Rhétorique, p. 308; S. I. 
HAYAKAWA, Language in Thought and Action, p. 121. 

3 Retorica pentru Herennius, cartea IV, 6 45. 

4 VICO, Delle instituzioni oratorie, p. 137. 

5 DUMARSAIS, Des Tropes, pp. 32 şi urm. 

6 BARON, De la Rhétorique, p. 349. 

cu metafora; alții o deosebesc cu grijă de ea!. Un exemplu în acest sens 
ar fi „foaie de hârtie”. Chiar dacă o astfel de expresie nu are nimic 
dintr-o metaforă, dacă geneza ei este diferită, şi dacă ea este mai 
degrabă o extensie, o „proiecţie”, decât o fuziune, aceasta poate deveni 
totuşi o metaforă activă prin uzajul tehnicilor de trezire pe care tocmai 
le-am semnalat. 

Aceste tehnici se pot chiar aplica unor expresii cu totul normale, în 
special unor adjective. Contextul singur indică faptul că autorul vrea să 
le ia într-un sens analogic. Astfel, când Kelsen scrie: 


Dreptul popoarelor este încă un ordin juridic primitiv. El este doar 
la începutul unei dezvoltări pe care dreptul fiecărui stat a desăvârşit-o 
deja?, 
contextul ne arată că autorul ia adjectivul „primitiv“ drept foră 


indicând posibilităţile de dezvoltare pe care le au popoarele primitive. 
De asemenea, când Bacon scrie: 


Aceste timpuri sunt timpurile vechi, atunci când lumea este veche, 
şi nu cele pe care le numim vechi ordine retrogrado, socotind de-a-ndăratelea, 
începând cu noi înşine?, 


„timpuri vechi”, prin contestarea pe care o ridicăm, devine o metaforă a 
cărei foră ar fi viața umană, cu ceea ce aduce ea ca experienţă şi 
înțelepciune. Forța persuasivä a unor astfel de argumente constă în 
analogia pe care o evocăm. 


Am insistat în paragraful precedent asupra tendinței spre depăşire 
proprie analogiei. Metafora adormită este o formă de depăşire, de care 
nu ne mai dăm seama, care este acceptată: termenul propriu şi ter- 
menul metaforic pot ajunge chiar la a fi subsumate unei aceleiaşi clase. 

Totuşi, se întâmplă să reînviem metafora pentru a arăta că ne 
aflăm în fața unei asemănări de relații şi pentru a opera o depăşire a 


1 QUINTILIAN, Arta oratorică, vol. III, cartea VIII, cap. VI, 8 34, p. 366; CI.-L. 
ESTÈVE, Etudes philosophiques sur l'expression littéraire, pp. 244 şi urm; cf. S. 
ULLMANN, Précis de sémantique française, pp. 253 şi urm. 

2 H. KELSEN, Reine Rechtslehre, p. 131. 

3 BACON, Of the advancement of learning, p. 35. 

analogiei care se referă direct la ea şi nu la termenii săi. Astfel Köhler 
va Scrie: 


S-a comparat uneori viața cu o flacără. Aceasta este mai mult decât 
o metaforă poetică, pentru că din punct de vedere funcțional şi energetic, 
viaţa şi flacăra au realmente multe în comuni. 


El dezvoltă apoi îndelung asemănări de structură, arătând astfel 
că analogia este mai bună decât s-ar fi putut crede şi nu se referă doar 
la unele aspecte ale termenilor, vizibile pentru toți. Acelaşi autor va mai 
spune: 


În manieră metaforică resorturile acţiunii umane au fost adesea 
numite „forțe“. Rezultă că, dacă aceste resorturi trebuie să aibă o 
contrapartidă, aceasta nu poate consta decât în forte în sensul strict al 
cuvântului. Pe de altă parte, dacă acestea sunt realmente forte, comporta- 
mentul lor într-un context de fenomene neuronale va semăna cu moti- 
vatia umană într-o asemenea măsură, încât mă întreb dacă structural şi 
funcţional va mai fi vreo diferenţă?. 


A reînvia metafora are aici scopul de a permite, din nou, depăşirea 
analogiei, beneficiind totodată de adeziunea la depăşirea primitivă, pe 
care o presupunem bazată pe o intuiție. Ne bazăm pe limbaj, îi 
subliniem capcanele şi utilizăm totodată partea de consimtire la tezele 
pe care le apărăm, care se exprimau în el. 

Metafora, fuziune analogică, îndeplineşte toate rolurile pe care le 
îndeplineşte analogia. Ea se achită de ele mai bine încă în anumite 
puncte, pentru că întăreşte analogia; metafora condensată o integrează 
în limbaj. Dar numai trezirea metaforei va permite degajarea structurii 
sale, iar acest prim pas, odată făcut, analogia este depăşită. Critica, la 
rândul ei, se va putea servi de toate procedeele utilizate pentru a 
respinge analogia. Ea va invoca adesea şi obscuritatea metaforei. 


Diferențele de atitudine posibilă în fața unei metafore arată că 
aceasta poate fi considerată în funcţie de argumentare. Studiul lor este, 


1 W. KÖHLER, The place of value in a word of facts, p. 320. 
2 Ibid., p. 357. 

din acest punct de vedere, mai uşor în anumite privințe decât este el 
din punctul de vedere al psihologiei individuale. Am arătat destul 
dificultățile pe care le antrenează acesta din urmă!. Căci el stârneşte 
interesul creatorului metaforei, de vreme ce în timpul discuţiei se va 
decide adesea dacă este vorba sau nu despre metaforă, dacă ne aflăm în 
prezența unor ordine diferite. Noţiunea însăşi de „sens literal” şi de 
„sens metaforic” poate f: o disociere care apare din discuție, şi nu un 
dat „primitiv”2. 


1 Cf. C. F. STUTERHEIM, Psychologische interpretative van taal-verschijnselen, 
Nieuwe Taalgids, XXXI, p. 265 şi Het begrip metaphoor, pp. 188 şi urm., pp. 525 
şi urm. 

2 Cf. § 93: Exprimarea disocierilor. 


CAPITOLUL IV 


Disocierea noțiunilor 


$ 89. Ruptura de legătură şi disocierea 


Primele trei capitole ale acestei cărți au fost consacrate studiului 
legăturilor argumentative care fac solidare, unele cu altele, elemente pe 
care le-am putea considera independente la început. Opoziția la stabi- 
lirea unei astfel de solidaritäti se va marca prin refuzul de a recunoaşte 
existența unei legături. Se va arăta, în special, că o legătură care fusese 
considerată admisă, care fusese prezumată sau dorită, nu există, pentru 
că nimic nu ne permite să constatăm sau să justificăm influența pe care 
unele fenomene luate în considerare ar avea-o asupra celor care sunt în 
cauză, şi că, în consecință, luarea în considerare a primelor este irele- 
vantä: 


Dacä ar fi destul ca în discursuri sä treci sub täcere lucrurile 
supărătoare, pentru ca în fapt ele să nu se realizeze, atunci oratorii ar 
trebui să vorbească numai pe placul ascultătorilor lor; iar dacă 
discursurile măgulitoare devin în fapt pieirea voastră, e ruşinos, atenieni, 
ca voi să vă înşelați singuri şi, amânând mereu tot ceea ce ar cere 
osteneală din partea voastră, să rămâneţi în urma evenimentelor!. 


Experienţa, reală sau mentală, modificarea condiţiilor unei situații, 
şi, mai ales în ştiinţe, analiza izolată a unor variabile, vor putea servi la 
a proba lipsa legăturii. Ne vom strădui, de asemenea, să prezentăm 
toate inconvenientele acesteia. 

Tehnica de ruptură de legătură constă deci în a afirma că sunt în 
mod nejustificat asociate elemente care ar trebui să rămână separate şi 
independente. Dimpotrivă, disocierea presupune unitatea primitivă a 
elementelor cufundate în interiorul unei aceleiaşi concepții, desemnate 
printr-o aceeaşi noţiune. Disocierea noțiunilor determină o modificare 


1 DEMOSTENE, Discursuri: Filipica întâia, § 38. (Ed. rom: In: Pagini alese din 
oratorii greci, Buccureşti, Ed. pentru Literatură, vol. II, p. 26; n.t.) 

mai mult sau mai putin profundă a datelor conceptuale care servesc ca 
bază argumentării: nu mai este vorba, în acest caz, de a rupe firele care 
leagă elemente izolate, ci de a modifica însăşi structura acestora. 

La prima vedere diferenţa dintre ruptură de legătură şi disociere a 
noțiunilor este profundă şi imediat perceptibilă, dar, în realitate, 
această distincţie, ca şi celelalte opoziții aşa-zise de natură, poate fi ea 
însăşi foarte controversată. După cum legăturile dintre elemente vor fi 
considerate drept „naturale” sau drept „artificiale”, drept „esenţiale“ 
sau accidentale”, se va vedea o disociere a noțiunilor în ceea ce, pentru 
un altul, nu este decât ruptură de legătură. 

În texte celebre, Locke, pentru care orice Biserică nu este decât o 
asociere voluntară, având drept scop mântuirea membrilor săi, refuză 
legătura stabilită, în vremea sa, între stat şi religie: 


Nici dreptul, nici arta de a guverna, scrie el, nu antrenează în mod 
obligatoriu o cunoaştere certă a altor domenii, şi cu atât mai puţin chiar 
pe cel al adevăratei religii. Căci, dacă ar fi aşa, cum ar fi posibil ca stăpânii 
de pe Pământ să fie atât de diferiți aşa cum se întâmplă în privința 
chestiunilor religioase!? 


Pentru Locke, temporalul este, chiar de la început, separat de 
spiritual şi autorul se opune unei legături căreia îi arată efectele ridi- 
cole. Pentru un adversar al lui Locke, temporalul implică spiritualul, iar 
efortul făcut pentru a le separa va fi considerat ca o disociere de ele- 
mente unite în modul cel mai natural. Dar această uniune Locke o 
recunoaşte numai într-un regim teocratic, care nu mai este cel al 
statelor moderne: menţinând-o, acestea ar trata drept regulă ceea ce nu 
este decât o excepție, fără legătură cu situaţia actuală?. Ceea ce nu este 
decât accidental, propriu unui regim politic anume, nu poate fi parte 
integrantă a ideii de guvernare civilă: legătura dintre stat şi religie 
trebuie să fie respinsă. 

În ultimă instanţă, situația argumentativă în ansamblul ei şi mai 
ales noțiunile pe care se sprijină argumentarea, modificările la care 
duce ea, tehnicile care permit să fie operate sunt deci cele care vor arăta 


1 LOCKE, The second treatise of civil government and A letter concerning toleration, 
p. 139. 
2 lbid., pp. 148-149. 

prezența unei disocieri a noțiunilor, şi nu prezența unui simplu refuz 
de legătură. 

Ceea ce Rémy de Gourmont califica drept fenomene de asociere şi 
de disocierei, ceea ce Kenneth Burke numeşte identificări2, nu consti- 
tuie în ochii noştri, decât legături şi refuzuri de legături, căci noțiunile, 
asociate şi disociate, par a rămâne, după intervenție, aşa cum erau în 
starea lor iniţială, ca nişte cărămizi recuperate intacte dintr-o clădire în 
demolare. Disocierea noțiunilor, aşa cum o concepem, constă într-o 
modificare mai profundă, întotdeauna provocată de dorinţa de a eli- 
mina o incompatibilitate, născută din confruntarea unei teze cu altele, 
deşi este o problemă de norme, de fapte sau de adevăruri. Unele soluţii 
practice permit rezolvarea dificultății exclusiv în planul acțiunii, evi- 
tarea apariţiei incompatibilitätii, diluarea ei în timp, sacrificarea uneia 
dintre valorile care intră în conflict, sau a ambelor. Disocierea noti- 
unilor corespunde, pe acest plan practic, unui compromis, dar ea con- 
duce, pe plan teoretic, la o soluție care va fi valabilă şi în viitor, întrucât, 
modificându-ne concepția noastră despre real, ea împiedică reaparitia 
aceleiaşi incompatibilitäti. Ea protejează, măcar partial, elementele 
incompatibile. Dacă obiectul a dispărut în timpul intervenției, aceasta 
s-a realizat totuşi cu eforturi minime, căci i se dă acelui ceva la care 
ținem locul potrivit în gândire, procurându-i o coerenţă la adăpost de 
dificultățile de acelaşi ordin. Un exemplu tipic în acest sens ar fi soluția 
kantiană a antinomiei dintre determinismul universal şi libertatea 
omului, care disociază conceptul de cauzalitate în cauzalitate inteli- 
gibilă şi sensibilă3, disociere făcută posibilă prin cea a noțiunii de 
realitate în realitate fenomenală şi numenală. 

Noţiunile noi, care rezultă din disociere, pot dobândi o asemenea 
consistenţă, pot fi atât de intens elaborate şi pot apărea atât de indiso- 
lubil legate de incompatibilitatea a cărei rezolvare o permit, încât a o 
prezenta pe aceasta în toată forța ei pare un alt mod de a aşeza 
disocierea. Ideea păcatului originar - care rezolvă, prin disocierea noli- 
unii de om în „om în starea originară” şi „om căzut”, unele incom- 


1 Rémy de GOURMONT, La culture des idées, pp. 79 şi urm. 
2 Kenneth BURKE, A Rhetoric of motives, p. 150. 
3 KANT, Critica rațiunii pure, pp. 457 la 460 (ed. rom.: de la 424 la 427, n. t.) 

patibilitäti între bunătatea lui Dumnezeu şi existența răului, libera 
voință a omului şi libera voinţă a lui Dumnezeu - va fi pentru Pascal 
un motiv de a insista asupra incompatibilitätii dintre grandoarea şi 
mizeria omului. Vorbind despre misterul păcatului originar, el va putea 
afirma: 


Nodul condiției noastre îşi are răsucirile şi ascunzişurile în acest 
abis, în aşa fel încât omul este mai de neînțeles fără acest mister decât este 
acest mister de neînțeles pentru om). 


Soluţia admisă pare, uneori, atât de sigură, încât faptul de a nu se 
ține cont de ea va fi tratat drept eroare de logică, drept sofism. Astfel 
afirmarea unei incompatibilităţi între regula hindusă de nonviolentä şi 
cutuma vedică a sacrificiilor sângeroase este, pentru Candra Simha, 
autorul unor savante comentarii de logică, un bun exemplu de sofism. 
Căci nu există, în opinia lui, cruzime decât în momentul transgresării 
unei reguli, atunci când se comite un act ilicit?. Această definiţie a 
cruzimii, care se îndepărtează de sensul obişnuit al termenului şi care 
rezultă dintr-o disociere, îi pare totuşi atât de incontestabilă autorului 
nostru, încât el consideră drept o greşeală de logică întoarcerea la 
sensul primar. 

Vom arăta, în continuare, că orice filozofie nouă presupune elabo- 
rarea unui aparat conceptual, din care cel puţin o parte, cea care este în 
mod fundamental originală, rezultă dintr-o disociere a noțiunilor care 
permite rezolvarea problemelor pe care filosoful şi le-a pus. Aceasta va 
explica, între altele, interesul mare pe care îl merită, după părerea 
noastră, studiul tehnicii disocierilor. 

Înaintea noastră, totuşi, jurişti eminent remarcaseră că dreptul era 
domeniul de predilecție al compromisului, tehnică de rezolvare a 
incompatibilitätilor. Scopul efortului juridic, scrie Diogene, nu este 
sinteza logică, ci compromisul. Progresul dreptului constă în elaborarea 
unor tehnici, mereu imperfecte, permiţând concilierea exigențelor opuse?. 
Reluând aceste idei, marele jurist american Cardozo va scrie: 


1 PASCAL, Cugetări, p. 948 (434 ed. Brunschvicg). (Ed. rom.: Ed. Aion, Oradea, 
1998, p. 332; n.t.) 

2 ANNAMBHATT A, Le compendium des topiques, pp. 146-147. 

3 R. DEMOGUE, Les notions fondamentales du droit privé, pp. 38, 75, 196, 198. 

Concilierea ireconciliabilului, amestecul antitezelor, sinteza opozi- 
țiilor, iată marile probleme ale dreptului!. 


Acest efort de a rezolva incompatibilitäti se continuă la toate 
nivelurile activității juridice. El este problema legislatorului, a teore- 
ticianului dreptului, a judecătorului. Când judecătorul se află într-un 
proces anume, în fața unei antinomii juridice, el nu poate neglija în 
totalitate una din cele două legi în beneficiul celeilalte; el trebuie să 
justifice maniera lui de a acţiona printr-o delimitare a ariei de aplicare a 
fiecărei legi, prin interpretări care restabilesc coerenţa sistemului 
juridic. El va introduce distincții, destinate să concilieze ceea ce, fără 
ele, ar fi de neconciliat?. „Distinguo-urile” teologiei scolastice îndepli- 
nesc aceeaşi funcție. 

Când legile nu trebuie să fie aplicate, când ele şi-au pierdut carac- 
terul lor obligatoriu, se poate arăta, fixând categoriile juridice, caracte- 
rul lor antinomic în anumite cazuri. Dar efortul juristului merge în 
contradicție cu această rigiditate. Rolul său este de a elabora un sistem 
care să permită rezolvarea conflictelor. Când Napoleon, deja consul pe 
viață, strigă la o şedinţă a Consiliului de Stat: „Cum se împacă eredi- 
tatea coroanei cu principiul suveranității poporului”, el nu cere 
juriştilor care îl ascultă să constate o contradicţie, el le cere mai ales 
soluția unei incompatibilitäti. 

Nu trebuie să uităm, de altfel, că o aceeaşi incompatibilitate poate 
ocaziona, pentru a fi rezolvată, mai multe modificări de concepte. 
Aceste soluții rivale vor putea fi prezentate, ele însele, ca incompatibile. 
Această luptă de soluții este sesizabilă mai ales în drept, dar şi în 
teologie. Cearta dintre Biserici, în special la începutul erei creştine, 
constituie adesea o confruntare de soluţii cu unele dificultăți teologice, 
soluţii care, ele însele, pot ocaziona o modificare pentru a le concilia. 

Pe plan teoretic, compromisul, în faţa incompatibilitätilor, întrucât 
cere o structurare nouă a realului, este ceea ce pretinde cel mai mare 
efort şi necesită cele mai dificile justificări. Dimpotrivă, odată stabilit, 
odată noțiunile disociate şi restructurate, el tinde să se prezinte ca fiind 


1 B. N. CARDOZO, The Paradoxe of legal science, p. 4. 
2 F. BERRIAT SAINT-PRIX, Manuel de logique juridique, p. 233. 

soluția ineluctabilă şi să reacționeze asupra ansamblului de noțiuni în 
care s-a inserat. 


6 90. Cuplul ,aparentä-realitate” 


Pentru a înțelege bine tehnica disocierii noțiunilor şi pentru a-i 
aprecia mai bine rezultatele, ni se pare util să examinăm mai de 
aproape un caz privilegiat, acela pe care îl considerăm drept prototipul 
oricărei disocieri notionale, din cauza uzajului său generalizat şi a 
importanţei filosofice primordiale: este vorba despre disocierea care 
ocazionează cuplul ,aparentä-realitate”. 

Nu este nici o îndoială că necesitatea de a distinge aparența de 
realitate s-a născut din unele dificultăți, din unele incompatibilitäti 
dintre aparente; acestea nu mai puteau fi considerate, toate, ca expri- 
mând realitatea, dacă se pleacă de la ipoteza că toate aspectele realului 
sunt compatibile între ele. Bätul, introdus partial în apă, pare curbat, 
atunci când îl privim, şi drept, când îl atingem, dar, în realitate, el nu 
poate fi în acelaşi timp curbat şi drept. În timp ce aparențele pot fi 
opuse, realul este coerent: elaborarea lui va avea ca efect pe acela de a 
disocia, printre aparente, pe cele care sunt înşelătoare de cele care 
corespund realului. 

Această primă constatare determină imediat apariţia caracterului 
echivoc, semnificaţia şi valoarea indecise ale aparentei: este posibil ca 
aparenţa să fie conformă cu obiectul, să se confunde cu el, dar este 
posibil, de asemenea, ca ea să ne inducă în eroare în privința lui. Atâta 
timp cât nu avem nici un motiv să ne indoim de aceasta, aparenţa nu 
este decât aspectul sub care se prezintă obiectul, prin aparenţă se 
intelege manifestarea realului. Numai atunci când aparențele, fiind 
incompatibile, nu pot fi acceptate toate în acelaşi timp, se operează 
datorită distingerii, printre aparente, a celor care sunt inselätoare de 
cele care nu sunt, o disociere ocazionând cuplul ,aparentä- realitate”, 
din care fiecare termen trimite la un altul într-un mod pe care trebuie 
să-l analizăm mai de aproape. 

Pentru comoditatea analizei noastre, şi pentru a ni se permite să-i 
generalizäm efectul, vom spune că, în cuplul ,aparentä-realitate”, 
„aparenţa” constituie termenul I, iar „realitate“, termenul II. De acum 

înainte, şi pentru a arăta că aceşti termeni sunt corelativi, vom desemna 

un cuplu ieşit dintr-o disociere în modul urmätor:_aparentä _ sau, în 

general, termenul |_ . realitate 
termenul Il 

Termenul I corespunde aparentului, acelui ceva care se prezintă 
mai întâi, actualului, imediatului, acelui ceva care este cunoscut în mod 
direct. Termenul II, în măsura în care se deosebeşte de el, nu este înțeles 
decât în raport cu termenul I: el este rezultatul unei disocieri, operate în 
interiorul termenului I şi care vizează eliminarea incompatibilitätilor 
care pot apărea între aspecte ale acestuia din urmă. Termenul II furni- 
zează un criteriu, o normă permițând să se deosebească ceea ce este 
valabil de ceea ce nu este, printre aspectele termenului I; el nu este pur 
şi simplu un dat, ci o construcție care determină, în momentul disocierii 
de termenul I, o regulă care permite să se ierarhizeze multiplele aspecte 
ale acestuia, calificându-le drept iluzorii, eronate, aparente, în sensul 
descalificant al acestui cuvânt, pe acelea care nu sunt în conformitate cu 
această regulă pe care o furnizează realul. În raport cu termenul L 
termenul Il va fi, în acelaşi timp, normativ şi explicativ. În timpul 
disocierii, el va permite valorizarea sau descalificarea anumitor aspecte 
sub care se prezintă termenul I: el va permite să se distingă, printre 
aparențele al căror statut este echivoc, pe cele care nu sunt decât apa- 
rentä de cele care reprezintă realul’. 

Acest punct ni se pare esenţial, din cauza importanței sale în 
argumentare: în timp ce statutul primitiv a ceea ce se oferă ca obiect de 
plecare a disocierii este indecis şi nedeterminat, disocierea în termenii | 
şi II va spori valoarea aspectelor conforme termenului Il şi va scădea 
valoarea aspectelor care i se opun: termenul I, aparenţa, în sensul strict 
al acestui cuvânt, nu este decât iluzie şi eroare. 

De fapt, termenul Il nu este însoțit întotdeauna de un criteriu 
precis permițând separarea aspectelor termenului l: norma pe care o 
furnizează el poate să nu fie decât potenţială, iar principalul său efect 
va fi acela de a ierarhiza termenii care vor rezulta din disociere. Când, 
pentru a rezolva antinomiile cosmologice, Kant disociază realitatea, 


1 Ch. PERELMAN, Reflexions sur l'explication, Revue de l'Institut de Sociologie, 
1939, n° 1, p. 59. 

deosebind fenomenele şi lucrurile în sine, termenul ll pe care îl 
construieşte în acest fel nu este cunoscut, dar nu este mai puțin 
adevărat că lumea fenomenală, condiționată de puterea noastră de 
cunoaştere, este devalorizată în raport cu realitatea lucrurilor în sine. 
Termenul Il beneficiază de unicitatea, de coerenţa sa, opuse mulțimii şi 
incompatibilitätii aspectelor termenului l, din care unele vor fi desca- 
lificate şi obligate să dispară în ultimă instanţă. 

Astfel, în termenul II, realitate şi valoare sunt strâns legate; aceasta 
se marchează în mod deosebit în toate construcţiile metafizicienilor. 
Ceea ce îi permite filosofului american Ducasse să scrie: 


Adjectivele real şi ireal, atunci când sunt utilizate intr-un enunț de 
pe o poziție metafizică, nu desemnează nici un caracter pe care l-ar avea 
anumite lucruri, independent de interesul pe care il au oamenii pentru 
ele, ci sunt, dimpotrivă, adjective de evaluare umană!. 


Această preferință acordată realului nu se manifestă numai în 
cursul unor discuţii filosofice, ci se exprimă în gândirea de toate zilele, 
în împrejurările cele mai variate. Pentru faptul că realitatea şi valoarea 
se condiționează una pe cealaltă, stă mărturie uzajul obişnuit al 
limbajului nostru, iar când Pitt spune: 


Voi încerca, Domnule, să limitez ceea ce am de spus la punctul real 
care este de analizat?... 


înseamnă, înainte de toate, că el se va limita la ceea ce i se pare lui 
important. Căutarea a ceea ce este real, de către metafizicieni, nu 
constituie decât expresia sistematizată a acestei legături dintre realitate 
şi valoare, caracteristică termenului II. Din acest motiv, de altfel, vom 
numi „cupluri filosofice”, pe cele care, în maniera cuplului aparenţă , 
realitate 
rezultă dintr-o disociere a noțiunilor. 


Opoziția dintre aparenţă şi realitate, dacă furnizează prototipul 
unui cuplu filosofic, nu permite totuşi ca toate avantajele să fie 
rezervate realităţii, în detrimentul aparentei. Într-adevăr, în timp ce 


! C. J. DUCASSE, Philosophy as a science, p. 148. 
2 W. PITT, Orations on the French war, p. 90 (27 mai 1795). 

aceasta din urmă este dată, realitatea este construită, cunoaşterea ei este 
indirectă, uneori imposibilă, rar comunicabilă în manieră exhaustivă şi 
indiscutabilă. Această realitate are marea vină, pentru unii, de a fi 
insesizabilă. Şi, ne spune Gracian, 


Ceea ce nu se vede deloc, este ca şi cum nu ar fi deloc!. 


Am putea repeta, în legătură cu aceasta, ceea ce spune Pascal 
despre adevărata justiţie: 


Fireşte, dacă ar cunoaşte-o, el n-ar fi stabilit această maximă, cea mai 
generală dintre toate cele care circulă printre oameni, ca fiecare să-şi 
urmeze moravurile țării lui; dar numai strălucirea unei veritabile echitäfi 
ar fi supus toate popoarele, iar legislatorii n-ar fi luat drept model, în 
locul acestei dreptäti permanente, fanteziile şi capriciile perşilor sau ale 
germanilor?. 


Când criteriul pe care îl furnizează noțiunea de realitate, norma pe 
care o determină ea, nu este de fapt contestat, sau când distincția pe 
care o introduce ea este prea nedeterminată pentru a da ocazia unei 
controverse, realitatea este, fără nici o îndoială, valorizată în raport cu 
aparenţa. Dar disocierea însăşi dintre aparenţă şi realitate va fi respinsă 
de unele filosofii care constată că anumite concepții despre real se opun 
unele altora şi refuză orice motiv de a alege între ele. Aceste filosofii, 
numite antimetafizice, pozitiviste, pragmatice, fenomenologice sau 
existentialiste, afirmă că singura realitate este cea a aparentelor. 

Nimic mai clar, în această privinţă, decât atitudinea lui Sartre: 


Gândirea modernă a realizat un progres considerabil reducând 
existentul la seria aparitilor care îl manifestă. (...) Aparițiile care 
manifestă existentul nu sunt nici interioare, nici exterioare: ele au toate 
aceeaşi valoare, trimit toate la alte apariţii şi nici una din ele nu este 
privilegiată. (...) dualismul lui a fi şi a părea n-ar mai putea găsi drept de 
cetate în filosofie. Aparenţa trimite la seria totală a aparentelor şi nu la un 
real ascuns care şi-ar fi drenat pentru el întreaga ființă a existentului. (...) 


1 B. GRACIAN, L'homme de cour, p. 158. (Ed. rom., p. 158; n.t.) 
2 PASCAL, Cugetări, p. 886. (294 ed. Brunschvicg). (Ed. rom.: Ed. Aion, Oradea, 
1998, pp. 276-277; n.t.) 

Cât timp cât s-a putut crede în realitățile noumenale, aparenţa a fost 
prezentată ca un negativ pur. (...) 

Dar dacă ne-am desprins o dată de ceea ce Nietzsche numea „iluzia 
lumilor de dincolo” şi dacă nu mai credem în ființa-din-spatele-apariţiei, 
aceasta devine, dimpotrivă, pozitivitate plină, esenţa sa este un „a părea” 
care nu se mai opune fiinţei, ci care, dimpotrivă, îi este măsura. Căci ființa 
unui existent, este exact ceea ce el pare. (...) Esenţa unui existent (...) este 
legea manifestă care prezidează succesiunea aparitiilor sale, este rațiunea 
seriei. (...) esența, ca rațiune a seriei, nu este decât legătura apariţiilor, 
adică ea însăşi o apariţie. (...) În consecinţă, ființa fenomenală se 
manifestă, îşi manifestă esenţa ca şi existenţa şi nu este nimic decât seria 
bine legată a acestor manifestări]. 


Dar, opunându-ne disocierii aparenţă, lăsăm neatinsă problema pusă de 
realitate 

incompatibilitatea aparentelor. Criteriul alegerii de operat între ele va fi 
furnizat de un alt cuplu, conceput după acelaşi model ca şi cuplul 
„aparenţă-realitate”, ceea ce corespunde unei deosebiri de natură; sau, 
în absenţa ei, se va stabili o deosebire pur cantitativă, acordând o 
preferinţă întregului asupra părţii, infinitului asupra finitului, acelui 
ceva ce prezintă la un grad mai ridicat proprietatea care serveşte drept 
criteriu. Găsim în acest text a lui Merleau-Ponty o expresie caracte- 
ristică pentru acest fel de a proceda: 


Eu traversez aparențele, ajung la culoarea sau la forma reală, atunci 
când experiența mea se află la cel mai înalt grad de claritate... 

Am obiecte vizuale pentru că am un câmp vizual în care bogăția şi 
claritatea sunt în proporţie inversă una faţă de cealaltă şi pentru că aceste 
două exigențe, dintre care fiecare luată în parte ar merge la infinit, odată 
reunite, determină în procesul perceptiv un anumit punct de maturitate şi 
un maximum. În acelaşi fel, numesc experiența lucrului sau a realităţii - 
nu numai a unei realități-pentru-vedere sau pentru-pipăit, ci a unei reali- 
täji absolute - întreaga mea coexistență cu fenomenul, momentul în care 
el ar fi sub toate raporturile la maximum-ul lui de articulare, iar „datele 


1 SARTRE, Ființa şi neantul, pp. 11-12-13. (Ed. rom.: Piteşti, Ed. Paralela 45, 2004, 
9-10-11; n.t.) 

diferitelor simțuri” sunt orientate către acest pol unic aşa cum direcțiile 
mele vizuale la microscop oscilează în jurul unei direcții privilegiate!. 


$ 91. Cuplurile filozofice şi justificarea lor 


Cuplul aparenţă a fost ales ca prototip de disociere notionalä. 
realitate 

Dacă procesul poate fi schematizat, rezultatul nu este, doar din 
acest motiv, pur formal sau verbal: disocierea exprimă o viziune a 
lumii, stabileşte ierarhii, pentru care se străduieşte să furnizeze criterii. 
Acest lucru nu este posibil fără concursul altor sectoare ale gândirii. Se 
întâmplă adesea ca o discuţie referitoare la termenul II să necesite 
sprijinul unui alt cuplu, ai cărui termeni I şi II să nu fie, în acest caz, 
controversati. 

Toate aceste cupluri constituie obiectul propriu cercetärii filoso- 
fice. latä câteva exemple în acest sens, alese dintre cele mai frecvente în 
gândirea occidentală: 


mijloc, consecință, act, accident, ocazie, relativ, 
scop fapt sau principiu persoană esență cauză absolut 
subiectiv,  multiplicitate, normal, individual, particular, 
obiectiv unitate normă universal general 
teorie, limbaj formă. 
practică gândire fond 


Faptul că putem indica un mare număr de cupluri, atribuind 
fiecăruia dintre termenii lor un loc determinat, fără a fi nevoie, pentru a 
reuşi, să le inserăm într-o gândire sistematizată - ceea ce nu ar fi, de 
altfel, posibil pentru toate cuplurile, întrucât unele sunt formate în mod 
diametral opus şi aparțin unor gândiri filosofice de tendinţe diferite -, 
este revelator pentru influenţa pe care elaborările filosofice au exercitat-o 
asupra gândirii comune, încărcând-o cu o serie de cupluri, reziduuri ale 
unei tradiţii culturale dominante. 

Orice gândire sistematizată se străduieşte să raporteze unele la 
altele elemente care, într-o gândire neelaborată, constituie tot atâtea 


1 MERLEAU-PONTY, Phénoménologie de la perception, pp. 367-368. 

cupluri izolate. Această raportare a cuplurilor este utilă pentru a evita 
poziționări care ajung să califice aceleaşi fenomene cu ajutorul unor 
cupluri incompatibile. Ea este indispensabilă atunci când, în loc să se 
mulțumească să reia disocieri admise într-un mediu cultural, gândi- 
torul original creează noi disocieri sau refuză să admită unele disocieri 
ale predecesărilor săi. Ca urmare a acestei perturbări şi pentru a arăta 
consecințele acesteia în ceea ce priveşte celelalte cupluri, filosoful va 
întemeia un sistem care va duce în mod esenţial la raportarea unor 
cupluri filosofice la celelalte. 
Astfel, în Phaidros, gândirea filosofică a lui Platon se poate 
exprima prin cuplurile: 
aparență, opinie, cunoaştere sensibilă, _corp , _devenire , 


realitate ştiinţă cunoaştere rațională suflet imutabilitate 
e omenesc!. 
pluralitate, "rr" 
unitate divin i 


Etica lui Spinoza conduce la cuplurile: 


cunoaştere inadecvată, imagine, imaginaţie, universal, 
cunoaştere adecvată idee intelect individual 


abstract, contingentä, schimbare , corp , pasiune, 


concret necesitate imutabilitate rațiune acțiune 
sclavie , durată , bucurie ,  _supersiţie. 
libertate eternitate beatitudine religie 


În acest pasaj din Lefebvre, vom găsi legătura cuplurilor: 


abstract, metafizică, _intelect, imobilitate, _foọrmă , 
concret dialectică rațiune mişcare conținut 


caracteristice pentru gândirea marxistă: 


! PLATON, Phaidros, 247 e, 248 b, pp. 443-445. In Opere IV, Ed. Ştiinţifică şi 
Enciclopedică, Bucureşti, 1983. Traducere de Gabriel Liiceanu. 

Puterea de a separa de lume anumite obiecte - prin linii de clivaj ideale 
sau reale - şi de a imobiliza, de a determina aceste obiecte defineşte, o ştim 
deja, inteligenţa sau intelectul. Ea are puterea de a abstrage, de a reduce la 
expresia sa cea mai simplă conținutul concret. 

Dacă este menținut izolat un astfel de obiect de către gândire, el se 
imobilizează în gândire, devine „abstracție metafizică”. Îşi pierde adevă- 
rul; în acest sens, acest obiect nu mai este nimic. Dar dacă este considerat 
obiect trecător, valorând nu prin forma şi contururile sale izolante, ci prin 
conţinutul său obiectiv; dacă este considerat nu un rezultat definitiv, ci un 
mijloc sau o etapă intermediară pentru a pătrunde în real; dacă inteligența 
este completată de rațiune, atunci abstractizarea se justifică. Ea este o 
etapă către concretul regăsit, analizat şi înțeles. Ea este concretă într-un 
sens... Adevărul abstractului se găseşte astfel in concret. Pentru raţiunea 
dialectică, ceea ce este adevărat este concretul; iar abstractul nu poate fi decât 
un grad în pătrunderea acestui concret - un moment al mişcării, o etapă, 
un mijloc de a înțelege, de a analiza, de a determina concretul. Ceea ce este 
adevărat, este rationalul, iar concretul este realul. Astfel cantitatea şi spaţiul 
geometric nu sunt adevărate decât dacă sunt menținute în mod raţional 
raporturile lor cu calitatea, cu popularea spațiului cu obiecte reale!. 


Cuplurilor filosofice, rezultând dintr-o disociere, li s-ar putea 
opune, pe de o parte, cuplurile antitetice, în care cel de-al doilea termen 
este inversul primului, precum: sus-jos, bine-rău, just-injust, pe de altă 
parte, cupluri clasificatoare care, la prima vedere, sunt lipsite de orice 
intenţie argumentativă şi par destinate exclusiv subdivizării unui întreg 
în părţi distincte (trecutul în epoci, o întindere în regiuni, un gen în 
specii). ; 

Se întâmplă, desigur, adesea ca aceste cupluri să se prezinte ca 
date, care nu se discută, ca instrumente care permit structurarea discur- 
sului într-un mod ce pare obiectiv. Dar, într-o gândire sistematică, 
cuplurile sunt puse în raport unele cu altele şi se influențează reciproc, 
unii termeni II din cupluri filosofice vor fi în mod normal apropiaţi, 
dacă există posibilitatea, de ceea ce în cuplul antitetic are valoare pozi- 
tivă, unii termeni I vor fi apropiaţi de ceea ce are valoare negativă, de 
unde tendinţa către transformare a cuplului antitetic în cuplu filosofic. 


1 H. LEFEBVRE, A la lumière du matérialisme dialectique. I: Logique formelle, logique 
dialectique, pp. 83-84 (italicele autorului). 

Pe de altă parte, în elaborarea unor cupluri care par a fi clasificatoare, 
disocierile de natură filosofică joacă frecvent un rol esențial. 

În nişte pagini pătrunzătoare, L. Febvre analizează crearea de către 
Michelet a conceptului de Renasterel. Michelet simţea nevoia de a 
deosebi această perioadă situată înaintea timpurilor moderne, dar ezita 
între două concepții, Renaşterea ca resurectie a Evului Mediu originar 
sau ca înlocuind Evul Mediu. În momentul în care optează definitiv 
pentru cea de-a doua soluţie, el anulează pagini admirabile, redactate 
în funcţie de prima. In prima opțiune, realitatea nouă ar fi determinat 
un Ev Mediu mai pur, mai adevărat decât Evul Mediu anterior, care nu 
era decât aparenţa lui. În cea de-a doua opțiune, epoca anterioară 
constituie Evul Mediu autentic, care nu mai este o aparență de Ev Mediu, 
ci aparenţă de civilizație: cuplul aparenţă se aplică unei alte noțiuni. 

realitate ` ` 

Dar, odată ce noțiunile au luat o consistenţă, independentă de 
originile lor, ele par pur clasificatoare şi vor putea juca un rol, chiar în 
construcţia istoricului care vede în secolele ce preced Renaşterea un 
vârf al civilizaţiei. 

Astfel, noțiunile care rezultă dintr-o disociere pot părea, lansate în 
comunitatea lingvistică, independente. Cele care au servit drept bază 
pentru studiul nostru despre legături se situează toate, fără deosebire, 
în cupluri filosofice. Plasându-ne în acest punct de vedere, noi am 
început, de altfel, un studiu sistematic care este suficient de avansat 
pentru ca noi să putem afirma că este realizabil. Nu este deloc vorba 
aici despre a construi o filozofie anume, ci exclusiv despre a observa 
ceea ce se face în diferitele sistematizări ale gândirii şi în diversele 
filosofii, oricare le-ar fi tendinţa. Cuplurile mijloc, act , individ, 

scop persoană grup 
act_, simbol, _particular , variantele şi conexiunile lor ne furnizează 
esență lucru general 
termenii legăturilor celor mai uzuale, temeiuri pentru solidaritäti 
argumentative. Acelaşi cuplu de noțiuni se prezintă, deci, când ca 
rezultat al unei disocieri, când ca două noțiuni independente între care 


1 L. FEBVRE, Comment Jules Michelet inventa La Renaissance in Studi in onore 
di Gino Luzzatto, t. II, pp. 1-11. 

există legături caracteristice, o interacțiune, dar şi, am văzut deja în 
capitolele noastre anterioare, priorități de valoare pentru care locul lor 
de termen I sau 11 dintr-un cuplu filosofic nu este străin. De fiecare dată 
când se pune accentul pe aceasta, se arată că trecerea de la un termen la 
altul nu se poate face fără restricții. Dacă actul permite aprecierea 
persoanei, scopul aprecierea mijlocului, atunci şi reciproc, evocarea 
cuplului filosofic aminteşte că nu trebuie confundate. 

Conexiunea dintre cupluri nu are, foarte adesea, nevoie să fie 
explicită. Ea se va stabili, şi se va justifica dacă este cazul, prin mijloacele 
cele mai diverse: legătură directă, întemeiată pe structura realului între 
termenul I dintr-un cuplu şi termenul I dintr-altul; între termenul II 
dintr-un cuplu şi termenul I] dintr-altul; cuplu considerat drept caz parti- 
cular al altuia; argumente cu aspect cvasi logic şi mai ales afirmare a 
identității unor cupluri; în fine, mai ales, raporturi analogice între cupluri. 

Acestor conexiuni pe care le vom califica drept orizontale, care 
realizează lanţuri de cupluri, li se suprapun raporturi de un alt gen. 
Într-adevăr, în argumentare, ceea ce se califică drept aparență este în 
general ceea ce, pentru altcineva, era realul, sau era confundat cu 
realul, fără de care nu i s-ar da acest nou statut. Ca urmare a întinderii, 
naturii şi rolului auditoriului care era presupus a comite confuzia, 
argumentarea se va dezvolta pe planuri diferite. Când pare a se referi la 
obiectul în cauză, când la ideea pe care unii şi-o făceau despre acest 
obiect, când la statutul pe care i-l acordau unii sau se presupunea că i-l 
acordă într-un scop argumentativ. Aceste planuri diferite se între- 
pătrund sprijinindu-se unul pe altul. Să dăm în acest sens următorul 
exemplu. Unul dintre procedeele utilizate în conflictele ideologice ar fi, 
după cum s-a observat: ' 


(...) de a trata afirmarea unui idea! ca o descriere de fapte şi de a 
interpreta raporturi pe situaţii reale ca şi cum ele ar fi idealul urmărit!. 


Descoperim aici folosirea, respectiv, a unui cuplu normal în ceea 
normă 
ce îl priveşte, şi a unui cuplu normă , în ceea ce-l priveşte pe adversar. 
normal 


1 R. Mc KEON, Democracy in a world of tensions, p. 524. 

Dar numai cel care denunţă acest procedeu distinge între faptşi ideal, 
operează o disociere. Autorul, în ceea ce-l priveşte, a rezolvat prin ea o 
dificultate, a efectuat o alegere; el se mişcă totuşi, aşa-zis, în nediferentiat. 
Şi am mai putea crea încă, în legătură cu el, cuplul impartialitate aparentă. 

imparjialitate reală 

Cuplurile stabilite pe un plan pot da naştere deci unei serii de 
cupluri stabilite pe alte planuri. Astfel, pentru a evita o dificultate pe 
planul obiectului, se va crea un cuplu pe planul opiniei. Când liderul 
liberal belgian Paul Janson cere interzicerea muncii copiilor în mină, el 
nu ezită să recurgă la noțiunea de eroare, să proclame că, dacă unele 
interese private, contrar doctrinei liberale, nu coincid cu interesul 
public, acestea nu pot fi decât nişte interese aparente: 


(...) este incontestabil că atunci când interesele private se înşeală, 
când se rătăcesc, când se pun în contradicţie cu interesul social şi cu 
interesul public, datoria noastră este să le-o spunem şi să-i facem să 
revină la limitele rezonabile din care nu trebuie să iasă deloc!. 


În general, noțiunea de eroare serveşte la a afirma că există o 
regulă, că ea rezistă în ciuda observațiilor care par a o dezminti şi că 
ceea ce se situează în afara ei nu trebuie să fie luat în considerare sau, 
dacă este, nu trebuie să fie luat în considerare decât cu rezerve. 


Dar efortul de a face să se admită o disociere va merge adesea mai 
departe. Vom încerca să explicăm de ce este discordantä între termenii | 
şi II, de ce mai ales unicitätii termenului lI îi corespunde multiplicita- 
tea, partialitatea aspectelor lui l. Diversitatea punctelor de vedere 
asupra obiectului, sau metamorfozele termenului I vor fi chemate, spre 
exemplu, să justifice multiplicitatea aparentelor. Pentru a explica apa- 
ritia termenului I, îl vom situa într-un cadru care să-l facă normal. Vom 
face să intervină în special subiectul, pasiunea lui, neputinta, ignoranta, 
starea sa de păcat. Gide aude aceste cuvinte din gura Mântuitorului: 


Nu te mira că eşti trist; şi încă din cauza Mea. Fericirea pe care ţi-o 
propun exclude pe vecie ceea ce tu considerai desfătare. 


1 P. JANSON, Discours parlementaires, vol. |, pp. 35-36 (Scéance de la Chambre 
des Représentants du 13 février 1878). 

Această fericire, în sens antic, devine termenul I al unui cuplu fericire: 
bucurie 


Bucurie, Bucurie... Ştiu că taina Evangheliei Tale, Doamne, cuprin- 
de totul în acest cuvânt dumnezeiesc!. 


Adesea, explicația aparentei va fi furnizată prin intervenţia unui 
anumit factor: prestigiile Intelectului explică pentru Schopenhauer iluzia 
noastră de libertate3; supraeul, pentru psihanalist, se află la originea 
pseudo-moralei. Uneori, termenul ! va fi descris ca îndeplinind o funcție 
naturală: 


Dacă, de la început, inteligenţa ar fi trebuit reținută de la relele ei 
porniri periculoase, atât pentru ins cât şi pentru societate, aceasta nu s-ar 
fi putut întâmpla decât prin constatări aparente, prin fantome ale faptelor: 
Trebuia suscitată o imitație a experienţei în dauna experienţei reale:. 


Aceste explicații nu au doar scopul de a face să fie admise cupluri. 
Disocierea fabulă , în special, nu este contestată. Dar explicația concură 
realitate 
la a da criteriul lui II şi la a insera cuplul într-un ansamblu de gândire. 
Ea completează acțiunea îndeplinită prin stabilirea de conexiuni între 
cupluri. 


$ 92. Rolul cuplurilor filosofice şi transformările lor 


Dacă folosirea unor disocieri pare a nu aduce cine ştie ce noutate, 
întrucât sunt semnalate noțiuni elaborate odinioară, ea introduce totuşi 
modificări ale acestor noțiuni, prin aplicarea lor la un domeniu nou, 
prin noile criterii adoptate de termenul II, prin raportarea la noi cupluri. 


1 A. GIDE, Jumal, p. 600. (Ed. rom.: Editura Cartier, Chişinău, 2008, vol. II, p. 
293 (Numquid et tu...? ). Traducere de Alexandra-Andreea Sandu-Tiţu; n.t.) 

2 SCHOPENHAUER, Parerga şi Paralipomena, II, Despre Etică, 8 118, pp. 239-240. 

3 Ch. ODIER, Les deux sources, consciente et inconsciente, de la vie morale, pp. 42, 
58, 59. 

4 BERGSON, Cele două surse ale moralei şi religiei, p. 113. (Ed. rom.: Institutul 
European, laşi, 1992, p. 110; n.t.) 

Astfel, un cuplu atât de banal precum cuplul aparenţă va fi, indirect, 
realitate 
obiectul unei remodelări constante. O disociere precum religie pozitivă va 
religie naturală 
avea repercusiuni asupra cuplului aparenţă, cu care va fi putut fi asociată. 
realitate 
Efortul argumentativ va consta - când în a profita de disocieri deja 
admise de către auditoriu, când în a introduce disocieri create ad hoc, 
când în a prezenta unui'auditoriu disocieri admise de alte auditorii, 
când în a aminti o disociere pe care se presupune că auditoriul a ui- 
tat-o. Cât despre opoziţia la o disociere, ea se va referi la caracteristicile 
termenilor săi I sau II, sau la principiul însuşi al disocierii. În acest caz, 
se va susține că ar trebui să te opreşti la o noțiune globală. Dar, este 
foarte greu să renunti la nişte termeni, ai căror existenţă ţi-o amintesti, 
doar referindu-te la ei, fie şi numai pentru a-i combate. Gândirea 
contemporană se străduieşte, în multe domenii, să elimine cuplurile. 
Aceasta cu prețul unui mare efort, căci auditorul nu se va simti satis- 
făcut decât dacă poate face loc, în mintea lui, noţiunilor vechi. Adesea 
ne vom sprijini, pentru respingere, pe un alt cuplu. Cel mai uşor va fi să 
pretindem că disocierea era iluzorie, bazându-ne pe un cuplu verbal; o 
real 
altă tehnică va consta în a arăta că problema, pe care disocierea era 
destinată să o rezolve, era artificială, bazându-ne pe un cuplu artificial; 
autentic 
sau chiar că problema se va pune din nou exact în aceleaşi condiţii, fără 
ca acordul provizoriu asupra disocierii să fi adus vreun beneficiu în 
coerenţa gândirii!. 


Dar efortul argumentativ vizează foarte adesea nu respingerea 
cuplurilor stabilite, ci răsturnarea lor. Aceasta va acționa numai asupra 
unuia sau a mai multora dintre ele; căci interesul răsturnărilor vine 
exact din aceea că aceste cupluri se inserează într-un ansamblu admis, 
de altfel. 


1 Cf., spre exemplu, G. RYLE, The concept of mind, p. 305. 

Este de la sine înțeles că o răsturnare de cuplu nu este niciodată 
completă, în sensul că o noțiune care devine termenul | nu mai este 
ceea ce era atunci când o ştiam ca termen II, un termen neputând fi 
conceput decât în raportul său cu alt termen al cuplului. Aproape 
întotdeauna, o schimbare de terminologie va arăta devalorizarea care 
se asociază cu noțiunea devenită termenul I şi valorizarea care se 
asociază cu cea devenită termenul Il; el va arăta că răsturnarea se 
inserează într-o altă viziune despre situația respectivă sau despre lume. 
În faţa cuplului interpretare există cuplul literă (această răsturnare este 

literă spirit 
postulată în mod curent când un jurist susține o anumită interpretare: 
interpretarea care are succes devine termenul Il). În fața cuplului teorie 
fapt 
vom avea cuplul fenomen. 
principiu 

Utilizarea neobişnuită a unor noțiuni ca termenul II, chiar 
întâmplătoare, marchează originalitatea gândirii. Cunoaştem foarte 
bine cuplul normal, legat de cuplul exemplu}; or, în piesa lui Salacrou, 

normă arhetip 
Un om ca toți ceilalți, realitatea eroului, atât de mult căutată, ceea ce îi 
defineşte persoana şi-i conferă, în ultimă instanţă, valoarea umană, este 
nu norma, ci normalul?. 

Răsturnarea, fără nici o schimbare de termen, are adesea un aspect 
provocator, chiar dacă este justificată de o distincţie între domenii: 


Cuvântul care, în exprimarea în proză, este spectrul unui gând, devine 
în vers substanța însăşi a expresiei, unde, prin irizare, apare gândub. 


Când răsturnarea este marcată prin locul cuvintelor, ea poate lua 
aspect de figură: unele antiteze, în special multe comutări pe care unii le 
numesc reversiunii, constau în a considera un acelaşi fenomen când ca 
termen I, când ca termen II. 


1 Cf. KANT, Critica rațiunii pure, p. 305 (ed. rom., p. 284; n.t.) 

2 A. SALACROU, Un homme comme les autres, cf. act I, p. 242; actul II, p. 277, p. 298; 
actul III, pp. 310-311, p. 325. 

3 Joë BOUSQUET în ARAGON, Les yeux d' Elsa, p. 146. 

4 BARON, De la Rhétorique, p. 360. 

Trebuie să mănânci ca să trăieşti, nu să trăieşti ca să mânânci!. 

Nu trebuie să judecăm regulile şi obligaţiile în funcţie de moravuri 
şi de uzante, ci uzantele şi moravurile trebuie judecate in funcţie de 
obligaţii şi de reguli2. 


Conform Retoricii pentru Herennius, aceste figuri „creează impresia 
că cea de-a doua parte este dedusă din prima, deşi o contrazice”?. De 
fapt, este vorba aici de a pune fenomenul în conexiune cu cuplurile 
mijloci, normal şi de a-i alege locul în cuplu. 
scop normă 

Unele dintre aceste comutări ar putea fi analizate ca o inversare de 
metaforă: 


Poemul trebuie să fie o pictură vorbitoare, iar o pictură un poem mut. 


Se are în vedere locul aceluiaşi obiect când ca foră, când ca temă, 

într-un cuplu foră. Căci, să remarcăm acest lucru, există posibilitatea de 
temă 

a interpreta orice analogie ca o disociere a cărei temă ar fi termenul II, 

diferitele fore posibile fiind termenul |. 

Există noțiuni care, din cauza obiceiurilor noastre mentale, iau cu 
dificultate locul termenului I: mai ales noțiunea de real. Totodată, ea se 
inserează în cuplul real ; iar noțiunile de „fapt” sau de , dat” identificate 

ideal 
în mod curent cu cea de real se întâlnesc în calitate de termen |, 


prima în cuplul _fapt_: 
drept 


Pentru oamenii din partidul catolic, libertatea de conştiinţă, liber- 
tatea cultelor, libertatea presei, libertatea de asociere nu mai sunt drepturi 


1 Citat în Retorica pentru Herennius, cartea IV, 8 39. 

2 Citat de BARON, De la Rhétorique, p. 360 (Bourdaloue). 

3 Retorica pentru Herennius, ibid. 

1 Cf. 8 64: Scopurile şi mijloacele. 

5 Retorica pentru Herennius, hud ` cf. VICO, Instituziout oratorie, p. 150. 

naturale, inalienabile, imprescriptibile; sunt fapte, simple fapte, pe care 
Biserica romană le tolerează, pentru că nu le poate impiedica!, 


a doua în cuplul dat _: 
explicație 


Datul, de care nimeni nu se îndoieşte, este considerat drept apa- 
renţă, în timp ce ceea ce serveşte drept explicație, deşi rar atât de sigur, 
este tratat drept caracteristică a realităţii veritabile?. 


Interesul răsturnărilor ține în mare parte, în special în filozofie, de 
ceea ce păstrează noțiunile, prin tradiţia, prin conexiunile lor, ceva din 
ceea ce erau erau ele când îşi aveau locul lor vechi în cupluri: 


Ceea ce tu numeşti forme goale şi exteriorul lucrurilor mi se pare că 
sunt lucrurile însele. 

Ele nu sunt nici'goale, nici incomplete, numai dacă admitem odată 
cu tine că materia este o parte esenţială a tuturor lucrurilor materiale. 
Suntem deci de acord amândoi asupra acestui punct că noi percepem 
numai forme sensibile: dar suntem diferiţi relativ la celălalt punct - tu susfii 
că acestea sunt aparente inutile, iar pentru mine sunt existente reale?. 


Termenul | vechi se transformă în termenul II; dar câte amintiri, şi 
mai ales cuvântul „materie“, pentru a indica locul primitiv al noţiunilor. 

Mentinerea unor termeni tradiționali, cu ocazia răsturnării, se 
remarcä bine în acest pasaj de Bergson: 


Or, viaţa este o evoluţie. Noi concentrăm o perioadă din această 
evoluţie într-o imagine stabilă pe care O numim o formă. (...) nu există 
formă, pentru că forma este nemişcarea, iar realitatea este mişcare. Reală 
este schimbarea continuă a formei (...). Când imaginile succesive nu 
diferă prea mult între ele, le considerăm ca pe nişte creşteri şi diminuări 
ale unei imagini medii, sau ca deformarea ei în diferie sensuri. Tocmai la 


1 P. JANSON, Discours parlementaires, vol. |, p. 53 (Scéance de la Chambre des 
Représentants du 17 mai 1878). 

2 Cf. Ch. PERELMAN, Réflexions sur l'explication, Revue de l'Institut de Sociologie, 
1939, n° 1, p, 59. 

3 BERKELEY, Trei dialoguri între Hylas si Philonous, al 3-lea dial., p. 175. 

această medie ne gândim când vorbim de esenfa unui lucru, sau de lucrul 
insusil. 


Desi punctul de vedere al autorului este absolut nou, se dezväluie 
aici interesul filosofic care este pentru el de a sublinia răsturnarea cuplului 
act__ într-un cuplu _esentä , formă . 
esență devenire devenire 
Originalitatea viziunii se sprijină pe un cuplu bine cunoscut pe 
care ea se străduieşte să-l respingă. Esenţa încetează să fie realul şi 
devine aparenţă, ca teorie, formă; dimpotrivă, actul devine termen Il ca 
ceva concret, viu. 


O disociere de noțiune ne pune la adăpost față de incompati- 
bilitatea pe care ea o rezolvă. Dar noi dificultăți se ivesc în legătură cu 
termenii astfel stabiliți. De aceea se observă, atât în gândirea practică 
sau filosofică, o tendinţă către noi subdiviziuni. Acestea vor acționa 
când asupra lui I, când asupra lui IL, iar noi vom fi în prezența unor 
scheme de tipul urmätor,'pe care le-am putea califica drept disocieri în 
evantai: 

I I <I. 
IER II 


Filosofia lui Schopenhauer furnizează exemple excelente în acest 
sens. Se găseşte acolo un cuplu caracteristic obiectivitate, (Objectităt) : 
voinţă (Wille) 


Nu există decât acest lucru în sine (...) voința (...) ea nu cunoaşte 
multiplicitatea, este unică. (...) Multiplicitatea lucrurilor în spaţiu şi timp, 
care în totalitatea lor sunt obiectivitatea ei, nu o atinge?. 


1 BERGSON, Evoluţia creatoare, p. 327. (Institutul european, laşi, 1998, p. 276. 
Traducere de Vasile Sporici.) 

2 SCHOPENHAUER, ed. Brockhaus, vol. 2: Die Welt als Wille uud Vorstellung, 
Erster Band, 8 25, p. 152. 

Dar această obiectivitate, această reprezentare, se scindează ea 

însăşi în doi termeni lucruri (în sens platonician), în timp ce termenul 
idei 

idei însuşi dă naştere unui cuplu concept, ___Begriff legat de cuplul 


intuiție Anschauung 


partial. 
total 


Ideile sunt în realitate ceva intuitiv şi prin aceasta (...) ceva inepu- 
izabil (...). Simplul concept, dimpotrivă, este ceva complet determinabil, 
epuizabil!. 


Aceste aprofundări succesive, care permit să nu se sacrifice 
rezultatele obținute, acordurile dobândite, noțiunile de care se dispune, 
se prezintă în toate sectoarele gândirii. Ne putem întreba dacă ele nu 
caracterizează mai ales domeniile în care se ezită să se opereze o 
răsturnare de cuplu. Sfântul Toma vrea să se dedice literei textului, să 
mențină deci cuplul interpretare. Dar, pentru a evita incompatibilitätile 

text 
cu ştiinţa, va prefera interpretarea care, „în mod superficial mai putin 
literalä”?, este din punct de vedere rațional mai satisfăcătoare, intro- 
ducând astfel un cuplu literă aparentă . 
literă reală 

Disocierile noi, în profunzime, se fac, evident, după criterii care 
pot fi cu totul diferite de cel al disocierii pe care se inserează. Şi acesta 
este interesul lor. Ele au totuşi ca efect pe acela de a apropia, din 
punctul de vedere al valorii, toți termenii I. Mauriac introduce astfel, 
prin disociere în interiorul unui termen II, judecăți severe: 


Există o falsă sfințenie - nu în sensul imposturii grosolane a lui 
Tartuffe -, falsă, în ciuda sau probabil chiar din cauza efortului sincer, 
eroic, al omului care i se dedică. 


1 SCHOPENHAUER, ed. Brockhaus, vol. 3: Die Welt als Wille und Vorstellung, 
Zweiter Band, Kap. 34, p. 466. 

2 E. GILSON, Tomismul, p. 246. (Ed. rom.: Buc., Humanitas, 2002, pp. 142-152. 
Traducere de Adrian Niţă; n.t.) 

3F. MAURIAC, Les maisons fugitives, p. 19. 

Cele câteva indicații care preced arată din plin rolul disocierilor, 
atât în gândirea filosofică, cât şi în gândirea cotidiană. Ne vom limita 
aici la a analiza câteva raționamente care raportează cuplul aparenţă la 

realitate 


cuplurile mijloc şi consecinţă. 
scop fapt 


Când ezităm între conduite de adoptat şi când este vorba să li se 
acorde o ordine de prioritate, este normal să fie situate într-un ansam- 
blu care se sistematizează în raport cu un scop pe care ne străduim să-l 
realizäm: scopul devine un criteriu care permite aprecierea şi 
ierarhizarea mijloacelor, el devine normativ, în raport cu mijloacele, 
care sunt multiple, în timp ce el este unic. În activitatea noastră, 
mijlocul nu este decât un scop aparent, în timp ce scopul este obiectul 
real al preocupărilor noastre. Dar, pe de altă parte, ne putem servi de 
cuplul mijloc în calitate de criteriu al cuplului aparenţă, realitatea fiind 

scop realitate 

ceea ce vrem cu adevărat să cunoaştem, aparența nefiind decât un 
mijloc de a izbuti, pe căi multiple şi echivoce. Astfel, Schopenhauer nu 
va vedea în iluzia amoroasă decât un mijloc prin care se manifestă 
voinţa speciei, care este realitatea profundă şi care este singura care 
contează!. Rezultă de aici că tânăra fată, pe care părinții săi vor să o 
căsătorească cu un bătrân bogat şi care refuză cu încăpățânare acest 
lucru, din dragoste pentru un bărbat tânăr, nu este egoistă decât în 
aparenţă şi că, în realitate, ea se sacrifică pentru binele speciei?. Faptul 
că, în cazul acesta, dorinţa tinerei fete coincide cu binele speciei nu este 
decât accidental; în alte circumstanțe, dacă, spre exemplu, ea refuză să 
aibă copii, apare opoziția. Dragostea individuală este o manifestare a 
voinței speciei, singura esențială, manifestarea însăşi nefiind decât un 
mijloc, decât o aparenţă, decât un accident pur întâmplător. Scopul real 
permite astfel să fie opus realul manifestărilor sale, aparente, întâmplă- 
toare, accidentale. 


11 SCHOPENHAUER, ed. Brockhaus, vol. 3: Die Welt als Wille und Vorstellung, 
Zweiter Band, Kap. 44, p. 636. 
2 Ibid., p. 640. 

A trata ceva drept mijloc înseamnă să-l devalorizezi, înseamnă să-i 
răpeşti valoarea absolută, valoare care se acordă acelui ceva care are 
valoare în sine, acelui ceva care are valoare ca scop, sau ca principiu. 
Am văzut că este unul dintre reproşurile pe care idealiştii le fac 
utilizării argumentului pragmatic: apreciind un fapt în funcţie de 
consecințele sale, pare a-l considera drept mijloc în vederea conse- 
cintelor sale şi, prin chiar acest lucru, el este devalorizati. 

Am văzut, de asemenea, că un acelaşi fenomen, tratat alternativ ca 
mijloc în vederea unui scop sau ca un fapt sau ca un principiu care 
antrenează o consecinţă, nu are, în aceste două cazuri, aceeaşi valoare. 
Înseamnă că se transformă în termen | al unui cuplu mijloc. ceea ce era 

' scop 
termen II în cuplul __consecintă ` ` A considera ceva drept mijloc 
fapt sau principiu 
înseamnă a spune că aceasta nu este decât aparent preocuparea noastră. 
Elogiul este o consecință a virtuții. Dacă aceasta privită ca un mijloc de 
a străluci, înseamnă că nu-i acordăm decât o valoare secundară: 


Astfel, zelul pe care îl arată față de onoare ne face să credem că nu 
iubeşte virtutea şi, ca urmare, îl face să pară nedemn de onoare?. 


Unele efecte nu pot fi obținute, după cum se vede, decât cu con- 
ditia de a nu fi căutate sau cel putin de a se prezenta ca o consecinţă a 
unor fapte independente de voință sau de o conduită determinată de 
alte preocupări. Ne vom aminti de pasajul lui Proust deja citat. Un fapt 
este devalorizat, iar consecințele sale normale nu se produc, dacă este 
perceput ca un mijloc în vederea consecințelor sale. Mijlocul, termen |, 
va fi calificat în mod peiorativ drept procedeu. Vom vedea, mai departe, 
în ce fel sunt supuse acestei descalificări tehnicile argumentative înseşi. 

Boala diplomatică, cea în care nu credem, pentru că ea îl serveşte 
prea bine pe aşa-zisul bolnav, permițându-i să-şi prezinte absenţa ca pe 


1 Cf. § 62: Argumentul pragmatic. 

2 Cf. $ 63: Legătura cauzală ca raport al unui fapt cu consecinţa lui sau al unui 
mijloc cu scopul său.. 

3 BOSSUET, Sernons, vol. II: Sur l'honneur du monde, p. 726. 

4 M. PROUST, În căutarea timpului pierdut, vol. Prizoniera, TI, p. 210. (Ed. rom.: 
Univers, Bucureşti, 1998; pp. 324-325; nt) 

un lucru nepremeditat, întrucât ea nu este consecința unei situaţii de 
fapt, este procedeul prin excelenţă. 

În măsura în care ceea ce este mijloc este invocat ca scop, el va fi 
calificat drept pretext: 


Cât despre Henriette, între noi este doar un joc, 
O mască ingenioasă, un pretext, frate dragă, 
Pentru a acoperi alte focuri, cărora le ştiu taina!. 


Ceea ce trecea drept scop poate deveni deci termen I în cuplul 

consecință sau în cuplul pretext. 
fapt scop 

Valorizarea fenomenelor va depinde strîns de locul,lor în cupluri. 
Ceea ce nu este decât consecință, care nu este fapt sau principiu, are 
mai puţină importanţă: de aceea orice studiu despre cauzele crimina- 
litätii, din care ar rezulta că aceasta nu este decât consecința unei stări 
de lucruri preexistente, scade mereu puțin, că vrem sau nu, indignarea 
morală cea mai justificată. Pentru aceleaşi motive, se resimte în mod 
spontan ca o devalorizare indiscutabilă transformarea fenomenelor de 
conştiinţă în epifenomene, tentativa de a face din om un produs al 
mediului său. Chaignet, apreciind opiniile lui Taine, care sunt o prezen- 
tare a fenomenelor culturale drept consecinţă, ca termen I al unui cuplu 
al cărui mediu social ar fi termenul Il, scrie: 


Omul nu mai este măsura însăşi a lucrurilor: el este jucăria lor. 
Geniul pe care ne plăcuse până aici să-l considerăm drept o forţă, o cauză, 
nu este decât un rezultat; nu mai este o lumină, ci o reflectare; nu mai este o 
voce, este un ecou2. 


Omul, chiar genial, nu mai este realitatea care contează: este o 
reflectare, un epifenomen, o aparenţă. Consecința, ca şi mijlocul nu sunt 
apreciate decât în funcţie de faptul sau de scopul de care depind: 
alegerea unuia sau a altuia dintre cuplurile mijloc sau consecinţă duce 

scop fapt 
la valorizarea sau la devalorizarea aceluiaşi fenomen. 


1 MOLIERE, Femmes savantes, II, 3; cf. LITTRÉ la cuvintul pretext. 
2 A. Ed. CHAIGNET, La rhélorique et son histoire, p. XV. 

Libertatea este valoarea fundamentală a existentialistilor. Totuşi, 
când este vorba despre devalorizarea libertății femeii romane în Anti- 
chitate, S. de Beauvoir nu ezită să transforme această libertate într-un 
mijloc şi încă într-un mijloc pentru un scop fără consistență, într-o 
libertate „întru nimic”!. Invers, pentru a valoriza curajul, în mod 
normal apreciat ca un mijloc prețios în acţiune, Jankélévitch va scrie: 


(...) această virtute esle în acelaşi timp formală şi categorică; înțelegeţi că 
ea este întotdeauna frumoasă şi întotdeauna virtuoasă, oricare ar fi conți- 
nutul ei, şi nu depinde de valoarea scopului său2. 


A vedea cunoaşterea ca pe o consecinţă a realului, acțiunea ca 
rezultat al cunoaşterii, înseamnă să sustii un realism ontologic, întâie- 
tatea teoreticului asupra practicului. Pragmatismul, dimpotrivă, va 
aprecia în funcţie de acţiune, care este unicul scop şi unicul criteriu, atât 
al cunoaşterii, cât şi al concepției pe care ne-o facem despre real. Astfel, 
E. Dupréel nu vrea să vadă în ontologismul însuşi decât sfârşitul lui: 


(...) filosoful merge către fiinţă şi ne spune ce este ea, care-i este rostul? 
Ca să fim conştienţi de inevitabilul prealabil, de tot ceea ce, în aranjarea 
actelor noastre şi în poziționarea scopurilor noastre, ni se impune ca 
obstacol sau ni se oferă ca mijloc. A cunoaşte fiinţa, dacă este o bucurie să 
o descoperi, este şi principiul unei resemnări. Se înțelege că, în cazul 
filosofului, aceasta este o resemnare entuziastă, pentru că, fiind primul 
resemnat, el va trece, în ceea ce-i priveşte pe cei pe care-i informează, 
drept ghid şi uneori drept şef. După ce a îngenunchiat în faţa zeului, 
preotul se întoarce şi comandäi. 


Un scop recunoscut nu este totuşi un scop absolut: o nouă diso- 
ciere îl va putea transforma într-un mijloc în vederea unui scop ulterior. 
Acesta din urmă va permite să se discearnă, în scopul iniţial, care îşi va 
fi pierdut valoarea de termen II, ceea ce constituie un bun sau un rău 
mijloc, adică ceea ce, ca termen I, păstrează o oarecare valoare. 

Nimic nu se opune teoretic repetării infinite a acestei operaţii, 
acestei transformări de scopuri în mijloace prin disociere, şi descalifi- 


1 S. DE BEAUVOIR, AI doilea sex, I, p. 153. (Ed. rom: Univers, Bucureşti, 1998, I, 
p. 120; n.t.) 

2 V. JANKÉLÉVITCH, Traité des vertus, p. 189. 

3 E. DUPRÉEL, Esquisse d'une philosophie des valeurs, p. 24. 

cării ce rezultă de aici. Acest proces îi permite unui adversar al rationa- 
lismului, ca Buber, să stigmatizeze viziunea despre lume a celui pentru 
care totul nu este decât tehnică, decât raport între mijloc şi scop. Pentru 
Buber, tot ceea ce ține de util, face parte din domeniul lui acesta: 


Dezvoltarea functiunii experimentale şi utilizatoare se face de obicei 
paralel cu reducerea puterii de relație a omului. (...) Dar omul 
arbitrarului, incredul până în măduva oaselor, nu vede pretutindeni decât 
incredulitate şi arbitrar, alegere a scopurilor şi născocire a mijloacelor. 
Fără sacrificiu şi fără graţie, fără întâlnire şi prezenţă, o lume înglodată în 
scopuri şi mijloace este lumea lui!. 


Efortul filosofic al lui Buber, insistând pe posibilitatea constantă 

de a transforma în termen | termenul 1] din orice cuplu mijloc, descalifică 
scop 

acest cuplu în întregime şi viziunea despre lume care-i este ataşată, în 
beneficiul unei lumi în care primează întâlnirea şi iubirea umane, întâl- 
nirea şi iubirea de Dumnezeu. El ne furnizează un eşantion interesant 
care arată cum poate provoca tehnica disocierii cuplurilor filosofice 
respingerea celor doi termeni ai cuplului, negarea punctului de vedere 
pe care îl presupune recurgerea la acest cuplu, în numele unei alte 
viziuni şi al unui alt criteriu al realităţii. 


$ 93. Exprimarea disocierilor 


Prezenţa unor cupluri filosofice se face cunoscută, celui care 
cunoaşte uzajele unei limbi, prin expresii caracteristice care permit 
la prima vedere să se distingă termenul I de termenul II. Astfel, plecând 
de la opoziția aparentä oricare dintre noțiuni poate fi disociată prin 

realitate 
adăugarea adjectivelor „aparent” sau „real”, sau a adverbelor „(în 
mod) aparent” sau „realmente”. În general, de fiecare dată când o diso- 
ciere se exprimă printr-un cuplu de substantive, adjectivele şi adverbele 
derivate vor putea indica noi disocieri. Cuplul nume. va permite să se 
lucru 


1 M. BUBER, Eu si Tu, pp. 71, 95. (Ed. rom.: Humanitas, Bucureşti, 1992, pp. 68, 
105-106.) 

opună salariul nominal salariului real, iar cuplul literă_va permite să se 
spirit 

scrie că, atunci când cuvântul lui Dumnezeu este fals în litera lui, el este 

adevărat în spirit! 

Articolul hotărât (soluția), demonstrativul (această lume, ille hommo) 
pot arăta că este vorba despre soluția bună, despre lumea reală, despre 
omul veritabil, singurele lucruri care contează. Majuscula, şi ea, va 
anunţa termenul II: Războiul este adevăratul război; iar Amphion va 
cânta: 


Am rănit, lovit, 

Vrăjit, poate, 

Trupul secret al lumii? 

(...) 

Şi am atins Fiinţa însăşi pe care ne-o ascunde 
Prezenţa oricăror lucruri2? 


Termenul Il este în general numit „propriu-zis“. Dimpotrivă, lipind 
de un substantiv un prefix ca pseudo, cvasi, non, se anunţă prezența unui 
termen Í: 


(...) psendo-ateul, negând existenţa lui Dumnezeu, neagă existenţa unei 
abstractiuni (...) pe care o numeşte Dumnezeu, dar care nu este 
Dumnezeu, - el neagă existenţa lui Dumnezeu pentru că îl confundă pe 
Dumnezeu cu această entitate imaginară (...) adevăratul ateu, negând 
existenţa lui Dumnezeu, - neagă realmente, printr-un act al intelectului său 
care cere sinelui să transforme întreaga sa listă de valori şi să coboare în 
profunzimile ființei sale, existența acestui Dumnezeu care este obiectul 
autentic al raţiunii şi al credinţei şi pe care el îl înţelege în noţiunea sa 
veritabi lă3. 


Termenul II este cel autentic, veritabil, real; termenul f desemnea- 
ză aici, cum se întâmplă adesea, o entitate imaginară, un fabricat ilu- 
zoriu, o teorie inadecvată. 


1 Cf. $ 84: Efectele analogiei. A se nota că conţinutul unei disocieri poate cores- 
punde temei şi forei unei analogii. 

2 P. VALÉRY, Poésies. Amphion, scena V, p. 283. 

3 J. MARIT AIN, Raison et raisons, p. 161. 

Sartre va vorbi despre „cvasi-multiplicitate” care este, de fapt, „o 
unitate care se multiplică”!. Husserl descalifică filosofiile sceptice 
tratându-le drept „non-filosofii”: 


Luptele spirituale propriu-zise ale umanismului european ca atare 
se derulează ca nişte lupte între filosofii, şi anume între filosofiile sceptice - 
acestea sunt mai degrabă nişte „Non-Filosofii” (Unphilosophien) care nu-i 
păstrează decât numele dar nu şi misiunea - şi filosofiile ventabile şi încă vii?. 


Alături de prefixe descalificante, există o serie de alte expresii care 
arată că este vorba despre un termen L începând cu cuvântul „a pre- 
tinde” până la punerea între ghilimele. 

Lefebvre va spune, referitor la argumentele idealismului: 


Idealismul nu găseşte argumente (dacă se poate spune aşa!), decât 
inversând nu numai procesul real al cunoaşterii?. 


Şi va mai scrie: 


Paradoxul, la care este constrâns idealismul modern, judecă efectul 
„Criticii” sale (...). 


Este cunoscut uzajul frecvent al acestei forme de descalificare din 
polemica comunistă”. A 
Aceste denumiri diferite ale termenului I fac aluzie la cuplul opinie, 
adevăr 
subiectiv, verbal, care disting ceea ce se pretinde de către unii de ceea 
obiectiv real 
ce este real. 


Astfel de opinii sunt descalificate ca naive!, ca erori, iluzii, mituri, 
himere, prejudecăți, fantezii; obiectul lor este idol, fantasmagorie; ele 


1 J.-P. SARTRE, Ființa şi neantul, p. 179. (Ed. rom. Ed. Paralela 45, Piteşti, 2004, 
p. 208.) 

2 E. HUSSERL, La crise des sciences européennes et la phénoménologie 
transcendantale, Les études philosophiques, 1949, n° 2, p. 139. 

3 H. LEFEBVRE, A la lumière du matérialisme dialectique, I. Logique formelle, logique 
dialectique, p. 24. 

+ lbid., p. 24. 

5 Cf. A. KOESTLER, în R. CROSSMAN, The God that failed, p. 56. 

constituie o mască, un obstacol pentru cunoaşterea realității; într-adevăr, 
termenul | este aparent şi vizibil, dat în mod nemijlocit; în măsura în 
care nu ne indică termenul II, el riscă să ni-l ascundă. Este modul 
obişnuit în care filosofii hinduşi opun realitatea aparentei: 


Sufletul, existenţa psihică, este în contact direct cu adevărul divin, 
dar în om sufletul este mascat de mental, de existenţa vitală şi de natura 
fizică?, 


La fel, în fenomenologia lui Levinas, imaginea nu este o reprodu- 
cere a obiectului, ci posedă o oarecare opacitate care ne ascunde 
realitatea. 

Aceasta, într-un frumos poem filosofic de Girolamo Fracastoro, 
este prezentată ca ceea ce transpare în noapte: 

, 


Nu ştii că toate lucrurile pe care le acoperă noaptea 
Nu sunt adevărate aşa cum sunt ele, ci umbre sau 
Spectre, prin care transpare o Figură Străină? 


Mentionarea unei substituiri semnalează adesea prezenţa unei 
disocieri: se doreşte să se arate că subiectul, luând drept termen II ceea 
ce nu este decât termen L ajunge să se înșele: 


Întotdeauna intelectul înlocuieşte cu propriile sale reprezentări con- 
strucţii, opinii, cunoaşterea veritabilă5. 


Prin aceasta, subiectul îşi oferă motive aparente de a acţiona care 
trebuie exorcizate: 


Din supunerea față de Divinitate nu trebuie să faci o scuză, un 
pretext sau o ocazie pentru a te supune propriilor tale dorinţe, agitatiilor 


1 E. HUSSERL, op. cit., p. 140; cf. şi versurile poetului negru CÉSAIRE care îi 
numeşte pe albi „învingători omniscienți şi naivi”, comentat de J.-P. SARTRE, 
Situations, III, p. 265. 

2Shrî AUROBINDO, Ghidul yoga, p. 187. 

3 E. LEVINAS, Realitatea şi umbra sa, Les temps modernes, nov. 1948, pp. 777, 780. 

4 G. TOFFANIN, Storia dell’ umanesimo, p. 303. Girolamo FRACASTORO, Opera 
omnia: Carminum liber unus, Ad. M. Antonium Flaminium et Galeatium 
Florimontium, p. 206 a. 

5 Shrî AUROBINDO, Ghidul yoga, p. 186. 

tale inferioare, ego-ului tău sau vreunei forte a ignoranței si a obscurităţii 
care ia în mod fals aparenţa Divinităţii!. 


Pentru a evita această capcană, trebuie îndepărtată orice impuri- 
tate, care produce tulburare şi eroare. Purificarea este un proces care 
permite eliberarea termenului II de ceea ce nu are decât aparența lui, de 
ceea ce nu constituie decât o aproximare mai mult sau mai putin 
imperfectă a acestuia. Rolul psihologului curant, după Odier, este de a: 


reduce unele obstacole care se opun liberului elan spiritual (...). Este o 
operă de purificare?. 


Aparentul, este vizibilul, care se află la suprafaţă, care este super- 
ficial, iar prin aceasta nu este decât un mic fragment al realității, care 
vrea să treacă drept întreg; 


(...) acest mic mental, acest mic vital, acest mic corp pe care îl numim 
noi-înşine nu sunt decât o mişcare superficială şi nicidecum adevăratul 
nostru „eu“. Totul nu este decât o fărâmă de personalitate cu totul 
exterioară, promovată în timpul unei scurte existente pentru jocul 
ignoranţei?. 


La fel se întâmplă cu tezele contradictorii dintr-o discuție, care 
sunt depăşite în sinteză: 


Tezele de faţă se descoperă astfel ca fiind incomplete, superficiale, 
ca fiind nişte aparente de moment, nişte frânturi de adevăr... „Noi dăm 
numele de dialectică mişcării mai elevate a raţiunii în care aceste aparente 
separate trec una în alta (...) şi se depăşesc (Hegel, Logica Mare, I, 108)"4. 


Fragmentarul este destinat să dispară, el nu este decât fugitiv şi 
accidental; este real, dimpotrivă, ceea ce este profund, durabil, perma- 
nent, esențial. Este normal ca toate activitățile care vizează degajarea 
termenului II în toată puritatea lui să fie concepute ca o eliberare, ca o 
luptă contra obstacolelor acumulate de termenul I. Pentru a triumfa, 


! Ibid., p. 56. 

2 Ch. ODIER, Les deux sources, consciente et inconsciente, de la vie morale, p. 31. 

3 Shri AUROBINDO, Ghidul yoga, p. 189. 

+ H. LEFEBVRE, A la lumière du matérialisme dialectique, |: Logique formelle, logique 
dialectique, p. 148. 

trebuie să tratăm tot ceea ce priveşte termenul | ca pe ceva străin, ca pe 
un inamic: 


Când trăieşti în adevărata conştiinţă, simţi dorințele în afara ta, 
venind din afară... Prima condiţie pentru a te debarasa de dorinţă este 
deci aceea de a dobândi adevărata conştiinţă, căci este mai uşor în acest 
caz să alungi dorinţa decât dacă trebuie să Jupp contra ei ca împotriva 
unei părți constituante a ființei pe care ar trebui să o arunci departe de 
tine. Este mai uşor să te debarasezi de o acreţie decât să amputezi ceea ce 
simţi că este o bucată din tine însuţi). , 


Acest pasaj este deosebit de interesant, pentru că respingerea într-un 
termen | a elementelor de care vrem să ne debarasăm este preconizată 
în mod deschis ca fiind o tehnică mai eficientă decât cea care ar consta 
în a ne face stăpânul lor prin constrângere morală, adică prin sacrifi- 
carea unei părți reale din noi înşine. 

Termenul I va fi adesea descalificat ca fals sau artificial, în opoziție 
cu ceea ce este autentic sau natural. Tarde s-a ridicat înpotriva acestei 
tehnici de descalificare, răspândită de către romantici, care tratau de 
artificial tot ceea ce le displăcea: 


Există prostul obicei de a numi artificială, în orice categorie de 
fenomene sociale, ordinea stabilită de uni-conştiință; artificiale, codificärile 
durabile introduse în limbi de vreun gramatician faimos precum Vaugelas; 
artificiale, codificările legislative, constitutiile dintr-o bucată, compendiile 
teologice; artificiale, mai ales, aceste mari filosofii enciclopedice, țâşnite 
din mintea vreunui Aristotel, a vreunui Descartes, a vreunui Kant, care 
din mii de bucăţi de ştiinţă fac un singur şi bogat veşmânt - sau deghi- 
zare - a ceea ce este adevărat (...); artificial, în sfârşit, în conformitate cu 
economiştii vechii şcoli, orice regim industrial şi economic care nu se va fi 
făcut de la sine, orice ierarhie şi orice disciplină a diverselor producţii, a 
diverselor interese, care, chiar liberală şi, într-o oarecare măsură, indivi- 
dualistă, s-ar fi născut cu păcatul originar de a fi fost elaborată în mod 
savant de un singur cap, utilizând lucrările a mii de spirite anterioare. 


Această descalificare pe motiv de falsitate va fi recunoscută în 
foarte multe cazuri: adversarii metafizicii îi vor califica enunturile drept 


! Shrî AUROBINDO, Ghidul yoga, p. 99. 
2 TARDE, La logique sociale, pp. 203-204. 

„fictitious” în opoziţie cu „genuine”!; Pareto, adversar al compromi- 
sului, al rationamentului persuasiv, îl va califica pe acesta drept ,derivatii” 
în raport cu „reziduurile“ care sunt adevărata realitate a vieții sociale; 
existentialistii contemporani se vor servi, în încercările lor, de 
descalificare, de adjectivul „inautentic”, alţii de termenul „mecanic”. 
Fiecare doctrină îşi elaborează cuplurile sale filosofice, termenul II 
indicând ceea ce serveşte drept criteriu de valoare, termenul I ceea ce 
nu satisface acest criteriu. Dar vedem că există anumite trăsături care 
caracterizează la modul cel mai general termenul L Nu rezistăm 
dorinței de a cita aici, pentru a sublinia bine acest lucru, un amplu 
extras dintr-o pagină de Nelly Cormeau. Criticul care a întâlnit la 
Mauriac mai multe teme pe care noi le vom grupa cu uşurinţă în jurul 
unui cuplu central ` social ` şi care, aplicând autorului însuşi valorile 
individual 
pe care acesta le evidentiase, se exprimă astfel: 


Există, la Mauriac, ceva îndrăzneț şi autentic - am spune cu toată 
inima nepoluat - o integritate individuală, un nucleu de puritate care nu se 
lasă nici intimidat, nici falsificat de lume şi de viața socială... Dar tot ceea 
ce este suprastructură pur socială este putin spus că-l lasă indiferent: am 
văzut cu ce virulență biciuieste ,convenientele”, compromisurile, preju- 
decätile. (...) El are oroare de caste (...) grupări factice (...). Lumea 
poluează natura pură modelată de Creator (...). Cadrul său veritabil este 
natura liberă (...). Trebuie oare să amintim aici toate aceste personaje care, 
într-un salon, într-un bar - în atmosfera denaturată şi artificială a „lumii“ - 
s-au simţit dintr-odată înecate de un val imens de disperare? (...) Or, 
Mauriac este întotdeauna pentru adevăr împotriva minciunii, pentru spirit 
contra tradiției, pentru autenticitatea raporturilor directe de la persoană la 
persoană... lar această noblețe înnăscută, această puritate loială, această 
ingenuilate incoruptibilă, această hotărâre de neclintit de a denunța orice 
falsificare, este ceea ce face să țâşnească din întreaga operă a lui Mauriac o 
chemare insistentă către ceea ce zace mai palpitant şi mai sincer în noi... 
În plus, toate acestea - această autenticitate fără fard, această absență 
candidă şi îndrăzneață a măştii şi a armurii - sunt ceea ce îl duce pe 


1 A. J. AYER, Language, Trutli aud Logic, pp. 37, 40, 43, 50. 
2V. PARETO, Traité de sociologie générale, 11, 8 1403, p. 791. 

Mauriac cu atâta nepărtinire si sinceritate, şi în ciuda catolicismului său 
absolut, în întâmpinarea necredincioşilor!. 


Sunt semnalate aici, grupate în mod spontan sub pana criticului, 
majoritatea expresiilor pe care le-am considerat caracteristice pentru 
termenul Il: nepoluat, nucleu, autentic, adevăr; cele care caracterizează 
termenul I: impuritate, suprastructură, factice, artificial, denaturat, 
minciună; ideea de mască, de fard; ideea că termenul I este obstacol 
(armură); în sfârşit şi aceea de eroare (a falsifica). 

Aceste câteva remarci referitoare la enuntarea cuplurilor nu 
trebuie deloc să ne facă să uităm că o expresie utilizată în mod curent 
pentru a indica o disociere este departe de a avea întotdeauna această 
semnificaţie. Astfel, adjectivul „etern” desemnează adesea un termen Il: 
pentru germanii adversari ai Celui de-al Treilea Reich, Germania eternă 
era Germania veritabilă, în opoziţie cu Germania nazistă, tranzitorie, 
aparentă; dar pentru Hitler, acest adjectiv alipit cuvântului „Germania“ 
nu era decât o formă a superlativului?. 


6 94. Enunturi care incită la disociere 


În faţa anumitor enunturi, nu putem evita disocierea noțională 
dacă ţinem, cum este normal, la aspectul semnificativ şi coerent 
totodată al gândirii. Aceste expresii invită la a disocia o noțiune, fără a 
preciza totuşi în ce fel va trebui să se efectueze disocierea. Contextul va 
arăta ceea ce trebuie să fie considerat termen | sau termen II. 

Astfel, acest distih al lui Schiller: 


Ce religie practic? Nici una dintre toate cele 
Pe care tu mi le numesti. - Şi de ce nici una? - Aceasta-mi e religia? 


1 Nelly CORMEAU, L'art de François Mauriac, pp. 183-184. Sublinierile ne aparțin. 
Trad A. S. 

2 V. KLEMPERER, L. T. I. Notizbucl eines Philologen, p. 202, p. 277. 

3 Welche Religion ich bekenne? Keine von allen 

Die du mir. - Und warum Keine? - Aus Religion! 

Citat de ERDMANN, Die Bedeu tung des Wortes, p. 61. 

î i e cititor, ru a întelege i A recu scă cuvântului 
îl obligă pe cititor, pentru a întel deea, să recunoască cuvântul 
„Teligie” două uzaje care corespund unei disocieri subintelese 


religie aparentă sau _religie pozitivă , religiile care sunt respinse 


religie veritabilă religie naturală 
corespunzând termenului I, cea care este practicată termenului II al 
cuplului. 


Acelaşi efort de disociere este cerut de expresia: 


Si duo faciunt idem, non est idem. / Dacă doi fac acelaşi lucru, nu este 
acelaşi lucru 


sau de această frază a lui Mirabeau: 
Or, un rege în acest caz nu mai este un regel, 


Mai multe dintre aceste expresii constituie ceea ce am numit figuri 
cvasi logice: tautologie aparentă, negare a unui termen prin el însuşi, 
identitate a contradictoriilor?. În expresii precum „afacerile sunt afa- 
ceri”, „un ban nu este [doar] un ban”, acelaşi termen nu poate fi luat de 
două ori în acelaşi sens. Mijlocul de a rezolva dificultatea va fi acela de 
a disocia în termeni | şi II. 

Această disociere va fi în acelaşi timp scopul vizat prin folosirea 
expresiei şi a justificării ei. Astfel, Sartre utilizează expresia „fiinţa este 
ceea ce este”. Într-o lungă argumentare, el îi contestă caracterul analitic. 
Interpretarea pe care i-o dă echivalează cu a disocia ființa în sine de 
fiinţa pentru sine. Formula, spune el: 


(...) desemnează o regiune aparte a fiinţei: cea a fiinţei în sine. Vom vedea 
că fiinţa pentru sine-lui se defineşte, dimpotrivă, ca fiind ceea ce nu este şi 
nefiind ceea ce este (...) faptul de a fi ceea ce eşti (...) este un principiu 
contingent al fiinţei în sine?. 


Necesitatea disocierii va putea rezulta dintr-o opoziție între un 
cuvânt şi ceea ce se consideră, în mod obişnuit, sinonimul lui, precum 
această constatare a lui Panisse: 


1 Cf. TIMON, Cartea oratorilor, p. 193. 

2 Cf. § 51: Analiticitate, analiză şi tautologie. 

3 J.-P. SARTRE, Fiinta şi neantul, p. 33. (Ed. rom.: Ed. Paralela 45, Piteşti, 2004, 
pp. 34-35.) 

Că mor, nu-mi pasă. Dar mă doare că părăsesc viața’. 


Expresiile paradoxale invită întotdeauna la un efort de disociere. 
De fiecare dată când este alipit unui substantiv un adjectiv, sau un 
verb, care pare incompatibil cu el (doctă ignoranță, durere preafericită, 
bucurie amară, a gândi ceea ce este de negândit, a exprima inexpri- 
mabilul, condiţiile de capitulare necondiționată), numai o disociere va 
permite înțelegerea. 

La fel stau lucrurile când, între noțiuni, este afirmat un raport 
inadmisibil, spre exemplu în această definiţie dată de Orfeu poetului: 


Este a scrie fără a fi scriitor?. 
Sau în aceste versuri din Plain-Chant: 


Cerneala de care mă servesc este sângele albastru al unei lebede, 
Care moare când trebuie pentru a fi şi mai vie‘. 


I s-ar putea asocia maxima respectată de viața japoneză „a pierde 
pentru a câştiga” ale cărei aplicații, descrise de Ruth Benedict, arată că 
ceea ce se pierde nu este decât termenul I în raport cu ceea ce se câştigă”. 

Cât despre raportul de determinare între termeni identici, el nu va 
invita doar la o disociere, ci va sugera că aceasta aprofundează o primă 
disociere, dovadă expresia „sufletul sufletului” de care uzează 
Jankélévitcht, expresie care se suprapune unei disocieri în care suflet era 
termen Il. 

Turnări precum cele pe care tocmai le-am descris formează ceea 
ce s-a numit paradoxism, antiteză formulată cu ajutorul unei alianțe de 
cuvinte care par a se exclude reciproc, sau figura pe care Vico o 
numeşte oximoron, „a nega un lucru pentru ca el să fie ceea ce este“8. Le 


IM PAGNOL, César, p. 24. 

2 Pentru acest ultim paradox, cf. The memoirs of Cordell Hull, pp. 1570 la 1578. 

3 J. COCTEAU, Orphée (film), în Empreintes, număr consacrat lui Jean Cocteau, 
mai-iul. 1950, p. 163. 

4]. COCTEAU, Plain-Cliant, ibid., în epigraf, p.9. 

5 Ruth BENEDICT, The Chrysanthemum and the Sword, p. 266. 

6 V. JANKÉLÉVITCH, Traité des vertus, p. 58. 

7 BARON, De la Rhétorique, p. 361. 

8 VICO, Instituzioni oratorie, p. 151. 

regăsim, de asemenea, foarte adesea în poliptotă, utilizare a aceluiaşi cuvânt 
sub mai multe forme gramaticale, în antimetateză sau antintelabolà, 
reluare în două fraze succesive a aceloraşi cuvinte într-un raport inver- 
sat, uneori confundată cu comutarea?. 


$ 95. Definiţiile disociative 


Definiţia este un instrument al argumentării cvasi logice”. Ea este, 
de asemenea, un instrument al disocierii notionale, în special de fiecare 
dată când pretinde că furnizează sensul veritabil, sensul real al noțiunii, 
opus uzajului său obişnuit sau aparent. Astfel Shrî Aurobindo, pentru a 
defini „munca“, după ce a eliminat concepțiile mai uzuale, ne 
furnizează ceea ce consideră el „adevărul mai profund al muncii”: 


Prin „muncă” înțeleg acţiunea făcută pentru Divinitate şi din ce în 
ce mai mult în uniune cu Divinitatea - doar pentru Divinitate, şi nimic 
altceva’. 


Adam Smith, respingând celelalte criterii, mai uşor de întrebu- 
intat, mai „naturale şi mai evidente”, dar instabile, prin care este „în 
general estimată” valoarea bunurilor, declarase: 


Munca este măsura reală a valorii de schimb a tuturor mărfurilor’. 


Opunând natura lucrurilor semnificației cuvintelor, Spinoza ne 
avertizează că definițiile sale se îndepărtează de uzaj: 


Ştiu că uzajul dă acestor cuvinte un alt sens. Dar scopul meu este de 
a explica, nu semnificaţia cuvintelor, ci natura lucrurilor, şi este suficient 
să desemnăm pasiunile sufletului cu nume care nu se îndepărtează 
complet de semnificația pe care le-a dat-o uzajul lor, pentru ca cititorul să 
fie avertizat o dată pentru totdea una‘. 


1 Ibid., p. 150. 

2 Cf. § 92: Rolul cuplurilor filosofice şi transformările lor. 
3 Cf. § 50: Identitate şi definiţie în argumentare. 

4Shri AUROBINDO, Ghidul yoga, pp. 207-208. 

5 Adam SMITH, The wealth of nations, pp. 31-32. 

e SPINOZA, Etica, Partea a III-a, Apendice, 2", explicaţie. 

Respingerea concepției vechi, ca necorespunzând realității, este pe 
deplin explicitată în acest pasaj al lui Berkeley relativ la posibilitatea de 
a menţine noțiunea de materie grație unei definiții noi: 


(...) nu există materie, dacă prin acest termen se înțelege o substanță 
negânditoare care există în afara inteligenţei: dar dacă prin materie se 
înțelege un lucru sensibil a cărui existență constă în a fi percepută, atunci 
există materiel. 


Orice încercare de a face cunoscut prin discurs termenul II - care 
nu este niciodată cunoscut în mod direct - va putea fi considerată ca o 
definiţie a acestui termen, adică exprimarea criteriilor care trebuie să ne 
permită să-l delimităm. Sistemul întreg va putea astfel servi drept 
definiție. Dar unele expresii formează o pauză, o articulație în 
înlănțuirea gândirii, pentru că ele sunt o expresie relativ condensată a 
ceea ce caracterizează un anumit termen II. 

Această formulare poate fi foarte diversă; acesta va fi, în special, 
enunţul unei condiţii: 


O gândire religioasă este autentică atunci când este universală prin 
orientarea sai, 


Adesea, a afirma că cutare lucru cade sub cutare concept, sau că 
nu cade, înseamnă să introduci indirect o definiţie disociativă, mai ales 
atunci când introducerea unui caracter nou devine criteriu pentru 
corecta utilizare a noțiunii. Aşa se facă că Isocrate spune, despre 
lacedemonieni, despre care el recunoaşte că au fost zdrobiţi la Termopile: 


(...) nu este permis a spune că au fost învinşi, fiindcă nici unul n-a 
preferat să fugă?. 


Extinderea unor concepte corespunde uneori unei redefiniri diso- 
ciative, ca în acest pasaj din Cicero: 


Judecători, violență nu este numai ceea ce atinge corpul şi viaţa 
noastră; este ceva mult mai grav, ceva care, prin ameninţări de moarte, 


! BERKELEY, Trei dialoguri între Hylas şi Philonous, al 3-lea dial., p. 213. 

2 S. WEIL, L'enracinement, p. 84. 

3 ISOCR ATE, Discursuri: Panegiricul Atenei, 8 92. (Ed. rom.: Buc., Editura pentru 
Literatură, 1969, vol. I, p. 146.) 

aduce spaimă în sufletul nostru şi adesea îl clatina din starea lui normală 
şi îl aruncă in disperare!. 


Extinderea conceptului se combină cu o minimalizare a ceea ce 
constituia conceptul uzual: violența asupra corpului, cea mai vizibilă, 
va deveni cu uşurinţă, dacă nu suntem atenţi, termen |. 

Un procedeu destul de curios constă în a da două definiţii, care, în 
loc să fie tratate ca intersanjabile?, corespund una unui termen |, cealaltă 
unui termen IL. lată ce spune Lecomte du Noiiy despre civilizație: 


În primul rând, o definiţie statică: Civilizaţia este inventarul des- 
criptiv al tuturor modificărilor pe care numai creierul le aduce condiţiilor 
morale, estetice şi materiale ale vieții normale ale omului în societate. 

În al doilea rând, o definiție dinamică: Civilizaţia este rezultatul 
global al conflictului dintre memoria evoluției anterioare a omului, care 
persistă în el, şi ideile morale şi spirituale care tind să-l facă să o uite?. 


Rezultă în mod clar din comentarii faptul că definiția dinamică 
este primordială în ochii autorului: ea corespunde realului, acelui ceva 
care este profund; definiţia statică corespunde pasagerului, aparentei; 
datorită ei, se face loc pentru ceea ce este grosso nodo definiția obisnu- 
ită. Dar cele două definiţii sunt între ele într-un raport care corespunde 
unui cuplu, _static , reluat în filosofia bergsoniană. 

dinamic 

Stevenson, pornind de la o reflecţie asupra rationamentului moral, 
a calificat definițiile de genul celor despre care vorbim drept „definiţii 
persuasive”4, pentru că ele păstrează sensul emotiv al noțiunilor, cel 
care trebuie să-l influenţeze pe interlocutor, modificând totodată sensul 
lor descriptiv. Indubitabil, pentru orator, într-un mare număr de cazuri, 
este vorba despre o simplă tehnică de persuasiune. Dar, în afară de 
faptul că deosebirea dintre aspectul emotiv şi cel descriptiv al unei 


1 Citat de QUINTILIAN, Arta oratorică, vol. II, cartea VII, cap. III, 8 17. (Ed. 
rom.: Minerva, Bucureşti, 1974, p. 248.) 

2 Cf. § 50: Identitate şi definiţie în argumentare. 

3 LECOMTE DU NOÛY, L'homme et sa destinée, pp. 123-124. 

1 Ch. L. STEVENSON, Ethics and language, p. 210; cf. şi în The Emotive Theory of 
Ethics, symposium, Aristotelian Society Supplementary, Val XXII, 1948, 
communications de R. ROBINSON, pp. 89-92, şi H. J. PATON, p. 112. 

noțiuni este discutabilă}, modificarea operată poate rezulta dintr-o 
convingere intimă pe care o considerăm conformă cu realitatea lucru- 
rilor şi pe care am fi gata să o justificăm. Preferăm să insistăm asupra 
modului în care definiția disociază o noțiune în termeni | şi Il, oricare 
ar fi motivul acestei disocieri. Să remarcăm, de altfel, că se poate 
întâmpla, ca’ în cazul definiției muncii dată de Shrî Aurobindo, ca 
procedeul să nu aibă scopul de a transfera asupra unui sens nou o 
valoare admisă, ci de a valoriza o noţiune, de a-i acorda un prestigiu de 
care era lipsită în uzajul său anterior. 

Uneori, disocierea va opune un sens tehnic unui sens mai uzual. 
Adoptarea unui sens tehnic, rezervat unui anumit domeniu, ar putea să 
nu aibă deloc influență asupra conceptului vechi şi să treacă drept 
simplă convenție de limbaj. Dar se întâmplă rar ca o discuţie să se 
desfăşoare în întregime în interiorul unei ştiinţe constituite?. lar în 
momentul confruntării dintre noțiunea tehnică şi noțiunea uzuală, una 
dintre ele - cea care contează pentru auditoriu - va putea juca în raport 
cu cealaltă rolul termenului IL Termenul tehnic va fi cel care se va 
bucura în general de acest privilegiu. Dar uneori, dimpotrivă, el va 
deveni termen I, ca în acest argument al lui Demostene: 


Departe de a spune că nu sunt obligat să prezint o dare de seamă 
(aşa cum preciza acest individ calomniindu-mă), recunosc că toată viaţa 
mea am de dat seamă de tot ce am gestionat sau îndeplinit în faţa voastră 
ca om politic?. 


„Darea de seamă”, în sens administrativ, tehnic, lasă loc noțiunii 
morale mai generală, mai esențială şi pe baza acestui ultim sens, consi- 
derat drept termen II, se va derula în mare parte continuarea argumen- 
tării. 

Multe antiteze sunt aplicaţii ale definiţiei disociative prin faptul că 
opun sensului normal, pe care l-am putea crede unic, un sens care ar fi 
mai degrabă cel al unui termen II. Astfel, despre această antiteză speci- 
ală care era numită enantioză şi pentru care Vico ia exemplul din Cicero: 


! Cf. § 35 şi Ch. PERELMAN şi L. OLBRECHTS-TYTECA, Les notions et 
l'argumentation, în vol. Semantica, Arch. di Filosofia, 1955, p. 254. 

2 Cf. 8 50: Identitate şi definiţie în argumentare. 

3 DEMOSTENE, Discursuri: Pentru coroană, 8 111. 

Există aşadar, judecători, această lege nu scrisă, ci înnăscută!. 


Definiţia este întotdeauna o alegere?. Cei care recurg la ea, mai 
ales dacă este vorba despre o definiție disociativă, vor pretinde, în 
general, că au desprins adevărul, unicul sens al noţiunii, cel putin 
singurul rațional, sau singurul care corespunde unui uzaj constant. 
Precum Simone Weil: 


Nu s-ar putea găsi o altă definiție cuvântului națiune decât totali- 
tatea teritoriilor care recunosc autoritatea unui aceluiaşi stat?, 


sau precum Schopenhauer: 


Arta are ca scop facilitarea cunoaşterii Ideilor lumii (în sens plato- 
nician, singurul pe care îl admit pentru cuvântul Idee) 3. 


Această pretenție este legată de funcționarea discursului nonfor- 
mal. Ea nu va fi străină nici chiar celor care denunţă rolul abuziv pe 
care îl joacă definiția unor termeni: Crawshay-Williams consideră că 
discuțiile asupra sensului cuvântului „good” sunt inutile căci: 


În măsura în care cuvântul „bine” are un sens obiectiv rezonabil „în 
uz”, se pare că este necesar să-l identificăm cu fericirea şi cu bunăstarea 
oamenilor, şi încă a oricâtor oameni este posibils. 


Se întâmplă să se apeleze, pentru a justifica definiţia, la etimo- 
logie, savantă sau populară: se va propune astfel un uzaj al noțiunii 
despre care se pretinde că este primar, autentic, adică real, şi care este 
desprins dintre falsificările ulterioare. Jean Paulhan şi-a îndreptat pe 
bună dreptate atenția asupra acestei recurgeri la etimologie care i-a 
inspirat remarci pertinente€. 


1 VICO, Instituzioni oratorie, p. 150. (CICERO, În apărarea lui Milo, Univers, 
Bucureşti, 1973, p. 107. Traducere de Mihai Popa.) 

2 Cf. $ 50: Identitate şi definiţie în argumentare. 

3 S. WEIL, L'enracinement, p. 90. 

1 SCHOPENHAUER, ed. Brockhaus, vol. 3: Die Welt als Wille und Vorstellung, 
Zweiter Band, Kap. 34, p. 466. 

SR CRAWSHAY -WILLIAMS, The com forts of unreason, p. 125. 

6J. PAULHAN, La preuve par l'étymologie. 

Foarte apropiată de argumentarea prin etimologie este argumen- 
tarea bazată pe sintaxă, ca în acest pasaj al lui Sartre: 


Sinele n-ar putea fi o proprietate a ființei-în-sine. Prin natură el este 
un reflectat, aşa cum îl indică îndeajuns sintaxa şi, în special, rigoarea 
logică a sintaxei latine şi distinctiile stricte pe care gramatica le stabileşte 
între folosirea lui „ejus” şi cea al lui „sui“. (...) El indică un raport al 
subiectului cu el însuşi, iar acest raport este chiar o dualitate, dar o 
dualitate aparte de vreme ce cere simboluri verbale speciale’. 


Şi, de asemenea, foarte apropiată va fi argumentarea care constă în 
a semnala instituții primare sau practici elementare pentru a da unor 
concepte actuale semnificaţia lor veritabilă, care nu este cea comună?. 

Este cunoscută utilizarea netemperată a etimologiei de către exis- 
tentialisti, şi francezi şi germani, pentru a-şi sprijini tezele. Se întâmplă 
totuşi ca, în anumite circumstanțe, un autor, care se sprijină în mod 
natural pe etimologie, să respingă explicit această legătură dintre limbaj 
şi real: 


Aceste necesități ale sintaxei ne-au obligat până acum să vorbim 
despre „conştiinţa nepozitionalä de sine”. Dar nu mai putem uza mult 
timp de această expresie în care „de sine Je trezeşte încă ideea de cunoaş- 
tere. (Vom pune de acum înainte acel de" -ul între paranteze pentru a 
indica faptul că el nu răspunde decât unei constrângeri gramaticale) 3. 


Pentru a justifica această respingere a constrângerii sintactice, 
invocată în altă parte, autorul ar fi recurs fără îndoială la o nouă 
disociere, gramatică , respingând în gramatică, aici termen |, ceea ce nu 

sintaxă 
corespunde realităţii filosofice aşa cum o concepe el. 

Recurgerea la etimologie nu se va limita la a găsi sensul cel „bun” 

al unui cuvânt, la a-l disocia ca termen II, legând acest recurs, orice s-ar 


1 J.-P. SARTRE, Fiinţa şi neantul, p. 118-119. (Ed. rom.: Ed. Paralela 45, Piteşti, 
2004, p. 131.) 

2 Ex. G. BATAILLE: Le temps de la révolte (II), Critique, 56, p. 33, pe tema 
amok-ului şi a suveranităţii autentice. 

3 J.-P. SARTRE, Fiinţa şi neantul, p. 20. (Ed. rom.: Paralela 45, Piteşti, 2004, p. 30. 
Trad. de Adriana Neacşu.) 

zice de ideea unei lumi care degenerează. Uneori accentul se va pune 
pe trecerea de la un termen la un altul. Astfel Alain: 


Nu există gândire fără cultură, şi nici fără cult, întrucât este acelaşi 
cuvânti. 


Recunoaşterea raportului dintre cult şi cultură este prezentată ca 
fiind descoperirea adevărului; evoluția semantică este considerată 
drept opera uitată a unei umanitäti raționale, un drum care ne fusese 
ascuns de vălul ignoranței şi care trebuie regăsit. 

Pentru că este tehnică, sau pentru că ea este prezentată ca fiind 
singura valabilă, sau pentru că se inserează într-un ansamblu de 
cupluri filosofice legate între ele, disocierea noțiunilor tinde să le redea 
sensul lor mai precis. Dar acest efort de precizare nu reuşeşte dacât în 
măsura în care ne plasăm în interiorul cadrului tehnic, în care facem 
tabula rasa din toate celelalte acceptiuni, în care se aderă la un sistem în 
totalitatea lui. Pentru cel care, dimpotrivă, nu se închide între limitele 
sale, definiția disociativă introduce, cel mai adesea, o nouă posibilitate 
de utilizare a noțiunii primare, care vine să se adauge uzajelor ante- 
rioare şi face chiar prin aceasta noțiunea mai confuză. 

Să adăugăm că definiţia disociativă a unei noţiuni poate consta în 
a afirma că ea este iremediabil confuză, că uzajul său univoc nu este 
decât iluzie, termen |, uzaj partial, de moment, şi că, pentru a rezolva 
incompatibilitätile pe care aceste aspecte ale termenului I nu au cum să 
nu le suscite, nu are alte posibilități decât acelea de a le deosebi atent de 
un termen IL care ar fi noțiunea reală, esenţială, insesizabilă în mod 
direct în plenitudinea şi în confuzia sa. 


$ 96. Retorica în calitate de procedeu 


Disocierile nu acționează numai asupra noțiunilor utilizate în 
argumentare, ci şi asupra discursului însuşi, căci auditorul practică 
relativ la el, fie spontan, fie pentru că este invitat să o facă, disocieri 
care sunt de o importanţă capitală. 


1 ALAIN, Histoire de mes pensées, p. 217, semnalată de J. PAULHAN, La preuve 
par l'étymologie, p. 17. 

Un procedeu este un mod de operare pentru obținerea unui anu- 
mit rezultat, precum procedeul de fabricare, mijloc tehnic pentru 
confecționarea unui produs. Ceea ce se prezintă de la bun început ca 
mijloc, ca prâcedeu, este apreciat după eficacitatea sa, şi încă la justa lui 
valoare. Dar se întâmplă foarte des ca termenul „procedeu“ să fie 
descalificant, ca el să desemneze termenul | dintr-un cuplu filosofic şi 
să fie sinonim cu falsa aparenţă. Întelegem să denunțăm în acest fel 
ceea ce se pretinde a fi consecință naturală a unei stări de lucruri şi nu 
ar fi în realitate decât păcăleală, artificiu, mijloc imaginat în vederea 
unui scop; precum lacrimile mincinoase, sau complimentele excesive, 
procedee pentru a înduioşa sau pentru a flata. 

Argumentarea destinată celuilalt, elocventa sub toate formele ei, a 
avut de suferit din cauza acestei descalificări şi este în mod constant 
expusă la ea. Aceasta poate atinge cutare argument, cutare discurs 
particular, artă oratorică în întregul ei. Adesea este suficient să le califici 
drept retorice pentru a răpi enunturilor eficacitatea lor. Multe sunt 
asemenea acelor acte ale căror efecte nu se produc decât atunci când nu 
pentru aceste efecte au fost ele realizatel. 

Tratate drept procedee oratorice sau retorice, mijloacele de 
persuasiune sunt descalificate ca artificiale, formale, verbale - regăsim 
aici termenii I caracteristici cuplurilor artificial, formă, verbal. Această 

natural fond real 
devalorizare este de aşa natură, încât discursului reflectat, premeditat, i 
se va prefera discursul spontan, neapretat, oricare ar fi imperfectiunile lui. 

Nu poate constitui procedeu ceea ce este rezultatul unui impuls 
irezistibil. De aceea, scriitorul, poetul, oratorul se vor prezenta ca fiind 
sub influenţa unei Muze care îi inspiră, a unei indignări care îi animă: 
ei vor fi purtătorii de cuvânt ai unei forte care îi domină şi care le 
dictează discursul. Această viziune romantică traduce cu ajutorul unui 
cliseu, răsuflat astăzi, ceea ce maeștrii stilului şi marii oratori, de la 
Pseudo-Longinus la Bossuet, au subliniat mereu: elocventa cea mai 
eficientă este cea care pare a fi consecința normală a unei situaţii. 
Bossuet, parafrazându-l pe Sfântul Augustin, va spune: 


1 Cf. 8 92: Rolul cuplurilor filosofice şi transformările lor. 

(...) elocventa, pentru a fi demnă de a avea vreun loc în discursurile cres- 
tine, nu trebuie să fie căutată cu prea mult sârg. Ea trebuie să vină de la 
sine, atrasă de grandoarea lucrurilor şi pentru a-i servi drept interpret 
înțelepciunii care vorbeşte!. 


Va fi perceput ca procedeu discursul resimţit ca nederivând din 
obiectul său. Când auditorii sunt în comuniune cu oratorul, în respectul 
sau admiraţia valorilor glorificate, cu ocazia unui discurs epidictic, 
acesta va fi rar perceput ca procedeu; dar lucrurile nu vor sta la fel 
pentru terți neinteresati de aceste valori. „Acestea nu sunt decât 
cuvinte” este o acuzaţie care se lansează altora când aceştia exaltă ceea 
ce ni se pare a fi inutil, întrucât acelea nu sunt valorile noastre?. Când 
Chaignet, după atâția predecesori, repetă: 


Ceea ce este natural persuadează, în timp ce artificiul de compoziţie 
şi de expresie pare, când este perceput, o capcană întinsă bunei-credinte a 
auditorului, care este indignat de această păcăleală şi simte din această 
cauză o nemulțumire care nu favorizează persuasiunea?, 


el are incontestabil dreptate - să notăm în trecere termenii „capcană“, 
„artificiu”, „păcăleală“, caracteristici pentru ceea ce se transformă în 
termen | -, dar cu această restricţie că, foarte adesea, calificarea drept 
procedeu rezultă dintr-un dezacord de fond. Tocmai faptul că audi- 
torul nu-şi imaginează că poți fi emoționat în faţa evocării anumitor 
valori face din exprimarea acestei emoţii o păcăleală, o capcană întinsă 
alteritätii. 

Impresia de procedeu poate fi totusi resimtitä, chiar si în cazul 
unui acord asupra valorilor, când oratorul pare cä adoptä reguli si 
tehnici care, prin natura lor uniformă, sau căutată, nu par a se mula în 
mod natural pe obiect. Nu vom mai găsi nimic de zis dacă, într-o 
revistă de publicitate elvețiană“ care laudă diferitele trasee turistice, 
citim descrierea funicularului celui mai lung, sau a celui mai îndrăzneţ, 
sau dacă acelaşi buletin conţine douăzeci de reclame, fiecare începând 
cu un alt superlativ, iar percepția procedeului devine de un comic 


1 BOSSUET, Sermons, vol. II: Sur la parole de Dieu, p. 151. 
2 Cf. J. PAULHAN, Les fleurs de Tarbes, p. 84. 

3 A. Ed. CHAIGNET, La rhétorique et son histoire, p. 455. 
1 La Suisse, aug.-sept. 1948. 

irezistibil. Tipul acesta de procedeu este cel al ferestrelor false, 
inadecvate la real, întrucât ele nu există decât pentru simetrie: 


Cei care construiesc antiteze forțând cuvintele sunt asemenea celor 
care fac ferestre false pentru simetrie: scopul lor nu este să vorbească bine, 
ci să potrivească figurile de stil!. 


Fără ca mijloacele utilizate pentru a persuada să aibă nimic meca- 
nic, sau forţat, sau artificial, simpla prezență a unor scheme argumenta- 
tive, a unor tehnici de persuasiune transferabile, din punct de vedere 
teoretic, la alte discursuri, poate ajunge pentru a sugera acuzația de 
procedeu. 

Pentru ca aceasta să poată fi susținută, trebuie ca tehnica argu- 
mentativă, descalificată ca procedeu, să nu poată fi interpretată încă şi 
mai bine, ca şi cum ar corespunde exact naturii înseşi a lucrurilor; or 
din cauza ambiguitätii situaţiilor argumentative aceasta este adesea o 
problemă greu de rezolvat. Atunci când anticii calificau drept culoare o 
interpretare a realității, favorabilă tezei apărate?, ei presupuneau o 
realitate obiectivă a faptelor, împodobită, modificată, de către orator - 
terminologia însăşi, şi aici, o aminteşte pe aceea bine cunoscută a 
termenilor D. Dar existenţa acestei realități obiective, care nu coincide 
exact cu interpretarea propusă, nu este dovedită. Un procedeu uşor de 
decelat nu numai că ar avea eficacitate scăzută, dar nu ar servi, 
asemenea unei minciuni evidente, decât la a-l confunda pe autorul lui. 
Totuşi reversul dificultății de a depista un procedeu este că orice act cu 
consecințe favorabile pentru agent este susceptibil a fi considerat 
procedeu, ceea ce în ultimă instanță va arunca o bănuială asupra 
oricărei conduite conştiente! şi explică de ce fiecare crede că-şi cunoaşte 
propriile mobile: 


1 PASCAL, Cugetări, p. 834 (27 ed. Brunschvicg). (Ed. rom: Editura Aion, Oradea, 
1998, p. 163.) 

2 Cf. 8 30: Interpretarea datelor. 

3 QUINTILIAN, Arta oratorică, vol. II, cartea IV, cap. II, 8 88, 8 97; SENECA 
RETORUL, Controverse şi suasorii, Introducere, P. IX. 

4 SCHOPENHAUER, Parerga şi Paralipomena, Il, Remarci Psihologice, § 340, p. 611. 

Ratiunile pe care le descoperim singuri ne conving de obicei mai 
lesne, decât cele apărute în mintea celorlalți!. 


Disocierea nu se operează deci pentru a elimina o incompati- 
bilitate. Ea implică faptul că avem - pe un plan care poate varia, de 
altfel, - o concepţie despre real, criteriu care permite decelarea proce- 
deului („argumente veritabile”, „realitatea sentimentelor oratorului”, 
„realitatea faptelor enunțate”). O concepție despre realitate şi o concep- 
tie despre procedeu se implică reciproc; ca în orice disociere, nu există 
termen | fără termen II. Dar nu trebuie să neglijăm faptul că tot ceea ce 
favorizează percepția ca procedeu, aspectul mecanic, exagerat, abstract, 
codificat, formal, al discursului va sugera căutarea unei realități care 
s-ar disocia de el. 


Cum trebuie să reactionäm împotriva descalificării discursului ca 
procedeu sau, şi mai bine, cum trebuie ea prevenită? 

Afirmând, după cum am văzut, că discursul este consecința unui 
fapt. Dar şi printr-o serie de tehnici dintre care unele încearcă mai ales 
să prevină evocarea unei disocieri, celelalte să furnizeze indicii care să 
garanteze că aceasta nu este oportună. 

Adecvarea stilului la obiectul discursului, aşa cum o concepe 
auditorul, evită disocierile de care trebuie să ne temem imediat: 


Stilul va avea potrivire cu subiectele propuse; căci mintea audi- 
torului trage o concluzie greşită, că oratorul vorbeşte în chip adevărat, 
întrucât în asemenea împrejurări, astfel sunt dispuşi auditorii încât 
consideră, deşi nu este aşa cum spune vorbitorul, că lucrurile stau astfel, 
şi întrucât cel care audiază încearcă mereu simpatie pentru cel care 
vorbeşte patetic, chiar dacă nu spune nimic?. 


Unii oratori sau scriitori, pentru a sublinia mai bine ceea ce este 
serios şi sincer în propria lor atitudine, o opun la ceea ce ar fi procedeu. 
Astfel, Mirabeau, în discursul său despre contribuția cu un sfert din 
venituri: 


1 PASCAL, Cugetări, p. 833 (10 ed. Brunschvicg). (Ed. rom.: Ed. Aion, Oradea, 
1998, p. 158.) 

2 ARISTOTEL, Retorica, cartea III, 8 7, 1408 a. (Ed. rom.: Editura IRI, Buc., 2004, 
p. 317.) 

Ei! Domnilor, apropo de o ridicolă moţiune de la Palais-Royal, de o 
rizibilă insurecție (...) aţi auzit nu de mult aceste cuvinte îndârjite: Catilina 
se află la porțile Romei, şi noi deliberăm! Şi bineînţeles, nu erau în jurul 
nostru nici Catilina, nici pericole, nici conspirații, nici Roma... Dar astăzi 
falimentul, hidosul faliment este aici...! 


Simone Weil evocă în mod asemănător riscul de a vedea luată o 
formulă drept propagandă: 


A discredita astfel de cuvinte [Spiritualitatea muncii] lansându-le în 
domeniul public fără precautii infinite ar însemna să se facă un rău 
ireparabil... Ele nu trebuie să fie o lozincă (...). Singura dificultate este 
neîncrederea dureroasă şi, din nefericire, prea legitimă, a mulţimii, care 
priveşte orice formulă putin mai elevată ca pe o capcană întinsă naivi lor?. 


Această tehnică, prin însuşi faptul că face aluzie la existenţa unor 
procedee, nu este lipsită de pericole, mai ales atunci când adecvarea 
enuntului la real nu este, pe de altă parte, puternic garantată. Totuşi, 
oratorul îşi poate lua uneori acest risc. Astfel, P.-H. Spaak, tratând 
drept „precauţie oratorică” un omagiu adus Americii, inserat în mijlo- 
cul unui discurs în favoarea Europei, suscită în mod intenționat disocierea 
procedeu în timp ce căldura omagiului incită la a o lua drept realitate, 
realitate 
disocierea permite evitarea acuzatiei de americanofilie. 

Unul din sfaturile date cu cea mai mare insistență de către profe- 
sorii de retorică din Antichitate era acela de a face elogiul calităţilor 
oratorice ale adversarului şi de a le ascunde, de a le minimaliza pe ale 
tale. Sfat urmat de Antonius: 


Nu sunt un vorbitor, cum este Brutusf. 


Şi pe care nu îl neglija Bismarck: 


1 MIRABEAU L'AÎNE, Collection complète des Travaux à l’Assemblée nationale, 
vol. 2: Discours sur l'établissement de la contribution patriotique, pp. 186-187. T 

2 S. WEIL, L'enracinement, pp. 88-89. 

3 QUINTILIAN, Arta oratorică, vol. II, cartea IV, cap. L § 8; vol. III, cartea XI, cap. I, 
68 15, 17, 19. 

+ SHAKESPEARE, lulius Cezar, actul III, sc. II. (Ed. rom: Univers, Bucureşti, 
1986, p. 56.) 

De altfel, Domnilor, elocventa nu este deloc treaba mea... Eu nu 
sunt un orator (contestare în toate băncile), un avantaj pe care îl acord cu 
uşurinţă oratorului dinaintea mea!. 


Este bine nu numai să lăudăm în cuvinte elocventa adversarului, 
ci chiar să nu-i respingem niciodată argumentele, astfel încât el să pară 
un avocat mediocru?. Dacă prea marea reputație privind elocvenţa 
constituie un pericol3, şi mai ales reputația de abilitate, vom putea 
totuşi să anticipăm acest lucru, arătând că diminuarea forței de 
persuadare care rezultă de aici fiind inevitabilă, trebuie să ținem cont 
de ea: 


(...) Lisimah a calomniat discursurile mele mai ales pentru ca, dacă 
se va constata că sunt elocvent, să se pară că merit imputärile făcute în 
ceea ce priveşte destoinicia mea. Apoi, dacă eu, în discursurile mele, voi 
apărea mai prejos decât nădejdile puse în mine, voi să vă formaţi părerea 
că faptele mele sunt încă şi mai relei. 


Tot ceea ce trădează talentul trebuie eliminat, dacă dorim să 
evităm disocierea. Pentru a ne apăra contra ei, nimic nu e mai bun ca 
naturalul, cel care era atât de lăudat de către clasici; unele texte ale 
cavalerului De Méré sunt revelatoare în această privinţă: 


Arta bună, care face să excelăm în a vorbi, nu se arată decât sub o 
aparenţă naturală: ea nu iubeşte decât frumusețea simplă şi naivă: şi, deşi 
se străduieşte să-şi pună părțile frumoase în lumină, ea se gândeşte în 
primul rând să se ascundă... Găsesc că perfect este cel care se remarcă cel 
mai puţin, iar când lucrurile miros a artă şi a studiu, putem trage 
concluzia că cei care le spun nu au nimic din cele două, sau că nu ştiu să 
se servească de ele. 


1 Citat de H. WUNDERLICH, Die Kunst der Rede in iliren Hauptztigen an den 
Reden Bismarcks dargestellt, p. 1. 

2 Cf. QUINTILIAN, Arta oratorică, vol. II, cartea V, cap. XIII, 8 37, 104. 

3 Cf. CICERO, De oratore, cartea II, § 4, pe tema ignoranței afişate de Crassus şi 
de Antonius; Richard D. D. WHATELY, Elements of Rhetoric, Partea Il, cap. III, 
pp. 154-156. 

4 ISOCRATE, Discursuri: Asupra schimbului de bunuri, 8 16. (Ed. rom.: Ed. pt. 
Literatură, Bucureşti, 1969. p. 186.) 

5 Chevalier de MERE, Œuvres complètes, t. I: Les conversations (a 3-a, p. 47. 

Elementele care pot fi interpretate ca indicii de spontaneitate vor fi 
deosebit de eficace pentru a garanta adecvarea la real şi, de asemenea, 
pentru a favoriza persuasiunea: 


Unei persoane tinere îi scapă anumite lucruri mărunte, care conving 
pe deplin şi îl măgulesc în chip vădit pe cel pentru care sunt săvârşite. 
Bärbatilor nu le scapă mai nimic; alintările lor nu mai au spontaneitate, 
vorbesc, sunt întreprinzători, sunt grăbiţi - şi conving mai puţini. 


Totodată, chiar aceste indicii pot fi considerate procedeu şi este 
dificil, în faţa unui text, să i se determine spontaneitatea: efuziunile 
romantice sub clar de lună au devenit rapid un clişeu greu de luat în 
serios. 

J. Paulhan a descris cu finețe ofensivele teroriştilor şi a contra- 
teroriştilor în literatură?. El arată că nu există literatură fără retorică, 
prin care el înțelege o artă a exprimării. Dar mijloacele acestei arte îşi 
pierd din eficacitate pe măsură ce sunt percepute ca procedeu. Argu- 
mentarea nu scapă acestei devalorizări, decât în măsura în care oratorul 
sugerează, despre fapte şi despre el însuşi, o asemenea imagine încât 
nu suntem incitati să facem o disociere procedeu. 

realitate 

Indicii de stângăcie, indicii de sinceritate, sunt de asemenea utili 
pentru a evita disocierea procedeu şi se confundă de altfel în multe cazuri. 

realitate 

Ei vor acţiona fie prin simpla lor prezenţă, fie puşi în evidenţă de 
către orator sau de către un tert, Toate imperfectiunile, care par, la prima 
vedere, dăunătoare pentru efectul argumentativ, pot pe această cale să-l 
favorizeze pe acesta, iar unul dintre avantajele improvizaţiei ar fi să 
facă să apară, în mod spontan, indicii de stângăcie sau de sinceritate. 

Aceşti indici privesc nu numai exprimarea formală, ci chiar şi 
natura însăşi a argumentelor. Alegerea unor argumente irelevante 
pentru dezbatere dar atingând de aproape emoțiile oratorului va fi, tot 
atât de bine ca sunetul vocii sale, indice de sinceritate. Renunţarea la 
anumite tehnici, faptul de a produce argumente rău adaptate audi- 


1 LA BRUYÈRE, Caracterele, 14, 130. (Ed. rom.: Editura pentru Literatură, 
Bucureşti, 1968, Despre femei, 14, vol. I, p. 165.) 
2J. PAULHAN, Les fleurs de Tarbes. 

toriului pot să nu fie fără eficiență, iar argumentul pe măsură nu este 
întotdeauna, în ultimă instanţă, cel mai bun. Aşa cum Montaigne îi 
recunoaşte lui Tacit sinceritatea, în aceea că povestirile sale „nu se 
aplică întotdeauna la concluziile judecăților sale”1, Pascal vede dovada 
sinceritätii evangheliştilor în ceea ce par a fi imperfectiuni ale lui Isus: 


De ce e slab în agonia lui? Nu ştiu să zugrăvească şi o moarte la fel ? 
Ba da, căci acelaşi Sfânt Luca vorbeşte despre moartea Sfântului Ştefan, 
mult mai eroică decât a lui lisus Christos2. 


Indicii de pasiune pot face loc unor figuri: ezitarea, hiperbata sau 
inversiu nea, care substituie ordinii naturale a frazei o ordine născută din 
pasiune; absenţa legăturilor, amestecul de figuri, ca mărturie a pasiunii, 
au fost foarte bine descrise de Pseudo-Longinusf. Studiind degradările 
pe care emoția i le inspiră limbii, un psiholog avertizat, A. Ombredane, 
semnalează că: 


Toate aceste degradări ale limbii pot fi căutate prin procedeu literar 
şi multe dintre ele se integrează în stilistică: repetiţia, litania, sărăcirea 
vocabularului, hiperbola, suprimarea verbului, substituirea juxtapunerii 
cu subordonarea, suprimarea copulelor, ruptura construcției etc.5. 


Se regăsesc aici numeroase particularități, precum parataxa, hiper- 
bola, deja întâlnite şi care, în afara rolului lor argumentativ, pot fi indici 
de sinceritate. 


Tot ceea ce furnizează un argument împotriva tezei pe care o 
apără oratorul, inclusiv respingerea propriilor sale ipoteze€, se transfor- 
mă în indici de sinceritate, de loialitate şi creşte încrederea auditorilor. 
Orice enunț greoi, în special confesiunile, va fi prezumat sincer’. De 


1 MONTAIGNE, Eseuri, cartea III, cap. VIII, p. 913 (ed. rom., p. 508). 

2 PASCAL, Cugetări, p.1063 (800 ed. Brunschvicg). (Ed. rom.: Editura Aion, Oradea, 
1998, pp. 510-511.) 

3 QUINTILIAN, Arta oratorică, vol. II, cartea IX, cap. II, 8 19 (ed. rom., p. 26). 

1 LONGIN, Tratat despre sublim, cap. XVII, pp. 102-104. 

5 A. OBREDANE, L'apliasie et l'élaboration de la pensée explicite, p. 268. 

6 ARISTOTEL, Topica, cartea VIII, cap. I, 156 b. 

7 Cf. E. DUPREEL, Essais pluralistes, p. 114 (La deuxième vertu du XIX: siècle). 

asemenea, orice enunț care ameninţă să alieneze auditoriul. Şi aici vom 
avea figuri ale sincerității: licența! şi psendo-licenta?, numită uneori asteism?. 

Întrucât orice tehnică ce pare a fi contrară scopului de atins 
produce o mare impresie, nu vom ezita să uzăm de ea ca de un proce- 
deu suprem: 


Viaţa omului, scrie Graciân, e miliție contre malitiei omului: 
sagacitatea luptă cu stratageme de rea intenţie... Simularea sporeşte când 
îşi vede vicleşugul dibuit şi caută să amägeascä chiar cu adevărul; 
schimbă jocul spre a schimba tertipul şi face artificiu din neartificiu, 
înterneindu-şi astufia pe cea mai mare candoare. Dă fuga luarea-aminte, 
înțelegându-i perspicacitatea, şi descoperă tenebrele-mbräcate de lumină; 
descifrează intenţia, cu atât mai prefăcută, cu cât mai vădită“, 


Astfel mărturisirea, pe un ton ironic, a unui amor nesincer, îi dă 
eroului şansele de a fi luat în serios. Sensibilitate modernă, ne explică 
romancierul?, dar mai ales mecanism normal al persuasiunii. 

Când este sinceră conduita? Când nu este decât un procedeu care 
nu are decât aparențele sincerității? În lipsă de criteriu indiscutabil, 
disocierea procedeu poate continua la nesfârşit şi în mod contradictoriu: 

realitate 
folosirea acestei opoziții este cea care caracterizează, se pare, una dintre 
cele mai vechi fechné, cea atribuită lui Coraxt, şi pe care un schimb de 
scrisori apărute acum câțiva ani în New York Herald Tribune? va permite 
să fie suficient ilustrată. 

Un corespondent adresase ziarului o scrisoare, cu aspect profascist 
şi injurioasă pentru Statele Unite. Mai multi cititori au comentat-o, unul 
dintre ei văzând în ea o formă subtilă de propagandă comunistă. Dar, 


1 Retorica pentru Herennius, cartea IV, § 48. 

2 Ibid., § 49. 

3 CL BARON, De la Rhétorique, p. 356; J]. PAULHAN, Les figures ou la rhétorique 
décryptée, Cahiers du Sud, p. 371. 

+ B. GRACIÁN, L'homme de cour, p. 12. (Ed. rom.: Humanitas, Bucureşti, 1994, 
pp. 242-243 - Maxima a XIII-a.) 

5 ]. L. Curtis, Chers corbeaux, p. 96. 

6 ARISTOTEL, Retorica, cartea II, cap. 24, 1402 a. Cf. O NAVARRE, Essai sur la 
Rhétorique grecque avant Aristote, pp. 16 şi urm. 

7 De la 24 aprilie la 4 mai 1948 (Ed. de Paris). 

se întreabă alți cititori, nu ar putea fi un fascist cel care scrie o scrisoare 
pe care o doreşte atribuită propagandei comuniste cu scopul de a stârni 
opinia împotriva ei? Jocul interpretărilor s-ar putea continua pentru a 
atribui, alternativ, autorului, obiective procomuniste sau profasciste. 

Aristotel clasifică acest procedeu printre entimeme aparente şi dă 
legat de el exemplul următor: 


Dacă un om nu este expus la o acuzație, de exemplu, întrucât este 
slab, scapă de acuzaţie; căci nu este un lucru verosimil; de asemenea, 
scapă, dacă este expus la acuzaţie, de pildă, întrucât este puternic; căci nu 
este un lucru verosimil, fiindcă el urma să creadă că este verosimil!, 


pe care o găsim deja dezvoltată, dar cu mult mai puțină claritate, în 
Phaidros al lui Platon?. 

Este vorba despre argumente care opun ceea ce Aristotel numeşte 
verosimilul absolut verosimilului relativ şi care se sprijină pe o vero- 
similitate bazată pe ceea ce ştim despre normal, aceste elemente variind 
în mod constant în cursul argumentării. Agentul care îndeplineşte un 
act, sau care argumentează, se presupune că are cunoştinţă de criteriile 
realului pe care auditoriul său le va aplica şi că va acţiona în consecinţă. 

Acest procedeu este adesea utilizat la tribunal, ca în acest pasaj 
din Antifon: 


Dacă ura pe care o purtam victimei face credibile bănuielile actuale, 
nu este oare încă şi mai verosimil ca, prevăzând aceste bănuieli înainte de 
crimă, să mă fi ferit să o comit? 

(...) Iar cei care urăsc victima tot atât cât mine - erau mai mulţi de 
unul - nu este oare verosimil să fie ei cei care au asasinat-o, mai degrabă 
decât eu? Pentru ei nu era nici o îndoială că bănuielile aveau să cadă 
asupra mea, în timp ce eu ştiam bine că aş fi fost incriminat în locul Jon. 


Coraxul nu este decât o aplicare a disocierii procedeu în domeniul 
realitate 


1 ARISTOTEL, Retorica, IRI, Bucureşti, 2004. cartea II, cap. 24, 1402 a, p. 289. 
Traducere de Maria-Cristina Andrieş. 

2 PLATON, Phaidros, 273 b-c. Editura Ştiinţifică şi Enciclopedică, Bucureşti, 
1983. Traducere de Gabriel Liiceanu. 

3 ANTIFON, Prima tetralogie, 2. 3; 2. 6. Citat de O. NAVARRE, Essai sur ln 
Rhétorique grecque avant Aristote, p. 139. 

conjecturii. El incită la a îndeplini anumite acte exact pentru că sunt 
neverosimile şi diminuează, din motive inverse, şansele de a vedea 
îndeplinindu-se acte verosimile!. Quintilian ne sfătuieşte să ne luăm 
măsuri de precauţie atunci când judecătorul ne este prieten căci: 


există, uneori, judecători incorecti care folosesc această cale nedemnă de a 
se pronunța împotriva prietenilor şi în favoarea acelora cu care poartă 
duşmănie şi de a comite o nedreptate pentru ca să nu pară că au comis-o2. 


Revenirea coraxului poate continua la infinit? Da. Dar la un 
moment dat el va deveni foarte puţin persuasiv şi chiar comic, pentru 
că implică o excesivă capacitate de previziune. Nu trebuie să uităm de 
altfel că adesea, dacă este vorba despre un proces, nu este suficient să 
dezvoltăm coraxul numai în funcţie de una dintre părţi. Previziunilor 
uneia vor trebui să le corespundă previziuni inverse atribuite celeilalte. 

Întrucât coraxul este legat de cunoaşterea pe care o poate avea 
agentul despre ceea ce va fi presupus verosimil, una dintre riposte va fi 
de a invoca ignoranta criteriilor care servesc drept bază pentru această 
determinare, ceea ce ar exclude interpretarea situaţiei în funcţie de 
procedeu. Dar acesta este adesea un demers dificil. Simplul fapt de a nu 
fi putut prevedea că ar exista un litigiu, o problemă de conjectură care 
s-ar pune, poate fi totuşi suficient pentru a înlătura bănuiala. 

Coraxul este un procedeu de argumentare tipic retoric pentru că se 
bazează pe posibilități de interpretare multiple; el este propriu unui 
discurs non formal şi nu este imaginabil decât în faţa unei situații 
ambigue. 


1 Cf. ARISTOTEL, Retorica, cartea I, cap. 12, 1372 a. 
2 QUINTILIAN, Arta oratorică, Minerva, Bucureşti, 1974, vol. I, cartea IV, cap. I, 
6 18, p. 330. Traducere de Maria Hetco. 

Interacțiunea argumentelor 


$ 97. Interacțiunea şi forța argumentelor 


Am insistat, înainte de a întreprinde studiul analitic al argumen- 
telor, asupra caracterului schematic şi arbitrar al acestuia!. Elementele 
izolate în vederea studiului formează, în realitate, un tot; ele sunt în 
interacţiune constantă şi aceasta pe mai multe planuri: interacţiune 
între diverse argumente enunțate, interacțiune între acestea şi ansam- 
blul situaţiei argumentative, între acestea şi concluzia lor şi, în sfârşit, 
interacțiune între argumentele conţinute în discurs şi cele care îl au pe 
acesta din urmă drept obiect. 

Limitele pentru jocul de elemente în cauză sunt peste tot indecise. 

Într-adevăr, descrierea argumentelor chemate să interacționeze 
poate fi extinsă întotdeauna într-o dublă direcţie: printr-o analiză mai 
avansată a enunturilor, o analiză mai fină sau chiar dusă în mod diferit, 
şi prin luarea în considerare a unui număr crescut de argumente spon- 
tane având discursul ca obiect. 

De altfel, judecätile admise care determină situația argumentativă 
constituie întotdeauna un ansamblu cu contururile rău fixate: exten- 
sibil, urmând domeniile luate în consideraţie; instabil, continuare pen- 
tru momentele succesive ale argumentării; divizibil în mod variat, la 
dispoziţia tăieturilor diverse practicate în ele. 

În sfârşit, discursul însuşi, dacă are o unitate relativ bine definită 
în pledoaria avocatului sau în predica propovăduitorului, se poate 
întinde, în dezbaterile parlamentare sau familiale, pe mai multe zile şi 
poate rezulta din intervenţia mai multor persoane. Mai mult încă. Se 
întâmplă ca teza în discuție să nu fie concepută de către adversari, în 
acelaşi fel, se întâmplă ca, fiind termen de dezbatere pentru unul, să nu 
fie pentru celălalt decât o etapă spre o concluzie ulterioară; de unde, 


1 Cf. § 44: Generalităţi. 

decupajul realității despre care se face argumentarea fiind diferit, o 
aceeaşi opinie, o aceeaşi decizie, într-un sens, nu sunt exact opusul 
opiniei sau al deciziei în sens contrar. De aceea fixarea punctului de 
judecat este una dintre preocupările fundamentale într-o dezbatere 
judiciară; este o încercare de a-l desprinde pe acesta, de a-l insera într-un 
cadru stabilit din punct de vedere convenţional şi legal. 

Oricât de neclare ar fi deci condiţiile în care se desfăşoară feno- 
menele de interacțiune, ele sunt totuşi cele care determină în mare 
parte alegerea argumentelor, amploarea şi ordinea argumentării. 


Pentru a se orienta în efortul său argumentativ, oratorul utilizează 
o noțiune confuză, dar indispensabilă, se pare, aceea de forță a argumen- 
telor. 

Aceasta este cu siguranţă legată, pe de o parte, de intensitatea 
adeziunii auditorului la premise, inclusiv legăturile utilizate, pe de altă 
parte, de relevanta argumentelor în dezbaterea în curs. Dar intensitatea 
adeziunii, ca şi relevanta sunt la discretia unei argumentări care ar veni 
să le combată. De aceea, forța unui argument se manifestă atât prin 
dificultatea care ar exista în a-l respinge, cât şi prin propriile sale 
calități. 

Forţa argumentelor va varia deci în funcţie de auditorii şi de 
scopul argumentării. Aristotel notase că „exemplele aparțin mai ales 
genului deliberativ, în timp ce entimemele convin mai degrabă genului 
judiciar”! iar Whately, după cum se adresează unor spirite care doresc 
să se instruiască sau unor adversari cărora trebuie să le respingă 
criticile, îi sfătuieşte să utilizeze argumente de la cauză la efect, sau să 
se sprijine pe exemple?. Aceste două opinii ajung, să recomande exem- 
plul, adică ceea ce este capabil să întemeieze legături noi, acolo unde 
dispunem de mai puţine premise. 

Aici, principiul major rămâne întotdeauna adaptarea auditoriului 
la tezele pe care le admite, ținând cont de intensitatea acestei adeziuni. 
Nu este suficient să alegem premisele pe care să ne sprijinim: trebuie să 


1 ARISTOTEL, Retorica, cartea III, cap. XVII, 8 5, 1418 a; cf. R. VOLKMANN, 
Rhetorik der Griechen und Rômer, p. 33. 
2 Richard D D. WHATELY, Elements of Rhetorik, Partea 1, cap. III, § 1, p. 74. 

fim atenți, întrucât forța argumentului ține în mare parte de rezistența 
sa posibilă la obiecţii, la tot ceea ce admite auditoriul, chiar şi la ceea ce 
nu avem nici o intenţie să folosim, dar care ar putea veni să se opună 
argumentării!. 

În respingere, aceleaşi condiții. Alegerea este în plus aici ghidată 
de argumentul pe care îl combatem. 

fn cursul expunerii noastre, am arătat adesea la ce respingere se 
expunea o anumită argumentare: legătura, la refuzul legăturii?, exem- 
plul la exemplul invalidant?, analogia, la prelungirea analogiei*, diso- 
cierea la răsturnarea cuplului”. Aceste moduri de respingere au avan- 
tajul de a avea cu uşurinţă pretenţia de a fi relevante; dar toate celelalte 
moduri de respingere pot fi utilizate. Totuşi: obiecţia se va menţine cu 
uşurinţă în cadrul adoptat de orator: vom opune un loc al calităţii unui 
loc al cantităţii, unui loc al ordinii, pe cele ale existentuluit, cutumei i se 
va opune cutuma unui alt grup căruia îi apartinem în egală măsură. 
Printre toate motivele care ar putea fi invocate pentru a nu ține doliu 
după un părinte, cutare va spune de preferință, 


în familia mea nu se obişnuieşte să se poarte doliu”, 


iar dacă unul evocă valoarea utilului, celălalt se va baza pe cea a justiției. 
Dată fiind complexitatea factorilor de luat în considerare, fie şi 
numai pentru a aprecia dacă un argument are o forță oarecare, este 
curios să se constate că autorii tratatelor de retorică afirmă adesea fără 
ezitare, şi ca întâmplător, că forța argumentelor ne este cunoscută şi îşi 
bazează sfaturile referitoare la ordinea discursului, la înläntuirea repli- 
cilor, pe gradul de convingere pe care argumentele îl vor fi antrenat: 


1 Cf. § 29: Selecţia datelor şi prezenţa. 

2 Cf. § 89: Ruptura de legătură şi disocierea. 

3 Argumentarea prin exemplu. 

1 Cf. 585: Cum se utilizează analogia. 

5 Cf. § 92: Rolul cuplurilor filosofice şi transformările lor. 

e Cf. § 25: Utilizarea şi reductia locurilor. 

7 G. SMETS, Carnet sociologique, n. 50, Revue de l'Institut de Sociologie, 1950, n° 1, 
pp. 148-149. 

Ceea ce nu ne va fi greu så știm, întrucât ştim ce o determină în mod 
obisnuit!. 


Iluzie, am putea crede, dupä ceea ce tocmai am spus, si când ne 
amintim că Pascal a fost descurajat atunci când şi-a propus să exami- 
neze diferitele moduri de a plăcea?. 

Simpla cunoaştere a unor reacții individuale şi studiile cele mai 
avansate de psihologie diferenţială nu ar putea fi, într-adevăr, sufi- 
ciente pentru a măsura această forţă, căci în ea intră un element nor- 
mativ care poate fi considerat drept una dintre premisele argumentării 
sau care, cel putin, este inseparabil de noțiunea de forță. Într-adevăr, un 
argument puternic este oare un argument eficient, care determină adezi- 
unea auditoriului, sau un argument valabil, care ar trebui să o deter- 
mine? Forța unui argument constituie oare o calitate descriptivă sau 
normativă? Iar studiul ei ține de psihologia individuală şi socială sau, 
dimpotrivă, de logică? 

Această distincţie a două puncte de vedere, bazată pe o disociere 
normal, nu poate fi absolută - căci normalul, ca şi norma nu se definesc 
normă 
decât în raport cu un auditoriu ale cărui reacţii dau măsura normalului 
şi a cărui adeziune întemeiază normele de valoare. Totuşi, distincția 
este prețioasă când reacţiile unui anumit auditoriu sunt cele care 
determină normalul şi concepțiile altuia cele care furnizează criteriul 
normei. Superioritatea normei asupra normalului ar fi legată de cea a 
unui auditoriu asupra altuia şi acestei ierarhii de auditorii îi cores- 
punde, am constatat deja, distincţia dintre a persuada şi a convinge”. 
Disociind eficacitatea unei argumentări de validitatea ei, vom ajunge să 
aruncăm asupra ei suspiciunea, să-i diminuăm eficacitatea, chiar şi 
recunoscută de cel pe care a reuşit să-l persuadeze, ca în acest dialog 
dintre două personaje ale, lui Sartre: 


HUGO: - Ce vrei să cred? Îți spusesem că-i chinez. 
JESSICA: - Hugo! avea dreptate. 


1 Retorica pentru Herennius, cartea I, 8 10. 

2 PASCAL, Oeuvres, Bibl. de la Pléiade, De l'esprit géométrique et de l'art de persua- 
der, pp.375-379. (Ed. rom.: Ed. Ştiinţifică, Bucureşti, 1967, pp. 164-169.) 

3Cf. § 6: Auditoriile de interes filosofic: a persuada şi a convinge. 

HUGO: - Biata mea Jessica! Ce poţi tu să ştii? 
JESSICA: - Şi tu ce ştii despre el? Nu erai la largul tău in faţa lui. 
HUGO: - Drace! Cu mine nu-i era uşor. 


ESEA - Hugo! Vorbeşti fără tragere de inimă. Te-am privit în timp ce 

vorbeai cu Hoederer: te-a convins! 

HUGO: - Nu m-a convins. Nimeni nu mă poate convinge că trebuie să-mi 
mint camarazii. Dar dacă m-ar fi convins, ar fi un motiv în plus 
să-l ucid, pentru că asta ar dovedi că i-ar putea convinge şi pe 
alţii. 

O concluzie în fața căreia nu vrem să ne înclinăm ne face să ne 
îndoim de validitatea argumentelor a căror eficacitate am simtit-o noi 
înşine. 

Interacțiunea dintre normal şi normă acţionează în ambele sen- 
suri: dacă ceea ce este eficace, în anumite circumstanțe, furnizează 
criteriul valabilului, ideea pe care ne-o facem despre valabil nu poate 
rămâne fără efect asupra eficacitätii tehnicilor care vizează să persua- 
deze şi să convingă. 

Cine garantează această validitate? Cine îi furnizează criteriul? Cel 
mai adesea o teorie a cunoaşterii este cea care constă în adoptarea unor 
tehnici care s-au dovedit eficiente în diferite domenii ale cunoaşterii, 
sau în transpunerea unor tehnici care au reuşit într-un domeniu 
privilegiat şi care ar furniza un model pentru alte domenii: de unde 
conflictul bine cunoscut dintre recunoaşterea unor metodologii multiple, 
fiecare eficientă într-un domeniu limitat, şi concepția despre unitatea 
ştiinţei, fondată pe o metodologie ideală, împrumutată de la o ştiinţă 
prestigioasă şi care ar fi aplicabilă la orice ştiinţă demnă de acest nume. 
În acest ultim caz, criteriul evidenţei, rațională sau sensibilă, permite 
eliminarea disocierii dintre normal şi normativ: ceea ce este evident 
este în acelaşi timp eficient şi valabil, el convinge pentru că trebuie să 
convingă. În numele evidentului, devenit criteriul valabilului, va fi 
descalificată orice argumentare, întrucât ea se dovedeşte eficace fără a 
furniza totuşi vreo probă veritabilă şi nu poate deci ține decât de 
psihologie şi nu de logică, chiar şi în sensul larg al acestui cuvânt?. 


! J.-P. SARTRE, Les mains sales, tabl. V, sc. 5, pp. 214-215. 
2 Ch. PERELMAN, Rhétorique et philosophie, p. 121 (De la preuve en philosophie). 

Oricare ar fi importanţa acestor poziționări filosofice, oricare ar fi 
repercusiunea asupra aprecierii forței argumentelor, a dublului ei 
aspect, descriptiv şi normativ totodată, adică a noțiunilor de eficacitate 
sau de validitate, oricare ar fi complexitatea elementelor care intervin, 
un lucru este cert, şi anume că, în practică, distingem argumente puter- 
nice şi argumente slabe. 

Ipoteza noastră este că această forță este apreciată datorită regulii 
de justiţie: ceea ce a putut convinge, într-o anumită situaţie, va părea 
convingător într-o situație asemănătoare sau analogă. Apropierea 
dintre situaţii va face obiectul, în fiecare disciplină particulară, al unei 
analize şi al unei rafinări constante. Orice inițiere într-un domeniu 
sistematizat rațional nu numai că furnizează cunoaşterea faptelor şi a 
adevărurilor ramurii în discuţie, a terminologiei sale proprii, a modului 
de a uza de instrumentele de care dispune ea, dar şi educă în privința 
aprecierii forţei argumentelor folosite în acest domeniu. 

Forţa argumentelor depinde deci în mare măsură de un context 
tradițional. Uneori oratorul poate aborda toate subiectele şi se poate 
servi de orice tip de argumente; uneori argumentarea sa este limitată de 
către obicei, de lege, de metodele şi tehnicile proprii disciplinei în sânul 
căreia se desfăşoară raționamentul lui. Aceasta determină adesea 
nivelul argumentării, ceea ce poate fi considerat ca fiind în afara discu- 
tiei, ceea ce trebuie considerat drept irelevant în dezbatere. 

Este de la sine înțeles că diversele filosofii, prin determinarea 
structurii realului şi justificările pe care le dau acesteia, prin criteriile 
cunoaşterii şi ale probei valabile, prin ierarhia auditoriilor pe care le 
adoptă ele, influențează asupra forței cutărei sau cutărei scheme 
argumentative. Contextul filosofic dă o forță sporită anumitor tipuri de 
argumente: realismul esentelor va favoriza toate formele de argu- 
mentare care se sprijină pe esențe, fie că este vorba despre argumente 
ale diviziunii sau ale disocierii __act_; o viziune a universului care 

esenţă 
admite existența unor grade de realitate ierarhizate va favoriza 
argumentarea prin analogie; empirismul va favoriza argumentele 
bazate pe fapte prezentate ca indiscutabile, raționalismul va favoriza 
argumentarea cu ajutorul unor principii, nominalismul - recurgerea la 
cazul particular. Dar filosoful, să nu uităm, se va servi, ca fiecare dintre 

noi, de argumentele cel mai diverse, cu riscul de a atribui unora, în 
sistemul său - şi dacă ar trebui să ia poziţie în privinţa lor - o situație 
subordonată, ba chiar să le ignore. 


$ 98. Aprecierea forței argumentelor, factor de argumentare 


Forţa argumentelor poate fi utilizată ea însăşi, în mod explicit sau 
implicit, de orator sau de auditori, ca factor argumentativ. De unde 
bogăţia crescută a interacțiunilor de care va trebui să se țină cont. 

Supraevaluarea voluntară, de către orator, a forței argumentelor 
pe care le propune tinde în general să o sporească pe aceasta. A pre- 
zenta o concluzie ca fiind mai certă decât este în propriii noştri ochi 
înseamnă să angajăm persoana noastră, să uzăm de prestigiul nostru, 
să adăugăm din acel moment argumentelor un argument suplimentar. 
Acest demers este considerat de Bentham drept o stare care desparte 
reaua credinţă de temeritate?. Fără îndoială că oratorul poate fi convins 
de alte rațiuni decât cele pe care le găseşte în argumentarea sa şi că 
mobilele lui pot fi onorabile. Dar el va trebui eventual să-şi justifice 
atitudinea. 

Un alt mod de a supraevalua constă în a extinde acordurile 
particulare, obținute în cursul discuţiei, fără Ca interlocutorul să-şi fi dat 
adeziunea explicită. Schopenhauer vede un artificiu în faptul de a trata 
adeziunea la exemple ca şi cum ea ar antrena acordul în legătură cu 
generalizarea care derivă din ele, sau chiar în faptul de a considera ca 
acceptată o concluzie contestabilä*. 

De fapt, în orice discurs care nu se declară în mod explicit retoric, 
se supraestimează forța argumentelor avansate. Este, în mod deosebit, 
cazul din argumentarea cvasi logică ce se dă drept demonstrativă, în 
timp ce nu ar fi astfel decât prin mijlocirea unor premise asupra cărora 


1 Cf. H. GOUHIER, La résistance au vrai et le probleme cartésien d'une 
philosophie sans rhétorique, dans Retorica e Barocco, pp. 85-97. 

2 Bentham, Opere, t. I: Tratat despre sofismele politice, p. 503. 

3 SCHOPENHAUER, Dialectica eristică, p. 413 (Stratagema a XI-a). (Ed. rom.: 
Editura Art, Bucureşti, 2007, p. 61.) 

1 Ibid., p. 65 (Stratagema a XIV-a). 

este posibilă o contestare. lar artificiul denunțat de Schopenhauer, care 
constă în a trage concluzii fără a fi obținut adeziunea pentru toate 
premiselei!, nu este decât forma grosieră a unui proces inevitabil. 


O tehnică inversă, foarte eficientă, va fi aceea de a restrânge 
efectul unei argumentări, de a menține concluzia dincoace de acel ceva 
la care autorul se putea aştepta. Astfel Reinach, după o lungă pledoarie 
în favoarea autenticității tiarei lui Saitapharnes, recomandă rămânerea 
în expectativă: 


La ora actuală, cred că nici un arheolog nu are dreptul să fie absolut 
sigur în privinţa tiarei. El trebuie să cântărească ceea ce este pro şi contra, 
să studieze... şi să aştepte2. 


Cititorul, liniştit de acest exces de moderație, merge instinctiv mai 
departe în concluzii decât dacă autorul ar fi vrut să-l conducă spre ele 
forţat. 

Toate tehnicile de atenuare? dau o impresie favorabilă de pondera- 
tie, de sinceritate şi concură la a distrage atenția de la ideea că argu- 
mentarea este un procedeu, un artificiuf. 

Unele figuri, precum insinuarea5, reticența€, litota”, reducțiat, enfemisinul, 
tin de aceste tehnici de atenuare în măsura în care ne aşteptăm să le 
vedem interpretate ca expresie a unei dorințe de moderație; ele au, sub 
acest aspect, o funcţie comună, cu toate că, în alte cazuri, funcţiile lor 
pot fi foarte diverse iar aceste figuri îşi găsesc fără îndoială originea în 
sectoare foarte diferite ale gândirii şi ale comportamentului. 

Cerinţele argumentării mai pot fi atenuate recurgând la ipoteză. 
Astfel, analogia este adesea prezentată ca o ipoteză, ceea ce pare moderat, 


1 Ibid., p. 414 (Kunstgriff 20). 

2 VAYSON DE PRADENNE, Les fraudes en archéologie préhistorique, p. 545. 

3 Richard D D. WHATELY, Elements of Rhetoric, Partea II, cap. Il, 8 5, p. 137. 
4 Cf. 6 96: Retorica în calitate de procedeu. 

5 QUINTILIAN, Arta oratoncă, vol. TI, cartea IX, cap. Il, 88 65 şi urm. 

6 Retorica pentru Herennius, cartea IV, 8 67. 

7 Cf. § 85: Depäsirea. À 

8 Retorica pentru Herennius, cartea IV, § 50. 

dar efectele ei par din acel moment să conducă, în mod constrângător, 
la concluziet. 

Utopiile prezintă acelaşi caracter de ipoteză de la care pornind 
consecințele s-ar desfăşura totuşi într-o manieră total rațională. 


Aşa cum putem creşte forța argumentelor acţionând ca şi cum 
forţa lor ar fi superioară comparativ cu ceea ce am fi indreptätiti să 
credem, sau moderând chiar pretenţiile, putem la fel, prin tehnici 
inverse, să reducem forța argumentelor şi mai ales pe cele ale adver- 
sarului. Oratorul însuşi se expune adesea la aceasta: emoția astfel 
exagerată, inegală cu subiectul, scopul de atins sau natura argumen- 
telor, sugerează pretenţii care vor face să pară slabă orice argumentare. 

Poate fi de asemenea redus, dinainte sau retrospectiv, efectul unor 
argumente, atribuindu-l nu valorii lor, ci altor factori inerenti persoanei 
oratorului. Tot ceea ce se acordă persoanei nu se va mai regăsi în unele 
din manifestările sale. 

Această tehnică acționează la diferite niveluri. 

La cel al judecății, se reduce efectul unei aprecieri severe făcând 
cunoscută severitatea obişnuită a cutărei persoane: nu mai este 
considerată drept un judecător obiectiv, ci drept cineva căruia trebuie 
să i se ia în calcul coeficientul de severitate. Este de la sine înțeles că 
chiar acest raționament va permite să se acorde o mai mare importanță 
celui mai mic elogiu, celei mai mici aprobări. 

La nivelul discursului, se va insista pe calităţile oratorului, pe 
inteligența, pe umorul, pe talentul, pe prestigiul, pe puterea lui de 
sugestie. Se va opera astfel o disociere între forța reală, intrinsecă a 
argumentelor şi puterea lor aparentă, în care se amestecă ceea ce ține de 
ele cu ceea ce ține de alți factori. Această disociere corespunde altor 
disocieri care vizează acelaşi scop, cea dintre auditoriul universal, care 
scapă influențelor oratorului, şi auditoriile particulare care le suportă, 
cea dintre validitate şi eficacitate. Ne vom aminti dialogul dintre Hugo 
şi Jessica din Les mains sales de Sartre, citat mai sus?, şi căruia i s-ar 
putea aplica cele trei disocieri. 


! Cf. § 85: Cum se utilizează analogia. 
2 Cf. § 97: Interacțiunea şi forța argumentelor. 

La nivelul teoriei argumentării, în sfârşit, se va nega uneori orice 
forță argumentelor înseşi, atribuind efectul lor unor factori total 
irationali, sau simplei forme a discursurilor!. 


Un alt mijloc de a reduce forța argumentelor va fi acela de a 
sublinia caracterul lor general valabil, prevăzut, uşor de găsit, deja înțeles. 

Toţi profesorii de retorică au insistat asupra avantajului argumen- 
tării „potrivită cauzei”, care nu este un simplu loc comun căruia i s-ar 
putea opune un alt loc comun. La adresa unui preot adulter care, 
sprijinindu-se pe o lege ce îi permitea să ierte un vinovat, dorea să şi-o 
aplice lui însuşi, Quintilian propune această replică, considerată de el 
potrivită cauzei: 


„În acest caz tu nu ai salva numai un vinovat, ci doi, fiindcă dacă tu 
ai fi scos din cauză nu ar mai putea fi ucisă nici complicea ta”. De fapt acest 
argument este oferit de lege, care ar interzice uciderea femeii adultere fără 
a complicelui ei2. 


Ceea ce caracterizeazä argumentul propriu cauzei este faptul cä, 
contrar argumentelor mai generale, care ar fi putut fi gäsite pe loc de 
oricine, fără ajutorul oratorului, el adaugă în general ceva informaţiei 
noastre, sau obisnuintelor noastre de gândire. Am spune fără probleme 
că nu se întâmplă adesea ca, desfăşurându-se pe un fond de argumente 
generale neexplicitate, un argument adus în plus, însă nesupus acelei 
devalorizări pe care o suteră tot ceea ce, fiind aplicabil în toate cazurile 
este cunoscut de toți, să poată fi cu uşurinţă considerat procedeu. 

Argumentul prevăzut este un argument banal. Este, de asemenea, 
un argument care, deşi am avut cunoştinţă despre acest lucru, nu am 
ezitat să adoptăm decizia pe care o apărămi; de unde prezumția că 
forţa lui nu era cu adevărat mare. A prevedea un argument este, în 
plus, o dovadă de competenţă. Previziunea evită ca, odată enunțat de 
către adversar, acest argument să scadă încrederea pe care o avem în 


1 Cf. teoria derivaţiilor opuse reziduurilor la PARETO. 

2 QUINTILIAN, vol. II, cartea V, cap. X, 8 104. (Ed. rom.: Arta oratorică, Miner- 
va, Bucureşti, 1974, p. 64.) 

3 Cf. § 96: Retorica în calitate de procedeu. 

4 Cf. 8 9: Deliberarea cu sine însuși. 

orator; acesta nu va putea fi descumpănit; judecätile sale nu vor putea 
fi revizuite; pe scurt, argumentul prevăzut, fie că este, fie că nu este 
produs efectiv mai târziu, a pierdut din forța sa critică. Să adăugăm că 
motivele pentru care un argument este previzibil contribuie adesea la 
devalorizarea lui: din cauza faptului că este, fără îndoială, banal, poate 
fi considerat el chiar un procedeu, dar probabil şi pentru că ține de 
persoana adversarului, de prejudecățile bine cunoscute ale acestuia, de 
ceea ce se ştie despre caracterul său. Neajunsurile previziunii sunt 
legate, pe de altă parte, de discursurile a căror concluzie, cunoscută 
dinainte, nu cedează deloc în faţa libertăţii oratorului; de unde anumite 
dificultăţi particulare în cazul predicii, al discursului epidictic în generali. 

Un argument poate pierde de asemenea din forță, nu pentru că 
fusese prevăzut în singularitatea lui concretă, ci pur şi simplu pentru că 
putem arăta, calificându-l drept termen tehnic, că intră în categoria 
rationamentelor aventuroase, prevăzute şi clasificate de către teoretici- 
eni2. Auditoriul, mai bine informat, obligat să recunoască direct banali- 
tatea argumentului, caracterul lui de procedeu, va modifica retrospec- 
tiv aprecierea forței acestuia. Pe de altă parte, cel care îl atacă îşi va fi 
arătat competența într-un mod care-i este util. 

Avantajele pe care i le recunoaştem argumentului potrivit cu 
cauza, argumentului neprevăzut, constituie fără îndoială o mare parte a 
forței care se leagă de reluarea unui argument al adversarului, pentru a 
extrage din el o concluzie diferită şi chiar contrară celei pe care i-o 
asocia. Aşa se face că Bossuet, în predica lui asupra milosteniei, arată 
pe larg că numărul mare de copii, departe de a constitui un obstacol, 
cum s-ar putea susține, în practicarea caritätii, trebuia, dimpotrivă, să o 
favorizeze. El reia mai ales o învățătură din Sfântul Ciprian: 


g 


„Dar ai mai mulți copii, şi o familie numeroasă...”: chiar asta îți 
impune obligația unei milostenii şi mai mari; căci ai mai multe persoane 
pentru care trebuie să câştigi bunăvoința lui Dumnezeu (...). Dacă îți 
iubeşti copiii, dacă reverşi asupra nevoilor lor izvorul unei milostenii şi al 


1 Cf. CI.-L. ESTÈVE, Etudes philosophiques sur l'expression littéraire, pp. 62-63. 

2 Cf. SCHOPENHAUER, ed. Brockhaus, vol. 2: Die Welt als Wille und 
Vorstellung, Erster Band, 8 9, pp. 55; vol. 3: Zeiter Band, p.113; Dialectica eristică, 
notă, p. 27. 

unei bunätäji cu adevărat paterne, invocă pentru ei bunăvoința lui 
Dumnezeu prin faptele tale bune (...). 

Tu, care dai ca exernplu copiilor tăi mat degrabă păstrarea bogățiilor 
terestre decât a celor din cer, eşti de două ori criminal, şi pentru faptul că 
nu asiguri copiilor protecţia unui astfel de Tată, şi, în plus, pentru că îi 
înveţi să iubească mai mult averea decât pe lisus Hristos însuşi!... 


Orice respingere - fie că este cea a unei teze admise, a unui 
argument al adversarului, a unui argument neexprimat, a unei obiecţii 
la un argument - implică să atribuim acelui ceva pe care îl respingem o 
anumită forţă, care să se potrivească aplicării utile a efortului nostru: îl 
vom considera destul de sus pentru a face ca respingerea să fie impor- 
tantă, demnă de a fi luată în considerare, şi aceasta nu numai în scopul 
prestigiului, dar şi pentru a atrage mai bine atenţia auditoriului, pentru 
a asigura argumentelor pe care le utilizăm o anumită forță pentru 
viitor; şi îl vom considera destul de jos pentru a face ca respingerea să 
fie satisfăcătoare. 

Această evaluare a forţei a acelui ceva pe care îl combatem se 
poate enunta mai mult sau mai putin explicit, sau se poate infera în 
maniera de care ne ocupăm, ba chiar prin felul în care utilizăm vreun 
argument al adversarului. Uneori ne vom servi, pentru a descrie forța 
unor anumite afirmaţii ale adversarului, de comportamentul acestuia, 
de siguranța sau de lipsa lui de siguranţă. 

Acest comportament va putea fi utilizat şi pentru a infera din el 
forţa propriilor noastre argumente: mânia unui adversar care se vede 
incoltit în timpul discuţiei, faptul că adversarul se foloseşte de 
diversiuni, faptul că întreabă în loc să răspundă?. A face aluzie la 
asemenea reacţii va fi o manieră de a sublinia şi de a creşte, astfel, forța 
argumentelor care le-au provocat. 

Aceste reacţii îl vor putea lumina de altfel pe orator, îi vor putea 
permite să urmărească argumentarea pe terenul pe care adversarul 
dovedeşte că a fost zdruncinat, chiar şi atunci când oratorul nu ştie 
exact ce l-a emoționat atât de profund pe interlocutorul său. Căci 
eficacitatea propriului său discurs îl va putea surprinde pe orator şi va 


1 BOSSUET, Sermons, vol. II, 690-691. 
2 Cf. SCHOPENHAUER, Dialectica eristică, p. 94 (Stratagerna a XXXIV-a). 

putea influenţa argumentarea lui ulterioară. Montaigne şi Pascal, după 
el, au subliniat surpriza, încurajarea pe care le poate provoca reacţia 
auditoriului; şi dimpotrivă, mijlocul pe care îl avem de a-l face pe orator 
să se îndoiască de propriile sale argumente: 


În nevoia şi välmäseala luptei m-am folosit odinioară de întorsături 
care au răzbit mai departe de plănuitul şi speranța mea. Eu nu le dam 
decât ca un număr şi erau luate ca având greutatel. 

(...) dacă nu dăm spuselor lui aprecierea pe care o merită, adesea 
vom vedea că-l facem să şi le retragă imediat şi că-l indepärtäm mult de 
această gândire mai bună decât crede, pentru a se arunca în alta cu totul 
vulgară şi ridicolă2. 


$ 99. Interacțiunea prin convergenţă 


Calculul probabilităților a elaborat tehnici foarte precise pentru a 
determina probabilitatea unei concluzii bazate pe mai multe premise a 
căror probabilitate este fixată şi ale căror relaţii sunt date şi, invers, 
pentru a evalua probabilitatea acestor premise pornind de la o conclu- 
zie analizată. Dar interacțiunea dintre argumente nu poate fi decât rar 
tratată în acest fel, căci, în afara cazului în care sunt inserate într-un 
sistem, ele nu oferă niciodată precizia şi univocitatea indispensabile. 
Nimeni nu contestă totuşi faptul că există interacțiuni între argumente. 
Una dintre cele mai importante derivă din ceea ce, în general, vom 
numi convergență. 

Dacă mai multe argumente distincte duc la aceeaşi concluzie, 
generală sau parţială, definitivă sau provizorie, valoarea acordată 
concluziei şi fiecărui argument separat va creşte, căci pare puţin veridic 
ca mai multe argumente total eronate să conducă la un acelaşi rezultat. 
Această interacţiune între argumente izolate convergente poate rezulta 
din simpla lor enumerare, din expunerea lor sistematizată, sau chiar 
dintr-un „argument de convergenţă” explicit atribuit. 


1 MONTAIGNE, Eseuri, cartea III, cap. VIII, p. 908. (Ed. rom.: Editura Ştiinţifică, 
Bucureşti, 1971, vol. 2, p. 503.) 
2 PASCAL, Despre spiritul geometric, p. 383. 

Forța acestui argument nu este practic niciodată necunoscută. Fără 
îndoială, discuții teoretice vor avea drept obiect problema de a şti în ce 
măsură este suficientă convergenta, ea singură, pentru a antrena 
persuasiunea!, în ce măsură sporirea veridicitätii cere o probabilitate 
inițială minimă, dar este vorba în acest caz despre fundamentele argu- 
mentului convergenţei şi nu de utilizarea sa în dezbateri. 

Convergenta însăşi este totuşi o afirmaţie care poate fi întotdea- 
una contestată, într-un sistem nonformal, căci ea depinde de interpre- 
tarea dată argumentelor: identitatea concluziilor lor nu este niciodată 
absolută întrucât acestea fac corp comun cu argumentele şi îşi iau 
semnificația din modul în care se ajunge la ele?. 

Uneori, totuşi convergenta este verificabilă prin experiment, este 
acea consilience a lui Whewell, care constituie, după el, fundamentul cel 
mai solid al rationamentului inductiv. Exemplul cel mai remarcabil de 
consilience este determinarea, cu ajutorul unor metode diferite, a numă- 
rului lui Avogado. 

Aceasta este, de asemenea, baza experimentală care caracterizează 
noțiunea de congruență care se opune adesea simplei coerente: atunci 
când patru jucători de cărți primesc succesiv, la începutul unui joc, 
asul, regele, dama si valetul de cupă, probabilitatea ca pachetul de cărţi 
să nu fi fost niciodată amestecat sau să fi fost rearanjat înaintea distri- 
buirii, foarte slabă pentru fiecare dintre jucători, creşte prin confrun- 
tarea observaţiilor lor3. La fel, dacă nişte martori, putin demni de 
încredere când sunt luaţi individual, depun mărturii care concordă, 
fără să se fi pus de acord în prealabil, valoarea fiecăreia dintre mărturii 
va fi întărită. Tot aşa, de asemenea, concordanța de opinii între un mare 
număr de persoane poate întări opiniile individuale. 

Convergenta dintre argumente îşi va pierde eventual din greutate 
dacă rezultatul rationamentului provoacă, de altfel, o incompatibilitate 
care îl face inacceptabil. Şi aceasta ne determină să subliniem un nou 
tip de convergenţă. Este aceea care se poate constata între un ansamblu 
cunoscut, credință religioasă, sistem ştiinţific sau filosofic, şi un 


1 V. PARETO, Traité de sociologie générale, 1, cap. IV, 88 563 şi urm., pp. 304-306. 
2 Cf. 8 34: Clarificarea şi obscurizarea noțiunilor. 
3C. I. LEWIS, An Analysis of Knowledge and Valuation, pp. 338 şi urm. 

argument care vine să-l confirme: fapt nou care coroborează un sistem 
stiinţific, interpretare a unui text particular care coroborează un 
ansamblu juridic, o concepție despre valori. 

Afirmarea unei astfel de convergente nu are obligatoriu un efect 
favorabil asupra adeziunii la sistem şi asupra noilor argumente atri- 
buite. Uneori, convergenta va fi considerată irelevantă pentru că audi- 
torul nu acordă aceeaşi importanţă sistemului în cauză ca şi oratorul, 
sau pentru că această convergenţă este considerată lipsită de sens: 
pentru cine refuză raportul dintre ştiinţă şi ideologie nu are importanţă 
dacă teoriile ştiinţifice ale lui Lsenko sunt mai mult sau mai putin 
conforme cu materialismul dialectic!. Problema semnificației conver- 
gentei se va impune de fiecare dată când vrem să punem în legătură 
domenii pe care le considerăm izolate unul de altul şi între care, înainte 
de a putea menționa convergenta, va trebui să ridicăm barierele. Fără 
îndoială că, în ultimă instanţă, cu întregul corpus al cunoaşterii, al 
credințelor, va tinde argumentarea să fie convergentă, dar în acest caz 
este vorba despre o convergenţă difuză care nu ar putea fi alegată în 
mod explicit; noțiunea de convergenţă astfel lărgită se confundă cu 
exigenta generală formulată mai sus, şi anume că este cazul să se țină 
cont, pentru a da forță deplină unui argument, de tot ceea ce admite 
auditoriul. 

Convergenta poate stârni, de asemenea, neîncrederea: ne vom 
teme ca elementele noi să nu fi fost aranjate în vederea acestei conver- 
gente. Plebiscite sau alegeri prea favorabile tezelor sau candidaților 
guvernului au fost rareori considerate ca fiind exprimarea sinceră a 
opiniei votantilor. Şi nu a fost câtuşi de putin luată în serios argumen- 
tarea lui Chasles, care apăra autenticitatea autografelor pe care le 
prezenta la Academia de Ştiinţe din Paris, arătând că o piesă o susținea 
pe cealaltă?. Era prea uşor de răspuns că vechile şi noile piese aduse în 
dezbatere erau toate falsificate în vederea unui ansamblu coerent. Se 
poate întâmpla, de altfel, ca convergenta dintre argumente, ca şi cea 
dintre argumente şi un ansamblu doctrinal, să nu se perceapă decât 
atunci când fiecare element şi-a ocupat locul într-un complex: 


1]. HUXLEY, Soviet genetics and world science, p. 33. 
2 VAYSON DE PRADENNE, Les frau des en archéologie préhistorique, pp. 391-395. 

neîncrederea, care nu atingea astfel de discursuri izolate, le va atinge 
începând cu momentul în care sunt inserate într-un ansamblu prea 
coerent. Acest fenomen se percepe clar în reacţiile publicului la anumite 
propagande politice. 

Neîncrederea față de coerenţa excesivă face ca un anumit grad de 
incoerentä să fie luat drept indice de sinceritate şi de seriozitate. M.-L. 
Silberer, întrebând o serie de subiecţi care era cea mai mare virtute şi 
care cel mai mare viciu, constată cu satisfacţie că cele două răspunsuri 
sunt rareori unul inversul celuilalt şi vede în aceasta dovada că 
întrebările sale au fost luate în serios. 

Forţa persuasivă a convergentei poate fi deci modificată grație 
unei reflecţii chiar asupra acestei convergente. Nu mai este vorba aici 
despre interacțiunea dintre argumente situate pe un acelaşi plan, ci 
despre aceea dintre argumente care depind strâns unul de celălalt, 
primele fiind obiectul la care se referă următoarele. Reflectăm în special 
asupra raporturilor dintre concluzie şi argumente, ne întrebăm în ce 
măsură sunt influențate acestea din urmă de prima. 

Se ştie că majoritatea oamenilor admit cu mai multă uşurinţă 
tezele care le plac2. Dar această tendinţă a spiritului uman către „wishful 
thinking” poate fi luată în considerare şi va fi diminuată în aceeaşi 
măsură forța argumentelor care conduc la teorii sau la previziuni prea 
conforme cu dorințele. Mai mult. Vom arăta că o judecată, prin chiar 
acțiunea ei, tinde să modifice ceea ce descrie: defetistul, în vreme de 
război, este cel care nu numai că prevede înfrângerea întrucât ea nu îi 
repugnă destul, ci chiar cel care, prin “afirmarea acestei temeri, 
contribuie la înfrângere. Vrem, prin acuzaţia de defetism, să-l obligăm 
să ia cunoştinţă în acelaşi timp de originile tulburi ale judecății sale şi 
de consecinţele care ar putea rezulta din ele. 


$ 100. Amploarea argumentării 


Din două demonstrații, ambele constrângătoare, care pleacă de la 
aceleaşi premise pentru a ajunge la aceleaşi concluzii, cea mai scurtă va 


1 M.-L. SILBERER, Autour d'un questionnaire, în Le diagnostique du caractere, p. 197. 
2 Cf. § 14: Argumentare şi implicare. 

părea întotdeauna cea mai elegantă: producând aceleaşi efecte, antre- 
nând acelaşi grad de convingere, fiind tot atât de satisfăcătoare şi de 
completă, scurtimea ei nu comportă decât avantaje. Nu la fel vor sta 
lucrurile cu argumentarea: amploarea acesteia joacă un rol care eviden- 
tiazä în mod izbitor diferenţa dintre demonstraţie şi argumentare. 

În aceasta din urmă, numai dacă ea se desfăşoară în interiorul 
unui cadru dat în prealabil, premisele pot fi întotdeauna susţinute în 
mod util, făcându-le solidare cu alte teze admise. La fel, în ceea ce 
priveşte concluziile, cu excepţia situației când chestiunea de judecat 
este bine determinată, le putem face solidare cu unele dintre consecin- 
tele lor, ceea ce permite prelungirea argumentării, transpunând obiectul 
dezbaterii. 

Dacă punctele de plecare şi terminarea unei argumentări nu sunt 
strict circumscrise, verigile intermediare sunt şi mai nedeterminate 
încă. Într-o demonstrație riguroasă, nu trebuie să indicăm doar verigile 
indispensabile desfăşurării probei, ci trebuie să le arătăm pe toate. 
Într-o argumentare, nu există limită absolută pentru acumularea utilă a 
argumentelor şi este permis să nu se enunte toate premisele indispen- 
sabile rationamentului. 


Avantajele pe care le oferă acumularea argumentelor sunt de două 
feluri: ele tin, pe de o parte, de raporturile dintre argumente, pe de altă 
parte, de diversitatea auditoriilor. 

Am văzut că argumente variate, care conduc la o aceeaşi con- 
cluzie, se întăresc reciproc!. Căutarea convergentei dintre argumente va 
incita deci la a creşte amploarea argumentării. La fel se întâmplă cu 
orice efort de integrare a argumentelor într-o rețea mai completă, cu 
conexiuni mai variate, mai bine precizată, mai bine protejată de obiecții 
posibile. Această extindere a argumentării nu este decât o formă nouă a 
efortului de a asigura cele mai ferme premise. 

Un caz de extindere merită o atenţie deosebită: este acela al 
argumentelor introduse drept complementare unor argumente anteri- 
oare, de care depind deci strâns. Orice disociere de tipul aparenţă poate 

realitate 


1 Cf § 99: Interacțiunea prin convergenţă. 

fi completată în mod util, după cum am văzut, printr-o explicare a 
diferenței dintre termenii I şi II. Rolul atribuit idolilor de către Bacon, 
imaginației şi pasiunilor în filosofia rationalistä, prejudecätilor în 
filosofia luminilor, obiceiurilor şi refulărilor în psihologia modernă este 
conceput ca fiind complementar unei disocieri prealabile şi unor criterii 
propuse pentru a cunoaşte realitatea. Nu ne vom limita la a explica 
posibilitatea erorii, prin aceşti factori de tulburare, dar vom încerca să-i 
combatem. La utilizarea acestor argumente complementare se gândeşte 
Fenelon atunci când descrie tehnica oratorului abil şi experimentat: 


fie se intoarce la principiile de care depind adevărurile de care vrea el să 
convingă, fie încearcă să vindece pasiunile care împiedică aceste adevă- 
ruri să facă impresie2. 


Pentru că argumentarea pozitivă nu este constrângătoare, argu- 
mentarea negativă, care dezvăluie şi îndepărtează obstacolele ce se 
opun eficacitätii celei dintâi, se dovedeşte eminamente utilă. Să notăm 
că pasiunile, ca obstacole, nu trebuie să fie confundate cu pasiunile care 
servesc de sprijin unei argumentări pozitive şi care vor fi de obicei 
calificate cu ajutorul unui termen mai putin peiorativ, precum valoare, 
spre exemplu. 

Argumentarea complementară, explicând atracția aparentei, a 
răului sau a erorii, poate face loc, împreună cu argumentarea pozitivă, 
unui argument de convergenţă, de care Pascal nu ezită să uzeze în a sa 
apologie a Creştinismului.: 

(...) la ce le-ar putea folosi, în nepăsarea de care dau dovadă în căutarea 

adevărului, să susţină sus şi tare că nimic din acest adevăr nu li se arată, 

când întunericul chiar în care se află şi pe care-l pun pe seama Bisericii nu 
face decât să întărească una din cele două afirmaţii, susținute de ea, fără 
să vatämè pe cealaltă, şi care, departe de a o ruina, îi confirmă doctrina? 


1 Cf. 8 91: Cuplurile filosofice şi justificarea lor. 

2 FÉNELON, Œuvres, ed. Lebel, t. XXI: Dialogues sur l'éloquence, p. 65. 

3 PASCAL, Cugetări, p. 911 (194 ed. Brunschvicg). (Ed. rom.: Editura Aion, Ora- 
dea, 1998, p. 232.) 

A te a afla in obscuritate nu poate decât să întărească adeziunea la 
doctrina Bisericii, întrucât ea îşi face loc în această stare şi o prevede în 
mod expres. 

Argumentarea negativă, tinzând să arate de ce nu a reacţionat 
auditoriul aşa cum ar fi trebuit la evenimente sau la discursuri, va 
ajunge adesea să creeze, pentru a le combate, argumente explicite sau 
implicite, care se presupune că ar fi avut influență asupra acestui 
auditoriul. Vom arăta uneori că auditorul se supune unor rațiuni pe 
care nu le cunoaşte el însuşi,'sau pe care nu ar îndrăzni să le dezvăluie. 
Aceasta dă amplorii argumentării un nou aspect: nu ne mulțumim să 
combatem imaginaţia, pasiunile, ca atare; dezvoltăm argumentele care 
au putut seduce, pe care le facem responsabile de atitudinea luată. 
Problema constă în acest caz în a şti care sunt argumentele care trebuie 
puse în lumină, pe care auditoriul le va recunoaşte drept ale sale şi care 
totuşi, odată decelate, vor fi cu uşurinţă combätute. 

Foarte adesea, în fine, o consecință depinde de un anumit număr 
de condiţii, pe care putem să le examinăm succesiv cu scopul de a 
decide dacă, da sau nu, ele erau prezente. În logică, dovada falsităţii 
unei singure premise le scuteşte pe celelalte de examinare; dar în 
argumentare, această dovadă nu este niciodată constrângătoare iar 
examinarea critică a celorlalte condiţii este rar superfluă. Numai atunci 
când dispunem de un argument care pare greu de respins reuşim să-l 
punem pe acesta în valoare, să concentrăm argumentarea. 

Un exemplu deosebit de critică succesivă este, la tribunal, dubla 
apărare de drept şi de fapt?. I-am putea apropia multe argumentări din 
alte domenii. Când Berkeley îl pune pe Philonous să spună: 


Inovaţiile in materie de guvernare şi de religie sunt periculoase şi 
trebuie descurajate, mărturisesc sincer. Dar există oare un motiv analog 
pentru a le descuraja în filozofie? 


şi mai departe: 


1 Cf. J. WISDOM, Gods, în A. FLEW, Essays on Logic and Language, pp. 199-200. 
2 Cf. QUINTILIAN, Arta oratorică, vol. I, cartea IV, cap. V, 8 13, p. 400. 

Dar nu este rolul meu să pledez pentru noutăți şi pentru paradoxuri... 
Impotriva acestor inovaţii şi a celorlalte analoge încerc eu să apăr simţul 
comuni, 


ce este aceasta, dacă nu o dublă apărare, una bazându-se pe regulă, 
cealaltă pe aplicarea ei (fapt)? 

Cele două argumente nu sunt numai argumente de rezervă pentru 
auditorii recalcitrante: ele interacționează în sensul că fiecare va fi mai 
uşor de acceptat, pentru că oratorul, nefiind în necesitatea absolută de a 
se servi de ele, se presupune că le acordă o reală valoare. 


Diversitatea auditoriilor este suficientă totuşi pentru a justifica 
acumularea unor argumente, independent de orice interacțiune între 
ele; şi aceasta chiar dacă ne adresăm unui singur auditor2. 


Dacă nu am avea de-a face decât cu un judecător, nu ar fi nevoie 
decât de un fel de argument. Diversitatea Spiritelor cere dovezi de mai 
multe feluri. ÎI iau mai întâi pe Adversarul meu de gât, spune un Orator din 
Plinius (Regulus, Plinius. Ep. 20). lar eu, spune Plinius, care nu sii unde se 
află acest gât, îl lovesc peste tot ca să-l găsesc. 


Toate acestea explică suficient faptul că întâlnim în discursuri 
argumente care par incompatibile şi nu sunt totuşi aşa, pentru că ele se 
aplică unor situații diferite sau unor auditorii diferite. Nogaro, în critica 
teoriei cantitative a monedei, nu ezită să scrie, în două fraze succesive, 
că teoreticienii deductivi preferă să ignore faptele care ar infirma 
teoriile lor şi 


se întâmplă foarte de rar ca ei să nu găsească chiar în teoria lor argumen- 
tele necesare pentru a îndepărta contradictia pe care ar pretinde faptele că 
le-o aduci. 


1 BERKELEY, Œuvres choisies, t. Il: Cele trei dialoguri dintre Hylas şi Philonous, al 
3-lea dialog, pp. 171, 173. 

2 Cf. §4: Auditoriul în calitate de construcție a oratorului. 

3 GILBERT, Jugemients des savants sur les auteurs qui ont traité de la Rhétorique, III, 
p. 147. Cf. PLINIU CEL TÂNĂR, Scrisori, t. 1, cartea I, 20, §§ 14-16. 

4 B. NOGARO, La valeur logique des théories économiques, p. 37. 

În discursul său despre predicarea evanghelică, Bossuet ne 
prezintă Evanghelia, în acelaşi timp, ca un ordin şi ca un sfat: 


Predicatorii Evangheliei fac să apară legea lui Dumnezeu în amvoane 
în aceste două auguste calități: în calitate de poruncă, ca fiind necesară şi 
indispensabilă; şi în calitate de sfat, ca fiind utilă şi avantajoasă). 


Comicul argumentării şi-a însuşit de altfel efectele ciudate pe care 
le poate produce acumularea unor raţiuni diverse: 


Nu vă certaţi cu o persoană furioasă, ci răspundeţi-i cu amabilitate. 
Chiar Sfânta Scriptură o impune şi, în plus, amabilitatea o înfurie mai 
mult decât orice altceva?. 


Diversele argumente pot părea, nu incompatibile, ci pur şi simplu 
superflue, pentru că faptul de a-l admite pe unul dintre ele le-ar face pe 
celelalte inutile. lată cele două argumente succesive folosie de W. 
Churchill cu ocazia unei dezbateri parlamentare din *1939, privind 
bugetul militar al Marii Britanii: 


Partidele sau oamenii politici trebuie să accepte mai degrabă să fie 
răsturnaţi decât să pună viața naţiunii în pericol. Pe lângă aceasta, nu 
există exemplu în istoria noastră ca un guvern să-şi fi văzut refuzate de 
Parlament şi de opinia publică măsurile de apărare necesare*. 


Acest caracter superfluu va fi totodată mai clar şi mai puțin 
surprinzător când argumentele nu fac decât să se repete. Într-adevăr, 
amploarea argumentării poate rezulta nu din folosirea unor argumente 
diferite care se susțin, se completează, se adresează unor auditorii dife- 
rite, ci din simpla reproducere, mai mult sau mai putin fidelă, a acelo- 
raşi argumente. Această insistență are ca scop pe acela de a da argumen- 
telor prezența. Regăsim aici unele figuri precum repetiţia şi amplificarea. 

În afara faptului că redundanta este pe deplin justificată în 
argumentare, trebuie să subliniem că ea nu este percepută în general 
decât dacă se analizează argumentele într-un anumit mod; căci dis- 


1 BOSSUET, Sermons, vol. Il: Sur la prédication évangélique, p. 53. 

2 FUN FARE, Reader's Digest, 1949, p. 64. 

3 Winston CHURCHILL, Memoirs of the Second World War, t. |, vol. |, p. 112. 
4 Cf. 8 42: Figurile alegerii, ale prezenţei şi ale comuniunii. 

tinctia dintre argumente nu este un dat. Ea poate fi fixată, în anumite 
cazuri, de tradiție, precum apărarea în fapt şi în drept. Ea poate rezulta 
de asemenea din prezentarea discursului. Astfel, divizarea, în sensul 
anunţării argumentelor, accentuând planurile argumentării, va sublinia 
faptul că există cumul de argumente. Dimpotrivă, acest cumul este 
mult mai putin marcat atunci când oratorul nu izolează deloc aceste 
rațiuni unele de altele. Ele vor tinde uneori să se confunde într-o 
argumentare unică, a fortiori, ca în pasajul următor: 


Veţi judeca dacă, într-un astfel de moment, este bine ca noi, în 
calitate de oameni de stat, să ne facem publică propria slăbiciune şi 
incapacitatea de a continua lupta şi să declarăm că suntem pregătiţi să 
negociem imediat, fără a şti măcar cine trebuie să primească declaraţia!. 


Toţi factorii care lungesc la infinit o argumentare sunt totuşi ținuți 
în şah, atât oral, cât şi în scris, de anumite consideraţii sociale şi 
psihologice: anumite limite, temporale sau spaţiale, sunt impuse de 
reguli de procedură foarte stricte uneori?, sau de bunä-cuviintä, şi mai 
ales de atenția pe care auditoriul poate şi vrea să o acorde oratorului. 

Amploarea discursului depinde, de asemenea, de numărul orato- 
rilor care participă la dezbatere, de o eventuală repartizare a rolurilor 
lor, de ocazia pe care o va avea fiecare de a relua argumentarea, fie pentru 
a furniza noi argumente, fie pentru a repeta sau a dezvolta argumentele 
deja enunțate. 

Ea va depinde de genul de discurs şi de funcţiile pe care le 
atribuim auditoriului: îl considerăm ca parte a unui auditoriu universal 
şi renuntäm la toate argumentele care ar fi fără acţiune asupra lui? 
Vrem să persuadăm membrii unui auditoriu particular şi ne bazăm pe 
particularităţi? Vom prezenta toate argumentele pe care le considerăm 
relevante în dezbatere, pentru că pot avea o oarecare influență asupra 
rezultatului acesteia, sau ne propunem să desfăşurăm numai ceea ce ar 
fi favorabil unui punct de vedere dat, criticând ceea ce i s-ar putea 
opune? După cum este vorba de deliberare intimă sau publică, de 


1 W. PITT, Orations on the French War, p. 107 (29-10-1795). 
2 Cf. Canonicul ROME, La vitesse de parole des orateurs attiques, Bulletin de la 
Classe des Lettres de TP Academie Royale de Belgique, seria a 5-a, 1952, 12. 

pledoarie sau de discurs epidictic, amploarea argumentării se va situa 
intr-un cadru diferit. 

Înțelegem că, în fața mulțimii de factori de luat in considerare, 
Prodicus, nedând câştig de cauză nici partizanilor discursului lung, nici 
celor ai discursului scurt, a proclamat că singura regulă valabilă este ca 
discursul să fie conform unei juste măsuri!. Justa măsură este de 
recomandat pentru a nu exceda auditoriul, dar şi pentru că uzajul unor 
anumite argumente, izolate sau în conjunctie cu altele, nu este lipsit de 
inconveniente. Este chiar posibil ca justa măsură să constea în a tăcea. 


6 101. Pericolele amplorii 


Pentru a aprecia bine pericolele amplorii, ar fi cazul să avem în 
vedere, pe de o parte, argumentarea care furnizează rațiuni de a crede 
în ceea ce se admite deja, şi, pe de altă parte, pe aceea care tinde să ne 
solicite adeziunea; în alți termeni, să o distingem pe cea care se referă la 
o teză cu rol de concluzie. `` 

În privința primului caz, să ne amintim că orice argumentare este 
indicele unei îndoieli, căci ea presupune că este cazul să se precizeze 
sau să se întărească acordul asupra unei opinii anume, care nu ar fi 
destul de clară sau nu s-ar impune cu o forță suficientă. Îndoiala 
provocată de însuşi faptul de a argumenta în favoarea unei teze va fi cu 
atât mai mare, cu cât argumentele utilizate vor părea mai slabe, căci 
teza va părea că depinde de aceste argumente. Pericolul rezidă deci 
totodată în simpla asociere de probe şi în calitatea acestora. Astfel, 
exceptând cazul în care este vorba despre o tehnică ştiinţifică sau 
profesională recunoscută, indicarea sursei unei informaţii lasă să 
planeze asupra acesteia din urmă o anumită îndoială, fie pentru că 
acest lucru implică faptul că oratorul nu-şi asumă responsabilitatea ei, 
fie pur şi simplu pentru că aceasta trezeşte spiritul critic. 

Dimpotrivă, prezentând o ştire drept un fapt, nici mai mult nici 
mai putin, lăsăm să se creadă că nu poate exista nici o îndoială în 
legătură cu el, că nu se consideră măcar că trebuie justificat acest lucru; 
pe de altă parte, indicarea sursei va fi cu atât mai periculoasă, cu cât 


! PLATON, Phaidros, 267 b. 

aceasta se va bucura de mai putin prestigiu. De asemenea, celui care 
crede că dispune de o autoritate indiscutabilă îi repugnă să-şi motiveze 
deciziile. A pretinde că tot ceea ce face Dumnezeu este bine înseamnă 
că avem o mai mare încredere în perfecțiunea divină, decât dacă 
furnizăm dovezi ale bunătăţii sale. Aşa cum o dovadă constrângătoare 
face inutilă orice dovadă ulterioară, un adevăr evident face inutilă orice 
dovadă în general. 

Napoleon se temea ca lungile preambuluri la legi să nu dăuneze 
autorității lor. Bentham remarcase deja că invocarea unui motiv poate 
duce la o respingere a unei propuneri şi că adversarii unei motiuni vor 
avea răgazul de a o torpila, adăugând textului ei o motivare inaccepta- 
bilă. El descrie pe larg cum un proiect care invoca impozitul pe săpun a 
fost înlăturat din cauza unor considerente făcute anume pentru a 
displăcea şi arată efectul pe care l-ar avea o anumită motivaţie asupra 
unui proiect care aboleşte legile penale referitoare la blasfemie: 


„Considerând că nu există Dumnezeu, toate legile penale referitoare 
la natura divinității sunt abolite”. Chiar dacă toţi membrii adunării ar fi în 
unanimitate pentru abolirea acestor legi penale, nu s-ar găsi probabil nici 
unul care să nu fie revoltat de această declaraţie de ateism şi le-ar plăcea 
mai mult să respingă măsura în totalitate, decât să o aibă cu acest prel!. 


Când argumentarea se dovedeşte indispensabilă pentru că, pro- 
blema fiind supusă controversei, nici una dintre tezele prezente nu se 
bucură de un acord suficient, am putea crede că orice argument a cărui 
valoare nu este nulă ar fi lansat în dezbatere cu folos. Totuşi nu este 
deloc aşa: există, nimeni nu ignoră acest lucru, pericolul de a uza de 
anumite argumente, şi aceasta, esențialmente, din cauza interacțiunii 
dintre toate argumentele în cauză. 

Cele care sunt utilizate contribuie la ideea pe care ne-o facem 
despre orator şi, prin intermediul acestei idei, pot afecta ansamblul 
discursului. Un argument slab, uşor de refutat, dăunează, dacă este 
avansat, prestigiului celui care se angajează prin aceasta la a-l apăra 
împotriva eventualelor obiectiuni. 

Pe de altă parte, orice argument, prin prezenţa sa, atrage atenţia 
auditoriului asupra anumitor fapte, îl introduce cu forța în anumite 


1 BENTHAM, Opere, t. I: Tactica adunărilor politice deliberante, pp. 378-379. 

domenii la care el nu se gândise probabil înainte şi, pe această cale, 
suscită obiecţii împotriva a ceea ce era probabil deja dobândit de orator: 


A vorbi unui individ despre un lucru, fie de bine, fie de rău, îl poate 
predispune, dacă nu este deja predispus, să se ocupe de acest lucru sau îi 
poate spori această dispoziţie, dacă deja o arel. 


Acelaşi mecanism al prezenței intervine când se reia, pentru a o 
respinge, o afirmaţie a adversarului: majoritatea oratorilor preferă, din 
acest motiv, să treacă sub tăcere o obiectie căreia nu i-ar putea opune 
decât o slabă refutare. În cursul unor experienţe asupra schimbării de 
atitudini provocate de discurs, oral sau scris, s-a constatat că opinia 
auditorilor era uneori cu totul modificată de către acesta, dar într-un 
sens opus celui dorit2. Şi asta se întâmplă, fără îndoială, tocmai pentru 
că discursul introdusese în câmpul atenţiei elemente de care auditorii 
se dezinteresaseră complet până atunci. Mai mult, fiecare argument 
invită la o apreciere a forței sale, iar aceste încercări repetate de respin- 
gere mentală, oricât de puţin ar reuşi câteodată, pot degenera într-un 
negativism sistematic căruia nu trebuie să-i subapreciem influența, 
chiar în deliberarea intimă. 

În sfârşit, noile argumente introduse într-o dezbatere pot părea 
incompatibile, fie cu asertiunile oratorului, ceea ce îl face ridicol sau ne 
face să ne îndoim de sinceritatea lui, fie cu teze deja admise de către 
auditoriu, ceea ce îl pune pe acesta în situaţia penibilă de a trebui, dacă 
acordă vreun credit acestor noi argumente, să regleze el însuşi aceste 
incompatibilitäti. 

Acest inconvenient apare, de asemenea, în cazul în care argu- 
mentele nu sunt emise decât ca ipoteză. Astfel, la prima vedere, nimic 
nu se opune ideii de a prezenta o multitudine de ipoteze pentru a 
explica un eveniment, chiar dacă ele sunt incompatibile, căci se pare că 
acumularea lor nu are alt efect decât acela de a face evenimentul mai 


1 V. PARETO, Traité de sociologie générale, II, 8 1749, pp. 1089-1090. 

2 Cf. Ch. BIRD, Social Psychology, pp. 215 şi urm. (experienţe de F. H KNOWER, 
Experimental studies of changes in attitudes, J. of sc. Psych., 1935, 6, pp. 315-347; 
J. of abnormal and soc. Psych., 1936, 30, pp. 522-532; J. applied Psych., 1936, 20 
pp. 114-127). Cf. şi C. I. HOVLAND, A. A. LUMSDAINE şi F. D. SHEFFIELD, 
Experiments on Mass Communication, pp. 46-50, 215-216. 

veridic. Şi totuşi, îl vom descalifica adesea pe adversar sugerând că 
noile ipoteze sunt dovada faptului că el nu acorda mare încredere 
argumentelor sale anterioare. Studentul Huber, susținător al „iconolitelor” 
de la Würtzburg, îşi bate joc de unul dintre cenzorii lui care: 


Trece de la ipoteza unui capriciu al naturii la cea a vestigiilor 
păgâne şi de la aceasta din urmă la ideea unei imposturi!. 


Pericolul va fi cu atât mai mare, cu cât punctele la care se referă 
incompatibilitatea vor părea mai esențiale. Ipoteze învecinate, dacă ne 
plasăm într-o perspectivă foarte generală, se pot confunda într-un argu- 
ment unic. De unde ocazia unei noi argumentări bazate pe faptul de a 
şti dacă, da sau nu, unele argumente trebuie privite ca un singur argu- 
ment, divers nuantat. 

Incompatibilitatea va fi mai ales evidentă dacă este vorba despre 
afirmaţii de fapt. Ridicolul care-l atinge în acest caz pe orator izbuc- 
neşte din nenumărate povestiri amuzante, ținând de comicul argumen- 
tării, precum apărarea menajerei acuzate că nu vrea să restituie o oală: 
„Această oală, mai întâi că nu am văzut-o niciodată; şi apoi nu am 
împrumutat-o; pe de altă parte am restituit-o deja şi, în plus, era 
crăpată”. Vedem aici, în mod clar, neajunsurile acumulării, căci luate 
două câte două, mai multe dintre aceste argumente nu ar fi ireconci- 
liabile. 

Auditorul va avea el oare în vedere incompatibilitätile în cadrul 
strict al unui subiect anume aflat în discuţie? Vor fi ele avute în vedere 
într-un cadru mai extins? Judecătorului îi revine, spre exemplu, să 
decidă dacă vreo poziționare adoptată de un jurist, într-o lucrare 
doctrinală, va putea să-i fie lui imputată atunci când, acționând ca 
avocat, desfăşoară argumente incompatibile cu ea. 

Într-o aceeaşi lucrare, pericolul se extinde oare la uzajul unei 
noțiuni, sub mai multe aspecte? Lefebvre va utiliza referirea la „primitivi“ 
când pentru a descalifica idealismul în care se găsesc urme de gândire 
primitivă, când pentru a descalifica teoriile lui Comte arătând că gân- 
direa primitivă conține elemente superioare celor ale gândirii ulteri- 


1 Mémoire de Huber în VAYSON DE PRADENNE, Les fraudes en archéologie 
préhistorique, p. 41. 

oare!. Fiecare argument are calitățile sale. Cititorului îi revine să decidă 
dacă le va accepta, pe fiecare la locul său, dacă va modifica el însuşi 
incompatibilitatea sau dacă i-o va reproşa autorului. 

Pericolul argumentelor superflue, şi mai ales incompatibile, deter- 
mină adesea renunțarea la anumite argumente. Se renunță din cauza 
altor elemente ale discursului, dar şi din cauza opiniilor promovate de 
către auditoriu, fie de către auditoriul particular căruia ne adresăm, fie 
de către un auditoriu din care facem noi înşine parte. Apărătorii lui 
Rutilius ar fi renunţat - în detrimentul lui - la utilizarea unor argu- 
mente care nu conveneau stoicilor2. Atitudinea lui Socrate, refuzând să 
implore indulgenta judecătorilor săi, este unul dintre cele mai celebre 
exemple de renunțare. 

În general, cel care este preocupat de adeziunea auditoriului uni- 
versal va renunța, chiar şi în fața unui auditoriu particular, la nişte 
argumente inadmisibile pentru acest auditoriu universal, aşa cum şi-l 
reprezintă el; el va considera aproape imoral să recurgă la o argu- 
mentare care, în propriii lui ochi, nu ar fi rațională. 

Pe de altă parte, este adesea o lipsă de tact să înfrunţi, sau pur şi 
simplu să şochezi, un auditoriu particular. Este preferabil să renunti, 
spre exemplu, să citezi întruna, în faţa unui auditoriu creştin, aşa cum 
s-a făcut deja, pe Profeti, pe lisus, pe Spinoza şi pe Marx, ca ilustrând 
tendința universalistă a poporului evreu. Cicero dădea o serie de 
sfaturi referitoare la ceea ce era bine de evitat: să faci elogii exagerate 
care suscită invidia, să te înfurii pe o persoană apreciată de judecători, 
să reproşezi cuiva defecte care se regăsesc la judecători, să ai aerul, 
când pledezi pentru altcineva, că pledezi pentru tine însuţi?. 


Independent de orice incompatibilitate între ele sau cu opiniile 
auditoriului, o cohortă de argumente ne determină să credem că nu 
avem destulă încredere în niciunul dintre ele. În refutare, desfăşurarea 
unor argumente este adesea şi mai periculoasă: ea ne autorizează să 


1 H. LEFEBVRE, A la lumière du matérialisme dialectique, 1: Logique formelle, logique 
dialectique, pp. 20, 40. 

2 CICERO, De Oratore, cartea'l, 6 230. 

3 Ibid., cartea Il, 86 304-305. 

credem că o simplă remarcă a adversarului era amplu justificată, 
întrucât nimic nu poate fi neglijat pentru a o combate!. 

Pe de altă parte, dat fiind faptul că oratorul este presupus a 
cunoaşte pericolele argumentelor slabe, capabile să dăuneze presti- 
giului său, utilizarea lor introduce o prezurntie gravă: înseamnă că el 
nu are altele mai bune la dispoziţia sa, ba chiar că nu există altele2. 
Astfel, enuntând argumente slabe, oratorul poate anihila, fără măcar să 
se gândească la aceasta, alte argumente mai puternice, care ar fi venit 
spontan în spiritul auditorului. Tăcerea va putea juca acelaşi rol ca 
argumentul slab, va putea lăsa să se creadă că nu există argumente 
utile. Argumentul inoportun şi tăcerea pot fi astfel cauze asemănătoare 
ale unei aceleiaşi înfrângeri. Să notăm, în legătură cu cele de mai sus, 
că, în toate acestea, auditorul presupune că oratorul cunoaşte tehnicile 
argumentative şi le utilizează cu bună ştiinţă. De fapt este normal, chiar 
în privința unei persoane care nu trece drept deosebit de abilă, să 
argumentăm făcând caz de aceste cunoştinţe: vom înțelege, spre 
exemplu, ca B să pretindă că A nu a avut de la început despre o contro- 
versă cutare interpretare a unui text care ar fi fost decisivă în favoarea 
sa, căci altfel A nu ar fi produs argumentele slabe pe care le-a invocat în 
favoarea tezei sale. 

Periculos, de asemenea, va fi orice argument care permite o replică 
facilă: el se va întoarce în ultimă instanţă în avantajul celui care nu l-a 
introdus în dezbatere?. Sau, mai simplu, argumentul care poate genera 
la auditor o interpretare defavorabilă. Cutare broşură în favoarea unui 
nou vaccin, dacă insistă pe dificultatea descoperirii, pe iluziile şi pe 
eşecurile anterioare, va putea sugera ideea că, şi de această dată, încre- 
derea nu şi-ar prea găsi locul. 

Alte argumente sunt, cu siguranţă, utilizabile de către toate păr- 
tile, precum afirmația: 


Judecători, am fost scurt deoarece cauza mea este bună“. 


! Cf. A. Craig BAIRD, Argumentation, Discussion and Debate, pp. 330-331. 
2 Cf. DEMOSTENE, Discursuri şi pledoarii politice: Despre ambasadă, § 213. 
3 Cf. 8 98: Aprecierea forţei argumentelor, factor de argumentare. 

4 CICERO, De Inventione, cartea I, XLVIII, 6 90. 


Interacțiunea gr guten telor 583 


Pericolul unui asttel de argument nu constă atât în faptul că 
adversarul l-ar asuma - mu i-ar trece prin gând aşa ceva -, ci în aceea de 
a fi calificat drept procedeu!. 

Printre problemele legate de pericolele amplorii, trebuie să-i dăm 
un loc special diversiunii, deplasare a discuţiei asupra unui alt obiect 
considerat relevant, Acesta ar fi un procedeu periculos şi care preia 
toate inconvenientele argumentului slab, dacă ar exista încă acord 
asupra acestui aspect irelevant. Dar nu se întâmplă aproape niciodată 
astfel. Acuzatia de diversiune şi cea de sofism se aseamănă prin faptul 
că presupun o argumentare cu bună ştiinţă irelevantă sau amägitoare. 
Or, acuzația nu se susține decât în măsura în care argumentarea se 
îndepărtează în mod apreciabil de ceea ce se obişnuieşte în mod 
normal. Ar fi teoretic posibil, într-adevăr, să negăm orice valoare argu- 
mentativă reală unor anumite părți ale discursului, precum exordiul 
sau peroratia şi să le tratăm drept diversiune. Regula de justiție este cea 
care permite formarea unei opinii în această problemă. 

Ceea ce calificăm drept diversiune constă adesea în a conduce 
discuţia asupra unor chestiuni secundare, unde apărarea este uşoară, 
triumful facil. Un caz mai tipic constă în a introduce în dezbatere 
elemente şi distincţii care vor rămâne ulterior neutilizate: introduse 
probabil din precauție, aceste distincții sunt periculoase pentru că vom 
extrage cu uşurinţă din nefolosirea lor o mărturie implicită despre 
caracterul lor irelevant. 

Când timpul de care dispunem este limitat, diversiunea poate să 
nu aibă alt scop decât acela de a ocoli punctele delicate. Studentul 
ignorant şi abil practică bucuros aceeastă tehnică la examene. În 
controversă, o astfel de diversiune vizează să împiedice discuţia, ea nu 
mai este decât un sabotaj al condițiilor prealabile ale acesteia. În ultimă 
instanță, vom avea acel filibuster, în care nu subzistă nici o dorinţă de a 
crea iluzii asupra efectului intervențiilor. Pericolul multor argumentări 
prea extinse ar fi acela de a trimite cu gândul la filibuster. 


1 Cf. 6 96: Retorica în calitate-de procedeu. 

2 Cf. ARISTOTEL, Topica, cartea II, cap. 5, 112 a; SCHOPENHAUER, Parerga si 
Paralipomena, Il, Despre logică şi dialectică, § 26, p. 30; Dialectica eristică, p. 69 
(Stratagema a XVIII-a); p. 82 (Stratagema a XXIX-a). 

Diversiunea se pretează la caricatură. Un mare număr de anecdote 
țin de comicul diversiunii: 


Soțul care se întoarce în zori este primit de soția lui, care agită o 
crosă de golf. „Cum, o întreabă el, vrei să joci golf la ora asta?” 


Remarca nu este deloc fără legătură cu situația, dar ea rezultă din- 
tr-o reinterpretare a acesteia: ea transpune discuția pe un nou teren, îi dă 
celui care o utilizează un anumit prestigiu, ajuță la a câştiga timp, pe scurt, 
îndeplineşte, în mod comic, serviciile cerute în mod obişnuit diversiunii. 


§ 102. Paliativele la pericolele amplorii 


Pentru a atenua pericolele pe care tocmai le-am semnalat, putem 
utiliza toate procedeele destinate să evite sau să facă mai dificilă refutarea. 

Este oare vorba despre a proteja persoana oratorului contra efec- 
telor rele pe care le vor produce anumite argumente? Se va declara că 
au fost sugerate, ba chiar impuse oratorului. Aşa se face că Demostene 
arată că circumstanţele sau atitudinea adversarului îl obligă să-şi facă 
propriul elogiui, să se îndepărteze de subiect? sau să utilizeze un gen 
de argumente care îi displac?. 

Când un orator îşi dă seama de faptul că ansamblul argumentelor 
care privesc o teză conține incompatibilitäti atât de mari, încât cel care 
ar expune succesiv aceste argumente ar fi acuzat de incoerentä, el va 
opera în mod normal o alegere dintre ele. Dar, dacă nu vrea să ia o 
astfel de decizie, va uza de diverse mijloace pentru a asigura coerenţa: 
el va face ca argumentele să fie prezentate de mai multe personaje - ca 
în dialog, piesa de teatru, roman. Sau va prezenta chiar diversele opinii 
atribuindu-le unor autori diferiți: pseudonimele sub care a scris 
Kierkegaard reprezintă cea mai mare disociere la care ar putea conduce 
dorința de a face loc tuturor alternativelor, de a nu sacrifica nimic din 
argumentele incompatibilef. 


1 DEMOSTENE, Discursuri: pentru coroană, 6 3. 

2 Ibid., 6 9. 

3 Ibid., 6 123. 

4 Cf. P. L. HOLMER, Kierkegaard and ethical theory, Ethics, aprilie 1953, p. 159. 

În general, pentru a evita relele efecte ale unor argumente incom- 
patibile, oratorul va trebui să introducă o argumentare complementară, 
care va sublinia incompatibilitatea aparentă dintre diversele argumente 
enunțate sau dintre acestea şi credințele auditoriului şi care se va 
strădui să prevină inconvenientele lor. El va explica schimbările de 
punct de vedere, va prezenta ipotezele ca fiind succesive, va delimita 
aria de aplicare a normelor astfel încât ele să nu se excludă. 

Pentru a evita pericolul unui argument slab, vom spune că acesta 
nu a fost introdus decât în mod subsidiar. Dacă ne temem ca interlo- 
cutorul să nu subestimeze un argument care nu este lipsit de forță, îl 
vom putea transforma în miza dezbaterii, obligând astfel adversarii să-l 
ia în serios; întâlnim aici tehnica ce constă în a ne sublinia dinainte 
acordul cu privire la anumite probe!. 

În sfârşit, pentru a evita inconvenientele diversiunii, pentru a ne 
înarma împotriva acuzatiei de a o practica, vom insista asupra caracte- 
rului relevant a tot ceea ce avansăm. 


Pentru a evita să fim nevoiţi să folosim anumite argumente, vom 
face în aşa fel încât partea adversă să nu ocazioneze acest lucru; dacă 
una dintre părți renunţă la audierea unor anumiți martori, ea poate 
spera că cealaltă parte va face la fel. 

Totuşi, paliativul specific, dacă ne temem de utilizarea unor 
anumite argumente, va fi de a le lăsa subînțelese?. Există argumente de 
care este deplasat, periculos, ba chiar interzis să uzăm într-un mod prea 
explicit. Nu ne putem referi la ele decât prin insinuare, aluzie sau 
amenințând că le utilizăm. Amenințarea poate face, de altfel, ea însăşi 
parte din aceste argumente interzise. 

Această semi-renuntare la anumite argumente face loc unor figuri 
de renunțare care nu exprimă numai moderatia oratorului3. Reticenţa 
permite evocarea unei idei, lăsând totodată auditorului să facă dezvol- 
tarea: această dezvoltare va putea fi sugerată prin anumite forme de 
exprimare, precum ritmul, aliteratia. Preteritia este sacrificarea imagina- 


1 Cf. 6 27: Acorduri proprii fiecărei discuţii. 
2 QUINTILIAN, Arta oratorică, vol. III, cartea IX, cap. II, 6 73, p. 44. 
3 Cf. 6 98: Aprecierea forței argumentelor, factor de argumentare. 

ră a unui argument. Acesta din urmă este schițat anunțând totodată că 
se renunță la el. lată, în acest sens, un exemplu banal luat din Retorica 
pentru Herennius: 3 


Despre copilăria ta, când te-ai prostituat cu toţi, voi vorbi când voi 
crede că a venit momentul. Dar tac dinadins!. 


Sacrificiul răspunde convenientelor; el lasă să se creadă şi că 
celelalte argumente sunt suficient de puternice pentru a ne putea lipsi 
de acesta. Putem lega de preteritie acest pasaj în care lui Demostene 
pare a-i repugna să-şi facă propriul elogiu: 


Filip ne punea pe toți la încercare. Cum? Trimiţând ceva fiecăruia 
personal, oferindu-ne bani şi, fiți atenţi, atenieni, foarte mulţi bani. Cum 
nu avea succes pe lângă cineva (nu-mi revine mie să mă numesc, dar 
faptele şi actele însele vor desemna omul), el credea că toţi, în comun, am 
accepta banii oferiţi; astfel, cei care s-ar fi vândut personal ar fi la adăpost, 
dacă noi toţi am participa, măcar cu o mică parte, la profitul comun?. 


Este oare vorba despre o figură argumentativă? Unii ar ezita să o 
spună, atât de normală pare insertia în text; ne aflăm, în orice caz, în 
prezența unui paliativ. 

Uneori, semi-renuntarea este exprimată într-un fel şi mai indirect: 
o tăcere semnificativă, ba chiar folosirea ostentativă a unor argumente 
slabe, irelevante, pentru a marca faptul că există şi altele. 


Toate renuntärile, semi-renuntäri, pot fi considerate concesii. Totuşi, 
rolul principal al concesiei nu priveşte atât amploarea argumentării, cât 
întinderea pretențiilor şi dinamismul acordurilor. 

Concesia se opune mai ales pericolelor lipsei de măsură; ea 
exprimă faptul că este rezervată o primire favorabilă unor argumente 
reale sau prezumate ale adversarului. Restrângând pretenţiile, abando- 
nând anumite teze, renunțând la anumite argumente, oratorul îşi poate 
face poziția mai puternică, mai uşor de apărat, poate dovedi în cadrul 
dezbaterii în acelaşi timp fair-play şi obiectivitate. Văzute sub acest 
unghi, efectele concesiei trebuie apropiate de cele pe care le obținem 


1 Retorica pentru Herennius, cartea IV, 8 37. 
2 DEMOSTENE, Discursuri: Asupra ambasadei necredincioase, 8 167. 

neeliminând în mod sistematic dintr-un expozeu toate circumstanțele 
defavorabile!. Concesia va fi totuşi dezastruoasă dacă introduce o breşă 
într-un ansamblu în care toate elementele sunt presupuse solidare. 
Dimpotrivă, ea nu va avea decât efecte bune dacă se bazează pe ele- 
mente secundare. De aceea, departe de a ne irita din cauza întrebărilor 
irelevante, trebuie să vedem în ele o ocazie favorabilă de a face concesii: 


(...) căci întrebătorii, de cele mai multe ori, se află în mare încurcătură, 
dacă li s-au acceptat atâtea lucruri şi totuşi nu-şi ating ținta?. 


Concesia dă uneori naştere unei figură, epitropa, prin care, spune Vico, 


admitem adversarului chiar şi lucruri injuste, false, inepte sau îndoielnice 
chiar, din exces de drept (...) 


Adesea, unul dintre interlocutori pare că îl somează pe celălalt, fie 
să recunoască temeiul unei poziții (recunoasteti că am dreptate în acest 
punct), fie să recunoască faptul că este partizanul unor anumite idei 
(„recunoaşte că eşti reactionar”, va spune liberalul interlocutorului său 
conservator). În primul caz doar, încercăm să sesizäm un acord care va 
putea servi direct bunului mers al discuţiei. În cel de-al doilea, încer- 
căm să minimalizăm argumentele adversarului, diminuând în ele ceea 
ce este serios şi efectul. În ultimul, insinuäm că, dacă el recunoaşte că 
este reactionar, discuția va fi astfel facilitată: pe această poziţie, mai 
conformă cu faptele, discuţia va putea lua o turnură nouă. In toate 
cazurile, recunoaşterea pe care o solicităm este considerată drept o 
concesie, care trebuie să-i aducă într-o oarecare măsură un beneficiu 
adversarului, fără de care nu am îndrăzni să o cerem’. 

De fiecare dată când îl urmăm pe interlocutor pe propriul lui 
teren, îi facem o concesie, dar aceasta poate fi plină de capcane. 

Una dintre ele constă în a recunoaşte că poziția adversarului nu 
poate fi infirmată; renuntäm să o combatem pe un anumit plan; dar vom 


1 Cf. BENTHAM, Opere, t. l: Tratat despre sofismele politice, p. 473. 

2 ARISTOTEL, Topica, cartea II, cap 5, 112 a,. (Ed. rom. IRI, Bucureşti, 1998, p. 
345; nt.) D 

3 VICO, Instituzioni oralorie, p. 148. 

+ Cf. J. PAULHAN, Entretien sur des faits divers, pp. 135-138. 

arăta în acelaşi timp mica importanță a acestui plan. Aceasta este atitu- 
dinea bine cunoscută a neo-pozitiviştilor privitor la enunturile metafizice. 

O altă formă este de a admite ceva, pentru a supralicita imediat: 
recunoaştem că opinia care vi se atribuie ar fi eronată, negăm chiar că 
ati exprimat-o, dar este pentru a formula una şi mai dezagreabilă. 


Eu, să-ți imput ospitalitatea lui Alexandru? (...) nu sunt atât de 
nebun; afară doar de cazul când ar trebui să-i numim pe secerători şi pe 
cei care fac o treabă oarecare pentru bani, prieteni şi oaspeţi ai celor care îi 
plătesc!. 


Anecdota următoare, luată din Quintilian, ține de comicul denegării: 


Domitia, soția lui Passienus, se plânge că Junius Bassus, învinuind-o 
de avariție, a zis că ea obişnuieşte să-şi vândă încălțămintea învechită; 
Bassus a răspuns: „Zău dacă am spus vreodată aşa ceva; dar am spus că 
obişnuieşti să-ți cumperi încălțăminte veche”2. 


Negatia, în general, joacă un rol apropiat de cel al concesiei: 
renuntäm la o afirmaţie pe care am fi putut-o susține, sau pe care o 
susțin terți, dar păstrând o urmă a acesteia ca mărturie a bogăției 
de informație şi de clarviziune a celui care a recunoscut nonvaloarea 
unei propoziții. 


Comicul critică acest aspect al negatiei în acest pasaj din Tristram 
Shandy: 


Într-un cuvânt, opul meu e digresiv şi progresiv totdeodată. Asta, 
bunul meu domn, e cu totul altă poveste decât zilnica rotire a pământului 
în jurul osiei sale. 


Din această semnificaţie argumentativă a negatiei rezultă că dubla 
negatie este rareori, în argumentare, echivalentul afirmației: o formulă 
precum „eu sunt mulțumit de a nu fi fost obligat să nu fi fost de faţă” 


1 DEMOSTENE, Discursuri: Pentru coroană, § 51. (Ed. rom: Ed. pentru 
Literatură, Bucureşti, 1969, vol. 2, p. 200; n.t.) 

2 QUINTILIAN, Arta oratorică, vol. Il, cartea VI, cap. III, 8 74. (Ed. rom: 
Minerva, Bucureşti, 1974, p. 178; n.t.) 

3 Laurence STERNE, Viața şi opiniunile lui Tristram Shandy, cartea I, cap. XXII, p. 
64. (Ed. rom.: Polirom, laşi, 2004, Gentleman, p. 78; n.t.) 

indică raporturi complexe, sugerează ratiunile ratiunilor noastre. Dubla 
negatie poate restabili într-o formă condensată o întreagă argumentare 
subiacentă. 


Problemele pe care le pune amploarea, pericolele ei, paliativele lor 
depind de pretențiile celor care argumentează: ne mulțumim oare cu o 
atitudine pasivă, ne mulțumim să ne marcăm clar dezacordul, refu- 
zând, sprijiniți de motive, să aderăm la opiniile interlocutorului, sau 
dimpotrivă, vrem să modificăm punctul de vedere al acestuia, să 
actionäm asupra credințelor sale? Prima atitudine permite utilizarea 
unor argumente care, în cea de-a doua, ar fi periculoase; ea permite să 
se marcheze toate punctele; cea de-a doua, cere menajamente, proce- 
dează prin abordări succesive, prudente. De aceea problemele amplorii 
ar trebui reluate şi examinate în funcţie de fiecare situație argumentativă. 


$ 103. Ordine şi persuasiune 


Ordinea chestiunilor de tratat, ordinea argumentelor de dezvoltat, 
a preocupat, dintotdeauna, sub aparența noțiunilor de expunere, de 
dispunere sau de metodă, pe teoreticienii dialecticii şi mai ales ai retoricii. 

Nu trebuie să ne mirăm de acest lucru, căci în argumentare şi nu 
în demonstraţie se pun esențialmente aceste probleme. 

Într-o demonstraţie formală, se pleacă de la axiome pentru a ajunge 
la teoreme. Există deci o ordine. Dar importanţa sa este limitată, pentru 
că variantele ei sunt strict echivalente. Puțin interesează, într-adevăr, 
ordinea în care sunt prezentate axiomele, putin interesează succesiunea 
etapelor, cu condiţia ca fiecare dintre ele să poată fi parcursă cu 
aplicarea regulilor de inferentä adoptate. 

Numai dacă se ține cont de adeziunea spiritelor, dacă se trece de 
la un punct de vedere formal la un punct de vedere psihologic, argu- 
mentativ, va căpăta importanţă ordinea în demonstrație: când, în loc să 
considerăm axiomele drept arbitrare, suntem preocupați de caracterul 
lor evident sau acceptabil; când, în alegerea etapelor, suntem preocu- 
pati de mai marea sau mai mica inteligibilitate a vreunui ordin demon- 
strativ. Aşa se face că Wertheimer a arătat, prin interesante experiențe, 
că înțelegerea unor anumite demonstraţii matematice diferă în funcție 

de felul în care se prezintă figura care le ilustrează. Variantele nu mai 
sunt atunci echivalente, în acest caz, pentru că ne-am îndepărtat de 
condițiile pur formale ale demonstrației pentru a analiza forța persuasi- 
vă a probelor!. f 

Într-o argumentare, în orice caz, ordinea nu poate fi indiferentă: 
adeziunea depinde într-adevăr de auditoriu. Or, pe măsură ce se deru- 
lează argumentarea, situația acestuia se modifică, prin însuşi faptul 
acestei argumentări, şi aceasta oricare ar fi primirea făcută argumen- 
telor. Conditionarea auditoriului, o ştim, se poate realiza prin orice 
mijloace auxiliare: parfumuri, muzică, adunări de mase; dar ea se 
realizează, de asemenea, în manieră discursivă. Discursul nu-l lasă 
deloc pe auditor aşa cum era la început; dar nici nu-i modifică 
credințele într-o manieră ineluctabilă, aşa cum o fac verigile unei 
demonstrații. Căci, dacă ar fi aşa, ordinea nu ar avea deloc întreaga sa 
greutate. Tocmai pentru că modificările auditoriului sunt în acelaşi 
timp efective şi contingente, contează atât de mult ordinea adoptată. 

Acest lucru este valabil atât pentru diversele încarnări ale audito- 
riului universal, cât şi pentru auditoriile particulare. La prima vedere, 
ordinea nu contează pentru auditoriul universal. Dar auditoriul univer- 
sal este, ca şi celelalte, un auditoriu concret, care se modifică în timp, 
odată cu concepțiile pe care şi le face oratorul despre el. 

În deliberarea intimă, ordinea pare, de asemenea, să-şi piardă 
orice importanţă. Nu este adevărat, fără îndoială. Cel mult putem 
admite că reluarea, într-o ordine nouă, este aici mai uşoară. Ea poate 
chiar constitui noua argumentare pe care o vom opune celei dintâi 
pentru a le confrunta. 


Dacă argumentarea este esențialmente adaptare la auditoriu?, 
ordinea argumentelor unui discurs persuasiv ar trebui să țină cont de 
toți factorii susceptibili de a le favoriza primirea de către auditori. Trei 
puncte de vedere cel putin pot fi adoptate în alegerea ordinii persu- 
asive: cel al situației argumentative, adică al influenţei pe care o vor 
avea etapele anterioare ale discuţiei asupra posibilităților argumenta- 


1 M. WERHEIMER, Productive Thinking, cap. I: „The area of the Parallelogram”. 
2 Cf. $4: Auditoriul în calitate de construcţie a oratorului. 

tive ale unui orator; cel al conditionärii auditoriului, adică al modifi- 
cărilor de atitudine generate de discurs; în fine, cel al reacțiilor pe care 
le suscită, în auditoriu, perceperea unei ordini din discurs. 

Este vorba, în cele trei cazuri, despre efectele asupra auditoriului; 
ceea ce distinge aceste trei perspective este că, în prima, ne gândim mai 
ales la premisele pe care auditoriul este determinat progresiv să le 
admită; în cea de-a doua - care va face obiectul paragrafului nostru 
viitor - ne gândim mai ales la efectele succesive suferite de auditor; în 
cea de-a treia, în sfârşit - care va face obiectul ultimului nostru paragraf 
-, considerăm ordinea discursului ca materie de reflecţie. 


Într-o demonstrație, totul este dat, fie că este vorba despre un sis- 
tem ipotetico-deductiv, fie că axiomele sunt furnizate de intuiţia 
rațională sau sensibilă. În argumentare, dimpotrivă, premisele sunt 
labile. În timpul argumentării, ele se pot îmbogăţi; dar ele sunt, de 
altfel, tot precare, intensitatea cu care se aderă la ele se modifică. 
Ordinea argumentelor va fi deci dictată în mare parte de dorința de a 
degaja noi premise, de a da prezență unor anumite elemente şi de a 
obține anumite angajamente din partea interlocutorului!. 

Ordinea în care aceste angajamente se obțin nu este indiferentă. Se 
ştie că, în cursul unor interminabile şedinţe de după război dintre 
reprezentanții Statelor Unite, ai Franței, ai Marii Britanii şi ai U.RSS, 
aceştia au discutat la nesfârşit despre stabilirea ordinii de zi a nego- 
cierilor lor. În mod normal, „a negocia”, nu înseamnă a discuta şi a 
persuada; înseamnă a face concesii reciproce, iar ordinea problemelor 
nu ar fi trebuit să exercite atâta influență dacă, privind aceste probleme 
ca legate, s-ar fi negociat cu dorința de a reuşi. Dar lipsa de spirit de 
înțelegere făcea în aşa fel, încât condițiile erau mai degrabă cele ale unei 
discuții decât ale unei negocieri. De unde preeminenta dată ordinii, căci 
orice poziționare constituia un angajament fără contrapartidă. 

În discuţia cu întrebări şi răspunsuri se manifestă cel mai clar acest 
rol al angajamentelor. Într-adevăr, modificarea situației, în cursul unei 
argumentări, este întotdeauna profundă, fie că este vorba despre dis- 
curs continuu, fie de controversă. Dar, în primul caz, numai oratorul 


1 Cf. 8 27: Acorduri proprii fiecărei discuții. 

enunţă luări de poziţie; în cel de-al doilea, ne îndreptăm către o conclu- 
zie bazându-ne pe puncte de sprijin succesive care rezultă din anga- 
jamente explicite ale auditorului. 

Faptul de a putea întreba, de a alege după plac întrebările şi 
ordinea în care ele sunt puse, este un avantaj incontestabil pentru cel 
care argumentează. De utilizarea abilă a acestui privilegiu depinde 
eficacitatea metodei socratice. 

Întrebările tind adesea să ne determine să facem o alegere între 
mai multe posibilităţi; ele nu dau în acest caz decât o informaţie în 
legătură cu opiniile interlocutorului, dar răspunsul este tot un anga- 
jament şi adesea o adeziune la ceea ce pretinde oratorul. Or, nu trebuie 
să ascundem că, în ultimă instanță, discuţia vizează în general să 
modifice o opinie, că ea presupune deci un dezacord fundamental între 
părți. De aceea, ordinea adoptată pentru întrebări va avea adesea drept 
scop pe acela de a masca oricât de mult timp posibil raportul dintre 
aceste acorduri parţiale şi dezacordul fundamental: întrebări prezentate 
fără o ordine aparentä!, întrebări cărora nu li se percepe importanta?, ba 
chiar întrebări inutile. 

În cursul celor mai multe discuţii, cei doi interlocutori se bucură 
de privilegiul de a întreba şi de a alege în parte ordinea argumentelor 
lor. Ei se bucură, de asemenea, de posibilitatea de a da anumitor ele- 
mente prezenţă. 

În această privință, un studiu recent* a arătat că, dacă discuția 
dirijată permite, într-o problemă concretă - era vorba despre orga- 
nizarea muncii -, să se ajungă la o soluţie pe care grupul o consideră 
satisfăcătoare, dar la care, fără această dirijare, el nu ar fi ajuns, este mai 
ales datorită ordinii puse în dezbatere de cineva care ştie către ce 
concluzie ar fi de dorit să se meargă. Căci ordinea este, de asemenea, 
una dintre condiţiile care determină amploarea; este selectarea a ceea ce 


1 Cf. ARISTOTEL, Topica, cartea VIII, cap. 1, 156 a; Refutări sofistice, cap. 15, 174 a; 
SCHOPENHAUER, Dialectica eristică, p. 59 (Stratagema a IX-a). 

2 Ibid., p. 57 (Stratagema a VII-a). 

3 ARISTOTEL, Topica, cartea VIII, cap. 1, 157 a; cf. § 101: Pericolele amplorii. 

4 Norman R. F. MAIER, The quality of group decisions as influenced by the 
discussion leader, Human relations, vol. III, 2, 1950, pp. 162-163. 

va fi luat în considerare de către participanţi. Nu avem grijă numai ca 
reflectia individuală să nu se rătăcească pe piste greşite, ci şi - şi acest 
ultim punct este cel mai interesant - ca unele cărări utile să nu fie pre- 
matur abandonate, adică să le dăm unor anumite premise o prezență 
suficientă pentru ca ele să servească reflectiei drept punct de plecare. 

Această preocupare de a orienta gândirea în direcţii propice 
înainte de a merge mai departe este, fără îndoială, baza unor anumite 
figuri, precum subjecțiunea (sustentatio)!. Întrebăm, răspundem noi 
înşine imediat, dar acest răspuns nu este decât o ipoteză care, cel mai 
adesea, va fi respinsă de autorul ei. 

Anumite argumente nu pot fi înțelese, admise, decât dacă mai 
cunoaştem şi altele. Ordinea este în acest caz impusă. Uneori chiar 
putem spune că argumentul este constituit de această ordine, precum 
argumentul direcţiei, al gradării, al amplificării. Nu tot asfel se întâm- 
plă oare cu orice argument? Nu există aproape niciodată modificare de 
ordine care să nu fie, în acelaşi timp, modificare de argument sau, mai 
bine, crearea unui argument nou. Chiar într-o demonstrație formală, în 
care variantele de ordine sunt echivalente, etapele nu sunt doar 
modificate în înşiruirea lor dar, în acelaşi timp, operaţiile efectuate pot 
fi altele. În argumentare, modificarea ordinii nu este aproape niciodată 
o simplă permutare. Aceasta se aplică chiar şi la ceea ce am putea 
considera drept elemente ale argumentării. Întrucât este vorba, în 
general, într-o argumentare despre a ne asigura de premise ferme, 
putem admite că expunerea unor fapte, adică a ceea ce se bucură de cel 
mai larg acord, va fi plasat favorabil la începutul unui discurs. 
Majoritatea memoriilor ştiinţifice, a expunerilor politice, juridice proce- 
dează în acest fel. Dar nu trebuie să uităm că faptele, dacă joacă un rol 
important ca element de acord, nu sunt adesea admise decât pentru că 
interpretarea lor rămâne deschisă. Aşa cum remarcă foarte bine Quintilian: 


„Omorul a fost comis de tine, căci ai avut îmbrăcămintea plină de 
sânge“. Argumentul apasă mai putin greu, când acuzatul recunoaşte, 


1! QUINTILIAN, Arta oraturică, vol. III, cartea IX, cap. Il, 8 23, p. 27. 


594 Tehnicile argumentative 


decât atunci când, dacă neagă, e dovedit mincinos. Căci dacă recunoaşte, 
îmbrăcămintea a putut fi plină de sânge şi din alte cauze!. 


Aceleaşi fapte, precedate de interpretarea lor, nu s-ar bucura fără 
îndoială de adeziunea unanimă şi ar suscita disocieri între aparență şi 
realitate. Înseamnă să se spună că locul dat elementelor modifică 
semnificaţia lor. 

Argumentele pot fi totuşi privite, într-o oarecare măsură, ca enun- 
turi distincte care interacționează, desigur, dar care pot fi dispuse cu o 
mare marjă de libertate. Astfel, elogiul unui personaj poate, după caz, 
preceda sau urma afirmaţia că este propus ca model. De asemenea, 
argumentele convergente pot fi grupate sau împrăştiate, fără ca această 
împrăştiere să excludă efectul de convergenţă. Soluţia aleasă nu va 
permite totuşi niciodată să apară repercusiuni asupra argumentării. 
Gruparea argumentelor, în special, va accentua efectul de convergenţă, 
în timp ce împrăştierea îl va atenua. De aceea, într-o acuzaţie, persoana 
acuzatului va putea constitui în mod util un centru către care converg 
strâns toate săgețile, în timp ce, în apărare, se va face în aşa fel încât 
ansamblul argumentelor care sunt respinse să apară ca un mozaic de 
piese detaşate a căror legătură este cât se poate de imperceptibilä2. La 
fel se vor grupa în mod util exemplele pentru a favoriza generalizarea; 
şi tot aşa se vor grupa în mod util argumentele adversarului între care 
se doreşte să se arate o incompatibilitate. În general, într-o discuție, rati- 
unile care fac să se adopte o ordine de către una din părți ar trebui să 
tindă să determine adoptarea unei ordini diferite de către partea adversă. 
Dar alte consideraţii ne vor deturna adesea de la o astfel de perturbare». 


$ 104. Ordinea discursului şi conditionarea auditoriului 


Se poate reduce o expunere demonstrativă, precum cele din tra- 
tate de geometrie, la enunţul tezei urmat de demonstrarea ei. Un 
discurs argumentativ va fi aproape întotdeauna mai complex. S-a recu- 


1 QUINTILIAN, Arta oratorică, vol. II, cartea V, cap. XII, 8 3. (Ed. rom.: Minerva, 
Bucureşti, 1974, pp. 85-86; n.t.) 

2 Ibid., vol. II, cartea V, cap. XIII, § 15 (ed. rom., p. 96; n.t.). 

3 Cf. 8 105: Ordine şi metodă. 

noscut acest lucru dintotdeauna, iar Platon enumeră, cu o complezentä 
destinată să le ridiculizeze, părțile discursului lăudate de sofişti!; 
Aristotel nu este deloc .nai putin sever2; majoritatea autorilor antici 
admit totuşi că discursul judiciar comportă în mod normal, pe puţin, 
exordiul, narațiunea, proba, refutarea, concluzia, epilogul; în discursul 
deliberativ, cele două prime părți ar fi mai putin utile2. 


Este de remarcat faptul că, printre părțile discursului, cea care, la 
prima vedere, va părea cea mai putin utilă, exordiul, a reținut totuşi 
atenția tuturor. Aristotel, Cicero, Quintilian tratează îndelung, despre 
eli; autorul Retoricii pentru Herennius se laudă că ar fi fost primul care 
i-ar fi recunoscut anumite modalitätis. Or, exordiul este partea discur- 
sului care vizează în modul cel mai specific să acționeze asupra dispo- 
zițiilor auditoriului. De aceea ne va reține atenția aici. 

Scopul său va fi de a câştiga de partea sa auditoriul, de a-i capta 
bunăvoința, atenţia, interesul€. El va furniza, de asemenea, anumite 
elemente din care se vor naşte argumente spontane având discursul şi 
oratorul ca obiect. 

Aristotel îl compară cu prologul şi cu preludiul, ceea ce pare a 
face din el o capodoperă, a cărei semnificație ar fi mai ales estetică8. Dar 
în multe cazuri el este indispensabil efectului persuasiv al discursului. 
El asigură condiţiile prealabile argumentării”. Într-adevăr, în timp ce 
exordiul poate fi scurtat, şi chiar suprimat cînd aceste condiţii prea- 
labile sunt complet asigurate, el devine indispensabil dacă trebuie să 
completăm aceste condiţii pe cutare sau cutare chestiune, şi mai ales în 


! PLATON, Phaidros, 266 d-267 a. 

2 ARISTOTEL, Retorica, cartea III, cap. XIII, 88 3-5, 1414 a-1414 b 

3R. VOLKMANN, Rhetorik der Griechen und Römer, p. 33. 

4 ARISTOTEL, Retorica, cartea III, cap. XIV, 1414 b-1416 a; CICERO, De Inventione, 
cartea I, 88 20 şi urm.; QUINTILIAN, Arta oratoricä, vol. I, cartea IV, cap. l, § 5. 

5 Retorica pentru Herenmnius, cartea |, 16. 

6 CICERO, De Oratore, cartea II, 8 323; QUINTILIAN, Arta oratorică, vol. 1, cartea 
IV, cap. I, § 5. 

7ARISTOTEL, Retorica, cartea III, cap. XIV, § 1, 1414 b. 

8 A. Ed. CHAIGNET, La rhétorique et son histoire, pp. 359-360. 

9 Cf. 1 Parte: Cadrele argumentärii. 

ceea ce priveşte calitatea oratorului, raporturile sale cu auditoriul, 
obiectul sau oportunitatea discursului. 

Oratorul va încerca, în exordiul său, să-şi facă cunoscută compe- 
tenta, impartialitatea, onestitatea, 


Căci auditorii sunt atenţi mai ales la cei cinstiţi!. 


Dacă discursul pretinde a convinge auditoriul universal, exordiul 
nu va fi totuşi deloc exclus: oratorul îşi va arăta mai ales respectul 
pentru fapte, pentru obiectivitatea sa. 

Simple remarci preliminare îi vor da uneori oratorului un pres- 
tigiu util. Dacă Robert Browning face ca apologia episcopului Blougram 
să înceapă cu câteva aluzii dispretuitoare la adresa decoraţiei arhitec- 
turale a bisericii sale, pentru poet, este fără îndoială modul de a situa 
discursul şi personajele în spiritul cititorului său, dar este, de asemenea, 
- şi din acest dublu rol vine întreaga justificare a acestor câteva versuri 
- un fel de exordiu care conferă episcopului, în ochii interlocutorului 
său, avantajele unui om rafinat, cu gust delicat?. 

Oratorul se va strădui mai ales să pună în valoare calitățile de care 
ne-am putea îndoi şi a căror absenţă ar dăuna creditului său; cel care 
este acuzat în mod obişnuit de o prea mare abilitate va încerca să 
câştige încrederea publicului; cel care prin situația lui socială, prin 
interesele sale, prin antecedente este presupus arogant, străin sau ostil 
auditoriului său, va începe prin a dezminti o astfel de bănuială, insis- 
tând asupra comuniunii sale cu auditoriul. Aluzia la prietenia dintre 
două popoare, aluzia la un fapt de cultură comun, un citat bine ales vor 
fi de ajuns pentru a suscita încrederea, arătând că există între orator şi 
auditoriu o comuniune de valori. 

Exordiul va fi întotdeauna adaptat la circumstanțele discursului, 
la orator şi la auditoriu, la afacerea tratată, la eventualii adversari. 

Nimic nu ilustrează mai bine această exigentä decât declarația 
preliminară „eu nu sunt un orator” şi alte precautii mai mult sau mai 


1 ARISTOTEL, Retorica, cartea III, cap. XIV, 8 7. (Ed. rom.: IRI, Bucureşti, 2004, 
p. 347; n.t.) 

2 R. BROWNING, Poems, Bishop Blougram's Apology, pp. 136-137. 

3 Cf. Dale CARNEGIE, L'art de parler en public et de persuader dans les affaires, 
pp. 228-230. 

putin echivalente. Recomandabilă adesea, ea este sever criticată de Dale 
Carnagiel. Adică, dacă permite evitarea acuzatiei de procedeu, evita- 
rea ca o parte a forței unui argument să nu fie transferată asupra 
talentului oratorului”, ea nu poate conveni celui care, fără o mare 
reputație şi fără să fie obligat la aceasta, ia cuvântul sau ia în mână 
pana. În acest caz, dificultatea constă în a avea o audienţă 
satisfăcătoare, iar exordiul care insistă asupra faptului că eşti inabil sau 
incompetent nu contribuie deloc la aceasta. Caton îşi bătea joc de acel 
autor care începea cu a se scuza că scrie în greacă câtă vreme nimic nu-l 
obliga s-o facäf. 

În anumite circumstanțe, departe de a-şi minimaliza abilitatea 
oratorică, oratorul poate chiar, dacă se bucură de o reputație satisfăcă- 
toare, să se prevaleze de ea. Precum Isocrate, la începutul Panegiricului 
Atenei, iar aceasta pentru a arăta mai bine că, în peroratie, oricare i-ar fi 
talentul, sarcina îl depăşeşte». 

Exordiul care se referă la auditoriu va viza să stimuleze amorul 
propriu al acestuia, făcând caz de capacitățile lui, de bunul său simț, de 
bunăvoința sa. Predicatorul care se adresează public lui Dumnezeu 
pentru a-i cere ca inimile oamenilor să se deschidă, recunoscând de 
altfel în acest fel că argumentarea sa nu va fi deloc o argumentare 
constrângătoare, dispune favorabil auditoriul prin chiar această 
invocatie. 

Exordiul care se referä la subiect va atrage atentia asupra intere- 
sului pe care acesta din urmă îl prezintă prin importanța sa, prin 
caracterul său extraordinar, paradoxal, prin faptul că este neglijat, 
neînțeles sau deformat”. Se va trata, de asemenea, despre oportunitatea 
discursului, arătând de ce este momentul de a vorbi, prin ce impun 


1 Dale CARNAGIE, ibid., p. 207. 

2 Cf 8 96: Retorica în calitate de procedeu. 

3 Cf. 6 98: Aprecierea forței argumentelor, factor de argumentare. 

4 Citat de Aubrey GWYNN, Roman education from Cicero to Quintilian, p. 45, după 
POLYBE, XXXIX, 1 (ed. Buttner-Wobst). 

5 ISOCRATE, Discursuri: Panegiricul Atenei, §§ 13, 187. 

6 Cf. BOSSUET, Sermons, vol. II: Sur la prédication évangélique, p. 50. 

7 Cf. Richard D. D WHATELY, Elements of Rhetoric, Part |, cap IV: „Of 
Introductions”, pp. 109 şi urm. 

circumstanțele să iei poziție. Exordiul va varia după cum acțiunea este 
„nobilă, confuză, paradoxală sau ruşinoasă”!. 

Exordiul este uneori inutil sau este înlocuit de alte tehnici: 
prezentarea oratorului de către un preşedinte de şedinţă nu are alt scop 
decât de a-l dispensa pe orator de a-şi face propriul elogiu?. Pe de altă 
parte, exordiul, atunci când este perceput ca procedeu destinat să 
atenueze insuficiența anumitor condiții prealabile, poate atrage asupra 
acestui defect atenţia auditoriului. De aceea mulți oratori, făcând caz de 
corelatia dintre amploarea exordiului şi lacunele pe care trebuie să le 
umple el, îşi vor centra întreg exordiul pe inutilitatea celui din urmă. 
Aceasta presupune, evident, că auditoriul este conştient de ratiunile 
care justifică în mod obişnuit exordiul. O dată în plus vedem aici că 
argumentarea presupune adesea la auditoriu cunoaşterea, cel putin 
intuitivă, a regulilor ei. 

Să adăugăm că, în momentul unei articulări importante a discur- 
sului, oratorul introduce uneori un nou exordiu, apropriat înadins. V. 
Goldschmidt a notat pe bună dreptate că, în dialogurile platoniciene: 


Aceste invocaţii solemne ale zeilor sunt cu totul altceva decât 
fioriturile literare sau dramatice şi, în multe cazuri, subliniază importanța 
filosofică a pasajelor3. 


După ce auditoriul a fost pregătit să asculte ceea ce constituie 
materia propriu-zisă a discursului, trebuie oare să începem prin a 
indica teza pe care o vom apăra sau, dimpotrivă, trebuie să tragem 
concluziile după ce ne-am dezvoltat rationamentele? În Partitiones 
Oratoriae, Cicero sfătuieşte să se procedeze diferit, în funcţie de genul 
argumentării: 


Sunt însă două genuri de argumentare: unul dintre acestea se referă 
direct la înțelegere, altul se pleacă spre afecte. În mod direct, atunci când 
oratorul a pus în faţă ce voia să probeze şi a luat argumente din cele pe 
care se sprijinea; şi, după confirmarea acestora, s-a întors înapoi şi, 


! Principa Rhetorices, în Appendice à Saint Augustin, Patrol. latine, t. XXXII, col. 
1447 şi 1448; cf. CICERO, De Inventione, cartea I, 8 20; Retorica pentru Herennius, 
cartea I, § 5. 

2 Cf. 8 72: Discursul ca act al oratorului. 

3 V. GOLDSCHMIDT, Le paradigme dans la dialectique platoniciene, notă, p. 16. 

contrar, selectează, mai întâi, cele ce vrea şi le confirmă; apoi, după ce 

sufletele s-au înflăcărat, introduce, la sfârşit, ceea ce trebuia pus la 

inceput!. 

Teza care nu cere o pregătire deosebită a auditoriului, pentru că 
nu conține nimic extraordinar sau şocant, ar trebui enunțată încă de la 
început?. Teza orientează discursul, dar ea este şi o poziționare, un 
angajament al oratorului. Enuntarea sa imediată are avantajul de a-i 
lumina pe auditori; este o ocupare a terenului. Dar o altă tactică constă, 
pentru orator, în a întârzia angajamentul şi a-şi formula teza în funcţie 
de derularea discuţiei, astfel încât să țină cont de obiectiuni şi să se 
prezinte cu o propunere care să aibă toate şansele să fie admisă?. Avan- 
tajul de a vorbi în primul sau în al doilea rând trebuie să fie analizat în 
funcţie de consideratiile precedente. Ele sunt cele care, în parte, vor 
determina ordinea argumentelor din discurs. 


În măsura în care această ordine poate fi fixată în mod liber de 
către orator, unul dintre factorii de care vom ţine cont este forța 
argumentelor. Când aceasta este irezistibilă, putem restrânge argumen- 
tarea, putem fi mulțumiți de argumentul de care suntem siguri că va 
convinge. Dar nu se întâmplă decât foarte rar astfel. Când dispunem, 
pentru a ne susține teza, de un anumit număr de argumente, cum 
trebuie să le aranjăm? 

Trei feluri de ordine au fost luate în considerare: ordinea de forță 
descrescătoare, ordinea de forță crescătoare şi, în sfârşit, cea mai reco- 
mandată, ordinea homerică, sau nestoriană, numită astfel pentru că 
Nestor plasase în mijlocul trupelor sale pe cele mai putin sigure"; 
conform acestei ordini, trebuie să începem şi să sfârşim prin argumen- 
tele cele mai puternicet. 


1 CICERO, Arta vratoriei, § 46. (Ed. rom. Editura Saeculum Vizual, Bucureşti, 
2007, p. 53; nt.) 

2 Richard D. D. WHATELY, Elements of Rhetoric, Part I, cap. HI, 84, p. 87. 

3Cf.T. KOTARBINSKI, Traktat o dobrej robocie (Tratat despre a munci bine), cap. XIII. 

4 Cf. 8 100: Amploarea argumentării. 

5 Cf. HOMER, Iliada, cap. IV, v. 297 şi urm. 

6 CICERO, De Oratore, cartea Il, 8 313; Retorica pentru Herennius, cartea IIl, § 18; 
QUINTILIAN, Arta oraturică, vol. Il, cartea V, cap. XII, 8 14; vol. II, cartea VII, 

Inconvenientul ordinii crescătoare este că prezentarea la început a 
unor argumente mediocre îl poate indispune pe auditor şi-l poate face 
recalcitrant. Inconvenientul ordinii descrescătoare constă în a-i părăsi 
pe auditori pe fondul unei ultime impresii, posibil defavorabilă, adesea 
singura rămasă prezentă în spiritul lor. Chiar pentru a evita aceste 
două pericole se preconizează ordinea nestoriană, destinată să pună în 
valoare, oferind chiar de la început sau în ultimul moment, argu- 
mentele cele mai solide, toate celelalte fiind grupate în mijlocul argu- 
mentării. 

Să remarcăm faptul că aceste considerații presupun că forța argu- 
mentelor rămâne aceeaşi oricare ar fi locul lor în discurs. Or, adesea 
numai datorită pregătirii cu ajutorul unor argumente prealabile va 
părea puternic un argument. Aşa se face că, în Julius Caesar de 
Shakespeare, Antoniu nu dezvăluie decât la sfârşitul discursului 
argumentul-măciucă, testamentul lui Cezar în favoarea poporului, şi 
aceasta după ce a creat întreg contextul care ar face ca acestui testament 
să i se atribuie interpretarea dorită!. 

Ordinea argumentelor va trebui deci să fie cea care le va da cea 
mai mare forță: se va debuta, în general, cu cel a cărui forță este inde- 
pendentă de cea a celorlalte. În dubla apărare, orientată în acelaşi timp 
asupra faptului şi dreptului, ordinea nu este indiferentă: vom începe 
întotdeauna cu apărarea cea mai puternică, sperând că convingerea 
stabilită de primul punct va contribui la a-l face acceptat pe al doilea?. 
În general, trebuie să prezentăm argumentele într-o astfel de ordine ca 
ele să pară plauzibile dat fiind faptul că ştim deja elementele dezbaterii. 
În a sa apologie a Creştinismului, Pascal recomandă o ordine în care 
dovada adevărului nu vine decât atunci când a fost creat cadrul care o 
va face admisă cel mai uşor: 


(...) trebuie să începem prin a le arăta că religia nu este deloc potrivnică 
rațiunii; venerabilă, ea trebuie mai întâi respectată, apoi s-o facem 


cap. I, § 10; Cf. R. VOLKMANN, Hermagoras oder Elemente der Rhetorik p. 197; cf. 
Argument de LIBANIOS, § 6, şi Argument anonim, 8 5, pe tema pledoariei 
despre coroană, DEMOSTENE, Discursuri şi pledoarii politice, t. IV. 

! SHAKESPEARE, Iuliu Cezar, actul II, sc. Il. 

2 Cf. 8 100: Amploarea argumentării. 

plăcută, în aşa fel încât ei să dorească ca ea să fie adevărată şi până la 
urmă să dovedim că e adevărată!. 


Când o obiectie gravă poate apăsa pe întreaga derulare a discur- 
sului, nu serveşte la nimic să avansăm argumente care ar fi toate inter- 
pretate în funcţie de această obiectie. Mai întâi ea trebuie respinsă 
pentru a lăsa câmp liber unor interpretări mai favorabile?. Quintilian 
sfătuise, din aceleaşi motive, să se înceapă prin a respinge o acuzație 
care face să planeze o îndoială asupra integrității morale a acuzatului, 
afară numai dacă anumite prejudicii mai puţin grave sunt în mod 
manifest false; în acest caz, trebuie să se înceapă prin a le respinge, 
pentru a-i lipsi pe acuzatori de orice credit?. 

În unele cazuri, nu vom aştepta ca acuzaţia să fie formulată; o vom 
respinge anticipat. Această procedură nu este fără inconvenient. Ea 
obligă la a enunta acuzația, atribuind astfel adversarului idei pe care nu 
le-ar fi avut întotdeauna sau pe care nu ar fi îndrăznit întotdeauna să le 
exprime. Respingerea anticipată implică faptul că acuzația este nor- 
mală, că trebuie deci să ținem cont de ea. Ea poate face loc din acest 
motiv unor efecte comice, aşa cum o arată această anecdotă citată de 
Quintilian: 

Fulvius Propinquus, pe care trimisul împăratului îl întreba dacă 
documentele aduse de el erau semnate, răspunse: „Da, domnule, iar 
semnătura nu este falsă”4, 


Când ia forma unei obiecţii pe care ne-o facem nouă înşine, res- 
pingerea anticipată poate da naştere unei figuri, prolepsa, argumenta- 
tivă în cel mai înalt grad. 

Această respingere anticipată poate lua de asemenea forma unei 
concesii. Am văzut deja avantajele acesteia“. Posterioară unei remarci a 
adversarului, ea constituie un compromis. Dar anterioară, plasată mai 


' PASCAL, Cugetări, p. 823 (187 ed. Brunschvicg).. (Ed. rom.: Editura Aion, Ora- 
dea, 1998, p. 230; n.t.) 

2 Cf. Richard D D. WHATELY, Elements of Rhetoric, Partea 1, cap. Il, 8 6, p. 9%. 

3 QUINTILIAN, Arta oratorică, vol. Il, cartea VII, cap. 1, 8 11, p. 207. 

1 Id., vol. II, cartea VI, cap. III, 8 100, p. 186. 

5 Cf. 8 41: Figuri de retorică şi argumentare. 

6 Cf. § 102: Paliativele la pericolele amplorii. 

ales la începutul unui discurs, ea constă în a ne apăra, dinainte, de 
neglijarea unei valori sau a unui fapt important. Ea împărtăşeşte avan- 
tajele şi inconvenientele refutării anticipative. Ea poate urma, de 
asemenea, enuntärii unor argumente slabe, poate confirma buna cre- 
dintä a oratorului. Este, după părerea lui Quintilian, una din ratiunile 
care pot incita la a debuta prin argumente slabe, care vor fi imediat 
abandonate!. Vedem aici o anumită legătură foarte strânsă, între locul 
dat argumentelor şi rolul care li se atribuie în conditionarea auditoriului. 


Descalificarea adversarului, dacă trebuie să se recurgă la ea, va fi 
plasată, în acuzație, la sfârşitul discursului, iar în replică, la început?. 
Vechii oratori aveau obiceiul, în dezbaterile judiciare, să-şi termine 
discursul printr-un atac împotriva celui pe care îl acuzau, astfel încât să 
înlăture, dinainte, orice valoare a pledoariei acestuia; cel care se apăra, 
dimpotrivă, trebuia să recâștige, în exordiu, bunăvoința auditorilor şi a 
judecătorilor săi, străduindu-se să modifice starea de spirit defavorabilă 
creată de peroratia adversarului său. În acest caz, ca în majoritatea 
celorlalte, ordinea discursurilor fiind adaptare la auditoriu şi la situația 
argumentativă, toate regulile pe care le-am putea formula în această 
privinţă sunt funcţionale. Precepte mai precise nu sunt decât codifi- 
carea a ceea ce reuşeşte în mod normal, dar acest normal din care se 
inspiră ei nu are el însuşi nici o stabilitate. 

Tactica utilizată va varia, de altfel, în funcţie de caracterele audito- 
riului. Aristotel notase că anumiţi auditori dau dovadă de mai mult 
simţ critic la sfârşit decât la începutul unei dezbateri?; pentru alții va fi 
invers. Reacţiile scontate vor putea fi de ordin emotiv. Vom merge 
până la a incita gradual auditoriul la furiei. Pe măsură ce tactica 
utilizată speculează slăbiciunile interlocutorului, care nu par a trebui să 
fie împărtăşite de toţi, şi mai ales de auditoriul universal, succesul pe 


1 QUINTILIAN, Arta oratorică, vol. II, cartea VII, cap. l, $ 16, p. 209. 

2 Cf. ARISTOTEL, Retorica, cartea III, cap. XIV, 8 7, 1414 b; cf. WHATELY, 
Elements of Rhetoric, Partea II, cap. III, 8 5, p. 169. 

3 Cf. ARISTOTEL, Topica, cartea VIII, cap. 1, 156 b. 

1 Cf. SCHOPENHAUER, Dialectica eristică, p. 58 (Stratagema a VIII-a). ARISTOTEL, 
Respingerile sofistice, cap. 15, 174 a. 

care-l obținem îşi va pierde din valoare în ochii terţilor. Nu există totuşi 
limită tranşantă între tehnicile ordinii destinate auditoriului universal 
şi cele care nu au valoare decât pentru un auditor particular, căci 
auditoriul universal va coincide întotdeauna, prin anumite trăsături, cu 
omul real, concret; el nu se va îndepărta de un auditoriu particular 
decât în măsura în care concepția pe care ne-o facem despre el transcende 
anumite auditorii particulare determinate. ‘ 

Pe de altă parte, reacţiile unui auditoriu dat, chiar dacă pot fi 
interpretate în termeni psihologici, ba chiar politici, nu sunt foarte 
adesea mai putin explicabili şi justificabili prin raţiuni care ar putea fi 
admise de către auditoriul universal şi care să facă aceste reacții într-o 
anumită măsură raționale. 


$ 105. Ordine şi metodă 


Fără îndoială, ordinea face obiectul unei alegeri care nu are altă 
regulă decât cea mai bună adaptare posibilă la stările succesive ale 
auditoriului, aşa cum şi le imaginează oratorul, iar acesta din urmă va 
putea chiar revendica un fel de drept de a 


lăsa fiecare pledant să folosească planul şi apărarea pe care le-a ales şi 
adoptati. 


Totuşi Demostene, după ce a cerut astfel deplină libertate, declară, 
în aceeaşi pledoarie: 


(...) voi adopta aceeaşi ordine ca cea a plângerii pentru a vă vorbi 
succesiv, despre fiecare punct, şi nu voi omite nimic cu bună ştiință?. 


Simplă curtoazie față de auditor pentru a-i uşura sarcina? O cutumă 
de urmat? 

Aceasta ne conduce către un punct foarte important: acela că 
ordinea adoptată poate fi, ea însăşi, subiect de reflecţie pentru auditor, 
şi, pe această cale, poate influenţa direct rezultatul argumentării. Am 
subliniat de multe ori argumentele spontane care au discursul ca obiect 


1 DEMOSTENE, Discursuri: Pentru curoană, 8 2. 
2 Ibid., 6 56. 

şi ale căror efecte se suprapun celor ale argumentelor enuntatel. 
Ordinea argumentelor furnizează un astfel de caz remarcabil. 

Pentru a fi obiect de reflecții, trebuie ca o ordine să poată fi 
înțeleasă ca atare. Aşa vor sta lucrurile de fiecare dată când ordinea 
enunturilor este legată de o ordine exterioară discursului, cunoscută 
auditorilor, sau care cel putin poate fi imediat înțeleasă de ei. Ordinea 
cronologică, atunci când este adoptată pentru expunerea faptelor, ar fi 
exemplul cel mai caracteristic de ordine exterioară discursului. Ea 
reprezintă, se pare, forma cea mai simplă a acelei „ordini naturale” care 
i-a preocupat atât pe teoreticieni2. 

Dar această ordine cronologică este departe de a fi singura care 
poate servi, pentru auditor, drept schemă de referință. Astfel, cutuma 
oratorică furnizează şi ea scheme care, ca tipare, par exterioare discur- 
sului particular; şi vedem că este greu să discernem, mai ales la audi- 
erea discursului continuu, partea care-i revine obisnuintei, tradiției, din 
percepția discursului ca garant al unei ordini normale. 

Ordinea adoptată de adversar nu este mai putin aptă să servească 
drept schemă de referință. Şi, de asemenea, vreo parte a discursului 
deja pronunţat de orator şi care va servi drept schemă argumentativă, 
aceluiaşi orator, într-o a doua parte a expunerii sale. Mai mult, se pare 
că este posibil ca anumite argumente să fie înțelese în funcție de ritmul 
pe care l-au sugerat: ne putem întreba dacă soritul chinez nu-şi trage o 
parte a eficacitätii sale din schema pe care o amorsează: primele verigi 
ar determina înțelegerea următoarelor, ca elemente succesive ale unei 
aceleiaşi înaintări; la fel ar sta lucrurile cu anumite analogii, cu anumite 
duble ierarhii. 

Ordinea exterioară, precum ordinea cronologică, obişnuită, şi de 
asemenea ordinea născută din argumentare ar constitui nişte bune forme 
care se derulează în timp, cu toate caracterele pe care phihologia 
„Bestaltistă” le-a dat acestui termen, adică uşor sesizabile, satisfăcătoare 
pentru spirit, ba, mai mult, susceptibile de a readuce la ele percepțiile 
care s-ar îndepărta uşor şi, de asemenea, de a permite anumitor 


1 Cf. 8 72: Discursul ca act al oratorului; $ 96: Retorica în calitate de procedeu. 
2 Cf. Rodolphus AGRICOLA, De inventione dialectica, cartea III, pp. 167 şi urm.; 
Juan L. VIVES, Obras completas, t. II: Arte de hablar, cartea III, cap. III, p. 783. 

elemente să-şi găsească locul într-o serie. Astfel, este posibil ca anumite 
argumente subintelese să fie înțelese grație locului pe care îl ocupă 
într-o astfel de succesiune ordonată. 

Buna formă, prin însuşi faptul că se desfăşoară în timp, se caracte- 
rizează adesea printr-o intensitate sporită, o însumare. Aşa se întâmplă, 
spre exemplu, în gradatie (climax) care este o figură de ordine. Legătura 
verbală dintre clauzule, repetiţia unor anumiţi termeni sugerează o 
creştere de intensitate. Repetitia nu dă numai prezentä!, ea face mai 
mult. După cum spune Quintilian „înainte de a ne ridica la ceva mai 
important, ne oprim la cele precedente”2. Pasajul următor, luat din 
Demostene, este dat adesea ca exemplu în acest sens: 


După ce toți m-au aprobat, şi nu s-a auzit nici un glas împotrivă, eu 
nu m-am mărginit la aceasta şi am făcut o declaraţie scrisă. Nu m-am 
mulțumit nici cu propunerea scrisă; fără a fi plecat în această misiune, şi 
nici să merg ca sol fără a-i convinge pe tebani?. 


Este oare vorba despre acțiuni care cer din ce în ce mai multă 
determinare? Nu este vorba oare tot atât de bine despre lacună din ce 
în ce mai slabă în acțiune? Punctul de vedere diferă fără îndoială după 
auditori. Dacă nu vorbim deloc despre o figură care ar fi anticlimax, 
este pentru că percepţia unei ordini poate fi concepută, aproape 
întotdeauna, ca o progresie. 

Raporturile dintre discurs şi seria exterioară lui se vor preciza 
uneori, când o legătură a realului le uneşte, într-un argument de dublă 
ierarhie tipic. Asa se face că ordinea argumentelor în funcţie de forța 
lor crescătoare va fi recomandată, de către anumiţi autori, ca fiind cea 
mai naturală pentru rațiune încât: 


1 Cf. § 42: Figurile alegerii, ale prezenţei şi ale comuniunii. 

2 QUINTILIAN, Arta oratorică, vol. III, cartea IX, cap. III, 855, pp. 74-75. 

3 DEMOSTENE, Discursuri: Pentru coroană, 8 179. (Ed. rom: Ed. pentru 
Literatură, Bucureşti, 1969; n.t.) 

1 Cf. 8 76. Argumentul dublei ierarhii. 

Se pare că suntem antrenați în această ordine de o lege a naturii care 
încălzeşte, exaltă şi transportă imaginația şi raționamentul ca şi vocea 
oratorului pe măsură ce vorbeste!. 


Sfat naiv, dacă este vorba de a preconiza ordonarea argumentelor 
după forța lor - căci am văzut că însăşi această forță depinde în mare 
parte de locul argumentelor -, dar remarcă interesantă, dacă este vorba 
de a arăta rolul pe care îl joacă dublele ierarhii în reflectiile asupra 
ordinii. Ordinea argumentelor, din moment ce caracterele lor permit să 
fie percepute destul de uşor ca fiind inserate într-o astfel de dublă 
ierarhie, va fi, prin chiar acest lucru, justificată: aranjarea lor nu va 
apărea ca un procedeu, întrucât ea devine consecinţa unui fapt?. 


Orice indicație referitoare la ordine va facilita înțelegerea ei ca 
atare: aceasta se va putea face prin simplă aluzie, spre exemplu, aluzie 
la ordinea obişnuită, sau prin tehnica binecunoscută a diviziunii, adică 
anunţarea părților de tratat: fie părți ale discursului, fie puncte de 
dezbătut, fie dovezi care vor fi aduse. Am subliniat, în acest ultim caz 
mai ales, inconvenientele diviziunii: pentru Quintilian, ea îi răpeşte 
discursului farmecul spontaneitätii, arată de departe anumite argu- 
mente greu de admis, privează de avantajul unei ieşiri în faţa mulțimii?. 
Totuşi, diviziunea are avantajul de a crea, pornind din momentul în 
care este propusă, şi chiar dacă nu corespunde nici unei ordini exte- 
rioare discursului, o schemă de referință. Dovada acestui lucru este că 
orice infracțiune împotriva diviziunii va părea o infracţiune la adresa 
unei ordini admise şi va trebui să fie justificată. 

Această justificare este cea pe care o cere orice schimbarei. 
Într-adevăr, auditorul riscă să atribuie unei rupturi a ordinii aşteptate, 
oricare ar fi ea, valoare de indice sau de semn: dorinţă de a bruia ideile 
auditoriului, voinţă de a pune în evidență un argument considerat 
puternic, dorință de a trece sub tăcere anumite chestiuni. 


1 A. Ed. CHAIGNET, La rhétorique et son histoire, p. 401. 

2 Cf. 8 96: Retorica în calitate de procedeu. 

3 QUINTILIAN, Arta oratorică, vol. I, cartea IV, cap. V, 88 4-8, pp. 38-40, cf. 
FENELON, ed. Lebel, t. XXI: Dialoguri despre elocință, pp. 68-71. 

4 Cf. 8 27: Acorduri proprii fiecărei discuţii. 

Ordonarea la care ne aşteptăm contează atât de mult, încât adesea 
ea va fi adoptată în detrimentul unei alteia, tot atât de favorabilă, de 
altfel. Chiar aşteptarea dejucată trebuie corelată cu pericolul argumen- 
telor întârziate, care îşi pierd din forță din cauză că nu au fost enunțate 
la momentul cuvenit!. Fără îndoială vom putea rupe în mod deliberat 
cu orice ordine prevăzută cu scopul de a stârni curiozitatea, de a părea 
originali, dar ruptura, departe de a da impresia de natural şi de since- 
ritate, riscă să favorizeze disocierea procedeu. 

realitate 

Din momentul în care discursul urmează o schemă percepută ca 
exterioară lui, ordinea astfel adoptată va apărea, după cum am văzut, 
ca o ordine naturală, fie că este ordinea cronologică, fie cea care cores- 
punde exaltärii tot mai mari a oratorului. Dar reflectia asupra ordinii, 
considerate ca naturală, a fost împinsă mult mai departe. Când 
Agricola?, Ramus? încearcă să separe net dialectica şi retorica, redu- 
când-o pe cea din urmă la studiul mijloacelor de expresie ornate şi 
agreabile, ei transferă în dialectică problemele de ordine, de expunere, 
de metodă care erau în mod tradițional tratate în lucrările de retorică. 
Fără îndoială că, prin aceasta, retorica penetrează dialectica în ciuda 
efortului de a le separa’. Totuşi, problemele se transformă. Într-adevăr, 
ne întrebăm înainte de toate, şi din ce în ce mai mult, dacă nu există o 
ordine unică, ce se impune, cea a naturii lucrurilor, căreia ar trebui să i 
se conformeze discursul rațional. Metodei de prudenţă, care este 
referitoare la opinie, îi vom opune metoda de doctrină sau de natură 
„în care ceea ce este în mod natural mai evident trebuie să preceadă“*. 
Metoda de natură, pentru gânditorii clasici, va fi inläntuirea ratiunilor 
apropriate unei ordini naturale, obiective, inerente lumii sau tot atât de 
bine gândirii, căci metoda este presupusă a reprezenta operațiile unui 


1 Cf. QUINTILIAN, Arta oratoricä, vol. I, cartea IV, cap. V, 8 18, p. 401; vol. II, 
cartea V, cap. XIII, $ 51, p. 108; vol. II, cartea VII, cap. |, 611, p. 207. 

2 Rodolphus AGRICOLA, De inventione dialectica libri tres, cartea II, pp. 132 şi urm. 

3 P. RAMUS, Dialecticae libri duo, Paris, 1560, cartea I, notă p. 10; ediţia din 1566, 
cartea |, notă p. 156 (mai dezvoltată). 

4 Cf. G. MORPURGO TAGLIABUE, La retorica aristotelica e il barocco in Retorica e 
Baracco, p. 124. 

5 P. RAMUS, Dialecticae libri duo, Paris, 1560, cartea II, p. 208. 

spirit care se adaptează la real. Modelul acestei metode universale este 
în general împrumutat din ştiinţe; întregul efort al lui Descartes va 
consta în a da acestei ordini naturale aspectul constructiv al matematicii. 

Unicitatea acestei ordini raționale o distinge puternic şi de o 
ordine argumentativă şi, de asemenea, de o ordine pur formală, în 
sensul în care ar înțelege-o logica modernă. Demonstrația formală si 
metoda rațională au în comun rigoarea; dar cea de-a doua aspiră la 
obiectivitate; ea este legată de noțiuni precum claritate, simplitate şi, de 
asemenea, evidenţă, care garantează premisele, rationamentele şi con- 
cluziile. 

Această ordine unică, care se bucură de un privilegiu atât de 
remarcabil, o vom regăsi la majoritatea teoreticienilor care, cu toate că 
se îndepărtează de gândirea clasică, îi păstrează aspiraţiile. Whately se 
limitează la a afirma că ordinea naturală este cea în care ceea ce este 
mai evident (obvious) precede ceea ce urmează!. Pentru Tarde, există o 
ordine rațională a erorilor, ca şi a adevărurilor: 


(...) nu există oare (...) printre toate manierele de a expune dogmele 
religiei celei mai extravagante, miturile mitologiei celei mai fanteziste, o 
combinație mai potrivită decât oricare alta să facă simțită rațiunea de a fi 
a fiecăreia dintre ele?2 


Această manieră de a expune nu ar reproduce o ordine de apariţie, ci 
relaţia internă naturală, care uneşte efectiv elementele acestei construcții. 

Ordinea naturală sau raţională nu este independentă de orice 
auditoriu, ci adaptată la auditoriul universal şi la raționalitatea care i se 
atribuie. Dacă considerăm ordinea rațională ca fiind unică, este pentru 
că ne reprezentăm acest auditoriu ca pe o entitate abstractă, în afara 
timpului, şi nu ca pe un auditoriu concret, adică variabil, în funcţie de 
imaginea pe care ne-o formăm despre eP. Uităm că noțiunile care 
servesc drept bază ordinii raționale, cele precum claritatea, simplitatea, 
au fost elaborate din punct de vedere psihologic şi, prin urmare, făcute 
absolute. Argumentarea rațională nu este în realitate decât un caz 
particular de argumentare ad hominem, cel pe care l-am calificat ca 


1 Richard D D. WHATELY, Elements of Rhetoric, Partea I, cap. III, § 7, p. 107. 
2 G. TARDE, La logique sociale, p. 180. 
3 Cf. § 7: Auditoriul universal. 

argumentare ad humanitatem. Totuşi, ideea unei ordini naturale, care ar 
fi obiectivă, antrena consecința că discursul, în măsura în care el era 
altceva decât aplicaţia unei metode conforme cu această ordine, se 
reducea la o activitate de înlocuire, de ultimă soluție. Numai dacă 
accesul la „adevăratul drum” îi este închis, dialecticianul: 
(...) îşi va face drum prin forța spiritului şi prin prudenţă şi va căuta de 
oriunde orice ajutor de la cutumă şi de la uzaj!. 


Această activitate îl interesează încă pe Ramus, căci ea este, în 
opinia lui, măcar partial, a filosofului, ca si a poetului, a oratorului. Ea 
nu îl va mai interesa pe Descartes. 


Căutarea unei metode naturale, obiective, unice, se dovedeşte 
aproape întotdeauna corelativă cu o concepţie conform căreia retorica 
este pură tehnică de înfrumusețare. Într-adevăr această metodă lasă 
indeterminată forma discursului; toate elementele variabile ale acesteia, 
tot ceea ce nu este impus de ordinea naturală pare exterior; renuntäm, 
în legătură cu acest punct, să justificăm forma prin fond. 

Pentru partizanii unei metode dialectice naturale, universale, 
conformă cu natura lucrurilor, discursul poate fi considerat în el însuşi 
ca o operă de artă, ca o entitate. În această privință, analogia dintre un 
discurs şi un organism, spre exemplu „o ființă animată având corp, cap 
şi picioare”?, este o manieră de a separa forma discursului de conți- 
nutul său, dar dându-i formei o ordine structurată, care îi este proprie. 
Analogia se limitează la a afirma o relație între părți, fără a furniza nici 
o determinare referitoare la natura acestor relații. Ea are în vedere 
discursul ca ceva izolat, care îşi ajunge sieşi. În acelaşi fel stau lucrurile 
cu analogiile dintre discurs şi opere de artă aparținând altor domenii: 
aşa cum G. Dorfles apropie teatrul şi muzica, prin instrumentarea limi- 
tată, prin succesiunea mişcărilor ritmice, prin intrarea personajelor sau 
a instrumentelor, prin acţiunile retrograde, prin reluări şi transpuneri?, 
tot astfel putem apropia de unul sau de altul discursul, ba chiar în 


1 CH. WADDINGTON, Ramus, sa vie, ses écrits et ses opinions, p. 372. 
2 Cf. PLATON, Phaidros, 264 c. 
3 Gillo DORFLES, Discorso tecnico delle arti, pp. 180-181. 

discursul indirect o perspectivă în perspectivă. Acestea sunt analogii 
care le vor veni în minte anumitor auditori şi le vor putea spori 
bunăvoința, prin intermediul unei bucurii estetice. Ele nu-l luminează 
pe teoreticianul argumentării. 

Cât despre noi, credem că o teorie a argumentării nu trebuie nici 
să caute o metodă conformă cu natura lucrurilor, nici să privească 
discursul ca pe o operă care îşi găseşte în ea însăşi structura. Atât una, 
cât şi cealaltă dintre aceste concepţii complementare separă fondul de 
formă, uită că argumentarea este un tot, destinat unui auditoriu anume. 
Trecem astfel de la o problemă de comunicare la o ontologie şi la o 
estetică, în timp ce ordinea cronologică şi ordinea organică nu sunt 
decât două deviații de la o ordine adaptativă. Acestea sunt exigenţele 
adaptării la auditoriu care trebuie să ghideze în studierea ordinii 
discursului: adaptarea va acţiona fie direct, fie prin intermediul 
reflectiilor auditoriului pe tema ordinii: ceea ce el consideră ordine 
naturală, analogiile pe care le percepe cu un organism sau cu o operă 
de artă nu sunt decât nişte argumente printre altele; oratorul va trebui 
să țină cont de ele în acelaşi fel ca de toți factorii susceptibili să 
conditioneze auditoriul. Metodă şi formă vor putea avea mai multă, 
sau mai puţină importanţă, după cum este vorba respectiv de auditoriu 
particular, tehnic sau universal. Dar o teorie a argumentării care nu ar 
face loc concomitent tuturor acestor elemente se va îndepărta 
întotdeauna de obiectul său. Disocierea dintre formă şi fond, care a 
condus la dezumanizarea noţiunii înseşi de metodă, a condus şi la 
accentuarea aspectului irațional al retoricii. Punctul de vedere 
argumentativ va introduce fără îndoială, în probleme considerate în 
general ca ținând numai de exprimare, viziuni care le arată 
rajionalitatea secretă. 


Concluzie 


Nu fără dificultate am redus la dimensiunile prezentei lucrări 
tratatul nostru de argumentare. Departe de a fi epuizat conținutul, abia 
i-am atacat, şi uneori i-am semnalat doar, bogăţia. Scheme uitate de 
mult timp, altele al căror studiu este foarte recent au fost luminate 
unele prin altele şi integrate într-o disciplină veche, dar deformată de 
secole şi neglijată actualmente. Probleme abordate în general dintr-un 
punct de vedere pur literar, altele de care se preocupă speculatia cea 
mai abstractă - care ţine de curentele existentialiste sau de filosofia 
analitică engleză - se găsesc situate într-un context dinamic, care le 
subliniază interesul şi permite sesizarea pe viu a raporturilor dialectice 
ale gândirii şi ale acţiunii. 

Fiecare dintre puncte, a căror examinare a fost abia schitatä, ar 
merita un studiu aprofundat. Diversele specii de discurs, variația lor în 
funcţie de discipline şi de auditorii, felul în care noțiunile se modifică şi 
sc organizează, istoria acestor transformări, metodele şi sistemele 
cărora le-a putut da naştere adaptarea unor ansambluri notionale la 
probleme de cunoaştere, atâtea alte chestiuni care nu au fost ridicate 
decât în treacăt prezintă, pentru studiul argumentării, un teren de 
cercetări de o bogăție incomparabilă. 

Toate aceste chestiuni au fost până în prezent fie total neglijate, fie 
studiate cu o metodă şi într-un spirit străin punctului de vedere retoric. 
Într-adevăr, limitarea logicii la examinarea probelor pe care Aristotel le 
califica drept analitice şi reducerea la acestea a probelor dialectice - 
atunci când se acorda un oarecare interes analizei lor - au eliminat din 
studiul rationamentului orice referire la argumentare. Sperăm că 
tratatul nostru va provoca o reacție salutară; şi că simpla sa prezenţă va 
împiedica pe viitor ca toate tehnicile probei să fie reduse la logica 
formală şi să nu se vadă în rațiune decât o facultate de a calcula. 

Dacă o concepție îngustă despre probă şi despre logică a antrenat 
o concepție scurtată despre rațiune, lărgirea noțiunii de probă şi 
îmbogățirea logicii care rezultă din aceasta nu pot decât să reacționeze, 
la rândul lor, asupra manierei în care este concepută facultatea noastră 

de a rationa. Din acest motiv am vrea să concluzionăm prin considerații 
care depăşesc, prin generalitatea lor, o teorie a argumentării, dar care îi 
furnizează un cadru care pune în relief interesul său filosofic. Aşa cum 
Discursul asupra metodei, nefiind o lucrare de matematică, îi asigură 
metodei „geometrice“ aria de aplicare cea mai vastă - cu toate că nimic 
nu te împiedică să fii geometru fără a fi cartezian -, tot astfel punctele 
de vedere pe care le propunem, deşi practica şi teoria argumentării nu 
le sunt solidare, acordă argumentării un loc şi o importanţă pe care în 
nici un caz nu le are într-o viziune mai dogmatică a universului. 

Noi combatem opozițiile filosofice tranşante şi ireductibile, pe care 
ni le prezintă absolutismele de orice fel: dualismul raţiunii şi al imagi- 
natiei, al ştiinţei si al opiniei, al evidenţei irefragabile şi al voinței înşe- 
lätoare, al obiectivității universal admise şi al subiectivitätit incomuni- 
cabile, al realităţii care se impune tuturor şi al valorilor pur individuale. 

Noi nu credem în revelații definitive şi imuabile, oricare le-ar fi de 
altfel natura sau originea; datele imediate şi absolute, fie că le numim 
senzații, evidențe raţionale sau intuitii mistice, vor fi înlăturate din 
arsenalul nostru filosofic. Această respingere nu implică, este de la sine 
înțeles, că noi negăm efectul experienţei sau al rationamentului asupra 
opiniilor noastre, dar nu ne vom apropria pretenţia exorbitantă de a 
erija în date definitiv clare, de nezdruncinat, anumite elemente de 
cunoaştere, identice în' toate spiritele normal constituite, independente 
de contingentele sociale şi istorice, fundament de adevăruri necesare şi 
eterne. 

Acest mod de a disocia anumite elemente irefragabile, din ansamblul 
opiniilor noastre, cărora nimeni nu le-a contestat caracterul imperfect şi 
perfectibil, de a le face independente de condiţiile de percepţie şi de 
expresie lingvistică, are scopul de a le sustrage oricărei discuţii şi 
oricărei argumentări. A concepe orice progres al cunoaşterii numai ca 
pe o extensie a câmpului acoperit de aceste elemente clare şi distincte, a 
merge chiar până la a ne imagina că, în ultimă instanţă, într-o gândire 
perfectă, imitând gândirea divină, am putea elimina din cunoaştere tot 
ceea ce nu s-ar conforma acestui ideal de claritate şi de distincţie, 
înseamnă să dorim să reducem progresiv recurgerea la argumentare 
până în momentul în care utilizarea sa ar deveni complet inutilă. Provi- 
zoriu, utilizarea ei ar stigmatiza ramurile cunoaşterii care se servesc de 

ea, ca pe nişte domenii imperfect constituite, încă în căutarea unei 
metode, şi care nu merită numele de știință. Nu-i deloc de mirare că 
această stare de spirit i-a deturnat pe logicieni şi pe filosofi de la studiul 
argumentării, considerată nedemnă de preocupările lor, lăsând-o pe 
mâna specialiştilor din publicitate şi din propagandă, caracterizați de 
lipsa lor de scrupule şi de opoziţia lor constantă la orice căutare sinceră 
a adevărului. 

Poziţia noastră va fi foarte diferită. În loc să ne bazăm filosofia pe 
adevăruri definitive şi indiscutabile, vom pleca de la faptul că oameni 
şi grupuri de oameni aderă la orice fel de opinii cu o intensitate vari- 
abilă, că numai punerea la încercare ne permite să cunoaştem. Credin- 
tele despre care este vorba nu sunt întotdeauna evidente, iar obiectul 
lor constă rareori în idei clare şi distincte. Credintele cele mai general 
admise rămân mult timp implicite şi neformulate, căci, cel mai adesea, 
numai cu ocazia unui dezacord referitor la consecințele care rezultă din 
ele se pune problema formulării sau a determinării lor mai precise. 

Simţul comun opune de obicei faptele teoriilor, adevărurile opi- 
niilor, ceea ce este obiectiv la ceea ce nu este, semnalând prin aceasta ce 
opinii trebuie să preferăm altora, fie că această preferință este fondată 
sau nu pe criterii în general acceptate. J. St. Mill sau A. Lalande, 
cerându-ne să ne confruntăm credințele cu fapte sau cu enunturi 
adevărate, nu inovează deloc, şi dacă este uşor să le urmărim părerea 
când faptele şi adevărurile nu fac obicctul nici unei contestări, din 
nefericire, lucrurile nu stau întotdeauna aşa. Toată lumea este dispusă 
să recunoască faptelor şi adevărurilor un rol normativ în raport cu 
opiniile, dar cel care contestă un fapt sau se îndoieşte de un adevăr va 
ezita să-i recunoască acest statut avantajos şi va califica cu totul altfel 
afirmația pe care refuză să o accepte; la fel, majoritatea oamenilor sunt 
în mod normal dispuşi să acționeze în conformitate cu ceea ce li se pare 
logic sau rezonabil, dar refuză acest adjectiv soluțiilor cărora nu le 
recunosc temeiul. ' 

Cei pentru care faptele şi adevărurile furnizează singurele norme 
care trebuie să guverneze opiniile vor căuta să-şi lege convingerile de o 
formă sau alta de evidenţă indubitabilă şi indiscutabilă. In această 
perspectivă, nu este vorba despre a fonda aceste evidențe, căci fără ele 

națiunea însăşi de fundament ar părea de neînțeles. Pornind de la ele, 
proba va lua forma unui calcul sau a unui recurs la experienţă. 

În acest fel, încrederea sporită în procedeele şi în rezultatele 
ştiinţelor matematice şi naturale mergea mână în mână cu eliminarea 
oricăror alte mijloace de probă, considerate a fi lipsite de valoare 
ştiinţifică. lar această atitudine era, de altfel, justificabilă atâta timp cât 
puteam spera să găsim pentru toate problemele omeneşti reale o soluție 
care să poată fi apărată ştiinţific, graţie aplicării din ce în ce mai extinse 
a calcului probabilităților. Dimpotrivă, dacă problemele esențiale, fie că 
este vorba despre chestiuni morale, sociale sau politice, filosofice sau 
religioase scapă, prin însăşi natura lor, metodelor ştiinţelor matematice 
şi naturale, nu ni se pare rezonabil să înlăturăm cu dispreț toate 
tehnicile de raționament proprii deliberării, discuţiei, într-un cuvânt 
argumentării. Este prea uşor să descalificäm ca „sofistice” toate rationa- 
mentele neconforme cu exigenţele probei pe care Pareto o numeşte 
logico-experimentală. Dacă ar trebui să considerăm ca raţionament 
înşelător orice argumentare de acest gen, insuficiența probelor „logico- 
experimentale” ar lăsa în toate domeniile esenţiale ale vieții umane 
câmp complet liber sugestiei şi violenţei. Pretinzând că ceea ce nu este 
obiectiv şi valabil în mod indiscutabil ține de subiectiv şi de arbitrar, 
am săpa o groapă de netrecut între cunoaşterea teoretică, singura 
rațională, şi acţiunea ale cărei motivații ar fi în întregime iraționale. 
Într-o astfel de perspectivă, practica nu mai poate fi rațională, căci argu- 
mentarea critică devine aici total incomprehensibilă şi nu mai putem 
lua în serios reflectia filosofică însăşi. Într-adevăr, numai domeniile din 
care orice controversă a fost eliminată pot aspira din acel moment la o 
oarecare raționalitate. Imediat ce avem controversă iar metodele 
„logico-experimentale” nu pot restabili acordul spiritelor, ne-am găsi în 
câmpul irationalului, care ar fi cel al deliberării, al discuţiei, al argu- 
mentării. 

Distincția, atât de frecventă în filosofia secolului al XX-lea, între 
judecätile de realitate şi judecätile de valoare caracterizează o tentativă 
- pe care o considerăm, sub această formă, disperată - a celor care, 
recunoscând un statut particular şi remarcabil al investigației ştiinţifice, 
voiau să salveze totuşi de arbitrar şi de irațional normele acţiunii noastre. 
Dar această distincţie, consecință a unei epistemologii absolutiste care 

tindea să izoleze net două fațete ale activității umane, nu a dat rezul- 
tatele sperate, iar aceasta din două motive: eşecul în elaborarea unei 
logici a judecăților de valoare şi dificultatea de a defini în mod satisfă- 
cător judecăţi de valoare şi judecăţi de realitate. 

Dacă este posibil să discernem, aşa cum am făcut-o, în practica 
argumentativă unele enunturi referitoare la fapte şi altele referitoare la 
valori, distincția dintre aceste enunturi nu este niciodată sigură: ea 
rezultă din acorduri precare, de intensitate variabilă, adesea implicite. 
Pentru a putea distinge net două tipuri de judecăți, ar trebui să putem 
propune criterii care să ne permită să le identificăm, criterii carc ar 
trebui să scape ele însele oricărei controverse, şi, mai exact, ar trebui un 
acord privind elementele lingvistice fără de care nici o judecată nu 
poate fi formulată. 

Pentru că unele judecăţi de realitate furnizează un obiect indiscu- 
tabil al unei cunoaşteri comune, ar trebui ca termenii pe care-i conțin să 
fie lipsiţi de orice ambiguitate, fie pentru că există posibilitatea de a 
cunoaşte adevăratul lor sens, fie pentru că o convenție unanim admisă 
suprimă orice controversă pe această temă. Aceste două eventualitäti, 
care sunt cele ale realismului şi ale nominalismului în materie lingvis- 
tică, sunt ambele nesustenabile, căci ele consideră limbajul drept o 
reflectare a realului sau o creaţie arbitrară a unui individ şi uită un ele- 
ment esenţial, aspectul social al limbajului, instrument de comunicare şi 
de acţiune asupra altcritätii. 

Orice limbaj este cel al unei comunități, fie că este vorba despre o 
comunitate unită prin legături biologice, fie de una unită prin practica 
unei discipline sau a unei tehnici comune. Termenii utilizați, sensul lor, 
definiţia lor nu pot fi înțelese decât în contextul furnizat de obiceiuri, 
de modurile de a gândi, de metodele, de circumstanţele exterioare şi de 
tradiţiile cunoscute ale utilizatorilor. O deviatie de la uzaj trebuie să fie 
justificată, iar realismul, ca şi nominalismul nu constituie în accastă 
privință decât două tentative, diametral opuse de altfel, de justificare, 
ambele legate de filosofii ale limbajului la fel de insuficiente. 

Adeziunea la anumile uzaje lingvistice este în mod normal expri- 
marea unor poziționări, explicite sau implicite, care nu sunt nici reflec- 
tarea unei realități obiective, nici manifestarea unui arbitrariu indivi- 
dual. Limbajul face parte din tradiţiile unei comunităţi şi, ca şi ele, el nu 

se modifică într-o manieră revoluționară decât în caz de inadaptare 
radicală la o situație nouă; altfel transformarea sa este lentă şi insen- 
sibilă. Dar un acord asupra uzajului termenilor, asemănător celui care 
priveşte concepția despre real şi viziunea despre lume, chiar dacă este 
nediscutat, nu este indiscutabil: el este legat de o situație socială şi 
istorică, ce condiționează în mod fundamental orice distincţie pe care 
am vrea să o stabilim între judecăţi de realitate şi judecăţi de valoare. 

A dori transcenderea acestor condiţii sociale şi istorice ale cunoaş- 
terii, transformând anumite acorduri de fapt în acorduri de drept, nu 
este posibil decât grație unei poziționări filosofice care nu se poate 
concepe, dacă este rațională, decât ca consecință a unei argumentări 
prealabilei: practica şi teoria argumentării sunt, în opinia noastră, 
corelative unui rationalism critic, câre transcende dualitatea judecăți de 
realitate-judecäti de valoare şi le face atât pe unele, cât şi pe celelalte 
solidare cu personalitatea savantului, responsabil cu deciziile sale în 
domeniul cunoaşterii, ca şi în cel al actiunii2. 

Numai existența unei argumentări, care nu este nici constrângă- 
toare, nici arbitrară, acordă un sens libertății umane, condiţie a exerci- 
tiului unei alegeri rezonabile. Dacă libertatea nu ar fi decât adeziune 
necesară la o ordine naturală prealabil dată, ea ar exclude orice 
posibilitate de alegere; dacă exerciţiul libertăţii nu ar fi bazat pe motive, 
orice alegere ar fi iraţională şi s-ar reduce la o decizie arbitrară actio- 
nând într-un vid intelectual?. Graţie posibilității unei argumentări care 
furnizează motive, dar molive neconstrângătoare, este posibil să 
scăpăm de dilema: adeziune la un adevăr obiectiv şi universal valabil, 
sau recurgere la sugestie şi la violență pentru a face să ne fie admise 
opiniile şi deciziile. Ceea ce o logică a judecăților de valoare a încercat 


1 Cf. Ch. PERELMAN, Philosophie premières et philosophie régressives, dans 
Rhétorique et philosophie, pp. 99-100 şi 105, si Réflexions sur la justice, Revue de 
l'Institut de Sociologie, 1951, pp. 280-281. 

2 Cf. Ch. PERELMAN, La quête du rationnel, în Rlétorique et philosophie, pp. 110 
la 120, si Le rôle de la décision dans la théorie dela connaissance, în Actes du Ile 
Congrès international de l'Union internationale de philosophie des Sciences, vol. 1, 
pp. 150-159. 

3 Cf. Ch. PERELMAN, Liberté et raisonnement, în Rhétorique et philosophie, pp. 
44 la 48, Le problème du bon choix, ibid., p. 160. 

în zadar să furnizeze, adică justificarea posibilității unei comunităţi 
umane în domeniul acţiunii, când această justificare nu poate fi fondată 
decât pe o realitate sau pe un adevăr obiectiv, teoria argumentării va 
contribui la a o elabora, şi aceasta plecând de la o analiză a acestor 
forme de raționament care, deşi indispensabile în practică, au tost 
neglijate, după exemplul lui Descartes, de către logicienii şi teoreticienii 
cunoaşterii. 

— şi dubla ierarhie, 298, 459-460. 

— în drept, 131, 456. 

— grefate una pe alta, 476-477, 494. 

instabilitatea —, 478. 

prelungirea —, 469-472, 494, 557. 

respingerea —, 472, 475, 478, 483, 498. 

— răsturnată, 468 

— bogată, 457, 459-460. 

termeni ai —, 457-458, 461, 469. 

— cu termeni necunoscuți 

— cu trei termeni, 458-459, 465, 467, : 
488. 

valoarea termenilor din —, 465. 

— şi simbol, 479, 488. 

v. şi la Domenii, la Interactiune, 
Metaforă, la Sens, Temă, Foră. 

Analogie, uzaj, 172, 479. 

Analitică, judecată, 12, 13, 16, 251, 
263, 266, 535, 555, 611. 

filosofie —, 611. 

Analiză, 181, 263-265. 

— directionalä, 264. 

Angajament, 55, 83, 101, 134, 137, 
258, 591-592, 599, 

Antitezä, 13, 335, 420, 480, 504, 518, 
536, 540, 546. 

Aparentä, 42, 58, 63, 75, 103, 237-238, 
272, 369, 380, 395, 505-510, 513-517, 
520-523, 525, 527, 529-531, 539, 544, 
549, 552, 571-572, 594. 

Apartenente, 114, 170, 241, 279, 359, 
396-397, 399. 

Apärare, 28, 53-55, 62, 69, 71-73, 76, 
104, 125, 140, 150, 173-174, 182, 
214-215, 225, 241, 256, 324, 333, 340, 
347, 352, 364-366, 371, 390, 397, 422, 
551, 573-576, 578, 580-581, 583, 594, 
600, 603. 

Dublä —, 573-574, 600. 

Apostrofä; v. la Figuri. 


Aplicare, a argumentelor, 105, 114, 
130, 191, 240, 249, 248, 261, 277-278, 
317, 319, 373, 574, 589. 

v. si Comic. 

caz de —, 165, 168, 234, 242-243, 250- 
251, 296, 430-431, 439, 475, 483, 492. 

câmp de —, 165, 172, 249, 433-434, 
484, 504, 585, 612. 

— a locurilor, 121, 123, 553, 

— a maximelor, 97. 

— a noțiunilor, 163-168, 170-171, 175, 
295, 516. 

— aregulii de justiţie, 268-269, 271. 

— a teoriilor, 14. 

v. şi Definiţie, Cali ficare. 

Arhetip, 126, 429, 449-450, 476, 518. 

Argou, 496. 

Argument(e), 249. 

— ab absurdo sensu, 341. 

— prin abuz, 391, 401-402. 

— prin analogie, 236-237, 453-456, 560, 
562. 

v. şi Analogie. 

— ” înrudite”, 189. 

— apropierii progresive, 432 ; v. si 
Exemplu. 

— prin auto-includere, 251. 

— de autofagie, 250-252. 

— de autoritate, 220, 224, 257, 290, 
373-379, 382, 388. 

— prin cazul particular, 191, 236, 427; 
v. si Particular. 

— prin cauză, 323, 556; v. şi Cauzal, 
Cauză. 

alegerea —, 550, 556-557, 586. 

— prin comparație, 284; v. si 
Comparaţie. 

— prin compensație, 312-313. 

— prin complementaritate, 295-296, 
311-312; v. si Complementare. 

— ex concensis, 140; v. şi — ul hominem.  — ad hominem, 140-143, 145, 608. 
— prin consecinţe, 262, 280, 282, 318- — aul Inunanitutein, 141, 609. 
319, 446; v. şi — pragmatice, — prin identificare, 258, 261; v. şi 
Consecințe. Identificare, Identitate. 
— consolidării, 351. — ad ignorantiam, 293. 
— contagiunii, 350. . — prin ilustrare, 428, 441, 455, 482; v. 
— prin contrarii, 276, 416, 472. şi llustrare. 
— n contrario, 296. — de includere, 285, 288, 412. 
— de convergenţă, 567, 572, 594; v. şi — incompatibile, 574-675, 579-581, 
Convergenţă. 584-585. 
— prin conversie, 290. — indirecte, 255. 
— coraxului, 552-554. — ab inutili sensu, 341. 
— decisivului, 344. — invers, 275, 290. 
— didactice, 72. — prin legături, 234-237, 321-322; v. şi 
— dilemei, 290-296. Legături. 
— direcţiei, 345-351, 593. — prin lipsă, 343. 
— prin disjuncjie, 294-295. — prin model, 373; v. şi Model. 
— depăşirii, 351-358. — prin negalie, 194-195; v. si Negaţie. 
— prin disociere, 234-236, 499; v. şi — apari, 296. 
Disociere. i — părţilor, 224, 283-284. 
— prin diviziune, 248, 287-290, 292- — ad personam, 142. 
293, 311, 560, 606. — pierderii prin regret, 309. 
— prin dubla ierarhie, 411, 413, 415- — posibilului, 292, 342. 
41421, 432, 605-606; v. si la lerarhii. — pragmalice, 325-332, 361, 422, 524; 
— prin efecte, 299, 322, 326, 391-392, v. şi Consecințe. 
487; v. şi Consecințe. — precedentului; v. Precedent. 
— speciilor, 275, 287-288, 296. — prevăzut(e), 564-565. 
— prin etimologie, 261, 541-542. — prin probabilități, 317; v. şi 
— prin excludere, 252, 289. Probabilităţi. 
— prin exemplu, 427-436, 438, 455, — de propagării, 350. 
467, 482, 518, 556-557, 561, 594; v. şi — proprii cauzei, 564. 
Exemplu. pseudo —, 141, 374. 
— facilului, 336, 342; v. şi in Locuri. — cvasi logice, 218, 236-237, 238-319, 
forța —, 555-558, 560-561, 563-564, 566, 329, 408, 412, 514, 537, 561; v. şi la 
568, 570, 599-600, 605-606; v. şi Logică. 
Forţă. — reciprocităţii, 271-278. 
— a fortiori, 128, 136, 365, 419-420, 432, — ad rent, 140. 
445, 448, 576. — împrumutate de la adversar, 471. 
— risipei, 308, 341-346. — întârziate, 607. 


— “înghețate”, 54. — prin retorsiune, 250-251. 

— prin ridicol, 252-258; v. şi Ridicol. 

— prin sacrificiu, 304-310; v. şi 
Sacrificiu. 

— extrase din tăcere; v. Tăcere. 

— subintelese, 585, 605. 

— spontane, 233, 319, 449, 555, 582, 
595, 603; v. şi la Discurs (ca obiect 
de reflecţie). 

— prin structura realului; v. Real. 

— prin succes, 328-329. 

— superfluului, 337, 344, 375. 

— superflue, 345, 575, 581. 

— prin simbol; v. Simbol. 

— prin simetrie, 271-278, 281; v. şi 
Simetrie. 

— prin sintaxă, 542. 

— prin tranzitivitate, 239, 278-279, 
281-283. 

— transpozabile, 300. 

— ad verecundian, 374; v. şi — de 
autoritate 

— vulgarizării, 351. 

Argumentativ(ă); v. la Context, la 
Schemă, la Situaţie. 

Argumentare, 11, 13, 16-21, 135, 222- 
223. 

— adversă, 151, 585. 

amploarea —, 556, 570-577, 586. 

scopul —, 62, 78, 556. 

— complementară, 585, 572. 

cunoaşterea tehnicilor de —, 34, 39, 
191, 550, 559-560, 562, 582, 614. 

efect diferit al —, 61, 65. 

efect neprevăzut al —, 26, 65, 544. 

eficacitatea —, 32, 62, 559 

calitatea —, 29, 39, 383. 

— negativă, 572, 512, 584-585. 

— raţională, 18, 142, 410, 581, 608; v. şi 
Rajiune. 


teoria —, 14-15, 17, 20-21, 40, 58, 70, 
73, 148, 612, 616-617. 

valoarea —, 20, 42, 211-212, 267, 3:0, 
343, 354, 373-374, 392, 415, 453, 493, 
564, 567, 572, 578, 583, 615-616. 

v. şi Demonstrație. 

Articol hotărât, 202. 

Artificial, 14, 25, 152, 158, 164, 192, 
208, 230, 417, 517, 532-533, 541, 546; 
v. şi Natural. 

Artificiu, Kunstgriff, 61, 132, 141, 203, 
293, 489, 544-545, 552, 561-562. 

Asociere, 175, 304, 501-502, 519, 577. 

— şi formare de clase, 160, 162-163, 
289. 

Asociationism, 175, 471. 

Atenuare, 96, 112, 356, 392, 418, 423, 
488, 562, 584, 594, 598. 

Auditor unic, 35-36, 51-52, 60, 232, 
574. 

v. şi Dialectică 

Auditoriu (i), 16-18, 25, 30. 

adaptarea la —, 37-40, 45, 72, 128, 264, 
301, 550-551, 590, 597, 602-603, 608, 
610. 

bunăvoința —, 71, 75, 156, 223, 266, 
339, 595, 597, 602, 610. 

alegerea —,56, 132. 

— compozit, 34-35, 45. 

conditionarea —, 19, 36-37, 590-591, 
494-603, 610. 

constructia —, 31-32, 36, 38. 

definitia —, 17, 25. 

— de elită, 48-49. 

mărimea —, 16, 31, 35, 39, 90, 232, 514, 
574-575. 

functiile —, 33-34, 56, 390, 576. 

— şi grupuri sociale, 35-36. 

individ reprezentativ al —, 398, 407, * 
428. 

intemporalitatea unor—, 43. 

— legate prin convenții, texte, 93, 130; 
v. şi Drept, Morală, Teologie. 

— particulare, 34, 43, 45, 49, 50, 52, 56, 
64, 88, 90, 99, 106, 125, 127, 130, 
133, 222, 563, 576, 581, 590, 603, 
610. 

rolul normativ al —, 44, 131, 613. 

— de savanţi, 30, 49, 131, 133; v. şi 
Ştiinţe. 

— universal, 45-51, 82, 88-89, 91, 96- 
97, 99, 100, 115, 125, 128-130, 133, 
141, 151, 222, 382, 409, 563, 576, 
581, 590, 596, 602, 603, 608; v. şi 
Acord, (a) Convinge. 

Autentic, 126, 141, 213, 224, 256, 291, 
328, 426, 513, 517, 528, 532-533, 538, 
541-542, 562, 569. 

Autonomie; v. Persoană. 

Axiomă, 25, 135, 345. 


Behaviorism, 370, 383. 
Bergsonism, 475; v. şi INDEXUL 
NUMELOR PROPRII: BERGSON. 


Calificare (i), 145, 159-163, 195-196, 
215-216, 223, 266, 272, 295, 301, 357, 
359, 367, 376, 383, 403, 440-441. 

alegerea —, 158-163, 215. 

deplasarea —, 418. 

probleme de —, 63. 

— şi simetrie, 272. 

Calitate 

v. la lerarhii, la Locuri. 

Cantitate; o la lerarhii, la Locuri. 

Cauzal(ă), legătură, 322-326, 329, 331, 
338, 345, 405, 407, 416. 

alternante în lanţ —, 325, 329, 338. 

Cauză, 71, 105, 120-121, 150, 260, 265, 
323, 325, 327-328, 364, 413, 420, 500, 
525, 556, 564. 

— aparentă, 

deplasarea —, 223. 

— parţială, 329, 481. 

v.şi la Argumente (prin motive). 

Certitudine, 13, 47, 92, 98, 106, 118, 
132, 149, 192, 203, 305, 319. 

Citäri, 220-221. 

Clarificare ; v. la Noţiuni. 

Claritate, 30, 47, 158, 164, 167, 232, 
258, 391, 428, 509, 553, 608, 612. 

— a noliunilor, 158, 167. 

— a unui text, 158 

Clase, 104, 204, 270, 312, 394, 400, 496- 
497. 

— si regula de justitie, 269. 

Clasicism ; v. la Romantism. 

Clişeu, 205-206, 221, 441, 449, 494, 
544, 550. 

Coexistentä, legături de, 237, 286, 
321, 325-326, 358, 399, 404-405, 411, 
413-414, 416, 420, 509. 

— si dublă ierarhie, 411, 413-414, 416, 
420, 

Coerenţă, 135, 152, 157, 170, 240, 246, 
269, 359, 502, 504, 507, 568, 570, 
584. 

— realului, 90. 

Comic de şi în retorică, 163, 225, 232, 
321, 325, 333, 351, 357, 448, 461, 
471, 477, 483, 490-491, 495, 601. 

— al retoricii, 232, 251, 277, 282, 291, 
300, 310, 358, 373, 375, 381, 432, 
545, 554, 575, 580, 584, 588. 

Comunitate, 48, 70, 74-75, 78, 95, 220, 
513, 615, 617. 

v, şi Grup social, Valori. 

Comuniune, 26, 69, 71-72, 74-75, 77, 
97, 152, 191, 199, 203-206, 211, 213- 
214, 220-222, 232, 267, 288-289, 295, 
320, 392, 406, 438, 545, 575, 596, 
605. 

v. şi la Figuri. 

Comparaţie, evaluare prin, 237, 284, 
297, 299-304, 311, 316, 386, 441, 446, 
474, 478, 485. 

— în hiperbolă, 355. 

ilustrare prin —, 439-440. 

termen de —, 301, 303. 

v. si la Interactiune. 

Competentä, 13, 40, 49, 53, 77, 316, 
342, 377-379, 421, 564, 596. 

— de utilizat, 565. 

v. si la Judiciar. 

Complementare, 235, 255, 274, 295- 
296, 311-312, 329, 571-572, 585, 610. 

v.sila Argumentare. 

Compromis, 76, 242, 502-504, 532-533, 
601. 

Concesie, 61, 196, 351, 391, 586-588, 
591, 601. 

v. şi la Argumente, la Figuri. 
Concluzie(i), 13, 17, 20, 29, 46, 49, 51, 
53-54, 60, 68, 70, 77, 83, 131, 143, 
151, 166, 212, 215, 224, 269, 278, 
280, 290, 296, 301, 307, 328, 377, 

429, 450, 453-454, 460, 465, 470, 475, 
477-478, 487, 489, 547, 551, 555, 559, 
561-563, 565, 567-568, 570-571, 577, 

592, 595, 598. 

faptul drept —, 63, 90, 92. 

—opuse, 64. 

locul —, 111. 

—şi premise, 134, 143-144, 150, 562, 
567, 608. 

semnificalia — 


Concret, 40, 50, 89, 100-104, 116, 120, 
125-127, 135, 148-150, 184-186, 268- 
269, 271, 303, 319, 355, 371, 399, 
404, 408, 430, 436, 438, 441, 484, 
490, 511-512, 521, 565, 590, 592, 603, 
608. 

termen —, 184. 

v. şi la lerarhii, la Valori. 

Condiţie(i) necesară sau suficienlă, 
15, 30, 75, 77, 88, 90, 97, 99, 135, 
139, 149, 155, 164-165, 171, 182-183, 
191, 195, 198, 210, 222, 224, 238, 
240, 248, 251-252, 261-262, 274-275, 
278, 283, 296, 324, 329, 339, 373, 
375, 391, 416, 420, 431, 477, 483-484, 
495, 500, 503, 531, 535, 538-539, 
556-557, 573, 591-592, 612, 616. 

— prealabile argumentării, 26-29, 31- 
32, 74, 78, 82, 186, 583, 590, 595, 
598. 

Confundare , v. la Noţiuni. 

Congruentä, 568. 

Conjectură, 63, 317, 445, 554. 

Conjunctii, 195, 577. 

— si formare de clase, 162. 

Consecintä(e), 105, 158, 171, 182-183, 
207, 220, 250-254, 262, 280, 282-284, 
318, 321, 323, 325-335, 339, 341, 578, 
385, 397, 422, 442, 446, 482, 510, 
522-526, 544, 546-547, 553, 563, 570- 
571, 573, 606, 609, 613-614, 616. 

— si autofagie, 250-251. 

compararea —, 300. 

— divergente, 254, 318, 329-330. 

fapt /— , versus mijloc/scop, 331-335, 
522-526, 546. 

v. si la Argumente. 

— logică, 282. 

Consilience, 568. 

Consimtämänt universal, 46-47, 81, 
374. 

Consträngätor, ralionament, 10-11, 
46-47, 83, 269, 280, 475, 563. 

raționament ne—, 10-11. 

v. şi Demonstraţie, Evidentä, Necesar, 
Probă. 

Contactul spiritelor, 26-31, 38. 

Contaminare, 322; v. Foră. 

Content analysis, 107. 

Context, 41, 90-91, 108, 128, 133, 156, 
158, 169, 189, 231, 221, 228, 296, 
361, 388, 488, 495, 497-498, 534, 560, 
611, 615. 

märimea —, 156. 

izolare în afara —, 212, 231, 266, 486. 

persoană ca —, 368-369, 387, 390, 495. 

— filosofic, 560. 

Contradictorii, identitate, 62, 102, 
181, 241, 246-247, 254, 267, 290, 294, 
531, 535, 552. 

Contradicţie, 64, 70, 108, 141, 239-242, 
246, 250-252, 267, 433, 504, 515, 574. 

v. si Incompatibilitate 

Contrarii, similitudine prin, 472. 

v. si la Auditorii. 

Convenţie, 93, 127-129, 132, 163, 166, 
186, 201, 240, 265, 269, 300, 469, 
540, 615. i 

v. şi Auditorii 

Convergentä, 106, 567-572, 594. 

Convinge (a), 13, 15, 18, 28, 31, 35, 38, 
40-42, 44, 46-48, 58, 58, 71, 81, 150, 
212, 235, 260, 310, 392, 389, 440, 
547, 550, 558-560, 572, 596, 599, 605. 

Coordonare, 162, 194-195, 246. 

Coreläri, 82, 239, 411-412, 418, 421, 
433, 598, 607. 

Corpus, 127, 129, 146, 569. 


Credinţă, 13, 15, 42-43, 47, 61, 73, 75, 
79, 82, 87, 99, 102, 161, 177, 183, 
196, 198, 208, 226, 295, 310, 320, 
372, 374, 377, 385, 397, 406, 449, 
528, 545, 568-569, 585, 589-590, 602, 
613. 

rea —, 55, 174, 246, 291, 352-353, 561. 

Credulitate naturalä, 93. 

Cuantificabil, 314, 316, 412, 424. 

v. şi Omogenitate. 

Culoare, 154, 399, 421, 484, 509, 546, 
520. 

Cupluri, antitetice, 110, 509-512, 516- 
517, 519, 523-525, 527, 533-534, 544. 

— clasificatoare, 512-513. 

legături între —, 510-511, 513-515, 519. 

— filosofice, 505-507, 509-514, 516-517, 
520-521, 523, 527, 529, 533, 539, 
543-544. 

rästurnarea —, 517-518, 520, 522, 557. 

v. şi Aparentä, Disociere, la Termeni. 

Cuvânt (e), versus lucru, 527, 537-538, 
545; v. şi Verbal. 

— compuse, 489. 

familie de —, 187-188. 

petiție de principiu într-un singur —, 
144, 163. 

v. si la Sens. 


Date, 46, 77, 89, 91-93, 192, 223, 228, 
264, 319, 340, 501, 509, 512, 612. 

aranjarea —, 146, 158, 163, 176-179, 
186, 194, 203, 214, 222, 238. 

— versus explicație, 519. 

interpretarea —, 152-153, 357. 

selecția —, 42, 49, 146, 151-152, 166, 
176, 318. 

v. şi Premise 

Deci, 322. 

Decizie, 56, 73, 78-80, 83, 119, 133, 
135, 146, 165, 167, 170, 182, 241, 
379, 426, 435, 459, 556, 616. 

argumentare ulterioară —, 60, 68, 346. 

— şi executare, 67. 

funcții de —, 317. 

— siincompatibilitate, 241, 245-248, 
286, 584. 

punere în discuţie a —, 41, 45. 

v. şi lucru judecat. 

— şi urgenlă, 59-60. 

v. si la Judiciar 

Deductie, 12, 25, 143, 152, 387. 

Defetism, 570. 

Definitie, 108-109, 130, 215, 262-263, 
265, 288, 294, 615. 

— şi argumentare, 89, 258-261, 264- 
266, 288, 329, 354. 

alegerea unei —, 209, 215, 261, 541. 

— descriptivă, 208, 259, 261. 

— disociativă, 503, 536-541, 543. 

dublă —, 208, 262, 411. 

— legală, 262. 

— nominală, 262. 

— normativă, 258, 261. 

— paradoxală, 535. 

— persuasivă, 539. 

— reală, 259. 

— tehnică, 260. 

v. şi Enumerare, la Figuri. 

Deformare, 122, 204, 370, 402, 502. 

Deliberare(i), 11, 13, 15, 26, 47, 55, 58, 
60, 62, 65. 

— intimă, 17, 26, 57-58, 62, 576, 579, 
590. 

secretul —, 31. 

v. şi la Genuri oratorice. 

Demonstrativ, articol, pronume, 201- 
203, 527. 


Demonstrație, versus argumenlare, 
11, 13-15, 19, 21, 25-26, 41, 63,69, 
142-143, 150, 152, 179, 217, 234, 238, 
240, 256, 260, 262, 268, 278, 297, 
328, 380, 382, 387, 570-571, 589-590, 
593, 608. 

v. şi la Logică. 

Denegare, 51, 165, 379, 588. 

Denumire, 395. 

v. şi Calificare 

Depreciere, 265. 

Derivare, a cuvintelor, 188-189. 

—versus reziduu, 532. 

Descalificare, 507, 524, 526-527, 529, 
532, 534. 

— a adversarului, 48, 61, 133, 142, 300, 
364-365, 378, 389, 456, 580, 602. 

—ca termen | al unei disocieri; v. la 
Termeni. 

Descriptiv; v. la Definiţie, la Sens. 
Determinare, 38, 54, 71, 100, 124, 170, 
208, 296, 340, 377, 426, 428, 489. 

Determinism, 434, 502. 

Dezacord, 12, 20, 88, 157, 201, 225, 
379, 427, 545, 589, 592, 613. 

Dezbatere, versus discuţie, 53-54, 68, 
75, 79-80, 89, 129, 131, 147, 223, 
227-228, 233, 240, 292-293, 307, 354, 
379, 401, 550, 555.556, 560, 569, 576, 
578-579, 582-583, 592. 

v. si Pledoarie. 

Dialectică, 15-16, 29, 39, 66, 511-512, 
531, 607. 

Dialog, 45, 51-55, 75-76, 141, 169, 198, 
219, 430, 598. 

Dinamic; v. Static. 

Diplomat, 75, 247. 

Diplomatic(ă) , atitudine, 244, 246, 
524. 

boală —, 244, 246-247. 

Disciplină, 101. 

Discurs, 16-20, 26, 33-34, 36-39, 45, 51, 
55-57, 67-74, 99, 119, 133-134, 140, 
144, 152, 156, 163, 176, 179, 192, 
194-195, 199, 209, 214, 232-233, 387. 

amploarea —, 17, 51, 576-577; v. şi la 
Argumentare. 

analiza —, 179, 186-187, 195-196, 203, 
209-210, 222-223, 231, 238. 

— ca obiect de reflecţie, 341; v. şi la 
Analogie, la Argumente 
(spontane), Convergentä, la 
lerarhie, la Interacţiune, la Model, 
la Mijloc, lu Orator, la Ordine, 
Probabilitate, la Procedeu, la 
Realitate, la Simbol. 

— ca operă de artă, 609-610. 

— ca organism, 609-610. 

părțile —, 583, 595, 604, 606. 

valoarea estetică a —, 65-66. 

varietățile —, 65-66, 73, 208, 219, 222, 
239, 611; v. şi Genuri oratorice. 

Discuţie, conduita, 15, 17, 54, 73, 78, 
80, 140, 143, 173, 266, 317, 393. 

— versus dezbatere, 54, 555. 

— dirijată, 540. 

punere în —, 78,97, 135, 176. 

reluarea —, 77-78, 138. 

v. si la Acorduri, la Judiciar. 

Disociere(i), 206, 210, 236, 361, 499, 
506-508, 510, 512, 514-516, 519, 521- 
522, 526-527, 534, 547, 549-550, 552, 
558,571, 584, 607. * 

— în evantai, 521. 

exprimarea —, 534-536, 540, 542-543, 
548. 

— versus legătură, 87, 234-235, 557. 

— şi modificarea noţiunilor, 235-236, 
500, 502. 

opoziţie la —, 114, 517, 552. 


* — sau ruptura de legătură, 234, 500- 


505. 

— suprapuse, 563. 

v. şi Cupluri, la Incompatibilitäti, la 
Termeni. 

Dispozitie, 30, 53, 165, 223, 296, 299, 
383, 428. ; v. şi Metodă. 

— la acţiune, 67, 73, 97, 474, 579. 

Diversitate, 119-120, 279, 386, 515, 
571, 574. 

v. şi la Locuri (al celui unic). 

Diversiune, 232, 566, 583-585. 

Divin(ă), 13, 26, 48, 102, 165, 182, 196, 
299, 306, 309, 326, 328, 336-337, 
379-380, 392, 405-406, 420, 450-452, 
458-460, 465, 467-468, 511, 530, 578, 
612. 

v. şi Dumnezeu. 

Divinitate, 65, 70, 107, 342, 424, 450, 
457, 530, 537, 578. 

v. şi Dumnezeu. 

Divizare, ca anunj, 576, 606. 

— a problemei, 346; v. şi Etape. 

— a întregului în părți, 283, 287-297, 
512.; v. şi la Argumente. 

Domenii, în analogie, 455-456, 458, 
460, 468, 470, 478-480, 482-483, 487, 
609. 

— irelevante în conduită, 385. 

— ale legii şi ale miracolului, 130, 434, 
455, 476. 

— ale cunoaşterii, 30, 161, 166, 314, 
317, 501, 559, 569, 616. 

Dorinţă (e), 40, 67, 81-82, 170, 199, 
316, 465, 530-531, 570. 

Dragoste, 126, 180, 270, 311, 405, 451, 
455, 469, 523. 

Drept, 20-21, 59, 80, 127, 129-133, 137- 
138, 150, 165, 206, 284, 291, 318, 
330, 348, 361, 366, 374, 384, 397, 

428, 434-435, 456, 471, 483, 497, 501, 
503-504, 508, 519, 573, 576, 587, 600, 
603, 606. 

v. si la Analogie, la Fapt, Judecätor, 
Juridic, Jurist, Legal. 

Dualitate, principiu al, 105, 153, 482, ' 
542, 616. 

Dumnezeu, 68, 115, 157, 162, 169, 196, 
216, 222, 294-295, 305, 308, 320, 
331-332, 335-336, 352, 363, 380, 386, 
392, 437, 503, 527-528, 565-566, 575, 
578, 597. 

— ca agent, 368-370, 401, 403. 

— în analogii, 101, 312, 457-460, 465, 
467-468, 479. 

— ca termen de comparație, 298-300, 
310-312. 

— în duble ierarhii, 413-415. 

— ca model, 102, 444-445, 447-448, 
450-452. 

v. si Divin, Divinitate, Fiinţă perfectă; 
v. INDEX DE NUME: IISUS. 


Echilibru, 60, 80, 107, 151, 253, 312, 
349, 354, 484. 

Echitate, 60, 133, 170. 

Educaţie, 30, 69-70, 72-73, 112, 128, 
250, 253, 284, 330, 347. 

Eficacitate ; v. la Argumentare, la 
Mijloc. 

Egalitate, 101, 162, 195, 205, 260, 263, 
278-279, 282, 297. 

Egalizare, 162, 422. 

Elită, 48-49, 115, 125. ; v. şi lu 
Auditoriu. 

Elogiu, 65, 71, 189, 292, 306, 360, 367, 
372, 385, 390, 401, 449, 524, 563, 
581, 594. 

— al adversarului, 385, 548. 

— şi blam, 66, 163. 


— funebru, 65, 68, 74. 

— de sine însuşi, 388, 390-391, 395, 
584, 586, 598. 

Elocvenţă, 62, 66, 148, 544, 549, 597. 

reputație de —, 68, 549. 

Empirism, 12, 120, 126, 453, 471, 500. 

Entimemă, 282, 287, 324, 553, 556. 

Enumerare, a cazurilor particulare, 
109, 168, 314, 322, 375, 431, 457-438, 

definiție prin —, 264. 

— paratactică, 196-197. 

— a părților, 181, 218, 264, 288-239, 
393, 567. 

— şi prezenţă, 289. 

Epicheremă, 282. 

Epidictic v. la Genuri oratorice. 

Epilog, 595. 

Epitet, 159, 176, 215, 347, 359, 367. 

Eristic(ă), 53, 55, 239, 391. 

Eroare, 12, 55, 65, 114, 134, 155, 181, 
187, 221, 223, 225, 241, 253, 263, 
270, 328, 365, 369-370, 394, 44-4, 490, 
503, 505-506, 515, 529-530, 534, 572, 
608. 

v. şi la Explicatie. 

Esenţă, 9,75, 110, 120-122, 126, 170, 
262, 321, 326, 358-359, 361-362, 399- 
404, 407, 415, 424-425, 452, 469, 480, 
509-510, 513, 520-521, 560. 

v. si la Locuri. 

Etape, ale demonstraliei, 512, 555, 
589, 593. 

— ale discuţiei, 140, 349, 590. 

— ale unui fenomen, 182. 

procedeul —, 345-352 ; v. si Jaloanc. 

Eterogenitate; v. la lerarhii, 
Omogenitate. 

Ethos oratoric, 390. 

Eticä, 75, 114, 122, 207, 243, 262, 312, 
384, 417, 468, 511. 

v. şi Morală. 

Evaluare; v. Comparaţie, Măsură. 

Evidentä, 11-12, 14, 19, 25, 46-48, 53, 
130, 228, 240, 258, 261, 454, 608, 
612-613. 

Exceptie, 196, 250, 256, 296, 386, 400, 
433-434, 501. 

Exclu dere, din comunitatea umană, 
48, 95, 252, 389. 

— din grup, 95, 396-397, 408. 

v. si Argumente. 

Exemplu, 107, 116, 118, 125, 136, 143, 
162, 173-174, 182, 190, 196, 371, 382, 
427-437, 449-452, 455-456, 467, 472, 
477, 510, 518, 521, 556, 561, 568, 
573, 575, 581, 594. 

— ierarhizat, 104, 432. 

— sau ilustrare, 16, 435, 438-439, 455, 
482. 

— invalidant, 433-434, 439, 557. 

Existentialism, 121, 328, 360, 508, 525, 
532, 542, 611. 

Exordiu, 144, 583, 595-598, 602. 

Experientä, 13, 19, 20, 26,29, 32, 46, 
59, 91, 114, 153, 156, 167, 224, 251, 
253, 265, 285, 299, 310, 312, 315, 
348, 381, 403, 434, 441, 449, 484, 
497, 579, 614. 

— mentală, 500, 509, 516, 589, 612. 

— nouă, 173. 

— viitoare, 164-165, 243. 

Experţi, 377-378. 

Explicaţie, 9, 60, 98, 117, 218, 324, 334, 
379, 399-400, 449, 481, 516, 519-520. 

— ca definiţie, 379-380. 

— a unei diferenţe de ordine, 322, 426, 
456. 

— a erorii, 12, 529, 572, 608. 

— apariţiei termenului I, 515-516, 529. 

Expunere, 108, 179, 317, 392, 429, 434, 
455, 472, 486, 567, 589, 593-594, 601, 
607. 

v. şi Metodă. 

Exprimare, artă, 177-178, 549-550. 

dificultăți de —, 310, 565. 

— a esenței, 170; v. şi Manifestare. 

— versus simptom, 155. 

variaţii ale —, 189. 

— violentă, 364. 

v. şi la Disociere, Formă. 

Extrapolare, 378, 416. 


Fabulă, 462, 479, 516. 

Facultăţi, diviziune în, 41-42, 65, 305, 
315, 611. 

v. şi Imaginalie, Pasiune, Voinţă. 

Fapt(e), 46, 63, 66-67, 74, 90-92, 98, 
100, 119-120, 129-130, 134, 147, 157, 
164, 171, 180, 185, 199, 218, 223, 
226-227, 244, 255, 257, 259, 264, 289, 
297, 310, 315, 320, 327, 331-334, 360, 
363, 367-368, 370, 407, 410, 416, 418, 
422, 430, 434, 436, 445, 465, 467, 
475, 489, 510, 514, 516, 518-519, 
522-525, 546-547, 549-550, 560, 566, 
569, 574, 586-587, 593, 596, 602, 606, 
615. 

comunicare de —, 220, 341, 355, 381, 
392, 577-578. 

— considerate neavenile, 131, 434. 

definiția —, 30, 89, 130, 132. 

— şi drept, 46, 137, 140, 142, 150, 324, 
361, 519, 573-574, 576, 600, 616. 

expunerea de —, 159, 205, 224, 253, 
428-429, 432, 514, 547, 580, 593, 604. 

— şi interpretare, 157-158, 214, 332, 
36B-369, 593-594. 

judecată de —, 187, 195, 198, 223-225, 
395-396, 402 ; v. şi la Realitate. 

— şi prezumlii, 88, 92-93, 96-97, 198, 
222, 321. 

— sau adevăruri, 12, 29, 42, 48, 63, 76, 
88, 89, 91-92, 97, 99, 128, 130-132, 
134, 154, 222, 264, 321, 379, 381-383, 
502, 560, 613. 

v. si la Statut. 

Fanatism, 82-83. 

Fenomenologie, 508, 530. 

Fictiune, 63, 130, 244-245. 

operă de —, 469 ; v. şi Literatură. 

Fidelitate, 101, 104, 126, 149, 385. 

Figură, 37, 405, 447, 462, 474, 530. 

v. şi Prefigură. 

Figuri, 161, 209-210, 213, 214, 222, 
291, 405, 411, 479-480, 518-519, 562, 
590. 

— argumentative, 161, 208, 214, 289, 
404, 420, 586, 601, 605. 

— ale atenuării, 562. 

— ale alegerii, 213-216, 295. 

clasificarea —, 213, 217. 

— ale comuniunii, 214, 219-221. 

definiţia —, 209-210. 

— ale depăşirii, 356, 491. 

— ale ordinii, 605. 

— ale prezenței, 214, 217, 221-222, 289, 
295. 

— cvasi logice, 267, 535. 

— ale renunţării, 585. 

— ale sincerităţii, 552. 

— de stil, 178, 208, 211-21, 214, 302, 
356, 546. 

Figuri tradiţionale, 213-214 

adjectio, 218. 

aluzie; v. Aluzie. 

amplificare, 218-219, 289, 295, 356, 
575; v. şi Amplificare. 

anaforă, 217. 

antanaclază, 268. 


anticipare, 216; v. şi prolepsă. 

antimetateză (anti metabulă), 536. 

antifrazà, 440. 

antiteză; v. Antiteză 

antonomază, 216. 

apostrofă, 404. 

asteism, 552. 

atenuare, 356. 

catachreză, 496. 

citare, 228; v. si Citat. 

climax, 605; v. şi gradatie. 

comunicare, 221. 

comutare, 518-519. 

concesie, 391; v. şi Concesie. 

conduplicatio, 218. 

contrară, 420; v. si Antiteză. 

corecție, 216. 

definiţie oratorică, 215; v. şi Definiţie. 

dialogisim, 219. 

enalagä, 219-222; v. şi Persoană 
gramaticală, Timpuri. 

enantioză, 540. 

epitropă, 587. 

eufemism, 562. 

ezitare (dubitatio), 295, 551. 

gradatie, 605 

hiperbatä, 551. 

hiperbolä, 354-358, 551. 

hipotipozä, 208, 219. 

identitatea contrariilor, 257, 535. 

insinuare; v. şi Insinuare. 

interogatie retorică, 210, 221; v. şi 
Interogatie. 

interpretativ, 219. 

inversiune, 551. 

licenţă, 552. 

litotă, 354, 356-357, 562. 

melabolä, 219. 

metalepsă, 225. 

metaforă; v. Metaforă. 

Metonimie, 216, 410-411. 

onomatopee, 217. 

oximoron, 536. 

paradoxism, 535-536. 

perifrază, 215-216; v. şi Perifrază. 

Penmissio, 391. 

personificare, 404. 

plocă, 266. 

poliptotă, 536. 

predicare, 219. 

preteriţie, 585-586. 

prolepsă, 210, 216, 219, 601. 

prozopopee, 404. 

pseudo-discurs direct, 219, 222. 

pseudo-licentä, 552. ` 

rectificare; v. corecție. 

reluare (reprehensio), 216. 

repetiţie, 210, 217-218, 551; v. şi 
Repetitie. 

reticentä562, 585. 

reversiune, 518. 

subjectiune (sustentatio), 593. 

silepsă oratorică, 266. 

sinecdocă, 216, 410-411. 

sinonimie, 219. 

tautologie aparentă, 266. 

Fiinţa perfectă, 48, 102, 379-380, 449, 
452, 578. 

v. si Dumnezeu, Perfect. 

Filibuster, 583. 

Filosof, 11, 13, 15, 18, 21, 37, 40, 46, 
55, 58, 62-64, 76, 106, 112, 116, 129, 
154, 251, 257, 278, 376, 443-444, 485, 
495, 503, 507, 511, 526, 529, 609, 
613. 

limbajul —, 148, 209, 542. 

responsabilitatea —, 64, 526. 

— versus retor, 40, 66. 

superioritatea — asupra savantului, 
285. 


2 T atat de argumentare 


Philosophia perennis, 400. 

Filosofie şi analogie, 453, 473, 475, 
479, 483, 508, 560, 568, 572, 611-616. 

— şi analiză, 264. 

argumentare în —, 18, 21, 43, 51-53, 
63, 75, 88, 91, 93, 98, 100, 106, 109, 
112, 129, 144, 146, 151, 166, 212, 
235, 288, 294, 318-319. 

— şi auditoriu universal, 47-48, 50, 52- 
53, 126, 129. 

definiție în —, 263. 

— şi deliberare intimă, 57. 

— şi dialog, 51-55, 75. 

— şi predispoziţie la acţiune, 73. 

— şi disocieri, 510-516, 521, 523, 527, 
529, 539, 543-544. 

— şi ansamblu admis, 129, 146, 517. 

— limbajului, 615. 

noţiuni în —, 151, 154, 166, 194, 318, 
400. 

— şi retorică, 16, 47, 62. 

— şi teoria argumentării, 12-15, 37, 40, 
612-616. 

v. şi Cupluri, Metafizică, Ontologie. 

Finalism, 121. 

Fond; v. Formă. 

Foră, construcţie, 454-455, 458, 460- 
461, 465-466, 476, 497. 

contaminarea — şi a temei, 487. 

— multiple, 477. 

realitatea —, 480. 

rectificarea —, 463-464. 

substituirea —, 481. 

— şi temă, 454, 464, 477-478, 480, 482, 
484-4856, 488, 492, 519. 

v. şi Analogie, la Interacţiune, 
Metaforă, Temă. 

Formal(ă), gândire, 13, 21, 25, 63, 98, 
143, 166, 236, 238-240. 

analiză —, 263-264. 

sistem —, 25, 164, 167, 240-241, 247, 
258, 264, 266. 

v. şi la Limbaj, la Ştiinţă 

Formă, bună, 605. 

alegerea —, 179. 

— versus devenire, 52]. 

— discursului, 17, 179, 211, 223, 609. 

— versus fond, 152, 206, 210, 235, 510- 
511, 544, 610. 

— gramaticalä, 188, 194-195, 193, 200, 
537. 

v. si lu Persoană. 

Forta argumentelor 

—şi comportamentul adversarului 

—ca factor de argumentare 

argumente puternice şi argu mente 
slabe 

—şi regula de justiţie 

—şi wishful thinking 

Frază compusă, 197. 

Frâ nare, tehnici de, 77, 379, 384, 397- 
398, 401, 407. 

Frecvenţă, 93-94, 107, 113, 226, 239, 
315-317, 433. 


Gen, 52, 105, 109, 194, 287-288, 296, 
309, 392, 411, 423, 456, 469, 512. 

General, versus particular, 510, 513. 

Generalizare, 48, 54, 77, 144, 201, 249- 
250, 258, 276, 404, 427-428, 431, 433, 
455, 561, 594. 

—$i simetrie, 276. 

Geneză, 408, 412, 496-497. 

Geniu, 125-127, 207, 366, 525. 

Genuri oratorice, 34, 66, 69, 108, 210- 
211, 214, 392, 576. 

— deliberativ, 34, 62, 65-66, 71, 73, 
556; v. si Deliberare. 

—epidictic, 34, 65-66, 69-71, 73. 


judiciar, 34, 62, 65, 71, 73, 556 ; à. si 
Judiciar. 

Ghilimele, 529. 

Grade, 14, 62, 67, 82, 92, 111, 125, 185, 
196, 198, 239, 289, 316, 319, 322, 
388, 416-419, 421-426, 450, 456, 467, 
487, 495, 509, 512, 557, 560, 570-571. 

v. si Natură, Ordine. 

Gramatică, 192-193, 195, 200, 205, 211, 
219, 226, 433, 532, 542. 

v. şi In Formă. 

Grup(uri), apartenenţă la, 35-36, 46, 
70, 74, 80, 82, 97, 100, 102, 114, 127- 
128, 133, 141, 161, 170, 199, 202, 
204, 220, 241, 248, 256, 280-281, 239, 
321, 370-371, 373, 378, 385, 393-399, 
404, 406, 415, 449, 557, 592, 613. 

individ şi —, 31, 95, 300, 394-399, 407- 
408, 513. 

—ca model, 442. 

multiplicitatea —, 35, 97, 394. 

noțiunea de —, 394. 

— perfect, 396. 

purtător de cuvânt al —, 56, 398, -107. 

v. şi Purtător de cuvânt. 

— de referinţă, 94-97. 

simbolul —, 407-408 ; v. şi Simbol. 

— ca valoare concretă, 101-102, 116. 

v. şi Valori. 


Hindusi, 325, 503, 530. 
v. şi Indieni. 
Hipotaxă, 197. 


Identificare(i), 249, 258, 260-262, 269, 
271, 274, 277, 294, 296-297, 337, 489, 
502. 

— in psihologie, 442. 

— prin simetrie, 271. 

Identitate, 109, 256, 258, 263, 266-267, 
272, 453, 4BU, 482, 496, 514, 535, 
568. 

— parțială, 239, 258, 454 ; v. si Justiţie 
(regula de) 

principiul —, 143. 

— de tautologie, 268. 

Idol, 366, 447, 529, 572. 

lerarhie(i), 27, 64, 83, 88, 97, 104, 109, 
123-124, 204-205, 222, 298, 300, 302, 
312, 411-413, 415-416, 425-426, 479, 
510, 532, 558, 560. 

— abstracte, 104. 

— concrete, 104. 

— confirmativä, 420. 

duble —, 322, 411-421, 432, 460, 488, 
604-606. 

duble — si discurs, 418. 

— eterogene, 105. 

— şi incompatibilitäti, 107-108. 

— cu mai multe criterii, 105, 298. 

— calitative, 127, 412, 421. 

— cantitative, 105, 412, 421, 425. 

— sistematice, 105. 

lezuiţi, 276, 318, 444. 

Ilustrare, 207, 427-428, 435-439, 441 - 
442, 451, 455, 467, 474, 482, 487, 
552, 581, 590. 

alegerea —, 436, 441. 

— inadecvată, 439-440. 

Iluzie, 29, 50, 53, 75, 200, 305, 506, 
516, 523, 529, 543, 558, 582-583. 

Imagine, 48, 184, 208, 217, 239, 353, 
355, 362-363, 385-387, 393, 395, 398, 
400, 406, 425, 438, 444-445, 450, 463, 
468, 470, 478, 489-490, 511, 520, 530, 
550, 608. 

corectarea —, 462. 

Imaginaţie, 13, 41, 82, 158, 184-185, 
436, 511, 572-573, 606, 612. 


Imitatie, 207, 257, 370, 427, 442-443, 
446, 449, 452, 516. 

Imperfect, timp, 199-200. 

Impartialitate, 80-82, 364, 385, 515, 
596. 

Imperativ, mod, 197-199, 207, 273. 

Implicare, 79, 181, 282. 

Incompatibilitate, 45, 103, 107-108, 
153, 166, 198, 240-244, 248, 250-252, 
276, 281, 290, 313, 354, 379. 

— şi anxietate, 249. 

— şi schimbare, 90. 

— şi disocieri, 509, 521-522, 543. 

evita (a) —, 244-249, 502, 547, 585. 

— şi ridicol, 253-254, 357. 

v. şi la Compromis, la lerarhie, la 
Interpretare, Sacrificiu. 

Incompetenţă, 378, 421. 

Indice(i) al märturiei, 138. 

discurs ca —, 186, 233, 323, 363, 547. 

— de stângăcie, 550. 

— de pasiune, 551. 

— versus semn, 155, 606. 

— de sinceritate, 550-551, 570, 577. 

— de spontaneitate, 550, 

— si simbol, 407. 

Indieni, 277, 402, 429. 

v. şi Hindusi. 

Inductie, 258, 260, 289, 427, 431, 436, 
453, 

Ineficace, act, 386. 

Inertie, 64, 135-137, 173, 303, 427, 430, 
442, 480. 

— $i regula de justifie, 268. 

Infinit, 319, 456, 509. 

Initiere, 72, 128-129, 329, 409, 560. 

Inovatie, 136, 573. 

v. si Modificare, Noutate. 

Insinuare, 562, 585. 

Inspiratie, 544. 

Instituţii, 30, 33, 54-55, 75, 78, 140, 
394, 399, 401, 445, 542. 

Intentie, 54, 155, 160, 186, 195, 201, 
205, 217-219, 224, 357, 368-370, 383, 
387, 389, 401, 437, 468-469, 512, 552. 

— a legiuitorului, 136. 

Interacfiune, între act şi persoană, 
289, 364, 372, 379, 381, 386-387, 391, 
399, 556. 

— în analogie, 460-461, 463-464, 466, 
477, 483-485. 

— în comparație, 300, 304, 316, 446. 

— în discurs, 154-155, 231, 234, 387, 
391, 434, 513, 555-556, 561, 567, 570, 
574, 578. 

— între exemple, 446-449. 

— între individ şi grup, 307, 393-394, 
396, 399. 

— în limbaj, 166, 188-189, 263, 314, 
485. 

— între model şi imitație, 447. 

— între mijloace şi scopuri, 335-338. 

— în sacrificiu, 313-314, 334. 

Interogativ, mod, 197-199. 

v. şi Interogatie. 

Interogaţie, 199, 210. 

v. si lu Figuri, Interogativ. 

Interpretare(i), 19, 79, 110, 138-139, 
149, 152-155, 158, 166, 169-170, 174, 
178, 194, 197, 219, 228, 244, 251, 
266-267, 280, 323, 325, 331-333, 359, 
368-370, 372, 385, 387, 404, 407, 411, 
456, 546, 553, 593-594, 601. 

alegere între —, 151, 176, 214. 

— discursului, 155-156, 195, 202, 205, 
231, 240, 341, 388, 458, 468, 518, 
522, 568, 600. 

— incompatibile, 153. 

plan de —,304, 554. 


— textelor legale şi religioase, 130, 
136, 154, 157-158, 170, 220, 296, 432, 
452, 504, 569, 582. 

— unui sistem formal, 25, 167. 

Unicitatea —, 179, 493. 

v. si la Fapt, Incompatibilitate, 
Intenţie. 

Intuitie, 12-13, 48, 61, 163, 498, 521, 
591, 612. 

Invenţie, 183, 364, 453, 469-470, 452, 
485. 

Ipocrizie, 61, 245-246. 

Ipostazä, 359. 

v. şi Personificare 

Ipotezä(e), 12, 39, 81, 110, 138, 147, 
183-184, 205, 219, 223, 225, 231, 259, 
273, 281, 286, 288, 290, 293, 308, 
314, 423, 453, 463-464, 482, 492, 505, 
551, 562-563, 579-580, 585, 593. 

metodologia —, 183. 

— multiple, 579, 585. 

Irational, 10, 13, 44, 59, 65, 81, 125, 
199, 286, 374, 388, 405, 409, 424, 
564, 610, 614, 616. 

v. şi In Locuri. 

Irelevant; v. Relevant. 

Ironie, 169, 255-256, 278, 332, 357, 
404, 440, 552. 

Istorie, 48, 56, 100, 126-127, 129, 173, 
181, 224, 231, 305, 328, 362-365, 372, 
399, 424-425, 427-428, 449, 513, 575, 
611, 616. 

Iubire, 196, 299, 303, 315, 452, 469, 
527. 


Încredere socială, 134, 136, 374. 
Îndoială v. lu Probă. 


Jaloane, 140, 153, 345, 347, 350, 352. 
Japonia, 124, 244, 250, 384, 536. 

Judecător, 21, 34, 131, 133, 136, 138, 


149, 151, 165, 169-170, 183, 221, 243, 


273, 276, 329, 364, 374, 380, 387, 
390, 504, 538, 540, 554, 563, 574, 
580-582, 602. 

Judiciar(ă) , competenţă, 378. 

decizie —, 73, 146, 165, 435. ; v. si 
Decizie. 

dezbatere —, 59, 63, 555-556. ; v. şi 
Discutie. 

ordin —, 34, 54, 62, 65, 171, 371, 379, 
497. 

v. si Genuri oratorice, Probă, 
Procedură, Proces. 

Jurământ, 134-135, 408, 422. 

Juridic(ă, i, e), antinomii, 165, 504; v. 
si Compromis, Incompatibilităţi. 

argumentare —, 60, 130, 197, 296, 374. 

cadru —, 129, 131, 133-134, 170, 349, 
569. 

noțiunea — de moarte civilă, 408. 

noţiunea — de neglijenţă, 96. 

reguli — ca exemple de principii, 428. 

sistem —, 75, 78, 98,137, 146, 164, 167, 
504. 

v. şi Drept 

Jurist, 129-130, 154, 282, 316, 374, 435, 
443, 456, 471, 503-504, 518, 580, 

Justiţie, 30, 59, 80, 126, 138, 166, 168, 
171, 254, 374, 460, 557. 

— adevărată, 508. 

denegare de —, 165. 

— divină, 460. 

— formală, 269. 

regulă de —, 268-271, 273, 442, 560, 
583. 

regulă de — şi simetrie, 271-273. 


Limbaj, 18-19, 155, 166, 434, 
acorduri subiacente —, 96, 158, 237. 


v. si Gramatică, Sintaxă. 

— artificial, 25, 164. 

funcţiile —, 164, 167. 

— formalizat, 263; v. şi Formal. 

— obişnuit, 186, 191. 

sărăcia —, 492. 

— natural, 240, 260, 262, 265. 

— versus gândire, 167, 510. 

— profesiunilor, 496. 

reflectiile auditorului despre —, 233- 
234. 

— rezervat, 204. 

— ştiinţific, 164. 

— şi segregare, 204. 

— şi structuri sociale, 204. 

— tehnic, 127. 

Legal, 132, 165, 170-171, 242, 262, 296- 
297, 434, 556. 

v. şi Drept, Juridic. 

Liste de prezenţă şi de absenţă, 290, 
418. 

Literă, aparentă, 522. 

— versus spirit, 155, 157, 518, 528. 

v. şi Literal. 

Legäturä(i), 30, 69. 

alegerea —, 406. 

— între cupluri, 511. 

— versus disociere, 87. 

— întemeind realul, 427-499. 

— ale realului, 358, 460, 605. 

ruptură de — sau disociere, 500-505. 

— şi subordonarea valorilor, 106. 

— între termenii unui cuplu, 507. 

tipuri de —, 322. 

v. şi Coexistentä, Parataxă, Real, 
Ruptură, Succesiune, Simbol. 

Libertate, 47, 65, 74, 167-168, 197, 206, 
227, 243, 248, 254, 392, 400, 406, 
412, 502, 511, 516, 526, 565, 594, 
603, 616. 

— persoanei, 360-361. 

Liste de prezenţă şi de absenţă, 290, 
418. 

Loc(uri), 108. 

— ale anteriorului, 120; v. si Origine, 
Principiu. 

— anlitetice, 110. 

— calităţii, 115-120, 124-126. 

— cantității, 110-115, 119-120, 123-126 

— comune, 108-109, 111. 

— ale dificilului, 113. 

— ale durabilului, 112. 

— ale esenței, 122, 126; v. si Esentä. 

— ale existentului, 121, 125. 

— ale facilului,113; v. şi la Argument. 

— irationalului, 125; v. şi raţional. 

— ireparabilului, 118. 

— normalului,113; v. şi Normal. 

— numărului mai mare, 111; v. şi 
Număr. 

— oportunității, 118. 

— ordinii ; v. şi Ordine., 120, 125. 

— persoanei, 126. 

— precarului, 118, 126. 

— probabilului, 113; v. si Probabilitäti, 
Probabil. 

reductia sau subordonarea —, 125. 

— specifice, 108. 

— întregului, 110, 112; v. şi Totalitate. 

— unicului, 115, 119, 125-126; v. si 
Unic. 

—universalitätii, 112; v. şi 
Universalitate. 

Literală, interpretare, 468, 522. 

v. şi Literă. 

Literatură, 66, 69, 181, 205, 550. 

Logicä, 12-15, 21, 25, 48, 53, 57, 503, 
558-559, 573, 608, 611. 

atitudine —, 243. 

— şi auditoriu universal, 47-48, 53. 


— conflictelor, 242, 281. 

consecinţă —, 282. 

eroare de —, 114, 143, 503. 

— formală, 21, 25, 143, 240; v. şi 
Formal. 

— judecăților de valoare, 615-616. 

reducere la schemă —, 239. 

— socială, 481. 

— verosimilitälilor, 379. 

Loialitate, 80, 101, 104, 140, 551. 

Lucru (i), 20, 46, 76, 81, 83, 98, 103- 
104, 110-111, 113, 115, 117-118, 123, 
130, 140, 146, 148, 150, 175, 152, 
193, 199, 218, 236, 266, 283, 305-307, 
309-312, 332, 338, 344, 360, 376, 
406-407, 415, 420, 437, 451, 454, 465, 
507, 509, 513, 530, 536, 539, 545. 

— judecat, 77, 78, 90, 135, 137. 

— în sine, 205, 507, 520, 521. 


Magie, 19, 148, 197, 205, 382, 405, 409. 

Majusculă, 528. 

Manifestare, 74, 78, 88, 127, 134, 143, 
171, 191-192, 214, 281, 321, 358-359, 
362, 369, 386-387, 391, 393, 399, 401, 
404, 424, 480, 505, 509, 523, 563, 
615. 

Marxism, 160, 511; v. si INDEX DE 
NUME: Marx. 

Matematicä, 13, 21, 63, 165, 479, 539, 
608, 612, 614; v. şi Ştiinţe formale. 

reductie la scheme —, 239, 304, 317, 
320. 

Maxime, 97-98, 117, 199, 206-207, 220, 
267-268, 273, 279-280, 338, 354, 356, 
412, 508, 536. 

Märturie, 137-139, 142, 211, 224, 324, 
365, 378, 381, 385, 424, 436, 440, 
507, 551-552, 568, 588. 

Măsură, în exprimare, 310, 347, 401, 
551, 557, 586. 

— in ştiinţe, 131, 240, 297-298, 300. 

v. şi Comparație, Sacrificiu. 

Merit, 111, 123, 166, 168, 224, 278, 299, 
360-361, 371. 

Metagramă, 189. 

Metafizicä(i), a lui Aristotel, 109, 152, 
415. 

— şi cupluri filosofice, 511. 

enunturi —, 532, 588. 

— şi etică, 417. 

— existenţialistă, 328. 

independenţă în privința —, 9-10, 152, 
360-361. | 

noliunea de —, 174, 

filosofii anti —, 508. 

v. şi Ontologie, Filozofie. 

Metaforă, 211, 459, 471, 475, 478, 485- 
494, 497-499, 519. 

— de complement, 495. 

— adormită, 492-493, 495-497. 

— inconciliabile, 490. 

precaulii la introducerea —, 488. 

trezirea —, 492-497. 

v. şi Analogie, Foră, Temă. 

Metaforic(ă), aspect, 491. 

expresie cu sens —, 492-496, 499. 

Fuziune —, 486, 488-492, 497. 

uzaj —, 172, 492. 

Metodă, 560, 568, 589, 592, 603, 607- 
615. 

Metodologii, 20, 559. 

Minciună, 219, 245-246, 381, 533-534, 
546. 

Miracol, 331, 368, 434. 

Mod, statistic, 93-95. 

Modă, fenomenul, 257. 

Modalităţi, 140, 190, 192-193, 199, 
203, 240, 250, 421, 595. 


Model, 49, 102, 114, 119-120, 125, 136- 
137, 167, 231, 400, 427-428, 442-447, 
449-453. 

anti-model, 442-449. 

oratorul ca —, 67, 431, 443, 449. 

— rationamentului, 11, 21, 26, 238, 
268, 281, 361, 373, 445, 452, 559, 
594, 608. 

Moderatie, a pretențiilor, 562-563, 
585-586, 589, 612. 

Modificare, v. la Schimbare. 

Moralä(e), si auditorii, 38, 49, 97, 101, 
97, 114, 122, 166, 273, 277, 289, 318, 
384. 

— $i argument pragmatic, 330. 

educaţie —, 347, 361. 

formalism în —, 330, 369. 

noțiuni —, 318, 540. 

persoană şi act în —, 361, 369. 

pseudo —, 516. 

rationament —, 539. 

reguli — incompatibile, 242; v. si 
Incompatibilităţi. 

— şi restricţie în dezbateri, 131. 

— şi responsabilitatea grupului, 289, 
397, 408. 

— şi retorică, 38. 

— supraomului, 122. 

tratate de —, 79. 

— şi valori, 101-102, 330; 

v. şi Etică. 

Motive, 32, 46, 59, 62. 

Mijloc, discursul ca, 155, 166, 205, 
233, 280, 309-310, 390-391, 409 ; v. si 
Procedeu. 

disocierea mijloc /scop, 510, 513, 519, 
522-515, 527. 

eficacitatea unui —, 113, 304, 338. 

—/ scop versus fapt/ consecinţă, 331- 
335, 524-525. 

inferioritate a ceea ce este —, 105. 

interpretarea ca —, 153, 155, 523. 

— sugerând scopul, 337. 

transformarea — în scop şi invers, 
335-338. 

valorizarea ca —, 338-342, 525. 

v. si Sacrificiu 

v. şi Scop. 

Medie statistică, 94-95. 

Mit, 183, 351, 405, 449, 479, 529, 608. , 
Motive, 32, 46, 59, 62, 83, 96, 323-324, 
326, 341, 344, 369, 554, 578, 589, 

616. 

Multiplicitate, 97, 119, 332, 510, 515, 
521, 528. 

cvasi —, 528. 

Muză, 544. 


Naiv, 76, 376, 469, 529, 548, 606. 

Naraţiune, 147, 595. 

Natural, 190, 240, 242, 260-262, 265, 
288, 342, 358, 411, 433-434, 501, 532, 
537, 544, 549, 604-605, 607-610, 614, 
616. 

v. şi Artificial, la Limbaj. 

Natură, 36, 40, 44, 70, 75, 118, 127, 

143, 241, 288, 335, 342-343, 351, 363, 
381, 405, 407, 421-424, 426, 456-457, 
460-461, 467, 487, 491, 501, 509, 514, 
530, 537, 607, 609, 612. 

v. şi Esenţă, Ordine. 

Necesar, 12-13, 16, 26, 43, 46, 76, 83, 
91, 108, 134, 239, 261, 265, 266, 271, 
274-275, 298, 304, 314, 324, 329, 358, 
409, 612, 616. 

v. şi Constrângător 

Necesitate, 12, 130, 158, 167, 203, 266, 
294, 313, 505, 511, 535, 574. 

Negativism, 579-580. 

Negatie, 194, 357, 402. 


— şi complementaritate, 296. 

— şi contradicţie, 240, 248. 

— şi diferenţa de ordin, 426. 

— şi diviziune, 293. 

— dublă, 588-589. 

— internă, 402. 

naţiuni formate prin —, 402. 

prefixul „nu“, 528-529. 

v. şi la Figuri (litolă, tautologie 
aparentă), Ironie. 

Nedefinit, adjectiv, 202. 

pronume —, 201-202. 

Nestorian ; v. Ordine. 

Neutralitate, 80, 190, 242, 255. 

Neutru, stil, 187, 190-192. 

termen —, 187, 299. 

v. si la Locuri. 

Nominal(ă) , frază, 226. 

salariu —, 527. 

Noininalism, 560, 615. 

Normal, 113-115, 125-126, 131, 135, 
199-201, 213, 254, 376, 402, 533, 558. 

— şi corax, 554. 

disociere —/ normă, 510, 514, 519, 
558-559. 

om —, 42, 45, 376. 

prezumție —, 93-97, 132. 

v. si la Locuri 

Normä(e), 27, 45, 77, 113-114, 119-120, 
168, 190, 199-201, 206-207, 224, 226- 
227, 243, 248, 250, 255, 257-258, 325, 
361, 364, 376, 402, 435, 502, 506, 
558, 585, 613-614. 

termen Il ca —, 510, 514, 518-519, 559. 

v. şi Normal. 

Noţiuni, 42, 79, 96, 101, 104, 128, 130, 
151, 163, 175, 184, 187-188, 194, 
235-236, 242, 247, 252, 257, 260, 
265-266, 268, 271, 278-279, 318-319, 
330, 352, 361, 368, 401-402, 412, 435, 

491, 499, 513, 517, 519-520, 522, 539, 
560, 589, 610-611. 

— cârjă, 295. 

clarificarea — 167, 170, 243, 568; v. si lu 
Claritate. 

— confuze, 103, 154, 165-166, 168-169, 
176, 491, 543. ` 

descompunerea —, 298. 

evoluția — şi analogie, 172, 468, 484- 
485. 

obscurizarea —, 167, 170-171, 468, 484- 
485. 

plasticitatea —, 173-176, 353. 

— şi reguli, 243. 

— tehnice, 128 ; v. şi la Limbaj, la Sens. 

uzajul —, 154, 159, 162-169, 171-172, 
175-176, 185, 248, 262, 295, 302, 430, 
434-435, 456, 468, 492, 518, 537-538, 
541, 543, 580. 

v. si la Disociere. 

Noutate, 349, 516, 574. 

v. si Modificare, Inovaţie. 

Număr, 112, 117, 126, 374. 

Nume, 20, 49, 66, 91, 163, 208, 210, 
213, 215, 217-218, 250, 257, 282, 290, 
308, 333, 359, 383, 407, 419, 429, 
432, 527, 529, 532, 537.559, 613. 

— propriu, 161, 202, 204. 

v. şi Substantiv. 


Obiectiv(ă), 34, 41-48, 53-54, 63-64, 
77, 79-80, 82, 89, 107, 136, 151, 155, 
157, 202, 224, 241, 257, 283-284, 298, 
321, 406-407, 417, 426, 430, 450, 512, 
546, 553, 563, 607, 609, 613-616. 

disociere subiectiv /—, 510, 529. 

v. şi Obieclivitate. 

Obiectivitate, 40, 79-82, 187, 328-329, 
383, 396, 521, 586, 596, 608, 612. 

disocierea —/ voinţă, 521. 


v. şi Obiectiv. 

Obiectie, 51-52, 99, 133, 138-139, 173, 
185, 189, 210-211, 216, 231, 250, 252, 
254, 279, 291, 307, 317, 330, 348, 
372, 471, 557, 566, 571, 578-579, 599, 
601. 

v. si la Figuri (prolepsä). 

Obscurizare; v. lu Noţiuni. 

Obscuritate şi prezenţă, 164, 196, 498, 
530, 573. 

Obstacol, 13, 67, 150, 304, 340, 353, 
377, 526, 529, 531, 534, 565, 572. 

Ocazie, versus cauză, 329, 343, 400, 
510, 530, 576. 

— de prins, 342. 

Omogenitate, 162, 285-286, 309, 412, 
424. 

reductie la —, 238-239, 318. 

Omologie, 456, 459, 489. 

Omonimie, 268, 435. 

Onoare, 33, 188, 248, 300, 307, 373, 
397, 408. 

Onomatopee, 217. 

Ontologie(i), 150-151, 167, 174, 185, 
247, 360, 417, 526. 

independenţă faţă de —, 150-151, 321, 
610 ; v. si la Metafizicä. 

Ontologism, 526. 

Opinie, 12, 14-16, 33, 60-61, 80-82, 95, 
115, 128, 208, 375, 377, 381, 511, 
529, 568-569, 577, 579, 583-584, 588, 
607, 612-613. 

planul obiectului şi planul —, 515. 

— şi adevăr, 40, 97-98, 112, 135, 140, 
252, 529, 613, 616. 

Optativ, mod, 197, 199. 

v. şi Dorinţă. 

Orator, 17-18, 29-38, 40, 43-46, 48, 55, 
211, 220. 

— aparținând auditoriului, 61. 

discursul ca act al —, 186-187, 190-191, 
196, 202, 206, 209-210, 387-393, 576, 
578, 582. 

funcţiile —, 31-32, 34, 584-585. 

calificarea —, 31-32, 38-39, 53, 61, 77, 
319, 563, 596. 

talent de —, 65-66, 548-549, 563, 597. 

v. şi la Auditoriu (adaptare), la Elogiu, 
Exordiu, la Model, lu Prestigiu. 

Ordin, diferenţă de, 426, 456; v. şi 
Natură. 

Ordine, acord asupra, 140, 600, 603. 

— argumentelor, 19, 140, 348, 556, 
589-593, 599-600, 602, 604-606, 608. 

— cazurilor particulare, 437-440. 

— cronologică, 358, 366, 604, 607, 610. 

— crescătoare sau descrescătoare, 599. 

— de zi, 591. 

— ca temă de reflecţie, 591, 604 ; v. şi « 
Metodă. 

— naturală, 607-610, 616. 

— nestoriană, 600. 

— raţională, 594, 608. 

— unică, 607. 

— universală, 70, 328. 

v. şi la Figuri, la Locuri. 

Origine, 25, 98, 121, 125-126, 130, 132, 
178, 217, 496. 

v. şi Geneză. 


Panegirice, 65, 310, 372, 597. 

v. şi la Genuri oratorice. 

Parabolă, 452, 466, 490. 

Paradigmă, 466. 

Paradox, 114, 209, 256, 267, 283, 293, 
438, 529, 535-536, 574, 597-598. 

Parataxă, 197, 511. 

Participare, 405-408, 479. 

v. şi Apartenente. 


Particular, caz, 418, 427-430, 433, 435- 
438, 454-455, 514, 560, 565, 608. 

disociere —/ general, 435, 510, 513. 

de la — la—, 429-430, 440-441. 

o. si la Auditoriu. 

Pasiune(i), 13, 37, 47, 64, 81, 210, 215, 
306, 311, 491, 493, 511, 51, 537, 551, 
572-573. 

Perceptivă , lematizare, 236. 

Perceptie, ambiguitatea, 154. 

— şi prezenţă, 147. 

Perfect, grup, 396. 

termen —, 354. 

v. şi Fiinţă perfectă. 

Perifrază, 187, 215-216. 

v. şi la Figuri. 

Peroraţie, 118, 583, 597, 602. 

Persoană, act şi, 358-374, 376, 378-387, 
392-397, 399-400, 404, 407, 510, 513- 
514, 563, 565, 568, 581-582. 

autonomia —, 360. 

construcția —, 363, 372, 378, 385-556. 

— şi duble ierarhii, 414-415. 

— gramaticală, 201-202, 221. 

— ca model, 379-381, 397, 442. 

stabilitatea —, 359-360, 366. 

valoarea —, 363, 389, 397, 403, 442, 
518. 

v. şi la Interacliune, la Locuri, la 
Libertate. 

Personificare, 393, 404. 

v. şi la Figuri, Ipostazä. 

Persuada (a), 13, 15, 18, 28, 32-34, 38, 
40-42, 44, 55, 58, 67, 75, 109, 125, 
141, 150, 361, 371, 391-392, 545-546, 
549, 558-559, 576, 591. 

v. şi Convinge (a). 

Petiţie de principiu, 140-145, 163, 
437. 

Pledanti, 21, 54, 96,555, 603. 

Pledoarie, 21, 55, 58-59, 314, 555, 562, 
577, 602-603. 

v, si Dezbatere. 

Pleonasm, 267. 

Plural, 181, 202, 428, 511. 

Poezie, 117, 172, 205, 207, 406, 428, 
484, 491, 498. 

Poet, 197, 209, 300, 303, 360, 443, 487, 
490, 495, 536, 544, 596, 609. 

Polarizare, 371. 

Pozitivism, 9, 251, 374, 508-509. 

nco—, 588. 

Posesiv, 489. 

Pragmatism, 331, 508, 526. 

v. si la Argumente. 

Practică (i) , atitudine, 243, 247. 

elocventä —, 16, 62, 66. 

probleme —, 243, 

— în calitate de termen al unei 
disocieri, 510. 

Precedent, 137, 153, 243, 346, 374, 428, 
432, 438, 442. 

teamă de —, 137, 346. 

— şi regula de justiție, 268-269. 

Predicare, 15, 38, 68-69, 219, 320, 386, 
575, 597. 

Preferabil, 88, 97, 105, 109, 119, 417. 

Prefigură, 405, 462. 

v. si Figură. 

Prefix, 194, 528-529. 

Prejudecată, 47, 141, 384-385, 398-399, 
529, 533, 565, 572. 

Premise, 33, 87-88, 90, 108-109, 133- 
134, 140, 142, 169, 191, 194, 215, 
240, 285-286, 411, 456, 558, 561, 
570-571, 573, 591, 593. 

alegerea —, 87, 176, 178, 556. 

enunfarea —, 87, 180, 192, 226, 408. 

izolarea —, 41, 192. 

— la care oratorul nu aderă, 61. 


— şi petitia de principiu, 143, 145. 

v. şi Acorduri, Date. 

Prestigiu, 21, 71, 90, 120, 136, 140, 
156, 239, 257, 273-274, 303, 306, 320, 
373, 381-382, 384-385, 388-389, 439, 
516, 540, 559, 561, 578, 584. 

— grupului, 370-371, 394-395, 442. 

— si model, 122, 157, 373,424, 442- 
446, 449. 

— al oratorului, 166, 220, 390-391, 563, 
566, 578, 596. 

— si sacrificiu, 256-257, 306, 372-373. 

Pretext, 165, 329, 369, 386, 403, 524- 
525, 530. 

Preventie, 384 ; v. si Prejudecatä. 

Prezent, timp, 199-200, 212, 219-220. 

Prezentä, 146-152, 176, 178, 180, 184- 
186, 198, 200, 202-203, 213-214, 217- 
221, 265, 289-290, 293, 295, 343, 389, 
408, 418, 435-436, 527-528, 530, 579, 
591-593, 546, 550, 575, 578, 605. 

— şi ilustrare, 435-438. 

suprimarea —, 150-151. 

tehnicile —, 181, 183, 501-502, 579. 

v. şi la Figuri. 

Prezumţie (i), 88-89, 92-97, 132, 206, 
222, 321, 323, 395, 564, 582. 

— de adeziune, 92, 134. 

calculul —, 94. 

— legală, 132, 434. 

Principiu (i), 53, 72, 75, 77-78, 80, 102, 
120, 143, 153, 169, 250-251, 253, 261, 
268, 273, 285, 323, 325, 350, 421-422, 
424, 431, 466, 480, 504, 510, 517-518, 
524-525, 556, 560. 

versus grade, 421-426; v. şi Natură. 

generalizare şi —, 60, 428, 431, 436. 

— ierarhizante, 104-106, 302. 

— prime, 122, 250. 

superioritatea —, 120, 125, 302. 

Probabil, 11, 67, 76, 81, 91-92, 94, 97- 
98, 113, 163, 316-319, 412, 437. 

filosofia —, 319. 

Probabilism, 318. 

Probabilitate(täti), 14, 63, 64, 67, 92, 
130, 132, 149, 154, 169, 185, 209, 
281, 314, 316-317. 

calculul —, 63, 92-94, 314, 567, 567, 
614. 

— retrospectivă, 324. 

Probă (Dovadă), 12, 42, 60, 62, 64, 78, 
81-82, 84, 90, 102, 131-132, 137, 139, 
169, 256, 259, 276, 278, 291, 297, 
302, 306, 329, 373, 375, 380-381, 384, 
431, 434, 453, 470, 551, 559, 564, 
571, 573-574, 577-578, 585, 591, 595, 
600, 611, 614. 

— admise drept concludente, 139. 

— afectivă, 41. 

— analitică, 12, 611. 

— apodictică, 11. 

sarcina — , 137. 

gradele — , 316. 

— dialectică, 611. 

— extra-tehnică, 19-20. 

— istorică, 129, 131. 

— juridică, 131-132. 

— logică, 43, 47, 614. 

mijloace de — 2-5, 25, 42-43, 290, 375, 
614. 

— nouă, 169. 

v. şi Ratiuni. 

Procedeu, 183, 190, 198, 206, 232, 
234/235, 242, 244, 257-258, 262, 
265, 268, 291, 298, 300, 302, 331, 
333-334, 345-347, 365-366, 379-380, 
385-386, 388, 390-391, 394, 400, 422, 
431, 437, 448, 456, 474, 491, 539, 
583, 606. 


discursul ca —, 189, 214, 218/220, 232- 
234, 244, 498, 524, 540, 543-547, 
550-551, 554, 562, 564-565. 

disocierea —/realitate, 547-548, 550, 
552-553. 

preveni (a) disocierea —/realitate, 
607. 

v. si la Etape. 

Procedură, 48, 54, 131, 140, 198, 254, 
389, 396, 576, 601. 

Proces, 59, 62, 65, 90, 99, 121, 129, 131, 
133, 137, 144, 153, 176, 234, 238, 
337, 344, 356, 379, 428, 442, 473, 
481, 488, 504, 509-510, 526, 529-530, 
554, 562. 

v. şi Judiciar. 

Proiectie, 435, 468, 497. 

Pronume, 201-202. 

Propagandă, 15, 19, 30, 70, 72-73, 204, 
335, 392, 548, 552-553, 570, 613. 

Proverb, 207-208, 220, 438. 

imagine de —, 207. 

Psihanaliză, 370, 402. 

Psihologie, 14, 20, 32-33, 55, 79, 91, 
134, 147-148, 193, 234-235, 255, 307, 
370, 388, 442, 481. 

— patologică, 253, 272. 

— profunzimilor, 58, 499, 531, 558. 

Puncte de dezbătut, 54, 606. 

Purificare, 98, 258, 462, 530-531. 

Purtător de cuvânt, 31, 56, 70, 95, 119, 
128, 386, 398, 407, 450, 544. 


Ratiune (raționalitate, rațional), 11- 
14, 40-44, 46-47, 57, 59-60, 63-65, 74, 
77, 83, 93, 98, 120, 126-127, 129, 140, 
142, 14b, 154, 163, 168, 199, 241, 
268-269, 273, 320, 323, 327, 329, 331, 
341, 344, 353, 363, 377, 380, 383, 
396, 407, 409-410, 413, 424, 511-512, 

522, 541, 543, 559-560, 563, 581, 591, 
603, 605, 607-608, 610, 611-612, 614, 
616. 

— suficientă, 102. 

v, şi la Argumentare, la Ordine. 

Rational, om, 40, 42-43, 496. 

Ratiuni, 37, 58, 62, 186, 286, 377, 380, 
466, 547, 561, 573, 575-576, 589, 594, 
598, 602-603, 607. 

v. şi Probă, Rationalizare. 

Rationament v. la Absurd, 
Argumentare, Demonstrație. 

Rationalizare, 58-59, 62, 328. 

Rationalism, 28, 47, 77, 100, 303, 527, 
560. 

— critic, 616. 

Real, 48, 61, 88-89, 91, 99, 105, 109, 
121, 125, 127, 135, 149, 159, 165-167, 
183-184, 260, 280, 293, 314, 321, 358, 
380, 405, 412, 418, 427, 433, 453, 
460, 463,468-469, 490, 502, 506-508, 
512, 519, 521, 523, 526-529, 531, 539, 
541-542, 544, 546-548, 550, 553, 603, 
605, 608, 616. 

coerenţa —, 90, 328, 505. 

fidelitate faţă de —, 149. 

structura —, 91, 236, 280, 289, 304, 309, 
320-321, 345, 409; 413, 418, 426-427, 
460, 504-505, 514, 517, 560. 

v. si la legături, Realitate, Verbal. 

Realism, 328, 406, 526, 560, 615. 

Realitate, versus aparenţă, 369, 505- 
515, 513, 516-518, 522-523, 525, 527, 
530-531, 571, 594. 

discursul ca —, 322. 

judecata de —, 251, 424, 614-616; v. şi 
la Fapt. 

— ca termen |, 546. 

— versus valoare, 329, 424, 507, 614- 
616. 


v. şi Real. 

Recompensă, 309, 325. 

Recursivitate, 346. 

Reducţie; v. la Omogenitate, la 
Locuri, la Logică, la Matematică, la 
Probabilitate (calcul). 

Refutare, 138, 142, 174, 259, 290, 354, 
579, 581, 584, 595. 

— anticipată, 602. 

— mentală, 595. 

Regrete, 309, 342. 

Relativ (ă, i) , cifre, 185. 

propoziţie —, 196. 

— ca termen al unui cuplu, 510. 

Relevant, 131, 147, 151-152, 217, 550, 
557, 576, 585. 

raportul dintre relevanţă şi forță, 556, 
586. 

v. şi la Domeniu. 

Reluare; v. la Discuţie, la Figuri. 

Renume, bun, 365-366. 

Renuntare, 31, 186, 191, 307, 316, 341, 
550, 576, 581, 585-586, 588. 

Repetitie, 181, 210, 217-219, 267, 351, 
442, 551, 575, 605. 

v. si la Figuri. 

Replică, 134, 138, 141, 143, 250, 252, 
274, 279, 296, 350, 360, 375, 414, 
448, 557, 564, 582, 602. 

Responsabilitate, 201, 223, 361, 397, 
419, 577. 

principiul —, 325. 

Retori, 40, 66, 180, 200, 217, 231, 279. 

Retorică, 15-16, 21, 31-32, 34, 38-39, 
43, 47, 51, 57, 61, 69, 147-148, 156, 
178, 208, 232, 282, 607, 609-610. 

— antică, 11, 16-18, 20, 33, 52, 55, 62, 
73, 547, 607. 

degenerescenta —, 66, 108, 178. 

discreditarea —, 39, 58, 62, 334. 

eroare de —, 143, 156. 

noua —, 15. 

— şi prezentă, 146-151. 

— in calitate de procedeu, 232, 543- 
554. 

tratate de —, 33, 55, 63-65, 149, 191, 
208, 218, 292, 295, 373, 387, 391, 
420, 441, 607. 

v. şi Dialectică. 

Revizuire, principiu de, 135, 359, 363. 

Reziduu ; v. Derivare. 

Ridicol, 39, 48, 51-52, 59, 71, 90, 134, 
141-142, 179, 252-257, 272, 341, 354, 
357, 381, 391, 398, 405, 411, 415, 
418, 463, 488, 501, 579-580. 

Ritm, 178, 186, 207-208, 283, 585, 604, 
609. 

Ritual (ă, i e) , ceremonial, 204, 392. 

formulă —, 205. 

procedură cvasi —, 139, 204. 

Romantism, 110, 110, 123-127, 181, 
205, 406, 532, 544. 

versus clasicism 

Ruptură, tehnici de, 379-387, 389, 393, 
396-397, 404, 407, 500. 

v. şi la Disociere. 


Sacrificiu şi incompatibilitäti, 122, 
242, 247, 256-257, 299, 304-306, 309, 
311, 313-314, 316, 336, 341-342, 344, 
372, 419, 503, 586. 

— inutil, 306, 308, 341-343. 

justificarea —, 67. 

mijlocul ca —, 308-310, 340. 

v. şi la Argumente. 

Sanctiune, 134, 309. 

ridicolul ca —, 252-253. 

Savant, 30, 49, 128-129, 131, 133, 148, 
207, 243, 254, 285, 324, 375, 474, 
488, 503, 541, 616. 


Scepticism, 76, 82-83. 

Schemă argumentativä, 20, 214, 227, 
231-234, 236-237, 279, 295, 355, 373, 
546, 560, 604. 

v. şi Structură. 

Schimbare, 96, 161, 171, 188, 222-223, 
228, 233, 235, 301, 347, 351, 378, 
418, 426, 433-435, 447, 462, 495, 500, 
502, 504, 511. 

justificarea —, 135-136, 138, 324, 253, 
292, 337, 346, 359, 606. 

minimizarea —, 173. 

negarea —, 135-136. 

— provocată de discurs, 72, 211, 224, 
364, 518, 591. 

— şi valori, 102-103. 

Scientism, 30, 60. 

Scop (uri), 13, 18, 25, 32, 55-56, 62, 66- 
68, 71, 78, 105, 107, 111, 120-121, 
123-124, 136, 146, 151, 168, 177-178, 
186, 190, 193, 204, 216, 219, 234-235, 
274, 278, 296, 308, 333-335, 345, 347, 
352, 356, 387, 390, 419, 436, 448, 
503, 514, 524-526, 535, 540, 566. 

— aparent, 523, 546, 553, 583, 592. 

— nemärturisit, 340, 544, 546. 

— partial, 345, 592. 

relatia mijloc/—, 280, 304, 309, 351, 
335-341, 345, 413-414, 420, 510, 513- 
514, 519, 523-524, 527. 

substituirea —, 339-340, 342. 

v. si Consecinte, Mijloc. 

Semantic (ä, e), câmp, 167, 175, 189, 
209, 211. 

evoluţie —, 172, 189, 543. 

probleme —, 176. 

Semanticieni, 187. 

Semioticieni, 192. 

Semne şi indici, 25, 75, 138-139, 1-1, 
152, 155, 167, 174, 181, 220, 240, 

328, 332, 367, 369, 371, 400, 409, 
-46, 606. 

— si simboluri, 260, 405, 409, 411. 

v. si Formal. 

Sens, 615. 

—, 69, 260, 503. 

— emotiv versus descriptiv, 175, 539. 

— metaforic, 492-499. 

— normal, uzual, 495, 537, 540. 

— propriu sau figurat, 266, 468. 

— tehnic, 197, 540. 

— unic al cuvintelor, 156 ; v. si 
Univocitate. 

v. şi Noţiuni. 

Silogism, 41, 109, 144, 149, 205, 282. 

Simbol, 175, 260, 405, 479. 

discursul ca —, 409. 

interpretarea ca —, 153. 

legătura dintre — şi simbolizat, 321, 
405-411, 488. 

— ca termen al unei disocieri, 513. 

— verbal, 542. 

Simetrie, 159, 271-279, 281, 486, 586. 

respingerea —, 278. 

asimetrie sau — între temă şi foră, 278, 
455, 482. 

Siinilitudine, 428, 453-454, 456-457, 
460. 

— între antagonişti, 472. 

Simptom, 155, 481. 

Simt comun, 127, 352. 

Sinceritate, 57-58, 136, 283, 306, 451, 
534, 550-552, 562, 570, 579, 607. 

v. şi la Indici. 

Singular, versus plural, 202. 

Sinonim, 186, 188, 219, 259, 263, 535, 
544. 

Sistem, 504, 511, 538, 543, 561, 567- 
569, 591, 611. 

v. şi la Juridic, la Ştiinţific. 


" Situaţie argumentativă, 124, 501, 546, 


554-55, 571, 579, 589-591, 602. 

Sloganuri, 208. 

Sociologie, 32-33, 370-371, 393, 399. 

Socratic, 139, 198, 430, 592; v. şi 
INDEX DE NUME: SOCRATE 

Solidaritate între elemente, 171, 234, 
320-321, 371-372, 386, 391-393, 406, 
500, 513. 

— ca valoare, 101, 104. 

— a valorilor, 281. 

Sofism, 136, 249, 251, 374, 398, 503, 
583. 

— abuzului contra uzajului, 398. 

— mişcării graduale, 347. 

— fricii de inovaţie, 136. 

— respingerii sistematice, 136. 

Sofişti, 390, 595. 

Sofistic(ä), 41, 401, 614. 

Sorit, chinezesc, 282-283, 604. 

— grecesc, 283, 351, 426. 

Specific (ă) ; v. la Locuri. 

Specificare, 168-170, 184. 

Specii; v. la Genuri. 

Spirit; v. Literă. 

Static versus dinamic, 88, 111, 175, 
213, 345, 357, 402, 475, 539. 

caracterul — al dilemei, 292. 

Statut, acordat, 207, 222-223, 226, 228, 
359, 514. 

— al analogiei, 478-485. 

— al unui auditoriu, 49. 

— de fapt, 89-91, 93, 100, 128, 223-228, 
259, 382-383, 430. 

— de prezumție, 93, 223. 

— de valoare 

Stil, 178, 180, 190-191, 200, 204-205, 
208, 211-212, 214, 266, 302, 314, 356, 
399-400, 404, 439, 478, 544, 546-547. 

Stoici, 53, 282, 328, 339, 354, 421, 449, 
581. 

Structură, 16, 20, 91, 106, 121, 126, 
144, 178, 183, 203-205, 209-211, 213, 
231-232, 239, 251, 261, 279, 289, 309, 
320-321, 343, 359. d 

figuri ca —, 214-215. 

v. şi la Real; la Temă. 

Subordonare, 106, 194-195, 551, 561. 

conjunctii de —, 195. 

— a valorilor, 98, 101, 105. 

Substantiv, 161, 216, 266, 359, 409, 
527-528, 536. 

v. si Nume. 

Substituire, 124, 202, 220, 261, 263, 
318, 339, 410, 530, 551. 

Succesiune, legäturi de, 321-323, 326, 
358, 405, 411-420. 

— sau coexistentä, 321, 338, 341, 405, 
411-420. 

— si duble ierarhii, 411-420. 

Sugestie, 13, 18, 37, 76, 270, 388, 486, 
563, 614, 616. 

Superlativ, 301-303, 441, 534, 545. 

Supraevaluarea argumentelor, 561. 

Ştiinţă (e), 11-13, 80, 108, 164, 185, 
240, 285, 389, 428, 437-438, 474, 482, 
500, 511, 522, 540, 569, 608, 612-613. 

cunoaşterea —, 129, 146. 

— deductive, 12, 21. 

— formale, 13, 21, 63, 98, 127, 614 ; v. si 
Formal, Logică, Matematică. 

— umane, 12, 20-21, 147, 151, 361, 370. 

— naturale, 12, 20, 131, 147, 151, 361, 
370, 424, 482. 

unitate a —, 559. 

Ştiinţific (à), disciplină, 119, 127, 129, 
146, 192, 361, 434. 

raționament —, 98, 217. 

sistem —, 81, 164, 568. 


Tautologie, 263, 265-266, 301, 535. 

v. şi la liguri. 

Tăcere, 10, 57, 78, 138, 165, 180-181, 
245, 423, 461, 500, 579, 582, 556, 
606. 

Techné, 20. 

— a lui Callippus, 330. 

— a lui Corax, 552 ; v. şi la Argumente. 

— a lui Theodoros, 324. 

Teologie, 102, 129-130, 309, 354, 504. 

Teolog, 60, 129-130, 132, 154, 170, 354. 

Temă, in analogie, 454-456, 458, 460- 
462, 464, 467-469, 476, 479481, 88, 
519. 

inventarea —, 468-469. 

interacțiune între foră şi —, 455, 457- 
466, 468, 470, 472-475, 477-482, 484- 
489. 

structura —, 458. 

v. si Foră. 

Teorie, 152-153, 164, 189, 252, 265, 
393. 

— versus devenire, 521. 

— versus fapt, 92, 131, 147, 518, 574, 
613. 

— versus practică, 376, 510, 616. 

— versus real, 166, 260, 328, 521. 

Termeni, alcgere, 186 ; v. si la 
Concret, la Sens. 

— 1 şi lI ai disocierilor, 514, 518-519, 
521-522, 524-532, 534, 536, 533-310, 
542-543, 545, 547; v. şi la Cupluri, la 
Disocieri, la Explicalie. 

Terorism, 205, 550. 

Tert-exclus, 292. 

Text; v. la Auditoriu, la Interprelare. 

Timp, 49-50, 67,118, 127, 149, 170, 
179, 182, 199-200, 219-220, 226, 248, 
265, 291, 304, 424, 452, 475-476, 190, 
497, 502, 513, 521, 583-584, 604, 608. 

Tipar (pattern), 443, 453. 

v. si Model. 

Tomism, 365, 458; v. si INDEX DE 
NUME: TOMA (Sfânt). 

Topica, 15-16, 64, 108-109, 113, 142, 
287, 311. 

Totalitate, a argumentelor, 311-313. 

— nedeterminată, 164. 

— şi părţi, 35, 50, 151, 292, 541, 543. 

— a premiselor, 172; v.:şi Corpus. 

Traditie (traditional (ă, i), 11, 13, 16- 
18, 56, 64, 125, 137, 147, 168-169, 
177, 317, 328, 378, 454, 476, 520, 
533, 576. 

context —, 78, 136, 560. 

— culturalä, 190, 207, 220, 493, 510. 

figuri —, 213-214, 219, 244, 479, 485, 
489-491. 

— juridicä, 296, 374-375. 

termeni —, 520, 615. 

ordine — a discursului, 604, 607. 

valori —, 69. 

Traducerea si trezirea metaforei, 496. 

Transfer, de valoare, 43, 61, 92, 206, 
279, 325-329, 363, 366-367, 384, 388, 
405, 441, 464-466, 540. 

v. si Interactiune, Valorizare. 

Tranzitivitate, 239, 278-279, 281-283. 

Trecut, timp, 199, 212, 219. 

Tropi, 485. 


Tap ispăşitor, 408. 


Umanism, 28, 528. 

Unanimitate, 46, 70, 77, 380, 383, 578. 

Unic, 52, 100, 102, 104, 115-120, 125- 
127, 154, 156, 159, 186, 209, 248, 
272, 301-303, 307, 329, 332, 336, 365, 
373, 398-399, 427, 429, 432, 449, 466, 
477, 507, 510, 607-609. 


faptul ca —, 97, 332. 

— ca termen al unei disocieri, 515, 
521, 523, 526, 540-541, 576, 580. 

v. şi la Locuri. 

Universal, 40, 47, 79, 99, 119, 125-126, 
136, 168, 170, 199, 273, 294, 325, 
328, 332, 335, 382, 409-410, 502, 
510-511, 538, 609, 612. 

v. şi la Auditorii, Consimţire, lu 
Valori. 

Universalitate, 46, 50, 102, 112, 116, 
433. 

v. şi la Locuri. 

Univocitate, 10, 25, 79, 152, 158, 164, 
185, 387, 567. 

v. şi la Sens. 

Urare, 403. 

Urgenţă, 119, 244, 293. 

Utilitarism, 260. 

Utopie, 77, 162, 183, 272, 563. 


Valoare (i), 10, 18-19, 36, 40, 42, 44, 
46, 48, 57, 61-62, 66-72, 77, 87-88, 
91, 97-100, 114-115, 117, 104-105, 
118-120, 122-123, 125-126, 130, 140, 
159, 162-163, 166, 169, 174, 205-207, 
211-212, 218, 223-228, 242, 245, 251, 
257, 283-284, 300, 304, 307-308, 312, 
325, 328-330, 335, 337-338, 340, 354, 
356-357, 363, 373, 382, 388, 395, 402, 
407-408, 429, 443-444, 446, 459, 528, 
545, 557-558, 563, 569, 572, 596, 612, 
615. 

— absolute, 294, 303-304, 327, 330, 
335-336, 523. 

— abstracte, 100-105, 126. 

— concrete, 100-101, 116, 126, 303. 

— şi grupuri sociale, 73, 281, 393. 

— şi ierarhii, 104-109, 123, 194, 205, 
222, 411-412. 

— judecăţi de —, 187, 190, 206, 223- 
225, 227, 251, 326, 364, 402, 423-424, 
614-616. 

monismul —, 318. 

— termenului IT, 267, 506-507, 512, 
526, 533. 

— universale, 70, 99-101, 126, 176. 

v. si la Modificare, la Solidaritate, la 
subordonare, In Traditie, la 
Transfer. 

Valorizare, 100, 112, 114-115, 117, 
173, 285, 299, 326, 332, 338-340, 
363-364, 366, 371, 395, 398, 460, 506, 
518, 525. 

v. şi la Transfer. i 

Variabilitate, 131, 315, 433. 

Verbal, versus real, 31, 156, 186, 193, 
200, 205, 234, 409, 489, 510, 517, 
529, 542, 544, 605. 

v. şi la Cuvânt (versus lucru). 

Verbe, 159, 200, 220, 311. 

Veritabil, 299, 335, 370, 386, 437, 468, 
481, 508, 520, 528-530, 533-534, 537, 
542, 547, 550. 

v. si Disociere. 


Verosinilitate, 11-12, 59, 92-93, Y7, 
324, 379, 553-554, 

v. şi la Logică. 

Vicii, 245, 371, 421, 422, 445, 570. 

v. şi Polarizare. 

Violentä, 13, 74-75, 83, 116, 313, 359, 
503, 538-539, 614, 616. 

Virtuti, 65, 101, 103, 

v. si Polarizare. 

Voinţă, 13, 38, 44, 64, 67, 75, 81, %, 
127, 148, 154, 227-228, 240, 273, 290, 
292, 321, 334, 368, 400, 431, 451, 
465, 480, 503, 523-524, 606, 612. 

— ca termen Il al unei disocieri, 521, 
523. 

Vulgarizare, 72, 128, 351, 466. 


Zei, 18, 62, 76, 104, 112, 115, 160, 204, 
215, 249, 292, 310, 376, 379, 396, 
411, 414, 419, 420, 442, 444-445, 463, 
526, 598. 

